
GENERALIS  IDEA  ECCLESIASTICAE  POTESTATIS 
IN  MATR.  CHRISTIANUM 

ARTICULUS  I. 
Potestas  in  Matrimoninm  cbristianum  Ecclesiae  inest  iure  divino. 

l^Juandoquidem  de  ecclesiae  potestate  in  matrimonium 
christianum  accurate  a  nobis  atque  per  partes  hoc  in  libro 
disserendum  est,  iuverit  in  ipso  tractationis  exordio  sum- 
mis  veluti  lineis  generalem  quamdam  eiusdem  potestatis 
ideam  adumbrantes  inquirerecuiusmodi  ea  sit;  quo  iure  insit 
ecclesiae  ;  quomodo  suprema  sit  atque  independens ;  quo- 
modo  ecclesiae  ita  sit  propria ,  ut  ad  eam  exclusive  perti- 
neat ;  quae  quidem  distinctis  articulis  generali  quadam  ra- 
tione  explicabimus.  Ut  omnis  tamen  ambiguitas  tollatur, 
declaramus  per  ius  in  vinculum,  de  quo  nobis  in  praesentia- 
rum  disserendum  est ,  non  intelligi  potestatem  vinculum , 
cum  semel  plenum  extiterit ,  solvendi ,  sed  conditiones  po- 
nendi  sine  quibus  oriri  nequit,  nec  non  inquirendi  et  de- 
cernendi ,  cum  de  vinculo,  utrum  validum  sit,  dubitatur. 

Ac  primo  asserimus  ecclesiam  in  matrimonium  chri- 
stianum  potestatem  habere  et  quidem  iure  divino :  utrum- 
que  iisdera  argumentis  a  priori  et  a  posteriori  conficitur. 
A  priori,  quatenus  ex  ipsa  natura  sacramenti  ea  divina 
potestas  colligitur  ;  a  posteriori ,  quatenus  ecclesia  ipsa 
eandem  potestatem  iugiter  in  matrimonium  exercuit  ut  in 
retn  sacram  ,  eodem  plane  modo  quo  potestatem  circa  alia 
sacramenta  exercuit  ,   nimirum  iure   divino. 

Sane  si  coniugium  christianum  est  sacramentum  a 
Christo  Domino  institutum ,  eius  administratio  ac  regimen 
ecclesiae  a  Christo  commissum  est  ,  prout  eidem  eccle- 
siae  collata  divinitus  est  reliquorum  sacramentorum  mo- 
deratio  atque  administratio.  Etenim  eo  ipso  ,  quod  sa- 
cramenta  sint  gratiae  conferendae  media  ac  vehicula  a 
Christo  instituta  ad  fidelium  suorum  sanctificationem  ac 
salutem ,  eorum  administratio  ecclesiae  Christi  concessa 
est,  quae  eosdem  fideles  regere  debet  et  ad  salutem  ae- 
ternam  perducere.  Nemo  qui  sapiat  hoc  in  dubium  re- 
vocare  poterit  ,  quum  et  sacramenta  sint  media  ad  salu- 
tem  potissima ,  et  aeterna  salus  supremus  sit  finis  ac  meta 
ultima  ob  quam  aedificata  ecclesia  est.  Aut  igitur  ab  ad- 
versariis  negandum  est  matrimonium  esse  vero  et  proprie 
novae  legis  sacramentum,  aut  negandum,  auctore  Christo 
ecclesiam  sacramentorum  dispensatricem  esse  ac  modera- 
tricem.  Cum  vero  neutrum  sine  fidei  dispendio  in  dubium 
revocari  possit.  omnino  infertur  matrimonii  christiani  sa- 
eramentum,  perinde  ac  sacramenta  cetera,  ecclesiae  aucto- 
ritati  ac  potestati  fuisse  tributum. 

Dum  vero  dicimus  sacramenta  eorumque  administra- 
tionem  ecclesiae  regimini ,  custodiae  aut  potestati  a  Christo 
fuisse  commissa  ,  non  id  de  intima  ipsorum  substantia 
ac  vi  inteliectum  volumus ,  quae  independens  prorsus  est 
ab  ecclesia ,  ac  tota  pendet  ex  Christi  institutione.  Scilicet 
eatenus  sacramenta  ecclesiae  potestati  subsunt,  quatenus 

ecclesia  sive  declarare  sive '  constituere  potest ,  quae  ad 
legitimam  eorundem  administrationem  pertinent,  quaeque 
ad  augustiorem  formam  conferre  possunt.  Hinc  ecclesiae 
est  ritus  determinare  ac  ceremonias ,  quae  in  illorum  col- 
latione  servari  debent ;  definire  item  tempus ,  locum ,  mo- 
dum  ,  personas ,  conditiones  quae  e  re  esse  iudicaverit 
ad  dignam  convenientemque  eorum  susceptionem ;  nec  non 
iudicium  ferre ,  cum  oboritur  dubium,  aut  quaestio  circa 
materiam ,  formam ,  ministrum  ,  dispositiones  suscipien- 
tium  ,  ac  cetera  huiusmodi.  Cum  igitur  ex  praeiacto  prin- 
cipio  eadem  sit  ratio  sacramenti  matrimonii  ac  reliquo- 
rum  sacramentorum  ,  iure  meritoque  inferimus  et  huius 
pariter  sacramenti  moderationem  ad  ecclesiam  pertinere. 

Neque  obest  christiani  connubii  administros  esse  con- 
trahentes  ipsos ,  non  autem  sacerdotes  ,  secus  ac  in  aliis 
accidit  sacramentis ;  siquidem  id  non  officit  quominus  hoc 
etiam  sacramentum  regimini  subsit  ecclesiae.  Nec  enim 
possunt  fideles  sibi  invicem  hoc  sacramentum  conferre , 
nisi  sub  ecclesiae  auctoritate,  cuius  est  eos  ad  coniugium, 
prout  est  sacramentum ,  admittere ,  ac  providere  ut  illud 
tamquam  christiani  ,  ecclesiae  subditi  ac  filii  iuxta  statu- 
tas  leges  et  suscipiant  et  administrent. 

Itaque  semel  ac  constitutum  est  iuxta  perpetuam  ec- 
clesiae  fidem  ,  christianorum  coniugium  vere  ac  proprie 
sacramentum  esse  a  Christo  Domino  institutum ,  eo  ipso 
consequitur ,  potestatem  in  matrimonium  ad  ecclesiam  di- 
vino  iure  pertinere.  Quod  vidit  etiam  Calvinus ,  qui  ve- 
nenum  suum  evomens  adversus  catholicam  ecclesiam  , 
matrimonium  dixit  ab  ecclesia  in  sacramentorum  album 
relatum  fuisse ,  ut  eo  ipso  in  illud  suam  protenderet  aucto- 
ritatem.  «  Dicas  nihil  aliud  (  sic  ille ),  quam  abominatio- 
num  latebram  quaesiisse  (  pontificios  ) ,  dum  e  matrimonio 
sacramentum  fecerunt.  Ubi  enim  id  semel  obtinuere,  con- 
iugalium  causarum  cognitionem  ad  se  traxerunt:  quippe 

res  spiritualis  erat  profanis  iudicibus  non  attrectanda.  Tum 
leges  sanxerunt ,  quibus  tyrannidem  suam  firmarunt  (1).» 
Adeo  evidenter  ex  ipsa  rei  natura ,  seu  ex  sacramenti  ra- 
tione  a  priori ,  logica  necessitate  deducitur,  ecclesiam  in 
matrimonium  ipsum  divino  iure  potestatem  habere. 

Reliquum  est  ut  eandem  veritatem  evincamus  ex  facto, 
seu  a  posteriori.  Quod  ut  assequamur,  satis  nobis  erit 
percurrere  ecclesiastica  documenta ,  ex  quibus  universim 
patefiat  ecclesiam  quovis  tempore  in  coniugia  fidelium  suo- 
rum  hanc  sibi  tribuisse  ac  vindicasse  divino  iure  potesta- 
tem.  Huius  autem  rei  tot  sunt  documenta ,  quot  attulimus 
in  superiore  libro  ,  dum  ostendimus  ab  apostolica  aetate 
matrimonium  ut  verum  ac  proprium  sacramentum  a  Chri- 
sto  institutum  semper  in  ecclesia  theoretice  ac  practice 
spectatum  fuisse.  Tot  suppetunt  documenta  ,  quot  sunt 
testimonia  patrum  atque  ecclesiasticorum  scriptorum  ,  qui 
agunt  de  matrimonio  christianorum  tamquam  de  re  sacra, 
cui  divina  gratia ,  ac  multiplex  Dei  benedictio  adnexa  est 
per  manus  nimirum  ecclesiae.  Quae  cum  a  nobis  iam  ad- 
ducta  fuerint ,  eaque  magno  numero  ,  necesse  non  est 
eadem  hic  denuo  proferre. 

Sed  magis  directe  ad  rem  praesentem  pertinent  tot 
illae  sanctiones ,  quibus  ecclesia  constituit,  ut  nonnisi  de 
sententia  episcopi  nuptiae  fierent ,  quo  sint  secundum  Do- 
minum,  et  non  secundum  cupiditatem,  ut  loquitur  s.  martyr 
Ignatius  (2) .  Quae  quidem  verba  si  apprime  perpendantur, 
ostendunt  iam  ab  initio  receptum  fuisse ,  ut  coniugia  a 
fidelibus  non  inirentur  ,  nisi  iuxta  normas  ab  ecclesiae 
pastoribus  positas  ;  atque  episcopi  fuisse  ,  omnibus  per- 
spectis  ,  iudicare,  utrum  coniugium  legitime  celebrari  pos- 


(l)  Institut.  lib.  IV.  cap.  19.  §.  37. 

(1)  In  epist.  ad  Polycarp.  c.  V.  ed.  Coteler.  cuins  integrum  testimonium 
ita  se  liabet :  «  Decet  vero ,  ut  sponsi  et  sponsae  de  sententia  episcopi  coniugium 
laciant,  quo  nuptiae  etc.« 

set.  Id  enim  totum  significatur  dicto  illo  de  sententia  epi- 
scopi,  quod  ad  simplicem  notitiam ,  aut  admonitionem  et 
exhortationem  coarctari  nequit.  Quum  autem  haec  a  viro 
apostolico  scripta  fuerint ,  merito  proinde  diximus  ec- 
clesiam  iam  a  suis  initiis  spectasse  fidelium  coniugium 
tamquam  rem  suam  .  seu  circa  quam  ipsa  decernere  ,  sta- 
tuere ,  ac  iudicare  deberet ,  eo  ipso  quod  de  sacramento 
divinitus  sibi  commisso  ageretur  (3) . 

Huc  etiam  pertinent  institutiones  illae ,  quibus  cautum 
est  ,  ut  nonnisi  coram  episcopo  ,  aut  sacerdote  ,  seu  in 
facie  ecclesiae ,  uti  nunc  loquendi  usus  obtinet ,  connu- 
bium  celebraretur ,  et  sic  sancte  omnia  fierent,  atque  aditus 
iis  abusibus  occluderetur ,  qui  a  malesuada  cupiditate 
oriri  possent.  Exinde  omnis  ille  rituum  ac  caeremonia- 
rum  apparatus ,  quo  ecclesia ,  ut  augustiorem  redderet 
solemnem  hunc  actum,  et  coniuges  ad  contrahendum  co- 
ram  sacerdote  alliceret,  christianum  connubium  communi- 
vit  atque  adornavit.  Tales  fuerunt  ritus  ab  ecclesia  vel 
instituti  vel  admissi  uti  traditio  anuli ,  veli ,  coronae  ,  cae- 
terorumque  eiusmodi ,  preces  praesertim  ac  benedictiones, 
quibus  et  divinum  auxilium  super  nubentes  ecclesia  ipsa 

(3)  Ne  meris  coniecturis  inuixi  haec  affirmasse  videamur,  iuverit  heic  de- 
scribere ,  quae  doctus  Albaspinaeus  adnotavit  lib.  I.  Observation.de  veteribus 
ecctesiae  ritibus  observat.  XXIV.  ubi  expianans  verba  Tertulliani -.  Miror  consi- 
liuriorum  praevaricationem  ;  item  ea  quae  leguntur  in  eiusdem  libro  De  mono- 
gamia :  petere  maritum  ab  episcopo  a  vidua.  «  Reperi ,  inquit ,  in  ecclesia  olim 
statutum  ne  quisquam  uxorem  duceret,  autdenuptiis  cogitaret,  quin  prius  ec- 
clesiam,  id  est  episcopum,  sacerdotes,  viduas,  ceterumque  clerum  consuluisset 
eisque  conditiones  futuri  coniugis,  statum,  religionem,  sectam,  patriam  denique 
ft  aetatem  exposuisset.» 

Et  paulo  post:  ■  Nuptias,  neque  facere,  neque  de  iis  cuiquam  mulierum  fas 
erat  cogitare,  quin  prius  per  easdem  viduas  (diaconissas)  episcopum  consuluissent. 
Petere  igitur  maritum  a  vidua,  estcum  vidua  communicare  ( et  per  hanc  cum 
episcopo  )  cui,  aut  qua  de  causa  quaepiam  nubere  vellet.  In  eandem  plane  sen- 
tentiam  accipienda  sunt,  quae  eodem  libro  leguntur;  et  illi  plane  sic  dabunt 
uxores  et  viros  quomodo  buccellas;  dare  enim  uxores  et  viros,  nihil  aliud  est, 
quam  nubendi  potestatem  facere.»  Inter  opp.  Sirmondi  ad  calcem  libri  XII.  Fa- 
cundi  Hermianens.  pag.  i8.  et  opp.  Alhaspinaei.  Paris.  ie23.  pag.  175. 


10         LIB.  II.  SECT.  I.  DE  POTEST.  ECCLES. 

imploraret,  atquo  oh  oculos  veluti  subiiceret  gratiam  il- 
lam,  quae  foederi  nuptiali  inest,   si  rite  celebretur  (4). 

Ex  eadem  ecclesiae  auctoritate  receptum  fuit  ab  im- 
memorabili  ,  ut  intra  missarum  solemnia  ,  seu  in  ipsa 
sacrificii  oblatione  ut  plurimum  inirentur  coniugia,  peracta 
confessione,  atque  eucharistia  percepta  (5).  Constitutum 
pariter  est,  ut  novi  sponsi  per  triduum  in  continentia  se 
in  tanti  sacramenti  obsequium  ac  reverentiam  servarent  (6). 

Cum  vero  temporis  tractu  ecclesia  experimento  didi- 
cisset  abusus  plures  irrepere  in  nuptiarum  celebratione , 
factum  est,  ut  pluribus  legibus  eas  communiret  quavis 
aetate ,  ut  ea  qua  par  est  sanctitate  inirentur  ,  adeo  ut 
perenni  usu  ecclesia  potestatem  suam  in  christianorum 
coniugia  palam  ostenderit. 

Hinc  quoties  aliqua  exorta  est  controversia  circa  ali- 
cuius  coniugii  naturam  ,  valorem  ,  legitimitatem ;  nec  non 
circa  sponsalia ,  separationem  etiam  quoad  torum  ,  alia- 
que  eiusmodi  ,  toties  reperimus  illam  fuisse  ab  ecclesia 
discussam  ,  atque  definitam  (7) .  Plura  item  antiquitus  con- 
stituta  sunt  circa  secundo  ,  tertio  ,  ulteriusque  repetitas 
nuptias  ,  quae  deinceps  partim  immutata  sunt ,  partim 
obsoleverunt  (8).  Sic  plura  sancita  sunt  circa  tempus  et 
locum  quibus  coniugium  iniri  posset  (9). 

(4)  Plerique  eiusmodi  ritus  iamdiu  obtinebant  in  nuptiisHebraeorum  etEthni- 
coruni,  quos  ecclesia  adscivit  ac  sanctificavit.  Cf.  Martene  De  anliqu.  eccl.  ritib. 
lib.  I.  c.  IX.  not.  3  et  4.  Goarium  in  Euchologio  not.  in  officium  coronation. 
p.  397  seqq.  I.  A.  Fabricinm  in  Bibliographia  antiquaria  cap.  XX. 

(5)  Tertullianus  in  lib.  I.  Ad  uxor.  cap.  IX  iam  meminit  oblationis  in  cele- 
bratione  matrimonii  dicens:  confirmat  oblalio ;  quaeverba  omnino  intelligi  debere 
de  sacrificio  missae  et  communione  ostendit  Albaspinaeus  in  notis  ad  hunc  locum. 

(6)  De  qua  continentia  fuse  scribit  Martenius  loc.  cit.  c.  IV. 

(7)  Cf.PhillipsZ)«  droit  ecclesiastique  dans  ses principes  gdneraux.Tr&d. 
Crouzet.  Paris  1850.  tom.  deux.  liv.  I.  §.  CIX.  pag.  403. 

(8)  Haec  omnia  collecta  sunt  apud  Chardon  Eisl.  des  sacremens  tom.  VI. 
Hist.  du  mariage  ch  IV.  art.  1.  et  2.  ex  quibus  patet  a  nonnullis  privatis  et  par- 
licularibus  ecclesiis  interdum  erratum  fuisse:  quare  quae  ab  ipsis  perperam  consti- 
tuta  sunt  vel  ab  ecclesia  universa,  vel  a  rom.  pontilicibus  sunt  emendata. 

(9)  Ibid.  chap.  III. 

Ab  his  singillatim  afferendis  abstinemus ,  cum  nobis 
in  pracsenti  articulo  unice  propositum  fuerit  ostendere  ge- 
neratim,  ecclesiam  tum  divinitus  habere,  tum  iugiter  sibi 
divino  iure  in  christianorum  coniugia  potestatem  vindi- 
casse. 

ARTICULUS  II. 

Potestas  Ecclesiae  in  Matriraonium  christianum  suprema  est 
et  iodependens. 

Optima  ratio  dignoscendi  naturam  potestatis  ecclesia- 
sticae  ,  de  qua  disserimus ,  est  diligenter  inspicere  ma- 
teriam  circa  quam  versatur,  et  modum  quo  in  praxim  de- 
ducta  est.  Si  enim  materia  ipsa ,  utpote  spiritualis  omnino 
et  sacra,  supremam  et  independentem  ecclesiae  potesta- 
tem  suapte  natura  requirat  ,  si  ecclesia  a  suis  usque  ini- 
tiis  hoc  plane  sensu  sine  ulla  prorsus  dependentia  eam 
collatam  sibi  divinitus  esse  intellexerit ,  ac  iugiter  exer- 
cucrit ,  profecto  nemo  ihficias  ibit  eiusmodi  potestatem 
iure  meritoque  dici  independentem  atque  supremam. 

At  vero ,  si  primo  materiam  circa  quam  potestas  ver- 
satur  inspiciamus  ,  ea  est  matrimonium  christianum  ve- 
rum  propriumque  sacramentum.  Huic  fundamento  potestas 
ecclesiae  eaque  suprema  et  independens  innititur.  Semel 
ac  coniugium ,  quod  antea  in  officium  naturae ,  ac  si 
placet ,  in  societatis  bonum  constitutum  erat ,  ad  sacra- 
menti  dignitatem  evectum  est ,  eo  ipso  Christus  Deus-homo 
ac  supremus  Dominus  sine  ulla  prorsus  ab  hominibus 
dependentia  in  tota  sua  plenitudine  supremam  ecclesiae 
suae  potestatem  contulit  in  sacramentum  matrimonii,  quod 
ipse  instituit. 

Nimirum  eadem  ratione  ecclesiae  commissum  est  ma- 
trimonii  sacramentum ,  qua  cetera  sacramenta  eidem  ec- 
clesiae  administranda  commissa  sunt ;  scilicet  ea  est  col- 
lata  suprema  potestas ,    quae    necessario   requiritur  ,    ut 

ecclesia  Christi  ipsius  vice  fungens  decernat  atque  iudicet 
de  conditionibus  appositis  aut  apponendis  ,  ut  nil  desi- 
deretur  quominus  et  ex  parte  tum  materiae  tum  formae, 
et  ex  parte  ministri  ,  et  ex  parte  suscipientis,  rite  sacra- 
menta  singula  conficiantur  ac  suscipiantur. 

Ecquis  enim  alius  praeter  ecclesiam  poterit  iure  de- 
cernere,  ac  sententiam  ferre  in  iis,  quae  ad  sacramento- 
rum  valorem ,  aut  dignam  collationem  aut  susceptionem 
requiruntur?  Ridiculum  plane  atque  absonum  foret,  con- 
tendere  ecclesiae  non  inesse  supremam  independentem- 
que  potestatem  iudicandi  de  materia ,  forma  ,  subiecto , 
ministro  baptismi  ,  confirmationis  ,  eucharistiae  ,  poe- 
nitentiae  ,  extremae  unctionis  ,  aut  ordinis  ;  deque  aliis 
adiunctis,  quae  horum  omnium  sacramentorum  administra- 
tionem ,  ac  susceptionem  praecedunt  aut  comitantur.  Hinc 
numquam  hac  de  re  excitata  quaestio  est.  Cum  donatistae 
errorem  rebaptizantium  adoptantes  contenderent  non  so- 
lum  ab  haereticis ,  verum  etiam  a  malis  ministris  admi- 
nistratum  baptisma  nullius  esse  valoris  ;  cum  montanistae 
ac  novatiani  nonnulla  esse  peccata  docerent ,  quae  virtute 
clavium  remitti  aut  solvi  non  possent;  cumque  callixtini 
necessariam  ad  salutem  esse  utriusque  eucharistici  sym- 
boli  sumptionem  effutirent ,  nonne  iure  ab  ecclesia  su- 
premo  iudicio  iudicati  ac  damnati  sunt ,  perinde  ac  re- 
liqui  omnes ,  qui  simili  ratione  ecclesiam  incusarunt  circa 
aliorum  sacramentorum  administrationem  ?  Nonne  pari  ra- 
tione  reiecti  ab  ecclesia  sunt  montanistae  ac  novatiani 
primis  seculis ,  quemadmodum  medio  aevo  cathari,  albi- 
genses  proscripti  sunt  qui  pariter  circa  sacramentum  poe- 
nitenliae  aut  sacri  ordinis  turpiter  errarunt?  Quandonam 
principes  aut  seculares  potestates  sese  hisce  negotiis  im- 
miscuerunt,  aut  contenderunt,  ecclesiam  haud  posse  absque 
dependentia  a  potestate  civili  suam  exercere  potestatem? 
Quando  nam  ecclesiae  auctoritatem  in  sacramentaobnoxiam 

suis  legibus  atque  statutis  principes  laici  autumarunt  ? 
Certe  nihil  eiusmodi  in  tota  sacra  antiquitate  invenietur. 
Cur  enim  vero,  nisi  quia  omnibus  semper  persuasum  fuit, 
ecclesiae  potestatem  in  sacramentorum  administratione  ex 
Christi  ipsius  voluntate  supremam  atque  independentem 
esse  oportere  ? 

Nisi  igitur  certis  ac  indubiis  argumentis  ostendatur 
aut  aliquod  interpositum  esse  discrimen  inter  sacramentum 
christiani  coniugii  ac  cetera  sacramenta ,  aut  Christum 
Dominum  aliquam  pro  hoc  solo  sacramento  exceptio- 
nem  fecisse ,  iure  nos  concludimus  ,  eadem  ratione  inde- 
pendentem  atque  supremam  esse  ecclesiae  potestatem  in 
connubii  christiani  sacramentum ,  ac  suprema  et  indepen- 
dens  est  eiusdem  ecclesiae  potestas  in  sacramenta  reliqua. 

Iam  vero  discrimen  intercedere  inter  matrimonium  , 
prout  est  sacramentum ,  ac  sacramenta  reliqua  nequit 
ostendi.  Etenim  sacramenta  signa  sunt  gratiae  efficacia, 
pariter  matrimonii  sacramentum  gratiae  signum  efficax 
est.  Unicum  quod  urgetur  discrimen  illud  est,  quod  ma- 
trimonium  non  modo  sit  sacramentum  ,  verum  etiam  con- 
tractus.  Haec  porro  distinctio  inter  contractum  sive  natu- 
ralem  sive  civilem  et  sacramentum  in  connubio  christiano 
explosa  est  in  libro  superiore  in  quo  ostendimus  quam 
inanis  in  concreto  sit  huiusmodi  distinctio  ,  quae  nonnisi 
ratione  et  mentis  conceptu  admitti  potest,  minime  vero 
in  re,  ita  ut  duae  entitates  reales  contractus  et  sacra- 
mentum  haberi  debeant ,  cum  iuxta  catholicam  doctrinam 
christianum  coniugium  nihil  aliud  sit  in  suo  formali  con- 
ceptu  quam  ipse  contractus  evectus  ad  dignitatem  sacra- 
menti ,  seu  pressius  adhuc ,  quam  ipse  contractus  effectus  a 
Christo  sacramentum  aut  in  sacramentum  conversus.  Ita- 
que  eo  ipso  quod  Christus  nuptialem  contractum  sacra- 
mentum  effecerit ,  non  amplius  dispesci  aut  separari  potest 
ratio  sacramenti  a  ratione  contractus  ,  et  viceversa ,  sed 

re  duo  haec  unum  idemque  sunt  (10);  aut  iuxta  nonnul- 
lorum  sententiam  contractus  nuptialis  pars  est  essentialis 
ac  materia  proxima  ex  qua  fit  sacramentum ,  qui  ex  divina 
dispositione  ecclesiae  regimini  traditus  est  in  quem  ipsa 
plenam  supremamque  exerceat  potestatem.  In  quacumque 
hypothesi ,  aut  ipsemet  contractus  est  sacramentum  ,  ut 
nunc  certo  tenet  vera  sententia ,  et  nullum  dubium  quin 
subsit  ecclesiae  potestati ,  ut  constat  ex  dictis ;  aut  est  ma- 
teria  proxima  et  essentialis  sacramenti ,  et  iterum  patet  ab 
ipso  sacramento  esse  inseparabilem  ,  adeoque  ecclesiae 
potestati  subesse. 

Neque  realis  poni  potest  distinctio  relate  ad  personas , 
quae  ad  contrahendum  conveniunt.  Etenim  licet  antequam 
contractum  faciant  spectari  debeant  uti  cives ,  ac  propterea 
politicae  subsint  potestati ,  cum  tamen  actu  ineunt  coniu- 
gium  per  mutuum  consensum  ,  seu  efficiunt  contractum 
nuptialem,  uni  subduntur  ecclesiae,  quum  eo  in  actu  eaedem 
personae,  aut  ipsum  efficiant  sacramentum  per  illum  eun- 
demque  actum  quo  contrahunt ,  aut  per  contractum  po- 
nant  materiam  proximam  sacramenti ,  quod  ad  ecclesiam 
unice  pertinet.  Ad  eum  nempe  modum  quo  aqua ,  panis, 
vinum  ac  res  ceterae  quae  sacramentis  conficiendis  inser- 
viunt,  quamdiu  non  sunt  nisi  materia  remota  sacramen- 
torum,  profanae  res  sunt,  atque  hominum  curae  permis- 
sae :  cum  vero  ex  illis  sacramenta  conficiuntur ,  seu  quum 
accedente  forma  materiam  proximam  sacramentorum  con- 
stituunt ,  sacrae  res  sunt  ad  solam  pertinentes  ecclesiam ; 
sic  contrahentes  per  actum  quo  se  coniugio  copulant  ac 
sibi  invicem  administrant  sacramentum ,  sub  regimine  so- 
lius  ecclesiae,  quatenus  contrahentes  sunt,  constituuntur. 

Nullo  idcirco  existente  sive  intrinseco,  sive  extrinseco 
discrimine  inter  cetera  sacramenta  et  sacramentum  chri- 
stiani  connubii ,  unde  peti  possit  aut  debeat  diversus  ec- 

(10)  Vid.  lib.  I.  sect.  I.  cap.  1,  art.  1 

clesiasticae  potestatis  gradus  relate  ad  hoc  unum  sacra- 
raentum ,  reliquum  est  ,  ut  expendamus  utrum  Christus 
sacramentorum  auctor  et  institutor  aliquara  fecerit  exceptio- 
nem  quoad  sacramentum  coniugii ,  unde  inferri  possit  Sal- 
vatorem  coarctasse  ecclesiae  potestatem  ,  ita  ut  respectu 
istius  sacramenti  independens  non  sit  atque  suprema.  Ve- 
rum  huius  exceptionis  nuspiam  in  sacris  litteris  vestigium 
apparet.  Quin  potius  si  ratio  habeatur  eorum  quae  Chri- 
stus  ipse  circa  matrimonium  constituit,  inferre  deberemus 
peculiarem  in  coniugia  auctoritatem  ipsum  exercuisse.  Si- 
quidem  Christus  non  modo  naturalem  contractum  nuptialis 
foederis  sacramentum  effecit ,  verum  etiam  sustulit  indul- 
tam  veteribus  polygamiam ,  nullo  habito  respectu  ad  po- 
liticam  potestatem ;  abrogavit  concessum  a  Mose  repudii 
libellum ;  respuit  omnes  perfecti  divortii  faciendi  causas, 
ut  suo  loco  ostendemus.  Nempe  omniraodam  plane  ac  su- 
premam  in  coniugium  auctoritatem  patefecit ,  atque  idcirco 
exemplo  suo  ecclesiam  docuit,  ei  plenam,  independentem, 
supremamque  competere  in  coniugium   potestatem. 

Concludamus  igitur  sacramenta  orania  uno  eodemque 
modo  ecclesiae  commissa  a  Christo  fuisse;  ac  propterea, 
cum  ,  omnibus  fatentibus  ,  ita  reliqua  omnia  ecclesiae 
commissa  fuerint ,  ut  ipsa  in  illorum  administratione  ius 
plenum ,  supremum  ac  independens  a  quavis  seculari  po- 
testate  consecuta  sit ,  eandem  plenam  ,  supremam ,  ac 
prorsus  independentem  potestatem  in  christianum  coniu- 
gium  accepisse,  quod  non  secus  ac  alia  verum  est  pro- 
priumque  sacramentum. 

Sed  ne  forte  haec  ecclesiasticae  potestatis  independen- 
tia  videatur  abstracta  tantum  atque  idealis  conclusio  ex 
natura  sacramenti  petita  ,  rationem  ,  qua  in  praxin  tra- 
dita  potestas  deducta  est  ab  ecclesia  paulo  diligentius  in- 
vestigemus.  Prout  enim  ab  initio  constituimus,  si  eccle- 
sia ,  quae  hanc  potestatem  a  Christo  obtinuit,  vel  a  prima 

sua  institutione  eam  et  intellexit  et  exercuit  uti  supremam 
independentem,  iure  optimo  ut  talis  habenda  est.  Porro  ita 
ecclesiam  intellexisse  atque  executioni  mandasse  potesta- 
tem  sibi  factam  in  coniugio  christianorum  ,  nullo  negotio 
demonstrari  potest. 

Atque  ut  omittamus  apostolum  Paulum  ,  qui  in  I.  ad 
Corinth.  VII.  plura  ,  auctoritate  sibi  a  Christo  tradita  , 
circa  coniugia  constituit  sive  fidelium  cum  infidelibus  , 
sive  fidelium  inter  se ,  pluresque  sibi  propositas  hac  de 
re  quaestiones  diremit ,  nulla  interposita  potestatis  civilis 
mentione;  quia  reponi  posset  ipsum  potestate  extraordi- 
naria  fuisse  potitum ,  utpote  apostolum,  alia  iam  in  promptu 
habemus  argumenta,  quae  nullam  exceptionem  patiuntur. 

Compertum  est  ,  ecclesiam  per  tria  fere  continenter 
secula  sub  ethnicorum  imperatorum  politico  regimine  ac 
potestate  extitisse.  Haec  vero  est  aptissima  aetas  qua  quid 
ecclesia  potestate  sibi  insita ,  propria ,  suprema  ac  inde- 
pendente  a  regimine  politico  principum  praestare  possit 
certo  innotescat.  Si  constiterit,  tota  illa  dirae  ac  immanis 
persecutionis  periodo  ,  plenam  prorsus  ac  supremam  et 
ab  ethnicorum  principum  legibus  atque  statutis  immunem 
potestatem  in  sacramentorum  administratione ,  praesertim 
vero  in  iungendis  nuptiis  sibi  vindicasse  ,  evidens  erit 
ecclesiam  uti  supremam  et  independentem  intellexisse  sem- 
per  eam  potestatem  ,  quam  a  Christo  accepit  ;  adeoque 
hanc  esse  Christi  ipsius  mentem ,  qui  eam  facultatem  con- 
tulit.  Porro  ab  haereticis  quibuscumque  et  a  regalistis 
inquirimus  ,  ut  ipsi  nobis  patefaciant  an  ecclesia  aliquando 
ad  rite  ac  legitime  sacramenta  administranda  a  magistra- 
tibus  illius  aetatis  facultatem  aliquando  petierit,  aut  sal- 
tem  fideles  docuerit  ut  eam  ipsi  exposcerent ,  ut  legitime 
coniugia  contraherent. 

Proferant ,  si  quod  habent  ,  Neronis ,  Decii  aut  Dio- 
cletiani  diploma ,  quo  ecclesiae  christianae  facultas  data 

fuerit  aliquando  quidpiam  eiusmodi  perficiendi ,  quod  ad 
sacramenta,  aut  ad  nuptias  iungendas  iuxta  ecclesiae  le- 
ges  referatur.  Proferant  libellum  supplicem  aliquem  a  chri- 
stianis  exhibitum  principibus ,  aut  magistratibus ,  ut  sese 
legibus  conformare  possent ,  quibus  ab  ecclesia  obstrin- 
gebantur.  Quod  si  nihil  eiusmodi  proferre  possunt  ,  fa- 
teantur  oportet,  ecclesiam  toto  illo  tempore  plena  abso- 
lutaque  potestate  hac  super  re  potitam  fuisse. 

Iam  vero  si  ecclesiae  potestas  sub  ethnicis  principi- 
bus  circa  sacramenta  in  genere ,  ac  in  specie  circa  con- 
iugia ,  plena  fuit  ac  independens ,  nulla  assignari  ratio 
potest,  quare  illam  sub  christianis  principibus  aliquando 
amiserit ,  cum  scilicet  principes  in  ecclesiae  sinum  recepti 
et  cooptati  sunt ,  subditique  eidem  sunt  facti  ,  discipuli 
ac  filii,  non  autem  domini  aut  magistri.  Illorum  ad  chri- 
stianismum  conversio  accepta  referri  debet  Dei  gratiae  , 
qui  eos  praevenit  et  in  sortem  vocavit  filiorum  Dei ,  atque 
ecclesiae  ,  quae  eos  admisit  in  sinum  suum  lustrali  la- 
vacro  aluitque  doctrina  sua.  Immutata  quidem  per  hanc 
conversionem  fuit  illorum  conditio ,  sed  conditio  ecclesiae 
eadem  permansit  quoad  naturam  ac  praerogativas  suas 
perseveravitque.  Nullum  prorsus  ius  illi  in  ecclesiam 
acquisiverunt ,  sed  novas  cum  ea  relationes  adepti  sunt, 
iuxta  quas  interdum  legislationem  suam  temperare  debue- 
runt  ac  harmonice  cum  legislatione  ecclesiae  ordinare ; 
quin  ecclesiae  imperarent ,  eidem  potius  obtemperare  de- 
buerunt  in  iis ,  quae  ecclesia  divinitus  accepit,  ac  iugiter 
exercuit,  ante  quam  principes  ad  christianam  religionem 
converterentur. 

Revera  si  veterum  documenta  consulimus ,  ecclesiam 
tum  ante  tum  post  principum  conversionem  supremam 
atque  independentem  potestatem  circa  nuptiale  foedus  chri- 
stianorum  exercuisse  comperimus.  Ac  de  prima  quidem 
epocha  sub  ethnicis  imperatoribus  testis  est  Tertullianus , 

H  3 

qui  perhibet  proliibitas  christianis  nuptias  cum  paganis 
fuisse  ,  dum  scribit :  «  Coronant  et  nuptiae  sponsos  ,  et 
ideo  non  nubimus  ethnicis ,  ne  nos  ad  idololatriam  usque 
deducant  ,  a  qua  apud  illos  nuptiae  incipiunt  (11).»  Et 
iterum  :  «  Fideles  gentilium  matrimonia  subeuntes  ,  stupri 
reos  esse  constat ,  et  arcendos  ab  omni  communicatione 
fraternitatis  ,  ex  litteris  ApostoJi  dicentis,  cum  eiusmodi 
nec  cibum  quidem  sumendum.  Aut,  numquid  tabulas  nuptia- 
les  die  illo  apud  tribunal  Domini  proferemus?  Et  allega- 
bimus  qtiod  vetuit  ipse  ?  Non  adulterium  est ,  quod  pro- 
hibitum  est,  non  stuprum  est.  Extranei  hominis  admissio 
minus  templum  Dei  violat:  minus  membra  Christi  cum 
membris  adulterae  commiscet.  Quod  sciam,  non  sumus 
nostri ,  sed  pretio  empti:  et  quali  pretio  ?  sanguine  Dei. 
Laedentes  igitur  carnem  istam ,  eum  laedimus  de  proxi- 
mo  (12).»  Quibus  ,  ut  patet ,  Tertullianus ,  cum  agatur  de 
disparitate  cultus ,  non  provocat  ad  leges  civiles  ,  quae 
profecto  de  hoc  nihil  statuerant ,  sed  ad  sacram  Scriptu- 
ram ,  et  ad  ecclesiae  consuetudinem  legemque. 

Testis  praeterea  est  s.  Basilius ,  qui  agens  de  impe- 
dimento  orto  ex  primo  affinitatis  gradu  in  linea  collate- 

(11)  De  coron.  viilit.  c.  XII. 

(12)  Lib.  II.  Ad  tixor.  cap.  III.  ad  quae  verba  boc  adiecit  Rigaltius  commen- 
tarium.  «  Erant  scilicet,  quae  maritis  non  christianis  nuberenl,  ac  nihilominus  in 
Domino  nubere  crederent:  nuptiis  videlicet  iustis  ac  legitimis,  et  liberorum  quae- 
rendorum,  non  libidinis  caussa ;  verum  hosce  colores  diluit  Tertullianus ,  conver- 
susque  ad  uxorem;  non  satis  est,  inquit,  rite  ac  legitime  nupsisse,  et  coniugii 
fidem  sancte  coluisse:  nec  tibi  caussam  ante  Domini  tribunal  dicenti,  quicquam 
proderit  tabulas  nuptiales  proferre;  nam  tabulas  allegando,  coniugium  allegabis 
cum  inlideli:  et  allegatione  tua  teipsam  damnabis  peccati,  quod  evitari  Dominas 
per  Apostolum  iussit.  Quid  enim  his  verbis :  Tantum  in  Domino  velitum  putas? 
Stuprum?  adulterium?  Haec  alio  quidem  capite  vetantur,  non  isto.  Christianus 
seu  vir,  seu  foemina,  templum  Dei  est.  Foemina  christiana,  quae  viro  nubit  non 
christiano ,  templum  Dei  contaminari  et  inquinari  patitur;  imo  turpius  quam 
adultera.  Kempc  alieni  viri  admissio  templum  iliud  minus  violat,  minus  membra 
Christi  cum  membris  adulterae  commiscet.  Quod  ut  scias  ac  diligenter  perpendas 
etiam  atque  etiam  volo.  Non  sumus  nostri,  sed  pretio  empti,  et  quidem  sanguine 
Dei.  Laedentes  igitur  carnem  istam ,  Deum  laedimus  de  proximo  qui  carnem  eius 
Jaedimus,  carnem  sanguine  ipsius  redemptam.  Haee  omnino  fuit  mens  Tertulliani.- 

rali  iuxta  supputationem  canonicam  ,  quam  aliqui  effu- 
tiebant  vetitam  haud  esse  in  Levitico ,  eo  quod  ageretur 
de  coniugio  ineundo  cum  sorore  uxoris  defunctae ,  eos  re- 
darguit  innixus  consuetudini  ecclesiae ,  et  antiquae  patrum 
traditioni  atque  statutis  sanctorum  virorum.  Sic  enim  scri- 
bit  :  «  Primum  quod  in  eiusmodi  rebus  maximum  est  , 
morem  nostrum  obiicere  possumus  ,  ut  vim  legis  haben- 
tem ,  eo  quod  nobis  a  viris  sanctis  traditae  sunt  regulae. 
Mos  autem  ille  est  eiusmodi ,  ut  si  quis  impuritatis  vitio 
aliquando  victus  in  illicitam  duarum  sororum  coniunctio- 
nem  inciderit ,  neque  id  matrimonium  existimetur ,  neque 
omnino  in  ecclesiae  coetum  admittatur ,  priusquam  a  se 
invicem  dirimantur.  Quare  etiamsi  nihil  aliud  dici  posset, 
satis  esset  ipsa  consuetudo  ad  boni  custodiam  (13).»  Haec 
consuetudo,  haecregula,  mos  hic  vim  legis  obtinens  repe- 
titur  a  s.  Basilio  ex  antiqua  traditione ,  seu  ab  aetate  illa, 
in  qua  adhuc  ecclesia  sub  principibus  ethnicis  degebat , 
alioquin  recens  fuisset  eiusdem  institutio  ac  proinde  me- 
moria.  Hac  de  causa  documentum  istud  retulimus  veluti 
spectans  ad  epocham,  quae  praecessit  principum  conversio- 
nem.  Porro  in  eo  ne  verbum  quidem  de  principum  legibus. 
Aliud  huius  rei  documentum  nobis  exhibet  pro  illa 
aetate  concilium  illiberitanum  ,  quod  longe  verisimilius 
an.  CCCV.  celebratum  est ,  seu  vigentibus  adhuc  persecu- 
tionibus  (14).  Hoc  enim  concilium  can.  LXI.  constituit : 
« Si  quis  post  obitum  uxoris  suae  sororem  eius  duxerit , 
et  ipsa  fuerit  fidelis,  quinquennium  placuit  communione 
abstinere  (15).»  Et  in  can.  LXVI.  severius  adhuc  ab  eodem 
concilio  vetitae  fuerunt  nuptiae  inter  ascendentes  et  de- 
scendentes  in  primo  affinitatis  gradu  ,  siquidem  illis  ] 
qui   eas  attentassent ,   ecclesiae  communio  in  perpetuum 

(13)  Epist.  CLX.  ad  Diodorum  n.  2.  ed.  Maur.  tom.  III.  pag.  249. 

(14)  Cf.  card.  De  Aguirre  Concil.  Hispan.  tom.  II.  diss.  1.  n.  18. 

(15)  Acta  conc.  Harduin.  tom.  I.  col.  256. 

denegata  est.  «  Si  quis  privignam  suam  duxerit  uxorem , 
eo  quod  sit  incestus  ,  placuit  nec  in  fine  dandam  esse 
communionem  (16).»  Rursum  can.  XV.  prohibetur  coniu- 
gium  christianarum  virginum  cum  ethnicis  :  «  Propter  co- 
piam  puellarum ,  gentilibus  minime  in  matrimonium  dan- 
dae  sunt  virgines  christianae,  ne  aetas  in  flore  tumens,  in 
adulterio  animae  resolvatur  (17).»Demum  can.  XVII.  sub 
perpetuae  excommunicationis  interminatione  prohibetur 
quominus  parentes  filias  suas  nuptui  tradant  idolorum 
sacerdotibus :  «  Si  quis  forte  sacerdotibus  idolorum  filias 
suas  iunxerit,  placuit ,  nec  in  fine  eis  dandam  esse  com- 
munionem  (18).» 

Hic  non  contendimus ,  in  his  aliisque  documentis  r 
quae  afferri  facile  possent  ex  primaeva  illa  aetate  agi  de 
impedimentis  matrimonium  dirimentibus  ,  hanc  quippe 
controversiam  nunc  seponimus ,  cum  alias  de  ea  singil- 
latim  sermo  fieri  debeat;  sed  illud  unum  asserimus,  quod 
nemo  inficiari  poterit ,  quin  omnia  respuat  aut  in  dubium 
revocet ,  quae  allata  sunt  documenta ,  primis  rei  christia- 
nae  seculis  ,  seu  sub  ethnicis  imperatoribus ,  ecclesiam  no- 
mine  et  auctoritate  propria ,  adeoque  plena ,  suprema  ac 
independente  plura  circa  matrimonium  fidelium  constitu- 
isse,  illudque  ut  rem  suam,  seu  sibi  a  Christo  traditam 
ab  initio  spectasse.  Asserimus  praeterea,  ex  iisdem  docu- 
mentis  constare,  ecclesiam  suis  in  sanctionibus  nullam 
iniecisse  de  civilibus  legibus ,  et  de  politica  potestate  men- 
tionem ;  sed  constanter  provocasse  aut  ad  sacras  litteras , 
aut  ad  apostolicam  traditionem  ,  aut  ad  consuetudinem 
maiorum  ,  aut  denique  ad  sanctorura  virorum  statuta ,  ad 
honestatem  sanctitatemque  christiani  coniugii ,  ac  se  plane 
autonomam  in  christiano  coniugio  regendo  patefecisse. 

(16)  Ibid.  COl.  257. 

(17)  Ibid.  col.  252. 

(18)  Ibid. 

Quod  demum  vetustissimis  illis  temporibus  iam  eo- 
clesia  fidelium  coniugia  ritibus  ,  precibus  benedictioni- 
busque  communiverit  quibus  ,  significaret  connubialem 
fidelium  coniunctionem  ,  gratiam  utpote  novae  legis  sacra- 
mentum,  conferre ,  testis  est  iterum  locupletissimus  Ter- 
tullianus  dum  eius  matrimonii  celebrat  felicitatem  ,  quod 
ecclesia  conciliat,  confirmat  oblatio ,  seu  eucharistiae  ce- 
lebratio,  et  obsignat  benedictio  (19);  quique  alibi  inter  ce- 
teros  nuptiarum  ritus  velum  etiam  commemorat  ,  quod 
sponsa  de  sacerdotis  manibus  accipiebat ,  quodque  distin- 
guit  a  velo  quod  christianis  virginibus  dabatur,  scribens: 
«  Et  desponsatae  quidem  habent  exemplum  Rebeccae ,  quae 
cum  ad  sponsum  ignotum  ignota  duceretor...  si  autem  ad 
desponsationem  velantur  etc.  (20).»  Quod  clarius  postea 
expressit  s.  Ambrosius  dum  ait:  «  Ipsum  coniugium  vela- 
mine  sacerdotali  et  benedictione  sanctificari  oporteat  (21).» 
Poenis  vero  ecclesiasticis  sancita  fuisse,  quae  constituta 
fuerant  circa  coriiugia  ex  allatis  concilii  illiberitani  cano- 
nibus  apertum  fit. 

Et  haec  de  prima  aetate  sub  imperatoribus  infidelibus; 
eadem  autem  ratione  se  gessisse  ecclesiam  in  altera  pe- 
riodo ,  quae  coepit  sub  imperatoribus  christianis  ,  ita  ut 
propria  auctoritate  ,  eaque  plane  independente  ab  ipsorum 
politica  potestate  connubia  christiana  moderata  sit,  adhuc 
luculentiora  documenta  evincunt.  Nam  in  concilio  neocae- 
sariensi ,  quod  celebratum  est  ante  concilium  Nicaenum, 
vetatur  iniri  coniugium  a  muliere  cum  defuncti  coniugis 
fratre  sub  interminatione  excommunicationis  usque  ad  mor- 
tem  ;  neque  indulgentia  delinquenti  in  vitae  exitu  conce- 
ditur,  nisi  sub  expressa  conditione,  quod  si  supervixerit, 
vinculum  solvat  eiusmodi  incesti  coniugii.En  canonis  U. 

(19)  Lib.  II.  Ad  uxor  cap.  VIII. 

(20)  De  virginibus  veland.  cap.  XI. 

(21)  Epist.  XVII.  ad  Vigil  ed.  Maur. 

verba  :  «  Mulier  si  duobus  fratribus  nupserit ,  abiiciatur 
usque  ad  mortem.  Verumtamen  in  exitu ,  propter  miseri- 
cordiam  ,  si  promiserit ,  quod  facta  incolumis  ,  huius  con- 
iunctionis  vincula  dissolvat ,  fructum  poenitentiae  conse- 
quatur  (22).»Et  in  conc.  ancyrano  pariter  ante  nicaenum 
habito  statuitur,  ut  puellae  alicui  iam  desponsatae,  quae 
postea  ab  altero  raptae  fuerint ,  e  raptorum  manibus  eri- 
piantur,  restituanturque  illis  ,  quibus  fuerant  desponsatae, 
quamvis  a  raptoribus  violatae  fuissent :  «  Desponsatas  pu- 
ellas  ,  et  postea  ab  aliis  raptas,  placuit  erui  et  his  reddi, 
quibus  fuerant  ante  desponsatae ,  etiamsi  a  raptoribus  flo- 
rem  pudoris  sui  amisisse  constiterit  (23).»  De  eodem 
raptus  crimine  egit  s.  Basilius  in  epist.  canonica  ad  Am- 
philochium.  «  Qui  ex  raptu ,  inquit,  mulieres  habent,  si- 
quidem  aliis  iam  desponsas  abripuerint,  ante  admittendi 
non  sunt ,  quam  ab  eis  ablatae  sint ,  et  eorum  quibus  ab 
initio  desponsae  erant,  potestati  redditae  ,  utrum  eas  velint 
accipere ,  an  desistere ;  si  quis  autem  vacantem  acceperit, 
auferre  quidem  oportet ,  suisque  restituere  ,  et  ipsorum 
voluntati  permittere ,  sive  sint  parentes ,  sive  fratres ,  sive 
quivis  alii  puellae  moderatores  ;  ac  si  ei  quidem  tradere 
velint ,  oportet  matrimonium  constituere ,  sin  autem  re- 
nuerint,   nequaquam  vim  inferre  (24).» 

In  eadem  epistola,  ac  in  altera  quam  prius  ad  eumdem 
Amphilochium  dederat  s.  Basilius  alia  plura  constituit  circa 
coniugia  quae  successive  contrahebantur  a  trigamis  et  po- 
lygamis ,  ac  circa  canonicarum  matrimonium  ,  de  quo  in 
specie  statuit :  «  Canonicarum  stupra  pro  matrimonio  non 
reputentur ,  sed  earum  coniunctio  omnino  divellatur.  Hoc 

(22)  Ex  interpretat.  Dionysii  Exigui  apud  Harduin.  Acta  concil.  tom.  I. 
col.  282.  Celebratum  est  autem  an.  314. 

(23)  Can.  XT.  ex  vers.  Dionys.  ibid.  col.  276.  eodem  an.  314  celebratum  hoe 
concilium  est. 

(24)  Epist.  II.  canon.  ad  Ampliiloch.  n.  CXCIX.  can.  22.  ed.  Maur.  Opp 
tom.  III. 

enim  et  ecclesiae  ad  securitatem  est  utile ,  et  haereticis 
non  dabit  adversus  nos  ansam,  quasi  per  peccandi  liber- 
tatem  ad  nos  attrahamus  (25).»  Cetera  quae  de  variis  con- 
iugiis  disserit  s.  pater  in  utraque  canonica  epistola  silentio 
praetereo.  Plura  item  constituerunt  rom.  pontifices  circa 
nuptias  ,  inter  quos  s.  Syricius  in  epistola  ad  Himerium 
episcopum  tarraconensem  irritum  declarat  coniugium  mo- 
nachorum  ,  prout  iamdiu  receptum  erat  sive  in  orientali 
sive  in  occidentali  ecclesia  (26),  nec  non  sacerdotum  ac  le- 
vitarum  (27),  perinde  ac  in  epistola  ad  Afros  (28).  Ita  etiam 
se  gessit  s.  Innocentius  I.  (29),  et  s.LeoM.  (30);  ut  omit- 
tam ,  quae  statuerunt  concilia  quae  quarto  et  quinto  seculo 
celebrata  sunt ,  cum  de  his  postea  recurrat  sermo  quando 
de  impedimentis  dirimentibus ,  eorumdemque  statuendo- 
rum   potestate  disseremus  (31). 

Ex  his  nihilominus ,  quae  hactenus  protulimus  aut  in- 
dicavimus,  satis  apparet  veritas  eorum,  quae  affirmavimus, 
tum  nempe  a  prima  ecclesiae  periodo,  quae  sub  principum 
persecutione  decurrit ,  tum  in  altera ,  quae  ipsorum  con- 
versionem  subsecuta  est ,  ecclesiam  suo  nomine ,  suaque 
auctoritate ,  ac  sine  ullo  ad  politicam  potestatem  respectu 
legislationem  propriam  constituisse  circa  fidelium  coniu- 
gium  ,  quod  iugiter  uti  sacramentum  sibi  administrandum 
ac  moderandum  a  Christo  traditum  spectavit ,  quin  ullo 
modo  civili  potestati  subiiceretur. 

(25)  Epist.  CLXXVIII.  can.  6.  I)e  eodem  argumento  disserit  in  altera  epist. 
cit.  can.  18.  Quid  canonicarum  nomine  s.  Basilius  signiflcet,  ambiguum  videtur. 
Zonarus  et  Balsamon  contendunt  sub  hac  appcllationc  designaii  clericos,  mona- 
chos  ac  virgines  Deo  consecratas;  at  maurinus  editor  solas  virgincs  sacras  ostendit 
designari. 

(26)  Epist.  VI.  apud  Coustant  Epist.  rom.ponli/.  col.  620. 

(27)  Ibid.  cap.  VII. 

(28)  Ibid.  Epist.  V.  cap.  II.  n.  3.  col.  655. 

(29)  Epist.  ad  Probum  col.  909. 

(30)  Epist.  ad  Rusticum  Narb.  ed.  Ballerin.  CLXVII.  c.  3.  col.  «415  seqq. 

(31)  Interim  Cf.  Bianchi  Della  potesta  c  della  polizia  dclla  chiesa.  Roma 
1750.  tom.  V.  par.  II.  cap.  6.  §.  1. 

ARTICULUS  III. 

Potestas  in  Matrimonii  christiani  viuculum  solius 
est  propria  Eeclesiae. 

- 

Non  hic  agimus  de  omnibus  ,  quae  quomodocumque  ad 
matrimonium  referuntur ,  sed  de  ipso  agimus  tantum  \in- 
culo,  quo  matrimonium  constituitur.  Iam  vero  potestatem 
in  vinculum  matrimonii  christiani  ad  solam  pertinere  eo- 
clesiam  tum  a  priori ,  tum  a  posteriori  facile  probatur. 

Etenim  ,  uti  ostendimus ,  matrimonium  christianum 
nihil  aliud  est  quam  contractus  naturalis  ad  sacramenti 
dignitatem  a  Christo  evectus;  aut  clarius  adhuc,  quam 
contractus  coniugalis  sacramentum  a  Christo  effectus.  Vin- 
culum  illudque  perpetuum  ac  indissolubile  res  est  sacra- 
menti,  saltem  prout  est  perfectum  et  consummatum ,  atque 
eo  pertinet  ut  significet  indissolubilem  divini  Verbi  cum 
humana  natura  et  cum  ecclesia  unionem.  Sane  deme  a  con- 
iugio  rationem  sacramenti ,  et  omnis  aut  praecipuus  saltem 
titulus  perpetuitatis  matrimonii  in  quolibet  eventu ,  in  qua- 
libet  rerum  difficultate,  adiunctorumque  complicatione  , 
sublatus  est.  Argumenta  ,  quae  pro  dissolutione  in  non- 
nullis  casibus  pugnant ,  non  minimam  vim  habent ,  ac 
proinde  si  coniugium  spectaretur  tantummodo  sub  con- 
tractus  sive  naturalis  sive  civilis  ratione  ,  sua  perpetua 
firmitate  destitueretur.  Hinc  Bellarminus  adstruere  non  du- 
bitavit  insolubilitatem  matrimonii  in  causam  primariam  et 
certissimam  referri  non  posse  nisi  in  signum  coniunctionis 
indissolubilis  Christi  cum  ecclesia ,  in  quam  s.  Augustinus 
eam  perpetuo  refert  (32).  Quocirca   in  nulla  legislatione 

(32)  Lib.  Dc  matrtm.  c.  IV.  in  quam  sententiam  cum  Sanchez  praeter 
d.  Thomam  allegasset  s.  Bonaventuram ,  Burgensem,  Durandum,  d.  Antoninum, 
Caietanum,  Medinarn  aliosque  novemdecim  subdit:  «  Hinc  infertur  omnimodam 
indissolubilitatem  non  competere  matrimonio  consummato  ex  iure  naturae,  sed 
ex  Christi  praecepto  positivo  divino:  quos  Deus  coniunxit  homo  non  separet , 

humana,  imo  neque  in  veteri  lege  divina,  at  solum  in  evan- 
gelica  perpetuitatem  illam  reperimus  in  matrimonio,  quae 
adstruitur  et  servatur  in  ecclesia  Christi  ,  eo  ipso  quod 
ecclesia  tamquam  verum  propriumque  sacramentum  fide- 
lium  suorum  coniugium  habuerit  referens  perpetuamChristi 
cum  ecclesia  coniunctionem.  Quod  si  vinculum  nuptiale  ef- 
fectus  immediatus  est  ac  res  sacramenti ,  patet  illud  nulli 
subiacere  potestati  nisi  illi ,  cui  a  Christo  commissa  est 
sacramenti  ipsius  moderatio  atque  administratio ,  nempe 
ecclesiae.  Hinc  videbimus  a  sola  ecclesia  dirimentia  im- 
pedimenta  constitui  posse ;  ipsum  quandoque  vinculum  ab 
ecclesia  solvi  in  matrimonio  ,  non  quidem  consummato , 
quod  omnino  est  indissolubile ,  sed  in  matrimonio  rato  , 
ob  solemnem  religiosae  vitae  professionem ,  atque  alia  ab 
ecclesia  praeterea  fieri  posse ,  et  facta  ,esse ,  quae  ipsum 
vinculum  respiciunt. 

Insuper  vinculum  coniugale  ob  mysticam  significatio- 
nem  quam  praesefert ,  quaeque  iugiter  completur  per  le- 
gitimum  coniugii  usum  (33),  haberi  debet ,  ut  res  sacra , 

ubi  elevavit  matrimonium  ad  esse  sacramenti ,  et  ut  repraesentaret  indissolubilem 
Christi  per  carnem  cum  ecclesia  nnionem.»  Lib.  II.  De  matrim.  disp.  13.  Verum 
de  hoc  argumento  plenius  agemus  in  lib.  III. 

(33)  Licet  theologi  omnes  doceant  ad  essentiam  matrimonii  sufficere  solum 
contrahentium  consensum  verbis  de  praesenti  utrimque  expressum ,  fatentur  ta- 
men  eiusdem  consummationem  conferre  ad  pleniorem  significationem  coniunctio- 
nis  Christi  cum  ecclesia  ob  naturae  conformitatem.  Hinc  communi  calculo  tradunt 
scholastici,  matrimonium  dignitate  minus  quidem  esse  celeris  sacramentis,  signl- 
ficatione  tamen  aliis  praestare.  Quapropter  in  Commentariis  in  dist.  26.  libri  IV. 
Sentent.  quaerunt  utrum  carnalis  commixtio  sit  de  integritate  matrimonii,  eamque 
quaestionem  resolvunt  affirmaf  ive.  Nobis  satis  sit  conclusionem  afferre  s.  Bona- 
venturae  in  cit.  Dist.  2.  3.  «Copula  carnalis  non  est  de  integritate  sacramenti  ma- 
trimonii ,  quanlum  ad  esse  necessitatis,  sed  solum  quantum  ad  esse  completio- 
«i5.  In  matrimonio  considerantur  haec  tria ,  scilicet  signum,  officium,  remedium. 
Quantum  ad  signiticationem,  dicendum  quod  duplex  est  eius  significatio :  signifi- 
cat  enim  coniunctionem  Christi  et  ecclesiae  per  charitatem:  et  coniunctionem 
eorumdem  per  naturae  conformitatem....Primum  igitur  signatum,et  primum  offi- 
< ■ium.et  primum  remedium  sunt  in  sacramento  matrimonii  quantum  ad  coniunctio- 
nem  animorum.  Secundum  est  solum  quantum  ad  coniunctionem  corporuro.  Et 
primum  est  de  substantia  matrimonii  quantum  ad  esse  nccessarium .  Secundum 
quantum  ad  esse  plenum.» 

quae  unice  a  spirituali  potestate ,  cuiusmodi  est  potestas 
ecclesiae,  potest  attingi.  Quapropter  invenimus  ,  quod  sola 
ecclesia  de  coniugii  vinculo  decreverit  ac  iudicaverit.  Ipsa 
enim  conditiones  apposuit  quibus  firmum  illud  permaneret 
atque  consisteret;  ipsa,  cum  exorta  quaestio  est  utrum 
subsisteret  nec  ne,  rem  expendit  ac  sententiam  tulit;  ipsa, 
causa  expensa,  sive  circa  legitimitatem  contrahentium,  sive 
circa  consensum  eiusve  defectum ,  sive  circa  conditionum 
omnium  concursum,  quae  ad  coniugii  valorem  requiruntur, 
iudicavit  de  ipso  coniugio  ;  imo  constituit  in  suis  eccle- 
siasticis  tribunalibus  eum ,  qui  data  opera  vinculi  patroci- 
nium  susciperet ,  cum  causae  agitarentur ,  nec  ullam  un- 
quam  rationem  habuit  illius  sententiae ,  quae  in  laico  foro 
pronunciata  fuisset,  quasi  conscientiae  satisfaceret. 

Ex  qua  postrema  animadversione  tertio  adiicimus ,  vin- 
culum  quod  ex  consensu  et  sacramento  oritur,  esse  rem 
internam  atque  conscientiae ,  cuius  propterea  iudex  alius 
esse  nequit  praeter  eum  qui  conscientias  moderatur,  nempe 
potestas  spiritualis,  cuiusmodi  ecclesia  est.  Ipsa  sola  po- 
test  in  conscientiae  foro  de  re  morali  iudicium  instituere , 
eo  vel  magis  quod  interdum  ea  celebrentur  coniugia ,  quae 
conscientiae  nuncupantur,  quorum  ecclesia  sola  conscia 
est ,  neque  ad  forum  externum  ac  politicum  ullo  modo  per- 
veniunt(34).Possunt  praeterea  intervenire  causae  latentes, 
quae  ex  occulto  impedimento  oriuntur ,  quaeque  efficiunt , 
ut  vinculum  non  subsistat,  quo  in  casu,  putati  coniuges 
separari  ab  invicem  debent.  Contra  vero  fieri  potest,  ut  in 

(34)  Egregium  opus  hoc  de  argumento  scripsit  Franc.  Mazzei  cui  tit.  De  ma- 
trimonio  conscientiae  liber  singularis,  vol.  un.  in-4.  Romae  1766.  illudque  ita 
definit  cap.  I.  §.  2.  « Matrimouium  quod  contrahitur  coram  parocho,  aut  altero  sa- 
cerdote  ab  eo  cui  facta  sit  potestas  destinato,  duobusque  testibus,  ealege  utoc- 
cultum  semper  sit,  'atque  ideo  contrahitur  omissis ,  auctoritate  tamen  superioris 
ecclesiastici,  iisquae  praecedere  debent,  proclamationibus,  tum  illa  ,  quae  subsequi 
debet  descriptione  in  ordinario  matrimoniorum  libro.>>  Quam  definitionem  seu  po- 
tius  notionem  cnarrat  ac  vindicat  cum  suis  consectariis  in  totius  operis  decursu. 

foro  externo  aliquod  coniugium  tamquam  illegitimum  ha- 
beatur  ac  irritum,  cum  tamen  in  ecclesiae  foro  ea  omnia 
concurrant ,  quae  ad  validum  ac  legitimum  connubium 
constituendum  requiruntur  ac  sufficiunt.  Iam  vero  in  his 
rerum  adiunctis  in  quibus  agitur  de  honestate  vel  inho- 
nestate  morum ,  ecquis  nisi  ecclesia  poterit  causam  inspi- 
cere ,  sententiamque  proferre ,  utrum  vinculum  existat  nec 
ne ,  adeoque  licita  vel  illicita  sit  personarum  ,  de  quibus 
agitur,  congressio? 

Age  vero  ,  si  coniugium  prout  sacramentum  est,  soli 
ecclesiae  a  Christo  concreditum  est,  hoc  ipso  constat  so- 
lam  ecclesiam  ius  habere  in  coniugii  christiani  vinculum , 
quod  ei  intimum  est  ac  inhaeret,  quatenus  ex  sacramento 
exurgit.  Principes  idcirco  nullam  possunt  sibi  in  illud 
auctoritatem  vindicare ,  alioquin  attingerent  sacramentum 
ipsum ,  remque  prorsus  spiritualem  atque  internam ,  sive 
conscientiae. 

At  magis  etiam  directe  ostendimus  ,  principibus  civi- 
libus  nullo  modo  hanc  in  vinculum  coniugii  christiani 
potestatem  convenire  posse.  Profecto  si  quod  ipsi  ius  in 
vinculum  haberent,  vinculum  ipsum  matrimonii  non  quate- 
nus  ex  sacramento  est ,  sed  quatenus  ex  mero  contractu 
sive  naturali  sive  civili  profluit ,  respicerent.  At  vero  uti  in 
praecedente  libro  evicimus  ,  in  coniugio  christiano,  eius- 
modi  realis  distinctio  admitti  nullo  pacto  potest ,  cum 
una  eademque  res  sit  contractus  et  sacramentum  ;  ergo  si 
ipsi  ius  nullum  habent  in  matrimonium  prout  sacramentum 
est,  nec  ullum  habent  in  idem  prout  est  contractus. 

Praeterea  ,  vel  hoc  ius  ipsis  adscribi  deberet  prout 
principes  sunt  ,  nimirum  ratione  principatus  ac  imperii 
quo  fruuntur ,  vel  prout  sunt  principes  christiani ,  scilicet 
ratione  christianae  professionis.  At  neutrum  affirmari  po- 
test.  Si  enim  ideo  ius  habent  quia  sunt  principes ,  tunc 
ipsi  etiam  principes  infideles  possent  aut  impedire  aut  dis- 

sohere  coniugia  christiana,  sive  obsistendo  quominus  vin- 
culum  coniugale  contraheretur ,  sive  contractum  dirum- 
pendo  per  divortia ,  quod  nemo  dicet.  Alioquin  rei  chri- 
stianae  hostes  viam  sibi  amplissimam  patefecissent  ad  ec- 
clesiam  destruendam.  Absurdum  praeterea  est  asserere 
potestatem  aliquam  principes  infideles  sibi  vindicare  posse 
in  sacramentum  ecclesiae  christianae.  Haec  tamen  omnia 
fluerent ,  si  ratione  imperii  ac  principatus  aliquid  efficere 
valerent  super  vinculum  christiani  matrimonii;  principatus 
enim  natura  eadem  est  in  christiano  principe  ac  in  ethnico. 

Quod  si  spectentur  ut  principes  christiani ,  multo  mi- 
nus  ea  facultate  gaudent;  ut  enim  paulo  ante  adnotavi- 
mus ,  cum  principes  Christi  religioni  nomen  dederunt ,  et 
in  ecclesiae  coetum  cooptati  sunt,  effecti  sunt  ecclesiae  filii, 
atque  in  spiritualibus  eidem  subditi  evaserunt,  nec  ius  ul- 
lum  in  sacra  ex  eorum  conversione  sunt  adepti.  Quum  vero 
hic  agatur  de  re  sacra ,  cuiusmodi  est  vinculum  perpe- 
tuum  ex  sacramento  proveniens,  patet  ius  nullum  in  ipsum 
acquisivisse  principes  ,  quo  antea  destituti  erant. 

Hinc  historia  ecclesiastica  universa  tradit,  ecclesiam 
passim  principum  leges,  quae  attigerant  vinculum  nuptiale, 
ex  quo  oritur  unitas  et  indissolubilitas  coniugii  respuisse , 
immo  vero  docet  ecclesiam  leges  eiusmodi  nusquam  et 
numquam  ratas  habuisse.  Quoties  proinde  casus  accidit  in 
quo  contra  ecclesiae  legislationem  alterutra  ex  his  proprie- 
tatibus  per  legem  aliquam  affecta  est ,  toties  ecclesia  uti 
nullius  plane  valoris  eam  habuit.  Notae  illae  patrum  sen- 
tentiae  sunt  quibus  leges  divortii ,  aut  divortio  saltem 
faventes  ab  imperatoribus  latas  perpetuo  reiiciunt  respuunt- 
que ,  utpote  quae  iuri  divino ,  atque  legibus  ecclesiae  ad- 
versarentur,  ut  patet  ex  iis  omnibus  testimoniis  patrum , 
quae  alias  congessimus  ,  quin  ea  iterare  heic  debeamus. 

Huic  doctrinae  conformis  semper  fuit  praxis  ecclesiae. 
Atque  ut  unum    saltem   documentorum   genus  hac  de  re 

exempli  causa  afferamus ,  sufficiat  innuere  romanos  pon- 
tifices  insurrexisse  ,  ac  poenis  etiam  et  comminationibus 
in  illos  principes  animadvertisse ,  qui  ius  sibi  in  matri- 
monii  proprii  vinculum  arrogarunt ,  tentantes  suum  ipsi 
dissolvere  coniugium  contra  ecclesiae  leges.  Ita  se  gessit 
Stephanus  IV.  cum  Carolo  M.  (35),  Nicolaus  I.  cum  Lotha- 
rio  (36),  Gregorius  V.  cum  Roberto  (37),  Alexander  III.  cum 
Henrico  II.  (38),  Urbanus  II.  cum  Philippo  1.  (39),  Inno- 
centius  III.  cum  Philippo  Augusto  (40).  Iam  vero  si  eius- 
modi  iure  principes  potiti  essent  ,  profecto  non  hac  se 
ratione  gessissent  romani  pontifices  ,  neque  eorum  com- 
minationibus  aut  poenis  illi  cessissent,  sed  ius  suum  vin- 
dicassent ;  quod  tamen  non  fecerunt  ,  atque  ad  multipli- 
ces  potius  technas  confugerunt ,  ut  eiusmodi  facta  aliquo 
saltem  modo ,  seu  pallio  cohonestarent  (41). 

Sive  igitur  intima  rei  spectetur  natura ,  sive  secula- 
ris  principatus  conditio ,  sive  doctrina  et  praxis  christia- 
nae  antiquitatis  universae,  constat  solam  ecclesiara  po- 
testatem  habere  in  christiani  matrimonii  vinculum  ,  ac 
proinde  nullatenus  ad  potestatem  politicam  pertinere  posse 
sub  quovis  respectu  spectetur. 

Haec  autem  non  minimum  robur  accipiunt ,  si  cum 
nonnullis  haud  spernendis  auctoribus  quispiam  inficiare- 
tur  matrimonium  etiam  in  se  spectatum  ,  seu  praecisione 

(35)  Apud  Duchesne  Historiae  Francorum  scriplores,  tom.III.  pag.  76(. 
el  Le  Cointe  Annal.  ecclesiast.  Francorum  ad  an.  770.  n.  XIII. 

(36)  Apud  Harduiu.  Acta  concil.  tom.  V.  col.  539.  concil.  aquisgranens.  III. 
a  quo  concessum  est  Lothario  novum  coniugium ;  ast  eidem  restitit  summus  pon- 
tifex. 

(37)  Ibid.  tom.  VI.  part.  I.  col.  755.  in  conciiio  rom.  an.  998.  celebrato. 

(38)  Cf.  Rogerium  de  Hoveden.  Annal.  pars  poster.  pag.  170.  apud  Rerum 
angticanar.  scriptores  Francof.  1601. 

(39)  Duchesne  Hist.Francor.  tom.IV.  ad  an.  1100.  pag.  13  seq. 

(40)  Cf.  Hurter  Histoire  de  la  vie  d'Innoc.  VI U.  in  qua  de  hac  re  fuse  per- 
agitur. 

(41)  Cf.  Roskovany  De  matrim.  in  eccles.  cathol.  tom.  II.  Augustae  Vinde- 
lic.  1840.  §.  171. 

facta  a  sacramenti  ratione ,  esse  vere  ac  rigoroso  sensu 
contractum  sive  naturalem  sive  civilem.  Hi  enim  conten- 
dunt  matrimonium  quoad  naturam  ac  substantiam  suam 
nulla  prorsus  ratione  esse  contractum ,  siquidem  deest 
obiectum  seu  res  de  qua  contrahi  possit.  Substantiam 
quippe  matrimonii  efficit  mutua  obligatio  coniugum  ad 
amorem  et  fidelitatem  in  ordine  ad  prolem  procreandam 
instituendamque ,  quae  omnem  contrahendi  ac  paciscendi 
naturam  refugit  (42).  Quapropter  nonnisi  improprie  ac 
latiori  quadam  significatione  matrimonium  contractus  ex 
istorum  sententia  dici  posset ,  quatenus  scilicet  verbum 
contrahere  usurpatur  ad  ea  exprimenda ,  quae  per  matri- 
monium  intenduntur  ,  usuque  quodammodo  consecratum 
est ,  quo  sensu  a  concilio  tridentino  vocabulum  hoc  ad- 
hibetur  (43) ,  quin  tamen  idcirco  conclusio  ad  veritatem 
sententiae,  quae  matrimonium  in  ceterorum  contractuum 
civilium  classem  refert,  deduci  possit. 

Verum  quidquid  de  hoc  verisimilius  tenendum  sit , 
quod  suis  auctoribus  dimittimus ,  illud  ratum  exploratum- 
que  esse  debet,  coniugium  contractum  quemdam  esse  sui 
generis  a  reliquis  omnibus  plane  diversum  ac  immane  di- 
stantem.  Ut  enim  loquitur  Moser  :  «  matrimonialis  contra- 
ctus ,  abstractione  etiam  facta  a  ratione  sacramenti ,  quoad 
naturam  ac  substantiam  suam  a  reliquis  contractibus  toto 
caelo  differt —  Qui  matrimonii  naturam  atque  originem 
attenta  mente  consideraverit ,  statim  fateri  cogetur  ,  con- 
tractum  esse  vere  singularem  ,  non  ab  hominibus  sed  a  Deo 
ipso  immediate  institutum ;  circa  quem  varias  quoque  ipse 
praescripsit  regulas  a  nulla  potestate  humana  immutandas, 
aut  relaxandas  v.  g.  circa  eius  unitatem  ,  indissolubilitatem 


(42)  Sedulo  quaestionem  hanc  pertractavit  aetate  hanc  nostra  D.  Moy  in 
op.  germanico  De  iure  matrimoniali  christianorum  in  ecclesia  orientali  el 
occidentali.  Regemsburgi  1833. 

(43)  Sess.  XXIV.  cap.  1.  Dc  reform.  malrim. 

aliasque  proprietates  :  item  circa  personas  ,  quae  ad  hunc 
contractum  valide  in  eundum  habiles  aut  inhabiles  non  exi- 
sterent.  Gen.  II.  28.  Levitic.  XVII-XX.  Deut.  XX.  22,26.... 
Hinc  matrimonium  a  s.  Thoma  contractus  spiritualis  ap- 
pellatur ; . . .  hinc  quoque  fit ,  quod  publica  potestas  ,  quae 
alius  contractus  etsi  valide  initos  quandoque  rescindere , 
item  requisitum  in  contrahentibus  consensum  certis  in  con- 
ditionibus  supplere  valet ,  nihil  tamen  horum  circa  con- 
tractum  matrimonialem  praestare  possit ,  nec  unquam  po- 
tuerit  (44).  » 

Cui  doctrinae  assentitur  pariter  card.  Gerdilius,  dum 
adversus  apostatam  Spalatensem  ostendit  ingens  quod  in- 
terponitur  discrimen  inter  contractus  reliquos  ,  et  contra- 
ctum  connubialem.  Quod  quidem  duplex  est ,  alterum  in- 
trinsecum ,  extrinsecum  alterum.  Intrinsecum  illud  est 
quod  oritur  ex  ipsa  rei  natura ,  quatenus  consensus  ex 
parte  contrahentium  coniugium  sic  debeat  liber  esse  ,  ut 
huic  defectui  nulla  humana  lex  supplere  possit ,  secus  ac 
respectu  ceterorum  contractuum  pluribus  in  casibus  con- 
tingat.  Extrinsecum  vero  illud  censetur  quod  provenit  ex 
iure  divino  positivo ,  quatenus  Deus  in  ipsa  coniugii  in- 
stitutione  a  mundi  primordiis  duas  apposuerit  conditiones 
contractui  matrimonii  ,  quae  a  nulla  humana  potestate 
pendeant ,  cuiusmodi  sunt  unitas  et  indissolubilitas ,  quas 
cum  Deus  ipse  iure  suo  in  veteri  lege  mitigaverit,  Chri- 
stus  in  nova  ad  pristinam  sanctitatem  revocavit  (45) .  Quod 
quidem  in  reliquis  contractibus  sive  naturalibus  sive  ci- 
vilibus  non  evenit. 

Quid  plura  ?  inter  ipsos  philosophos  non  defuere ,  qui 
analogiam  inter  matrimonium  et  civiles  contractus  iusta 
crisi   perstringerent  (46).   Quod  si  ratio   spectetur  sacra- 

. 

(44)  De  impedim.  matrim.  cap.  XXIII.  §.  8.  9.  10.  11. 

(45)  Trattalo  del  matrimonio  part.  I.  §.  1.  opp.  ed.  Rom.  tom.  XV. 

(46)  Ipse  Hegel  carpeit  notionem  matrimonii  a  Kant  exhibitam,  et  a  recen> 

menti  ,  quae  contractui  inhaeret  matrimonii  christiani , 
iam  per  se  patet ,  vinculum  quod  ex  ipso  enascitur,  nullo 
modo  principibus  sed  ecclesiae  dumtaxat  subesse,  cuius 
potestatis  generalem  hactenus  ideam  exhibuimus  ,  dein- 
ceps  evolvendam. 

CAPUT   II. 

DE    ECCLESIAE    POTESTATE 
CONSTITUENDI    IMPEDIMENTA    MATRIMONIUM    DIRIMENTIA. 

ARTICULUS  I. 
Historica  controversiae  totius  expositio. 

Si  sibi  cohaerentes  christiani  omnes  esse  vellent,  num- 
quam  dubium  excitarent,  ecclesiae  ne  an  vero  principi- 
bus  insit  potestas  constituendi  impedimenta  ,  quae  fide- 
lium  connubium  nullum  ac  irritum  reddant.  Semel  ac 
enim  firmatum  est,  contractum  connubialem  christianorum 
esse  novae  legis  sacramentum  ,  suapte  natura  consequitur 
ad  ecclesiam  eamque  solam  cui  sacramentorum  admini- 
stratio  divinitus  commissa  est ,  eam  pertinere.  Si  prae- 
terea  sola  ecclesia  ad  laicorum  principum  exclusionem  ius 
habet  in  vinculum  coniugii  christiani ,  utpote  quod  intrin- 
secum  sit  ipsi  coniugio ,  atque  a  matura  sacramenti  dima- 
nans ;  si  denique  principibus  nulla  alia  convenit  potestas 

tioribus  nonnullis,  praesertim  vero  a  Saur  defensam,  vi  cuius  matrimonium 
pure  civilis  contractus  exponitur.  Itaque  Hegel  Saurum  perstringens  in  Princi- 
piis  philosophiae  junioris  Berolini  1821.  statuit:  «  Matrimonium  non  est  con- 
tractus,  quia  I.  ad  naturam  contractus  pertinet,  ut  ex  libero  arbitrio  prodeat; 
quia  2.  id  quod  ex  contractu  prodit,  volitum  est  ex  arbitrio  contrahentium , 
ergo  volitum  quidem  est  ex  communi  contrahentium  consensu,  non  vero 
volitum  ex  universali  quadam  lege,  non  est  effectus  roxi  communis  idealis, 
logici ;  quia  3.  obiectum  contractus  res  externa  esse  debet,  quae  alterius  fieri 
potest.  Essentialia  matrimonii  non  possunt  dependere  ab  arbitrio  privato,  sed  in 
morali  bominis  natura  posita  sunt,  ita  ut  coniuges,  non  tam  vi  contractus,  quam 
spiriluali  quadam  unione ,  religione  et  pietate  obligentur. »  Ita  quidem  hic  ra- 
tionalista  licet  ex  pravo  (ine,  atque  etiam  perperam  disserit;  hac  enim  ratione 
plures  alii  contractus  negari  possent. 

in  christianorum  nuptiis  quam  directio  earum  extrinseca 
ad  bonum  societatis  ,  pronum  est  deducendo  colligere , 
ipsos  nullo  modo  attingere  posse  huius  contractus  substan- 
tiam  ,  atque  adeo  impedimenta  dirimentia  constituere. 

Attamen  non  defuerunt  aliquot  ab  hinc  seculis  ,  nec 
hodiedum  adhuc  desunt,  qui  connisi  fuerint  et  connitan- 
tur  potestatem  hanc  instituendi  impedimenta  matrimonium 
dirimentia  ecclesiae  eripere,  eamque  in  principes  trans- 
ferre,  aut  saltem  communem  utrique  ecclesiastico  et  po- 
litico  regimini  efficere. 

Primo  quidem  novatores  sec.  XVI.  Lutherus  et  Cal- 
vinus  cum  suis  asseclis  ,  negata  huius  sacramenti  veritate, 
ius  statuendi  impedimenta  irritantia  coniugium  cuicumque 
humanae  potestati ,  nempe  ecclesiasticae  seu  pontificiae  , 
ut  paulo  post  ostendemus  ,  denegarunt  ,  contenderuntque 
non  alia  esse  agnoscenda  praeter  illa  quae  in  Levitico 
cap.  XVIII.  constituta  sunt,  ubi  prohibentur  connubia  cum 
consanguineis  el  affinibus  in  primis  propinquitatis  gra- 
dibus  (1). 

At  deinceps  non  pauci  hic  illicque  surrexerunt  ,  seu 
potius  pullularunt ,  qui  ad  politicum  regimen  potestatem 
hanc  constituendi  impedimenta  detulerunt.  Marcus  Anto- 
nius  de  Dominis  inter  ceteros  eminet  ,  nec  non  Ioannes 
Launoius  qui  illius  apostatae  non  modo  sententiam  ado- 
ptavit  ,  sed  ut  plurimum  argumenta  etiam  exscripsit  (2) . 
Censuit  enim  hic  lutheranus  larvatus  ius  statuendi  impe- 
dimenta ,  quae  dirimant  matrimonium  ita  propria  ac  nativa 

(1)  Ita  Lutherus  in  lib.  De  captivit.  liabylonica.  De  matrimonio,  ubi  non 
aliaui  potestatem  coustituendi  impedimenta  praeter  divinam  admittit,  cuius  verba 
postea  affercmus;  item  in  Serm.  de  malrim.  edito  an.  159.5.  Calvinus,  ut  solet, 
nibil  novi  attulit ,  sed  solum  exornavit ,  quae  Lutherus  scripserat.  Item  Buce- 
rus  et  Melanchthon ,  qui  Lutheri  placita  sequuntur.  Cf.  Bellarm.  J)e  matrim. 
cap.  XXV. 

(2)  In  op.  De  Regia  in  malrimonium  potestate  an.  1674.  vulgato.  Quam 
expilationem  a  Launoio  faclain  ex  op.  M.  A.  I)e  Dominis  Leullierius  Dr.  Sorboni- 
cus,  collato  utriusqtie  textu  ,  in  propatulo  posuit. 

II  3 

potestate  ad  solos  reges  ac  principes  civiles  pertinere ,  ut 
ecclesia  nequeat  sine  usurpatione  ,  aut  indulgentia  et  con- 
cessione  principum  illud  exercere  (3).  Cum  vero  dissimu- 
lare  non  posset  concilium  tridentinum  sess.  XXIV  can.  III. 
et  IV.  anathema  in  eos  tulisse,  qui  dixerint  :  «  Ecclesiam 
non  posse  constituere  impedimenta  matrimonium  dirimen- 
tia,  >/ipse  eos  negavit  esse  dogmaticos  ;  tum  novo  plane 
ac  antea  inaudito  paradoxo  effutiit ,  tridentinos  patres  ec- 
clesiae  nomine  reges  ac  principes  significasse  ,  quorum 
dumtaxat  nomine  et  auctoritate  potest  ecclesia  statuere 
impedimenta.  Temerario  huic  auctori  sese  opposuerunt  non 
pauci ,  iique  doctissimi  scriptores  ,  inter  quos  eminuerunt 
Dominicus  Galesius  Rubensium  episcopus  (4) ,  quem  im- 
pugnare  Launoius  aggressus  est  (5) ;  nec  non  Leullierius 
qui  malam  Launoii  fidem  in  afferendis  textibus  foede  de- 
pravatis  apprime  detexit  (6). 

Launoii  vestigiis  institerunt  non  pauci  causidici,  ca- 
nonistae  ,  atque  theologi  tum  in  Austria  ,  tum  in  Galliis, 

(3)  Sic  enim  scribit  op.  cit.  art.  4.  c.  5.  Colon.  Allobrog.  1734.  opp. 
tom.  I.  pag.  749.  seq.  « Spiritualem  potestatem  ab  seculari  pendere  quoad 
naturam  civilis  contractus  matrimonii ,  cui  iam  legitime  facto  divinitus  acce- 
dit  ratio  sacramenti ,  secularem  potestatem  a  spirituali  pendere  quoad  mini- 
sterium  sacramenti  matrimonii ,  qua  sacramentum  est  ;  hanc  mutuam  civilis 
et  spiritualis  potestatis  subordinationem  doctam  fuisse  a  Gelasio  et  Nicolao 
pontificibus ;  impedimentum  matrimonium  dirimens  ex  se  suoque  genere  esse 
civile  ,  non  spirituale :  seculares  principes  impedimenta  matrimonium  dirimentia 
statuere  posse ,  secluso  sacerdotalis  ordinis  consensu ,  qui  secularium  principum 
legibus  obediendi  necessitatem  addat,  quasi  leges  illae  ex  se  non  idoneam 
vim  obligandi  haberent ;  sacerdotaiem  ordinem  sacram  pontificum  auctorita- 
tem  non  posse   sine   consensu  principum  impedimenta  dirimentia  statuere.  » 

(4)  In  op.  Ecclesiastica  in  matrimonium  potestas.  Apologema  pro  ve- 
tustissima  et  catholica  doctrina  de  iure  ecctesiae  in  sanciendis  legibus  ma- 
trimonium  impedientibus  et  dirimentibus.  Romae  1677.  vol.  un.  in  4. 

(5)  In  lib.  iam  cit.  Ioannis  Launoii  contentorum  in  libro  Galesii  er- 
ratorum  index  locupletissimus.  Paris.  1677.  inter  opp.  Launoii  ed.  et  loc. 
cit.  pag.    883-1000. 

(6)  Tn  librum  Magistri  Launoii  theologi  parisiensis ,  qui  inscribitur : 
Regia  in  matrimonium  potestas  observationes ,  auctore  theologo  parisiensi. 
Paris.  1678.  ac  reperitur  in  collectione  opp.  Launoii  ed.  cit.  tom.  IV.  part.  II. 
pag.  149-301. 

in  Belgio  atque  in  Italia  ,  rerum  novarum  cupidi  atque 
animo  in  ecclesiam  hostili  ,  regiminis  politici  assenta- 
tores ,  qui  ut  illi  plus  aequo  faverent  nihil  moliti  non  sunt, 
ut  politicae  potestati  soli  assererent  ius  statuendi  impedi- 
menta  matrimonium  dirimentia.  Hi  quidem  inauditam  ab- 
surdamque  canonis  IV.  tridentini  launoianam  interpreta- 
tionem  deseruerunt ,  rationem  nihilominus  invenerunt  se 
se  ab  anathemate  ,  ut  ipsis  videbatur,  subducendi.  Siqui- 
dem  animadverterunt  concilium  in  praefato  canone  minime 
declarasse  utrum  ex  Christi  institutione  ,  an  vero  ex  prin- 
cipum  indulgentia  ecclesia  asserta  potestate  polleat.  Qua 
praemissa  animadversione,  toti  in  id  incubuerunt,  ut  ad- 
struerent  ecclesiam  non  proprio  ac  nativo  iure  ,  sed  ex 
principum  concessione  potestatem  hanc  exercuisse  ante- 
actis  seculis,  atque  ex  eorumdem  conniventia  adhuc  dum 
exercere. 

Itaque  in  imperio  austriaco  banc  potestatem  exclusive 
principibus  iuxta  nativum  ac  proprium  ius  inesse  docuit 
Benedictus  Oberhauser  iuris  canonici  professor,  ecclesiae 
vero  nonnisi  ex  beneficio  iuris  alieni  (7).  Hunc  cum  im- 
pugnavisset  alter  iuris  canonici  professor  Ludovicus  Beck 
atque  haereseos  insimulasset,  Oberhauser  duplici  libello 
notam  hanc  a  se  amovere  conatus  est  (8).  In  his  libellis 
Oberhauser  ,  separatione  facta  inter  contractum  matrimo- 
nialem  et  sacramentum  ,  potestali  civili  ius  tribuit  in  ma- 
trimonium  ,  prout  est  contractus  civilis,  et  ius  ecclesiae 
in  matrimonium  tribuit  ,  prout  est  sacramentum  ;  ex  qua 
theoria  intulit  ad  principes  spectare  impedimenta  veri  no- 
minis  seu  dirimentia  constituere,    ad  ecclesiam   vero   ea 

(7)  In  op.  Fuldae  1763.  hoc  de  argumento  edito. 

(8)  Prior  inscriptus  est  i  Systema  historico-crilicum  divisarum  pote- 
statum  in  legibus  matrimonialibus  impedimentorum  dirimenttum  ex  avi- 
tis  principiis  sanae  theologiae  et  iurisprudentiae  canonicae.  Franco- 
fnrti  1771.  Posterior  vero  i  Apologia  historico-critica  divisarum  potesta- 
tum  etc.  lbid. 

quae  referuntur  ad  sacramenti  sanctitatem  ,  nempe  impe- 
dientia.  Ad  hanc  doctrinam  porro  evolvendam  propugnan- 
damque  in  subsidium  hic  auctor  adscivit  argumenta  ipsa 
quibus  usus  iam  fuerat  Launoius   (9). 

Huic  pariter  principio  de  distinctione  inter  contractum 
civilem  praevium  atque  ei  superveniens  sacramentum  tam- 
quam  basi ,  matrimonialis  legislatio  austriaca  losephi  II. 
innixa  erat,  qua  ius  omne  in  coniugium  christianum  prin- 
cipatui  adscribebatur  ,  ac  propterea  ius  statuendi  impedi- 
menta  dirimentia  ,  itaque  hac  in  re  abrogabatur  totum  ius 
canonicum  ,  neque  ecclesiae  aliud  concedebatur  nisi  ce- 
lebratio  sacramentalis   (10). 

Ex  quo  tempore  nova  haec  atque  eversiva  legislatio 
data  fuit ,  nempe  an.  1783.  undique  canonistae  surrexe- 
runt  ad  exclusivum  politicae  potestatis  ius  adstruendum 
in  contractum  civilem  coniugii  ipsius,  ut  loquebantur,  impe- 
dimenta  apponendi ,  causas  matrimoniales  iudicandi ,  dis- 
pensandi  ,  aliaque  id  genus  plurima  peragendi.  Quidam 
enim  pene  dixerim  furor  animos  canonistarum  et  theolo- 
gorum  illius  aetatis  incesserat.  Inter  eos  autem  eminue- 
runt  Le  Plat  in  Belgio  (11),  et  Petzek  in  Brisgovia  (12). 


(9)  Cumque  iterum  Oberhauser  expostulatus  haereseos  fuisset,  ipse  no- 
vum  edidit  libellum  cui  tituJum  fecit :  Causa  decisa  divisarum  potestatum 
in  legibus  matrimonialibus.  Francof.  et  Lipsiae  1777.  Iterum  lacessitus  a 
M.  A.  Hochstad  in  Disquisitione  canonica.  Moguntiae  1780.  rursum  se  de- 
iendit  in  opusc.  Pagellae  volantes  de  causa  dccisa  pro  studio  iuris  regii  in- 
tegri  illustrando.  Francof.  et  Lips.  1782. 

(10)  De  Moy  vir  apprime  catholicus  quemque  merito  August.  Rosckovany 
magni  facit  ac  laudat  in  op.  cui  tit.  germanice  fecit :  I)e  matrimonio  et  de 
statii  quem  obtinet  in  germanica  ecclesia  catholica  cir-ca  hoc  disciplinae 
caput  Landshut.  1830.  legislationem  matrimonialem  Iosephi  II.  e  natura  rei  et 
principiis  catholicismt  critico  examini  subiecit. 

(U)  De  quo  loquuntur  Ephemerides  viennenses  ecclesiasticae  1785.  n.  44. 

(12)  In  op.  De  potestate  ecclesiae  in  statuendis  matrimonii  impedimentis . 
Ubi  affirmat  statuitque  «  Ecclesiae  ius  solum  regulas  quasdam  circa  administra- 
tionem  sacramenti  matrimonii  rogandi,  seu  sic  dicta  impedimenta  impedientia 
constituendi  competere;  impedimenta  vero  dirimentia  tantum  a  civili  imperio 
poni  posse,  quippe  cui  unice  insit  anctoritas  quoslibet  contractus  aut  approbandi 

losephinam  de  matrimonio  legislationem  adoptavit  san- 
xitque  pseudo-synodus  pistoriensis ,  dum  in  decreto,  quod 
fidei  inscribitur,  titulo  De  matrimonio  n.  7.  constituit  «  Ad 
supremam  civilem  potestatem  dumtaxat  originarie  spe- 
ctare  ,  contractui  matrimonii  adponere  posse  conditiones 
eius  generis ,  quae  ipsum  nullum  reddant ,  dicunturque 
impedimenta  dirimentia  :  Ecclesiam  contra,  supposito  so- 
lum  assensu  vel  conniventia  principum ,  impedimenta  hu- 
iusmodi  sancire  potuisse:  ius  porro  civitatis  originarium 
constituendi  impedimenta  dirimentia  cum  iure  dispensandi 
essentialiter  connexum  esse  (13).»  Hisce  principiis  cohae- 
rens  episcopus  Ricci  supplicem  libellum  dedit  Leopoldo 
Magno  Etruriae  Duci  ,  quo  eum  rogat ,  ut  de  numero 
impedimentorum  cognationem  spiritualem  et  publicam  ho- 
nestatem  tollat ,  et  cognationem  seu  affinitatem  ad  secun- 
dum  gradum  coarctet. 

Hac  eadem  aetate  tum  paulo  ante  tum  paulo  post  au- 
striacam  legislationem  ac  synodi  pistoriensis  celebrationem 
insurrexerunt  etiam  ex  Italia  non  pauci  ad  impugnandam 
ecclesiae  potestatem  circa  matrimonium.  Quos  inter  non 
infimum  locum  tenet  Aloisius  Litta  mediolanensis  (1  i) , 
item  Petrus  Tamburini  professor  ticinensis  (15);  quibus 
accessit  Thomas  Nestius  pistoriensis  (16)  ,  qui  ut  prae- 
cedentes  ,  Pauli  Sarpii  ac  Launoii  incredibili  audacia  prin- 
cipia  tuetur. 

Supremum  vero  attigit  gradum  antireligiosa  de  matri- 

aut  irritandi ;  idque  ex  tota  antiquitate ,  quamdin  utraque  potestas  intra  suos- 
limites,  ipsaque  civilis  maiestas  illaesa  et  integra  perstitit,  clare  patere. » 

Alios  plures  per  id  temporis  auctores  id  ipsum  adstruentes  cf.  apud  erudi- 
tissimum  Roskovany  op.  cit.  tom.  1.  §.  11-12  seqq. 

(13)  Atti  e  Decreti  del  sinodo  di  Pistoia  an.  1786.  cf.  etiam  Potter  Vie  de 
Scipion  de  Ricci,  iv&que  de  Pistoie  et  Prate.  Bruxelles  1825. 

(14)  In  op.  Del  diritto  di  stabilire  impedimenti  dirimenti  il  matrimonio 
e  di  dispensare.  Cremona  1784. 

(15)  Praelect.  De  iustitia  christ.  et  sacram.  vol.  II. 

(16)  De  dirimentibus  impedimentis  liber  singularis.  Florentiae  1785. 

monio  doctrina  in  legislatione  matrimoniali  gallicana  post- 
quam  vix  per  publicam  rerum  omnium  eversionem  vel  ipsa 
religio  christiana  in  florentissimo  illo  regno  a  medio  sub- 
lata  non  est,  per  novum  codicem  qui  tunc  temporis  edi- 
tus  fuit.  In  hoc  enim  codice  lex  promulgata  est  an.  1792. , 
quae  coniugium  spectans  ut  mere  civilem  contractum ,  san- 
ctitatem  omnem  ab  eo  removit ,  nullam  omnino  de  impe- 
dimentis  canonicis  rationem  habuit ,  dissolutionem  con- 
nubialis  vinculi  pluribus  in  casibus  adstruxit  (17).Deinde 
Napoleonis  opera  magna  quidem  ex  parte  reipublicae  co- 
dex  emendatus  est ,  verumtamen  et  ipse  omnem  auctori- 
tatem  ecclesiasticam  a  matrimoniali  legislatione  penitus 
abstulit ,  magistratusque  civiles  huic  negotio  unice  prae- 
fecit ,  nullamque  rationem  habuit  de  consensu  coram  pa- 
rocho  ac  duobus  testibus  ex  catholica  doctrina  praebendo 
ad  legitimum  celebrandum  coniugium  ,  adeoque  pure  ci- 
vile ,  quod  vocant ,  coniugium  sanxit ,  quod  etiamnum  in 
Galliis  ,  haud  levi  religionis  detrimento  ,  aut  saltem  vul- 
nere  ,  viget  (1 8) . 

Haec  eadem  principia  launoiana  et  pistoriensia  in  re- 

(17)  Staudlin  in  op.  germ.  J/istoria  opinionum  et  doctrinarum  quae  de 
malrimonio  prolatae  sunl.  Gottingae  1826.  praefat.  pag.  VIII.  scribil:  «  Pa- 
risiis  prioribus  27.  mensibus  post  legem  an.  1792.  de  matrimonio  5994.  matrimonia 
dissoluta  sunt. » 

(18)  In  ephemerid.  germanic.  ecclesiae  Darmstatdiens.  an.  1829.  n.  17. 
circa  legislationem  de  matrim.  gallic.  animadversum  iure  est :  « legislatio  gallicana 
matrimonium  purum  esse  contractum  civilem  rata,  civilem  actnm  praescribit. 
Benedictio  ecclesiastica  non  est  praescripta ,  neque  ullo  modo  ante  actum  civilem 
fieri  debet.  Res  theoretice  spectata,  nil  periculi  habere  videtur,  sed  si  practice 
spectetur  negari  non  potest,dignitatem  et  sanctitatem  matrimonii  maximam  fecisse 
iacturam.  Matrimonium  si  nil  est  nisi  contractus  civilis,  institutum  tantummodo 
erit  ad  explendam  voluptatem  et  ad  procreandam  prolem;  nihilque  habebit, 
quod  animum  efferre  ad  ailiora  possit  in  ipso  actu  matrimonii  ineundi.» 

Ceterum  historiam  legislationis  napoleonicae  uberius  exposuit  recensuitque 
Kustner ,  De  matrimonio ,  atque  ratione  quae  ei  cum  civitate  et  ecclesia  in- 
tercedit.  Lipsiae  1810.  pag.  76  seqq. 

Cf.  Roskovany  op.  cit.  De  matrim.  in  ecclesia  cath.  tom.  1.  qui  fuse  ex- 
ponit ,  quae  nos  in  compendiuin  redegimus  spectantia  ad  praesens  argumentum 
historicum  de  origine  ac  progressu  novae  doctrinae  circa  impedimenta  dirimenti». 

gio  taurinensi  athenaeo  adoptarunt  ac  propugnarunt  passim 
iuris  canonici  professores ,  praecipue  vero  Bon  (19),  et  ex 
eo  Io.  Nepomucenus  Nuytz  (20),  qui  agmen  claudit.  Easque 
doctrinas  eo  in  regno  invaluisse  penes  iuristas  plures  et 
canonistas  patet  ex  iis ,  quae  in  primo  libro  ex  sententiis 
de  matrimonio  civili  tum  in  conventu  electivo  subalpino, 
tum  in  regio  senatu  prolatis  attulimus. 

Ex  synoptica  hac  historica  expositione  pronum  est  col- 
ligere  genesin  et  progressum  novae  huius  doctrinae  circa 
impedimenta.  Ex  ea  enim  constat ,  hanc  nos  in  acceptis 
referre  debere  in  primis  Luthero  et  Calvino  eorumque  se- 
ctariis  protestantibus  ,  deinde  vero  apostatae  insigni  Marco 
Antonio  de  Dominis  ,  postea  eius  pedissequo  Ioanni  Lau- 
noio ,  demum  turbae  iuristarum  ,  canonistarum ,  ac  theo- 
logorum  iansenistarum  aut  regalistarum ,  inter  quos  re- 
censuimus  pistorienses  ,  qui  omnes  nihil  aliud  effecerunt 
quam  diversa  ratione  exponere  ,  illustrare ,  atque  explicare 
priorum  argumenta :  demum  a  rationalistis ,  et  atheis  pra- 
cticis  atque  pseudopoliticis  ad  perfectionem  res  perducta 
est ,  separato  omnino  sacramento  a  contractu  civili  ,  ac 
omni  sublata  a  coniugio  etiam  christiano  t  sanctitate  ac 
firmitate. 

At  misericors  Deus  iugiter  praesto  fuit  ecctesiae  suae , 
exsuscitatis  undique  pro  opportunitate  strenuis  viris ,  qui 
sese  opposuerunt  perniciosis  his  omnibus  erroribus  et  ma- 
chinationibus  fortiter  constanterque.  Quod  enim  attinet  ad 
austriacam  Iosephi  II  legislationem  eidem  restitit  episco- 
patus  et  clerus  prope  universus  sive  in  Austria  sive  in 
Belgio  sive  in  ltalia.  Lucta  siquidem  inter  utramque  po- 
testatem  ex  illa  aetate  perseveravit ,  dum  ex  una  parte  ma- 


(19)  In  tbesibus  editis  ab  an.  1768.  ad  an.  1797.  cf.  Avogadro  Teorica  del 
matrimonio  part.  I.  Torino  1853. 

(20)  In  ius  ecclesiasticum  universum  tractationes.  Taurini  1849.  Dema- 
trimonio. 

gislratus  civiles  urgerent  legis  executionem,  ex  altera  vero 
parte  episcopi  et  parochi  ,  immo  et  religiosae,  ut  aiunt, 
conscientiae  laici  canonicas  sanctiones  opponerent.  Ob 
frequentes  ,  quae  insurgebant  difficultates  factum  est,  ut 
politicum  regimen  dispensationum  matrimonialium  systema 
quinquaginta  annorum  spatio  pluries  immutare  coactum 
fuerit  (21).  Postremo  demum  piissimus  Austriae  impera- 
tor  Franciscus  Iosephus  omnem  hac  de  re  difficultatem 
plane  sustulit  in  conventione  facta  cum  apostolica  sede 
an.  1855,  revocatumque  fuit  matrimonium  ad  canonicas 
sanctiones  una  cum  causis  omnibus  ad  illud  spectantibus. 
sicque  factum  est  ut  iosephina  matrimonialis  legislatio  de 
medio  penitus  tolleretur  (22).  In  Galliis  pariter  ,  non  ob- 
stante  legum  codice  sive  reipublicae  sive  napoleonico , 
agente  clero  universo  ,  fideles  coniugia  sua  contrahere 
consueverunt  ad  canonicarum  sanctionum  normam  ;  et 
plures  ex  iis  ,  qui  secus  se  gessissent,  defervescente  primo 
aestu,  a  rom.  pontific.  sanationem ,  quam  vocant,  ille- 
gitimorum  coniugiorum  petere  enixis  precibus  non  ab- 
nuerunt. 

Sic  nec  unquam  defuerunt  docti  catholici  scriptores  , 
qui  vindicias  sumerent  proculcatae  undique  ecclesiasticae 
potestatis.  Etenim  praeter  eos  ,  quos  paulo  ante  comme- 

(21)  Historiam  dispensationum  iuxta  varias  epochas  texuit  Tbomas  Dolliner 
in  op.  germ.  Compendium  de  legislatione  matrimoniali  austriaca  II.  pars. 
Viennae  1814.  pag.  12-34. 

(22)  Placet  verba  heic  describere  quae  summus  pontifex  Pius  IX.  protulit  iu 
alloculione  habita  in  consistorio  secreto  die  3.  Novemb.  1855.  quae  huc  spectant : 
•<  Iam  vero ,  inquit ,  omnes  ecclesiasticae  causae ,  et  illae  praesertim ,  quae  fidem , 
sacramenta,  et  sacri  ministerii  iura  respiciunt,  atque  ad  ecclesiae  forum  unice 
spectant,  ab  ecclesiasticis  iudicibus  erunt  cognoscendae;  qui  ad  sacrorum  cano- 
num  normam  et  concilii  tridentini  praescripta  de  matrimonialibus  etiam  causis 
sententiam  ferent,  remissis  tantum  ad  laicos  iudices  iis  rebus,  quae  civiles  dum- 
taxat  matrimonii  effectus  attingnnt.  Atque  ab  eadem  ecclesiastica  auctoritate  iu- 
dicium  quoque  erit  proferendum  de  sponsalium  existentia,  deque  effectibus  ad 
matrimonium  impediendum,  iis  tamen  sedulo  servatis,  quae  idem  tridentinum 
concilium,et  apostolicae  felicis  recordationis  Pii  VI.  decessoris  nostri  Htterae, 
qnarum  initium,  Auctorem  fidei ,  provide  sapienterque  constituunt. » 

moravimus  ,  qui  se  se  stren,ue  opposuerunt  Launoio,  per- 
strinxit  Petzeckium  celebris  in  universitate  catholica  ar- 
gentinensi  iuris  canonici  professor  Franciscus  Georgius 
Dieterich  (23)  ;  Launoianis  et  professori  taurinensi  Bon 
sese  opposuit  Petrus  Deodatus  ,  qui  canones  tridentinos 
strenue  defendit  (24)  ;  sic  adversus  neapolitanum  Petrum 
Giannone  ,  qui  sectatus  est  Launoii  theoriam  et  errores 
praeclare  scripsit  P.  Io.  Ant.  Bianchi  lucensis  (25)  ,  atque 
aliis  omissis  ,  praecipuam  laudem  sibi  comparavit  in  pro- 
pugnanda  catholica  doctrina  cl.  card.  Gerdilius  tum  in 
defensione  constitutionis  dogmaticae  Auctorem  fidei,  tum 
praesertim  in  apposito  tractatu  de  matrimonio ,  quo  solide 
et  docte ,  prout  solet ,  omnes  potestatis  ecclesiasticae  oso- 
res  ,  initium  sumens  ab  omnium  ducibus  M.  A.  de  Domi- 
nis  et  Launoio  ,  refutavit  atque  devicit  (26).  Novissime 
egregium  ac  eruditum  opus  de  hoc  ipso  argumento  vul- 
gavit  Augustinus  de  Rosckovany  nunc  episcopus  in  Hun- 
garia  ,  in  quo  adversarios  ecclesiasticae  potestatis  exagitavit 
atque  refellit  (27).  lmpios  vero  seu  rationalistas  ,  seu  se- 
ctarios  et  pseudo-politicos  matrimonii  civilis  assertores  ag- 


(23)  In  duplici  diss.  De  potcsla/e  ecclesiae  in  statuendis  matrtmonii  im- 
pedimentis.  Argentorati  1784. 

(24)  In  op.  Dcfensio  tridentinorum  canonum  de  ecclesiae  potcstate  in 
dirimentia  matrimonium  impedimenta  adversus  Launoium,  Tamburinium 
aliosque  scriptores.  Hierapoli  1786.  Tum  in  alio  op.  Nuova  difesa  de' canoni 
111.  e  IV.  della  sess.  XXIV.  del  concilio  di  Trento.  NelI'anno  della  salute  1788. 
Item  Epistola  ad  anonymum  anlecessorem  taurinensem  (Bon.),  qua  illustran- 
tur  eius  edilae  propositiones ,  de  potestate  ecclesiac  in  matrimonia.  Mega- 
lopoli  an.  1789. 

(25)  Op.  pariter  cit. 

(26)  Trattato  del  matrimonio ,  ossia  confutazione  de' sistemi  contra- 
rii  all'  aulorila  dclla  chiesa  circa  il  matrimonio.  Opp.  ed.  Rom.  1819. 
tom.  XV. 

(27)  In  saepe  laud.  opp.  De  matrimonio  in  ecclesia  catholica  duob.  vol. 
quorum  primum  prodiit  Augustae  Vindelic.  an.  1837.alterum  an.1840.  Qui  prae- 
terea  bene  meritus  est  de  re  catholica  hac  in  parte  ob  tria  volumina  quae 
edidit  de  matrimoniis  mixtis ,  et  quattior  quae  inscripsit :  Monumenta  ea- 
tholica. 

gressi  sunt  cll.  Audisio  (28),  Rosmini  Serbati  (29),  Iac. 
Margotti  (30),  et  Avogadro  (31). 

E  censu  eorum ,  qui  impugnarunt  ecclesiasticam  pote- 
statem  secernere  prorsus  debemus  catholicos  illos  auctores, 
qui  eam  quidem  dirimentium  impedimentorum  sancien- 
dorum  potestatem  ultro  ecclesiae  tribuunt ,  eamque  pro- 
priam ,  nativam  ac  originariam  ,  attamen  eandem  pariter 
etiam  circa  coniugia  christianorum  communem  faciunt  se- 
cularibus  principibus.  Inter  quos  est  Sanchez ,  qui  sta- 
tuit  «  posse  principem  secularem  ex  genere  et  natura  suae 
potestatis  matrimonii  impedimenta  dirimentia  fidelibus  sibi 
subditis  ,  ex  iusta  causa  suis  legibus  indicere  ,  eo  pacto 
quo  id  Pontifex  summus  potest  (32).  »  Limitat  tamen  im- 
mediate  subdens  :  «  nisi  sibi  (Pontifex)  hanc  potestatem 
reservasset.  »  Atque  hac  ipsa  de  causa  statuit  «  non  esse  in- 
tegrum  hodie  principi  seculari  fideli  disponere  aliquid  circa 
matrimonia  fidelium  impedienda  aut  dissolvenda  (33).» 
Hanc  ipsam  sententiam  pluribus  evincere  connisus  est  Ger- 
baesius  ,  ac  late  extendere ,  dempta  Sanchezii  limita- 
tione  (34).  Petrus  Soto  docuit  posse  quidem  principes 
proprio  iure  statuere  de  impedimentis  irritandis  vel  non ; 


(28)  In  op.  Quistioni  politiche-  II  matrimonio  e  la  ragion  di  slalo  ecc. 
Napoli  1854. 

(29)  Delle  leggi  civili,  che  riguardano  il  malrimonio  de'  Cristiani.  To- 
rino   1851. 

(30)  Processo  di  Nepomuceno  Ntiylz.  Torino  1852. 

(31)  Teorica  del  matrimonio  cuius  prima  pars  edita  est  typis  Taurinens. 
an.  1853.  altera  vero  an.  1854. 

(32)  De  matrim.  lib.  V.  disp.  3.  n.  2. 

(33)  Ibid.  n.  4. 

(34)  In  op.  Traite  du  Pouvoir  de  1'eglise  et  des  princes  sur  les  empe"- 
chemcns  du  mariage.  Un  vol.  in  4.  Paris  1696.  ubi  seconde  part.  ch.  II.  Sta- 
tuit.  Prop.  I.  «  Le  pouvoir  de  mettre  les  empechemens  au  mariage,  subsiste 
dans  les  princes  chr6tiens  a  1'egard  de  tous  sujets  tant  baptizes  ,  que  non  bapti- 
ze"s  •  Prop.  II.  -  L'eglise  n'a  pas  depouille"  non  plus  les  princes  du  pouvoir ,  qifils 
ont  naturellement  sur  le  mariage  en  se  le  reservant  a  elle  seule-  Prop.  III.  -  L'eglise 
n'a  pas  meme  interdit  aux  princes  1'  usage  ou  1'exercice  du  pouvoir  qifils  ont 
naturellement  sur  les  conditions  du  mariage.» 

sed  ex  sua  pietate  et  in  ecclesiam  propensione  ab  usu  et 
exercitio  huius  potestatis  a  multis  iam  seculis  abstinuisse, 
ut  iam  nullum  censeatur  matrimonium  christianum,  quod 
ecclesia  tale  non  iudicat  (35).  Tournelyo  haec  Soti  senten- 
tia  valde  arrisit ,  tenetque  proinde  et  ipse  principes  se- 
culares  posse  impedimenta  matrimonium  irritantia  ac  di- 
rimentia  etiam  relate  ad  christianos  subditos  constituere ; 
ast  temperat  doctrinam  suam  adiiciens  iam  multis  ab  hinc 
seculis  christianos  principes  aut  nulla,  aut  saltem  nonnisi 
approbante  et  concurrente  ecclesia ,  statuisse  impedimenta 
sacramentum  matrimonii  dirimentia  (36).  Eidem  senten- 
tiae  adstipulatus  est  eius  continuator  Petrus  Collet ,  qui 
plures  alios  recenset,  qui  eam  adstruxerunt  (37). 

Demum  ceteris  praetermissis,  D.  loseph  Carriere  theo- 
logiae  professor  in  celebri  seminario  sulpiciano  parisiensi  in 
tractatu  de  matrimonio  quaestionem  hanc  de  ecclesiastica , 
deque  civili  potestate  constituendi  impedimenta  coniugium 
fidelium  dirimentia  copiose  expendit.  Constituta  porro  , 
ut  decet  theologum  catholicum  eumque  pium  ,  potestate , 
quae  ecclesiae  convenit,  inquirit  utrum  eadem  potestas  na- 
tivo  ac  originario  iure  seculari  principatui  pariter  tribui 
debeat.  Excussisque  hinc  inde  rationum  momentis  theolo- 
gorum  exterorum  ,  ut  ipse  loquitur  ,  qui  eam  denegant , 
et  gallorum ,  qui  eam  vindicant ,  denique  veluti  probabi- 
liorem  cum  Baston  posteriorem  sententiam  amplexus  est  ; 
quia  galli  felicius  sese  expediunt  ab  auctoritatibus  qui- 
bus  potissimum  innituntur  theologi  extranei  ,  qui  eam 
potestatem  negant ,  quam  isti  theologica  argumenta  sol- 
vant,  quibus  pugnant  theologi  galli  ad  eam  tuendam.  Adeo- 
que  constituit  non  modo  theoretice  probabiliorem  esse  gal- 

(35)  De  inslitutione  sacerdotum.  Tr.  de  malrimonio.  Sectio  IV.  Di- 
linge  1558. 

(36)  De  sacram.  matrim.  Quaest.  VII.  art.  2.  conclus.  I.  et  II. 

(37)  Tract.  de  matrim.  cap.  VII.  art.  II.  conclus.  it.  66.  refert  pro  hac  ipsa 
opinione  Petrtim  de  Marca,  Carol.  Merinvillitim ,  Carol.  o"Argentre  etc. 

lorum  opinionem  ,  qui  docent  posse  principes  impedimenta 
statuere  quae  irritent  ipsum  naturalem  contractum  matri- 
monii  etiam  post  eius  evectionem  ad  sacramenti  dignitatem 
auctoritate  sibi  innata  ac  propria ;  verum  etiam  practice 
hanc  dicit  esse  tutiorem  ,  sive  quoad  principes  ,  sive  quo- 
ad  ecclesiam ,  sive  quoad  societatem ,  sive  quoad  nuben- 
tes  ipsos  (38). 

Ita  quidem  hic  auctor  annis  elapsis  in  primis  operis 
sui  editionibus,  nunc  vero  in  quinta  huiusce  tractatus  com- 
pendii  editione,  a  sententiis  quas  prius  adstruxerat  reces- 
sit  ,  doctrinamque  suam  doctrinae  apostolicae  sedis  ad 
amussim  conformavit  publice  declarans  se  nil  aliud  sentire 
ac  tenere  velle  nisi  quod  ab  hac  veritatis  magistra  tene- 
tur  atque  docetur  (39).  Quae  quidem  agendi  ratio  penes 
omnes  bene  sentientes  eidem  clarissimo  auctori  laudem 
non  minimam  comparavit  ,  nosque  ipsi  ei  ex  animo  gra- 
tulamur. 

Opportunum  duximus  sub  ipsum  tractationis  nostrae 
exordium  totam  huius  controversiae  historiam  brevi  pro- 
ponere.  Quamquam  enim  quaestiones  multiplices  ,  quas 
in  historica  hac  adumbratione  attigimus  ,  partim  in  hac 
prima  libri  sectione ,  partim  in  altera ,  prout  ordo  rerum 
ac  idearum  postulabit  pertractandae  sint ,  iuvat  tamen  ge- 

(38)  Part.  III.  sect.  II.  cap.  II.  art.  2.  ed.  Paris  1837. 

(39)  Etenim  in  praefatione  ad  hanc  quintam  editionem  an.  1857.  Compendii 
tractatus  de  matrimonio  refert  varia  rescripta  prodiisse  a  sede  apostolica  post 
prioris  operis  sui  publicationem  de  hoc  argumento  quibus  rom.  pontificum  mens 
declarata  magis  ac  magis  est;  hinc  praemissis  s.  Innocentii  I.  verbis  ex  epistola 
ad  coucilium  carthaginiense,  quod  a  sancta  sede  romana  «  velut  de  natali  suo 
fonte  aquae  cunctae  procederent ,  et  per  diversas  totius  mundi  regiones  puri  lati- 
ces  capitis  incorrupti  manarent , »  ita  praeclare  subdit :  «  Nous  avons  pris  soin  de 
rejormer  nos  opinions  des ,  que  nous  avons  vu ,  qu'elles  n'etaient  pas  assez  con- 
formes  aux  traditions  du  siege  apostolique.  Nous  devons  donc  avertir  le  lecteur 
de  modifier  ce  que  a  ^te"  dit  dans  notre  grand  cours,  et  dans  les  premieres  edi- 
tions  de  notre  Abr^ge  d'apres  ce  que  nous  consignons  dans  ce  Compendium. 
Si  nous  avions  encore  laisse^  ^chapper  a  notre  attention  quelque  point  d'une 
doctrine  moins  approuv^e ,  ou  moins  conforme  a  la  foi  de  regMse ,  nous  voulons 
qu'on  le  tienne  pour  nul  »  v.  Univers  23.  lanv.  1857. 

nerali  quodam  modo  totius  controversiae  ambitum  primo 
complecti,  deinde  suis  locis  singula  persequi .  Itaque  primo 
canones  tridentini ,  qui  huc  pertinent  ,  quique  sunt  veluti 
cardo  quaestionis ,   expendendi  sunt. 

ARTICULUS  II. 

Potestas  Ecclesiae  constituendi  impedimenta  dirimentia  dogmatice 
definita  censeri  debet  in  Concilio  Tridentino  Can.  III.  et  IV. 
Sessionis  XXIV. 

Tridentini  porro  canones  de  quibus  agitur  ,  ita  se  ha- 
bent:  III.  «  Si  quis  dixerit  eos  tantum  consanguineitatis  et 
affinitatis  gradus  ,  qui  Levitico  exprimuntur ,  posse  im- 
pedire  matrimonium  contrahendum  ,  et  dirimere  contra- 
ctum  j  nec  posse  ecclesiam  in  nonnullis  illorum  dispen- 
sare  ,  aut  constituere  ,  ut  plures  impediant  et  dirimant ; 
anath.  sit.  »  IV.  «  Si  quis  dixerit,  ecclesiam  non  potuisse 
constituere  impedimenta  matrimonium  dirimentia  ,  vel  in 
iis  constituendis  errasse ;  anath.  sit.  »  Hisce  canonibus 
controversia  omnis  penitus  sublata  videbatur  ,  saltem  pe- 
nes  catholicos  ,  qui  in  rebus  fidei  ac  morum  auetoritate 
ecclesiae  reguntur.  At  quas  technas  pervicaces  homines 
excogitaverint  ut  se  ab  ea  subducerent ,  nuper  diximus. 
Ut  eas  itaque  ex  ordine ,  distincte  et  per  partes  disiiciamus , 
duo  efficere  hoc  in  articulo  aggredimur;  primo  ostende- 
mus  praefatos  canones  esse  dogmaticos  ,  non  autem  mere 
disciplinares ,  secundo  veritatem  dogmaticam  in  iis  asser- 
tam  vindicabimus.  Prior  pars  est  adversus  Launoium,  po- 
sterior  adversus  novatores  sec.  XVI. 

Launoius  itaque  ut  adstruat  canones  de  quibus  agimus 
minime  esse  dogmaticos  ,  adnititur  ostendere  id  colligi 
non  posse  ex  anathemate  quo  communiti  sunt.  «  Porro  , 
scribit  ,  non  ante  tollam  manum  de  tabula  ,  quam  obser- 
vaverim  eos  falli  graviter ,   qui  propter  dictum  anathema , 

tridentinos  canones  non  ad  disciplinam  tantum  ,  sed  etiam 
ad  fidem  pertinere  docent  :  quasi  vero  canon  in  discipli- 
nae  causa  editus  anathemate  muniri  non  possit.  Nescie- 
runt  Gregorium  Iuniorem  cum  quasdam  circa  matrimonium 
Ieges  negligi  perspiceret ,  ut  illae  diligentius  custodiren- 
tur  quam  antea ,  in  romano  concilio  decreta  haec  condi- 
disse  :  si  quis  commatrem  spiritualem  duxerit  in  coniugio, 
anathema  sit :  si  quis  consobrinam  suam  duxerit  in  coniu- 
gio  ,  anathema  sit.  Quis  autem  propter  denuntiatum  ana- 
thema  duplex  ,  dogma  fidei  duplex  a  Gregorio  constitu- 
tum  assereret  ?  Spectandum  est  in  primis ,  utrum  canonis 
materia  fidei  dogma  ferat  :  non  enim  potest  quidlibet  in 
dogma  catholicum  evadere  (40) .  » 

Optime  quidem  ,  si  verum  esset  quod  ipse  assumit , 
nempe  theologos  asserere  canonem  aliquem  ideo  esse  dog- 
maticum ,  quia  anathemate  munitum  cernunt.  Ast  hoc  est 
falsum.  Nec  enim  ignorant  theologi  plures  reperiri  cano- 
nes  disciplinares ,  qui  anathemate  sanciti  sint.  Verum  cri- 
terium  secernendi  canones  dogmaticos  a  disciplinaribus 
desumunt  theologi  catholici  ab  obiecto  canonis ,  a  fine 
quem  sibi  praestituit  ecclesia  in  canone  edendo,  ab  ec- 
clesiae  ipsius  mente.  Iam  vero  si  criterium  istud  appli- 
cemus  canoni  IV.  de  quo  potissimum  nunc  est  sermo  , 
statim  apparebit  ex  triplici  hoc  capite  illum  vere  esse 
dogmaticum. 

Nam  obiectum  canonis  IV.  non  est  merum  factum  , 
quod  aut  praecipiatur  aut  vetetur,  ut  in  canonibus  re- 
censitis  concilii  romani  sub  Gregorio  Iuniore  coacti ,  sed 
est  ius  sive  potestas  qua  pollet  ecclesia ,  et  quidem  tale 
ius  ,  ut  in  eo  sanciendo  minime  errasse  ecclesia  dicatur. 
Id  vero  constat  ex  verbis  ipsis  canonis :  « Si  quis  dixerit 
ecclesiam  non  potuisse  constituere  .  .  .   vel    in   iis   consti- 

(40)  Reg ia  etc.  part.  I.  art.  4.  §.  4.  edit.  cit.  pag.  759.  Loquitur  autem  de 
can.  trid.  III.  et  IV. 

tuendis  errasse.  »  Ergo  agitur  de  iure ,  de  potestate ,  de 
veritate.  Potestas  autem  et  veritas  in  ecclesia  sunt  quid 
doe;maticum  ;  ergo  obiectum  canonis  ostendit  illum  vere 
esse  dogmaticum.  Quod  quidem  magis  planum  fit  ex  ra- 
tione  qua  canon  editus  est;  in  eo  enim  anathema  dicitur 
ei  qui  dixerit.  Nam  in  aliis  canonibus  ab  adversario  ob- 
iectis  anathema  dicitur  iis  qui  aliquid  commiserint;  sed  si 
anathema  dicitur  ei  qui  dicat,  idem  est  ac  si  dicatur  ei 
qui  opinetur  et  doceat ;  proinde  agitur  de  fide  tenenda 
et  tradenda. 

Praeterea  id  ipsum  efficitur  ex  fine  quem  sibi  pro- 
posuerunt  tridentini  patres  in  illis  canonibus  condendis 
sess.  XXIV.  Hic  autem  finis  patefit  ex  ipsa  inscriptione 
praefixa  huic  sessioni :  Doctrina  de  sacramento  matrimonii. 
Patefit  ex  declaratione  praemissa  a  concilio  his  ipsis  ca- 
nonibus  editis  adversus  novatorum  errores  ;  en  synodi 
verba  :  «  quorum  ( impiorum  hominum )  temeritati  san- 
cta  et  universalis  synodus  cupiens  occurrere ,  insigniores 
praedictorum  schismaticorum  haereses  et  errores ,  ne  plu- 
res  ad  se  trahat  perniciosa  eorum  contagio  ,  exterminan- 
dos  duxit ,  hos  in  ipsos  haereticos ,  eorumque  errores  de- 
cernens  anathematismos.  »  Si  igitur  ad  exterminandas 
haereses  et  errores  canones  editi  sunt ,  profecto  non  di- 
sciplinares ,  sed  vere  dogmatici  sunt  habendi  ;  tot  enim 
sunt  veritates  dogmaticae,  quot  errores  et  haereses  pro- 
scriptae. 

Quae  quidem  confirmantur  ex  eo  quod  contigit  in  le- 
ctione  canonis  IX.  sess.  XIII.  de  sacrosancto  eucharistiae 
sacramento  his  verbis  expresso :  «  Si  quis  negaverit ,  omnes 
et  singulos  Christi  fideles  utriusque  sexus  ,  cum  ad  an- 
nos  discretionis  pervenerint,  teneri  singulis  annis ,  saltem 
in  paschate ,  ad  communicandum  iuxta  praeceptum  san- 
ctaematris  ecclesiae;  anath.  sit.»  Siquidem  nonnulli  theo- 
logi  adnotarunt ,  quod  cum  eo  in  canone  non  de  praecepto 

divino  ,  sed  tantum  de  ecclesiastico  ageretur,  contrarius 
error  potius  ut  schismatious ,  quam  ut  haereticus  videretur 
damnandus.  Attamen  ,  ut  scribit  Natalis  Alexander:  «  re- 
liquus  consessus  anathemate  damnandum  putavit ,  in  quod 
postea  omnes  convenere  :  quod  negans  christifideles  hoc 
ecclesiae  praecepto  obligari  ,  neget  consequenter  traditam 
ecclesiae  a  Christo  potestatem  leges  condendi  ad  fidelium 
salutem  promovendam :  quod  certe  haereticum  est  (41).  » 
Idque  merito  unanimi  consensu  declaratum  fuit,  quia  licet 
praeceptum  de  communicando  semel  in  anno  ex  se  sit  di- 
sciplinare ,  potestas  tamen  ecclesiae  condendi  praeceptum 
et  obligandi ,  veritas  dogmatica  est ,  adeoque  hoc  canone 
adserta  (42).  Multo  vero  id  magis  dicendum  de  canone  IV. 
de  quo  disserimus  ,  per  quem  expresse  definitur  eccle- 
siam  potuisse  statuere  impedimenta  ,  et  in  his  constituen- 
dis  non  errasse  ;  nam  licet  conditio  impedimentorum  sit 
quid  disciplinare ,  potestas  nihilominus  ea  statuendi  est 
veritas  dogmatica ,  et  negatio  huius  potestatis  in  ecclesia 
haeretica  est.  Ex  animadversione  praeterea  illorum  theo- 
logorum  circa  canonem  IX.  sess.  XIII.  evidenter  patet  pro 
certo  omnes  habuisse,  canones  constitutos  a  tridentinis  pa- 
tribus  ,  apposita  anathematis  nota  ,  totidem  esse  dogmaticos 
canones  (43). 

Quod  demum  attinet  ad  ecclesiae  mentem  ,  seu  ad  ec- 
clesiasticum  sensum  horum  canonum  III.  et  IV.  ( quos 
ideo  coniungimus ,  quia  eodem  referuntur  et  ex  aequo  im- 
pugnantur  a  Launoio) ,  quod  nempe  eos  iugiter  uti  dogma- 
ticos  habuerit ,  duplici  ratione  ostenditur  ,  negative  et 
positive.  ftegative ,  quatenus  nemo  unquam  usque  ad  Lau- 
noium  in  dubium  id  revocaverit ,    ita  ut  ante  illum  nemo 

(41)  Dissert.  XII.  in  sec.  XV.  et  XVI.  De  sacrosancta  synodo  trident. 
art.  VIII.  de  sess.  XHl.  decretis  n.  l. 

(42)  Id  ipsum  contigit  in  non  paucisaliis  canonibus  editis  a  cone.  tridentino, 
quos  in  Praelectionibus  theologicis  diximiis  agerc  dcfacto  cum  iure  coniuncta. 

(43)  Cf.  Gerdil  Trattato  del  matrim.  part.  I.  §.  V. 

unus  proferri  possit  qui  cum  Launoio  consentiat ;  positive 
autem  ex  conciliis  provincialibus  ,  quae  magno  numero 
sec.  XVI.  celebrata  sunt  toto  pene  orbe  terrarum  post  con- 
cilium  tridentinum  ,  quaeque  recensentur  a  Natali  Alexan- 
dro  et  a  lo.  Dominico  Mansi  (44).  Haec  concilia  omnia  in 
duas  ut  plurimum  partes  divisa  sunt  ,  quarum  prior  com- 
plectitur  decreta  fidei ,  posterior  decreta  disciplinae  ,  quae 
comprehenditur  in  concilii  tridentini  capitibus  de  refor- 
matione.  Iam  vero  unanimi  consensione  memorata  concilia 
profitentur  se  habere  uti  dogmaticas ,  ac  propterea  ad  ca- 
tholicam  fidem  spectantes  eas  definitiones  quas  in  suis  ca- 
nonibus  tridentina  synodus  sancivit ,  deinde  vero  ea  am- 
plectuntur  quae  circa  disciplinam  in  eadem  fuerunt  con- 
stituta.  Ecclesia  igitur  universa  solemniter  professa  est  se 
tamquam  dogmaticos  habere  canones  III.  et  IV.  sess.  XXIV. 
de  Matrimonio. 

Si  itaque  criterium  ,  quo  omnium  catholicorum  suffra- 
gio  distinguuntur  canones  dogmatici  a  disciplinaribus , 
spectato  obiecto ,  fine ,  et  intelligentia  seu  mente  ecclesiae  , 
canonibus  III.  et  IV.  applicemus ,  reperimus  in  his  omnes 
adimpletas  esse  conditiones ,  quae  ad  canones  dogmati- 
cos  constituendos  requiruntur ,  nec  proinde  qui  catho- 
licam  profiteantur  fidem  ,  eos  dogmaticos  esse  inficiari 
posse. 

Quae  a  Launoio  afferuntur  ut  contrarium  suadeat ,  par- 
tim  falsa  sunt ,  ut  patet  ex  iis ,  quae  de  adiecto  anathe- 
mate  disseruimus ,  partim  ab  hac  quaestione  sunt  prorsus 
aliena,  cuiusmodi  sunt  quas  profertleges  de  manumissione 
servorum  ex  episcoporum  placito  facienda  ac  de  testamento, 
quas  tulit  Constantinus  imperator ,  et  quas  canonibus  con- 
firmarunt  synodi  Arausicana  I.  Arelatensis  II.  et  Matisco- 
nensis  II.   (45)  ;  Neque  enim  in  iis  agitur  de  Ecclesiae 

(44)  Hist.  eccles.  sec.  XV.  et  XVI.  art.  cum  nota  Io.  Dom.  Mansi. 

(45)  Laun.  op.  cit.  nar.  I  cap.  XIV.  pag.  743  seqq. 

N  4 

potestate ,  sed  de  executione  legum  imperialium  ,  de  qui- 
bus  in  his  conciliis  sermo  est. 

Vindicata  dogmatica  auctoritate  canonum  tridentino- 
rum  ,  reliquum  est ,  ut  eorumdem  vindicemus  veritatem , 
prout  secundo  loco  proposuimus.  Id  autem  efficiemus  tum 
ex  rei  natura  et  a  priori,  tum  a  posteriori. 

Ex  rei  quidem  natura  multiplex  emergit  probatio ,  ea- 
que  plane  ineluctabilis ;  ac  1 .  ex  ratione  sacramenti ,  quae 
inhaeret  coniugio  legitime  inter  fideles  celebrato.  Ex  de- 
monstratis  enim,  in  connubio  christiano  inseparabilis  est 
ratio  contractus  a  ratione  sacramenti ,  quia  sacramentum 
ex  institutione  Christi  ab  illo  rite  inito  exurgit ,  immo  et 
conficitur.  Porro  sacramentorum  administratio  ac  mode- 
ratio  ita  a  Christo  ecclesiae  concredita  est,  ut  ipsa  pos- 
sit  decernere  quae  ad  eorum  validam  aut  invalidam  con- 
fectionem  spectant  et  concurrere  debent.  Cum  igitur  in 
matrimonii  sacramento  conficiendo  requiratur  legitimus  con- 
tractus ,  qui  oritur  ex  contrahentium  consensu ,  si  contra- 
ctus  nullus  fuerit  nullum  pariter  erit  sacramentum  ipsum  ; 
aut  rectius  etiam :  ecclesiae  est  personas  habiles  aut  non 
habiles  declarare  seu  efficere  ad  legitime  contrahendum , 
atque  idcirco  ad  conferendum  aut  recipiendum  valide  sa- 
cramentum  matrimonii  cum  de  re  morali  eique  obnoxia 
agatur.  Quapropter  potest  ecclesia  apponere  conditiones 
sine  quibus  personae  legitime  contrahere  non  valeant  nec 
proinde  sacramentum  efficere  ,  et  quibus  deficientibus, 
sacramentum  nullum  sit ,  adeoque  et  contractus.  Hae  au- 
tem  conditiones  illae  sunt,  quae  impedimenta  appellantur. 
Nam  penes  potestatem  publicam  est  conditiones  sine  qui- 
bus  contractus  valide  fieri  non  possunt ,  apponere ,  et  no- 
minatim  certas  personas  ad  contrahendum  inhabiles  red- 
dere;  sed  potestas  publica  hoc  non  potest  nisi  in  contra- 
ctibus,  qui  ad  suum  tribunal  pertinent.  Atqui  contractus 
matrimonialis ,  quia  sacramentum  est,  ad  ecclesiae  tribunal 

exclusive  pertinet ;  ergo  ipsa  sola  potest  eas  ponere  condi- 
tiones  coniugio  christiano,  seu  penes  ipsam  est  impedi- 
menta  dirimentia  constituere. 

2.  Nemo  negaverit  ecclesiam  ius  ac  potestatem  habere 
in  res  spirituales;  sed  inter  eas  praecipuum  locum  obti- 
nent  sacramenta  ;  cum  igitur  matrimonium  sacramentum 
sit ,  hoc  ipso  in  illud  potestate  pollet  ecclesia.  In  eius 
proinde  potestate  sunt  condiliones  apponendae  ad  validam 
sacramenti  matrimonii  collationem  ac  susceptionem ;  seu 
in  ecclesiae  potestate  est  constituere  impedimenta  ,  quae 
nullum  reddant  contractum  ad  dignitatem  sacramenti  eve- 
ctum ,  seu  potius  sacramentum  constituentem  ;  aut  decla- 
rare  et  efficere  ut  personae  idoneae  sint  sacramento  confi- 
ciendo  aut  non  idoneae. 

3.  Quotquot  catholico  nomine  ac  professione  censen- 
tur ,  fateri  debent  ecclesiam  a  Christo  potestate  praeditam 
esse  condendi  leges  ad  spirituale  filiorum  suorum  bonum , 
eorumque  actiones  ita  dirigendi ,  ut  si  ad  normam  a  se 
praestitutam  non  exigantur  ineptae  ac  nullius  valoris  sint 
ad  finem  quem  ipsa  intendit  (46) ;  potest  igitur  ecclesia  le- 
ges  sancire,  quae  ita  spiritualem  contractum  coniugalem 
christianorum ,  quo  sacramentum  efficitur ,  attingant ,  ut 
ineptum  reddant  ad  sacramentum ,  aut  si  placet :  perso- 
nas  ipsas  attingant  ita  ut  eas  reddant  inhabiles  ad  con- 
trahendum.  Sane ,  ut  vidimus,  tum  novatores  tum  rega- 
listae,  qui  tribuunt  principibus  potestatem  in  coniugium 
suorum  subditorum ,  contendunt ,  imo  adstruunt  posse  prin- 
cipes  ad  bonum  societatis  tales  condere  leges  ,  quibus 
nullum  et  irritum  fiat  coniugium ,  idque  ob  auctoritatem 
quam  habent  in  personas  et  contractus  civiles ;  igitur  eius- 


(4<J)  Hic,  ut  patet,  pro  certo  assumimus  pollere  ecclesiam  divinitus  potestate 
condendi  leges,  quam  theologisuo  loco  ostendunt  adversus  novatores  saeculiXVl. 
Nosque  evicimus  in  Praelect.  theolog.  in  tract.  De  loc.  theolog.  part.  I.  De  ec- 
clesia  cap.  IV.  art.  III.  prop.  unic. 

* 

dem  auctoritatis  vi  poterit  ecclesia  personas  sibi  subditas 
afficere ,  et  nullum  reddere  contractum  spiritualem  coniu- 
gii ;  seu  quod  idem  est ,  potest  statuere  impedimenta  con- 
iugium  irritantia. 

Id  quod  hactenus  a  priori  ostendimus ,  a  posteriori 
iam  efficimus ,  nimirum  ex  perpetuo  huius  iuris  exercitio. 
Nam  si  semel  constiterit  quovis  tempore  ecclesiam  hac 
^potestate  in  constituendis  matrimonii  impedimentis  usam 
esse,  hoc  ipso  constabit  ipsam  revera  posse  id  efficere. 
Iam  vero  quemadmodum  Christus  Matth.  XIX.  Marci  X. 
et  Luc.  XII.  iam  constituerat  impedimentum ,  quod  vocant 
ligaminis  ,  ita  ut  nemo  possit  vivente  adhuc  uxore  sua, 
aliam  ducere,  sic  Apostolus ,  accepta  a  Christo  potestate 
I.  Cor.  VII.  non  modo  declarat  uberius  Christi  mentem 
circa  memoratum  ligaminis  impedimentum  ,  verum  etiam 
w.  12-15.  aliud  constituit  dirimens  matrimonium  quoad 
fidelem  a  quo  religionis  causa  infidelis  coniux  discesserit, 
facultatem  tribuens  aliud  ineundi  coniugium  (47)  ;  nec  de- 
sunt,  qui  contendant  eumdem  Apostolum  impedimentum 
constituisse  disparitatis  cultus  II.  Corinth.  VI.  14.  illis  ver- 
bis  :  «  Nolite  iugum  ducere  cum  infidelibus ;  »  saltem  ex 
iis  certum  est  prohiberi  ab  Apostolo  fidelibus  nuptias  iun- 
gere  cum  infidelibus  (48) ,  Atque  hinc  factum  est ,  et  eius- 


(47)  Cf.  Praelect.  theolog.  tract.  de  matrim.  cap.  II.  prop.  II. 

(48)  In  hanc  sententiara  consentiunt  interpretes  catholici  Cornelius  a  Iapider 
Estius,  Calmet,  Bernardinus  a  Piconio  aliique.  Et  recte;  siquidem  per  coniu- 
gia  societas  oritur  omnium  arctissima ,  quae  non  sine  magna  fidei  iactura  esse 
potest.  Animadvertunt  praeterea  hi  ipsi ,  quod  Paulus  I.  Cor.  VII.  permiserit 
quidem  fidelibus  iam  nuptis  cum  infidelibus  permanere  cum  iisdem ,  quando 
id  fieri  posset  sine  Creatoris  iniuria;  in  hac  vero  secunda  epistola  vetuerit,  ne 
innupti  dqcerent  aliquem  infidelem  in  coniugium.  Bationem  diversae  huius  agendi 
rationis  exiabet  Estius  in  hunc  loc. 

lam  srflieronymus  in  lib.  I.  contra  Iovinian.  n.  10.  et  in  epist.  ad  Age- 
ruchiam ,  qujie  in  edit.  Vallarsii  est  CXXIII.  n.  6.  scripserat  i  «Quodque  addidit 
(Paulus)  taiitum  in  Domino,  amputat  ethnicorum  coniugia,  de  quibus  in  alio 
Joco  dixerat :  Nolite  iugum  ducere  cum  infidelibus. »  Neque  abnuunt  ipsi  in- 
terpretes  protestantes ,  ut  videre  est  in  Criticis  sacris  ad  hunc  loc 

modi  nuptiae ,  quamvis  non  semper  irritae  ,  illicitae  saltem 
apud  christianos  habitae  fuerint,  ut  patet  ex  iis  quae  scri- 
bit  Tertullianus  in  lib.  De  corona  militis  :  «  Coronant ,  in- 
quit  ,  et  nuptiae  sponsos  ;  ideo  non  nubamus  ethnicis , 
ne  nos  ad  idololatriam  usque  deducant ,  a  qua  apud  illos 
nuptiae  incipiunt  (49).  »  Verisimilius  nihilominus  censeo 
neque  ab  Apostolo  ,  neque  ab  ecclesia  sex  plus  minus  prio- 
ribus  seculis  disparitatem  cultus  fuisse  impedimentum  di- 
rimens  constitutum  ,  sed  solum  prohibitas  fuisse  nuptias 
fidelium  cum  infidelibus ,  lege  sallem  generali.  Nam  quod 
spectat  ad  peculiares  synodos ,  extra  dubitationem  est  ali- 
cubi  eiusmodi  impedimentum  constitutum  fuisse;  in  con- 
cilio  illiberitano  can.  XVI.  hoc  decernitur  :  «Haereticis  si 
se  transferre  noluerint  ad  ecclesiam  catholicam ,  nec  ipsas 
catholicas  dandas  esse  puellas ;  sed  neque  iudaeis ,  neque 
schismaticis  dari  placuit,  eo  quod  nulla  possit  esse  so- 
cietas  fidelis  cum  infideli  (50);  »  et  can.  XVI.  « Si  qui 
forte  sacerdotibus  idolorum  filias  suas  iunxerint,  placuit 
nec  in  fine  dandam  esse  communionem  (51). »  Alios  eius- 
modi  canones  inferius  dabimus. 

Interim  ex  his  deprehendimus  vel  ab  ipsis  ecclesiae 
primordiis  leges  latas  ab  ea  fuisse ,  quibus  nonnulla  con- 
iugia  vel  prorsus  dirimerentur  vel  prohiberentur  ne  fierent , 
idque  statutis  poenis.  Ergo  ecclesia  sibi  plenam  a  Christo 
moderandi  coniugia  filiorum  suorum  potestatem  legislatri- 
cem  tributam  fuisse  pro  certo  habuit  ,  atque  executioni 
mandavit  pro  ratione  temporis ,  locorum  ac  personarum. 
Haud  dubia  legiferae  huius  supremae  potestatis  vestigia, 
immo  vero  et  probationes  occurrunt  in  documentis  trium 
priorum  seculorum.  Etenim  in  canonibus  apostolicis  tres 
prostant,  qui  versantur  circa  coniugia  ,  nempe  XVII.  (52), 

(49)  Cap.  XII.  ed.  Rigalt. 

(50)  Apud  card.  de  Aguirre  Collecl.  maxim.  concil.  hisp.  tom.  I.  pag.  433. 

(51)  lbid.  pag.  436. 

(52)  Iuxta  version.  Dionysii  Exigui ;  nam  alias  est  XIII. 

quo  bigami  repelluntur  ad  ordinatione;  XIX.  quo  arcentur 
a  clero,  qui  duas  sorores  duxerint;  XXVII.  quo  prohiben- 
tur  coniugia  clericis  innuptis ,  exceptis  tantum  lectoribus 
et  cantoribus  ,  seu  constituitur  impedimentum  ordinis ,  cu- 
ius  canonis  ,  utpote  qui  propius  ad  rem  nostram  faciat , 
verba  haec  sunt :  «  Innuptis  autem  ,  qui  ad  clerum  pro- 
vecti  sunt ,  praecipimus  ,  ut  si  voluerint ,  uxores  accipiant , 
sed  lectores ,  cantoresque  tantummodo  (53).  »  Hi  porro  ca- 
nones ,  saltem  usque  ad  quinquagesimum ,  a  viris  aposto- 
licis ,  hoc  est,  secundo  labente,  et  ineunte  tertio  a  Christi 
nativitate  seculo  constituti  sunt  ac  magno  semper  in  pretio 
in  ecclesia  habiti  (54).  Origenes  supponit  latam  ab  ec- 
clesia  legem,  cum  affirmat  eam  non  admittere  digamos 
in  clerum  scribens :  «  Sicut  ab  ecclesiasticis  dignitatibus  , 
non  solum  fornicatio  ,  sed  et  nuptiae  repellunt ;  neque  enim 
episcopus  ,  nec  presbyter  ,  nec  diaconus  ,  nec  vidua  (dia- 
conissa )  possunt  esse  digami  (55).  » 

Ad  has  ecclesiae  leges  aperte  alludit  s.  Ignatius  dum 
in  epist.  ad  Polycarpum  praescribit,  ut  sponsi  et  sponsae 
de  sententia  episcopi  coniugium  faciant,  quo  nuptiae  sint 
secundum  Dominum.  Alia  documenta  ex  tribus  prioribus 
seculis  praetermitto ,  cum  ea  quae  attulimus  sufficiant  ad 
ostendendum  quod  proposuimus ,  nempe  ecclesiam  iugiter 

(53)  In  versione  cit.  alias  est  XIX. 

(54)  Cf.  Guillelmum  Beveregium  De  canonibus  apostolicis  iudicium  de 
numero  et  auctoritate  canonum  apostolicorum  §.  X.  qui  ostendit  iam  a  ma- 
ioribus  fuisse  receptos  canones  istos,  et  seculo  II.  labente  et  tertio  ineunte 
fuisse  collectos.  Apud  Cotelerium  Sanctorum  patrum,  qui  temporibus  apo- 
stolicisfloruerunt.  Antwerpiae  1698.  vol.  I.  pag.  431.  cf.  etiam  ibid.  pag.  424. 
eiusdem  Cotelerii  de  his  canonibus  iudicium. 

(55)  Hom.  XVII.  in  Luc.  opp.  ed.  de  La  Rue  tom.  III.  pag.  953. 

Huc  pariter  referuntur  quae  scribit  Tertullianus  in  lib.  De  monogamia ,' 
cap.  XII.  in  quo  legem  iamdiu  in  ecclesia  constitutam  ac  firmam  supponit ;  dum 
enim  vult  indiscriminatim  omnibus  monogamiam  esse  communem,  urget  exem- 
plum  cleri,  qui  illam  profiteri  tenebatur  antequam  ad  ecclesiasticos  gradus  ascen- 
deret  «Unde  enim ,  inquit,  episcopi  et  clerus?  nonne  de  omnibus?  Si  non  omne» 
monogamiae  tenentur,  unde  monogami  in  clerum?  An  ordo  aliquis  seorsum  de- 
bebit  institui  monogamorum ,  de  quo  adlectio  liat  in  clerum?» 

hanc  potestatera  exercuisse ,  sive  in  dirimendis  ,  sive  in 
prohibendis  nonnullis  fidelium  coniugiis. 

Exinde  receptum  est,  ut  numquara  interruptum  eiusmodi 
potestatis  exercitium  fuerit  seculis  insequentibus.  Iam  su- 
pra  (cap.  1.  art.  2.)  verba  descripsimus  s.  Basilii,  quibus 
adstruit  consuetudinem,  seu  morem  qui  legis  vim  obtinet 
repetendum  a  sanctionibus  quas  viri  sancti  circa  nuptias  tra- 
diderunt.  Quandonam  vero  eiusmodi  sanctiones  a  viris  san- 
ctis  constitui  potuerunt,  nisi  tribus  prioribus  seculis,  vigente 
adhuc  in  ecclesiam  persecutione ,  cum  ipse  s.  Basilius  flo- 
ruerit  sec.  ecclesiae  IV.  (56)?  Ad  minimum  alludere  potest 
ad  ea,  quae  sancita  fuerunt  a  conc.  illiberitano  sub  ini- 
tium  quarti  seculi ,  ut  vidimus  celebrato ,  vel  a  synodo  an- 
cyrana  a  qua  editus  est  canon  adversus  raptores  (57).  Sic 
etiam  concilium  neocaesariense  reapse  statuit  impedimen- 
tum  affinitatis  cuius  pariter  canonis  verba  attulimus. 

Sed  pergamus  alia  ex  sec.  IV.  et  V.  documenta  afferre. 
S.  Siricius  impedimentum  publicae  honestatis  in  epist.  ad 
Himerium  tarraconensem  episcopum  aperte  statuit  scribens: 
«  De  coniugali  autem  violatione  requisisti :  si  desponsatam 
alii  puellam  alter  in  matrimonium  possit  accipere?  Hoc  ne 
fiat ,  modis  omnibus  inhibemus;  quia  illa  benedictio,  quam 
nupturae  sacerdos  imponit ,  apud  fideles  cuiusdam  sacri- 
legii  instar  est,  si  ulla  transgressione  violetur  (58).  »  Qui 

(56)  Vita  enim  (unctus  est  an.  378.  vel  379.  cf.  Baronium  ad  an.  378.  et 
Tillemont  Mtmoircs  potir  servir  h  1'Mst.  tcclesiast.  tom.  IX.  pag.  278. 

(57)  Celebratum  est  hoc  concilium  an.  314.  cf.  apud  Harduinum  Acta  con- 
cil.  tom.  I.  col.  275.  Etsi  daremus  quod  nonnulli  contendunt,  hoc  canone  patres 
ancyranos  non  tara  impedimentum  constituere,  quam  quod  ius  naturae  ob  da- 
tam  fidem  postulat,  declarare,  non  tamen  sequeretur,  vere  legem  non  fuisse  latam 
ad  ius  naturae  ccnfirmandum.  Ceterum  erat  in  sponsi  potestate  raptam  virginem 
sibi  restitutam  sive  recipere,  sive  recusare. 

(58)  Cap.  IV.  apud  Coustantcol.  628.Nonnulli  disputantde  qua  benedictione 
loquatur  hic  summus  pontifex ;  ast  Coustant  in  obvio  sensu  de  alia  benedi- 
ctione,  haec  verba  intelligi  non  posse  ostendit  nisi  de  benedictione ,  quae  in  prima 
desponsatione,  seu  in  sponsalibus  dabatur.  Declaravit  propterea  virum  et  spon- 
sam  alterius  ad  valide  contrahendum  inhabiles  esse. 

insuper  in  eadem  epistola  de  personis  agens  voto  obstri- 
ctis  scribit :  «  Praeterea  monachorum  quosdam  atque  mo- 
nacharum  abiecto  proposito  sanctitalis  in  tantam  protesta- 
ris  demersos  esse  lasciviam ,  ut  prius  clanculo ,  velut  sub 
monasteriorum  praetextu  illicita  ac  sacrilega  se  contagione 
miscuerint ;  postea  vero  in  abrupta  conscientiae  despera- 
tione  perducti  de  illicitis  complexibus  libere  filios  pro- 
creaverint ,  quod  et  publicae  leges  et  ecclesiastica  iura  con- 
demnant.  Has  ergo  impudicas  detestabilesque  personas  e 
monasteriorum  coetu ,  ecclesiarumque  conventibus  elimi- 
nandas  esse  mandamus  (59).  » 

De  hoc  ipso  voti  impedimento  extat  can.  CIV.  concilii 
carthag.  IV.  «  Ut  si  quae  viduae  .  .  .  se  devoverunt  Do- 
mino  .  .  .  postea  vero  ad  nuptias  seculares  transierunt .  .  . 
tales  personae  sine  christianorum  communione  maneant, 
quae  etiam  nec  in  convivio  cum  christianis  communicent. 
Nam  si  adulterae  coniuges  reatu  sunt  viris  suis  obnoxiae ; 
quanto  magis  viduae ,  quae  religiositatem  mutaverunt ,  cri- 
mine  adulterii  notabuntur ,  si  devotionem  ,  quam  Deo 
sponte  ,  non  coactae  ,  obtulerunt ,  libidinosa  corruperint 
voluptate ,  atque  ad  secundas  nuptias  transitum  fece- 
rint  (60)?»  Quo  quidem  canone  adulteriis  comparantur 
viduarum  Deo  devotarum  transgressiones.  Dixi  eiusmodi 
violationes  adulteriis  comparari ,  quia  etsi  vere  ac  proprie 
adulteria  non  sint ,  prout  iamdiu  adnotaverat  s.  Augu- 
stinus,  tamen  ipsemet  affirmare  non  dubitat  «lapsus  et 
ruinas  a  castitate  sanctiori ,  quae  vovetur  Deo ,  adulteriis 
esse  peiores  (61).  » 

Verum  quod    ut   illicitum    damnatum    est   in   concilio 

(59)  lbid.  cap.  VII.  col.  629. 

(60)  Apud  Harduin.  Acta  Concil.  tom.  I.  col.  985.  Celebratum  autem  est 
boc  concil.  an.  436.  eique  interfuit  s.  Augustinus  cum  episcopis  214. 

(61)  Lib.  De  bono  viduitatis  cap.  X.  et  XI.  luxta  s.  Doctorem  eiusmodi  nu- 
ptiae  erant  illicitae  sed  non  invalidae.  Utique;  attamen  lege  ecclesiae,  saltem 
graviter  prohibitae  ac  damnatae. 

carthaginiensi  IV,  ut  invalidum  decernitur  ab  Innocentio  I. 
scribente :  «  Quae  Christo  spiritaliter  nupserunt ,  et  velari  a 
sacerdote  meruerunt ,  si  postea  vel  publice  nupserint ,  vel 
se  clanculo  corruperint ,  non  eas  admittendas  esse  ad 
agendam  poenitentiam ,  nisi  is  cui  se  iunxerant  de  saeculo 
recesserit.  Si  enim  de  omnibus  haec  ratio  custoditur ,  ut 
quocumque  vivente  viro  alteri  nupserit ,  habeatur  adultera  , 
nec  ei  agendae  poenitentiae  licentia  concedatur,  nisi  unus 
ex  eis  defunctus  fuerit:  quanto  magis  de  illa  tenenda  est, 
quae  ante  immortali  se  sponso  coniunxerat ,  et  postea  ad 
humanas  nuptias  transmigravit  (62)  ?  »  Id  ipsum  consti- 
tuit  conc.  chalcedonense  can.  XVI.  his  verbis ;  «  Sancimus 
virginem ,  quae  se  Deo  consecravit ,  similiter  et  mona- 
chum ,  non  licere  nuptialia  iura  contrahere.  Quod  si  hoc 
inventi  fuerint  perpetrantes ,  excommunicentur.  Confiten- 
tibus  autem  decrevimus,  ut  habeat  auctoritatem  eiusdem 
loci  episcopus  misericordiam  eis  ,  humanitatemque  lar- 
giri  (63)  ,  »  et  can.  XV.  de  diaconissa  iam  sanxerat,  quod 
«  si  aliquandiu  temporis  in  ministerio  permanens ,  semet- 
ipsam  tradat  nuptiis  ,  gratiae  Dei  contumeliam  faciens  , 
anathematizetur  huiusmodi  cum  eo  ,  qui  eidem  copula- 
tur  (64).  » 

Rursum  Innocentius  I.  in  epist.  ad  Probum  impedi- 
mentum  ligaminis  sin  minus  instituit,  quia  ipsum  iuris 
divini  est,  saltem  applicat  ad  peculiarem  casum  de  quo 
agebatur ,  eiusque  vim  declarat  illis  verbis  :  «  Statuimus  , 
fide  catholica  suffragante  ,  illud  esse  coniugium  ,  quod 
primitus  erat  gratia  divina  fundatum ,   conventumque  se- 

(62)  Epist.  II.  ad  Victricium  Rotomagensem  cap.  XII.  apud  Coustant  col.  754. 
ubi  apertissime  et  ineluctabilibu»  documentis  ductis  a  conc.  toletano  I.  can.  16. 
turonensill.  can.20.arelatensill.can.  52.  aurelianensi  V.  can.  19.  matisconensi  I. 
can.  12.  cl.  editor  ostendit  Innocentium  de  vera  coniugii  dissolutione  disserere, 
atque  idcirco  de  dirimente  impedimento,  quod  ipse  constituit. 

(63)  Harduin.  Acla  concil.  tom.  II.  col.  607. 

(64)  Ibid. 

cundae  mulieris  ,  priore  superstite,  nec  divortio  eiecta  , 
nullo  pacto  esse  legitimum  (63).» 

Et  haec  quidem  ex  quatuor  prioribus  seculis  docu- 
menta  in  rem  nostram  attulisse  sufficiat.  Quae  enim  a 
nonnullis  praeterea  exhibentur  non  satis  firmae  aucto- 
ritatis  nobis  esse  videntur  (66). 

Progredientes  ad  quatuor  insequentia  secula  reperi- 
mus  ecclesiam  in  iuris  sui  possessione  constantem  in  im- 
pedimentis  sanciendis.  Ita  s.  Symmachus  papa  in  epistola 
ad  Caesar.  c.  IV.  ubi  de  raptoribus  ita  constituit :  «  Rapto- 
res  igitur  viduarum  ,  vel  virginum  pro  immanitate  tanti 
facinoris  detestamur ,  illos  vehementius  persequendo  ,  qui 
sacratas  virgines,  vel  volentes,  vel  invitas,  matrimonio  suo 
sociare  tentaverint :  quos  pro  tam  nefandi  criminis  atro- 
citate  a  communione  suspendi  praecipimus  (67).»  Conci- 
lium  turonense  II.  can.  XX.  de  iis ,  qui  post  consecratam 
Deo  castitatem  matrimonium  attentare  praesumpserint  ita 
decrevit :  «  Perimendi  sunt  oris  gladio  et  a  communione 
privandi ,  si  relicta  sibi  decreta  seniorum  observare  no- 
luerint  ,  et  pastorem  suum  audire  despexerint ,  et  esse 
separati  noluerint.  Qui  ergo  in  hac  pertinacia  durare  vo- 
luerint,  et  plus  in  volutabro  malae  conversationis  perma- 
nere ,  quam  se  de  vetito  coniugio  separare ,  perenni  excom- 

(65)  Apud  Coustant  col.  910. 

(66)  Etenim  afferri  consueverunt  inter  cetera  epistola  s.  Callisti  ad  gallicanos 
episcopos  data,  nec  non  epistola  s.  Iulii  I.  quibus  impedimentum  statuitur  con- 
sanguineitatis,  at  certum  est  has  epistolas  spurias  esse,  ac  depromptas  ex  col- 
lectione  isidoriana.  Cf.  Berardi  in  op.  Gratiani  canones  ab  apocryphis  discreti. 
Taurini  175'».  tomi  I.  part.  II.  pag.  106  seqq.  item  pag.  183  seqq.  Sic  etiam  ad- 
duci  solet  auctoritas  s.  Leonis  M.  decernentis  impedimentum  criminis.  Verum  et 
hoc  documentum  apocryphum  est,  ac  desumptum  a  Gratiano  ex  conc.  triburiensi 
in  Germania  celebrato.  Neque  admittimus  verba  s.  Augustini  desumpta  ex  eius 
lib.  I.  De  nupt.  et  concupiscentia  cap.  X.  legenda  esse  cum  particula  negante  s 
«Mortuo  viro,  cum  quo  verum  connubium  fuit,  fieri  verum  connubium  (non) 
potest  cum  quo  prius  adulterium  fuit,»  ut  patetex  scopo  s.  Doctoris;  ac  reipsa 
sinehac  particula  legnnt  editores  Maurini. 

(67)  In  Collect.  maxima  conc.  Venetatom.  VIII.  col.  212.  Floruit  porro 
Symmachus  ab  an.  501.  ad  an.  511. 

municatione  damnentur  (68).»Ita  quidem  de  impedimento 
voti  patres  turonenses ,  qui  innituntur  tum  auctoritate  In- 
nocentii  1.  tum  concilii  arelatensis  II.  id  ipsum  sancien- 
tium.  De  impedimento  criminis  ita  sanxitconc.  triburiense 
can.  LI.  « Illud  vero  communi  decreto  secundum  canonum 
instituta  definimus  ,  et  praeiudicamus ,  ut  si  quis  cum 
uxore  alterius  ,  vivente  eo  ,  fornicatus  fuerit  ,  moriente 
marito ,  synodali  iudicio  aditus  ei  claudatur  illicitus ,  ne 
ulterius  ei  coniungatur  matrimonio  ,  quam  prius  poliuit 
adulterio.  Nolumus  enim ,  nec  christianae  religioni  opor- 
tet,  ut  ullus  ducat  in  coniugium  quam  prius  polluit  per 
adulterium  (69).» 

Plures  alias  sive  constitutiones  pontificias,  sive  con- 
ciliorum  sanctiones  praetermittimus ,  quae  magno  numero 
per  idem  temporis  proferri  possent,  quae  rem  nostram 
penitus  conficiunt  (70).  Interim  ex  iis ,  quae  speciminis 
gratia  in  medium  attulimus ,  pronum  est  colligere  eccle- 
siam  ab  aetate  apostolica  ad  concilium  usque  tridentinum 
in  pacifica  ac  plena  possessione  fuisse  exercitii  illius  po- 
testatis  quam  ei  adstruimus  ac  vindicamus  in  constituen- 
dis  impedimentis  matrimonium  dirimentibus.  Ex  quo  rite 
concluditur  iure  optimo  tridentinam  synodum  can.  III.  et 
IV.  definivisse  ecclesiam  potuisse  constituere  impedimenta 
matrimonium  dirimentia ,  nec  in  iis  constituendis  errasse. 
In  hoc  quippe  statuendo  concilium  normam  universae  ec- 
clesiasticae  traditionis  secutum  fuisse  dicendum  est. 


(68)  Apud  Harduin  tom.  III.  col.  363.  celebratum  est  an.  567. 

(69)  Haniuin.,1 cta  concil.  tom.  VI.  part.  I.  col.  454.  celebratum  est  an.  895. 

(70)  Cf.  Gerbais  op.  cit.  quiex  quinto,  sesto,  septimo,octavo  ac  nonoseculo, 
ac  deinceps  usque  ad  seculum  XVI.  seu  usque  ad  concil.  tridentinum  ostendit 
concilia  tum  oecumenica  tum  provincialia,  tam  in  oriente  quam  in  occideute,  seu 
universam  ecclesiam  constanter  hanc  potestatem  circa  impedimenta  impedientia  ac 
dirimentia  exercuisse,  cuius  exercitii  documenta  illuc  recoli  possunt  a  sect.  I. 
ad  VII.  inclusive  partis  primae.  Deinde  a  sect.  VIII.  id  ipsum  confirmat  luculentis- 
simis  factis,  quae  ipsi  suppetunt  a  saec.  IX.  ad  XVI. 

Effecimus  proinde ,  quae  hoc  in  articulo  proposuimus, 
ostendimus  scilicet  canones  III.  et  IV.  tridentinae  synodi 
vere  esse  dogmaticos  ,  secus  ac  autumaverit  Launoius  , 
et  evicimus  eiusdem  tridentinae  definitionis  veritatem  ad- 
versus  saeculi  XVI.  novatores. 

Verum  parum  adhuc  profecissemus,  nisi  simul  ostende- 
rimus  tridentinos  patres  dum  definiverunt  ecclesiam  posse 
constituere  impedimenta  ,  ecclesiae  nomine  vere  signifi- 
casse  clericalem  coetum,  seu  ecclesiasticam  hierarchiam, 
non  autem  principes  seculares  ,  prout  omnium  primus 
Launoius  contendit ,  quod  quidem  insequenti  articulo  prae- 
stabimus. 

L 

ARTICULUS  III. 

Concilium  Tridentinum  canonibus  III  et  IV.  sess.  XXIV.  Ecclesiae, 
nomine  clericalem  coetum,  seu  ecclesiasticam  hierarchiam,prout 
a  Iaicis  ac  secularibus  principibus  distinguitur,  significavit. 

lam  superius  animadvertimus  novum  Launoii  figmen- 
tum  ,  quo  adstruere  adnisus  est  tridentinos  patres  in 
adductis  canonibus  ecclesiae  nomine  significare  voluisse 
civiles  principes,  adeo  paradoxi  instar  esse,  ut  nullum  ad- 
stipulatorem  nactus  sit.  Attamen  Tamburinius  eidem  favere 
visus  est  (71).  Quare  ut  hoc  etiam  effugium  eripiamus 
ecclesiasticae  potestatis  adversariis  ,  haud  nos  pigebit  et 
hoc  commentum  evertere.  Idque  efficiemus  1.  ex  ipsa  rei 
natura;  2.  ex  scopo  tridentinorum  patrum ;  3.exabsurdo; 
4.  ex  facto. 

Quod  antequam  praestemus  aliquid  de  Launoii  doctrina 
praemittamus  necesse  est.  Probaturus  igitur  Launoius  prin- 
cipibus  ius  competere,  et  quidem  exclusive,  constituendi 
impedimenta  matrimonium  dirimentia ,  praeter  cetera  ar- 
gumenta ,  quae  fusius  evolverat  ad  hanc  suam  doctrinam 

(71)  In  op.  cit.  Praelect.  de  lustitia  christiana,  et  de  sacramentis  vol,  II. 
§.  LXXXVIII. 

persuadendam ,  tandem  se  vertit  ad  concilii  tridentini  aucto- 
ritatem.  Quum  enim  concilium  duobus  canonibus  defini- 
visset  ecclesiam  potuisse  ac  posse  constituere  eiusmodi 
impedimenta  ,  Launoius  contendit  concilium  ecclesiae  no- 
men  usurpasse  ad  significandam  alteram  ecclesiae  perso- 
nam,  nimirum  principes ,  qui  sunt  nobilior  ecclesiae  pars. 
Quod  quidem  triplici  ex  capite  repetit ,  tum  nempe,  quod 
ecclesia  in  amplissima  sui  significatione  universum  fide- 
lium  coetum  referat ;  tum  quod  hoc  ipso  in  sensu  ecclesiae 
nomen  usurpaverit  tridentina  synodus  in  hac  ipsa  ses- 
sione  XXIV.  cap.  I.  De  reform.  dum  constituit  matrimo- 
nium  celebrandum  esse  in  facie  ecclesiae  ,  id  est  fidelium, 
sive  clerici  isti  sint ,  sive  laici ;  tum  denique ,  quia  error 
Lutheri  quem  sibi  configendum  proposuit  synodus  versa- 
batur  circa  principum  potestatem  in  condendis  legibus  ad 
irritanda  coniugia  (72).  Quam  interpretationem  ideo  veri- 
similem  Tamburinius  existimavit ,  quod  «  nullus  ab  initio 
erat  conflictus  in  hac  re  inter  sacerdotes  et  principes  T 
et  vix  aliquod  huius  quaestionis  vestigium  inveniatur  in 
tridentina  synodo  (73).»Quod  certe  non  contigisset,  si 
coarctata  ecclesiae  vox  fuisset  ad  ecclesiasticum  coetum 
significandum.  Hoc  postea  expendemus.  Interim  ut  lau- 
noianum    paradoxum   evertamus  ita  progredimur. 

I.  Arei  ipsius  natura  auspicantes,  multiplex  argumen- 
tum  suppetit  ad  verum  sensum  evincendum  in  quo  eccle- 
siae  nomen  a  tridentinis  patribus  usurpatum  sit  ex  con- 
cilii  ipsius  actis. 

Ac  1 .  quia  in  concilio  agebatur  de  potestate  ac  doctrina, 
ut  patet  ex  ipsis  verbis  utriusque  canonis ,  quibus  defi- 
nitur  ecclesiam  potuisse  ac  posse  constituere  impedimenta, 
et  in  iis  constituendis  non  errasse.  Porro  ubi  agitur  de 
potestate  cum  doctrina  coniuncta,  numquam  potest  sermo 

(72)  De  regia  etc.  part.  I.  art.  IV.  cap.  IV.  cit.  ed.  pag.  757  seqq. 

(73)  Op.  cit.  De  matrimonio  cap.  IV.  §•  87. 

esse  de  altera  ecclesiae  persona ,  seu  de  laicis  fidelibus 
qui  docendi  sunt ,  seu  de  ecclesia  discente  ac  passiva  , 
sed  unice  de  ecclesia  acliva  seu  docente  disseritur,  quae 
constituitur  ex  coetu  hierarchico. 

2.  Agebatur  de  definienda  illa  potestate  cuius  pacifica 
possessione  fruebatur  ecclesia ,  et  concilii  aetate,  anterio- 
ribusque  seculis  ;  iam  vero ,  ipsis  fatentibus  adversariis, 
ecclesiasticus  coetus  exclusive  in  hac  erat  possessione. 

3.  Quia  hi  canones  relativi  sunt  ad  canonem  XII.  in 
quo  concilium  decernit  causas  matrimoniales  ad  iudices 
spectare  ecclesiasticos ;  porro  omnibus  fatentibus ,  eccle- 
siasticorum  nomine  concilium  in  eiusmodi  canone  coetum 
clericalem  designat;  adeoque  et  in  canonibus  nostris  voce 
ecclesiae  eumdem  ordinem  significat. 

4.  Ex  demonstratis,  potestas  de  qua  hic  agitur,  versatur 
circa  obiectum  spirituale ,  nempe  circa  materiam  idoneam 
ad  sacramentum  constituendum.  At  obiectum  spirituale 
exclusive  pertinet  ad  sacerdotalem  ordinem  :  ergo  sacer- 
dotalem   ordinem    ecclesiae   nomine    concilium   designat. 

II.  Nec  minus  luculenter  idipsum  ostenditur  ex  scopo 
quem  sibi  praefixit  tridentina  synodus  in  iis  canonibus 
condendis.  Siquidem  scopus  quem  sibi  proposuit  conci- 
lium  fuit  Lutheri  errores  configere  (74).  Error  autem  huius 
haeresiarchae  hac  in  re  fuit  denegare  ecclesiae  potestatem 
constituendi  alia  impedimenta  praeter  illa,  quae  in  Le- 
vitico  statuta  leguntur ,  non  autem ,  ut  nonnulli  autumant, 
denegare  principibus  potestatem  legislatricem ,  seu  pote- 
statem  leges  circa  coniugium  ferendi.  Etenim  mens  Lu- 
teri  deprehenditur : 

1.  Ex  verbis  ipsius  Lutheri  in  libro  De  captivitate 
babylonica:  «Coniunctio  viri  et  mulieris  est  finis  divini  , 
quae  tenet,  quocumque  modo  contra  leges  hominum  con- 

(74)  Fatentur  enim  Tamburinius  et  Nestius  cum  Launoio  proscriplum  in  iis 
canonibus  fuisse  Lutheri  errorem. 

tigerit ,  debentque  leges  hominum  ei  cedere  sine  ullo  scru- 
pulo.»  Hoc  quidem  generale  est  Lutheri  principium.  Sed 
quid  ipse  intelligit  per  leges  hominum  ?  Leges  ne  princi- 
pum  ?  Minime  ;  ut  patet  ex  antecedentibus  et  consequenti- 
bus ,  seu  ex  totius  orationis  contextu. 

Praemiserat  enim :  «  Quid  autem  dicemus  de  impiis  legi- 
bus  hominum,  quibus  hoc  vitae  genus  divinitus  institu- 
tum,  est  irretitum ,  sursum  ac  deorsum  iactatum?  Deus 
bone ,  horror  est  intendere  in  temeritatem  romanensium 
tyrannorum ;  adeo  pro  libidine  sua  dirimentium ,  rursum 
cogentium  matrimonia  (75).»  Homines  igitur,  Luthero  in- 
terprete,  sunt  romanenses  tyranni ,  nimirum  rom.  ponti- 
fices  eorumque,  ut  ipse  loquitur,  officiales.  Pergit  deinde 
et  improbata  Summa  Angelica,  quae  ad  confessariorum 
instructionem  confecta  fuerat ,  et  in  qua  XVIII.  recen- 
sebantur  impedimenta,  «Verum  gaudeo,  inquit,  istis  dede- 
corosis  legibus  suam  tandem  contigisse  gloriam ;  nempe 
earum  beneficio  hodie  romanenses  facti  sunt  nundinatores. . . 
0  digna  pontificibus  nostris  negotiatio,  quam  pro  evan- 
gelii  ministerio ,  quod  prae  avaritia  ,  et  ambitione  con- 
temnunt  (76) !  »  Ergo  illi  homines  sunt  pontifices.  Sed  rur- 
sum  prosequitur  Lutherus  :  «  Dico  tamen ,  et  quod  in  me  est 
facio,  monens  et  rogans  omnes  sacerdotes  et  fratres,  si 
viderint  aliquod  impedimentum ,  in  quo  Papa  potest  di- 
spensare ,  et  quod  non  est  in  Scriptura  expressum ,  ut  ea 
matrimonia  confirment ,  quae  contra  ecclesiasticas ,  tyran- 
nicas  vel  pontijicias  leges  fuerint  contracta  (77).»  Heic  non 
egemus  commenlariis  ad  germanam  Lutheri  mentem  asse- 
quendam.  Sed  pergamus  insequentia  verba  afferre:  «  Et 
Papa ,  scribit ,  vel  episcopus  vel  officialis  ,  si  dissolverit  ali- 
quod  matrimonium  contra  legem  papalem  contractum  ,  anti- 

(75)  Fol.  295.  ed.  cit.  reclo. 

(76)  Ibid. 

(77)  Ibid.  verso. 


64  LIB.  II.  SECT.  I.  DE  POTEST.  ECCLES. 

christus  est,  et  violator  naturae  et  reus  laesae  maiestatis 
divinae  (78).»Demum  singula  impedimenta  percurrens ,  de 
impedimento  impotentiae  ita  subdit:  «Quod  si  urgeat  amor 
iuventutis ,  et  quaevis  alia  necessitas  propter  quam  dispen- 
sat  Papa ,  dispenset  etiam  quilibet  frater  cum  fratre ,  aut 
ipse  cum  seipso ,  rapta  per  hoc  consilium  uxore  de  manu 
tyrannicarum  legum  utcumque  poterit....  aut  si  pro  pecu- 
nia  Papa  dispensat ,  cur  non  ipse  pro  meae  salutis  com- 
moditate  mecum  aut  cum  fratre  dispensem?  Statuit  leges 
Papa  ?  Sibi  statuat ,  mea  salva  libertate ,  vel  occulte  sur- 
repta  (79).»  Post  haec  profecto  nullus  relinquitur  tergiver- 
sandi  locus  de  eo  quod  sibi  furiosus  hic  haereticus  prae- 
stituerit,  dum  invehitur  in  leges  hominum.  Non  modo 
enim  constanter  de  papa,  de  pontificiis  legibus,  de  episcopis 
loquitur;  sed  de  laicis  seu  secularibus  principibus  ne 
verbum  quidem  habet ,  adeoque  per  leges  hominum  non  po- 
tuit  leges  principum  significare,  neque  ullo  modo  signi- 
ficare  intendit. 

2.  Hoc  ipsum  efficitur  ex  eodem  Luthero  suimetipsius 
interprete.  Cum  enim  collectores  articulorum  qui  desumpti 
sunt  ex  eius  libro  De  captivitate  babylonica  interceteros  hunc 
notassent :  «  Christianis  nihil  ullo  iure  posse  imponi  legum 
sive  ab  homine  sive  ab  angelis,  nisi  quantum  volunt;  » 
Resp.  «  Hoc  non  de  civilibus  legibus,  sed  de  ecclesiasticis 
dixi  (80)  .»Sermo  vero  erat  in  illo  articulo  de  matrimonii  im- 
pedimentis.  Rursum ,  cum  iidem  collectores  inter  ceteras 
eiusdem  haeresiarchae  impias  propositiones  hanc  retulis- 
sent:  «Nullo  impedimento  prohiberi  matrimonium,  aut  con- 
tractum  dissolvi ,  praeterquam  primo  affinitatis  ac  secundo 
consanguineitatis  gradu,  neque  tamen  universaliter;»  pa- 

(78)  Ibid. 

(79)  Ibid. 

(80)  In  op.  Responsio  extemporaria  ad  articulos  quos  magistri  nostri  ex 
babylonica  (captivitate  )  excerpserunt.  Opp.  Lutb.  tom.  II.  fol.  441.  tergo.  ed. 
lenae  1557. 

riter  respondit  Lutherus  :  «  Hoc  dixi  quoad  praeceptum 
Dei,  qui  sic  ordinavit,  licet  papa  aliud  ordinet  (81).»  Si 
igitur  Lutheri  Lutherum  adhibeamus  interpretem ,  evidens 
est  ipsum  per  leges  humanas,  seu  leges  hominum  intellexisse 
leges  ecclesiasticas  seu  pontificias. 

3.  Demum  cum  Facultas  parisiensis  duas  has  propo- 
sitiones  ,  quae  habentur  num.  14.  et  15.  Coniunctiovirietc. 
et  Debent  sacerdotes  etc.  prout  nuper  retulimus ,  excerpsisset 
ex  lib.  De  captiv.  babylon.,  illas  hac  censura  notavit  : 
«  Utraque  harum  propositionum  est  falsa:  ecclesiae  pote- 
stati  impie  derogativa ,  et  ex  damnato  Waldensium  errore 
procedens  (82).»Nemo  porro  sanus  inficias  ibit  longe  me- 
lius  illius  aetatis  theologis  parisiensibus  perspectam  fuisse 
Lutheri  mentem ,  quam  Launoio  eiusque  asseclis ,  qui  non 


(81)  Ibid.  fol.  442.  recto. 

Non  est  hic  sine  aniraadversione  dimittenda  Lutheri  incohaerentia,  dum  non 
alios  gradus  sive  affinitatis  sive  consanguineitatis  contendit  posse  aut  impedire  , 
aut  dirimere  coniugium ,  quam  qui  divino  iure  in  Levitico  sunt  constituti ,  atta- 
men  ipsemet  devovit  diris  Moysen  legemque  mosaicam  universam.  Sic  enim  scribit 
in  Serm.  de  Moyse:  «  Mallem  numquam  concionari ,  quam  aliquid  ex  Moyse  pro- 
ponere :  allegare  Moysen  est  Christum  ex  cordibus  hominum  auferre.  Moysen  non 
admitto :  quia  si  eum  in  uno  articulo  recipio,  recipere  etiam  oportebit  in  omnibus 
ceremoniis  iudaicis.  Nolumus  admittereMoysen,  quia  mortuus  est,  et  regimen  eius 
finitum.  Stulti  patiuntur  se  induci  in  Moysen ,  sicut  porci  in  stabulum.  Moyses 
non  pertinet  nisi  ad  iudaeos,  non  ad  christianos,  non  ad  gentiles.  Nullus  ergo 
apex,  aut  punclum  ad  nos  pertinet....ex  textu  clare  patet.quod  etiam  decem  prae- 
cepta  ad  nos  non  pertinent ;  non  enim  nos,  sed  solum  iudaeos  Dominus  ex  Aegypto 
eduxit.»Et  tamen  impedimenta  admittit,  quae  in  Levitico  continentur,  quasi 
nempe  Moyses  Leviticum  non  scripsisset !  En  quid  sint  haeretici ,  quam  sibi  bene 
cohaereant ! 

Neque  illud  praetermitti  debet,  quod  cum  prius  nullam  admiserit  auctorita- 
tem  in  coniugium  nisi  divinam ,  deinde  cum  coniugium  in  classem  rerum  profana- 
rum  relegasset,  principum  in  illud  auctoritatem  agnovit.  Cf.  Cochlei  Miscellanea 
in  causis  religionis.  Ingolstadii  1545.  lib.  II.  tom.  I.  n.  185.  Seckendorf  Bistoria 
lutheranismi  lib.  III.  sect.  XV.  pag.  49.  Tantum  abest ,  ut  voluerit  Lutherus  eri- 
pere  principibus  potestatem  statuendorum  impedimentorum ! 

(82)  Ita  in  opusc.  Propositiones  ex  libro  Luthcri  qui  De  captivit.  baby- 
lon.  inscribitur,  collectae ,  et  per  tlieologorum  parisiensium  facultatem 
damnatae.  Insertus  est  autem  hic  elenchus  opp.  Lutheri  ed.  cit.  tom.  II. 
fol.  445  seqq. 

II  5 

alium  in  finem  et  hoc  invexerunt    commentum ,    nisi    ut 
suum  paradoxum  aliqua  ratione  cohonestarent  (83). 

III.  Ex  absurdis  praeterea  ,  quae  consequerentur  in 
systemate  launoiano  excluditur  eiusmodi  interpretatio,  quod 
ecclesiae  nomine  concilium  significare  intenderit  principes 
laicos  in  praefatis  canonibus. 

1.  Etenim  si  vera  foret  Launoii  interpretatio ,  seque- 
retur  concilium  voluisse  collectioni  principum,  qui  domi- 
nantur  orbi  catholico  tribuere  potestatem  circa  impedi- 
menta  matrimonii.  Cum  enim  ecclesiae  vox  universalitatem 
fidelium  complectatur ,  non  possent  principes  alteram  ec- 
clesiae  personam  referre ,  ut  Launoius  loquitur,  nisi  qua- 
tenus  ecclesiam  universalem  repraesentant ;  iam  vero  eam 
nemo  principum  singillatim  sumptus  referre  potest  ,  ut 
dici  possit  ecclesiam  hoc  vel  illud  efficere  aut  constituere. 

2.  Sequeretur  contra  Launoii  mentem  nullum  princi- 
pem  in  suis  respective  statibus  potuisse  aut  posse  legem 
condere  ad  matrimonia  dirimenda.  Nec  enim  quispiam  sin- 
gularis  princeps  posset  ceterorum  omnium  nomine  legem 
ferre ;  atqui  tamen  hac  solum  sub  conditione  tali  polleret 
potestate. 

3.  Sequeretur  principes  infideles,  aut  haereticos  nul- 
lam  posse  legem  eiusmodi  statuere  relate  ad  subditos  suos 
christianos ;  cum  potestas  illa  eis  non  competeret  ,  nisi 
quatenus  sunt  altera  ecclesiae  persona ,  quales  profecto 
non  sunt  principes  sive  infideles ,  sive  haeretici. 

4.  Sequeretur  principes  non  propria  ac  originaria  po- 
testate  hac  in  re  frui ,  seu  iure  principatui  insito  ,  sed 
solum  iure  adscito,  quatenus  membra  ecclesiae  catholicae 


(83)  Ipsa  verba  propositionis  15.  rem  aperte  declarant:  «Debent  sacerdotes 
ea  omnia  matrimonia  confirmare,  quae  contra  ccclesiasticas  vel  pontificias  leges 
fuerint  contracta,  in  quibus  papa  potest  dispensare,  et  quae  non  sunt  in  Scriptura 
sacra  expressa.»  Apud  D'Argentr<5  Collectio  iudiciorum  de  novis  erroribus.  Lu- 
tet.  Paris.  1728.  tom.  I.  part.  II.  p.  368. 

sunt ,  eamque  praeseferunt.  Quod  pariter  est  contra  Lau- 
noii,  eiusque  asseclarum  hypothesim. 

5.  Absurdum  est  voluisse  concilium  se  coetumque 
omnem  sacerdotalem  expoliare  iure  constituendi  impedi- 
menta  dirimentia ,  illudque  transferre  dogmaticis  canonibus 
in  illam  idealem  principum  collectionem  veluti  in  alteram 
ecclesiae  personam ,  et  ita  eis  vindicare ,  ut  sub  anathe- 
matis  interminatione  eos  coerceret,  qui  dicerent  illos  er- 
rare  in  constituendis  impedimentis  coniugiumdirimentibus. 

IV.  Quid  ?  quod  facto  ipso  concilium  ostendit  quid 
significaretur  eo  nomine  ecclesiae  cui  ius  asseritur  impe- 
dimenta  constituendi  ?  In  ipso  enim  tridentino  concilio  ec- 
clesia ,  nimirum  ecclesiastica  hierarchia ,  non  autem  al- 
tera  ecclesiae  persona  novum  impedimentum  clandestinitatis 
constituit ,  eademque  ecclesia  noluit  principibus  acquiescere 
postulantibus,  ut  irritaret  filiorum  familias  matrimonia  inita 
contra  parentum  voluntatem.  Quod  quidem  argumentum  ita 
clarum  est,  uteo  maxime  permotus  vel  ipse  anonymus  auctor 
operis  De  iure  constituendi  impedimenta  dirimentia  (84), 
quamquam  in  ceteris  Launoio  faveat,  heic  a  duce  suo  dis- 
sentiat ,  eiusque  interpretationem  fateatur  esse  prorsus  in- 
tentioni  concilii  contrariam. 

Ergo  sive  ipsa  rei  natura ,  sive  scopus  concilii,  sive 
absurda  spectentur ,  quae  sequerentur  ex  opposita  sen- 
tentia ,  sive  demum  inspiciatur  factum  ipsius  concilii  vere 


(84)  Del  diritio  di  stabilire  impedimenti  dirimenti  il  matrimonio  ed.  di 
Pavia  1783.  e  Cremona  1784.  qui  vol.  II.  Ragionam.  I.  pag.  14.  ed.  Ticinens.  scri- 
bit  fuisse  contrariam  intentionem  concilii  «Mentre  esso  iapratica,  nessuna 
menzione  fatta  di  sovrani,  e  colla  semplice  frase  di  Sancta  synodus  praecipit  etc. 
ha  fatti  nuovi  impedimeuti  dirimenti,  altri  neba  modifieati  e  ristretti,  ed  ha  ri- 
cusato  di  prestarsi  a  stabilir  nulli  i  matrimonii  de'figli  di  famiglia  senza  il  consenso 
(!<•'  parenti.  Ora  una  tale  condotta  del  concilio  ben  dimostra ,  quale  sia  stata  la  soa 
intenzione  usando  nelle  dette  definizioni  della  parola  Chiesa.  Infalti  dopo  aver  de- 
finito  che  alla  chiesa  compete  un  tal  diritto ,  sottentra  il  sinodo  ad  usarne.  Dunque 
per  chiesa  intender  si  dee  il  sinodo,  vale  a  dire  1'unione  e  1'assemblea  de'  pastori 
ecclesiastici ,  il  che  poi  significa  la  persona  sacerdotale.» 

* 

constat  fuisse  et  esse  paradoxum  ,  quod  effutiit  Launoiusr 
dum  contendit ,  tridentinam  synodum  in  adductis  canoni- 
bus  III.  et  IV.  vocem  ecclesiae  usurpasse  ad  laicos  prin- 
cipes  significandos. 

Verum  quid  dicendum  de  Launoii  exceptione  ,  quod 
concilium  in  Decreto  De  reform.  vocem  ecclesiae  adhibue- 
rit  in  sensu  collectionis  fidelium :  in  facie  ecclesiae  ?  Di- 
cimus  reipsa  ecclesiae  nomen  duplici  sensu  adhiberi  posse, 
et  sensu  generalissimo  et  sensu  specifico.  Primo  sensu 
ecclesiae  nomine  significatur  fidelium  omnium  coetus  sub 
pastoribus  suis  ;  posteriori  vero  sensu  ac  veluti  antono- 
mastice  solus  significatur  pastorum  coetus ,  seu  ecclesiasti- 
cus  ordo.  Ex  substrata  proinde  materia  dignosci  debet,  utro 
sensu  ecclesiae  vox  adhibita  sit,  aut  adhibeatur.  Si  sermo 
sit  de  iis ,  quae  ad  communitatem  fidelium  spectant,  illico 
deprehenditur  latiori  significatione  ecclesiae  nomen  usur- 
pari ;  si  vero  sit  sermo  de  muniis ,  quae  ad  solos  pastores 
pertinent ,  cuiusmodi  essent  docere  ,  praecipere ,  regere , 
vetare ,  constituere  etc.  ad  solum  hierarchicum  coetum 
designandum  vocem  eandem  coarctari  perspicuum  est. 

Has  vocis  ecclesiae  diversas  significationes  iamdiu  can- 
cellarius  parisiensis  Gersonius  animadverterat ,  qui  Con- 
sideratione  III.  De  regiminis  perfectione  haec  habet :  «  Ee- 
clesia  significat  principaliter  universalem  congregationem 
fidelium....Nomen  tamen  istud  vulgaris  usus  restrinxit  ad 
clerum  (85)»  et  alibi :  «  Quamvis  domus  ista  (ecclesia) 
sit  generaliter  omnium  in  una  vera  Christi  fide  coaduna- 
torum,  usitatiori  tamen  nomine  illorum ,  quasi  antono- 
mastice  ,  dicitur ,  quos  duces  in  ea ,  custodes ,  et  specu- 
latores  summus  paterfamilias  instituit,  unde  eos,  et  non 
sic  passim  alios,  ecclesiasticos  appellamus  (86).» 

(85)  Opp.  ed.  Antwerp.  1706.  tom.  II.  col.  683. 

(86)  Serm.  in  Dominic.  xrx.  post  Pentecost.  tert.  consid.  tom.  III. 
col.  1300. 

Huiusque  distinctionis  fundamentum  praebent  ipsae 
sacrae  litterae :  in  prima  significatione  legitur  Matth.  XVI. 
Swper  hanc  petram  aedifcabo  ecclesiam  meam ,  id  est ,  fide- 
les  omnes ,  qui  eandem  cum  Petro  fidem  profitentur  eique 
subsunt;  in  altera  vero  ibidem  cap.  XVIII.  dicente  eodem 
Christo  :  «  Si  eos  non  audierit,  dic  ecclesiae;»  nempe  ut  in- 
terpretatur  s.  Io.  Chrysostomus  :  «  Dic  ecclesiae,  id  est  , 
praesidibus ,»  seu  ecclesiae  praelatis  (87). 

Quapropter  dum  concilium  tridentinum  constituit  con- 
iugium  celebrandum  esse  in  facie  ecclesiae ,  cum  nihil  sit 
quod  ad  coarctandam  huius  vocis  significationem  compel- 
lat ,  in  amplissimo  sensu  sumi  potest  (88).  Quum  vero  in 
nostris  canonibus  omnia  evincant  arctiorem  sensum  po- 
stulare  ecclesiae  vocem ,  eo  quod  de  potestate  agatur  atque 
doctrina ,  nullum  potest  dubium  esse  quin  ad  sacerdotalem 
coetum  designandum ,  eam  tridentini  patres  acceperint. 
Hinc  apposite  rursum  Gersonius  scribebat:  «Ecclesia  con- 
tracte  sumitur,  dum  loquimur  hic  de  potestate  ecclesia- 
stica ,  pro  illis  videlicet ,  qui  speciali  quodam  signaculo 
dedicati  sunt  ad  divinum  servitium  (89).»  Atque  hoc  eodem 
sensu  adhibetur  a  conc.  tridentino  sess.  XIII.  can.  9. 
sess.  XIV.  can.  15.  sess.  XXI.  cap.  2.  sess.  XXII.  cap.  5 
et  6.  et  in  hac  ipsa  sess.  XXIV.  can.  7.  8.  e  9.  Quinimo 
eodem  hoc  sensu  vel  ab  ipso  Luthero ,  uti  ostendimus  , 
adhibitum  ecclesiae  nomen  est ,  cum  eidem  denegat  po- 
testatem  constituendi  impedimenta  matrimonium  dirimen- 
tia  (90). 

Ex  eo  vero  ,  quod  nulla  hac  de  re  excitata  fuerit 
quaestio,  eo  melius  ostenditur  ignotum  fuisse  tunc  tem- 

(87)  ToutsVt»  tok  ir(>oe$(}£vov<Ttv.  Hom.  LX.  in  Matth.  n.  2. 

(88)  Non  desunt  tamen  qui  contendant  etiam  hic  pcr  ecclesiae  nomen  fuisse 
dcsignatum  clericalem  coetum,  quatenus  tridentinum  statuit  celebrandum  esse 
matrimonium  coram  episcopo,  parocho,  aut  alio  sacerdote  a  parocho  electo. 

(89)  In  Considerat.  I.  De  potestate  ecclesiastica  tom.  I.  col.  227. 

(90)  Cf.  Deodatum  De/ensio  tridentin.  canon  cap.  I.§.  3. 

poris  Launoii  commentum ,  ac  novum  prorsus  ,   adeoque 
falsum  esse  hoc  eius  effugium. 

ARTICULUS.  IV. 

Canones  Tridentini  III.  et  IV.  sess.  XXIV.  de  potestate  propria  ac 
originali  Ecclesiae  intelligi  debent ,  non  autem  de  potestate  ad- 
ventitia ,  quae  ex  principum  sive  expresso  sive  tacito  consensu 
proveniat. 

Nonnisi  pauci  theologi ,  aut  canonistae  cum  Launoio 
eo  devenerunt  ut  ecclesiam  de  usurpato  principum  iure 
incusarent,  dum  sibi  ius  tribuit  circa  impedimenta  ma- 
trimonium  dirimentia  (91).  Plerique  neoterici  contenti  fue- 
runt  affirmare  concilium  tridentinum  in  memoratis  cano- 
nibus  locutum  fuisse  de  potestate  ecclesiae,  at  ea  non  in- 
sita,  sed  adscita  ex  principum  expressa  aut  tacita  con- 
sensione ,  quatenus  pro  sua  erga  ecclesiam  pietate  ac  fa- 
vore  a  pluribus  seculis  exercitium  huius  potestatis  ecclesiae 
concesserunt  aut  permiserunt  (92).  Ex  quo  principio  non- 
nulli  intulerunt  posse  principes  suam  hanc  concessionem 
revocare ,  praesertim  cum  agatur  de  iure,  ut  ipsi  loquun- 
tur,  maiestatico  atque  idcirco  inalienabili  ,  utpote  quod 
principatui  ipsi  inhaereat  (93).  Iniuriosam  ,  immo  vero 
blasphemam  Launoii  semi-lutherani  hominis  criminationem 
dimittentes ,   nos  heic  ceterorum  tantum   refellemus  sen- 

(91)  Attamen  paucis  ab  hinc  annis,  nempe  an.  1852.  non  defuerunt,  qui 
inverecunde  assererent  potestatem  de  qua  agimus,  fuisse  usurpationem  ecclesiae 
medio  aevo.  Ita  in  comitiis  subalpinis.  Ved.  II parlamento  ■  Senato  regio.  p.  189. 

(92)  Primus,  quod  sciam,  qui  affirmaverit  principes  christianos  pro  sua  erga 
ecclesiam  pietate,  eidem  aut  potestatem  aut  potestatis  exercitium  circa  impedi- 
menta  connubialia  cessisse,  fuit  Petrus  Soto,  qui  in  op.  cit.  Dc  institut.  sacerdo- 
tumlect.  IV.  postquam  etiam  principibus  ius  adscripsit  constituendi  impedimenta, 
subdit  circa  finem  «  Quamquam  civiles  leges  in  his  omnibus  ex  pietate  certe  et 
voluntate  principum  facile  cesserint  ecclesiae,  ut  iam  nulium  censeatur  malri- 
monium  illegitimum  ,  quod  ecclesia  tale  non  iudicat»  Ceteri  deinde  eum  exscri- 
bunt  ac  sequuntur. 

(93)  Prout  passim  loquuntur  theologi  et  canonistae,  qui  non  ita  pridem  in 
Germania,  et  Austria  potissimmn  pro  principum  hac  in  re  potestate  steterunt. 

tentiam  ,  argumentis  petitis  ex  pontificia  auctoritate  ,  ex 
concilii  ipsius  tridentini  mente  in  his  canonibus  edendis ; 
ex  falsitate  eorumdem  canonum  in  adversariorum  hypo- 
thesi;  atque  ex  adiunctis.  Hoc  pacto,  non  dicam  gratui- 
tam  ac  falsam  ,  sed  plane  erroneam  et  haereticalem  esse 
eiusmodi  doctrinam  apertissime  ostendemus  (94). 

I.  Ac  primo  ex  auctoritate.  Cum  enim  archiepiscopus 
trevirensis  certiorem  fecisset  per  litteras  suas  Pium  VI. 
de  nonnullorum  recentium  pseudo-politicorum  et  canoni- 
starum  sententia,  quod  ecclesia  ex  principum  indulgentia, 
non  autem  ex  propria  ac  originaria  auctoritate  constituerit 
impedimenta  matrimonium  dirimentia,  summus  pontifex 
pro  munere  suo  his  verbis  ad  eum  rescripsit :  «  Auctorita- 
tem  sane  constituendi  matrimonialia  impedimenta  penes 
ecclesiam  esse,  dubitari  nullo  modo  a  catholicis  potest, 
cum  id  definierit,  tridentinum  concilium  sess.  XXIV.  can.  IV. 
Si  quis  dixerit  ecclesiam  non  potuisse  etc.  ex  quo  catholici 
doctores ,  illi  etiam ,  qui  pturimum  laicae  potestati  fa- 
vent,  ac  tribuunt,  minime  dubitarunt  agnoscere  ecclesiae 
eam  auctoritatem  a  Christo  Domino  esse  datam  ,  ipsamque 
illa   a   primis   seculis  ad  haec  usque    tempora  usam   fu- 

isse Hinc  tanto  magis  efficitur,  ab  ecclesia  proprio  iure 

constituta  esse  impedimenta  planeque  locum  eripi  cavil- 
lationi,  qua  quidam  tridentinae  synodi  definitionem  eludere 
contendunt ,  cum  dicunt,  concilium  non  definivisse,  utrum 
haec  auctoritas  ex  Christi  institutione,  an  ex  principum 
indulgentia  tacita  vel  expressa  in  ecclesiam  manaverit  (95). 

(94)  Cf.  Diodati  JSuova  di/esa  dei  canoni  JH.  e  IV.  dellasess.  XXIV.  del 
couciiio  di  Trento.  Gerapoli  1788.  Auclor  est  pseudonymus,  ac  pseudonyma  Hie- 
rapolis  ubi  primum  haec  defensio  exeusa  est ;  vix  enim  ea  aetate  fas  erat  qui- 
busdam  in  locis  huiusraodi  operibus  proprium  nomen  apponere.  Cf.  etiam  card. 
Gerdiiium  Jrattato  del  malrhnonio  part.  II.  §.  VI.  his  enim  ducibus  potissimum 
utemur. 

(95)  Inter  quos  recensetur  Zegerus  Van-Espen  qui  in  op.  Iiis  canonicttm 
tom.  I.  tit.  XVII.  c.  7.  §.  XII.  scribit:  «  Concilium  (tridentinum  )  non  detinit, 
utrum  ex  Christi   institutione,  vel  utrum  ex  principum   indulgentia  lacita  vel 

Quoniam  cum  ea  apostoli  sancirent ,  quae  ad  fidelium  con- 
iugia  pertinerent  ,  eorumque  proximi  successores  ,  certe 
illam  non  ex  hac  indulgentia  tenuisse  dicendi  sunt,  sed  usi 
eadem  cum  fuerint ,  nonnisi  a  Christo  una  cum  clavibus 
ipsam  se  recepisse  iudicarunt.  Quod  si  a  Domino  non 
recepissent ,  profecto  in  ea  sibi  tribuenda  errassent ,  ac 
in  legitima  principatus  iura  invassissent.  Id  quam  sit  ab- 
surdum  quisque  facile  intelliget.» 

«Notum  est  etiam,  pergit  summus  pontifex,  quod  can.  III. 
eiusdem  sess.  XXIV.  definitum  est,  posse  ecclesiam  consti- 
tuere  ut  plures  gradus  impediant  ac  dirimant.  Cum  ergo 
nullo  umquam  tempore  dogma  fidei  falsum  esse  potuerit 
aut  esse  possit ;  necesse  est ,  ut  ab  ecclesiae  origine  et 
omni  anteacto  tempore  verum  fuerit ,  et  omni  consequenti 
aetate  Yerum  futurum  sit,  ecclesiam  ea,  quae  in  concilio 
asseritur,  potestate  pollere.  At  si  tacita  saltem  principum 
requireretur  ad  eam  habendam  potestatem  concessio ,  se- 
queretur  illud  primis  ecclesiae  temporibus  ,  sub  principi- 
bus  nimirum  ethnicis,  verum  esse  non  potuisse ,  neque 
hoc  tempore  verum  esse  posse  iis  in  locis ,  in  quibus 
Christi  fideles  degunt  sub  infia"elium  dominatione;  et  si  ob 
aliquam,  ut  vocant,  rationem  Status,  principes  revocata  ea, 
quae  obtenditur,  indulgentia  et  concessione ,  abrogare  san- 
cita  ab  ecclesia  impedimenta  valerent ,  fieri  posset ,  ut  ve- 
rum  esse  desineret ,  quod  a  tridentino  definitum  est,  idque 
portenti  existeret,  ut  aliquando  dicendum  foret,  ecclesiam 


expressa  haec  auctoritas  inducendi  impedimenta  dirimentia  ecclesiae  competat.» 
Ast  non  ex  propria  sed  ex  aliorum  potius  sententia  Van-Espenium  haec  protulisse 
certum  videtur  ex  iis  quae  idem  auctor  ibid.  Scripsit  §.  XVI.  «Quidquid  sit  (  de 
aliorum  sententiis)  hoc  constat  iam  a  pluribus  seculis  ecclesiam,  et  quidem  pri- 
valive  et  cum  exclusione  principum  secularium  impedimenta  dirimentia  inter 
catholicos  ordinasse  »  Quod  cum  adductis  documentis  ostendisset  concludit  §.  XX. 
iure  tridentinam  synodum  dehnivisse  ecclesiam  potuisse  et  posse  constituere  im- 
pedimenta.  Cuius  verba  postea  afferemus.  Itaque  nimis  festinanter  Tamburinius  ac 
Nestius  illam  sententiam  Van-Espenio  tribuerunt. 

non  posse ,  quod  ecclesiam  posse  Spiritus  Sanctus  oecu- 
raenicae  synodi  oraculo  declaravit  (96).» 

Hactenus  quidem  Pius  VI.  in  litteris  datis  an.1782. 
hac  super  re  ,  qui  deinde  in  Constitutione  dogmatica 
Auctorem  fidei  edita  an.  1794.  adversus  pseudo-synodum 
pistoriensem ,  quae  eandem  de  adventitia  ecclesiae  aucto- 
ritate  doctrinam  adoptavit  insequentes  propositiones  con- 
fixit :  LX.  «  Doctrina  synodi  asserens  ,  ad  supremam  ci- 
vilem  potestatem  dumtaxat  originarie  spectare  contractui 
matrimonii  apponere  impedimenta  eius  generis,  quae  ipsum 
nullum  reddant ,  dicunturque  dirimentia;  quod  ius  origi- 
narium  ,  praeterea  dicitur  cum  iure  dispensandi  essen- 
tialiter  connexum  ,  subiungens  ,  supposito  assensu ,  vel 
conniventia  principum  potuisse  ecclesiam  iuste  constituere  im> 
pedimenta  dirimentia  ipsum  contractum  matrimonii.  Quasi 
ecclesia  non  semper  potuerit,  ac  possit  in  christianorum 
matrimoniis  iure  proprio  impedimenta  constituere  ,  quae 
matrimonium  non  solum  impediant ,  sed  et  nullum  red- 
dant  quoad  yinculum ,  quibus  christiani  obstricti  tenean- 
tur,  etiam  in  terris  infidelium ,  in  eisdemque  dispensare. 
Canonum  3.  4.  9.  12.  sess.  24.  Concilii  tridentini  eversiva, 
haeretica.»  Prop.  LXI.  «Item  rogatio  synodi  ad  potestatem 
civilem ,  ut  e  numero  impedimentorum  tollat  cognationem 
spiritualem ....  tum  ut  restringat  impedimentum  affinita- 
tis  etc.  -  Quatenus  civili  potestati  ius  attribuit  sive  abo- 
lendi,  sive  restringendi  impedimenta  ecclesiae  auctoritate 
constituta  vel  comprobata :  item  qua  parte  supponit  ec- 
clesiam  per  potestatem  civilem  spoliari  posse  iure  suo 
dispensandi  super  impedimentis  ab  ipsa  constitutis  vel 
comprobatis  -  libertati  ac  potestati  ecclesiae  subversiva,  tri- 
dentino  contraria,  ex  haereticali  supra  damnato  principio 
profecta.n 

(96)  Breve  Pii  VI.  quod  incipit :  Post  factum  tibi.  Ad  archiep.  electorem 
trevirens.  die  2.  Feb.  1752. 

Cumque  his  damnatis  propositionibus  non  obstanti- 
bus  ,  Nepomucenus  Nuytz  eandem  doctrinam  renovave- 
rit,  iterum  Pius  IX.  eam  proscripsit  ita  se  habentem  : 
«  Ecclesiam  non  habere  potestatem  impedimenta  matrimo- 
nium  dirimentia  inducendi ,  sed  eam  civili  potestati  com- 
petere,  a  qua  impedimenta  existentia  tollenda  sint  (97).» 
Item  in  ea  parte  qua  idem  auctor  affirmat  «  ecclesiam 
sequioribus  seculis  dirimentia  impedimenta  inducere  coe- 
pisse  non  iure  proprio  sed  illo  iure  usam  ,  quod  a  civili 
potestate  mutuata  erat ;  tridentinos  canones  (sess.  24.  De 
matrim.c.  3.  et  4. )  qui  anathematis  censuram  illis  inferunt, 
qui  facultatem  impedimenta  dirimentia  inducendi  ecclesiae 
negare  audeant ,  vel  non  esse  dogmaticos ,  vel  de  mutuata 
potestate  esse  intelligendos  (98).» 

Ceteris  igitur  omissis,  quae  ex  auctoritate  etiam  gra- 
vium  theologorum  adduci  possent  (99),exploratum  est  sen- 
tentiam  adversariorum  contrariam  omnino  esse  Rom.ponti- 
ficum  auctoritati ,  a  quibus  eiusmodi  doctrina  uti  haeretica 
proscripta  est ;  adeoque  a  nullo  catholico  defendi  potest. 

II.  Non  minus  luculenter  eadem  adstruitur  veritas 
spectata  ipsius  tridentini  concilii  mente  quae  patefit: 

1.  Ex  fine  quem  sibi  praestituit  asserendae  veritatis 
catholicae  adversus  Lutherum  ceterosque  illius   temporis 

(97)  Damnatio  et  prohibitio  operis  cui  titulus  Iuris  ecclesiastici  etc.  lo. 
Nepomuceni  Nuytz. 

(98)  Ibid.  Mirum  vero  est  in  universitate  catholica,  et  ab  auctore  catholico 
post  soiemne  adeo  iudicium  latum  in  dogmatica  constitutione  adversus  pseudo- 
synodum  pistoriensem  potuisse  eiusmodi  doctrinam  publice  in  scholis  tradi,  pro- 
pinari  iuventuti,  ac  publicis  typis  committi,  etquidem  aetate  hac  nostra  in  qua 
omnino  ea  antiquata  ac  obliterata  videbatur  penes  omnes. 

(99)  Inter  quos  nominatim  sunt  Natal.  Alexartder  Theol.  dogmat.  et  moral. 
lib.  II.  c.IV.  art.  l.  qui  aperte  statuit  proposition.  «  Ecclesiam  potuisse  ac  posse 
constituere  impedimenta  matrimonium  dirimentia  dogma  fidei  est.  »  Drouvin 
De  re  sacramentaria  lib.  IX.  quaest.  VI.  cap.  I.  §.  t.  qui  pariter  adstruiU  tam- 
quam  dogmafidei  in  concilio  tridentino  nova  detinitione  contra  Lutheri  temeri- 
tatem  assertum.»Ambo  doctores  sorbonici  adversus  Launoium.  Quibusaddi  debet 
Estius  Comment.  in  lib.  IV.  sent.  XXXIV.  §.  1. 

haereses  et  errores.  Iam  vero  Lutherus  ne  suspicatus  qui- 
dem  erat  potestatem  constituendi  impedimenta  matrimo- 
nialia  fuisse  in  ecclesia  adscititiam ,  atque  originario  iure 
ad  principes  laicos  spectare;  alioquin  absque  dubio  pro 
furore  quo  agebatur  adversus  apostolicam  sedem  hortatus 
principes  christianos  fuisset  ad  revocandam  ,  sibique  vin- 
dicandam  potestatem  illam,  qua  adeo  tyrannice,  iuxta 
ipsum,   rom.   pontifex  abutebatur. 

2.  Patefit  ex  eo  quod  concilium  in  Spiritu  Sancto  con- 
gregatum  numquam  sollicitum  sit  de  adstruenda  in  adver- 
sariorum  sensu  dogmatice  principum  secularium  potestate 
seu  potestate  sibi  extranea,  sed  de  ea  tantummodo  quam 
ex  divina  revelatione  se  accepisse  novit.  Eiusmodi  autem 
est  potestas  ecclesiastica ,  seu  ecclesiae  ministris  a  Christo 
data;  non  potuit  igitur  tridentina  synodus  in  binis  recitatis 
canonibus  loqui  nisi  de  ecclesiae  propria  potestate ,  eam- 
que  dogmatice  definire. 

3.  Patefit  ex  usu  quem  eiusdem  potestatis  fecit  con- 
cilium  tamquam  sibi  propriae  in  hac  ipsa  sessione;  ut 
enim  paulo  ante  animadvertimus ,  in  Decreto  de  reforma- 
tione  legitur:  «Tametsi  dubitandum  non  est,  clandestina 
matrimonia  libero  contrahentium  consensu  facta,  rata  et 
vera  esse  matrimonia ,  quamdiu  ecclesia  irrita  non  fecit — 
Qui  aliter  quam  praesente  parocho ,  vel  alio  sacerdote  de 
ipsius  parochi  seu  ordinarii  licentia,  et  duobus  vel  tri- 
bus  testibus  matrimonium  contrahere  attentabunt ,  eos  san- 
cta  synodus  ad  sic  contrahendum  inhabiles  reddit ,  et  huius- 
modi  contractus  irritos  et  nullos  esse  decernit  ,  prout 
eos  praesenti  decreto  irritos  facit  et  annullat.»Porro  nemo 
negaverit  hoc  in  decreto  ecclesiae  nomine  ecclesiasticam 
hierarchiam  seu  sacerdotalem  coetum  designari ,  qui  po- 
testatem  suam  exercens  novum  dirimens  impedimentum 
constituit.  At  vero  potestas  qua  usa  est  ecclesia  in  refor- 
mationis  decreto  ,   eadem  est  illa  potestas ,   quam  in  ca- 

nonibus  definivit.  Cum  itaque  in  decreto  evidenter  fiat 
sermo  de  potestate  non  quidem  adscita  atque  adventitia , 
sed  originaria  ac  propria,  manifestum  fit  in  canonibus 
III.  et  IV.  de  propria,  nativa  atque  originaria  potestate 
pariter  concilium  fuisse  locutum. 

III.  Praeterea,  data  adversariorum  hypothesi ,  falsi- 
tati  obnoxia  foret  dogmatica  definitio  tridentina ,  immo 
et  aperte  falsa.  Etenim  si  esset  adventitia  ecclesiae  pote- 
stas  in  constituendis  impedimentis  connubialibus ,  seu  pro- 
veniens  ex  principum  conniventia  ex  tacito  seu  expresso 
eorum  consensu;  quemadmodum  eam  principes  ecclesiae 
communicarunt ,  sic  possent  eodem  iure  revocare ,  poscen- 
tibus  praesertim  rerum  adiunctis.  Porro  hac  in  hypothesi, 
iam  falsa  omnino  foret  tridentina  definitio ,  quod  ecclesia 
potuerit  et  possit  statuere  eiusmodi  impedimenta. 

Si  aliquis  imperans  pergeret  hanc  potestatem  conce- 
dere ,  alter  vero  eam  recusaret  ecclesiae ;  in  regionibus 
in  quibus  summus  imperans  eam  adhuc  concederet  sua 
veritas  canonibus  tridentinis  consisteret,  in  ceteris  vero 
in  quibus  denegaretur,  non  item ;  adeoque  vera  aut  falsa 
esset  pro  locorum  ratione  haec  dogmatica  definitio. 

Demum  falsa  prorsus  dogmatica  eiusmodi  definitio 
fuisset  quoad  tria  priora  ecclesiae  secula,  et  falsa  adhuc 
foret  in  illis  omnibus  regnis  ac  provinciis  in  quibus  prin- 
cipes  infideles ,  haeretici  aut  schismatici  dominantur;  cum 
hi  profecto  facultatem  istam  ecclesiae  nulla  velint  ra- 
tione  concedere ;  quin  potius ,  si  possent ,  eidem  illam 
eripere  summopere  contenderent. 

Absonum  porro  est  vel  cogitare  veritatem  dogmaticae 
definitionis  ,  quae  nempe  divinae  revelatae  doctrinae  inni- 
titur  ac  infallibili  Spiritus  Sancti  adsistentia  ac  numine 
ex  principiis  catholicis  emissa  est ,  pendere  a  tempore , 
loco,  personisque,  eique  posse  falsum  subesse.  Fatendum 
est  igitur  absonam  ,   absurdam ,   fideique   catholicae  con- 

trariam  illorum  esse  doctrinam ,  qui  contendunt  tridenti- 
nos  canones  intelligi  posse ,  immo  et  debere  de  potestate 
ecclesiae  adventitia ,  quaeque  ex  principum  conniventia 
ac  favore  proveniat. 

IV.  Cunctademum  rerum  adiuncta  commentitium  plane 
eiusmodi  placitum  excludunt.  Siquidem  cum  tridentinae 
synodo  interfuerint  principum  oratores  oculatissimi ,  qui- 
que  summo  studio  cavebant  ne  minimum  quid  deroga- 
retur  principum  suorum  iuribus ,  aut  ea  viderentur  lae- 
di ,  profecto  illico  insurrexissent ,  fuissentque  protestati 
contra  propositos  canones  ,  si  deprehendissent  ac  etiam 
suspicati  solum  fuissent  ita  illos  ambigue  constitui ,  ut 
principum  originarium  ius  aut  excludi ,  aut  in  dubium 
revocari  videretur.  Numquam  enim  fuissent  passi  ut  ita 
adstrueretur ,  et  quidem  dogmatice  ecclesiae  potestas  in 
dirimentibus  impedimentis  matrimonii  constituendis  ,  si 
istiusmodi  potestas  non  esset  ei  nisi  adventitia  ex  suorum 
principum  indulgentia  ,  atque  exegissent  proculdubio  ut 
in  redigenda  eorumdem  canonum  formula  fieret  expressa 
mentio  de  originaria  imperatoris ,  regum ,  ceterorumque 
principum  potestate;  ut  patet  ex  constanti  eiusmodi  auli- 
corum  agendi  ratione,  qui  de  iuribus  principum  magis 
se  sollicitos  ostendere  consueverunt ,  quam  principes  ipsi. 
Atqui  tamen  ex  tot  oratoribus  in  concilio  ne  unus  quidem 
extitit ,  qui  vel  mussitaret  aut  hisceret ;  quod  argumento 
est  ineluctabili ,  nondum  eo  tempore  in  aulicorum  ac  po- 
liticorum  mentem  subiisse  sententiam  nostrorum  neoterico- 
rum  de  potestate  ecclesiae  adventitia  in  constituendis  im- 
pedimentis  connubia  christiana  dirimentibus. 

At  quoniam  adversarii  tam  praefidenter  afiirmant  po- 
testatem  hanc  ecclesiae  adventitiam  esse  ex  principum 
concessione ,  agedum  adiuncta  rei ,  temporis ,  loci  ,  ac 
personarum  inquiramus :  proferant  quo  loco ,  quove  tem- 
pore ,  et  quibusnam  principibus  aut  annuentibus  aut  con- 

niventibus  ecclesia  incoeperit  hac  uti  potestate.  Provocati 
saepius  adversarii,  ut  edicerent  quandonam  et  a  quibus 
principibus  pro  sua  eximia  pietate  ac  liberalitate  tanti 
momenti  concessio  facta  ecclesiae  fuerit ,  nil  definitum 
certumque  responderunt  ,  nec  respondere  unquam  pote- 
runt.  Quandoquidem  ea  concessio  locum  non  habuit  quum 
piissimi  principes  imperium  regerent,  Constantinus  Ma- 
gnus ,  Valentinianus  I.  Theodosius  senior,  eiusque  filii 
Arcadius  et  Honorius  ,  deinde  vero  Valentinianus  III. 
Gratianus ,  Marcianus ,  aliique  pii  et  catholici  imperato- 
res :  nam  iuxta  adversarios  principes  isti  auctoritate  sua 
impedimenta  dirimentia  constituerunt :  neque  ea  cessio  lo- 
cum  habuit  sequioribus  seculis,  sive  quum  Pipinus ,  Carolus 
M.  ,  Ludovicus  Pius,  sive  quum  Gothi ,  Longobardive  im- 
perarent ;  siquidem  iuxta  adversarios  huiusce  temporis 
principes  iuris  sui  prorsus  tenaces  in  suis  codicibus  im- 
pedimenta  dirimentia  pariter  constituerunt, 

Restat  igitur  ut  tanta  in  ecclesiam  pietas  ac  liberali- 
tas  maxime  emicuerit  cum  iurgia  atque  dissidia  atrocia 
diuturnaque  tum  ob  alia  ,  tum  etiam  ob  causas  matri- 
moniales  inter  sacerdotium  et  imperium  exarserunt ,  sub 
Philippo  Augusto  ,  Philippo  Pulchro  ,  Lothario ,  Ludovico 
Bavaro  aliisque  huiusmodi.  Ecquis  autem  talia  feret  ab- 
surda? 

Deinde,  vel  singillatim  singuli,  vel  omnes  simul  prin- 
cipes  consensione  facta  ius  constituendi  impedimenta  di- 
rimentia  ecclesiae  ac  potestatem  contulissent.  At  neutrum 
dici  potest ;  non  primum,  scilicet  singulos  contulisse,  alio- 
quin  illorum  nomina  cognosceremus ,  romanique  pontifices 
et  concilia  pro  tali  tantaque  liberalitate  grati  animi  si- 
gnificationem  illis  exhibuissent ;  non  alterum ,  seu  non 
omnes  simul ;  quum  ad  instar  miraculi  huiusmodi  con- 
spiratio  atque  consensio  haberi  deberet,  quum  potius 
experientia  diuturna  patefecerit  principes  seculares  tentasse 

non  raro  in  iura  ecclesiastica  hrvadere  et  ecclesiae  libertatem 
contra  ius  coercere ,  non  autem  de  propriis  iuribus  eccle- 
siae  aliquando  liberaliter  ac  facile  aliquid  concedere  : 
imo,  ut  verbo  dicam,  principes  ut  plurimum  ecclesiae  libe- 
raliter  cesserunt ,  quod  eidem  eripere  non  potuerunt  (100). 
Attamen  si  adversarios  audias,  principes  pro  sua  erga  ec- 
clesiam  pietate  a  pluribus  saeculis  ante  concilium  triden- 
tinum  totum  matrimonialis  potestatis  exercitium  dimise- 
rant!  Hinc  contendunt  hoc  tantum  sensu  patres  tridentinos 
suis  canonibus  ecclesiae  potestatem  vindicasse ,  vel  certe 
nullatenus  significasse  an  ea  potestas ,  quae  in  canonibus 
asseritur  originaria  sit  atque  ecclesiae  insita  ,  an  vero 
adscita  ex  expressa  tacitave  principum  concessione.  At 
quam  absurde  obvium  canonum  sensum  contorqueant  ex 
hactenus  dictis  abunde  patet. 

Ast  praestat,  antequam  huic  articulo  finem  ponamus, 
expendere  vim  illius  formulae  omnium  aulicorum  ac  regali- 
starum  non  ita  pridem  ore  tritae,  de  expressa  vel  tacitaprin- 
cipum  consensione  ecclesiam  statuisse  impedimenta  ma- 
trimonium  dirimentia;  adeoque  illa  supposita  consensione 
concilium  tridentinum  definivisse  in  memoratis  canonibus 
ecclesiam  potuisse  ac  posse  illa  constituere.  Vix  legas  aucto- 
rem  aliquem  superioris  seculi  ex  iis ,  qui  principum  causam 
hac  in  re  susceperunt  patrocinandam  in  quo  eam  phrasim, 
seu  formulam  non  offendas  de  expressa  vel  tacita  princi- 

(100)  AppositfcGuillielmus  Durandus  iunior  episcopus  mimatensis  in  tractatu 
De  modo  generalis  concilii  celebrandi  iussu  Clementis  V.  edito  de  potestatibus 
secularibus  agens  part.  II.  tit.  70.  scribit:  «Quasi  per  quamdam  alluvionem  frusta- 
tim  Domini  temporaies  ad  se  omnia  trahunt.  Et  sicut  frustatim  lupus  agnum  co- 
medit,  ita  et  per  ipsos  iurisdictio  ecclesiastica  frustatim  quodammodo  devoratur ; 
quidquid  ad  ecclesiasticam  iurisdictionem,  potissime  quod  ad  temporalia  pertinet, 
sibi  competere  putantes.  Et  pauci  sunt  casus  ad  ecclesiam  pertinentes ,  in  quibus 
directe  vel  indirecte  per  eos  ecclesiastica  iurisdictio  non  turbetur  in  diversis 
mundi  partibus,  nec  iam  constituta  remedia  proficere  possunt,  sicut  experientia 
docet.»Post  haec,  longum  attexuit  catalogum  casuum  in  quibus  seculares  pote- 
states  iam  aetate  sua  iura  ecclesiastica  sibi  adscribebant.  Venet.  1661 .  vol.  un.  in-8. 
pag.  158  seqq. 

pum  consensione .  Siquidem  receptum  est,  ut  cum  quis  for- 
mulam  ad  finem  aliquem  idoneam  invenerit,  illico  a  scripto- 
rum  vulgo  ea  arripiatur,  et  quin  eius  valorem  perpenderint 
atque  ad  trutinam  revocaverint ,  alter  ab  altero  eam  exscri- 
bat  ac  repetat  veluti  axioma  inconcussum. 

Igitur  pervulgata  eiusmodi  formula  non  est  nisi  pal- 
lium  ad  tegendam  honestius  turpitudinem  alterius  formulae 
quam  primus  adscivit  Launoius,  dum  potestatem  de  qua 
loquimur  vocavit  audacissime  ecclesiae  usurpationem  (101). 
Cum  vero  nimium  in  ore  catholici  scriptoris  usurpationis 
vox  aures  percelleret  ,  mitiorem  formulam  substituerunt 
taciti  vel  expressi  principum  consensus.  Verum  res  eodem 
recidit,  neque  minus  iniuriosa  ecclesiae  est,  quam  altera. 
Quod  ut  evincamus  satis  est  intimius  istius  formulae  vir- 
tutem  rimari  ex  adversariorum  mente. 

Nam  cum  intellexerint,  se  nulla  prorsus  ratione  posse 
neque  ex  diplomate  aliquo,  non  dicam  omnium,  sed  ne 
unius  quidem  imperantis  seu  principis ,  neque  ex  actis 
aut  rom.  pontificum  aut  conciliorum ,  sive  historicis  docu- 
mentis  ostendere,  principes  hanc  cessionem  ecclesiae  fe- 
cisse  suae  potestatis  in  matrimoniis  dirimendis ,  aut  etiam 
eiusdem  exercitii ,  hinc  se  receperunt  ad  disiunctivam  con- 
sensus  sive  expressi ,  sive  taciti.  Ast  cum  certum  sit  prin- 
cipes  illam  cessionem  non  fecisse  consensione  expressa, 
reliquum  est  ut  in  istorum  hypothesi  consensio  fuerit  ta- 
cita.  Quid  porro  importat  seu  significat  tacita  consensio? 
Nihil  aliud ,  quam  silentium  illius  qui  loqui  posset  ac  de- 
beret ,  si  quid  ipse  nollet  fieri ,  quod  ab  aliquo  fit.  Duo 
igitur  consensus  ille  tacitus  flagitat ,  nempe  auctoritatem 
in  eo  qui  silet ,  et  alterius  actionem ,  quae  fieri  legitime 
non  posset  sine  illius  auctoritate  (102).  Ex  qua  notione 
patet ,  eos  qui  urgent  consensionem  tacitam  tamquam  pro- 

(101)  In  op.  cit.  De  regia  elc.  Cf.  Deodatum  op.cit.  Defensio  etc.c&p.  V.§.  1. 

(102)  Cf.  Deodatura  De/ensio  trident.  canon.  Hierapoli  1786.  cap.  V.  §.  IV. 

batum  ac  certum  assumere,  principes  pollere  potestate  ori- 
ginaria  ac  propria  statuendi  impedimenta  matrimonialia , 
atque  ecclesiam  eadem  hac  potestate  penitus  esse  desti- 
tutam.  Assumunt  praeterea  ecclesiam  coepisse  veluti  clan- 
culum  ac  furtive  sensimque  sine  sensu  eamdem  potestatem 
ad  se  trahere  suamque  facere  ,  confisam  principum  aut 
indolentia  in  propriis  iuribus  vindicandis,  aut  suorum  iu- 
rium  ignoratione.  Nisi  enim  alterutrum  supponatur,  locum 
habere  nequit  tacitus  eiusmodi  consensus.  Ex  his  primum 
est  iniuriosum  principibus ,  perinde  ac  si  omnes  fuerint 
incuriosi  ignorantes  aut  plumbei ,  ita  ut  sub  oculis  suis 
paterentur  tanti  momenti  iura  sibi  eripi  ac  eludi ,  quin 
cognoscerent  aut  adverterent.  Alterum  est  summopore  in- 
iuriosum  ecclesiae ,  quasi  nempe  ipsa  calliditate  ac  frau- 
dulentia  usa  fuerit  ad  aliena  iura  sibi  vindicanda. 

Quid  vero  esset  callida  haec  ac  fraudulenta  ecclesiae 
agendi  ratio,  nisi  pura  putaque  usurpatio ,  qualem  con- 
ceptis  verbis  eam  vocaverat  Launoius?  Merito  propterea 
diximus  formulam  hanc  penes  neotericos  regalistas  vul- 
gatam,  esse  substitutionem  ad  mitigandum  horrorem  quem 
prior  formula  animis  catholicis  ingerebat ,  re  autem  unum 
idemque  significare. 

Sane  quod  adversarii  sub  hoc  verborum  involucro  ac 
tegumento  veram  ex  parte  ecclesiae  alienorum  iurium  usur- 
pationem  significare  intendant,  patefit  ex  eo,  quod  omnes 
istiusmodi  scriptores  originem  repetant  potestatis ,  aut  exer- 
citii  saltem  ,  quod  ecclesia  in  matrimonia  sibi  tribuit,  ab 
epocha  illius  tenebricosi  medii  aevi ,  quando  ignorantia  ac 
sopor  universalis  omnes  mortales  occupabat.  «Nam  licet 
inter  se  non  conveniant  in  determinando  definiendoque 
praecise  tempore  quo  ecclesia  ita  agere  coeperit,  cum  alii 
sec.  XI.  alii  sec.  VIII.  alii  alio  contigisse  confingant;  tamen 
plerique  consentiunt  id  coepisse  ex  quo  pseudo-isidorianae 
epistolae  vulgatae  sunt.  Inter  hos  Nestius  veritus  non  est 

II  6 

affirmare,  his  falsis  decretalibus  innixos  tridentinos  patres 
canones  de  quibus  agimus  edidisse  (103).  Quasi  nempe 
1 .  Ecclesia  potuerit  dogmaticas  dare  definitiones  ,  quae 
non  inniterentur  divinae  revelationi  ;  2.  compertum  non 
fuerit  apud  eruditos  vel  ante  ipsius  concilii  celebrationem, 
illam  collectionem  fuisse  supposititiam  (104)  ;  3.  non 
constiterit  longe  ante  quam  illa  collectio  ederetur,  eccle- 
siam  constituisse  impedimenta  matrimonium  dirimentia  ; 
4.  notum  non  sit  apud  eruditos  illas  epistolas  nihil  in- 
novasse  circa  fidem,  immo  neque  circa  disciplinam,  sed  sub 
falsis  epigraphis  veterem ,  aut  saltem  illa  aetate,  qua  con- 
fecta  illarum  collectio  est ,  receptam  praeseferre  (105): 
ut  alia  omittam ,  quae  absurdam  Nestii ,  Tamburinii  alio- 
rumque  eiusmodi  auctorum  hypothesim  excludunt.  Verum 
nobis  hic  satis  sit  ostendisse  quod  proposuimus  de  vi 
formulae  expressae  aut  tacitae  principum  consensionis  circa 
ecclesiae  potestatem. 


(103)  Tli.  Nestii  pistoriensis  De  dirimentibus  matrimon.  impedimentis  li- 
ber  singularis.  Neapoli  1786.  cap.  IX.  pag.  77.  «Ciim  tamen  illud,  inquit  (supre- 
mum  ius )  ex  adulterinis  Evaristi ,  Fabiani ,  ac  Callisti  decretis ,  quae  tunc 
temporis  ( concilii  tridentini )  verasinceraque  habebantur  profluxerit...  perspici 
aptissimepotestjtridenlinam  illam  definitionem,  quippe  quae  commentitiis  falsis- 
que  principiis  ac  fundamentis  continetur  etc» 

(104)  Longe  ante  celebrationem  concilii  trid.  falsitatis  accusaverant  epistolas 
isidorianas  card.  Cusanus,  Henr.  Kaltheisenius ,  card.  Turrecremata,  Erasmus, 
To.Diedo,  Claud.  Espencaeus ,  Didacus  Covaruvias,  Ant.  Contius,  Jo.Carol.  Bovius 
ostunensis  episcopus ,  aliique  passim. 

(105)  Cf.  Petr.  DeMarca  in  Co«cordialib.III.c.5.n.  l.Nat.AIcx.Diss.XXI. 
in  sec,  I.  Hist.eccl.,  viros  non  suspectos.  Sedpraecipne  Ballerinios  in  op.  s.LeonisM. 

riPM  III. 

DE    ECCLESIAE    POTESTATE    DISPENSANDI 
IN    IMPEDIMENTIS    MATRIMONIUM    DIRIMENTIBUS. 

ARTICULUS  I. 

Romanus  Pontifex  pro  suprema  qua  pollet  auctoritate  in  Ecclesia , 
dispensare  potest  in  ecclesiasticis  impedimentis  Matrimonium  di- 
rimentibus. 

Mirari  nemo  debet  si  adstruimus  romano  pontifici  po- 
testatem  relaxandi  impedimenta  dirimentia ,  etsi  tridenti- 
num  concilium  ecclesiae  potius  quam  romani  pontificis  no- 
mine  utatur,  dum  agit  de  huiusmodi  potestate  (1).  Nam 
concilium  per  ecclesiam  eos  significat  qui  ecclesiam  regunt, 
in  eamque  potestatem  habent,  tales  vero  sunt  rom.  pon- 
tifex  et  concilium  oecumenicum ,  quia  in  iis  est  illius  po- 
testatis  plenitudo.  Quod  igitur  praestare  potest  ac  efficere 
ecclesia ,  id  ipsum  potest  tum  oecumenicum  concilium  , 
tum  summus  pontifex.  Probatum  autem  superius  est  posse 
ecclesiam  impedimenta  dirimentia  constituere  ;  ergo  eadem 
impedimenta  potest  ecclesia  relaxare;  adeoque  id  ipsum 
potest  tum  oecumenicum  concilium ,  tum  rom.  pontifex , 
qui  suprema  in  ecclesia  potestate  fruitur.  Ideo  vero  de 
solo  romano  pontifice  singillatim  agemus  ,  quia  cum  hic 
sermo  sit  de  exercitio  iugi  potestatis  ,  neque  concilium 
oecumenicum  possit  esse  permanens  ,  ad  removenda  consti- 
tuta  impedimenta  cum  opus  fuerit ,  nulla  erat  ratio  quare 
de  eo  dissereremus. 

Dum  autem  rom.  pontifici  asserimus  eiusmodi  pote- 
statem  pro  suprema  eius  in  ecclesia  auctoritate,  hoc  ipso 
liquet  nos  hanc  illi  potestatem  vindicare  in  sensu ,  ut  vo- 
cant,  exclusivo,  quae  scilicet  nemirii  alii  praeterea  com- 
munis  sit ,  prout  nemini  alii  communis  est  suprema  pote- 

(1)  Sess.  XXIV.  can.  III. 

stas ,  qua  solus ,  uti  ecclesiae  caput  et  supremus  hierar- 
cha,  rom.  pontifex  pollet. 

Efficimus  porro  ,  quod  proposuimus  ,  non  modo  ex  fa- 
ctis  atque  a  posteriori  ,  sed  etiam  ex  rei  natura  ,  atque 
a  priori.  Si  enim  semel  constiterit  ius  istud  dispensandi 
primatus  auctoritati  inhaerere  ,  qua  rom.  pontifices  divino 
iure  gaudent  in  ecclesia  universa ,  etiamsi  ob  peculiaria 
rerum  adiuncta  aut  vigentem  disciplinam  nullum  huius  po- 
testatis  exercitium  reperiremus ,  non  idcirco  dubium  esse 
poterit  utrum  pontifices  id  praestare  potuerint ,  si  occasio , 
aut  necessitas  id  tulisset,  et  iure  praestiterint  cum  eam 
potestatem  exercere  opportunum  existimaverint.  Quam  ac- 
commoda  sit  haec  animadversio  ex  dicendis  planum  fiet. 

Itaque  ut  iam  ab  argumentis  in  ipsa  re  insitis  exor- 
diamur,  ea  multiplici  ex  capite  peti  possunt.  Siquidem 
exploratum  principium  in  primis  est ,  atque  ab  omnibus 
receptum  ,  eadem  potestate  legi  alicui  derogari ,  qua  est 
sancita ;  cum  proinde  ab  ecclesia ,  et  quidem  auctoritate 
propria ,  suprema  atque  independente  constituta  fuerint 
impedimenta  christianorum  coniugia  dirimentia,  hoc  ipso 
constat  eamdem  ecclesiam  posse  illis  derogare ,  seu  ea  re- 
movere  ac  relaxare.  Cum  vero  suprema  ecclesiae  potestas 
in  summo  pontifice  resideat;  iam  patet  posse  rom.  pontifi- 
cem  ,  quemadmodum  impedimenta  constituere  ,  ita  et  re- 
movere  ,    seu  in  iis  dispensare. 

Praeterea ,  catholici  omnes  uno  ore  fatentur  Christum  in 
b.  Petro  apostolorum  principe  contulisse  rom.  pontificibus - 
eius  successoribus  potestatis  plenitudinem  in  ecclesiae  bo- 
num,  atque  utilitatem.  Quocirca  si  necessitas  aut  utilitas 
postulet ,  ut  in  aliquo  particulari  casu  rom.  pontifex  dis- 
penset  in  aliquo  impedimento  canonico  ,  nullum  potest 
subesse  dubium  ,  quin  ipse  hoc  praestare  valeat. 

Tertio  nemo  inficias  ibit ,  catholicorum  causas ,  quas 
maiores  vocant ,  reservatas  esse  in  ecclesia  romano  ponti- 

fici,  et  nominatim  causas  matrimoniales  ad  sedem  aposto- 
licam  pertinere  ,  uti  expresse  affirmant  veteres  romani 
praesules  ,  nemine  contradicente.  In  his  s.  Innocentius  I. 
rn  epist.  ad  Victricium  ita  scribit :  « Si  maiores  causae 
in  medium  fuerint  devolutae ,  ad  sedem  apostolicam ,  sicut 
synodus  (  sardicensis  )  statuit,  et  beata  consuetudo  exigit, 
post  iudicium  episcopale  referantur  (2) ;  »  et  s.  Leo  M.  in 
epist.  ad  metropolitanos  per  lllyricum  constitutos  :  «  Si 
quae  vero  causae ,  inquit ,  graviores  .  .  .  emerserint ,  eas 
sub  ipsius  relatione  ad  nos  mitti  debere  decrevimus  ,  ut 
nostra  secundum  ecclesiasticum  morem  sententia  finian- 
tur  (3).  »  Item  Caelestinus  III.  ,  qui  in  epist.  ad  archie- 
piscopum  senonensem  haec  habet :  «  Nonne  hoc  negotium 
de  praecipuis  et  magis  arduis  esse  dignoscitur?  Utpote 
quod  inter  eximias  regales  personas  .  .  .  Quanta  sit  etiam 
matrimonii  dignitas  et  quam  circumspecta  debeat  ad  tra- 
ctandum  de  eo  procedere  gravitas ,  Dominus  innuit ,  qui 
quum  interrogatus  fuisset ,  si  licitum  esset  uxorem  dimit- 
tere,  et  quaesitum  esset  ab  eo  super  haereditate  duorum 
fratrum  communiter  dividenda ,  in  uno  tacens ,  et  in  altero 
sic  respondens  :  Qutcumque  etc.  per  hoc  nimirum  ostea- 
dit ,  quod  ecclesia  in  cognitione  matrimonii  ,  quasi  cete- 
ris  difficiliori  ,  cum  maiori  quam  in  aliis  procedere  debeat 
gravitate  (4).  »  Quamquam  his  opus  non  sit,  cum  non 
agatur  de  reservationibus  apostolicae  sedis.  Siquidem  ,  uti 
recte  animadvertit  Devoti ,  ut  summi  pontifices  ius  illud 
exerceant ,  quod  semper  exercuerunt ,  laxandi  dirimentia 
matrimonium  impedimenta ,  nihil  sibi  praecipue  reservare 
debuerunt,  neque  aliquid  de  iuribus  episcopalibus  dimi- 

(2)  Apud  Coustant  ep.  11.  cap.  III.  coi.  749.  n.  6. 

(3)  Apud  Ballerin.  epist.  V.  cap.  VI. 

(4)  Epist.  IX.  apud  Labbeum  tom.  XII.  Collect.  conc.  col.  698.  ed.  Venet. 
His  docuraentis  addi  possunt  quae  suppetunt  ex  Annalibus  Bertinianis  ad 

an.  831.  apud  Echartum  Gallia  orient.  tom.H.  lib.  XXVIII.  §.  193.  nec  non  ex 
Sigifrido  moguntino  epist.  ad  Alexandr.  III.  Concil.  German.  Harlzeim.  pag.  152, 

nuere,  ac  detrahere  oportuit.  Res  ipsa  vetat  ab  inferiore 
abrogari  legem  ,  quae  superioris  imperio  sancita  est  (b) . 

Ad  haec,  concilium  tridentinum  satis  aperte  agnovit 
relaxationum  ius  ad  solum  rom.  pontificem  spectare,  licet 
enim  conceptis  verbis  id  non  expresserit,  tamen  sess.  XXV. 
cap.  XVIII.  ref.  postquam  exactam  canonum  observatio- 
nem  commendasset ,  subdit :  « Quod  si  urgens  iustaque 
ratio  et  maior  quandoque  utilitas  postulaverint ,  cum  ali- 
quibus  dispensandum  esse  ,  id  causa  cognita ,  ac  summa 
maturitate ,  atque  gratis  a  quibuscumque  ,  ad  quos  dispen- 
satio  pertinebit ,  erit  praestandum.  »  Iam  vero  quum  ne- 
mine  coiitradicente ,  pluribus  ante  seculis  ,  ad  romanos 
pontifices  ius  pertinuerit  privative  impedimenta  dirimen- 
tia  relaxandi,  hinc  merito  intulerunt  sacrorum  canonum 
expositores  habita  historiae  ratione ,  iuxta  concilium  tri- 
dentinum  ,  ad  rom.  pontificem  dispensationem  in  dirimen- 
tibus  spectare.  Siquidem  tridentini  patres  haud  ignorabant 
hoc  privativum  ius  apostolicae  sedis  fuisse. 

Et  sane  auctor  profecto  non  suspectus  Van-Espenius 
fatetur  tempore  concilii  tridentini  dispensandi  auctorita- 
tem  in  pluribus  materiis ,  ac  signanter  super  impedimentis 
dirimentibus  matrimonium  fuisse  ad  apostolicam  sedem 
devolutam  ,  sive  sedi  apostolicae  reservatam  ;  nec  sine  fun- 
damento  docet ,  multisque  probat  dominus  Du  Casse  in 
suo  tractatu  De  iurisdictione  Ordinar.  tom.  I.  cap.  10. 
§.  6.  post  Thomam  Sanchez ,  synodum  tridentinam  re- 
gulas  in  materia  dispensationis ,  ac  notanter  super  impe- 
dimentis  matrimonii  praescriptas  ,  ad  rom.  pontificem 
praecipue  direxisse  (6). 

lllud  vero  magis  hoc  ipsum  confirmat  de  tridentino- 
rum  patrum  mente  quod  in  eodem  concilio  contigisse 
referunt  eius  historici.  Nam  cum  disputatum  esset  a  pa- 

(5)  Institut.  canonicar.  lib.  II.  sect.  IX.  §.  117. 

(6)  Ius  canon.  univers.  part.  II.  tit.  XIV.  cap.  II.  n.  10. 

tribus  num  satius  esset  episcopis ,  quam  summo  pontifici 
facultatem  laxandi  impedimenta  reservare  ,  potissimum 
Pius  IV.  aequo  animo  assentiebatur ,  ut  consanguinitas  in 
quarto  gradu ,  quia  frequentior ,  a  pontificiis  reservatio- 
nibus  tolleretur,  et  episcoporum  arbitrio  permitteretur.  At 
synodo  magis  placuit  sententia  M.  Antonii  Bobbae  Augustae 
Praetoriae  episcopi  et  Sabaudiae  ducis  legati  ,  qui  ani- 
madvertit  fore  ut ,  data  episcopis  hac  facultate ,  multo  faci- 
lius  et  frequentius,  quod  patrum  studio  et  proposito  ad- 
versabatur  ,   huiusmodi  veniae  concederentur  (7). 

Haud  multo  post  concilii  tridentini  celebrationem  ius 
impedimenta  matrimonii  removendi  tantum  in  rom.  pon- 
tifice  reipsa  agnoverunt  concilia  turonense  tit.  IX.  de  ma- 
trimonio  et  tolosanum  part.  II.  cap.  VIII.  (8) ;  quorum  ple- 
rique  patres  concilio  tridentino  interfuerunt,  adeoque  optime 
noverant  quid  ipsum  in  illis  regulis  tradendis  intenderit. 
Quapropter  Pius  VI.  litteris  datis  die  26.  Novembr.  1186. 
inter  ceteros  Eybel  errores  et  hunc  proscripsit  ,  dispen- 
sationum  reservationes  indebitas  esse  atque  episcopis  in- 
iuriosas  (9). 

Et  haec  de  prima  probatione ;  nunc  praestat  idipsum 
argumento  a  posteriori ,  seu  ex  factis  confirmare.  Quam- 
vis  porro  aliquo  sensu  verum  sit  primis  ecclesiae  seculis 
documenta  istiusmodi  relaxationum  non  reperiri ,  attamen 
negari  haud  posse  videtur ,  earum  vestigia  non  deesse  in 
remotissima  antiquitate  si  fidem  adiungimus  iis  quae  ad 
s.  Anselmum  scribit  Paschalis  II.  qui  illarum  originem  , 
saltem  in  genere  ab  apostolica  ipsa  repetit  aetate  dicens : 

(7)  Cf.  Palaeoturn  in  Act.  conc.  trid.  ad  diem  17.  Augusti  an.  1563.  et  Pal- 
iavicinium  Hist.  conc.  trid.  lib.  XXIII.  C  IX.  n.  17.  Devoti  loc.  cit.  n.  7. 

(8)  Apud  Harduin.  Acta  concil.  tom.  X.  col.  1405.  et  1824. 

(9)  Cf.  Mamacliium  in  op.  pseudonymo  Pisli  Alelini  contra  auctorem  opu- 
sculi:  Quidest  Papa?  an.  1787.  cap.  111. §§.  u.18.  19.  nec  non  auctor.  anonymum 
Dissertationis  qua  defenditur  rom.  pontificis  auctoritas  in  impedimenta  niu- 
trimonium  dirimentia.  Gerdilium  in  Trattalo  del  matrimonio  part.  II.  §.  10. 
Zacchariam  in  op.  Lc  storte  idee  raddrizzalc.  Foligno  1784.  cap.  111.  pag.107  seqq. 

«  Dispensationis  modus,  sicut  b.  Cyrillus  in  epistola  ephe- 
sinae  synodi  loquitur,  nulli  unquam  sapientum  displicuit. 
Novimus  enim  sanctos  patres  nostros ,  et  ipsos  apostolos  , 
pro  temporum  articulis  et  qualitatibus  personarum  ,  di- 
spensationibus  usos  (10).  » 

Vulgo  traditur  primum  relaxationis  exemplum  occur- 
rere  aetate  Innocentii  III.  qui  dispensatione  data,  indul- 
sit  Othoni,  IV.  ut  posset  in  uxorem  ducere  filiam  Philippi , 
qui  cum  eo  de  germanico  .imperio  contendebat ,  idque 
non  sine  enixis  precibus  procerum ,  nobilium ,  episcopo- 
rum ,  ipsorumque  pontificiorum  legatorum  ,  a  quibus  po- 
litica  exposita  fuere  motiva  eaque  gravissima  huic  pontifici 
ad  ipsum  permovendum ,  ut  eiusmodi  dispensationem  con- 
cederet ,  cuius  sin  minus  necessitas ,  summa  saltem  utilitas 
ostendebatur.  Huic  tandem  licet  aegre,  nec  sine  onerosis 
appositis  conditionibus  cessit  summus  pontifex  (11). 

Attamen  ex  accuratiori  historiae  ecclesiasticae  studio 
non  defuerunt,  qui  contenderent  longe  ante  Innocentium  III. 
eiusmodi  dispensationum  exempla  reperiri.  Ac  reipsa  af- 
ferunt  s.  Gregorium  M.  qui  seculo  ecclesiae  sexto  exeunte, 
ac  ineunte  septimo  ad  s.  Augustini  Angliae  apostoli  po- 
stulationem  indulsit  anglis  recens  ad  christianam  religio- 

(10)  Epist.  XLII.  ad  s.  Anselmum  ap.  Labbeum  Collect.  concil.  tom.  X.  ed. 
Paris.  col.  665. 

(11)  De  hac  dispensatione  itascribit  D.  Hericourt  in  op.  Les  lois  e"cclesiast. 
dans  leur  ordre  nalurel  1729.  «  Monsieur  Gerbais,  dans  son  traite  pacilique 
du  pouvoir  de  J'£glise  et  des  princes  sur  les  empSchenients  du  mariage  rapporte 
a  ce  sujet  cet  exemple  memorable.  Apres  la  mort  de  Philippe,  qui  avait  dis- 
pute"  1'empire  ge>manique  aOthonlV.  on  proposa  (l'an.  1208.)  pour  terminer 
les  troubles  d'Allemagne  de  marier  Othon  avec  Ia  fille  de  Philippe,  qui  6tait 
h^ritiere  de  ces  pr&entions.  La  princesse  ^tait  parenle  de  1'empereur  au  cin- 
quieme  degre-,  qui  faisait  alors  un  empechement  diriment.  Le  pape  n'en  ac- 
corda  la  dispense  qu'a  condition  ,  qu'il  fonderait  deux  grands  monasteres,  qu'il 
ferait  des  aumdnes  conside>ables  aux  pauvres  de  tout  1'empire ,  qu'il  se  d&lare- 
rait  protecteur  de  1'eglise,  et  que  les  abb£s  de  Clugny  et  deCiteaux  s'engageraient 
a  faire  redoubler  les  prieres  et  les  penitences  de  leurs  rcligieux ,  pour  faire  com- 
penser  en  quelque  maniere ,  par  tous  ces  moyens ,  la  plaic  que  la  dispense  ferait 
a  la  discipline  eccl&iastique.  » 

nem  conversis ,  ut  permanerent  in  coniugiis ,  quae  ante 
susceptam  fidem  contraxerant  in  tertio  consanguineitatis 
gradu.  Sic  enim  ad  s.  Augustinum  rescripsit  pontifex  : 
«  Unde  necesse  est ,  ut  iam  tertia  vel  quarta  generatio 
( gradus )  fidelium  licenter  inter  se  iungi  debeat.  Nam 
secunda  ,  quam  diximus  ,  a  se  omnimodo  debet  absti- 
nere  (12).  »  Cumque  eiusmodi  indulgentiam  aegre  tulisset 
Felix  messanensis  episcopus ,  vehementioresque  ea  de  causa 
ad  eumdem  s.  Gregorium  litteras  dedisset,  respondit  pon- 
tifex  se  non  omnibus  universim  ,  sed  solis  anglis  ,  nec 
nisi  ad  tempus  veniam  hanc  iustis  de  causis  concessisse. 
Haec  enim  ipsa  verba  sunt  sancti  pontificis :  « Quod  au- 
tem  scripsi  Augustino ,  Anglorum  gentis  episcopo  .  .  .  .  de 
consanguinitatis  coniunctione  :  ipsi  et  Anglorum  genti  , 
quae  nuper  ad  fidem  venerat ,  ne  a  bono  quod  coeperat , 
metuendo  austeriora  recederet  ,  specialiter,  et  non  genera- 
liter  ceteris  me  scripsisse  cognoscas ....  Ista  illis  modo , 
non  posteris  temporibus  tenenda  indulsimus ,  ne  bonum  , 
quod  infirma  adhuc  radice  plantatum  erat ,  erueretur ,  sed 
coeptum  firmaretur  ,  et  usque  ad  perfectionem  custodi- 
retur  (13).  » 

Ex  quibus  hi  ipsi  inferunt  hic  agi  de  vera  dispensa 
tione  personali  ac  temporanea  non  autem  de  plena  legis 
abrogatione,  adeoque  haberi  luculentum  dispensationis  fa- 
ctae  a  rom.  pontifice  exemplum  circa  impedimenta  matri- 
monium  dirimentia  spectans  ad  remotissimam  illam  sexti 
seculi  ecclesiae  aetatem.  Nos  non  abnuimus  in  hoc  facto 
vestigium  reperiri  dispensationum ,  attamen  nec  illud  dis- 
simulare  debemus  in  eo  agi  non  de  dispensatione  ad  matri- 
monium  contrahendum ,  sed  de  iam  contracto ,  et  quidem 

(12)  Epist,  LXIV.  lib.  XI.  ed.  Maur.  tom.  II.  col.  1154. 

(13)  Lib.  XIV.  ep.  XVII.  Equidem  haud  ignoro  a  nonnullis  negari,  aut  sal- 
tem  in  dubium  revocari  has  litteras  s.  Gregorii  esse.  Verum  Maurini  ostenderunt 
editores  egregie  ex  omnibus  sanae  critices  fontibus,  eas  genuinas  ouinino  esse, 
in  uotis  utrique  epislolae  praeviis. 

in  infidelitate  ,  ac  proinde  data  est  facultas  perseverandi 
in  coniugio  iam  inito  recens  baptizatis  ,  non  obstante  ca- 
nonico  impedimento. 

Aliud  quod  affertur  exemplum  relaxationum  eiusmodi 
petitur  ex  s.  Gregorio  II.  qui  sec.  VIII.  facultatem  fecit 
germanis  recens  pariter  ad  christianam  religionem  conver- 
sis  opera  s.  Bonifacii  ,  iungendi  nuptias  cum  consangui- 
neis  post  quartum  gradum ,  videlicet  in  quinto  ,  sexto  et 
septimo ,  qui  tempestate  illa  impedimentum  dirimens  con- 
stituebant:  «Concedendum  est,  inquit  s.  pontifex ,  ut  post 
quartam  generationem  iungantur  (1 4) .  »  Eiusmodi  autem 
dispensationem  quoque  localem  ac  temporaneam  fuisse  col- 
ligitur  ex  epistola  Gregorii  III.  qui  ad  eumdem  archiepi- 
scopum  moguntinum  Bonifacium  paulo  post  rescripsit  : 
«  Progeniem  vero  suam  unumquemque  usque  ad  septimam 
generationem  observare  decernimus  (1 5) .  »  Iam  vero  hac 
in  relaxatione  non  solum  agitur  de  iis ,  qui  in  infidelitate 
nuptias  inierant ,  sed  de  facultate  data  iam  conversis  ac 
baptizatis  ducendi  in  uxorem  consanguineam  in  tribus  re- 
censitis  gradibus  prohibitis  ,  ut  patet  ex  pontificis  verbis 
ut  post  quartam  generationem  iungantur ,  non  autem  ut  in 
nuptiis  anteactis  permaneant.  Vera  igitur  ac  presse  dicta 
a  s.  Gregorio  II.  dispensatio  data  est ,  seu  in  sensu  quo 
eam  hic  accipimus ;  etsi  id  factum  fuerit  ex  peculiari  oeco- 
nomia  quoad  illos  populos  qui  nuper  fidem  complexi  erant, 
ne  ex  nimia  severitate  ab  eadem  retraherentur ,  cum  qui- 
bus  propterea  aliqua  prudente  indulgentia  opus  erat. 

Quoad  christianos  vero  iam  ,  ut  ita  loquar  ,  in  fide 
adultos  eiusmodi  dispensationum  exempla  non  suppetunt 
nobis  per  id  temporis  ex  ecclesiastica  historia ,  sed  solum 
nobis  aliquot  praesto  sunt  de  venia  data  perseverandi  in 
•  .        • 

(14)  Epist.  XIII.  ad  Bonifacium  episcopum  n.  II.  in  Collect.  ampliss.  con- 
cilior.  Venet.  tom.  XII.  col.  245. 

(15)  Epist.  V.  ad  Bonifac.  archiepisc.  n.  5.  lbkl.  col.  278. 

coniugio  inito  cum  aliquo  impedimento.  Ita  seculo  X. 
ineunte,  nempe  an.  906.  Sergius  III.  dispensatione  usus 
perhibetur  erga  imperatorem  graecum  Leonem  cognomento 
sapientem ,  qui  contra  consuetudinem  et  canones  ecclesiae 
graecae  nuptias  cum  impedimento  consanguinitatis  in  quarto 
gradu  contraxerat  (16).  Aliud  exemplum  in  imperio  occi- 
dentali  praebuit  Nicolaus  II.  dum  ratum  habuit  coniugium 
initum  a  Guillelmo  Normanno  cum  Matilde  Baldovini  Flan- 
driae  comitis  filia  cum  qua  in  tertio  gradu  coniunctus  erat 
consanguinitatis  ,  vetitumque  id  ipsis  fuerat  a  s.  Leone  IX. 
ldque  praestitit  Nicolaus  ob  imminentia  bella  inter  flan- 
drios  et  normannos,  damnaque  spiritualia  in  subditos  in- 
gruentia ,  sed  ea  conditione ,  ut  pro  eiusmodi  canonum 
relaxatione  duo  exaedificarent  coniuges  monasteria,  prout 
reipsa   ab   ipsis  factum   Cadomi  Normanniae   urbe  (17). 

Sic  etiam  Paschalis  II.  an.  1106.  fertur  aliquo  sub  re- 
spectu  relaxasse  cum  Philippo  I.  Francorum  rege;  istius 
enim  coniugium  cum  Bertrada  irritum  declaratum  fuerat  in 
concilio  pictaviensi ,  atque  ea  de  causa  excommunicationis 
sententiae  a  pontificis  legatis  indictae  ambo  erant  obnoxii 
nisi  ab  invicem  separarentur ,  prout  se  facturos  iureiurando 
interposito  polliciti  sunt  in  concilio  parisiensi  an.  1105. 
Ast  vero ,  ut  postea  expendemus ,  res  est  valde  incerta ; 
nec  verisimilius  dispensatum  est  (18). 

Id  ipsum  praestitisse  praesumitur  Alexander  III.  ad 
intercessionem  Petri  Cellensis  respectu  Guiscardi  ruzeien- 
sis  et  comitis  recensis ,  atque  Hugonis  petripontensis  , 
qui  inter  se  consanguinitatis  gradu  coniuncti  erant ,  qui- 
que  « Interventu  tandem  bonorum ,  inquit  Petrus  Cellensis , 
et  sapientum  et  religiosorum ,  matrimonia  inter  se  contra- 

(16)  Cf.  ap.  card.  Mai  in  Spicilegio  rom.  tom.  X.  Ast  et  hoc  incertum  est, 
sed  potius  actum  est  de  quartis  nuptiis ,  ut  suo  loco  videbimus. 

(17)  Zacchariain  op  cit.  Le  storle  idee  raddrizzate  pag.  97. 

(18)  Cf.  tamen  Natal.  Alex.  Ilist.  eccles.  in  saec.  XI.  et  XII.  cap.li.  art.  II. 

here  disposuerunt ;  ut  saltem  isto  nexu  confoederati  inter 
se  pacem  tenerent  et  haberent.  Penset  itaque  vestra  dis- 
cretio ,  ut  si  quid  de  gradu  consanguinitatis  obstat ,  pro 
bono  pacis  et  pro  tantorum  malorum  recompensatione , 
quaecumque  fieri  potest ,  a  domino  papa  non  recusetur  dis- 
pensatio  (19).  »  Nec  legimus  Alexandrum  repugnasse.  Ve- 
rum  res  incerta  est ;  prout  incerta  aut  saltem  obscura  sunt 
quae  perhibentur  de  Urbano  III.  cui  tribuitur  dispensatio 
data  Ioanni  postea  Angliae  regi ,  ut  duceret  filiam  comitis 
glocestriensis  «  Quam  ipse  tempore  patris  ( Henrici )  et 
permissione  romanae  ecclesiae  duxerat  (20).  »  Nam  ignora- 
tur  quo  gradu  fuerint  illi  inter  se  coniuncti  et  qua  ratione 
data  fuerit  dispensatio. 

Quidquid  porro  de  his  sit ,  in  dubium  revocari  nequit , 
prae  ceteris  celeberrimam  relaxationem  extitisse  quam  de- 
dit  Innocentius  III.  sub  initium  seculi  XIII.  sive  ob  eo- 
rum  quibus  concessa  est  conditionem  sive  ob  cetera  re- 
rum  adiuncta  ac  documentorum  copiam.  Ex  ea  comperi- 
mus  persuasum  tunc  temporis  omnibus  fuisse  potestatem 
hanc  in  solo  rom.  pontifice  residere,  alioquin  non  tanta 
procerum ,  nobilium  ac  episcoporum  fuisset  apud  pontifi- 
cem  sollicitudo  ad  illam  obtinendam ;  nam  si  receptum 
iamdiu  fuisset  illius  potestatis  exercitium  in  relaxandis  im- 
pedimentis  praeviis  matrimonii  celebrationi  ,  tantam  apud 
pontificem  haud  invenisset  difficultatem  haec  dispensatio. 

Sane  ex  hac  epocha  ,  nempe  ab  anno  1209.  frequen- 
tiores  esse  coeperunt  auctoritate  rom .  pontificum  dispen- 
sationes  ad  ineunda  coniugia  in  gradibus  per  canones  con- 
stitutis  ,  cum  antea  ,  ut  plurimum  saltem  ,  relaxatio  non 
fieret  ,  nisi  quoad  coniugia  iam  inita  cum  aliquo  impe- 
dimento.  Cuius  quidem  diversae  disciplinae  ratio  in  prom- 
ptu  est ,  quod   nempe  abusus    invaluerit ,    quo  fiebat  ut 

(19)  Lib.  VI.  epist.  III.  Unicnrdinatiumed.  Sirmondi.  Paris.  1613.  pag.  234. 

(20)  Ut  scribit  Rodulphus  a  Diceto  apud  Zachariam  loc.  cit. 

non  pauci  initi  iamdudum  coniugii  pertaesi ,  ut  solutionem 
rite  obtinerent,  obtenderent  aliquam  cognationis  affinita- 
tem  in  gradu  prohibito ;  vel  etiam  eadem  coniugibus  ob- 
tenderetur  ab  aliis ,  ut  iis  molestiam  crearent ,  eosque  ad 
separationem  adigerent  (21). 

Quapropter  rom.  pontifices  ut  firmitati  nuptiarum  pro- 
spicerent ,  constituerunt ,  ut  priusquam  illae  celebrarentur 
inquisitio  fieret ,  utrum  aliquod  impedimentum  intercede- 
ret ,  ac  si  iusta  gravisque  causa  relaxationis  deprehendere- 
tur  ,  recursus  interponeretur  ad  apostolicam  sedem ,  quae 
omnibus  rite  perpensis ,  illam  concederet  aut  denegaret , 
prout  expedire  visum  esset.  Quam  quidem  agendi  ratio- 
nem  libenter  probavit  ecclesia  universa.  Eo  vel  magis  quod 
a  sec.  XII.  ac  deinceps  poenitentia  publica  coeperit  in 
desuetudinem  abire  ,  donec  omnino  defecerit ;  hinc  cano- 
num  transgressiones  eiusmodi  canonica  poenitentia  mulctari 
amplius  non  poterant.  Quapropter  ne  penitus  disciplina 
enervaretur  statuerunt  rom.  pontifices  ,  ut  ad  obtinendam 
praeviam  dispensationem  ab  impedimentis  sedes  aposto- 
lica  adiretur.  Interdum  vero  iidem  pontifices  nonnullis 
episcopis  facultatem  dederunt  dispensandi  praesertim  cum 
pauperibus  in  quarto  gradu  ;  rarius  vero  in  tertio'. 

Ceterum  quamvis  olim  minime  darentur  relaxationes 
praeviae  ad  connubii  celebrationem  ,  non  semel  tamen  eas 
datas  esse  novimus  anteactis  seculis  postquam  cum  aliquo 
impedimento  coniugium  contractum  erat.  Etenim  praeter 
exempla  s.  Gregorii  M.,  ac  forte  Sergii  III.  Nicolai  II.  atque, 

(21)  Apposite  Chardon  Jlist.  des  sacremens  tom.  VI.  ch.  X.  Du  mariage 
pag.  327.  affert  hanc  in  rem  testimonium  Mezerai  Abre"g6  chronol.  tom.  I. 
pag.  274.  «  Des  qu'un  mari  ou  une  femme  6taient  degoutls  l'un  de  1'autre  ou 
qu'il  prenait  envie  a  quelqu'un  de  les  troubler,  on  n'avait  qu'a  articuler  et 
jurer  qu'ils  Itaient  parents  au  degre  prohibe,  et  a  produire  sur  cela  des  ttimoins 
(  au  nombre  de  neuf ,  que  je  crois )  dont  on  ne  manquait  pas ;  et  il  fallait ,  que 
l'e>eque  diocesain,  ou  une  assemblee  d'e>6ques,  s'il  y  avait  quelque  difficulte" , 
prononcat  la-dessus : »  Quae  quidem  Chardonius  confirmat  exemplo  Philippi 
Augusti  et  reginae  Ingelburgae,  ac  pluribus  aliis  adhuc  possent  illustrari. 

ut  aliqui  volunt,  Paschalis  II.  ac  Alexandri  III.,  reperimus 
hunc  canonem  sancitum  in  concilio  vermeriensi  ,  quod 
an.  742.  fuit  celebratum  :  «  In  tertio  genu  (  seu  ut  alii 
legunt  geniculo ,  nempe  generatione  aut  gradu )  coniuncti 
separentur ,  et  post  poenitentiam  actam  ,  si  ita  voluerint , 
licentiam  habeant  aliis  se  coniungere.  In  quarta  autem 
coniunctione  ,  si  inventi  fuerint,  eos  non  separamus ,  sed 
poenitentiam  eis  indicimus.  Attamen  si  factum  non  fue- 
rit  ,  nullam  facultatem  coniungendi  in  quarta  generatione 
damus  (22).  »  Ex  quo  quidem  canone  deprehendimus  agi 
de  dispensatione  in  coniugio  iam  contracto  cum  impedi- 
mento  in  quarto  cognationis  gradu ,  firma  permanente  lege 
quoad  coniugia  contrahenda. 

Quadam  ,  ut  ita  loquar ,  dissimulatione  usos  hac  in 
re  esse  deprehendimus  episcopos  ,  dum  Conrado  impera- 
tori  indulserunt ,  ut  coniugem  retineret  quae  ei  affinis  erat 
in  secundo  gradu  ,  etsi  prius  huius  coniugii  dissolutio- 
nem  praecepissent  (23).  Idem  contigit  quoad  coniugium 
comitis  Antonii  Rainerii  ,  qui  se  copulaverat  cum  agnata 
sua  comitis  cuiusdam  Erimanni  filia  ;  quod  licet  aegre 
ferret  Gerardus  episcopus  cameracensis  ,  tamen  episcopi 
in  concilio  congregati  ei  pro  bono  pacis  suaserunt  ne  ul- 
lam  hac  de  causa  Rainerio  molestiam  afferret ,  quibus 
Gerardus  acquievit  (24). 

Verum  maxima  hisce  in  causis  romanorum  pontificum 
auctoritas  elucet ,  quippe  qui  non  semel  episcoporum  , 
interdum  vero  et  conciliorum  provincialium  nimiam  faci- 
litatem  cohibuerunt  ,  ac  nimis  leves  sententias  irritarunt, 
ne  disciplina  enervaretur.  Sane  duo  concilia  aquisgranen- 

(22)  Can.  I.  apud  Harduin.  Acta  concil.  tom.  III.  col.  1190. 

(33)  Cf.  Rodulphum  Glaberum  in  praef.  ad  iib.  IV.  Historiarum  sui  tem- 
poris.  Inter  Histor .  /rancor :  scriptores  Francisci  Duchesne  Lutet.  Paris.  1641. 
tom.  IV.  pag.  39  et  40. 

(24)  Prout  refert  Baldericns  in  Chronica  cameracensi  lib.  III.  cap  X. 
Duaci  1615. 

sia  iam  publicae  poenitentiae  addixerant  Theutbergam  re- 
ginam  veluti  incesti  ream  ;  post  aliquot  menses  tertium 
concilium  pariter  aquisgranense  regi  Lothario  indulsit,  ut 
repudiata  Teutberga  ,  Waldradam  uxorem  duceret ,  nec 
aliam  sententiam  tulit  concilium  metense  Nicolai  I.  iussu 
convocatum  an.  863.  Quod  cum  accepisset  Nicolaus,  coa- 
cto  eodem  anno  863.  Romae  concilio  sub  initium  mensis 
novembris  ,  non  modo  horum  omnium  conciliorum  acta 
irritavit ,  sed  praeterea  dignitate  episcopali  plane  desti- 
tuit  archiepiscopos  Trevirensem  et  Coloniensem ,  Waldra- 
dam  excommunicatione  mulctavit ,  aliaque  summo  vigore 
praestitit ,  ut  coniugium  Lotharii  cum  Theutberga  resti- 
tueretur  (25). 

Sic  etiam  Gregorius  V.  an.  998.  in  concilio  romano 
anathema  inflixit  Ermanbaldo  archiepiscopo  turonensi  ce- 
terisque  episcopis,  qui  Roberto  francorum  regi  faculta- 
tem  fecerant ,  ut  Berthae  consanguineae  nuberet ,  distri- 
cteque  praecepit ,  ut  coniuges  separarentur ,  eosque  septem 
annorum  poenitentiae  publicae  subiecit  (26).  Alia  nonnulla 
eiusmodi  exempla  silentio  praetereo,  in  quibus  rom.  pon- 
tifices  severos  se  exhibuerunt  in  canonum  rigore  servando 
quoad  coniugia  cum  aliquo  inita  impedimento ,  adeo  ut 
constanter  eiusmodi  nuptiarum  solutionem  urgerent. 

Constat  igitur  sive  a  priori  sive  a  posteriori ,  nempe 
tum  iure  tum  facto ,  prout  constituimus ,  posse  rom.  pon- 
tificem  pro  suprema  sua  in  ecclesia  auctoritate  dispensare 
in  impedimentis  matrimonium  dirimentibus  ,  idque  tum 
quoad  matrimonia  iam  contracta  ,  tum  quoad  adhuc  con- 
trahenda  (27). 

(25)  Cf.  Baron.  Annal.  eccles.  ad  an.  863.  n.  XVIII.  seqq.  una  cum  notis 
Pagi.  Cf.  insuper  Nat.  Alexand.  diss.  IX.  in  sec.  IX.  et  X.  De  divorlio  Lotharii 
regis  et  Theutbergae  reginae. 

(2«)  Cf.  Nat.  Alexandr.  Hist.  eccles.  sec.  IX.  et  X.  art.  XXV. 

(27)  Cf.  de  toto  hoc  argumento  Ludov.  Thomassinum  Vetus  et  nova  di- 
sciplina  tom.  II.  lib.  III.  acap  XXIX.  ad  XXX.,  ubi  rem  hanc  de  dispensatio- 
nibus  late  versat 

Tandem  priusquam  hoc  absolvam  argumentum  ani- 
madverto ,  prout  iam  innui ,  haud  esse  permiscendam  au- 
ctoritatem  cum  auctoritatis  exercitio.  Siquidem  auctoritas, 
utpote  a  Christo  ecclesiae  collata ,  eadem  semper  in  se  per- 
manet  firma  atque  immutabilis ;  exercitium  autem  potest 
vel  prorsus  deesse .  si  supremus  legislator  pro  tempo- 
rum ,  personarum  aut  locorum  diversa  conditione  censet 
eam  non  esse  exercendam :  expedire  etiam  quandoque 
potest ,  ut  mutetur  exercendae  potestatis  ratio ,  siquidem 
legislator,  mutatis  rerum  adiunctis ,  etiam  disciplinam  im- 
mutandam  esse  iudicaverit ;  quin  ex  his  quidpiam  contra 
potestatem  ipsam  colligi  possit. 

Ex  his  pronum  est  inferre  ,  quo  in  censu  haberi  de- 
beant ,  quae  identidem  ab  apostolicae  sedis  osoribus  obiici 
consueverunt ,  quod  scilicet  nuspiam  legatur  eiusmodi  di- 
spensationes  rom.  pontifici  reservatas  esse,  qui  ut  quae- 
stum  faciat ,  sibi  soli  ius  relaxandi  impedimenta  adscripse- 
rit,  nec  nisi  ingenti  collata  pecuniae  summa  consueverit 
eas  concedere  dispensationes ,  secus  ac  praescripserit  tri- 
dentina  synodus  dum  statuit  ut  gratis  illae  concederentur. 

Fatemur  enim  ,  nuspiam  legi  eiusmodi  relaxationes 
apostolicae  sedi  reservari ,  idque  duplici  de  causa  ita  se 
habere,  reponimus.  Prima  ratio  est,  quam  suppeditant  ad- 
versarii  ipsi ,  quod  nempe  olim  non  concederentur ,  adeo- 
que  nullus  erat  reservationi  locus.  Altera  vero  ratio  est , 
quia  de  re  agitur ,  quae  per  se  postulat  potestatis  pleni- 
tudinem  ,  quae  solum  reperitur  aut  in  oecumenico  conci- 
lio  ,  aut  in  romano  pontifice  vi  ipsius  primatus  divinitus 
Petro  eiusque  successoribus  collati. 

Quod  si  rom.  pontifices,  exceptis  pauperibus  ,  quibus 
dispensatio  gratis  conceditur ,  consueverunt  pecuniae  sum- 
mam  exigere  ,  haec  non  uti  pretium  exigitur  datae  aut  dan- 
dae  relaxationis  ,  quod  absonum  esset  vel  suspicari,  sed 
ut  poena  vel  mulcta  ,  quam  vocant,  pro  canonum  seu  le- 

gis  infractione  ,  atquc  ut  raetlium  ,  quo  difficiliores  di- 
spensationes  reddantur,  quas  ecclesia  nonnisi  aegre  con- 
cedit.  Ut  enim  paulo  ante  vidimus  ,  cum  primum  gravi 
urgente  causa  hae  dari  coeperunt,  coniuges  publicae  poe- 
nitentiae  subiiciebantur,  ipsisque  praeterea  pium  aliquod 
iniungebatur  opus  ,  ex.  gr.  monasteria  aedificandi ,  alia- 
que  huiusmodi.  Cum  autem  haec  ob  poenitentiae  publicae 
cessationem  in  desuetudinem  abierint,  suffecta  est  aliqua 
pecuniae  summa  maior  minorve  pro  ratione  status  eorum , 
qui  dispensationem  petunt ,  et  gradus  impedimenti.  Haec 
porro  pecunia  partim  ad  pauperum  sublevandas  necessi- 
tates  impenditur ,  partim  vero  in  alios  usus  pios  (28),  de 
quibus  non  est  huius  loci  singillatim  disserere. 

ARTICULUS  II. 

Episcopi  sive  seorsum  sumpti  sive  etiam  in  conciliis  particularibus 

congregati  relaxare  nequeunt  iure  proprio  ecclesiastica 

impedimenta  Matrimonium  dirimentia. 

Disserimus  hoc  in  articulo  adversus  illos  ,  qui  data 
opera  non  minus  episcopis  quam  romano  pontifici  facul- 
tatem  relaxandi  impedimenta  dirimentia  convenire  conten- 
dunt ,  seu  contendunt  posse  episcopos  non  secus  ac  rom. 
pontificem  concedere  dispensationes  illius  saltem  speciei, 
quam  ipsi  ex  iustitia  vocant,  ut  infra  explicabimus.  Talis 
inter  ceteros  est  anonymus  quidam  auctor  saeculi  ela- 
psi  (29),  et  cum  eo  Nestius,  Litta,  aliique  eiusdem  tempo- 
ris  scriptores  novitatibus  studentes  pacisque  ecclesiasticae 

(28)  Huius  rei  vadcm  damus  auctorem  certe  non  suspeclum ,  De  Herincourt 
op.  cit.  troisieme  part.  cb.  V.  art.  3.  §.  XII.  ed.  cit.  pag.  54.  ubi  scribil  :  «Ceux 
qui  sont  riches  ne  les  ( dispenses )  obtienneut  point  gratuitement ;  mais  comme 
a  Rome  1'  argent  qu'en  provient  est  destine  a  desrauvres  decharite,  par  exem- 
ple  a  marier  des  pauvres  filles  etc.  Ce  qu'on  donne  pour  la  dispense  est  une 
espece  d'aumone  par  laquelle  on  merite  d'obtenir  ia  grace ,  que  le  Pape  accorde.  » 

(29)  Diritto  libero  del  sovrano  sul  matrimonio.  Opus  sine  nomine  tum 
auctoris  tum  loci. 

II  7 

perturbatores.  Neque  vero  ut  episcopis  directe  blandiren- 
tur  aggressi  sunt  id  ostendere,  sed  ut  laicae  potestati  po- 
tius  faverent.  Siquidem  ,  ut  deinceps  videbimus ,  vindicata 
semel  et  asserta  episcopis  hac  facultate  ,  principes  pote- 
runt  episcopos  in  propria  ditione  degentes  cogere  ad  prae- 
bendam  quam  exoptant  dispensationem. 

Perperam  porro  factiosos  hos  homines  conniti  ad  ef- 
ficiendum  quod  sibi  proposueruut ,  facile  evincimus  in- 
sistentes  methodo  nostrae  quam  hactenus  sectati  sumus, 
tum  ex  ipsa  rei  qua  de  agitur  natura;  tum  ex  totius  an- 
tiquitatis  consensione  et  praxi ;  tum  denique  ex  auctoritate. 
Haec  singillatim  evolvamus  oportet.  Ac  primum  quidem  , 
nullum  ius  episcopis  inesse  solvendi  ,  seu  amovendi  im- 
pedimenta  coniugium  dirimentia  satis  ex  ipsa  evincitur 
idea  episcopalis  auctoritatis  limitibus  circumscriptae ,  at- 
que  pontificiae  auctoritati  subordinatae  ,  ac  obnoxiae. 

Etenim  cum  de  re  agatur  quae  ad  disciplinam  perti- 
net  universam  ecclesiam  spectantem  et  ab  eadem  ecclesia 
constitutam  vel  probatam,  si  ipsis  ius  inesset  ab  impedimen- 
tis  dispensandi,  actum  esset  de  iurisdictionis  episcopalis 
cireumscriptione ,  deque  ipsorum  subiectione  auctoritati 
pontificiae.  Essent  enim  veluti  totidem  pontifices  summi , 
qui  iure  fruerentur  relaxandi  quamcumque  legem  universa- 
lem  pro  universalis  ecclesiae  bono  sancitam ,  quod  abso- 
num  omnino  est ;  solveretur  quippe  unitatis  ecclesiasticae 
compago.  Frustra  constituerentur  eiusmodi  leges  ,  quae  ex 
singulorum  praesulum  arbitrio  infringi  possent.  Possent  in- 
feriores  in  legem  a  superiore  auctoritate  sancitam  exercere 
potestatem  secus  ac  iuris  natura  ferat  (30),  actum  proinde 

(30)  Ex  historia  ecclesiastica  novimus  non  pauca  impedimenta  fuisse  prius 
in  conc.  proviucialibus  constituta,  quae  deinceps  ab  ecclesia  universa  probanti- 
bus  rom.  pontificibus,  recepta  sunt;  de  illis  oecumenica  concilia  canones  edi- 
disse,  ac  rom.  pontihces  saec.  praesertim  XI.  et  XII.  responsa  et  decreta  emi- 
sisse;  novimus  praeterea  aliquot  ab  oecumenicis  conciliis  primum  constituta 
fuisse,  ut  a  lateranensibus  an.  1139.  sub  Innoc.  II.  et  1215.  sub  Innocentio  III.; 

esset  de  disciplinae  universalis  integritate  atque  incolumi- 
tate.  Ex  paritate  rationis  cetera  omnia  salubriter  sive  a 
rom.  pontificibus  ,  sive  ab  oecumenicis  conciliis  statuta  di- 
laberentur. 

Eo  vel  magis  quod  in  tanta  praesulum  multitudine  et 
ingeniorum  indole  ac  varietate  difficile  prorsus  haud  esset 
non  paucos  inveniri  aut  nimis  faciles  aut  nimis  desides , 
aut  circumventos,  qui  ecclesiastica  iura  pessumdarent  (31). 
Maius  vero  ingrueret  periculum  quoad  illos,  qui  principum 
minis  et  violentiae  cedendo  ad  illorum  interdum  iniquam 
voluntatem  se  pronos  praeberent ,  prout  experientia  rerum 
ma°:istra  non  semel  bonorum  omnium  moerore  ostendit. 

o 

Fieri  itaque  nequit ,  ut  amplissima  eiusmodi  facultas  epi- 
scopis  inhaereat ,  qua  semel  admissa ,  canonum  vigor  , 
oeconomia  ecclesiastici  regiminis  ac  disciplinae  universalis 
penitus  everterentur.  Constat  igitur  ex  rei  natura  episcopis 
facultatem  de  qua  agitur ,  tribui  haud  posse. 

Id  ipsum  pariter  ostenditur  ex  totius  antiquitatis  con- 
sensione  et  praxi ,  prout  secundo  loco  efficere  constituimus. 
Quod  argumentum  ut  rite  expediamus  ,  coniugia  in  primis 
distinguamus  oportet  cum  aliquo  impedimento  iam  contra- 
cta  a  coniugiis  cum  eodem  impedimento  contrahendis.  Si- 

aliqua  demum  confirmata  aut  explicata  ut  a  viennensi ,  aliisque  recentioribus. 
Porro  certum  est  apud  iuris  utriusque  peritos  effatum  :  Inferioi-em  nihil  in 
superioris  legem  posse.  Quod  etiam  in  Clementina  De  electione  el  electi  po- 
testate  cap.  Ne  humani  diserte  traditur  :  Lex  superioris  per  inferiorem  tolli 
non  potest. 

(31)  Quod  scite  animadvertitcl.  Thomassinus  De  beneficiis  par.II.  lib.  III. 
eap.  ?.4.  n.  14.  scribens:  «  Ubi  primum  desinente  sec.  III.  frequentari  coeperunt 
concilia  in  provinciis  singulis  tunc  episcopis  ipsis  consultissimum  visurn  cst,  ut 
ad  illa  referrentur  pro  dispensationibus  ponderanda.  l.  Nec  enim  solvi  legesposse, 
nisi  ea  auctoritate,  qua  et  condi.  2.  Brevi  ruituram  canonum  disciplinam,  si 
quot  episcopi  tot  essent  eius  solvendae  auctores  ubi  singulis  adlubesceret.  3.  Optari 
magis  posse,  quam  sperari ,  ut  ea  tota  et  sapientiac  luce  et  vigoris  constantia  in- 
structus  sit  quisque  episcopus,  quanta  desideratur ,  ut  provide  semper  dispen- 
setur  et  sobrie.  4.  Ne  toties  movendae  sint  lites  in  episcopos,  qui  improvide 
aut  nulliter  dispensassent;  multo  expeditius  esse,  ut  potestas  ea  totasemel  trans- 
feratur  ad  concilia  provincialia.»  ldque  annuentibus  rom.  pontificibus  factumest. 

quidem  dispar  obtinuit  in  ecclesia  circa  haec  agendi  ratio. 
Nam  quoad  iam  contracta ,  etsi  primitus  receptum  fuisset , 
ut  solverentur  iuxta  canonum  decreta  ac  pontificias  san- 
ctiones  (32)  ;  attamen  licet  raro  ,  identidem  tolerabantur  ab 
episcopis  ,  praesertim  in  conciliis  provincialibus  ,  aut  na- 
tionalibus  ,  si  ita  causae  gravitas  exposcebat ,  et  sanaban- 
tur,  seu  relaxatio  dabatur  (33). 

Non  tamen  putandum  est  episcopos  sive  singillatim 
spectatos ,  sive  congregatos  in  conciliis  ita  se  gessisse  in 
probandis  aut  tolerandis  coniugiis  cum  impedimento  aliquo 
initis  absque  ulla  a  rom.  pontifice  dependentia  aut  assen- 
sus  influxu.  Nam  1.  interdum  rom.  pontifices  ipsorum  an- 


(37.)  Quod  ut  nonnullis  exemplis  confirmemus  ac  illustremus ,  ita  sancitum 
fuit  in  concilio  agathensi  an.  506.  can.  XX.,  necnon  a  Ioanne  VIII.  in  epist. 
relata  a  Gratiano  cap.  47.  causa  28.  q.  2.  item  ab  Alexandro  II.  cap.  74.  Hinc 
reperimus  dirempta  coniugia  male  inita  an.  862.  Iudith  viduae  et  Balduini  qni 
eamdem  rapuerat.  Et  an.  949.  Amalarici  hannoniensis  comitis  et  filiae  Isaaci 
comitis  cameracensis  sub  Fulberto  cameracensi  episcopo,  qui  nullo  modo  induci 
potuit  sive  minis,  sive  promissis  ad  illud  coniugium  sanciendum,  ut  refert 
Baldericus  tornacensis  episcopus  lib.  I.  cap.  73.  -  An.  971.  Comitis  nobilissimi 
angli  qui  duxerat  sibi  consanguineam  sub  s.  Dunstano,  qui  pariter  numquam 
adduci  potuit  ut  incestum  coniugium  probaret,  ut  referteius  biographus  Osber- 
tus,  qui  s.  Dunstani  acla  sec.  XII.  perscripsit.  Anno  972.  Henrici  et  Hathelbur- 
gae,  quam  ille  sibi  in  uxorem  adsciverat  etsi  monasticam  vitam  professa  fuisset. 
An.  1085.  idipsum  contigit  circa  coniugium  Hermanni  Regis,  quod  a  Gregorio  VII. 
diremptum  est.  Plura  alia  exempla  occurrunt  diremptorum  eiusmodi  coniugiorum 
apud  Ivonem  carnotensem  episcopum,  quem  Communem  galliarum  magistrum 
appellant,  quique  floruit  sub  XI.  sec.  finem  ac  sequentis  initia.  Cf.  eiusdem  epi- 
stolas  de  quibus  iterum  redibit  sermo. 

(33)  De  eiusmodi  sive  dispensatione ,  sive  ob  gravissimas  causas  ab  epi- 
scopis  aut  a  conciliis  provincialibus  adhibita  indulgentia  seu  dissimulatione 
respectu  male  initorum  coniugiorum  nonnulla  in  praecedenti  articulo  exem- 
pla  praebuimus.  Quibus  addi  potest  quod  gestum  est  in  agathensis  concilii 
an.  506.  celebrati  canonibus  addititiis,  can.  LXI.  quem  adoptavit  conc.  Epaonense 
an.  517.  can.  XXX.  Item  in  conc.  aurelianensi  III.  an.  538.  can.  X.;  nec  non  in 
compediensi  an.  537.  can.  I.  in  quibus  omnibus  dum  matrimonium  in  quarto  con- 
sanguinitatis  gradu  contractum  toleratur ,  ne  in  posterum  contrahatur  prohibe- 
tur  et  irritum  declaratur.  Longum  nimis  esset  heic  singillatim  exempla  afferre , 
quae  eiusmodi  coniugiorum  occurrunt  sec.  XI.  et  XII.  Adeoque  lectorem  re- 
mittimus  ad  erudilam  De  episcoporum  in  dispensationibus  super  matrimonii 
impedimentis  potestale  dissertationem.  Faventiae  1789.  quaeestcl.  Zacchariae, 
cap.  I.§.i.  n.  7-9. 

tistitum  iura  quoad  has  causas  sibi  vindicare  consueverunt, 
ut  patet  ex  facultate  a  lo.  VIII.  Troiae  in  Apulia  ad  syno- 
dum  vocatis  episcopis  concessa  (34).  2.  Interdum  quoque 
in  impedimentorum  causis  ab  episcopis  diiudicandis  re- 
gulas  servandas  statuerunt ,  prout  praestitit  Urbanus  II. 
an.  1093.  inconcilio  pariter  Troiae  in  Apulia  coacto  (35). 
3.  Interdum  conciliorum  sive  provincialium ,  sive  nationa- 
lium  in  eiusmodi  causis  iudicia  resciderunt ,  prout  factum 
vidimus  a  Nicolao  I.  quoad  tria  concilia  aquisgranensia  , 
metense  praeterea  et  trecense  in  causa  divortii  Lotharii 
regis  et  Theutbergae,  nec  non  a  Gregorio  V.  qui  in  conci- 
lio  rom.  II.  an.  998.  Ermambaldum  turonensem  archie- 
piscopum ,  et  episcopos  qui  Roberti  galliarum  regis  cum 
Bertha  matrimonio  adsensum  praebuerant ,  anathemate 
perculit;  prout  a  s.  Leone  IX. ,  deinde  vero  in  causa  Phi- 
lippi  Augusti  a  Caelestino  III.  et  ab  lnnocentio  III.  factum 
fuisse  superius  diximus.  Ex  his  aliisqne  non  paucis  quae 
in  medium  facile  afferri  possent,  compertum  fit  episcopos 
etiam  in  conciliis  congregatos  quoad  ipsa  coniugia  iam 
inita  cum  impedimento  numquam  relaxationes  indulsisse 
absque'debita  rom.  pontificibus  subiectione  ac  dependentia. 
Ceterum ,  his  dimissis ,  ut  ad  impedimentorum  devenia- 
mus  relaxationes  praevias,  de  quibus  praecipuus  est  sermo^ 
nullam  in  his  potestatem  inesse  episcopis  ex.  totius  anti- 
quitatis  consensione  et  praxi  haud  difficile  est  ostendere. 
Nam  quod  attinet  ad  XII.  priora  ecclesiae-  secula,  nullum 
est  dubium  potestatem  hanc  episcopos  non;  exercuisse,  cum 
nullae  omnino  eiusmodi.  relaxationes  concederentur ;  at  eo 
tempore  tota  ipsorum  potestas  unice  versabatur  ,  ut  osten- 
dimus  ,  romanis  pontificfbus  annuentibus,  circa  coniugia 
iam  contracta,  et  hoc  etiam  raro  admodum.  A  seculis  au- 
tem  XII.  et  XIII.  ob  rationes  quas  indicavimus ,  uova  di- 

(34)  Apud  Zacliariam  in  dissert.  cit.  cap.  II.  §.  2.  n.  I. 

(35)  In  collect.  maxima  concil.  veneta  tom.  XX.  col.  790.  cap.  I. 

sciplina  induci  coepit ,  qua  dispensationes  concederenturr 
cum  opus  esset  ,  antequam  coniugium  iniretur  cum  eius- 
modi  impedimentis.  Porro  novam  hanc  disciplinam  omnium 
primi  invexerunt  rom.  pontifices ,  qui ,  probante  ecclesia 
universa ,  soli ,  atque  exclusive  legitime  eam  exercuerunt : 
neque  ab  illa  aetate  ad  nos  usque ,  nempe  per  septem  plus 
minus  secula  proferri  vel  unum  potest  exemplum  de  prae- 
via  relaxatione  ab  episcopis  iure  proprio  concessa  (36). 

Tantum  vero  abest ,  ut  sibi  episcopi  auctoritatem  hanc 
aliquando  tribuerint ,  ut  potius  publicis  actis  eam  sibi  non 
competere  declaraverint.  Sane  in  turonensi  concilio  quod 
an.  1583  celebratum  est,  cuique  duodecim  Galliarum  prae- 
sules  interfuerunt  hic  canon  tit.  IX.  De  matrimon.  editus 
est  :  «  In  quarto  consanguinitatis  et  affinitatis  ,  nec  non 
cognationis  spiritualis  prohibitis  gradibus  episcopis  dispen- 
sare  non  licere  declaramus  (37).»  Idem  constitutum  est  in 
concilio  tolosano  ,  cui  praefuit  archiepiscopus  tolosanus 
card.  de  Ieyosa  an.  1590.  Sic  enim  decernitur  sub  tit. 
De  matrim.  «  Quos  cognationis  gradus  impedit,  nisi  visa 
prius  summi  pontificis  dispensatione  in  matrimonii  con- 
iunctionem ,  parochi  non  recipiant  (38) .»  Neque  alia  ratione 
concilia  lingonense  et  trecense  his  verbis  id  declararunt : 
■ 

(36)  Nonnulli  autumarunt  episcopos  gallos,  cum  accepissent  a  Paschalill. 
redintegratum  fuisse  coniugium  Philippi  et  Bertradae,  quod  antea  dissolutum 
fuerat,  sibi  Paschalis  exemplum  imitandum  sumpsisse ,  concedendo  praeviam 
dispensationem.  Ad  ita  sentiendum  permoti  sunt  ex  iis,  quae  refert  HiJdebertus 
epist.  XXXIV.  ad  rhotomagensem  archiepiscopum,  «  Sibi  nempe  Walterum  snb- 
murmurantem  retulisse  illos  (episcopos),  data  seripto  facultate,  permisisse 
ut  filiae  Gauterii  de  Meduana  liceret  comitem  Mortonium  in  vetito  gradu  ma- 
ritum  accipere.  »  Ast  Hildebertus  ibidem  id  sibi  visum  incredibile  profitetur, 
subdens:  «Mihi  autem  nec  exlorqueri  assensus ,  nec  persuaderi  potuit,  pruden- 
tiam  vestram  in  eorum  simplicitatem  descendisse , »  atque  ulterius  progrediens 
adiecit :  «  cuius  in  parochiam  nupta  demigrasset  eius  fore  usque  ad  dissidium 
illis  nuptiis  resistere.»  Adeoque  patet  eiusmodi  dispensationem  commentitiam  esse. 
Accedit  praetensam  dispensationem  a  Paschali  I.  aut  non  datam,  aut  dubiana  sal- 
tem  esse  ,  ut  postea  dicemus. 

(37)  Harduin.  Acla  concil.  tom.  X.  col.  1405. 
(8»)  Ibid.  tom.  X.  col.  1804. 

«  Inter  cognatos  et  affines  non  est  legitimum  matrimonium  , 
nisi  cum  eis  sit  per  sedem  apostolicam  dispensatum  (39).» 
Prout  pariter  praestitit  concilium  narbonense  an.  1609. 
Alii  quoque  Galliarum  episcopi  hac  de  re  populos  sibi  com- 
missos  monitos  voluerunt.  Sic  in  codice  Statutorum  aure- 
lianensium  tit.  De  matrimon.  D.  DElbene  « In  impedimen- 
tis ,  inquit ,  quae  dirimunt  matrimonium ,  ubi  dispensa- 
tioni  locus  est,  auctoritate  tantum  apostolica  dispensatur , 
ita  ut  sine  rescripto  dispensationis  Roma  debite  expedi- 
tae  matrimonium  nullum  sit  (40).» 

Cumque  Syracusarum  episcopus  quaesivisset  per  litteras 
ad  card.  Corrado  Alexandri  VII.  prodatarium  ,  liceretne 
sibi  ,  quod  a  nonullis  conterminis  episcopis  factitabatur , 
gravissima  urgente  necessitate ,  ante  contractum  matrimo- 
nium  super  publico  dirimente  impedimento  dispensare  ? 
Cardinalis  pontificem  consuluit.  Porro  ille  rem  ad  sac.  con- 
cilii  tridentini  congregationem  deferri  iussit ,  proposito  du- 
bio:  «An  episcopus  in  casu  urgentissimae  necessitatis  possit 
ante  contractum  matrimonium  in  impedimento  publico  di- 
spensare  f »  III.  autem  idus  Martias  an.  1660  respon- 
dit  sac.  congregatio  ,  negative.  Neque  his  contenta  sac. 
congregatio  sanctissimae  inquisitionis  qualificatoribus  quos 
vocant,  mandavit,  ut  de  dispensandi  certis  in  casibus 
super  gradibus  matrimonium  dirimentibus  praesumpto  a 
quibusdam  episcopis  iure  sententiam  ferrent.  TuJerunt  au- 
tem  his  verbis:  «Propositio  asserens  episcopumi  posse  di- 
spensare  in  publico  impedimento  matrimonii  dirimente 
consanguinitatis  pro  matrimonio  contrahendo  sive  in  arti- 
culo  mortis  r  sive  in  alia  urgentissfma  necessitate  ,  in  qua 
contrahentes  non  possint  expectare  dispensationem  sedis 
apostolicae  r  est  falsa  ,   temeraria  ,  scandalosa ,  perniciosa 

(39)  Prout  ex  his  conciliis  verba  refert  Collator  parisiensis  tom.  III.  De 
matrim.  lib.  V.  collat.  I.  §.  0.  pag.  334. 

(40)  Apud  Zachariam  op.  cit.  cap.  IV.  §.  4. 

elseditiosa.  Quapropter  eadem  s.  concilii  congregatio  tan- 
dem  XIV.  kal.  Februar.  an.  1661.  censuit :  mox  exscriptam 
propositionem  esse  falsam  et  temerariam  (41). 

Itaque  ex  ecclesiae  consensione  et  praxi  patet  haud 
posse  episcopos  iure  proprio  eiusmodi  impedimentorum  re- 
laxationes  concedere  ;  quod  si  forte  attentaverint,  nullas  eas 
prorsus  esse  ,  utpote  quae  ipsorum  auctoritatem  excedant. 

Quod  si  exemplum  urgeretur  nonnullorum  episcopo- 
rum ,  qui  sive  in  Galliis  sive  alibi  relaxationes  in  quibus- 
dam  cognationis  aut  affinitatis  impedimentis  dedisse  per- 
hibentur,  admissa  etiam  huius  assertionis  seu  facti  veritate, 
si  legitima  id  ex  consuetudine  fecerunt,  respondendum  cum 
Benedicto  XIV.  ex  apostolico  quopiam  indulto  ac  privilegio 
illam  originem  duxisse  (42).  Sane,  cum  XII.  prioribus  ec- 
clesiae  seculis  numquam  fuerit  ab  episcopis  de  dispensa- 
tionibus  matrimonio  praeviis  cogitatum,  cumque  novam 
hanc  disciplinam ,  ut  supra  ostendimus ,  romani  pontifices 
primi  invexerint,  propagarint  sibique  vindicarint,  non  alia 
ratione  excogitari  potest  in  episcopos  consuetudinem  hanc 
dimanasse ,  nisi  ex  eorumdem  pontificum ,  qui  illos  hac 
quoque  in  re  in  partem  sollicitudinis  vocarunt ,  indulto  ac 
privilegio.  Hoc  vero  dempto ,  nonnisi  audaci  facinori  et 
sedis  apostolicae  iurium  usurpationi  illa  agendi  ratio  fo- 
ret  adscribenda ,  nisi  velis  in  nonnullis  ex  propriorum 
iurium  limitationis  ignoratione  coepisse  ac  innoxie  bona, 
ut  aiunt,  fide  eos  ita  se  gessisse,  ast  reclamantibus  rom. 
pontificibus ,  cum  in  his  praescriptio  dari  non  possit ,  eam 
omnino  cessasse. 

(41)  Rigantius  Comment.  in  reg.  cancell.  tom.  IV.  De  regulaXLW.  apud 
cit.  Dissertat.  de  episcoporum  in  dispensandis  etc.  cap.  IV.  pag.  80.  sect.  qui 
quidem  eruditus  auctor  exinde  falsitatis  merito  arguit  quod  ex  Gerbaesio  Tra- 
clatu  pacifico  pag.  412.  Collator  Paris.  §.  1.  pag.  337.  refert ,  celebrem  quamdam 
cardinalium  et  praelatorum  congregationem  an.  1674.  censuisse  quidem  dispensa- 
tiones  a  nonnullis  episcopis  super  matrimonii  impedimentis  concessas  valere, 
non  tamen  suam  hanc  sententiam  scripto  mandari ,  aut  edi  in  publicum  voluisse. 

(42)  De  synodo  dioeces.  lib.  IX.  cap.  II.  §.  3. 

Ut  accedamus  ad  tertium  quod  proposuimus  argumen- 
tum  ex  auctoritate  depromptum  exponendum ,  nobis  prae- 
sto  sunt  celebriores  theologi  et  iuris  canonici  interpretes , 
immo  quod  caput  est ,  summorum  pontificum  authenticae 
declarationes. 

Atque  ut  a  primis  initium  ducamus ,  ne  nimii  simus 
in  illorum  testimoniis  afferendis  nonnullos  seligemus  ex 
iis  etiam,  qui  minus  favere  pontificiae  solent  auctontati. 
Incipiam  igitur  a  cl.  Thomassino,  qui  generale  hoc  lemma 
praestituit :  «  Principatum  auctoritatis  in  omnibus  eccle- 
siasticis  causis  esse  penes  apostolicam  sedem  ;  sed  in  ae- 
dificationem  datam  illi  divinitus  esse  hanc  summae  pote- 
statis  praerogativam.  .  .  .  Haec  certissima  ratio  ad  solos 
tandem  pontifices  Romanos  revocavit  gravissimas  quas- 
cumque  dispensationes ,  hinc  auctoritas  supra  alios  epi- 
scopos  excellentissima  et  ab  ipso  instituta  Christo  (43) .  » 
Ex  quibus  patet  ideo  ad  solum  rom.  pontificem ,  episco- 
pis  exclusis ,  spectare  dispensationes ,  quod  summum  di- 
vinitus  principatum  obtineat. 

Natalis  Alexander  :  «  Circa  impedimenta  matrimonii , 
scribit ,  iure  dumtaxat  ecclesiastico  constituta ,  summum 
pontificem  dispensare  posse  certum  est ,  eumque  solum  re- 
gulariter ,  ut  loquuntur ,  quum  huiusmodi  impedimenta 
sint  vel  a  conciliis  generalibus ,  vel  a  summis  pontificibus 
instituta,  in  quorum  decreta  potestatem  non  habent  epi- 
scopi ,  quum  eorum  auctoritas  et  iurisdictio  sit  concilio- 
rum  generalium  et  rom.  pontificis  auctoritate  et  iurisdi- 
ctione  inferior  illisque  subiecta  (44).  » 

(43)  Ecclesiast.  discipl.  part.  II.  lib.  lll.cap.  XXIV.  qui  praeterea  cap.  XXVI. 
n.  3  et  4.  aflirmat  quod  in  gravissimis  quibusque  causis  ad  rom.  pontilicem  con- 
fugerent  fideles,  episcopi  et  reges  ea  suasione  ducti,  quod  constantius  canones 
ab  eo  scrvarentur :  quum  vero  obtinereninr  a  rom.  pontifice  dispensationes,  exi- 
stimarentur  tamquam  beneiicia  a  principibus  apostolorum  collata.  Cf.  anonymum 
auctorem  opusculi  cui  tit.  Defensio  pontificiae  auctorilatis  in  matrimonii  im- 
pedimenta  dirimentia.  Hierapoli.  1786.  par.  II.  §.  IX. 

(44)  Theol.  dogm.  dematrim.  c.  art.  IV. 


106         LIB.  II.  SECT.  I.  DE  POTEST.  ECCLES. 

In  institutionibus  theologicis  editis  iussu  Io.  Claudii 
De  la  Poype  de  Vertrieu  episcopi  pictaviensis  legitur  :  « In 
impedimentis  iure  ecclesiastico  matrimonium  dirimentibus 
solus  Papa  universim  et  ordinarie  potest  dispensare  (45).» 

Ludovicus  Habert:  «  Ex  communi ,  inquit,  ecclesia- 
rum  consuetudine ,  quae  vim  legis  obtinet ,  solius  est 
summi  pontifcis  dispensare  in  impedimentis  dirimenti- 
bus  iure  humano  inductis ,  ubi  praesertim  agitur  de  ma- 
trimonio  contrahendo.  Universalis  enim  usus  recurrendi 
ad  sedem  apostolicam  dispensationis  causa  ab  impedimen- 
tis  dirimentibus  indicat  eam  catholicorum  mentem  eius- 
modi  facultatem  esse  ipsi  reservatam  (46).  » 

Iuveninius  et  ipse  scribit :  «  Solum  Papam  ex  pleni- 
tudine  potestatis  et  consuetudine  multorum  seculorum 
usu  comprobata ,  dispensare  circa  impedimenta  dirimen- 
tia  (47).  » 

Sic  etiam  Tournelyus  inquirens  quaest.  VI.  cuius  sit 
facultas  dispensandi  ab  impedimentis  matrimonii ,  respon- 
det:  «  Controversiam  hanc  in  concilio  tridentino  agitatam 
fuisse  nec  definitam  (48);  nulla  enim  lege  ecclesiastica  ge- 
nerali ,  seu  canone  statutum  habemus  ad  solum  pontifi- 
cem ,  exclusis  episcopis ,  pertinere  facultatem  dispensandi 
ab  impedimentis  matrimonii.  Sola  consuetudoet  communis 
ecclesiae  usus  hoc  ipsi  ius  asserit  (49).  » 

Billuart :  «Haec  potestas  ,  inquit,  (dispensandi  ab  im- 
pedimentis  dirimentibus  iuris  humani)  residet  in  summo 

(45)  De  matrim.  q.  IV.  concl.  IV. 

(46)  De  matr.  cap.  X.  q.  1. 

(47)  De  matrim.  cap.  IV.  art.  II. 

(48)  Censeo  Tournelyum  his  verbis  alludere  voluisse  ad  illud  quod  ex  Pa- 
laeoto  paulo  ante  retulimus;  at  ex  Palaeoto  non  aliud  habetur,  quam  quod 
existimantibus  nonnullis  patribus  posse  episcopis  tribui  facultatem  dispensandi 
in  quarto  gradu,  obsistente  episcopo  Augustae  Praetoriae  Antonio  Bobba,  sy- 
nodus  universa  in  eius  cesserit  sententiam.  Nihil  praeterea  hac  de  re  actuin 
est  in  tridentina  synodo. 

(49)  De  matr.  quaest.  VII.  art.  ult. 

pontifice ,  ad  quem  ut  ad  supremum  ecclesiae  caput  vi- 
sibile ,  quaecumque  sunt  iuris  ecclesiastici  spectant :  epi- 
scopi  tamen ,  sive  ex  delegatione  expressa  vel  tacita ,  sive 
ex  usu  approbato  dispensant  in  aliquibus  impedimen- 
tis  (50);  »  nempe :  si  contingat  eos  dispensare,  id  ex  con- 
cessione  sedis  apostostolicae  faciuut. 

Demum  omissis  Gonnetto  ,  Herminierio  ,  Opstraeto 
ipso ,  aliisque  non  paucis ,  Drouvenius  gallicanae  theologiae 
systemati  maxime  addictus  ,  interdum  etiam  ulterius  quam 
par  erat  adversus  rom.  pontificem  progressus,  tamen  cum 
quaerit :  «  Cui  competat  auctoritas  super  impedimentis  ma- 
trimonii  dispensandi  ?  »  Respondet :  «  Si  de  impedimentis 
dirimentibus  agatur ,  regulariter  loquendo  ,  potestatem  hanc 
soli  summo  pontifici  convenire.  Quamquam  enim  hoc  nul- 
libi  legatur  antiquis  canonibus  constitutum ;  usus  tamen 
invaluit,  et  generali  disciplina  receptum,  ut  pro  huiusmodi 
gratiis  obtinendis  solus  pontifex  maximus  adiri  communi- 
ter  deberet  et  posset ;  et  merito  quidem ,  tum  propter  de- 
bitam  sedi  apostolicae  reverentiam ,  cui  potissimum  cano- 
num  observatio  et  dispensatio  divinitus  est  commissa;  tum 
quia  cum  impedimenta  matrimonium  dirimentia  vel  a  con- 
ciliis  generalibus  ,  vel  a  summis  pontificibus  fuerint  in- 
stituta  in  quorum  decreta  potestatem  non  habent  episcopi, 
consequens  fuit,  ut  solis  summis  pontificibus  deberet  eo- 
rum  relaxatio  regulariter  reservari  (51).» 

His  coronidis  gratia  adiicere  lubet  aetate  hac  nostra 
celebrem  auctorem ,  ac  paulo  ante  non  nimis  proclivem  erga 
iura  romanor.  pontificum ,  nempe  d.  los.  Carriere,  qui 
postquam  constituit,  absque  ullo  dubio  rom.  pontifici  con- 
venire  potestatem  relaxandi  impedimenta  dirimentia ,  pro- 
positionem  seu  conclusionem  circa  episcoporum  hac  super 
re  potestatem ,  his  verbis  expressam  ponit :  «  Episcopi  non 

(50)  De  matr.  diss.  VI.  art.  3. 

(51)  De  re  sacrament.  lib.  IX.  eap.  IV.  q.  7. 

possunt ,  iure  proprio  dispensare  generatim  ab  impedi- 
mentis  matrimonii ;  »  quam  deinde  docte  evincit ,  dissol- 
vitque  ea  quae  ab  adversariis  contra  eam  afferri  solent 
argumenta  (52). 

Nullum  igitur  dubium  moveri  potest  de  communi  theo- 
logorum  catholicorum  sententia  quod  episcopis  tribui  ne- 
queat  auctoritas ,  seu  facultas  relaxandi  iure  proprio  im- 
pedimenta  coniugium  dirimentia  (53). 

Nunc  vero  demum  idipsum  adstruimus  auctoritate  ro- 
manorum  pontificum,  qui  constanter  sese  ac  fortiter  op- 
posuerunt  iis  qui  machinati  sunt  adversus  sedis  apostoli- 
cae  ius  ut  illud  in  episcopos  transferrent. 

Primum  huius  rei  documentum  sit  encyclica  Clemen- 
tis  XI.  ad  archiepiscopos  et  episcopos  Hispaniarum  data 
an.  1709.  Cum  enim  Philippus  V.  Hispan.  rex  hoc  ipso 
anno ,  eiecto  apostolico  nuntio ,  vetitoque  quocumque  cum 
romana  curia  commercio ,  episcopis  agendi  rationem  ac 
formam  praescripsisset,  illico  summus  hic  pontifex  iisdem 
praesulibus  mandavit  ne  illis  «  beneficiorum  collationibus  r 
dispensationibus  etiam  matrimonialibus ,  recursibus  ,  appel- 

■ 

(52)  De  tnatrim.  tom.   II.  n.  1068.  seqq. 

(53)  En  quibus  verbis  in  Coll.  Andegavens.  sensus  praecipuorom  in  Galliis 
Iheologorum  bac  super  re  proponitur  pag.524.  «Cest  un  sentiment  universellement 
admis  dans  la  morale  et  la  discipline  ecclesiastique.  .  .  .  Les  theologiens  et  les 
canonistes  francais,les  plus  attaches  a  nos  maximes,  tels  quePontas,  Habert, 
le  p.  Alexandre  ,  Fleury ,  Tournely ,  Cabassut ,  1'Herminier ,  Ducasse ,  les  con- 
ferences  de  Paris,  de  Lucon ,  Bouchel ,  ainsi  que  Bebuffe,  tous  1'enseiguent  una- 
nimement . . .  Deux  ou  trois  auteurs ,  parmi  nous  ,  seulement ,  semblent  s'expliquer 
diversement  que  les  autres ,  Gerbais ,  Gibert  et  Lacombe  .  .  .  Encore  lorsqu'on 
les  examine  de  pres ,  si  l'on  en  excepte  Lacombe ,  qui  n'a  point  discute*  la  que- 
stion,  les  autres,  ne  s'expliquent  que  d'une  maniere  timide,  incertaine,  et 
tres-peu  capable  de  rassurer.»  Apud  Carriere  De  matrim.  tom.  II.  n.  tO/3.  Qui 
addit:  Et  revera  pleraque  ritualia  remittunt  ad  sum.  pontilicem,  et  ad  eum 
recurruut  plerique  episcopi  pro  obtinendis  indultis.  His  adiici  possent  ritualia 
ecclesiarum  germanicarum ,  ut  Agenda  eccles.  coloniensis  an.  1720.  Agenda 
metropolit.  ecclesiae  moguntinae  1695.  Bituale  trevirense  Lunenbnrgi  1767. 
Agenda  pastoralis  dioecesis  monasteriensis  17 12.  Cf.  primum  supplementum 
Au  viritable  etat  du  dif/erent  eleve'  entre  le  siege  apostoliqut  et  les  trois 
dccteurs  fccttsiastiqucs  (  Auctore  cf.  Feller ). 

lationibus  aliisque  similibus ,  quae  ab  apostolico  tantum 
nuntio  cognosci ,  expediri ,  atque  agi  consueverunt ,  ma- 
num  ullo  modo  apponerent.  «Nullam  enim ,  inquit  pontifex, 
in  huiusmodi  rebus  facultatem  vobis  utcumque  episco- 
pis ,  etc.  competere ,  aut  per  huiusmodi  absentiam  nun- 
cii  nostri  devolutam  fuisse  aut  accrevisse  declaramus ,  et 
nihilominus  ,  ne  ullus  supersit  dubitandi  aut  interpretandi 
locus  ,  et  ad  ulteriorem  cautelam ,  omnem  vobis  circa  prae- 
missa  potestatem  prorsus  adimimus ,  irritum  ac  inane  de- 
clarantes  quidquid  secus  super  his  a  quocumque  quavis 
auctoritate  scienter  vel  ignoranter  atlentari  contigerit  (54) . » 
Quibus  ex  verbis  facile  est  colligere  quaenam  summis  pon- 
tificibus  sententia  haereat ,  etiam  quum  de  casibus  agitur 
in  quibus  nonnulli  exceptionem  facere  solent  in  favorem 
episcoporum. 

Alterum  documentum  sit  Pii  VI.  Breve  datum  an.  1782. 
ad  archiepiscopum  trevirensem ,  quo  damnat  ac  improbat 
edictum  caesareum  vi  cuius  mandabatur ,  ut  episcopi  di- 
spensent  iure  proprio  ab  impedimentis  dirimentibus.  Post- 
quam  enim  summus  pontifex  asseruit  ad  ecclesiam  spectare 
potestatem  constituendi  impedimenta  connubialia ,  infert 
relaxationem  ab  iisdem  impedimentis  a  solo  rom.  pontifice 
ad  coniugium  legitime  seu  valide  ineundum  auctoritate 
propria  posseconcedi,  alque  his  verbis  concludit:  «Etiamsi 
episcopalis  auctoritas,  ut  nonnulli  doctores  contendunt,  ab 
ipso  immediate  Deo  procederet,  certum  tamen  constans- 
que  esse  debet ,  illam  auctoritatem  non  extendi  ad  faciendas 
iure  proprio  in  generalibus  ecclesiae  legibus  dispensatio- 
nes  sine  expressa  vel  tacita  saltem  concessione  superioris 
a  quo  sancitae  illae  sunt,  potestatis.  Fidei  enim  dogma  est, 
episcoporum  auctoritatem ,  vel  si  a  Christo  immediate  ema- 
narit ,  subiectam  tamen  esse  rom.   pontificis  auctoritati  : 

(54)  Cf.  Clcmentis  XI.  pont.  ma\.  Epistolae  et  brevia  selectiora  tom.  I 
pag.  5*iC  seq.  Romae  1724.' 

qua  fit  ut  subesse  debeant  apostolicae  sedis  statutis  et 
venerabilibus  canonum  decretis ,  in  quae  si  quis  commise- 
rit,  veniam  sibi  deinceps  noverit  denegari.  Neque  minus 
certum  idcirco  erit ,  eamdem  episcoporum  auctoritatem  ab 
illa  superiore  ordinis  hierarchici  potestate  intra  quosdam 
limites  circa  usum  et  exercitium  restringi  et  contineri 
posse.  Omnino  igitur  sustineri  neutrum  potest,  vel  eccle- 
siam  iure  proprio  non  habere  potestatem  constituendi  im- 
pedimenta  dirimentia ,  vel  episcoporum  quemlibet  posse 
impositum  ab  ecclesia  catholica  legis  vinculum  dissol- 
vere  (55).»  Hactenus  Pius  VI.  cuius  verba  adeo  perspicua 
sunt,   ut  commentario  non  egeant. 

Tertium  documentum  nobis  exhibet  idem  summus  pon- 
tifex  Pius  VI.  in  litteris  datis  ad  archiepiscopum  colonien- 
sem  et  episcopum  monasteriensem  an.  1787.  quibus  pro- 
bavit  encyclicam  quam  nuncius  apostolicus  ad  tractum 
Rheni  Bartholomaeus  Pacca  summi  pontificis  iussu  supe- 
riore  anno  vulgaverat.  In  hac  edicebatur  non  potuisse 
episcopos  relaxationem  concedere  a  gradibus  consangui- 
nitatis  ,  qui  in  indulto  apostolico ,  quod  singulis  quin- 
quenniis  dari  consueverat  tribus  episcopis  electoribus  non 
continebantur  (56).  Quod  cum  aegre  ferrent  illi  archiepi- 
scopi  et  episcopi ,  querelas  fecerunt  apud  summum  ponti- 
ficem  ,  tamquam  de  iniuria  sibi  illata;  iis  porro  Pius  VI. 
inter  cetera  scripsit :  «  Si  ius  esset  episcopis  relaxare  legem 
impedimentorum  matrimonialium  ab  ecclesiae  potestate 
constitutam  ,  et  ubique  in  catholicis  ditionibus  receptam  , 
tota  everteretur  ecclesiae   disciplina  ,   caput   subiiceretur 

(55)  ApuJ  Boskovany  Monumenla  catholica  tom.  I.  pag.  347.  Quinque  ec- 
clesiis  1847. 

(56)  In  hac  encyclica  Barth.  Pacca  exhibet  ordine  chronologico  iuduita, 
quae  ad  quinquennium  tribus  electoribus  dabantur  ab  apostolica  sede  ab  an.  1645 
et  1783.  Cf.  Memorie  storiche  di  monsignor  Bartolomeo  Pacca  ,  orcard.  decano 
dcl  sacro  collegio  sul  di  lui  soggiorno  in  Germaniadel  1786.  all'an.  1794 .  in 
(jualita  di  nttnzio  apostol.  al  tratto  del  Reno  dimorante  in  Colonia  ed.  2. 
Benevento  1833. 

membris ,  ac  proinde  actum  esset  de  ecclesiastica  hierar- 
chia  divinitus  instituta  (57).  »  Quibus  verbis  summus 
pontifex  intimam  expressit  rationem  quare  episcopis  con- 
venire  nequeat  ius  proprium  relaxandi  in  impedimentis  ab 
ecclesia  statutis. 

Quartum  documentum  suppeditat  Pius  VII.  in  Brevi 
27.Febr.  1809.  quo  de  quibusdam  episcopis  gallis  conque- 
ritur,  quod  licet  alii  plures  sibi  concedi  prorogarique  fa- 
cultates  postulaverint  ab  apostolica  sede ,  ii  tamen  id  facere 
omiserint :  «  Dissimulare  non  possumus  ,  inquit  pontifex  , 
non  parum  nobis  admirationi  fuisse ,  quod  plurium  Gal- 
liae  antistitum  litterae  minime  ad  nos  perlatae  fuerint , 
tanta  enim  facultatum  necessitas ,  quanta  premi  sese  ur- 
gerique  tot  alii  eiusdem  imperii  praesules  nobis  exposue- 
runt  ,  omnes  certe  ad  novam  earum  concessionem  im- 
plorandam  suadere  et  propemodum  impellere  debuisset. 
Coniicimus  quidem  nonnullorum  ,  qui  ad  nos  scripserunt 
litteras ,  aut  nondum  perlatas  ad  nos ,  aut  fortasse  etiam 
fuisse  deperditas ;  nollemus  tamen  ( quod  certe  non  sine 
gravi  suspicamur  indicio)  episcoporum  aliquos  idcirco  fa- 
cultatum  prorogationem  ab  hac  sancta  Sede  non  postu- 
lasse ,  quod  perversam  periculique  plenam  opinionem  im- 
biberint ,  posse  se  iure  proprio  in  iis  quoque  dispensare 
aut  absolvere  ,  quae  generalium  conciliorum  sanctionibus, 
summorum  pontificum  decretis ,  diuturno  usu  per  univer- 
sam  ecclesiam  recepto ,  romani  pontificis  potestati  reser- 
vata  sunt :  at  ipsi  viderint  ,  si  forte  (quod  absit)  id  sibi  ar- 
rogaverint  vel  arrogent,  quid  egerint,  quidque  agant  (58).» 
Porro  cuique  perspectum  est  summum  pontificem  aperte 
veluti  digito  indicare  dispensationes  connubiales  ,  de  qui- 
bus  in  hoc  Brevi  potissimum  agitur. 

(57)  Apud  Roskovany  op.  et  loc.  cit.  p.  357. 

(58)  Apud  Moser  in  Collect.  declarationum  et  decretorum  rom.  pontiji- 
cum  circa  varia  dubia  matrimonium  concernentia.  Ad  calcem  op.  De  iiu- 
pediment.  matrim.  n.  XVII. 

Benedictus  XIV.  antequam  pullularent  tot  novitatum 
aucupes  atque  apostolicae  sedis  detractores  in  celeberrimo 
opere  De  synodo  dioecesana  lib.  IX.  cap.  II.  totam  hanc 
quaestionem  iamdiu  expenderat ,  reiectisque  nonnullorum 
doctorum  apparentibus  rationibus  quibus  persuadere  ad- 
nisi  erant ,  in  aliquibus  casibus  posse  episcopos  in  pu- 
blico  impedimento  relaxare ,  sartam  tectamque  rom.pon- 
tifici  hanc  removendi  impedimenta  potestatem  asseruit , 
concluditque  monito  Cabassutii :  «  Sane  istae  ab  episcopis 
concessae  dispensationes  pro  contrahendis  coniugiis ,  aut 
nullitatem  aut  incertitudinem  causant  sacramenti.  At  vero 
in  re  sacramentaria  unanimes  docent  theologi,  non  esse  li- 
citum  quidquam  incerti  adhibere ,  eo  certo  medio  praeter- 
misso  ,  quod  adhiberi  possit.  Atque  ita  licentia  ista  vel 
nefariam  inducit  sacramenti  nullitatem  ,  aut  ad  summum, 
tutiore  simul  et  probabiliore  opinione  reiecta ,  minus  pro- 
babilem  ,  nec  tutam  ,  in  tanti  momenti  sacramento  con- 
sectatur  opinionem.  » 

His  omnibus  praeiverat  Pius  IV.  cum  enim  ad  hunc 
pontificem  principes  et  electores  Germaniae  varia  ,  ut  di- 
cebant ,  gravamina  detulissent  ,  inter  haec  recensuerant 
quoque  dispensationes  sanctae  Sedi  reservatas ,  quibus 
summus  pontifex  respondit  «  iniustissima  ( eos  )  petere  ; 
nam  ubi  archiepiscopi  aut  episcopi  potestatem  habeant  di- 
spensandi  in  his  ,  quae  in  huius  s.  Sedis  auctoritate  con- 
stituta  sunt ,  hoc  est  inferiores  et  subditi  in  lege  su- 
periorum  suorum  ,  nisi  ubi  eis  hoc  expresse  permittilur , 
omni  iuri ,  omnique  rationi  contrarium  esse,  indubitatum 
est  (59).  » 

Cum  igitur  ex  allatis  tum  argumentis ,  tum  documen- 
tis  apertissime  constet  sive  ipsa  rei  qua   de  agitur  spe- 

(59)  Hoc  Pii  IV.  responsum  urget  Pius  VI.  in  laudato  Brevi  ad  archicp. 
coloniensem,  ac  reperitur  apud  Raynaldum  contiuuatorenv  annai.  Baronii  ad 
an.  1363.  n.  44.  ed.  Lucens.  1756.  tom.  XV.  pa».  371. 

ctata  natura  ,  sive  totius  antiquitalis  conspiratione  et  praxi . 
sive  saniorum  theologorum  et  iuris  canonici  interpretum 
communi  consensu  ,  praecipue  vero  romanorum  pontifi- 
cum  iterata  doctrina  et  aucloritate  excludi  episcopos  a 
iure  solvendi  impedimenta  matrimonium  dirimentia ,  inu- 
tili  plane  conficiuntur  labore,  qui  iisdem  illud  vindicare 
vellent  (60). 

ARTICULUS  III. 

Argumenta  expenduntur  quibus  Neotcrici  episcopis  vindicare  satege- 
runt  ius  proprium  relaxandi  ecclesiastica  impedimenta  Matri- 
monium  dirimentia. 

Mirum  est  quomodo  in  re  adeo  perspicua  tot  tantasque 
potuerint  novarum  rerum  cupidi  tenebras  affundere  ad 
adstruendum  contra  communem  doctrinam  ius  episcopo- 
rum  proprium  removendi  impedimenta  ,  quae  irritum  ac 
nullum  reddunt  coniugium.  Istorum  adinventiones  et  com- 
menta  in  unum  colligere  placuit ,  ut  ex  eorumdem  discus- 
sione  magis  pateat  quo  abducant  homines  alioquin  mgenio, 
sagacitate  atque  scientia  praeditos  innovandi  pruritus ,  as- 
sentandi  studium  ,  et  animus  in  apostolicam  sedem  hostilis. 

Nonnulli  igitur  adscito  atque  adoptato  principio  ceu 
axiomate  extra  omnem  controversiam  posito  ,  quod  «  quid- 
quid  potest  pontifex  in  universo  orbe  ,  si  ea  excipias  , 
quae   totius    ecclesiae  statum   respiciunt  ,   uti   fidei    arti- 

(60)  Qnid  vero  possint  episcopi  praestare  hac  in  re  auctoritate  propria  ln- 
culenter  exponit  Benedictus  XIV.  loc.  cit.  Ac  primo  absque  dubio  possunt  di- 
spensare  ab  impedimentis  impedientibus,  si  tres  casus  exeipias,  sponsalium , 
quae  cum  altero  inifa  sint,  quaeque  eo  invito  solvi  uon  possunl ;  voti  ingre- 
diendi  religionem,  et  castitatis  perpetuae,  quae  sunt  apostolicae  sedi  reservata. 
Dispensare  itidein  valent  ab  impedimento  diiimente  occulto  cum  quo  publice 
contracttim  est  matriraonium ,  concurrentibus  tamen  sex  circumstantiis,  quae 
ibidem  recensentur,  et  quidem  pro  foro  tantum  interno.  Demum  ex  communi 
d«)ctorum  sententia,  Sanchezio  praeeunte  Jib.  2.  disp.  40.  n.  7.  gravi  urgente  ne- 
ocssifate ,  cui  nullus  alius  modus  suppetat  occurrendi,  possunt  episcopi  dispen- 
*are  ab  impedimento  occulto  antcquam  celebretur  matrimonium. 

11  8 

culum  definire  ,  potest  id  episcopus  in  sua  dioecesi  ,  nisi 
specialiter  papa  illud  sibi  reservaverit ,  »  inferunt  :  ergo 
episcopi  etiam  seorsum  sumpti  possunt  in  sua  quisque 
dioecesi  dare  relaxationem ,  prout  eam  praebet  rom.  pon- 
tifex  in  universa  ecclesia  ,  cum  non  constet  eam  faculta- 
tem  summos  pontifices  sibi  reservasse  ,  aut  eis  ab  aliquo 
oecumenico  concilio  reservatam  fuisse  (61). 

Verum  eiusmodi  principium  sin  minus  falsum  ,  sal- 
tem  aequivocationi  innititur ;  aliud  enim  est  episcopos 
posse  facere  in  sua  dioecesi  quae  rom.  pontifex  in  uni- 
versa  ecclesia  ( quod  de  nonnullis  rebus  certe  verum  est) , 
aliud  episcopos  posse  irritare  in  sua  dioecesi ,  quae  rom. 
pontifex  pro  tota  ecclesia  fecit.  Etenim  hoc  perinde  esset 
ac  affirmare  posse  inferiorem  superioris  legem  sibi  subii- 
cere  eamque  abrogare ,  ac  relaxare ,  et  membra  capiti 
aequare  atque  etiam  anteferre  cum  evidenti  totius  eccle- 
siasticae  hierarchiae  divina  ordinatione  constitutae  ever- 
sione.  Eo  vel  magis  ,  quod  ,  ut  animadvertit  apposite 
Fagnanus,  mos  sit  canonum  et  conciliorum  fere  ubique 
simpliciter  praecipere  aut  prohibere  quid  faciendum  vel 
non  faciendum ,  quin  ad  prohibitionem  dispensationis  de- 
scendant.  Quapropter ,  si  episcopis  liceret  dispensare  quo- 
tiescumque  dispensatio  non  prohibetur ,  in  eorum  foret  fa- 
cultate  ius  commune  universum ,  ac  universalia  concilia 
subvertere  in  singulis  casibus  dispensando  ,  quod  abso- 
num  ac  erroneum  est  (62) . 

Falsum  praeterea  deprehenditur  eiusmodi  principium, 
quod  a  iure  iterum  iterumque  fuerit  reprobatum.  Omissa 
enim  decretali   Innocentii  III.   hac  de  re  data  ,   satis  de 

(61)  Collat.  andegav.  dogm.  et  moral.  I.conf.  Dispens.de  matr.  2/quaest. 
pag.  510  seqq.  Collat.  Paris  tom.  III.  lib.  V.  conf.  1.  §.  l.  pag.  322.  Collat. 
ambian.  de  theol.  moral.  lib.  I.  p.  391  seqq.  n.  782.  praeter  auctores  ab  iisdem 
coramemoratos. 

(62)  Prosp.  Fagnani  Comment .  in  lib.  decretal.  in  cap.  Xonnisi  n.  44.  De 
Jiliis  presbyterorum. 

illius  reprobatione  constat  e.x  decretali  in  Clem.  Ne  ro- 
manis  ,  de  elect.  in  qua  Clemens  V.  cum  praemisisset : 
« Nos ,  inter  cetera ,  praecipue  attendentes  quod  lex  su- 
perioris  per  inferiorem  tolli  non  potest :  »  declarat  ita  id 
intelligendum  ,  ut  nequeat  ab  inferiori  corrigi,  vel  immu- 
tari ,  vel  dispensari  qnomodolibet  circa  ipsam  seu  aliquam 
eiusparlem.  Hoc  ipsum  efficitur  in  extravaq.  Ioannis  XXII. 
in  cap.  Sancta  romana  de  religiosis  domibus ,  ubi  legitur: 
«  Quidam  autem  eorum  dictum  habitum  ,  et  vivendi  ritum 
a  quibusdam  episcopis ,  seu  eorum  superioribus ,  vel  aliis 
ecclesiarum  praelatis  habuisse  profitentur  ,  quos  nec  eis 
concedere  licuit  contra  formam  concilii  generalis ;»  in  quem 
locum  recte  adnolat  Glossa  litt.  N.  «  Non  licet  igitur  epi- 
scopis  contra  inhibitionem  generalis  concilii  facere ,  cum 
sint  adstricti  ad  observantiam  canonum  (63).  »  Ex  quibus 
aliisque  eiusmodi  iuris  textibus  patet  pro  certo  haberi,  in- 
feriores ,  adeoque  episcopos  respectu  concilii  generalis  at- 
que  romani  pontificis  tamdiu  teneri  ad  observationem  le- 
gum  ,  quamdiu  a  superiore  expresse  non  fuerit  collata 
facultas  immutandi  quidpiam  aut  dispensandi.  Cum  vero 
nuspiam  ac  numquam  sive  a  conciliis  oecumenicis  sive  a 
romanis  pontificibus  facultas  dispensandi  ab  impedimentis 
connubialibus  concessa  fuerit,  immo  cum  rom.  pontifices 
non  semel  ac  solemni  potius  ratione  adversus  nonnullos 
hac  in  re  abusus  protestati  fuerint ,  consequens  est  ex  pa- 
tefacto  principio  nullo  omnino  pacto  posse  episcopos  ius 
istud   sibi  arrogarc. 

Aliud  principium  alii  urgere  solent ,  nempe  praescri- 
ptionis ,  vi  cuius  possunt  episcopi ,  qui  ab  immemorabili 
id  facere  consueverunt ,  veniam  concedere  ut  legitime  con- 
trahantur  coniugia  quibus  obstat  impedimentum  consan- 
guinitatis  in  tertio,  aut  saltem  quarto  gradu.  Hi  profecto 
proprio  iure  hanc  facultatem   tribuunt ;  quocirca    romani 

(63)  Apud  Benpd.  XIV.  De  sijitndo  lib.  IX.  cap.  I.  n.  7. 

pontifices  ea  facultate  in  cuius  pacifica  possessione  iam- 
dudum  sunt  episcopos  privare  nequeunt  (64).  Multo  vero 
magis  id  adstruunt  quoad  sedes  recentius  erectas  ,  quia 
summus  pontifex  non  potuit  contra  illas  praescribere , 
cuiusmodi  fuit  sedes  nanciensis  ,  quae  erecta  non  est  nisi 
anno  1777.  (65). 

Verum  et  hoc  principium  admitti  nequit  ;  siquidem 
eiusmodi  praescriptio  quoad  episcopos  universim  sumptos 
numquam  viguit  ;  nam  ex  certissimis  documentis  constat 
episcopos  ex  universo  orbe  catholico  ad  apostolicam  se- 
dem  confugisse  ,  ut  facultatem  obtinerent  dandi  veniam  ad 
celebranda  coniugia  aliquo  praevio  impedimento  irretita. 
Quod  si  aliqui  episcopi  furtim  ,  ut  ita  dicam  ,  hanc  sibi 
potestatem  vindicarunt  .  statim  ac  ad  notitiam  romanorum 
pontiticum  illa  agendi  ratio  pervenit,  fuit  improbata.  Ac- 
cedit  ,  quod  substrata  ,  quam  vocant  ,  materia  minime 
praescriptionem  patiatur  ,  ut  enim  animadvertit  Benedi- 
ctus  XIV.  ,  si  per  eam  consuetudinem  ,  si  qua  inoleverit, 
disrumpatur  nodus  ecclesiasticae  disciplinae ,  numquam  ad- 
versus  legem  praescribitur,  prout  declaravit  Innocentius  III. 
in  cap.  Cum  inter ,  de  consecr.  Porro  tali  infici  vitio  eam 
consuetudinem  his  verbis  patefecit  Cabassutius  de  aucto- 
ritate  loquens  dispensandi  ,  quam  sibi  nonnulli  gallicanae 
ecclesiae  praesules  vindicabant :  « Si  ,  in  oppositum  re- 
clamantibus  conciliis  oeeumenicis  ,  quae  hanc  potestatem 
uni  summo  pontifici,  legatoque  reservant ,  sibi  ausint  vin- 
dicare  gallicani  ducenti  circiter  et  quadraginta    nimirum 

(64)  Ita  quiilem  pseudonymus  Auianus  EJiphius  in  libcllo  inscripto :  Con- 
cordia  iuris  canonici  citm  edictis  caesareo-regiis  rc&cntius  emanalis  in  ma- 
teria  dispensationum  super  impedimentis  malrimonii  ad  ven.  Jlungariae  cle- 
>'«Mt.VirKlononae  1/81.  Item  CoJIat.  andegaven.op.cit.p.522.  Ritualc  Bellicensc 
tora.  I.  p.  4G0.  Chatizel  de  la  Ne>oniere  tr.  Du  Pouvoir  des  Ev6ques  sur  les 
emptchements  du  mariage  pour  svrvir  de  suppUment  a  la  nouvclle  ed.  des 
lonf.  d'Angers  1782.  qui  coarctant  eain  ad  illos  episcopos  penes  quos  perse- 
veravit  antiqua  consuetudo. 

(65)  Ita  Theolog   nanciensis  pag.  290. 

episcopi  ,  cum  suis  vieariis  ,  seorsim  in  suis  dioecesibus, 
singuli  pro  suo  arbitrio ,  huiusmodi  licentiam  ;  ingruet 
profecto  tota  gallicana  ditione  admodum  exuberantior  et 
inordinatior  inter  tot,  tamque  diversa  sibi,  aliisque  indul- 
gentium  praelatorum  capita  in  dispensandis  matrimoniis 
licentia.  Quin  etiam  ,  si  per  universum  regnum  ista  inva- 
lesceret  consuetudo  ( quod  malum  Deus  avertat),  contin- 
geret  demum  ut  quilibet  laici  etiam  subalternorum  tri- 
bunalium  iudices  ,  per  captionem  et  distractionem  bonorum 
episcopalium  ,  ipsosmet  episcopos  cogerent ,  pro  suo  pe- 
culiari ,  aut  amicorum  ,  aut  partium  postulantium  affectu 
ad  sic  dispensandum  ,  sicut  iamdudum  compellunt  invi- 
tos  ad  monitoria  et  excommunicationes  decernendas ;  sic- 
que  simile  quid  illis  obveniret  divinae  huic  apud  Isaiam 
comminationi  :  Pro  eo  quod  abiccit  populus  iste  aquas  Si- 
loe ,  quae  vadunt  cum  silentio  ,  proptev  hoc  ecce  adducet 
Dominus  super  eos  aquas  fluminis  fortes  et  multas.  Sic  enim 
renuentes  hac  in  parte  summo  universalis  ecclesiae  pon- 
tifici  subiici ,  compelluntur  indignissime  laicorum  iudicum 
infimorum  decretis  obtemperare ,  aut  propriorum  fructuum , 
ni  pereant,  interceptionem  ac  privationem  pati  (66).» 

Haec  autem  mirifice  confirmantur  ex  iis ,  quae  paulo 
ante  innuimus  de  episcopo  augustano  in  concilio  tridentino, 
qui  patribus  suasit  ne  episcopis  singulis  facultas  tribuere- 
tur.  laxandi  in  quarto  gradu.  Hac  enim  facultate  semel 
episcopis  concessa ,  vix  actum  non  esset  de  hac  discipli- 
nae  parte ,  quae  tamen  cordi  erat  concilio  universo ,  ac 
proinde  grave  vulnus  eidem  fuisset   inflictum  (67).  Cum 

(6G)  Theoria  el  praxis  ivris  canon.  lib.  11/.  cap.  27.  post  art.  5. 

(«7)  Sic  eniiu  totam  rem  in  sua  Hist.  conc.  trident.  lib.  XXIII.  cap.  IX. 
n.  17.  refert  caid.  Paliavicinius  i  «Perche^  poi  abbiano  a  se  riservate  i  pontelici 
le  suddette  dispensazioni  lasciero,  che  lo  dichiari  il  parere  detto  e  abbracciato 
in  coucilio  di  Marcantonio  Bobba  vescovo  di  Agosta  ambasciadore  del  duca  di 
Savoia  ,  il  quale  proponendosi  quivi :  che  almeno  la  podesta  del  dispensare  nel 
quarto  grado  s' accomunassea  vescovi,  considerd  esser  questo  assai  contrario  a 
cid,chesi  voleva,  le  dispensazioni  farsi  di  rado:  imperocche  una  pcr  vescovoche 

igitur  evitari  nequeat  disciplinae  relaxatio  per  eiusmodi 
consuetudinem  ,  numquam  praescriptio  poterit  esse  legi- 
tima,  ac  ius  inducere. 

Absonum  autem  est  quod  in  theologia  nanciensi  adiici- 
tur  de  sedibus  nuper  erectis  ,  quod  non  possit  summus 
pontifex  adversus  eas  praescribere ,  quasi  nempe  quaeli- 
bet  nova  sedes  a  iure  communi  immunis  foret.  Ex  hoc 
principio  consequeretur  in  novis  omnibus  dioecesibus  , 
quae  a  Pio  VI.  Pio  VII.  Leone  XII.  Gregorio  XVI.  et  a 
Pio  IX.  erectae  sunt  in  America  praesertim  septentrionali, 
in  regione  canadensi ,  et  alibi  tam  magno  numero ,  omnes 
illarum  sedium  episcopos  posse  iure  proprio  veniam  dare 
in  impedimentis  dirimentibus.  Idem  dic  de  episcopis ,  qui 
ad  hierarchiam  pertinent  nuper  restitutam  a  Pio  IX.  in 
Anglia  et  in  Hollandia  ;  hoc  est  vere  desipere.  Demum 
falso  assumitur  ius  reservationis  in  rom.  pontificem  deri- 
vari  ex  titulo  praescriptionis ,  non  autem  ex  primatu  quo 
divinitus  gaudet  in  ecclesiam  universam.  Quo  fundamento 
everso ,  ruit  superstructum  aedificium. 

Tertium  principium  desumitur ,  ut  innuimus ,  ex  di- 
stinctione  inter  dispensationes ,  quae  dicuntur  per  gratiam 
et  eas  quae  iustitiae  nuncupantur.  Huius  distinctionis  pri- 
mus  architectus  et  inventor  extitit  Aloisius  Litta  medio- 
lanensis.  Iuxta  hunc  auctorem  vinculum  legis  relaxare 
ex  gratia  proprium  est  solius  legislatoris ,  adeoque  supremi 
imperantis ;  contra  vero  relaxare  ex  aequitate  quodammodo 

sc  ne  concedesse  sarebbero  state  assai  piii  frequenti  di  quante  ne  fosse  per  dare 
ogni  largo  pontefice.  Scnza  che ,  eziandio  facendo  rispetto  fra  quei  clie  possono 
dispensare,  d'uno  con  uno;  quanto  i  poini  stanno  piii  in  alto  ramo  dell'  albero; 
tanto  menoson  colli.  »  Etcap.  X.  n.  12.  ita  prosequitur  liistoriographus:  «Sopra 
Ia  pubblica  utilita  di  quesfa  riservazione .  si  ritornino  alla  mernoria  i  lettori  cio , 
che  altrove  abbiamo  considerato :  quanto  la  cbiave  delle  dispensazioni  e  in  mano 
piu  debole ,  tanto  piu  leggennente ,  e  piii  spesso  trarsene  la  grazia  o  con  favori , 
o  con  preghiere,  o  con  terrori.  E  percio  nelle  republiche  ben  ordinate  Ia  balia 
nel  dispensare  in  cose  gravi  suol  ristrignersi  a'  magistrati  supremi :  i  quali  sic- 
come  piii  pofenti ,  cos\  sono  meno  bisognosi  e  men  timorosi ,  e  pero  guardiani 
piii  inespugnabili  delle  leggi.» 

et  iustitia  in  casu  urgenti  et  gravi,  cum  nempe,  ut  lo- 
quitur  tridentinum :  «  Urgens  iustaque  ratio ,  et  maior  quan- 
doque  utilitas  postulaverint ,  cum  aliquibus  dispensandum 
esse  (68) ,  »  id  quidem  spectat  ad  iudicem ,  qui  libratis 
hinc  inde  momentis  decernit  in  illo  peculiari  casu  legem 
fore  iniustam  nisi  dispensatio  concedatur.  Porro  hoc  in 
casu  episcopi  singuli  iudices  sunt ,  utpote  qui  causas  ex- 
cutiant ,  an  in  eis  duae  praefatae  conditiones  concurrant 
gravitatis  et  utilitatis ,  quas  concilium  exposcit  in  conce- 
denda  relaxatione.  Tunc  vero  non  solum  possunt  episcopi 
subditos  suos  a  legis  vinculo  solvere ,  sed  plane  tenentur 
iure  hoc  proprio  uti ,  prout  in  adducto  decreto  tridentini 
patres  declarant  addendo :  « Id  causa  cognita ,  ac  summa 
maturitate  atque  gratis  a  quibuscumque ,  ad  quos  dispen- 
satio  pertinebit ,  erit  dispensandum ;  aliterque  facta  ,dispen- 
satio  subreptitia  censeatur  (69).  »  Si  igitur  concurrentibus 
adductis  conditionibus ,  quae  veram  exceptionem  legis  con- 
stituunt ,  ius  habent  subditi  ad  dispensationem ,  ius  ,  im- 
movero  et  officium  habent  episcopi  dispensandi ,  quod  nisi 
faciant ,  reos  violati  canonis  tridentini  se  constituent  (70) . 

Optime  quidem ,  si  eiusmodi  principium  non  esset  no- 
vum  ac  aperte  falsum ,  ac  si  directa  fronte  non  adversare- 
tur  eidem  concilio  tridentino  cuius  auctoritate  fulcire  sy- 
stema  suum  hic  auctor  adnititur. 

Sane  quod  novum  sit  eiusmodi  principium  multiplici 
indicio  deprehenditur,  Ac  1.  quod  illud  nonnisi  sub  finem 
sec.  XVIII.  omnium  primus  auctor  noster  excogitaverit , 
quin  ullum  illius  vestigium  antea  reperiatur;  2.  quod  nemo 
unquam  tot  episcoporum ,  quibus  cordi  esse  debuit  propria 
iura  vindicare  illud  agnoverit ,  aut  in  praxim  deduxerit ; 


(68)  Sess.  XXV.  De  re/orm.  cap.  XVIII. 

(69)  Ibid. 

(70)  Sic  Litta  in  op.  Del  diritto  di  stabilir  impedimenti  dirimenti  il  ma- 
ttimonio  e  dispensare.  Pavia  1783.  ed.  2.  II.  n.  8. 

3.  quod  evertatur  a  contrario  usu  hactenus  in  universa 
ecclesia  servato  a  sec.  XIII.  quando  eiusmodi  dispensatio- 
nes  praeviae  introduci  coeperunt  (71). 

Falsum  praeterea  ex  eo  esse  probatur ,  quod  licet  ur- 
gens  iustaque  ratio  et  maior  utilitas  ,  ut  tridentinum  lo- 
quitur,  dispensationem  postularent ,  tamen  nullum  exinde 
ius  umquam  agnitum  fuerit  ex  parte  eorum ,  qui  remotio- 
nem  impedimenti    petierunt ,  nullaque  obligatio  ex   parte 
concedentis.  Constanter  enim  tamquam  favor  et  gratia  eius- 
modi  relaxatio  habita  est.  Quare  his  verbis  s.  Bernardus 
alloquebatur  Eugenium  III.    «  Quid?  inquis  ,  prohibes  di- 
spensare?  .-.  .  .  Non  sum  tam  rudis  ,  utignorem  positos  vos 
esse  dispensatores ,  sed  in  aedificationem ,  non  in  destru- 
ctionem.  Denique  quaeritur  inter  dispensatores ,  ut  fidelis 
quis  inveniatur.  Ubi  necessitas  urget ,  excusabilis  dispen- 
satio  est ,  ubi  utilitas  provocat ,  dispensatio  laudabilis  est  r 
utilitas  t  dico ,  communis ,  non  propria  ;  nam  cum  nil  ho- 
rum  est ,  non  plane  fidelis  dispensatio ,  sed  crudelis  dissi- 
patio  est  (72).  »  Igitur  gravi  etiam  urgente  causa,  imo  et 
necessitate  interveniente  ,  tamen  non  ex  iustitia ,  sed  ex  ve- 
nia,  et  gratia  tribuitur  dispensatio.  Quinimo  vidimus  rom. 
pontifices  in  eiusmodi  relaxationibus ,   etiam   concurrenti- 
bus  recensitis  conditionibus  in  summo  gradu  ,  consuevisse 
tamen  poenitentiae  subiicere  eos  quibuscum  dispensabant, 
vel  saltem,   aliqua  eos  mulcta  veluti  in  compensationem 
relaxatae  legis  onerare ,   prout  adhuc  nunc  fieri  solet. 

Ad  falsitatem  ulterius  istius  principii  patefaciendam 
illud  accedit ,  quod  etiamsi  iudices  sibi  videre  visi  fuerint 
aliquo  in  casu  peculiari  concursum  dictarum  conditionum , 
exinde  minime  sequitur  eo  ipso  iudices  posse  dispensa- 


(71)  Cf.  opusc.  Lettera  dell'  abbale  N.  A".  inlorno  il  libro  del  skjnor  ca- 
nonico  Litta  sopra  il  dirilto   di  stabilire  impcdimenli  dirimcnti  il  matri 
monio  e  di  dispensare.  In  Italia  1784.  §.  ti. 

(72)  De  considerat.  ad  Eugcn.  lib.  III.  cap.  III.  n.   18. 

tionem  deeernere.  Alioquin  possent  iudices  inferiores  le- 
gislatoris  supremi  seu  principis  legem  violare ;  quod  pro- 
fecto  nemo  dicet.  Quare  inconcussum  penes  omnes  permanet 
quod  s.  Thomas  statuit :  «  Qui  habet  regere  multitudinem 
habet  potestatem  dispensandi  in  lege  humana  ,  quae  suae 
auctoritati  innititur.  »  Sed  praestat  integrum  eiusdem  An- 
gelici  doctoris  textum  describere  :  «  Contingit  quandoque  , 
ait  ipse,  quod  aliquod  praeceptum  ,  quod  est  ad  commo- 
dum  multitudinis  ut  in  pluribus  ,  non  est  conveniens  huic 
personae ,  vel  in  hoc  casu  :  quia  vel  per  hoc  impediretur 
aliquid  melius  ,  vel  etiam  induceretur  aliquod  malum.  .  .  . 
Periculosum  autem  esset ,  ut  hoc  iudicio  cuiuslibet  com- 
mitteretur:  nisi  forte  propter  evidens  et  subitum  pericu- 
lum ;  et  ideo  ille ,  qui  habet  regere  multitudinem  ,  habet 
potestatem  dispensandi  in  lege  humana ,  quae  suae  auctori- 
tati  innititur ,  ut  scilicet  in  personis  vel  in  casibus  ,  in  qui- 
bus  lex  deficit ,  licentiam  tribuat ,  ut  praeceptum  legis  non 
servetur  (73).»  Exinde  concludit  s.  doctor.  « In  lege  hu- 
mana  publica  non  potest  dispensare  nisi  ille  a  quo  lex  au- 
ctoritatem  habet ,  vel  is  ,  cui  ipse  commiserit  (74).»    . 

Insuper,  adversario  ipso  fatente,  iudicium  singulorum 
cpiscoporum  admittit  appellationem ;  siquidem  nemo  in 
re  lanti  momenti ,  ex  qua  nempe  pendet  sacramenti  va- 
lor ,  potest  tuto  acquiescere  sententiae  iudicis  inferioris  , 
qui  si  forte  erret ,  non  posset  auctoritate  sua  vitio  quo 
forte  laboraret  dispensatio  mederi ,  adeoque  involvit  ne- 
cessario  grave  saltem  nullitatis  dubium  usus  istius  facul- 
tatis  ex  parte  episcoporum ,  qui  suprema  auctoritate  non 
fruuntur  (75). 

Sed  quod  caput  est,  aperta  fronte  huius  auctoris  sy- 
stema  concilio  tridentino  adversatur ,  etsi  eius  invocet  au- 

(73)  I.  •),.  q.  t)7.  ar.  4.  in  corp. 

(7i)  Ibifl.  in  re*p.  a«l  3. 

(75)  Cf.  Gerdil.  Trattato  del  matrim.  part.  II  f.  7. 

ctoritatem.  ISam  sic  ipse  ratiocinatur :  concilium  tridenti- 
num  est  quod  ad  perfectionem  adduxit  verarum  iustitiae 
relaxationum  existentiam ;  statuendo  enim  canone  seu  re- 
gula  generali  ecclesiastica  legi  cuicumque  veram  exce- 
ptionem  mediante  iudice ,  simulque  iniungendo  relaxatio- 
nem  a  quavis  ecclesiastica  lege  in  qua  inveniatur  urgens 
iustaque  ratio  et  maior  quandoque  utilitas ,  ex  una  parte 
obligationem  superiori  hisce  in  casibus  dispensandi ,  ex 
altera  vero  ius  ad  dispensationem  subdito  inesse  con- 
stituit  (76). 

Ast  plura  heic  sunt  animadvertenda ,  ac  1 .  quod  con- 
cilium  canonem  seu  decretum  suum  emisit  ad  coercendum 
potius  quam  ad  extendendum  relaxationum  usum ,  ut  patet 
ex  prooemio  eiusdem  decreti  ab  adversario  praetermisso , 
quod  ita  se  habet :  «  Sicuti  publice  expedit  legis  vincula 
quandoque  relaxare ,  ut  plenius ,  evenientibus  casibus  ,  et 
necessitatibus  pro  communi  utilitate  satisfiat ;  sic  frequen- 
tius  legem  solvere  exemploque  potius ,  quam  certo  per- 
sonarum ,  rerumque  delectu  ,  petentibus  indulgere ,  nil 
aliud  est,  quam  unicuique  ad  leges  transgrediendas  aditum 
dare.  Quapropter  sciant  universi .  sacratissimos  canones 
exacte  ab  omnibus  ,  et  quoad  eius  fieri  poterit ,  indistin- 
cte  observandos.  Quod  si  urgens,  iustaque  ratio,  et  maior 
quandoque  utilitas  postulaverint ,  cum  aliquibus  dispensan- 
dum  esse ;  id  causa  cognita ,  ac  summa  maturitate  atque 
gratis ,  a  quibuscumque  ,  ad  quos  dispensatio  pertinebit , 
erit  praestandum;  aliterque  facta  dispensatio  subreptitia 
censeatur  (77).  »  Si  proinde  ad  compescendam  relaxatio- 
num  facilitatem  concilium  hoc  suum  edidit  decretum ,  hoc 
ipso  patet  falsam  esse  interpretationem  adversarii ,  iuxta 
quam  amplissimum  aditum  concilium  aperuisset  ad  rela- 
xationes  faciendas  ,  eas  committendo  unicuique  episcopo, 

(76)  Litta  op.  cit.  pag.  259-266. 

(77)  Sess.  XXV.  Cap.  XVIII. 

uti  ex  Cabassutio ,  et  ex  suffragio  lato  in  concilio  ipso 
tridentino  ab  episcopo  augustano  adnotavimus. 

2.  Adversarius  ut  eruat  ius  in  subditis  ad  haben- 
dam  relaxationem ,  atque  obligationem  ad  eam  dandam 
ex  parte  superiorum  ,  pro  certo  sumit  illud  praestandum 
obligationem  inferre ,  et  tamen  ,  ut  patet  ex  orationis  serie , 
ea  vox  praestandum ,  non  exprimit  dehitum  relaxationis  , 
sed  modum  praecipit ,  quo  eiusmodi  relaxationes  faciendae 
sint,  causa  primum  cognita ,  ac  summa  maturitate  ;  prout 
magis  patefit  ex  poena ,  seu  comminatione  adiecta :  ali- 
terque  dispensatio  facta ,  suhreptitia  censeatur. 

3.  Universalis  ecclesiae  praxis  immediate  post  con- 
cilii  tridentini  celebrationem  iamdiu  verum  decreti  sen- 
sum  determinavit.  Nam  vel  ii  ipsi  episcopi ,  e  quibus 
decretum  emanavit,  ad  sedes  suas  reversi  recurrere  con- 
sueverunt  ad  apostolicam  sedem  ut  obtinerent  relaxandi 
facultatem.  At  certe  ipsi  decreti  tridentini  sensum  igno- 
rare  non  poterant.  Duo  concilia  provincialia ,  quae  in  Gal- 
liis  post  tridentinam  synodum  convocata  sunt,  scilicet  tu- 
ronense  et  tolosanum ,  ut  suo  loco  vidimus  ,  declararunt 
episcopos  haud  posse  dispensare  ab  impedimentis  matri- 
monium  dirimentibus.  Demum  ,  omissis  theologis  et  cano- 
num  interpretibus  ,  qui  unanimes  hac  in  re  sunt ,  congre- 
gationes  romanae  verum  germanumque  tridentini  decreti 
sensum  aperuerunt ,  ut  testatur  Benedictus  XIV.  his  verbis: 
«  Sacrae  urbis  congregationes ,  concilii  videlicet ,  et  supre- 
mae  inquisitionis ,  non  semel  proscripserunt  tamquam  fal- 
sam  et  temerariam  propositionem  asserentem  episcopis 
ius  dispensandi  super  impedimento  dirimente  publico , 
quod  obsistat  matrimonio  contrahendo,  etiamsi  gravis  ur- 
geat  illud  contrahendi  necessitas  (18).» 

4.  Falso  assumit  adversarius  tridentinum  ad  perfe- 
ctionem  tandem  adduxisse   decreto  suo  relaxationum  sy- 

(78)  Dc  synodo  dioec.  Hb.  IX.  cap.  II. 

stema  dum  praescripsit  conditiones  sub  quibus  illae  con- 
cedi  licite  possent ,  immo  et  deberent  ex  iuslitia ,  ac  fere 
abolevit  relaxationes  ex  gratia  propter  quas  solum  adeunda 
esset  apostolica  sedes.  Quasi  nempeanteid  temporis  rom. 
pontifices  dispensare  consueverint  absque  cognita  causa 
ac  sine  urgente  gravi  causa  aut  maiori  utilitate ;  at  vero 
ex  factis  publicis  atque  notoriis  contrarium  constat.  Ut 
unum  autem  alterumve  in  medium  afferamus  exemplum  ; 
sec.  XIII.  Alphonsus  rex  Castellae  ad  Clementem  IV.  re- 
currit  facultatem  petens  tradendi  filiam  suam  filio  impera- 
toris  Balduini  quorum  nuptiis  impedimentum  obstabat.  At 
rom.  pontifex  non  satis  graves  iudicavit  causas  relaxatio- 
nis  quam  rex  exposcebat ,  hinc  eam  denegavit  rescribens : 
«  Quia  pp.  ss.  canones  in  ea  sunt  soliditate  fundati  ,  ut 
ab  eis  nullatenus  recedi  deceat  aut  oporteat ,  nisi  magna 
id  suadeat  utilitas ,  aut  necessitas  iusta  compellat,  quorum 
neutram  videre  potuimus ,  in  (iliae  tuae  et  carissimi  in 
Christo  filii  nostri  Balduini  imperatoris  constantinopolitani 
nati  copula ,  pro  qua  nostrae  dispensationis  gratia  pete- 
batur  etc.  (79).  »  Contra  vero  idem  pontifex  Clemens  IV. 
impedimentum  relaxavit  cum  filio  regis  Siciliae  eo  quod 
viderit  iustas  adesse  causas  :  «  Etsi ,  inquit  pontifex  ,  con- 
iunctio  copulae  coniugalis  in  quarto  consanguinitatis  et 
affinitatis  gradu  sacris  sit  canonibus  interdicta,  apostoli- 
cae  tamen  sedis  providentia  rigorem  mansuetudine  tem- 
perans,  super  his  dispensat  interdum  ,  et  quod  negat  iuris 
severitas  ,  de  gratia  benignitatis  indulget,  praesertim  cum 
necessitas  exigit ,  et  causa  rationabilis  id  exposcit  (80).»  Sic 
Alexander  IV.  an.  1258.  a  Galliarum  rege  rogatus  legem 
solvit  de  consanguinitatis  gradibus  ;  contra  vero  Walde- 
maro  svecorum  regi  veniam  dare  detrectavit,  ut  nuberet 
Sophiae  suae  ex  fratre  nepti ;   postea    tamen  gravioribus 

(79)  Apud  3Iartenc  Anecdot.  tom.  II.  pag.  303. 

(80)  Ibid.  pag.  537. 

expensis  causis  hanc  ipsam  veniam  dedit ,  et  ita  nuptiae 
illae  conciliatae  sunt  ut  refert  Raynaldus  (81).  Aliud  exem- 
plum  suppeditant  Clemens  VI.  et  Innocentius  VI.  apud 
Baluzium  (82).  Item  Ioannes  XXII.  qui  veniam  ,  quam  pro- 
pter  cognationis  impedimentum  Aragoniae  rex  afe  se  po- 
stulaverat  concedere  renuit  apud  Raynaldum  (83).  Plura 
alia  eiusmodi  exempla  suppeterent ,  quae  necesse  non  est 
per  singula  referre.  Interim  ex  allatis  luculenter  patet 
quomodo  iamdiu  ante  tridentinum  concilium  cognitae  ac 
servatae  fuerint  conditiones  ab  eodem  concilio  recensitae 
ad  licitam  relaxationem  faciendam ,  magna  scilicet  utilitas 
aut  necessitas  aut  caussa  rationabilis ,  quas  tantum  illud 
renovavit  ac  sancivit. 

Hisce  nihilominus  non  obstantibus ,  relaxatio  dala  est 
non  tamquam  ex  iustitia  debita ,  sed  ex  gratia ,  ut  patet 
ex  rescriptorum  allatorum  verbis  ,  et  ita  se  constanter 
gesserunt  rom.  pontifices  sive  ante  sive  post  tridentinum 
decretum. 

Quod  si  nimium  frequens  et  larga  gratiarum  effusio , 
ut  loquitur  Clemens  IV.  (84),  scandala  non  raro  peperit, 
num  huic  tam  largae  gratiarum  effusioni  opportunum  obi- 
cem  posuisset  concilium  ,  si  facultatem  suo  decreto  dedis- 
set  episcopis  singulis  impedimenta  relaxandi ,  quando  id 
necessitas  et  iusta  causa  postularent,  adeo  ut  reservatae  de- 
hinc  essent  apostolicae  sedi  relaxationes  tantum  ex  gratia, 
permissae  vero  imo  et  iniunctae  singulis  episcopis  relaxa- 
tiones  ex  iustitia  ?  nemo  post  ca  quae  hactenus  dicta  sunt 
profecto  id  sibi  persuadebit.   Ex  hisce  omnibus  animad- 

(81)  Ad  an.  1258.  n.  X.  et  1259.  n.  XIX.  pag.  27  et  39.  tomi  III.  ed.  Lucens. 

(82)  Miscellan.  diplom.  tom.  III.  ed.  Lucens. 

(83)  Ad  an.  1329.  n.  LXXXVIII.  seq.  pag.  46.  tomi  III.  ed.  cit. 

(84)  £n  verba  Clementis  in  respons.  ad  Alphonsnm  Castilliae  regetn  :  «Larga 
in  hac  materia  retroactis  facta  lemporibus  diversarum  effusio  gratiarum  multos 
reddidit  sub  spe  veniae  faciles  ad  incestum  i  tantum  crimen  eo  levius  Iicet  temere 
mdicantes,  quo  facilius  ante  coniunctioncm  vel  postea  dispensationis  gratia  po- 
toat  obtineri.  »  Apud  Martene  Anecdot.  tom.  II.  pag.  304  seq. 

versionibus  pronum  est  inferre  quam  inane  sit  principium 
distinctionis  inter  dispensationes  gratiae  et  iustitiae  ,  ut 
inde  romanorum  pontificum  praerogativa  limitetur,  et  epi- 
scoporum  communis  auctoritas  augeatur. 

Quartum  principium  petitur  ex  natura  ac  indole  re- 
servationis ,  quam  vocant.  Siquidem  reservatio ,  inquit 
Litta  ,  non  est  nisi  impedimentum  exercitii  propriorum 
iurium  ,  ut  evadat  iuris  alieni  (85).  Porro  haec  defini- 
tio  complectitur  tria  reservationum  genera  ,  scilicet  1 .  de- 
legantis  super  delegato ;  2.  superioris  super  inferiori  ; 
3.  renunciatarii  super  renunciante  (86).  Reliquis  autem 
omissis,  reservatio  superioris  respectu  inferioris,  quoniam 
supponit  ius  extinguibile,  sic  referri  nequit  ad  aliquod 
ius  vere  episcopale ,  cum  hoc  sit  prorsus  indelebile  ,  prout 
est  ordo ,  qui  illud  includit ;  adeoque  reservationes  pon- 
tificiae  numquam  afferre  nullitatem  poterunt  in  usu  iu- 
rium  vere  episcopalium  ,  sed  solum  poterunt  illud  efficere 
illicitum.  Prout  ,  quidquid  censeant  theologi  ,  valida  est 
absolutio  a  sacerdote  collata  casibus  reservatis  etsi  illi- 
cita ,  quia  potestas  radicalis  absolvendi  provenit  ex  or- 
dine  prorsus  indelebili.  Immo  magis  valet  haec  ralio 
quoad  episcopos  relate  ad  pontificem ,  quam  quoad  pres- 
byteros  relate  ad  episcopos.  Jltenim  ex  s.  Thoma  :  «  Po- 
testas  sacerdotis  exceditur  a  potestate  episcopi ,  quasi  a 
potestate  alterius  generis  (87).  »  Nequeunt  igitur  reser- 
vationes  pontificiae  iuribus  propriis  episcoporum  inter 
quae  recensetur  relaxatio  impedimentorum  coniugalium  , 
nocumentum  afferre ,  ita  ut  possint  ipsi  veniam  dare , 
quin  etiam  et  debeant  in  relaxationibus ,  quae  dicuntur 
iustitiae. 

Verum  machina  haec  tota  facile  concutitur  atque  dis- 

(85)  Op.  cit.  pag.  190. 

(86)  Ibid. 

(87)  Suppl.  q.  XL.  art.  fi.  ad  3. 

solvitur.  Etenim  falsa  est  exhibita  definitio  in  eo  quod 
dicitur  impedimentum  exercitii  propriorum  iurium.  Siqui- 
dem  eiusmodi  definitio  non  verificatur  quoad  delegantem  ac 
delegatum.  Etenim  delegatus  nullum  ius  proprium  habet, 
sed  ius  omne  unice  derivat  ex  delegante ,  qui  si  retra- 
hat  concessam  facultatem  ,  illico  cessat  et  evanescit  ius 
omne  in  delegato,  ut  per  se  patet. 

Falsum  praeterea  est  quod  ait  adversarius  ,  reservatio- 
nem  superioris  respectu  inferioris  locum  habere  non  posse 
quoad  pontificem  relate  ad  episcopos  ,  quum  eorum  iura 
sint  inextinguibilia,  seu  independentia  prout  est  ordo  a 
quo  proveniunt.  Nam  cum  haec  asserit,  ipse  pro  certo  su- 
mit  1 .  iura  episcoporum  in  re  de  qua  agimus  provenire  ex 
potestate  ordinis ,  cum  tamen  non  proveniant  nisi  ex  po- 
testate  iurisdictionis ;  2.  assumit  inter  iura  episcopalia 
etiam  ius  per  se  reperiri  relaxandi  impedimenta  dirimen- 
tia  ,  quod  tamen  esse  omnino  a  veritate  alienum  multi- 
plici  ex  capite  ostendimus  ;  3.  assumit  ius  illud  esse  in- 
extinguibile  ,  ita  ut ,  si  non  obstante  reservatione ,  tribuant 
episcopi  solutionem  ab  impedimentis  ,  ea  quidem  illicita 
sit,  non  autem  invalida,  cum  tamen  et  illicita  et  inva- 
lida  sit  ,  utpote  data  ab  eo  ,  qui  nulla  potitur  auctoritate. 
Nam  etiamsi  concederetur ,  quod  falsum  existimamus ,  iu- 
risdictionem  episcoporum  singulorum  esse  immediate  a 
Christo ,  verumtamen  in  eius  exercitio  ita  obnoxia  est  to- 
tius  ecclesiae  capiti ,  seu  rom.  pontifici ,  ut  irrita  evadant 
acta ,  quae  sine  pontificia  auctoritate  multo  vero  magis  , 
quae  contra  eius  auctoritatem  ponerentur:  4.  demum  as- 
sumit,  quod  falsum  omnino  est ,  quasi  perinde  sit  aliquid 
esse  inextinguibile  ,  ac  independens  ;  potest  enim  aliqua 
potestas  esse  inextinguibilis ,  quae  tamen  alteri  subordi- 
nata  sit. 

Quoniam  vero  adversarius  in  medium  affert  exemplum 
sacerdotum  ,  qui  sine   iurisdictione   impertiuntur  absolu- 

tionem  a  casibus  reservatis  ,  quae  illicita  quidem  foret . 
non  tamen  nulla  ,  ac  si  ageretur  de  opinione  tantum  theo- 
logorum ,  iuverit  ipsi  opponere  canonem  dogmaticum  con- 
cilii  tridentini  quo  decernitur  :  «  Si  quis  dixerit  episcopos 
non  habere  ius  reservandi  sibi  casus  ,  nisi  quoad  exter- 
nam  politiam  ,  atque  ideo  casuum  reservationem  non  pro- 
hibere  ,  quominus  sacerdos  a  reservatis  vere  absolvat  ; 
anath.  sit  (88).»  Ergo  adversarius  non  in  liberam  theo- 
logorum  opinionem  ,  sed  in  fidei  dogma  impegit.  Tales 
sunt  theologi  illi ,  qui  iura  pontificia  seu  apostolicae  se- 
dis  adoriuntur  ! 

Ad  germanam  Angelici  doctoris  mentem  assequendam , 
satis  erit  intesxum  eius  textum  exhibere.  In  allesiato  enim 

o  o 

art.  6.  hanc  sibi  s.  doctor  quaestionem  proponit  :  utrum 
super  episcopos  possit  esse  aliquis  superior  in  ecclesia  ? 
post  allatas  nonnullas  auctoritates  ita  respondet  :  «  di- 
cendum  ,  quod  ubicumque  sunt  multa  regimina  ordinata 
in  unum  ,  oportet  esse  aliquod  universale  supra  particu- 
laria  regimina.  .  .  Et  ideo  cum  tota  ecclesia  sit  unum  cor- 
pus  ,  oportet ,  si  ista  unitas  debet  conservari  ,  quod  sit 
aliqua  potestas  regitiva  respectu  totius  ecclesiae  supra  po- 
testatem  episcopalem  ,  qua  unaquaeque  specialis  ecclesia 
regitur :  et  haec  est  potestas  papae ;  et  ideo  illi ,  qui  hanc 
potestatem  negant ,  schismatici  dicuntur ,  quasi  divisores 
unitatis  ecclesiae.  »  Quod  cum  more  suo  dilucide  expo- 
suerit ,  in  responsione  ad  tertiam  quam  sibi  obiecerat  dif- 
ficultatem ,  quod  «  superior  potestas  non  potest  conferri 
per  inferiorem  .  .  .  unde  etiam  sacerdos  non  potest  pro- 
movere    episcopum  ,    neque    sacerdotem.    Sed    episcopus 

(88)  Sess.  XIV.  can.  II.  In  praevia  autem  doctrinae  catliolicae  expositione 
concilhim  in  eadem  sess.  cap.  XIII.  haec  habet :  «  Quoniam  igitur  natura  et  ra- 
tio  iudicii  illud  exposcit,  ut  sententia  in  subditos  dumtasal  ferafur,  persua- 
Mim  semper  in  ecclesia  Dei  fuit,  et  verissimum  esse  synodus  haec  confirmat, 
millius  momenti  absohitionem  eam  esse,  quam  sacerdos  in  eum  profert,  in 
«]uem  ordinariam  aut  subdelegatam  non  hahet  nirisrlictionem.  « 

potest  quemlibet  episcopum  promovere  ,  quin  etiam  ostien- 
sis  episcopus  consecrat  papam.  Ergo  episcopalis  dignitas 
in  omnibus  est  aequalis,  et  sic  unus  episcopus  non  de- 
bet  alii  subesse.  » 

Resp.  «  Dicendum ,  quod  potestas  sacerdotis  exceditur 
a  potestate  episcopi ,  quasi  a  potestate  alterius  generis : 
sed  potestas  episcopi  exceditur  a  potestate  Papae,  quasi 
a  potestate  eiusdem  generis.  Et  ideo  omnem  actum  hie- 
rarchicum ,  quem  potest  facere  Papa  in  ministratione  sa- 
cramentorum  ,  potest  facere  episcopus  ,  non  autem  omnem 
actum  ,  quem  potest  facere  episcopus  polest  facere  sa- 
cerdos  in  sacramentorum  collatione.  Et  ideo  quantum  ad 
ea ,  quae  sunt  episcopalis  ordinis  ,  omnes  episcopi  sunt 
aequales  :  et  propter  hoc  quilibet  episcopus  potest  alium 
consecrare.» 

Ex  quibus  patet  ideo  affirmasse  s.  Doctorem  episcopum 
excedere  potestatem  sacerdotis  in  altero  genere ,  quatenus 
fruitur  potestate  ordinis  sive  ordinationis  ,  quae  non  potest 
convenire  sacerdoti ,  qui  ea  destitutus  est.  Cum  vero  haec 
ordinis  potestas  communis  sit  episcopis  omnibus  cum  rom. 
pontifice  ,  quem  etiam  episcopus  potest  consecrare,  exinde 
intulit  rom.  pontificem  potestatem  excedere  episcoporum 
in  eodem  genere.  Excellit  autem  in  potestate  regiminis  epi- 
scopis  omnibus  ,  quibus  praeest  tamquam  caput ,  et  ex 
quo  iuxta  Angelicum  praeceptorem  omnis  eorum  iuris- 
dictio  provenit.  Sic  enim  in  eodem  articulo  in  resp.ad  1. 
scribit :  «  Quamvis  omnibus  episcopis  data  sit  communiter 
potestas  ligandi  atque  solvendi,  tamen  ut  in  hac  potestate 
ordo  aliquis  signaretur  ,  primo  soli  Petro  data  est ,  ut  osten- 
datur  quod  ab  eo  in  alios  ista  potestas  debeat  descen- 
dere  (89).  »  Itaque  prorsus  abs  re  auctoritas  s.  Thomae 
heic  affertur. 

(89)  Cf.  Gerdil  op.  et  loc.  cit. 
II  9 

Quintum  demum  principium  quo  adversarii  utuntur  il- 
lud  est,  quod  reservatio  quam  sibi  solis  vindicant  rom. 
pontifices  relaxandi  impedimenta  matrimonium  dirimentia, 
non  ex  aliquo  concilii  canone  ,  aut  ex  decretali  aliqua  ro- 
mani  pontificis  epistola  ,  quae  in  iuris  canonici  codicem 
translata  sit  promanaverit,  sed  ex  sola  consuetudine  ,  quae 
a  sex  plus  minus  seculis  ortum  habuit ;  ex  eo  scilicet  tem- 
pore  quo  primum  nova  dispensationum  invecta  est  disci- 
plina.  Iam  vero  tantae  vis  non  est  consuetudo  ,  ut  epi- 
scopos  valeat  iure  sibi  proprio  privare. 

Possemus  absolute  hoc  negare  principium ,  tum  quia 
iuxta  ea,  quae  antea  ostendimus,  assentientibus  Du  Casse 
et  Van-Espenio ,  concilium  tridentinum  relaxationum  po- 
testatem  soli  rom.  pontifici  reipsa  confirmavit  ,  cum  ad 
ipsum  rcgulas  in  dispensationis  negotio  praescriptas  prae- 
cipue  direxit;  tum  quia  hic  agitur  de  potestate  inhaerente 
ipsi  primatui  quam  romani  pontifices  absque  ullo  iure 
positivo  exercere  valuerunt ,  adeoque  opus  non  habuerunt 
sive  concilii  canone,  sive  epistola  decretali  in  iuris  ca- 
nonici  codicem  translata.  Et  reipsa  ,  oblata  occasione  , 
exercere  eam  non  dubitarunt ,  non  solum  nemine  recla- 
mante,  sed  ultro  episcopis  urgentibus ,  ut  ea  in  ecclesiae 
bonum  uterentur  rom.  pontifices. 

Verum  ut  insistamus  in  ipsa  adversariorum  theoria , 
quod  ex  sola  consuetudine  pontifices  dispensaverint,  nihil 
tamen  ipsi  proficerent.  Nam  praeter  quam  quod  ipsa  con- 
suetudo  tot  seculorum  serie  firmata  vim  legis  obtinet,  talia 
suntquae  eamcomitantur  adiuncta,  ut  infringi  nulla  ratione 
possit  ac  infirmari.  Siquidem  1.  eiusmodi  est  consuetudo, 
quae  ab  aliquo  abrogari  non  potest  quin  simul  ea  lex  cer- 
tissima  violetur,  qua  inhibetur  ,  ne  quis  inferior  superioris 
statutum  infringere,  aut  quoquo  modo  relaxare  praesu- 
mat.  2.  Eiusmodi  est  haec  consuetudo,  quae  lolli  nulla 
ratione   potest  ,  quin  iura  laedantur  .   quae  uni  pontifici 

conveniunt,  ut  idoneo  loco  ostendimus.  3.  Agitur  demum 
de  consuetudine,  quae  quemadmodum  coepit ,  ita  hacte- 
nus  invaluit  ac  perduravit  ecclesia  universa  probante. 

Huc  accedit ,  quod  si  haec  consuetudo  abrogaretur,  ro- 
bur  prorsus  ecclesiasticae  disciplinae  non  enervaretur  mo- 
do  ,  sed  disiiceretur ,  prout  vidimus  fassum  esse  Cabas- 
sutium,  agnovisseque  tridentinos  patres,  qui  hac  ipsa  de 
causa  noluerunt  episcopis  facultatem  tribuere  relaxandi 
in  quarto  consanguinitatis  gradu  (90)  Ad  eum  igitur  mo- 
dum,  quo  contra  legem  nulla  consuetudine  praescribi  po- 
test,  si  ecclesiastica  disciplina  inde  detrimentum  capiat, 
ut  Innocentius  III.  statuit  in  cap.  Cum  inter.  De  consuet. 
sic  neque  contra  consuetudinem  quidquam  audendum  est, 
ubi  eius  aut  sublata  aut  imminuta  vi ,  prout  accidit  in 
casu  nostro ,  ecclesiasticae  disciplinae  exitium  in  re  gra- 
vissimi  sane  momenti  impendeat  (91). 

Haud  moramur  in  eo  quod  postremo  loco  subditur  de 
iure  episcoporum  proprio.  Hoc  enim  perinde  est  ac  assumere 
quod  in  quaestione  est  positum ,  quodque  hactenus  falsum 
ac  erroneum  esse  ostendimus.  Quemadmodum  enim  nemo 
ex  episcopis  statuere  valet  impedimentum  dirimens ,  ita 
nemo  potest  illud  relaxare. 

Ex  his  colligimus  quid  de  eiusmodi  auctoribus  sen- 
tiendum  sit,  qui  sub  finem  elapsi  seculi  undique  insur- 
rexerunt  ad  ecclesiam  perturbandam  vexandamque,  cuius- 
modi  inter  ceteros  fuerunt  Pereira  in  Lusitania,  Litta  in 
Italia,  electores  ecclesiastici  in  Germania,  Durandus  a  Mil- 
lante  in  Galliis,  Oberhauser  in  Austria,  aliique  pene  innu- 
meri  earumdem  aliarumque  gentium  scriptores ,  quorum  no- 
mina  veluti  in  terrae  pulvere  descripta  vento  ablatasunt,  aut 


(90)  Cf.  Ioan.  Sallier  in  op.  cui  tit.  Vopinion  des  canonistcs, que  le Pape  seul 
peut  dispenser  sur  les  cmpcchements  diriments  du  mariage  inlroduits  par  le 
droit  positif.  Toulouse  1695. 

(9i)  Cf.  cit.  Dissert.  De  episc.  in  dispensationibus  etc.  cap.  IV; 

mala  fama  putruerunt  (92) .  Istorum  omnium  conamina  in  ir- 
ritum  cessere.  Contra  vero  romanae  ecclesiae  iura  intacta 
adhuc  dum  manent.  Idem  dic  de  principibus,  qui  ab  istius- 
modi  theologis  et  canonum  interpretibus  decepti  in  mandatis 
dederunt ,  ut  «  episcopi  dispensent  iure  proprio ,  ipsis  sci- 
licet  a  Christo  collato ,  atque  exercito  a  suis  primitivorum 
temporum  praedecessoribus,»  prout  Iosephus  ILimperator 
apposito  decreto  seu  edicto  fecit  et  alii  cum  ipso  et  post 
ipsum  solemniter  edixerunt.  Hi  omnes  cito  defecerunt,  at 
ecclesia  romana  firma  ac  immota  perstitit ,  et  ita  in  poste- 
rum  perseverabit ,  frustra  eam  dimovere  adnitentibus  com- 
muni  conspiratione  cunctis  eius  hostibus  quin  quidpiam 
proficiant.  Atque  haec  utriusque  partis  sors  erit  usque  ad 
consummationem  seculi. 

ARTICULUS  IV. 

Distinctione  facta  inter  impedimenta  dirimentia  ex  iure  naturali  et 
ex  iure  positivo  infertur  quousque  se  porrigat  dispensandi  fa- 
cultas. 

Si  impedimenta  matrimonium  dirimentia  essent  pariter 
omnia  ex  iure  ecclesiastico  ,  eo  ipso  ecclesia  posset  in 
singulis,  iustis  de  causis  dispensare.  Sed  quoniam  quae- 
dam  sunt  iuris  naturalis  ac  positivi  divini  ,  limites  qui- 
dam  in  hac  dispensandi  facultate  agnoscendi  sunt.  De 
plerisque  impedimentis  vix  ulla  potest  esse  dubitatio ,  ni- 
mirum  prima  fronte  patet  ecclesiam  vel  dispensare  posse 
vel  non  posse.  Difficultas  potissima  est  quoad  impedi- 
menta  consanguinitatis  et  affinitatis.  De  his  itaque  prae- 


(92)  Pereira  tractatum  suum  edidit  depotestate  episcoporum  an.  1765.  adver- 
sus  quem  scriptum  edidit  Chatizel  an.  178t.Deedicto  Iosephill.;  de  congressu 
emsensi ,  aliisque  per  id  temporis  gestis.  Cf.  Memoires  pour  servir  &  Vhistoire 
eccUsiastique  pendant  le  XVIII.  siecle  an.  1786.  tom.  III.  pag.  58  seqq.  et 
Coup  d'oeil  sur  le  congres  d'Ems,  auctore  Feller  an.  1787.  De  gestis  in  Galliis 
sub  finem  seculi  elapsi  et  init.  sec.  XIX.  Cf.  Carriere  op.  cit.  tom.  II.  n.  1065. 
circa  finem.  iAUct».-; -  v,  m   , 

cipue  erit  quaestio.  At  prius  praestat  generatim  quaedam 
praemittere. 

Impedimenta ,  quae  oriuntur  ex  lege  naturali  distribui 
commode  possunt  in  tres  classes ,  quarum  prima  ea  com- 
plectitur  quae  matrimonia  nulla  reddunt ,  eo  quod  haec 
stricte  iuri  naturali  adversentur ;  secunda  illa  comprehen- 
dit  ,  quae  licet  non  omnino  ac  presse  matrimonia  affi- 
ciant  quae  iuri  adversentur  naturali ,  nihilominus  non  sunt 
eidem  plane  conformia ,  seu  contraria  sunt  iuri  naturali 
minus  presse  sumpto  ;  tertia  iis  constituitur ,  quae  ma- 
trimonia  illa  attingunt,  quae  etiamsi  naturali  legi  pariter 
presse  sumptae  non  repugnent ,  quamdam  tamen  praese- 
ferunt  communi  hominum  sensu  difformitatem  ,  seu  in- 
decentiam  quamdam ,  ut  vocant,  a  qua  natura  humana 
abhorret. 

lgitur  ecclesia  nullo  modo  relaxare  potest  impedimenta 
primae  classis ,  ut  omnes  admittunt ,  quoad  reliquas  duas 
classes ,  absolute  ecclesia  posset  dispensare  auctoritate 
illi  divinitus  data.  Cum  autem  non  omnia ,  quae  licent , 
semper  expediant,  hinc  fit,  ut  ea  interdum,  prout  rerum 
adiuncta  postulant ,  in  impedimentis  secundae  classis  re- 
laxet,  numquam  vero  consueverit  dispensare  ab  impedi- 
mentis  tertiae  classis  ob  turpitudinem  ,  quae  communi 
hominum  sensu  illis  inhaeret. 

Quae  ut  intelligantur  sedulo  enumerare  debemus  eius- 
modi  impedimenta ,  atque  expendere ,  ut  alia  ab  aliis  se- 
cernamus  ;  quod  profecto  salebrosum  est  ob  auctorum  , 
qui  de  iis  disserunt  dissonas  saepe  sententias.  Itaque  circa 
singula  diversas  afferemus  opiniones,  et  quid  verisimilius 
censendum  nobis  videatur,  exponemus. 

Quandoquidem  autem  nemo  perspicue  magis  istorum 
impedimentorum  theoriam  ac  partitionem  exposuit  ac  Ange- 
licus  Doctor ,  ipsius  verbis  eam  hic  innuimus :  «  Potest , 
inquit ,  matrimonium  impediri  aut  ex  parte  contractus  ma- 


134         LIB.  II.  SECT.  I.  DE  POTEST.  ECCLES. 

trimonii ,  aut  ex  parte  contrahentium.  Si  primo  modo  ,  cum 
contractus  matrimonii  fiat  per  voluntarium  consensum  , 
qui  tollitur  per  ignorantiam  et  per  violentiam ,  erunt  duo 
impedimenta  matrimonii ,  scilicet  vis ,   idest  coactio  ,   et 

error  ex  parte  ignorantiae Ex  parte  personarum   con- 

trahentium  potest  aliquis  impediri  a  matrimonio  contra- 
hendo  vel   simpliciter ,  vel  respectu   alicuius  personae... 
Si  simpliciter ,  ut  cum  nulla  possit  matrimonium  contra- 
here ,  hoc  non  potest  esse ,  nisi   quia  impeditur  a  matri- 
moniali  actu.  Quod  quidem  contingit  dupliciter.  Primo  quia 
non  potest  de  facto ,  sive  quia  omnino  non  potest ;  et  sic 
ponitur  impedimentum  impotentia  coeundi:  sive  quia  non 
libere  possit ;  et  sic  ponitur  impedimentum  servitutis  con- 
ditio.   Secundo  quia  non  licite  potest ;  et  hoc  secundum 
quod  ad  continentiam  obligatur  :   quod  contingit  duplici- 
ter :  vel  quia  obligatur  ex  officio  suscepto ;  et  sic  est  im- 
pedimentum  ordinis :  vel  ex  voto  emisso ,  et  sic  impedit 
votum.  Si  autem  impeditur  aliquis  a  matrimonio  non  sim- 
pliciter,  sed  respectu  alicuius  personae ,  vel  hoc  est  propter 
obligationem    ad   alteram    personam ,  sicut  qui  uni  ma- 
trimonio  iunctus   est ,   non  potest   alteri   coniungi :  et  sic 
est  ligamen  matrimonii:  vel  quia  deficit  proportio  ad  al- 
teram  personam :  et  hoc  propter  tria :  primo  quidem  propter 
nimiam  distantiam  ad  ipsam ,  et  sic  est  disparitas  cultus : 
secundo  propter  nimiam  propinquitatem  ,    et  sic  ponitur 
triplex  impedimentum ,  scilicet  cognatio ,  deinde  affinitas, 
quae  importat  propinquitatem  duarum  personarum  ratione 
tertiae  per  sponsalia  iunctae  :  tertio  propter  indebitam  con- 
iunctionem  ad  ipsam  primo  factam ,  et  sic  impedit  crimen 
adulterii  prius   cum   ipsa  commissi  (93).» 


(93)  Supplem.  3.  part.  q.  50.  art.  uuic. 

Quae  adduximus  ex  s.  Thoma  ita  philosophice  exponuntnr  a  cl.  Taparelii 
in  suo  Saggio  teoretico  di  diritlo  naturalc.  Roma  1855.  tom.il.  n.  1548.  «Per 
se  I.  il  matrimonio  e  societa  volontaria,  dunque  ove  non  e  volonta  non  e  matri- 

Porro  circa  impedimenta  erroris ,  vis ,  aut  perpetuae 
impotentiae  (94)  dari  haud  posse  dispensationem,  ex  se  ipsa 
res  loquitur.  Restat  igitur  ut  disquisitio  nostra  ad  impe- 
dimentum  cognationis  tum  ratione  consanguineitatis  tum 
ratione  affinitatis  coarctetur.  Nam  quod  attinet  ad  impe- 
dimenta  iuris  positivi  divini  alias  redibit  sermo. 

Iam  vero  cognatione  quae  dicit  consanguineitatem  , 
impediri  seu  irritari  coniugium ,  licet  diversa  ratione  pro 
diverso  gradu  propinquitatis,  egregie  iterum  exponit  decla- 
ratque  s.  Thomas  scribens  :  «  Quod  in  matrimonio  aliquid 
contra  legem  naturae  esse  dicitur ,  per  quod  matrimonium 
redditur  incompetens  respectu  finis ,  ad  quem  est  ordina- 
tum  ;  finis  autem  matrimonii  per  se  et  primo  est  bonum 
prolis  ,  quod  quidem  per  aliquam  consanguinitatem  sci- 
licet  inter  patrem  et  filiam  ,  vel  filium  et  matrem  impe- 
ditur  ,  non  quidem  ,  ut  totaliter  tollatur ,  quia  filia  ex  se- 
mine  patris  potest  prolem  suscipere,  et  simul  cum  patre 
nutrire  et  instruere ,  in  quibus  bonum  prolis  consistit  ; 
sed  ut  non  convenienti  modo  fiat  (95).  Inordinatum  enim 


monio  :  la  rolonta  cessa  or  per  ignoranza  or  per  violenza.  Ignoranza  e  violenza 
inipediscono  dunque  il  vincolo  dell' associazione.  II.  Se  e  societa  e  cooperazio- 
ne :  dnnque  ove  fe  impotenza  o  fisica  o  morale  ad  ottenere  il  /ine ,  ivi  non  c 
associazione  coniugale  -  Considerato  poi  nella  societd  51  matrimonio  puo  es- 
sere  impedito  o  pei  doveri  delle  parti  fra  loro,  o  pei  doveri  antecedenti  verso 
persona  terza.  III.  Tra  loro  potranno  nascere  doveri  o  impedimenti  per  ragioni 
di  parentela  o  di  affinitd  o  di  onesta,  dei  quali  varia  puo  essere  la  natura  e  la 
forza.  Rispetto  a  persona  terza :  questa  potra  essere  in  diritto  di  disporre  o  delle 
azioni ,  o  della  persona  ( padrone  o  consorte)  e  i  suoi  diritti  anteriori  vietano  i 
posteriori  inconciliabili  -  Efacile  V  applicazione  di  questa  divisione  agfimpedi- 
menti  canonici ;  e  non  pu6  non  riuscirc  utile  insieme  e  dilettevole  a  chi  ama  hlosofar 
su!  diritto,  il  vedere  in  natura  ci6  che  viene  stabilito  dalla  piii  sacra  di  tutte  le 
autorita.  DaH.  capo  ripetonsi  gli  impediracnti  di  errore  e  di  rapimento  •  dal  2. 
quelli  di  impotenza  e  di  voto  -  dal  3.  quelli  di  cognazione ,  di  affinitd ,  di  delitto, 
di  clandestinitd  -  dal  4.  quclli  di  condizione  o  servitit,  di  ordine,  di  religione 
diversa:  e  quelli  di  sponsali  e  di  matrimonio.» 

(94)  De  impedim.  tamen  impotentiae  cf.  Pontium  De  malrim.  lib.  VII. 
cap.  55  etseqq. 

(95)  Eiusmodi  non  conventientem  modum  quem  liic  vix  tangit  s.Thomas, 
his  verbis  apte  pariter  exponit  Taparelli  op.  cit.  n.  1540.  «  La  societa  domestiea 

est,  quod  filia  patri  per  matrimonium  iungatur  in  sociam, 
causa  generandae  prolis  et  educandae ,  quam  oportet  per 
omnia  patri  esse  subiectam  velut  ex  eo  procedentem:  et 
ideo  de  lege  naturali  est ,  ut  pater  et  mater  a  matrimonio 
repellantur  ,  et  magis  etiam  mater  quam  pater. . .  Sed  finis 
matrimonii  secundarius  per  se  est  concupiscentiae  repres- 
sio ,  qui  alias  deperiret ,  si  quaelibet  consanguinea  pos- 
set  in  matrimonium  duci  ,  quia  magnus  concupiscentiae 
aditus  praeberetur ,  nisi  inter  illas  personas ,  quas  opor- 
tet  in  eadem  domo  conversari ,  esset  carnalis  copula  in- 
terdicta ;  et  ideo  lex  divina  non  solum  patrem  et  matrem 
excludit  a  matrimonio  ,  sed  etiam  alias  coniunctas  per- 
sonas  ,  quas  oportet  simul  conversari ,  et  quae  debent  in- 
vicem  altera  alterius  pudicitiam  custodire ;  et  hanc  causam 
assignat  divina  lex  dicens :  ne  reveles  turpitudinem  talis , 
vel  talis  ,  quia  turpitudo  iua  est.  Sed  per  accidens  finis 
matrimonii  est  confoederatio  hominum ,  et  amicitiae  mul- 
tiplicatio  ,  dum  homo  ad  consanguineos  uxoris  sicut  ad 
suos  se  habet :  et  ideo  huic  multiplicationi  amicitiae  prae- 
iudicium  fieret,  si  aliquis  sanguine  coniunctam  uxorem 
duceret :  quia  ex  hoc  nova  amicitia  per  matrimonium  nulla 
accresceret:  et  ideo  secundum  leges  humanas  et  statuta 

porta  seco  due  importantissime  relazioni  cioe  dipendenza  dal  superiore,  ed  amici- 
iia  coi  consociati.  La  dipendenza  se  si  riguardi  nei  servi  nasce  da  fatto  umano, 
jna  nei  figli  dipende  da  fatto  naturale;  potra  dunque  la  primacangiarsi,  raa 
non  potra  la  seconda.  Or  il  matrimonio  stabilisce  una  specie  di  amicizia  e  pero  di 
uguaglianza  fra  coniugi,  alla  uguagliansa  ripugna  la  dipendenza,  dunque  fra 
Je  relazioni  figliali  e  le  coniugali  apparisce  natural  ripugnanza.  Altre  ragioni  de- 
dotte  dall'  organismo  a  confermare  tal  legge  possono  vedersi  presso  i  fisiologi ,  i 
quali  osservano  anche  nei  bruti  imbastardir  le  razze,  se  non  s' incrociano.  Ma 
senza  ricorrere  a  queste,  che  dataluni  potrebbono  forse  revocarsi  in  dubbio,  una 
ve  n'e,  che  al  piii  superficiale  osservatore  pur  salta  agli  occhi :  nel  genitore  cessa 
Ia  fecondita  secondo  il  consueto  andamento  di  natura  a  quella  epoca  in  circa  in  cui 
nei  figli  comincia.  Dunque  nell'  intento  del  Creatore  codesta  congiunzione  e  vie- 
tata.  -  L'  amicizia  poi  che  dee  legare  naturalmente  i  domestici  tenderebbe  colle 
passioni  naturalmente  a  togliere  ogni  freno ,  che  dalla  ragione  s'  impongono  al 
maritaggio  deiruomo.  La  stessa  ragione  vuol  dunque  che  ove  la  coabitazione  e. 
nalurale,  sia  naturale  un  maggior  ritegno  etc»  quod  deinde  late  prosequitur. 

ecclesiae  plures  consanguinitatis  gradus  sunt  a  matrimonio 
separati.  Sic  ergo  ex  dictis  patet,  quod  consanguinitas  ad 
aliquas  personas  impedit  matrimonium  de  iure  naturali ; 
quantum  ad  aliquas  de  iure  divino ,  et  quantum  ad  ali- 
quas  de  iure  per  homines  constituto  (96).» 

Hactenus  quidem  s.  Thomas  ex  cuius  verbis  conspi- 
citur  spectato  naturae  iure  presse  sumpto ,  non  aliud  ex 
consanguineitate  impedimentum  oriri ,  quam  ex  linea  recta 
inter  progenitores  ac  filios ;  ceteros  vero  gradus  impedire 
aut  dirimere  matrimonium  tantum  ex  dispositione  positiva 
divina  aut  humana.  Quin  etiam  graves  non  desunt  aucto- 
res ,  qui  censeant  primum  gradum  in  linea  recta  ideo  ad- 
versari  coniugio  ex  iure  naturali,  quod  sit  inconveniens, 
minusque  naturae  conformis  patris  aut  matris  cum  filia 
aut  filio  commixtio ;  non  autem  stricto  iure  naturae ,  cum 
fini  praecipuo  coniugii  qui  est  bonum  prolis  minime  ad- 
versetur.  Quapropter  existimant  ex  iure  potius  positivo  , 
seu  lege  divina  quam  ex  iure  naturali  presse  sumpto  eius- 
modi  dirimens  impedimentum  oriri.  Ex  quo  inferunt,  quod 
si  aliud  occurreret  praeceptum  urgentius  et  efficacius ,  ne 
ex.  gr.  periret  deficeretque  prorsus  genus  humanum,  il- 
lud  impedimentum  absque  ulla  dispensatiorte  eo  ipso  ces- 
saret  (97).  Multo  vero  magis  id  esset  affirmandum  iuxta  hos 
auctores  de  gradu ,  qui  a  primo  stipite ,  licet  in  linea  recta 
sit  remotior.  Quamvis  enim  haud  pauci  velint  impedimentum 
proveniens  ex  linea  recta  dirimere  ininfnitum,  ut  aiunt, 
alii  tamen  hunc  effectum  vel  ad  septimam,  vel  sextam ,  quin- 
tam  ,  quandoque  etiam  ad  quartam  tertiamve ,  imo  et  ad  se- 
cundam  generationem ,  spectato  solo  naturae  iure  coarctant. 

(96)  Supplem.  3.  p.  q.  54.  art.  3.  corp. 

(97)  Qua  de  causa  congressum  filiarum  Lot  cum  patre  ex  persuasione,  quod 
igne  omnes  homines  periissent,  aliqui  a  gravi  peccato  excusant,  quin  etiam  ab 
omni  peccato  liberant  s.  Ioan.  Chrysostomus ,  s.  Ambrosius  aliique  nonnulli.  Cf. 
Kugler  De  matrim.  De  imped.  malrim.  c.  IV.  §.  1 .  n.  1 305.  Item  Pontium  lib.  VII. 
cap.  31.  n.  4.  et  5. 

Quidquid  porro  sit  de  eiusmodi  speculativis  seu  theo- 
reticis  quaestionibus ,  quae  numquam  practicum  habent 
effectum  ,  nemo  unus  negaverit  coniugia  de  quibus  agitur 
insitam  includere  turpitudinem  a  qua  natura  abhorret ; 
quod  vel  ex  ipso  communi  gentium  sensu  facile  apparet, 
quae  iugiter  hasce  coniunctiones  detestatae  sunt  (98) .  Quare 
numquam  locum  habuit,  aut  haberi  potuit  dispensatio  ab 
ecclesia  in  hoc  impedimento ,  non  modo  inter  fideles  ante- 
quam  coniugium  ineatur ,  sed  neque  quoad  ipsos  infideles 
ad  fidem  conversos ,  si  forte  antea  coniugium  eiusmodi 
iniissent. 

Hactenus  de  impedimento  cognationis  in  linea  recta; 
aliquid  adiiciendum  de  impedimento  eodem  in  linea  quam 
tranversam  vocant ,  spectato  presso  naturae  iure.  Non  vi- 
detur  adeo  certum  in  ipso  primo  gradu  huius  lineae ,  cu- 
iusmodi  esset  coniugium  inter  fratrem  et  sororem  haberi 
in  iure  naturali  impedimentum  dirimens.  Auctores  qui 
hac  de  re  scripserunt  inter  se  disceptant.  Ad  unum  omnes 
profitentur  eiusmodi  coniunctionem  illicitam  esse ;  verum 
aliud  est  quidpiam  naturae  iure  esse  illicitum ,  aliud  vero 
irritum,  quum  alterum  cum  altero  subsistere  possit.  Plura 
enim  sunt  iure  naturali  illicita,  quae  tamen,  si  fiant,  irrita 
non  sunt  (99).  Itaque  haud  pauci  existimant  coniunctio- 
nem  in  primo  lineae  obliquae  seu  collateralis  gradu,  fratris 
nempe  et  sororis  ,  iure  naturae  minime  dirimere  coniu- 


(98)  Quoad  Persas,  qui  coniugia  cum  parentibus  permittebant,  ipsi  in  repre- 
hensionem  hac  de  causa  incurrerunt  non  dicam  ss.  PP.  aut  ecclesiasticorum  scripto- 
rum,  Tertulliani  in  Apologet.  c.  IX.;  lo.  Chrysostomi  Hom.  De  Pentecoste  circa 
finem,  Augustini  Quaest.  61.  in  Levitic.Theodoreti  in  lib.  De  legibus,  verum 
etiam  ipsorum  ethnicorum,  Aristotelis  Polilic.  lib.  II.  Plinii  Histor.  Nalur. 
lib.  VIII.  cap.  42.  etc. 

(99)  Cf.  Bellarmin.  De  matrim.  cap.  XlX.  ubi  inter  cetera  profert  ad  rem 
nostram  exemplum  filiorumfamilias  et  servorum ,  qui  quamvis  peccent  quandoque 
ac  illicite  contrahant  coniugium,  invitis  parentibus  ac  dominis,  nihilominus  se- 
mel  initum  coniugium  validum  est  ac  ratum.  Pluraaliaexempla,  si  opus  esset, 
afferri  possent. 

gium  (100).  Alii  autem  eiusmodi  matrimonium  censent 
probabilius  esse  iure  naturae  irritum,  innitunturque  potis- 
simum  auctoritate  lnnocentii  III.  cap.  Gaudemus,  de  divort. 
qui  edixit :  matrimonia  inter  infideles  contracta  in  secun- 
do ,  tertio  et  quarto  gradu  consanguinitatis  non  debere 
dissolvi.  Ex  quibus  quidam  colligunt  rom.  pontificem  in 
ea  fuisse  sententia  quod  coniugia  in  primo  consanguini- 
tatis  gradu  ab  infidelibus  inita  utpote  iuri  naturali  con- 
traria  dissolvi  prorsus  deberent.  At  alii  repugnant  id 
esse  consequens ,  dicuntque  intelligi  posse  Innocentii  III. 
responsum  de  primo  gradu  in  linea  recta,  aut  melius,  In- 
nocentium  ad  id  respondisse  quod  fuerat  quaesitum.  Quae- 
stio  autem  ei  proposita  fuerat  de  secundo ,  tertio  quarto- 
que  gradu  ,  adeoque  de  primo  gradu  sive  lineae  rectae, 
sive  transversae  nil  ab  Innocentio  negari,  nil  affirmari. 
Nec  sane  desunt  rationum  momenta  quibus  placitum  suum 
utraque  pars  tuetur  atque  propugnat,  quae  apud  allegatos 
auctores  expendi  possunt  (101).  Quid  verisimilius  nobis 
videatur  postea  dicemus.  Illud  certum  est  ecclesiam  ne- 
minem  unquam  boc  in  gradu  dispensasse  (102). 


(100)  Sanchez  lib.  VII.  disp.  52.  n.  10.  enumerat  26.  auctores  pro  hac  nega- 
tiva  sententia,  quibus  Leander  tract.  IX.  disp.  13.  q.  9.  alios  duodecim  adiungit 
quibus  et  ipse  assentitur,  sibique  adiiciunt  s.  Tiiomara  2.  2.  q.  154.  art.  9.  ad  3. 

Cf.  etiam  Pontium  De  sacr.  matr.  lib.  VII.  c.  32.  De  imped.  cognalionis 
n.  3.  qui  pro  hac  sententia  allegat  et  ipse  s.  Thomam ,  Caietanum,  Alexan.  Alcn- 
sern,  Richardum,  Durandum,  Cartbusianum ,  Armillam ,  Oleastrum ,  Guillelm. 
Himerium,  Gratian.  Hcrvetum,  Laysium  legionensem,  quoruin  sententia  est  con- 
iugium  inter  fratrem  et  sororem  in  V.  L.  divino  iure,nuncautem  iureecclesiastico 
esse  prohibitum.  His  Pontius  addit  quaedam  patrum  testimonia.  Exinde  Verricelli 
In  op.  De  apostol.  missionibus  tit.  IV.  De  privileg.  regul.  q.  98.  dub.  14.  infert. 
«  Quare  si  gentilis  ante  baptismum  contraxerit  matrimonium  cum  sorore  in  eoper- 
severare  debet  post  baptismum.» 

(101  Horum  AA.  censum  exhibet  Kugler  op.  cit.  q.  XLIII.  inter  quaestiones 
magis  disputatas  n.  1874. 

(102)  Nonnulli  affirmant  Martinum  V.dispensasse  in  matrimonio  fratriscurn 
sorore;  itemque  dispensatum  esse  cum  Emmanuele  Lusitaniae  rege.  At  hacc  desti- 
tuta  esse  veritatc  historica  ostendit  card.  De  Lugo  lib.  1.  liesp.  moral.  dub.  XL. 
et  Spondanus  ad  an.  1490.  Cf.  Kugler  loc.  cit.  Et  sane,  ut  rite  animadvertit  Natal. 

Hac  interim  theoretica  quaestione  dimissa ,  superest , 
ut  inquiramus  utrum  in  ulteriori  gradu  lineae  collateralis 
ita  naturae  lege  coniugium  vetetur,  ut  etiam  irritum  fiat. 

Non  defuerunt  ,  qui  docerent  cognatione  etiam  in 
secundo  ac  tertio  gradu  coniugium  naturali  iure  dirimi , 
ita  ut  nullo  unquam  in  casu  hisce  in  gradibus  relaxatio 
dari  queat. 

Hi  potissimum  innitebantur  auctoritate  Levitici  in  quo 
( cap.  XVIII. )  non  modo  coniugia  vetantur  inter  patrem 
et  filiam ,  matrem  et  filium  ,  itemque  inter  avum  aut  aviam 
cum  nepotibus  et  neptibus ,  seu  in  primo  ac  secundo  gradu 
lineae  rectae ,  verum  etiam  in  linea  transversa  in  primo 
gradu  inter  fratrem  et  sororem  sive  ex  uno  sive  ex  utro- 
que  parente  prognatos ,  atque  insuper  in  secundo  gradu 
in  linea  inaequali  ,  non  quidem  absolute ,  sed  tantum 
inter  nepotem  et  amitam ,  aut  materteram.  Dixi  non  abso- 
lute;  siquidem  coniugium  cum  patruo  aut  avunculo  haud 
interdicitur ,  licet  intercedat  cognatio  in  secundo  gradu. 
Idem  dic  de  affinitatis  gradibus  ,  qui  eodem  in  capite  con- 
tinentur ,  et  in  quibus  coniugium  interdictum  est ;  de  qui- 
bus  postea. 

At  nunc  eiusmodi  sententia  obsoleta  est ,  ac  si  haere- 
ticos  quosdam  protestantes  demas ,  iam  nemo  est  theolo- 
gorum  aut  canonistarum ,  qui  adhuc  teneat  omnes  gradus 
in  Levitico  recensitos  spectare  ad  legem  naturae ,  ita  ut 
dari  non  possit  in  aliquibus  ipsorum ,  nominatim  vero  in 
secundo  et  ulteriori  gradu  cognationis ,  ab  ecclesia  dispen- 
satio. 

Omnium  enim  consensione  tum  catholicorum  tum  he- 
terodoxorum  pro  certo  habetur  impedimenta,  quatenus  in 


Alex.  Hist.  eccles.  saec.  XV.  et  XVI.  agens  de  Martino  V.  art.  III.  n.  6.  «  Qui  tanta, 
inquit,  cautione  usus  est  in  dispensationibus  concedendis,  hunc  alicui  veniam  fe- 
cisse  ducendae  germanaesororis,  ab  omni  specie  veri  alienum  est.»Disserit  autem 
de  dispensatione  data  ab  hoc  pontifice  comiti  fuxensi,  de  qua  mox  agemus. 

Levitico  constituta  sunt,  divino  iure  non  amplius  obligare 
christianos ,  uti  alias  et  nos  animadvertimus ;  cum  leges 
caeremoniales  ac  iudiciales  per  Christum  abolitae  fuerint. 
Si  proinde  illis  impedimentis  adhuc  tenerentur  christiani , 
ideo  esset ,  quia  spectarent  ad  legem  moralem  seu  ad  na- 
turae  legem ;  atque  hoc  reipsa  fuit  quod  autumarunt  ve- 
teres  ita  nuncupati  reformatores  (103)  potissimum,  ut  hac 
ratione  Henrici  VIII.  Angliae  regis  coniugium  cum  Anna 
Boylen  cohonestarent.  Nam  huic  innixi  fundamento ,  quod 
gradus  omnes  sive  consanguinitatis  sive  affinitatis  in  Le- 
vitico  enumerati  ad  ecclesiae  auctoritatem  minime  specta- 
rent,  adeoque  a  rom.  pontifice  in  nullo  eorum  dispensari 
posset ,  intulerunt  relaxationem ,  seu  veniam  a  pontifice 
Henrico   factam  ducendi  Catharinam  Arthuro   eius  fratri 
matrimonio    coniunctam  ,    licet  matrimonio  non  consum- 
mato  in  viduitate  relictam ,  nullius  fuisse  valoris.  Quum 
proinde  irritae  fuerint  nuptiae  utpote  impedimento  irretitae 
primi  affinitatis  gradus,qui  inLeviticocontinetur,Henricum 
iure ,  hoc  dissoluto  coniugio ,  ad  novas  nuptias  convolasse. 
Ast  tridentinum   concilium  hunc  novatorum   errorem 
anathemate  confixit  sess.  XXIV.  hoc  can.  III.  «Si  quis  dixe- 
rit,  eos  tantum  consanguinitatis  et  affinitatis  gradus ,  qui 
Levitico  exprimuntur ,  posse  impedire  matrimonium  con- 
trahendum,  et  dirimere  contractum  ;  nec  posse  ecclesiam  in 
nonnullis  ipsorum  dispensare;  anath.  sit.»  Igitur  uti  ratum 
exploratumque  assumit  concilium  non  omnes  recensitos  in 
Levitico  sive  consanguineitatis  sive  affinitatis  gradus  im- 
pedire  aut  dirimere  coniugia  vi  legis  moralis  saltem  presse 
sumptae ;  alioquin  minime  definivisset  posse  ecclesiam  in 
nonnullis  illorum  dispensare  (104). 

(103)  Cuiusmodi  inter  ceteros  fuerunt  Lulherus ,  Bucerus ,  Calvinus ,  Chemni- 
tius,  aliique  illius  aetatis  sectarii. 

(104)  Argumenta  quibus  praefati  haeretici  innitebantur  ut  evincerent  omnes 
Levitici  gradus  ad  legem  spectare  naturae  expendit  dissolvitque  Bellarminus  loc. 
cit.  cap.  XXVII.  item  Kugler  op.  et  loc.  cit.  aliique  passim. 

Dixi  legis  naturalis  presse  sumptae,  quae  nullam  scili- 
cet  relaxationem  admittat.  Siquidem  ut  optime  animadver- 
tit  Bellarminus  ,  tribus  modis  aliquod  praeceptum  prohi- 
bens  dici  potest  naturale  ,  1.  quia  sit  de  re  intrinsece 
mala  ,  ita  ut  semper  et  apud  omnes  sit  mala  ,  nec  un- 
quam  ullo  in  casu  possit  fieri  bona  ,  ut  mendacium  , 
blasphemia  aliaque  eiusmodi  ;  2.  quia  sit  de  re  mala 
semper  et  apud  omnes,  excepta  extrema  necessitate ,  cu- 
iusmodi  foret  tollere  alienum  invito  domino  ;  ad  quam 
classem  ipse  refert  matrimonium  cum  sorore  in  mundi 
exordio ;  3 .  quia  sit  de  re  mala ,  si  res  illa  nude  et  abso- 
lute  sumatur,  quae  tamen  possit  mutatis  circumstantiis, 
variis  modis  honestari  ac  fieri  bona ,  uti  esset  hominem 
occidere ,  hominis  enim  occisio  in  se  spectata  mala  est ; 
verum  si  fiat  a  publica  auctoritate  ad  societatis  bonum , 
et  ad  crimen  puniendum  ,  bona  ac  licita  evadit. 

Quibus  praenotatis  infert  ,  praecepta  quae  primo  et 
secundo  modo  naturalia  dicuntur,  ita  prohibere,  ut  dispen- 
sationi  non  subsint  utpote  praecepta  iuris  naturalis  presse 
sumpti.  Ast  quoad  ea,  quae  tertio  modo  naturalia  sunt, 
posse  in  nonnullis  rerum  personarum  ac  temporum  adiun- 
ctis  licita  fieri  ac  dispensationi  subiacere. 

Cum  igitur  in  Levitico  prohibentur  coniunctiones  , 
quae  fiant  praeter  primum  coniunctionis  gradum  tum  in 
linea  recta  tum  in  linea  transversa  ,  hae  prohibitiones  re- 
feruntur  ad  tertium  modum  ,  seu  ad  eas  coniunctiones  , 
quae  in  nonnullis  adiunctis  personarum  ac  temporum  li- 
citae  fieri  possunt ,  seu  divina  ecclesiae  auctoritate,  quae 
relaxare  valet  quae  obstant  consangnineitatis  et  affinitatis 
impedimenta.  Hinc  etiam  dici  potest  praecepta  prohibentia, 
quae  in  Levitico  recensentur  posse  tum  moralia  nuncu- 
pari  ,  tum  iudicialia ;  moralia  quidem  non  solum  ea  qui- 
bus  vetantur  matrimonia  in  primo  consanguinitatis  gradu, 
verum  etiam ,  quae  spectant  ad  gradus  ulteriores  sive  con- 


CAP.  III.  DE  ECCL.  POT.  DISP.  IN  IMP.  MATR.  DIR.  ART.  IV.       1  43 

sanguinitatis  sive  affinitatis ;  quia  si  nude  ac  per  se  su- 
mantur  ,  minus  conformia  legi  naturae  deprehendunfur  , 
atque  ab  ea  improbantur.  Iudicialia  vero ,  quia  quae  vaga 
sunt  atque  indeterminata ,  nec  perspicue  cognita  uti  legi 
naturali  adversantia,  a  legitima  auctoritate  positive  decerni 
debent ;  talia  porro  sunt ,  quae  a  lege  divina  positiva  in- 
terdicuntur  coniugia  in  quibus  intervenit  aliqua  cognatio 
primo  gradu  remotior. 

Quamvis  vero  passim  admittatur ,  naturalia  praecepta 
ea  dici  ,  quae  solo  naturali  lumine  veluti  sponte  sine 
aliquo  discursu ,  aut  saltem  facillime  dignoscuntur ,  quae- 
que  apud  omnes  gentes  bene  constitutas  sunt  eadem  ,  seu, 
ut  loquitur  Bellarminus ,  quae  eadem  sunt  quoad  notitiam 
et  certitudinem ;  attamen  hoc  legis  naturalis  dignoscendae 
criterium  ab  omnibus  non  admittitur.  Etenim  licet  verum 
sit  illud  omne  esse  iuris  naturae  praeceptum,  quod  sino 
ullo,  aut  certe  facillimo  discursu  adhibito  dignoscatur  apud 
gentes  excultas  ,  nihilo  tamen  minus  non  pauca  dantur 
naturalia  praecepta ,  quorum  notitia  non  omnibus  etiam 
bene  institutis  gentibus  obvia  est.  Siquidem  gentes  multae 
alias  optime  institutae,  uti  licitas  admiserunt  actiones  quae 
iuri  naturae  adversantur.  Sic  haud  paucae  tamquam  lici- 
tam  habuerunt  matrimonii  dissolutionem ,  licitas  habue- 
runt  usuras  aliasque  eiusmodi  aberrationes.  Imo  plurimi 
ctiam  philosophi  olim  celeberrimi ,  teste  Plutarcho  (105) 
putarunt  paederastiam  esse  licitam  ,  idem  senserunt  do 
uxorum  communitate ,  de  promiscuo  congressu  fratrum  ct 
sororum ,  aliaque  non  pauca.  Quid  plura?  Fornicationem 
et  mollitiem  iurc  naturae  prohiberi  nemo  nunc  est ,  qui 
non  admittat ,  attamen  vel  ipsa  luce  evangelica  fulgente, 
ccleberrimus  auctor  Caramuel  binas  has  propositiones  ad- 
struxit  ab  Innocentio  XI.  proscriptas:  «  Tam  clarum  vi- 
detur  fornicationem  secundum  se  nullam  involvere  mali- 

(105)  Lib.  De  liber.  educat.  post  raedium. 

tiam ,  et  solum  esse  malam ,  quia  interdicta ,  ut  contra- 
rium  omnino  rationi  dissonum  videatur.»  Item:  «  Mollities 
iure  naturae  prohibita  non  est :  Unde  si  Deus  eam  non 
interdixisset ,  saepe  esset  bona ,  et  aliquando  obligatoria 
sub  mortali  (106).» 

Hinc  opportunum  admodum  fuisse  patet ,  ut  lex  po- 
sitiva  decerneret  ac  confirmaret  ea  ipsa  impedimenta,  quae 
in  iure  naturae  evidenter  continentur ,  multoque  magis  ea, 
quae  vel  incerta  vel  indefinita  sunt ,  si  solum  ius  naturae 
spectetur.  Ita  Deus  in  Levitico  positiva  lege  legem  natu- 
ralem  confirmavit  et  determinavit.  Quare  licet  coniugia 
non  solum  in  primo ,  sed  et  in  altero  cognationis  gradu 
in  Levitico  pariter  vetentur,  non  sequitur  ea  pariter  a  iure 
naturae  presse  sumpto  vetari  ;  adeoque  utrum  secundus 
consanguinitatis  gradus ,  de  quo  loquimur ,  matrimonium 
per  se  dirimat ,  non  ex  Levitico ,  sed  ex  rei  natura , 
potissimum  vero  ex  doctrina  et  praxi  ecclesiae  statui 
aeDet. 

Et  haec  quidem  de  impedimento  orto  ex  consanguini- 
tate ;  praestat  nunc  aliquid  addere  de  impedimento ,  quod 
ex  affinitate  oritur. 

Affinitas ,  ut  notum  est ,  dicitur  propinquitas  orta  ex 
copula  sive  licita ,  nempe  coniugali ,  sive  illicita ,  ut  for- 
nicaria ,  aut  alia  huiusmodi  cum  consanguinea. 

Affinitas  haec  potest  adesse  aut  inter  ascendentes  et 
descendentes ,  ex.  gr.  inter  avum  et  neptem ,  generum  et 
socrum  ,  novercam  et  privignum  etc.  et  ea  est  quae  di- 
citur  linea  recta ;  aut  inter  collaterales  ex.  gr.  inter  con- 
sobrinos  et  consobrinas  ,  quae  linea  collateralis ,  aut  obli- 
qua  etiam   nuncupatur. 

Eiusmodi  affinitas  quaecumque  demum  sit  sive  in  linea 

(106)  Prop.  48.  et  49.  inter  proscriptas  ab  Innocentio  XI.  in  quas  propp.  Cf. 
Viva  Theses  damnatae.  Cardenas  Diss.  XXIX.  cap.  4.  Schwarz  Instit.  iuris  pu- 
blici  universalis  naturae  et  gentium.  part.  II.  De  iure  naturae  tit.  IV.  §.  2.  q.  8. 

recta  sive  in  linea  collaterali  varios  gradus ,  saltem  respectu 
consanguineitatis  ex  qua  progignitur,  habere  potest. 

Affinitatem  parere  impedimentum  et  quidem  dirimens 
matrimonium ,  nemo  est  qui  dubitet.  Antiquitus  receptum 
erat,  ut  longe  plures  gradus  impedirent  coniugium  atque 
dirimerent ;  novo  autem  iure  affinitas  orta  ex  copula  licita 
dirimit  usque  ad  quartum  gradum,  orta  vero  ex  copula 
illicita  cohibita  est  usque  ad  secundum  gradum. 

His  praelibatis  ad  rem  nostram  et  ad  finem  quem  in- 
tendimus ,  quaestio  inter  auctores  sive  theologos  ,  sive 
iuris  canonici  interpretes  disceptata  attingi  etiam  hic  de- 
bet ;  nimirum  utrum  eiusmodi  impedimentum  enascatur 
ex  iure  naturae ,  an  vero  ex  iure  tantum  ecclesiastico.  Nam 
si  a  iure  naturali  stricte  sumpto  enasceretur,  iuxta  dicta, 
non  posset  ecclesia  ,  aut  rom.  pontifex  ullo  in  casu  re- 
laxare ,  contra  vero  rite  id  posset ,  si  ex  iure  solum  ec- 
clesiastico  ac  positivo  promanaret. 

Porro  non  pauci ,  iique  gravissimi  auctores  olim  opi- 
nati  sunt  maiorem  affinitatis  gradum  ,  seu  gradum  primum 
in  linea  recta  ita  iuri  naturae  adversari  ab  eoque  ita  inter- 
dici  coniugium ,  ut  rom.  pontifex  ab  illo  dispensare  ne- 
queat  (107).  Innitebantur  autem  potissimum  duplici  argu- 
mento  ,  altero  ducto  ex  indecentia ,  seu  defectu  debitae 
sanguini  reverentiae  ;  altero  vero  ex  aequalitate  ,  imo 
et  superioritate  quandoque  iurium  erga  illos  quibus  na- 
turae  iure  subesse  deberent.  Quae  nos  paulo  ante  attigi- 
mus  cum  s.  Thoma  disserentes  de  impedimento,  quod  ex 
primo  consanguineitatis  gradu  dimanat. 

(107)  Inter  ceteros  s.  Antoninus  3.  p.  tit.  I.  cap.  II.  §.  1.  Soto  in  4.  Sentent. 
dist.  41.  quaest.  unic.  art.  3.  Covarruvias  p.  2.  De  sponsalib.  cap.  6.§.  10.  n.  2. 
Beliarminus  lib.  unic.  De  matrim.  c.XXVIII.  n.  2.  Cabassutius  lus  canon.  lib.  III. 
cap.  24.  n.  28.  luvenin  De  matrim.  diss.  XII.  c.  10.  concl.  3.  Pirhing  in  Decret. 
De  consanguinit.  et  affinit.  n.  32.  Reiffenstuel  in  Dccret.  lib.  IV.  tit.  14.  n.  49.  Na- 
tal.Alexand.  Theol.  dogmat.  Desacr.  matrim.  art.  6.  reg.  1.  Pontas  in  Diction. 
casuum  conscient.  tom.  I.  verb.  Dispensat.  cas.  3. 

II  10 

Verum  nunc  dubitari  non  posse  videtur  de  veritate 
sententiae ,  quae  negat  hunc  propinquitatis  gradum  a  iure 
naturali  vetitum  esse,  quaeque  idcirco  affirmat,  affinita- 
tem  dirimere  coniugium  ex  iure  tantum  positivo  ecclesia- 
stico  ,  et  quod  consequens  est,  posse  a  pontifice  romano  in 
ipso  etiam  primo  gradu  dispensari.  Etenim  Benedictus  XIV. 
aperte  docet  matrimonium  in  primo  affinitatis  gradu  lineae 
rectae  iure  tantum  positivo  interdici  (108).  Et  iterum  in 
causa  quadam  frisingensi ,  quae  fuit  proposita  supremae 
congregationi  ss.  inquisitionis  de  matrimonio  ineundo 
inter  vitricum  et  privignam  ,  iudicium  suum  his  verbis 
emisit :  «  Non  esse  dubitandum  de  potestate  pontificis  con- 
cedendi  dispensationem  in  primo  gradu  affinitatis  in  linea 
recta  etiam  ex  copula  licita  inter  vitricum  et  privignam, 
et  e  contra.  Non  expedire  tamen ,  quod  eiusmodi  dispen- 
sationes  concedantur  (109).»  Et  merito  quidem  quoad 
utramque  partem,  nimirum  quoad  potestatem  qua  pollet 
pontifex  in  hoc  affinitatis  gradu  ,  et  quoad  negationem 
dispensationis. 

Et  quidem  respectu  iuris  positivi ,  quo  eiusmodi  con- 
iugia  interdicuntur ,  ac  proinde  quoad  potestatem  pon- 
tificis  relaxandi  in  hoc  impedimento  ,  utrumque  inferri 
licet  ex  antiquorum  conciliorum  statutis.  Etenim  praeter- 
missis  can.  61.  concilii  agathensis  (110),  et  can.  30.  conc. 
epaonensis  (111) ,  quibus  etsi  expresse  prohibeatur  matri- 
monium  cum  privigna,  cum  noverca  relicta  fratris ,  re- 
lictaque  avunculi ,  praecipitur  tamen ,  ne  ante  eam  prohi- 
bitionem  eontracta  coniugia  dissolvantur ;  his ,   inquam , 


(108)  De  synodo  dioeces.  lib.  IX.  c.  XIII.  et  passira  in  Quaest.  canonicis. 

(109)  Cf.  Rigant.  Comm.  in  reg.  XLIX.  Cancell.  n.  18  seqq.  nec  non  Be- 
ned.  XIV.  De  synodo  lib.  IX.  cap.  XIII.  n.  4. 

(110)  Apud  Sirmundum  Conc.  antiqua  Galliae.  tom.  I.  pag.  172. 

(111)  Ibid.  pag.  199.  Ambo  hi  canones  De  incestis  nuptiis  iisdem  ferme  ver- 
bis  exarati  sunt.  Horum  conciliorum  alterum  celebratum  est  an.  506.  alterum  vero 
an.  517. 

praetermissis  ,  quae  evidenti  sunt  argumento  illa  coniu- 
gia  per  se  valere,  ac  proinde  dispensari  in  eo  gradu  posse, 
id  ipsum  non  minus  luculenter  evincitur  ex  conc.  aure- 
lianensi  III.  can.  10.  his  verbis  expresso  :  «  De  incestis 
coniunctionibus  ita  quae  sunt  statuta  serventur  ,  ut  his 
qui  aut  modo  ad  baptismum  veniunt,  aut  quibus  palrum 
statuta  sacerdotali  praedicatione  in  notitiam  antea  non 
venerunt ,  ita  pro  novitate  conversionis  ,  ac  fidei  suae 
credidimus  consulendum,  ut  contracta  hucusque  huiusmodi 
coniugia  non  solvantur ;  sed  in  futurum,  quod  de  incestis 
coniunctionibus  in  anterioribus  canonibus  interdictum  est, 
observetur ;  id  est ,  ut  ne  quis  sibi  sub  coniugii  nomine 
sociare  praesumat  relictam  patris ,  filiam  uxoris ,  relictam 
fratris ,  sororem  uxoris ,  consobrinam  aut  sobrinam ,  re- 
lictam  avunculi  vel  patrui  (112).»  Ex  quibus  patet  con- 
cilium  voluisse  ut  permanerent  eiusmodi  coniugia  in  in- 
fidelitate  contracta ,  neque  dissolvi  debere.  Igitur  gradus 
affinitatis  inter  vitricum  et  privignam ,  inter  privignum  et 
novercam,  relictam  fratris,  aut  sororem  uxoris  non  dirimit 
coniugium  iure  naturae.  Quinimo  decrevit  neque  esse  hu- 
iusmodi  coniuges  separandos ,  qui  licet  baptizati  in  igno- 
rantia  legum  ecclesiasticarum  ea  matrimonia  iam  cele- 
brassent  (113).  Ex  his  itaque  conciliis  antiquissimis  constat 
recte  Benedictum  XIV.  iudicasse  primum  hunc  affinitatis 
gradum  in  linea  recta  non  inducere  impedimentum  diri- 
mens  iure  naturali  ,  sed  positivo,  lege  scilicet  ecclesia- 
stica ,  atque  adeo  in  pontificis  romani  potestate  esse  ab 
illo  dispensare. 

Quoad  alteram  vero  decisionis  partem  qua  iudicavit  non 
expedire  tamen  quod  huiusmodi  dispensationes  concedantur, 
id  certe  plures  eaeque  gravissimae  causae  persuadent. 


(112)  Ibid.  pag.  251. 

(113)  Cf.  Pontium  op.  et  loc.  cit.  cap.  XXXIV. 

Ac  1 .  turpitudo  ,  quae  in  eiusmodi  coniunctionibus  vel 
ipso  naturae  lumine  deprehenditur  proveniens  ex  reveren- 
tia  propinquo  debita  sanguini ,  adeo  ut  vel  ipsae  gentes 
passim  ab  illis  abhorruerint  (114).  Hinc  praeclare  ad  rem 
nostram  adnotavit  Maschat :  «  Hoc  vinculum  affinitatis  non 
est  fictum  a  iure,  sicut  cognatio  legalis  ,  aut  spiritualis, 
sed  est  naturale ,  etiamsi  ex  copula  illicita  oriatur,  quia 
propter  unitatem  carnis  ,  quatenus  copulati  fiunt  una  caro , 
naturaliter  fundatur  quaedam  amicitia ,  et  propinquitas  per- 
sonarum ,  ut  agnoscunt  gentes  etiam  barbarae ;  licet  af- 
finitas  ex  copula  illicita  non  attendatur  civiliter ,  quoad 
successiones  et  alios  effectus  iuris  (115).» Cui  assentitur 
Schmalgrueber  qui  scribit  :  «  Non  est  merum  ecclesiae 
figmentum,  sed  quid  naturale  instar  consanguinitatis,  etiam 
stante  ea  sententia ,  quae  docet  nullam  affinitatem  iure 
naturali  dirimere  matrimonium...  Nam  quod  per  carnis 
coniunctionem  coniuges  efficiantur  una  caro,  est  de  iure 
naturae  (116). » 

2.  Negandam  esse  dispensationem  persuadet  reveren- 
tia  praeterea  et  obsequium  ,  quo  descendentes  obstringun- 
tur  erga  ascendentes  tamquam  superiores.  Ex  hoc  enim 
vinculo  naturali  praesertim  in  linea  recta  ac  in  primo  gradu 


(114)  Cf.  Cornel.  a  Lapide  Comment.  in  1.  ad  Cor.  V.  1.  nec  non  Estium  in 
eumd.  loc.  qui  quamvis  afferant  nonnullorum  antiquorum  scriptorum  testimonia, 
ex  quibus  constat,  apud  aliquot  gentes  morem  illum  olim  obtinuisse,ut  privigni 
novercam  in  matrimonium  ducerent,  tamen  ostendunt  passim  id  fieri  non  con- 
suevisse,  adeoque,  quod  scripsit  Apostolus:  Omnino  auditur  inter  vosfornica- 
tio,  qualis  nec  inter  gentes,  ita  ut  uxorem  patris  sui  aliquis  habeat,  intelligi 
debere  de  gentibus  illo  tempore  notis,  quae  ut  plurimum  regebantur  legibus  roma- 
nis ,  non  autem  universim ;  praesertira  si  ratio  habeatur  earum  quae  dicuntur 
Levitici  XVIII.  ubi  postquam  Deus  inter  alia  edixisset :  «  Turpitudinem  uxoris  pa- 
tris  tui  non  discoperias:  turpitudo  enim  patris  tui  est,»statim  adiecit : «  Ne  pollua- 
mini  in  omnibus  his,  quibus  contaminatae  sunt  universae  gentes,  quas  ego 
eiiciam  ante  conspectum  vestrum.»Praeterea  animadvertunt  interpretes  incestum 
illum  Corinthium  cum  noverca  adhuc  in  vivis  patre  agente  se  commiscuisse. 

(115)  Institut.  canon.  lib.  IV.tit.  H.Decons.  et  affinit.  n.  10. 

(116)  Ius  canon.  lib.  IV.  tit.  14.  Consanguin.  et  affinit. 

fit ,  ut  privignus  ac  privigna ,  gener  et  nurus  quovis  tem- 
pore  atque  apud  omnes  pene  cultas  gentes  spectarint  vi- 
tricum  ac  novercam  ,  socerum  ac  socrum  veluti  parentes 
ipsorum  proprios  atque  genitores  custodesque  ipsorum  pu- 
dicitiae  eousque  ut  illos  appellare  consueverint  nominibus 
patris  matrisque ,  eisque  ut  parentibus  obsequi ,  si  morigeri 
fuerint  probeque  instituti;  Hinc  «  si  vir  et  uxor ,  scribit 
s.  Augustinus ,  non  duo ,  sed  una  sunt  caro ,  non  aliter 
nurus  reputanda  quam  filia  (117).»  Ne  attinge  novercam, 
aiebat  quidam  ethnicus ,  secundo  cubili  patris ,  sed  eam 
cole  ac  matrem  (118).» 

Quapropter  vel  ii  ipsi  theologi  et  canonistae  qui  docent 
affinitatem  in  primo  gradu  dirimere  coniugium  solo  iure 
positivo ,  a  quo  proinde  pontifex  dispensare  potest,  eius- 
modi  inesse  indecentiam  ac  turpitudinem  hisce  coniugiis 
ultro  fassi  sunt.  Sic  Leurenius  fatetur.«Esse  id  valde  inde- 
cens,  ac  proinde  ab  eo  homines  omnimode  deterrendos, 
et  numquam  permittendum  sine  gravissima  causa;  et  quia 
raro  contingere  potest,  pontifices  in  hac  affinitate  numquam 
dispensasse  (119).»  Maschat  pariter  pronunciat :  «Matri- 
monia  ista  gravibus  poenis  subiiciuntur ,  ob  magnam  in- 
decentiam  (120).»  Schmalzgrueber  et  ipse  admittit  quod 
«  matrimonium  inter  eiusmodi  personas  repugnat  naturali 
decentiae  »  ac  subdit  «  huiusmodi  nuptiis  perimi  ius  naturae, 
quia  licet  iure  naturae  non  sint  irritae ,  sunt  tamen  eo  iure 


(117)  Lib.II.  contr.  Faustumcap.LXXI.  Quosensu  etiam  s.Thomas  in  I.  Cor. 
c.  V.«  Uxor  patris,  inquit,  repellitur  a  matrimonio  sicut persona  patris  vel  ma- 
tris.» 

(118)  Phosilides  apud  Cuiaccium  in  lege  Si  aduUerium  33.  ff.  De  adult. 
Loquens  autem  Cicero  pro  A.  Cluentio  de  socru,  quae  se  se  matrimonio  copula- 
verat  cum  genero,  in  haec  verba  excandescens  prorupit:  «O  mulieris  scelus  incre- 
dibile,  et  praeter  hocunum  in  omni  vita  inaudituml  0  libidinem  effraenatam  et 
indomitamt»  Tanto  scilicet  horrore  percellebantur  his  coniugiis  ethnici  ipsi. 

(119)  Ius  canon.  lib.  IV.  tit.  XIV.  quaest.  231.  n.  2. 

(120)  Op.  et  loc.  cit.  n.  12.  in  resp.  ad  t . 

lllicitae  (121).»  Quare  vel  ipse  Pontius,  qui  adstruxerat  con- 
iugium  inter  fratres  ac  sorores  minime  irritum  esse  na- 
turae  iure ,  cum  pervenisset  ad  sibi  obiectam  difficultatem 
ab   indecentia   petitam    respondet :    «  Aeque  gravis  ,   imo 
gravior  turpitudo  cernitur  in  eo  quod  quis  novercam  aut 
privignam    ducat   uxorem ,   vel   relictam  avunculi ,  et  ta- 
men  solo  ecclesiastico  impedimento  ea  coniugia  dirimun- 
tur  (122).»  Demum,  ceteris  omissis  ,  Rigantius  :  «Perpen- 
dentes  pontifices ,  inquit ,  quod  privigna  respectu  vitrici , 
privignus  respectu  novercae ,  nurus  respectu  soceri  gener 
respectu  socrus  filiorum  loco  habiti  sunt ,   qua  ratione  ex 
illorum  coniunctione  maxima  oriretur  turpitudo  et  indecen- 
fm...abdispensatione  concedenda  se  abstinuerunt  (123).» 
Hac  nimirum  de   causa   factum   revera  est ,  ut  num- 
quam  rom.  pontifices  quempiam  relaxare  voluerint  ab  hoc 
impedimento ,  etiamsi  non  semel  viri  potentissimi ,  regia 
etiam  quandoque  ac  imperiali  dignitate    fulgentes  enixis 
precibus  eiusmodi  relaxationem  petierint ,  atque  in  talibus 
rerum  adiunctis ,  ut  quadam  veluti  necessitate  ad  eam  con- 
cedendam  pontifices  compelli  viderentur  (124).  Vere  itaque 
Benedictus  XIV.  in   op.   De  synodo  dioeces.   scripsit.»  At 
quidquid  sit  de  potestate  rom.  pontificis  ,   etsi  pluries  ro- 
gati  abstinuerunt  (125).»  Congregatio   concilii   id    ipsum 
confirmat  dicens  :  «  Obstat  sane  huiusmodi  dispensationi 
in  primo  gradu  affinitatis  lineae  rectae ,   quod   centies  a 


(121)  Loc.  cit.  n.  110. 

(122)  Lib.  VII.  cap.  32.  n.  11. 

(123)  Rigant.  Ad  regul.  Canceller.  XLIX.  tom.1V.  n.  22.  33.  24. 

(124)  Inspectis  magna  diligentia  tabulis  seu  regestis  omnium  relaxationum  , 
quae  sive  a  Dataria  apostolica,  sive  a  sac.  Poenitentiaria,  sive  a  suprema  inqui- 
sitionis  congregatione  datae  sunt,  nullum  est  repertum  exemplum  eiusmodi  dispen- 
sationis.  Sane  ab  anno  1633.  ad  an.  1841.  triginta  quatuor  ex  universis  pene  catho- 
lici  orbis  partibus  ad  apostolicam  sedem  libelli  supplices  delati  sunt  ad  obtinen- 
dam  ab  hoc  primo  affinitatis  gradu  dispensationem  etiam  a  viris  principibus  non 
paucis ,  et  constanter  relaxatio  denegata  fuit. 

(125)  Lib.  IX.  cap.  XIIL  n.  4. 

summo  pontifice  implorata,  toties  ab  ipso  de  voto  etiam 
sacrae  inquisitionis  fuit  denegata,  licet  a  magnis  princi- 
pibus  petita,  et  copula  inter  affines  intercessisset.»  Qua- 
propter  ad  propositum  dubium  :  «  An  et  quomodo  sit  con- 
sulendum  sanctissimo  pro  dispensatione  super  impedimento 
primi  gradus  affinitatis  lineae  rectae  in  casu  etc.  Respon- 
dit:  Negative  (126). 

Quibus  adiici  potest  commune  gravissimorum  aucto- 
rum  testimonium ,  qui  in  eo  convenerunt  omnes ,  ut  af- 
firment  relaxationis  ab  apostolica  sede  factae  in  primo 
affinitatis  gradu  lineae  rectae  ex  legitimo  coniugio  nullum 
prorsus  existere  exemplum  (127). 

Contendit  quidem  Basseus  interdum  a  rom.  pontificibus 
eiusmodi  relaxationes  datas  fuisse  (128);  verum  ut  ani- 
madvertit  Rigantius ,  ille  id  affrmat  sed  non  probat  (129). 
Adeoque  dicendum ,  hunc  auctorem  deceptum  fuisse  per- 
miscendo  forsitan  impedimentum  proveniens  ex  coniunctione 
fornicaria  cum  coniugali ;  aut  etiam  fidem  adiungendo  ali- 
cui  rescripto  apocrypho ,  prout  identidem  contigisse  refe- 
runtBaronius  (130),Thomassinus  (131)  ac  Zacharia  (132), 
qui  postremus  «  Tanta,  inquit,  in  dispensationibus  dene- 
gandis  rom.  pontificum   constantia  ,    effectum  non  semel 

(126)  In  leodiensi  matrim.  28.  Maii  1796.  ad  §.  Obstat.  In  Tfiesauro  reso- 
lutionum  toraoLXV.  pag.  117-119. 

(127)  Cuiusmodi  sunt  Sylvius  in  Suppl.  s.  Thomae  q.  55.  art.  6.  concl.  3. 
Pichlcr  Ius  canonic.  lib.  IV.  tit.  14.  n.  27.  Schmalgrueber  lus  canon  lib.  IV. 
tit.  VI.  §.  2.  n.  103.  Leuren.  lus  canon.  De  consang.  et  affinit.  q.  13t.  n.  2.  Rei- 
festuel  Ius  canon.  lib  IV.  De  consang.  et  affinit.  n.  49.  aiiique  allegati  a  Rigantio 
ad  reg.  XLIX.  Cancel.  tom.  IV.  pag.  14.  n.  29.  Carriere  De  wiafrim.tom.il.  De 
impedim.  §.  847.  Bassi  Deldiritto  canonico  lib.  III.  part.  I.  lez.  25.  n.  U.  Moser 
De  imped.  cap.  9.  §.  13. 

(128)  Io.  Basseus  in  Floribus  theol.  verb.  matrim.  De  impedim.  affinit. 
n.  72.  apud  Rigantium  loc.  cit. 

(129)  Loc.  cit.  n.  27. 

(130)  Ad  an.  472.  n.  10. 

(131)  De  benefic.  tom.  II.  lib.  III.  cap.  25.  n.  9. 

(132)  In  op.  alias  cit.  De  episcop.  in  dispensat.  super  matrim.  impedim. 
cap.  I.  art.  1.  §.  2. 

est ,  ut  qui  de  illis  Romae  impetrandis  desperarent ,  se 
tamen  eas  ab  apostolica  sede  obtinuisse  apud  suos  an- 
tistites  mentirentur  (133).» 

Constanter  autem  dixi  nullum  extare  exemplum  datae 
eiusmodi  relaxationis  ab  apostolica  sede  seu  a  rom.  pon- 
tificibus ;  siquidem  uti  paulo  ante  retulimus  ,  a  nonnul- 
lis  antiquioribus  conciliis  in  hoc  primo  lineae  rectae 
affinitatis  gradu  aut  a  paganis  ante  conversionem  ad 
fidem  aut  a  fidelibus  nuper  conversis  celebrata  ex  le- 
gum  ecclesiasticarum  ignorantia  coniugia  tolerata  sunt , 
neque  ita  nupti  ad  separationem  coacti  fuerunt.  Nam  ut 
rite  adnotavit  laudatus  Zacharia  «  Nonnumquam  episcopis 
visum  fuit  e  re  ecclesiae  esse ,  si  vetita  matrimonia  non 
quidem  ex  canonum  legibus  solverentur,  sed  ob  gravissimas 
causas  indulgentia  tolerarentur  (134).»  Disserens  vero  de 
concilio  aurelianensi  addit:  «  Patres  igitur  huiusmodi  con- 
iugia  in  posterum  fieri  vetant ,  quae  tamen  ad  illud  tem- 
pus  contracta,  quum  se  non  dissolvere  affirmant,  ea  se 
tolerare  palam  faciunt  (135).» 

Sed  de  impedimento  ex  affinitate  orto  in  primo  gradu 
lineae  rectae  proveniente  ex  coniunctione  legitima  seu  con- 
iugali  hactenus.  Non  ita  tamen  se  res  habet,  quando  im- 
pedimentum  oritur  ex  coniunctione  illegitima.  Non  enim 
desunt  exempla  concessae  a  rom.  pontificibus  dispensatio- 
nis,  gravi  urgente  causa.  Nonnulla  profert  Rigantius,  prae- 
sertim  vero  Clementis  XI.  qui  duas  eiusmodi  dispensatio- 
nes  dedit;  alteram  die  13.  Iulii  an.  1703.  alteram  vero 
die  5.  Augusti  1709.  (136).  Qui  auctor  quidem  recte  ad- 
monet  magnum  interponi  discrimen  inter  affinitatem  ortam 
ex  legitimo  coniugio,  et  illam  quae  a  coniunctione  fornicaria 


(133)  Ibid.n.6. 

(134)  Op.  et  loc.  cit.  cap.  I.  n.  7. 

(135)  Ibid. 

(136)  Op.  cit.  in  regul.  XLIX.  n.  28seqq. 

originem  ducit.  Affinitas  enim  ,  quae  oritur  ex  actu  for- 
nicario  non  eam  praesefert  publicam  indecentiam  ,  ac  pro- 
mde  publicum  scandalum ,  quae  ex  coniugio  inter  affines 
ex  legitima  copula  enasci  consueverunt.  Siquidem  privi- 
gnus  ,  privigna  ,  gener  et  nurus  donec  matrimonium  per- 
duravit ,  novercam  ,  socerum  ,  socrum  loco  parentum  ha- 
buerunt ;  contra  vero  eum  qui  fornicatus  fuerit  cum  matre 
defuncta,  numquam  loco  patris  habuit  quispiam;  atque 
ita  porro  de  ceteris  dicatur.  Atque  haec  potissima  est  ra- 
tio ,  quare  summi  pontifices  in  affinitate ,  de  qua  disse- 
rimus ,  interdum  dispensarint ,  numquam  vero  in  altera, 
quae  ex  matrimonio  legitimo  promanat. 

Quin  etiam  cum  veniam  concederent  ut  contrahi  pos- 
set  coniugium  cum  eiusmodi  affine  ob  illicitum  commer- 
cium ,  opportunis  sollicite  cautelis  ad  quamvis  hac  in  re 
aequivocationem  amovendam  utebantur  (137). 

De  dispensatione  in  primo  affinitatis  gradu  collaterali 
nil  attinet  dicere ,  cum  iam  quaestionem  hanc  paulo  ante 
praeoccupaverimus.  Nunc  penes  theologos  omnes  ac  iuris 
canonici  interpretes  exploratum  est ,  gradum  hunc  non 
spectare  ad  ius  naturae  presse  sumptum.  Discussa  ex  utra- 
que  parte  quaestio  haec  magno  animorum  aestu  quondam 
fuit  ex  occasione  ,  qua  ,  ut  diximus  ,  Henricus  VIII. 
contendebat  nullam  ac  irritam  esse  dispensationem  sibi 
factam  a  Iulio  II.  ducendi  Catharinam  aragonensem  ma- 
trimonio  copulatam  cum  defuncto  eius  fratre  Arthuro. 
Nemo  nunc  superest  qui  adhuc  ea  de  re  quaestionem  aut 
dubium  moveat. 


(137)  Quod  patet  ex  recenti  exemplo  in  causa  quadam  leodiensi.  Nam  die  23. 
Septemb.  an.  1841.  cum  indulsisset  summus  pontifex  Gregorius  XVI.  cuidam, 
qui  cum  defuncta  putativa  uxore  matrimonium  civile  tantum,  adeoque  clandesti- 
mim  et  irritum  contraxerat,  ut  cum  istius  praemortuae  filia  nuptias  celebraret; 
simul  tamen  apostolico  nuntio  iniunxit,  ut  notum  tieret  publicis  etiam  ephemeri- 
dibus ,  si  opus  fuisset ,  ne  venia  ducendi  privignam  ex  legitimo  ortam  toro  cou- 
cessa  videretur;  ut  ex  actis  congreg.  rom.  constat. 

lllud  unum  adnoto  Iulium  II.  nec  primum  nec  solum 
fuisse  qui  eiusmodi  relaxationem  concederet.  Iam  enim 
Martinus  V.  veniam  fecerat  Ioanni  comiti  fuxensi  ut  uxorem 
ducere  posset  Blancam  relictam  fratris  ,  filiam  Caroli  re- 
gis  Navarrae  (138).  Deinde  vero  successores  pontifices 
easdem  dispensationes  concedere  consueverunt  etiam  post 
concilium  tridentinum  (139).  Quoad  ceteros  gradus  disqui- 
sitione  nulla  opus  est ;  nam  omnes  admittunt  ex  solo  iure 
ecclesiastico  irrita  fieri  coniugia  ob  affinitatem ,  non  autem 
ex  naturae  iure,  ac  propterea  rom.  pontificem  in  omnibus 
posse  relaxationem  concedere.  Eo  tamen  maior,  sive  gra- 
vior  causa  requiritur ,  quo  gradus  est  propinquior  ,  ac 
omnino  eiusmodi  sit  oportet,  utmaioris  censeatur  ponderis, 
quam  talis  coniugii  turpitudo  (1 40) .  Insuper  eo  maior  re- 
quiritur  et  exigitur  cautela,  quod  ipsae  leges  civiles  inter 
impedimenta  civilia  affinitatis  gradus  inter  ascendentes  ac 
descendentes  constituerint  (141).  Non  autem  hoc  dicimus 
quasi  erronea  nonnullorum  doctrina  a  nobis  probetur  , 
quod  «  si  agatur  de  impedimentis  civilibus  simul  et  ca- 
nonicis ,  ex  rei  natura  non  sufficiat  dispensatio  ecclesiae , 

(138)  Hoc  fortasse  primum  est,  de  quo  constet,  exemplum  dispensationis  in 
primogradu  lineaetransversaesivecollateralis,  de  qua  cf.  Raynaldum  ad  an.  1418. 
n.  35.  Natal.  Alex.  Hist.  eccl.  sec.  XV.  et  XVI.  in  Martinum  V.  Thomassinum 
tom.  II.  lib.  III.  cap.  37.  n.  10.  Pagium  in  vita  Martini  V.  n.  88.  Qui  omnes  quidem 
testantur  Martinum  V.  nonnisi  post  longam  disputationem  celebriorum  theologorum 
ex  omnibus  pene  nationibus  catbolici  orbis  ,  dispensationem  banc  dedisse  et  ad 
preces  praesulum  et  cardinalium  qui  convenerant  ad  concilium  constantiense. 

(139)  Hos  recenset  Rigantius  op.  et  loc.  cit.  n.  33  seqq.  et  n.  45.  Sane  Pau- 
lus  V.  alteram  indulsit;  Urbanus  VIII.  tredecim;  Innocentius  X.  duas;  Alexan- 
der  VII.  octo;  Clemens  IX.  duas;  Clemens  X.  octo;  Innocentius  XII.  duas;  Cle- 
mens  XI.  quamplurimas;  et  ita  porro. 

(140)  Rite  animadvertit  Rigantius  cavendum  a  primo  exemplo,  nam«Rima 
tacta,  baec  facile  dilatatur,  tandemque  crescit  in  grande  foramen,  et  in  apertam 
portam ,  binc  et  successores  pontitices  ad  similes  dispensationes  indulgendas  ex 
longe  levioribus  causis  processerunt.» 

(141)  In  nonnullis  regionibus  coniugium  inter  consanguineos  et  affines  in 
primo  gradu  sub  capitis  poena  interdictum  fuit,  quamque  ut  effugerent  et  coniu- 
gium  cobonestarent  nonnulli  ab  apostolica  sede  dispensationem  petierunt ,  ast 
numquam  obtinuere. 


CAP.III.DEECCL.  POT.  DISP.  IN  1MP.MATR.  DIR.  ART.IV.       155 

sed  requiritur  etiam  dispensatio  principis  ,  ecclesia  enim  , 
aiunt ,  non  potest  impedimento  adimere  vim  quam  habet 
a  lege  principis  ;  unde  ,  non  obtenta  principis  dispensa- 
tione ,  validum  non  esset  matrimonium  etiam  in  foro  ec- 
clesiae ,  quae  non  potest  pro  valido  habere  matrimonium 
in  se  irritum  (142).  »  Longe  enim  nos  ab  hac  absumus 
doctrina ,  sed  ideo  haec  animadvertimus  ut  collisio  quae 
intercederet  cum  legibus  civilibus  quoad  eius  fieri  potest, 
evitetur  ,  ac  ne  nobis  adversarii  succenseant ,  perinde  ac 
si  moralis  legis  magis  solliciti  fuerint  politici  magistratus, 
quam  rom.  pontifices  ,  qui  tamen  aut  nullatenus  in  non- 
nullis  gradibus  dispensant ,  et  si  in  aliis  interdum  relaxa- 
runt,  nonnisi  necessitate  cogente,  id  effecerunt. 

CAPUT  IV. 

DE  ECCLESIAE  P0TESTATE  SANANDI   MATRIMONIA  IN  RADICE. 

.   - 

ARTICULUS  I. 
Sanationis  Matrimonii  in  radice  vera  notio  exhibetur. 

Dispensationi  de  qua  hactenus  locuti  sumus  affinis 
est  sanatio ,  ut  dici  solet  matrimonii  in  radice.  Istiusmodi 
sanationis  nomine  venit  ablatio  seu  remotio  illius  vitii 
cum  quo  initum  est  matrimonium,  et  quo  factum  est  ut 
illud  nullum  irritumque  redderetur,  adeoque  ineptum  ad 
effectus  producendos  qui  ex  legitimo  coniugio  provenirent. 

Quae  ut  plana  fiant ,  praemittendum  est  coniugii  con- 
tractum  oriri  a  consensu  libero  utriusque  contrahentis  a 
quo  velut  a  sua  radice  contractus  ac  proinde  et  sacra- 
mentum  enascitur.  Siquidem  sine  consensu  matrimonium 
perinde  ac  quivis  alius   contractus   nec  est   nec  intelligi 

(142)  Vid.  Carriere  De  malrim.tom.il.  n.  1062.  a  qua  tamen  doctrirta  nunc 
cl.  auclor,  ut  superius  vidimus,  recessit. 

potest.  Itaque  consensus  partium  est  veluti  fundamentura 
et  radix  ipsius  coniugii,  eoque  sublato,  omnis  coniugii 
ratio  penitus  evanescit. 

Ast  non  quivis  consensus  ad  contrahendum  matrimo- 
nium  sufficit,  sed  necesse  praeterea  est,  ut  sit  legitimus 
seu  a  personis  elicitus ,  quae  sint  iure  habiles  ad  eum 
consensum  praebendum  ;  alioquin  consensus  est  nullus  nec 
effectum  producit  ad  quem  datur ,  utpote  nullius  valoris . 

Porro  fieri  potest  ut  hic  consensus  illegitimus  sit  iure 
aut  naturali ,  aut  divino ,  aut  ecclesiastico  ,  aut  etiam  ali- 
quo  sub  respectu  ,  iure  civili.  Si  sit  illegitimus  iure  na- 
turali  presse  sumpto ,  aut  iure  divino  ,  ita  vitiatur ,  ut 
nullo  modo  sanari  possit  ab  humana  quavis  auctoritate, 
perpetuoque  idcirco  irritum  permanebit  coniugium  ita  il- 
legitime  contractum.  Si  vero  illegitimus  sit  iure  tantum 
canonico ,  seu  ob  impedimentum  aliquod  dirimens  ab  ec- 
clesia  constitutum  ,  tunc  licet  ita  vitiatus  sit  consensus 
ut  contractum  coniugalem  irritum  reddat,  nihilominus  vi 
eiusdem  auctoritatis  qua  impedimentum  statutum  est,  sci- 
licet  ecclesiae ,  tolli  etiam  potest ;  seu  vitium  illud  ita  sa- 
nari  potest,  ut  eo  sublato,  tum  contractus  validus  exur- 
gat,  tum  sacramentum ,  illosque  omnes  producat  effectus, 
quos  produxisset  nisi  obfuisset  vitium  illud.  Atque  hinc 
est  ,  quod  sanatio  in  radice  de  qua  disserimus  a  Bene- 
dicto  XIV.  definiatur:  «  Legis  ecclesiasticae ,  quae  impedi- 
mentum  induxit  abrogatio  in  casu  particulari ,  coniuncta 
cum  irritatione  omnium  effectuum  etiam  antea  ex  lege 
secutorum  (1).» 

Ex  his  iam  intelligitur  1.  quare  ablatio  istius  vitii  , 
quo  illegitimus  evasit  consensus  ac  propterea  nullus ,  vo- 
cetur  sanatio  ,  metaphora  a  morbo  desumpta.  Dispensatio 
enim  quae  nativo  vitio  quodammodo  medetur ,  ita  ut  con- 
sensus  ineptus  ad  producendos  effectus  quos  producere 

(i)  Qnaest.  canonk.  q.  174.  et  De  synododioec.  lib.  XIII.  cap.  21.  n.  7. 

debuisset ,  iam  legitimus  reddatur ,  ut  producere  incipiat 
effectus  suos  ,  analogice  sanatio  iure  nuncupatur.  Sane 
card.  Caprara  in  facultate  data  Galliarum  episcopis  ,  de 
qua  postea  loquemur ,  his  utitur  verbis :  «Facultatem  com- 

municamus dispensandi  in  radice  matrimonii ,  seu  ma- 

trimonium  in  radice  sanandi ,  perinde  ac  si  contrahentes 
qui  ad  matrimonium  ineundum  inhabiles  fuerant ,  et  con- 
sensum  illegitime  praestiterant ,  ab  initio  habiles  fuissent 
et  consensum  legitime  praestitissent  (2).» 

Intelligitur  2.  quare  dicatur  sanatio  matrimonii  in  ra- 
dice  aut  a  radice,  quia  videlicet  consensus  a  quo  contra- 
ctus  matrimonialis  pendet ,  radix  est ,  ut  diximus ,  unde 
coniugium  validum  sit  aut  invalidum  ,  legitimum  aut 
illegitimum.  Cum  itaque  consensus  hic  affectus  vitio  fuerit 
ab  initio  ,  idque  ita  deinde  tollatur  ,  ut  consensus  ipse 
legitimus  censeatur  et  fiat  pro  illo  primo  instante  quo  da- 
tus  est,  adeoque  iure  effectus  omnes  eliciat  perinde  ac  si 
a  suis  primordiis  legitimus  fuisset,  merito  matrimonium 
ipsum  sanari  dicitur  in  radice.  Quinimo  quum  in  legitimo 
consensu  contractus  coniugalis  enascatur ,  et  sanetur  idem 
ipse  consensus  seu  purgetur  a  vitio ,  quod  ipsum  irritum 
reddiderat ,  ideo  forte  eiusmodi  sanatio ,  magis  proprie  et 
accurate  designaretur  per  formulam  sanationis  radicis  ma- 
trimonii ,  quam  per  usitatam  alteram  sanationis  matrimonii 
in  axLtaradice.  Quandoquidem  est  ipsa  matrimonii  radix  seu 
consensus ,  qui  sanatur ,  adeoque  prior  formula  magis  no- 
bis  ob  oculos  ponere  videtur  notionem  et  conditionem  rei 
de  qua  disserimus.  Ceterum  a  recepta  loquendi  ratione 
non  ideo  discedimus ,  ne  novitati  studere  videamur. 

Intelligitur  3.  quare  dixerimus  omnia  et  sola  impedi- 
menta  canonica  posse  ab  ecclesia  tolli  ad  sanationem  eius- 
modi  efficiendam.  Etenim  si  impedimenta,  quae  vitiosum 

(2)  Decretum  quo  apostolicae  facultates  demandantur.  Inappend.  tertia 
opusc.  cui  tit.  Dissert.  sur  la  rthabilitation  des  mariages  nuls. 

effecerunt  datum  consensum  ab  ea  auctoritate  tolli  debent 
a  qua  fuerunt  constituta ,  profecto  cum  canonica  impedi- 
menta  statuta  ab  ecclesia  fuerint ,  evidens  est  sanationem 
in  radice  ad  ea  pariter  impedimenta  referri.  Itaque  ecclesia 
potest  eam  sanationem  perficere  primo  ab  omnibus  pror- 
sus  impedimentis ,  quae  ipsa  statuerit  ad  vitiandum  con- 
sensum ,  non  autem  ,  ut  nonnulli  autumant ,  ab  aliquo 
tantum,  ac  nominatim  a  solo  impedimento  clandestinita- 
tis.  Eiusmodi  enim  assertio  alogica  est;  nulla  quippe  ap- 
paret  ratio  quare  ab  uno  potius  quam  ab  alio  e  canonicis 
impedimentis  ecclesia  quempiam  solvere  possit ,  cum  ea- 
dem  auctoritate  sibi  a  Christo  communicata  aequo  iure 
omnia  impedimenta  sanxerit.  Et  sane ,  uti  paulo  post  vide- 
bimus  ,  ecclesia  non  modo  a  clandestinitatis  impedimento, 
sed  ab  aliis  etiam  plura  coniugia  sanavit.  Secundo  non 
potest  tamen  eadem  ecclesia  vitium  sanare  quod  ab  im- 
pedimentis  iuris  naturalis  presse  sumpti  oriatur,  aut  iuris 
divini ,  quia  id  eius  auctoritatem  excedit.  De  iuris  natu- 
ralis  presse  dicti  impedimentis  non  est  quod  loquamur 
in  his  enim  cum  de  eo  agatur,  quod  intrinsecam  atque 
inhaerentem  turpitudinem  involvit ,  per  se  patet  nulli  di- 
spensationi  locum  esse;  sed  neque  de  impedimentis  divini 
iuris  ambigi  potest;  nec  enim  homo  quacumque  potestate 
aut  auctoritate  praestet,  potest  attingere  quod  Deus  sibi 
reservavit,  nisi  hic  ipsemet  eam  facultatem  specialem  tri- 
buerit,  quod  eum  fecisse  in  casu  nostro  certe  non  constat, 
imo  prorsus  constat  contrarium ,  ac  proinde  numquam  ac 
nuspiam  ecclesia  sanavit  matrimonium  initum  cum  actuali 
impedimento  ligaminis,  quod  iuris  divini  est.  Ex  quo  se- 
quitur  omnia  coniugia ,  quae  inita  fuerint  cum  aliquo  im- 
pedimento  sive  iuris  presse  naturalis  sive  iuris  divini  esse 
omnino  insanabilia. 

Intelligitur  4.  cum  consensus  mutuus  radix  sit  unio- 
nis  coniugalis ,  necesse  prorsus  esse  ,   ut  hic  consensus 

physicus  datus  fuerit  a  contrahentibus  in  ipsa  coniugii 
celebratione ,  quamvis  ob  latens  vitium  consensus  nul- 
lus  ac  irritus  fuerit ,  prout  moralis  est.  Etenim  si  eius- 
modi  physicus  consensus ,  licet  moraliter  irritus  ,  nullo 
modo  adfuit  ,  matrimonium  dici  non  debet  iure  irritum 
fuisse ,  sed  de  facto  ac  materialiter  numquam  extitisse  : 
quod  vero  nullo  modo  unquam  extitit ,  sanari  non  potest ; 
esset  enim  contradictio ,  ut  aiunt,  in  terminis.  Aliis  ver- 
bis  dispensatio  in  radice  locum  habere  nequit  nisi  in  con- 
nubio  de  facto  inito ,  quodque  uti  verum  a  contrahentibus 
spectatum  fuerit  in  actu  quo  illud  inibant  (3) :  alioquin 
ipsa  deest  radix  quae  sanetur.  Hinc  coniunctiones  forni- 
cariae  ,  quocumque  tempore  perdurarint ,  numquam  ita  sa- 
nari  poterunt  :  ut  enim  ait  Benedictus  XIV.  « in  copula  ma- 
nifeste  fornicaria  nulla  est  radix  matrimonii  (4) .  »  Hinc  si 
ambo  contrahenles  impedimentum  noverant,  atque  ita  mala 
fde  coniugium  inierunt  ,  sanari  illud  non  potest  :  neque 
enim  huiusmodi  ficti  coniuges  in  actu  ipso  nuptiarum  ve- 
rum  matrimonium  inire,  sed  concubinatum  tegere  voluerunt. 
Quod  si  unus  e  contrahentibus  bona  fide  ,  alter  vero 
mala  fide  se  gesserit ,  coniugium  sanari  posse  videtur ; 
quamquam  non  desint  qui  id  negent  (5).   At  si  uterque 

(3)  Diximus  in  actu :  hoc  enim  saepe  inculcat  Bened.  XIV.  qui  in  op.  cui 
tit.  Quaestiones  canonicae  et  morales  ed.  Venet.  1767.  opp.  tom.  XIII.  part.  I. 
quaest.  174.  coll.  183.  et  alibi  passiin  haec  habct:  «Attendendum  est  ad  tempus 
initi  matrimonii  .  .  .  se  tractasse  tamquam  vero  coniuges  et  uti  tales  habitos 
fuis6e  saltem  in  initio  matrimonii.  .  .  .  Ad  effectum  de  quo  agitur  satis  est  quod 
matrimonium  fuerit  de  faclo  contractum  ,  et  quod  intercesserit  affectus  niari- 
taiis  una  cum  consensu  naturali.  >» 

(4)  Quaest.  cit.  174. 

(5)  Ita  censent  Pontius  lib.  IV.  cap.  XXIV.  n.  3  seqq.  Schmalgrueber  in 
lib.  IV.  Decretal.  tit.  XVI.  n.  268.  De  Bockhn  lib.  IV.  tit.  III.  §.  3.  n.  43  seqq.  Dens 
Theol.  ad  usum  seminar.  De  matr.  n.  119.  t.  7.  pag.  340.  aliique.  Nobis  satis 
sit  verba  describere  Schmalgrueber  dicentis :  «  Sed  etsi  sententia  haec  (quod  sa- 
nari  possit)  admodum  probabilis  sit,  sensui  tamen  ecclesiae  et  rationi  magis 
conformis  videtur,  quae  hoc  casu  requirit  novum  consensum,  et  scientiam  nulli- 
tatis  etiam  ex  parte  illius  qui  antea  posuit  novum  consensum.  »  Quae  tamen 
mihi  non  videntur  absolute  vera ;  dantur  enim  casus  contrarii. 

vere  quidem  consensit,  sed  invalide  ob  latens  impedimen- 
tum ,  tum  locum  certe  habet  ecclesiae  auctoritas.  « Non 
sane  agendo,  ut  iterum  loquitur  Benedictus  XIV,  ut  ma- 
trimonium  nulliter  contractum  ,  non  ita  contractum  fue- 
rit ,  sed  effectus  illos  tollendo ,  qui  ob  huiusmodi  matri- 
monii  nullitatem  ante  indultam  dispensationem  ac  etiam 
in  ipso  centrahendi  matrimonii  actu  producti  fuerunt.  » 
Quibus  verbis  etiam  modus  indicatur  quo  ipsa  fit  matri- 
monii  in  radice  sanatio. 

Ac  modus  quidem  quo  res  haec  concipi  debet  non- 
nihil  habet  difficultatis  :  immo  vero  haec  difficultas  ratio 
fuit  potissima  cur  quidam  hanc  potestatem  matrimonii  sa- 
nandi  in  radice  vel  denegarint  vel  solum  nomine  tenus  ad- 
miserint ,  quia  nimirum  intelligi  nullo  modo  posse  cen- 
sebant ,  quomodo  posteriori  actu  id  validum  fieri  possit 
quod  invalidum  ab  initio  fuit ,  idque  post  plures  quando- 
que  annos ,  imo  etiam  quandoque  postquam  vel  alteru- 
ter,  vel  uterque  coniugum  vita  functus  fuisset.  Ii  vero 
qui  ,  ut  fieri  debet,  hanc  potestatem  ecclesiae  seu  rom. 
pontifici  vindicant ,  duplici  modo  rem  explanant ,  ac  ma- 
trimonium  sanari  dicunt  vel  ob  quamdam  fctionem  iuris , 
qua  legislator  se  veluti  refert  ad  illud  instans  quo  ma- 
trimonium  initum  est  seu  potius  initur  ,  ac  impedimen- 
tum  tollit ;  aut  sine  iuris  fictione ,  potius  ex  mente  legis- 
latoris  dum  legem  condidit,  atque  ex  natura  ipsius  legis, 
atque  adeo  ex  ipso  iure. 

Prima  itaque  ratio  huius  rei  explicandae  est  fictio  iu- 
ris  (6).  Romanus  pontifex  se  refert  quodammodo  ad  actum 
celebrandi  coniugii ,  impedimentumque  tollit ,  atque  ita  le- 
gitimum  redditur ,   quod  vi  legis  illegitimum  fuisset ;  sub- 

(6)  Cf.  Rigantiura  Comment.  in  reg.  L.  Cancell.  n.  t06.  Ita  arbitratur  an- 
notator  Fevreti  in  op.  inscript.  De  1'abus  liv.  V.  ch.  8.  n.  6.  not.  7.  not.  N.  tom.  I. 
pag.  476.  ed.  1736.  qui  haec  habet  de  fictione  iuris:  «fictio  in  casu  ficto  idem 
operatur  ac  veritas  in  vero:  fictio  enim  est  legis  adversus  veritatem  in  re  pos- 
sibili  e\  iusta  causa  dispositio.  » 

lato  impedimento ,  quo  vitiatus  erat  consensus ;  hic  eo 
ipso  producet  effectus  omnes  quos  produxisset  si  nul- 
lum  impedimentum  extitisset,  cuiusmodi  sunt  verus  con- 
tractus  coniugalis  ,  sacramentum  ,  legitimitas  prolis  alia- 
que  omnia ,  quae  legitimum  consensum  consequuntur. 
Nimirum  per  fictionem  iuris  ecclesia  impedimentum  ita 
tollit  ,  ut  illud  sustulisse  in  actu  ipso  dati  consensus 
censeatur;  adeoque  physicus  ille  consensus  eos  parit  ef- 
fectus  quos  ideo  tantum  parere  non  poterat,  quia  mo- 
raliter  nullus  ac  irritus  erat  ob  ecclesiasticum  impedi- 
mentum. 

Alii  rem  sibi  videntur  melius  explicare  cum  dicunt  ec- 
clesiam  impedimenta  quidem  constituisse  ,  sed  non  om- 
nino  absolute  ac  pro  quovis  casu  ,  sed  sibi  iudicium  re- 
servasse  de  extraordinariis  quibusdam  rerum  adiunctis,  in 
quibus  ea  impedimenta  non  obsint ,  quominus  consensus 
suos  effectus  producat.  In  hac  sententia  concipi  deberent 
eiusmodi  impedimenta  quodammodo  alicui  conditioni  vel 
reservationi ,  seu  exceptioni  obnoxia  ex  ipsa  mente  legis- 
latoris.  Id  fieri  posse  a  sapienti  legislatore  ratio  suadet; 
id  vero  factum  ab  ecclesia  fuisse  argumento  esse  potest 
ipsa  ecclesiae  agendi  ratio  ,  quae  matrimonia  sanando , 
decre\it  in  iis  casibus  impedimentum  non  obfuisse  quo- 
minus  consensus  suos  effectus  haberet. 

Notandum  porro  heic  est ,  quod  cum  ecclesia  aliquod 
matrimonium  sanat  in  radice,  non  modo  declarat  consen- 
sum  validum  fuisse ,  quasi  nullum  censeatur  fuisse  im- 
pedimentum ,  sed  proprie  suam  exercet  auctoritatem ,  seu 
actum  iurisdictionis ,  quo  tamquam  legislatrix  decernit  pro 
talis  impedimenti  casu  legem  non  obstare  consensui.  Pa- 
rum  vero  refert  sive  dicatur  id  efficere  ecclesiam  per  actum 
retroactivum  ,  quem  vocant ,  sive  per  actum  praesentem 
in  ipsa  coniugii  celebratione.  Haec  autem  ratio  explanandi 
sanationem  matriraonii  in  radice  plenior  nobis  videtur, 

II  n 

ac  minus  forte  impedita  quam  fictio  iuris.  Si  quis  tamen 
malit  priori  expositioni  adhaerere ,  per  nos  licet  ;  aliam 
etiam  rationem  idem  paulo  aliter  explicandi  in  insequenti 
articulo  indicabimus. 

Interim  haec  sufficere  possunt  ad  notionem  habendam 
rei  qua  de  agimus  :  ex  quibus  etiam  intelligimus  sana- 
tionem  in  radice  minus  proprie  rehabilitationem  et  conva- 
lidationem  coniugii  nuncupari  ;  eamque  a  notione  simpli- 
cis  dispensationis  differre  ;  neque  solum  a  dispensatione 
quae  ante  nuptias  dari  solet ,  sed  ab  ea  quoque  quae  post 
initum  coniugium  dari  consuevit.  Etenim  dispensatio  post 
nuptias  quamvis  dici  possit  quaedam  ratihabitio  ,  atque 
etiam  sanatio,  tamen  revera  nil  aliud  est  quam  simplex 
dispensatio  quae  directe  ad  praesens  tempus  refertur.  Ni- 
mirum  matrimonia ,  quae  cum  aliquo  impedimento  sunt 
contracta  deberent  dissolvi ,  ut  saepe  fit ,  etiam  coniugi- 
bus  maxime  invitis  ;  at  quandoque  indulgetur ,  ut  coniu- 
ges  in  matrimonio  permaneant ,  seu  post  factum  datur  di- 
spensatio,  atque  hoc  in  casu  solum  primo  matrimonium 
incipit  esse  legitimum ,  et  proles  legitima  fit ,  non  quidem 
ac  si  legitima  ab  initio  fuisset,  sed  fit  legitima  quodam- 
modo  per  subsequens  matrimonium  post  iam  datam  di- 
spensationem.  At  dispensatio  in  radice  revocatur  directe 
ad  tempus  quo  matrimonium  cum  impedimento  contra- 
ctum  fuit,  impedimentum  tollit,  matrimonium  ratum  ha- 
bet  ab  initio ,  adeoque  proles  legitima  fit  legitimatione 
illa  ,  quam  vocant  plenissimam  ,  quaeque  propria  est  pro- 
lis  quae  ex  coniugio  prorsus  legitimo  prognata  est,  at- 
que  distinguitur  a  legitimatione  pleniori  vel  plena  quae 
per  subsequens  etiam  matrimonium  habetur. 

Hinc  etiam  liquet  sanationem  in  radice  posse  gene- 
ratim  non  exigere  consensus  renovationem ,  sed  potius 
primitivum  consensum  afficere ;  et  dari  posse  etiam  post 
defunctos  coniuges  ,  ut  proles  beneficio  legitimationis  ple- 

nissimae  fruatur.  Sed  de  his  sanationis  effectibus  uberius 
in  articulo  tertio  disseremus. 

ARTICULUS  II. 

Romano  Pontiflci  vindicatur  potestas  sanandi  matrimonia 
in  radice. 

Exposita  natura  sanationis  in  radice  matrimonii  in  qua 
aliqua  inerat  difficultas,  iam  operosum  non  erit  osten- 
dere  hanc  sanandi  coniugia  facultatem  rom.  pontificibus 
esse  tribuendam.  Id  vero  ostendimus  tum  ex  usu  ecclesiae, 
tum  ex  auctoritate  theologorum ,  tum  ex  ipso  iure ,  atque 
adeo  ex  rei  natura. 

Quod  primo  attinet  ad  usum  constantem  ecclesiae , 
eius  rei  vestigia  iam  deprehendimus  in  concilio  aurelia- 
nensi  III.  quod  celebratum  est  an.  538,  in  quo ,  ut  vidi- 
mus  ,  statutum  fuerat  ut  fideles  ,  qui  ex  ignorantia  cano- 
num  cum  impedimento  affinitatis  ,  etiam  in  primo  gradu 
in  linea  recta  irritum  ac  nullum  inierant  coniugium ,  in  eo 
perseverare  possent ,  atque  ideo  coniugium  ut  validum 
haberetur  (7).  Quid  porro  hoc  aliud  est,  quam  sanare 
coniugium  in  radice  ?  Nam  per  statuta  patrum  ,  ut  ibi- 
dem  dicitur  ,  prohibitae  immo  vero  irritae  etiam  decla- 
ratae  fuerant  eiusmodi  nuptiae ,  utpote  incestae  coniun- 
ctiones ;  certum  autem  est  ex  iure  canonico  ,  ignorantiam 
impedimenti  dirimentis  haud  suffragari  ,  ita  ut  per  eam  , 
quamvis  invincibilem ,  inhabilitas  non  tollatur  ad  coniu- 
gium  valide  ineundum  ;  attamen  concilium  illa  matrimo- 
nia  simpliciter  pro  validis  iam  habenda  declaravit ,  nul- 
lam  consensus  renovandi  mentionem  faciens  ;  seu  non 
dixit  tales  iam  posse  matrimonio  iungi  ,  vel  aliud  eius- 

(7)  Cf. apud  Sirmondum  Concilia antiqua  Galliae  Lutet  Paris  1629.  tom.  I. 
pag.  247.  can.  X. 

modi,  sed  constituit ,  ut  ista  ceu  valide  contracta  con- 
iugia  haberentur  ,  ideoque  sanavit  ea  in  radice  ,  uti  nunc 
temporis  loquendi  mos  obtinet.  Huc  etiam  pertinent  exem- 
pla  quae  attulimus  dispensationum  post  initum  matrimo- 
nium  ,  prout  in  veteri  disciplina  obtinebant  ,  quaeque  sa- 
nationibus  in  radice  sunt  afiines.  At  magis  directa  exempla 
iam  subiicimus. 

Ex  rom.  pontificibus  ,  qui  expresse  matrimonium  sa- 
naverint  in  radice  ,  omnium  quorum  monumentum  extat , 
primus  fuit  Bonifacius  VIII.  qui  coniugium  irrite  contra- 
ctum  inter  Sancium  IV.  Castellae  regem  iam  praemortuum 
et  Mariam  in  tertio  consanguinitatis  gradu  ei  coniunctam 
sanavit  (8).  Idem  praeterea  pontifex  eodem  ferme  tempore 
matrimonium  initum  ab  Ildelphonso  III.  rege  Lusitaniae 
cum  comitissa  Poloniae ,  etsi  ab  initio  nullum  ob  consan- 
guinitatem  quae  apud  ipsos  intererat,  per  dispensationem 
in  radice  validum  effecit  (9) .  Post  Bonifacium  reliqui  pon- 
tifices  passim ,  gravissimis  intercedentibus  de  causis,  eius- 
modi  sanationes  concesserunt.  Nos  ne  nimii  simus  in  illis 
referendis ,  ea  seligimus ,  quae  aliquid  peculiare  praese- 
ferunt. 

Itaque  Gregorius  XIII.  non  semel  indulsit  eiusmodi 
sanationes ,  teste  Benedicto  XIV.  (10),  qui  id  luculenter 
ostendit  ex  decisionibus  Rotae  ,  concluditque  responsum 
eidem  Gregorio  tributum  ab  annotatore  Navarri ,  quod  sci- 
licet  ipse  non  potuerit  eiusmodi  dispensationem  in  radice 
concedere ,  aut  esse  apocryphum  ,  aut  intelligendum  de 
singulari  aliquo  adiuncto ,  in  quo  censuit  eam  esse  dene- 
gandam. 

(8)  Cf.  Mariana  Histor.  hispan.  lib.  IX.  cap.  19.  et  Laurea  Diclion.  decis.  8. 
n.  20.  et  seq.  qui  subdit  hanc  primam  fuisse  dispensationem  in  radice  matri- 
monii  quae  expresse  legatur. 

(9)  Ut  refert  Emmanuel  Facia  De  sponsa  in  Epit.  hist.  Lusitan.  par.  III. 
cap.  7.  n.  3.  et  Laurea  Dict.  decis.  8.  cit.  n.  25. 

(10)  Q.  174.  quae  est  in  causa  pragensi  matrim.  die  13.  Iul.  1720. 


CAP.  IV.  DE  ECCL.  POTES.  SANAN.  MATR.  1N  RAD.  ART.  II.       165 

Clemens  XI.  brevi  dato  2.  Aprilis  1701.  aut  1705.  con- 
firmavit  nonnulla  matrimonia,  quae  illegitime  inita  fue- 
rant  apud  Indos  orientales  ,  contrahentes  dispensando  a 
renovatione  consensus  (11)  ;  contra  vero  sac.  congregatio 
de  Propaganda  fde  die  20.  Apr.  1607.  decrevit:  «  Me- 
minerint  missionarii ,  quotiescumque  necesse  iudicaverint 
dispensare  in  matrimoniis  contractis  cum  aliquo  impedi- 
mento  dirimente ,  procurandam  ab  ipsis  esse  renovatio- 
nem  consensus ;»  et  die  28.  Feb.  1644.  pariter  sancivit, 
missionarios  habere  facultatem  declarandi  prolem  legiti- 
mam  ortam  ex  matrimonio  nullo,  per  sanationem  nempe 
in  radice. 

Rursum  idem  pontifex  Bened.  XIV.  refert  concessam 
dispensationem  seu  sanationem  in  radice  fuisse  cuiusdam 
coniugii  initi  in  Bohemia  ante  annos  quadraginta  sine  pa- 
rochi  praesentia.  Sanatio  petebatur  ad  prolis  legitimitatem, 
ac  difficultatibus  non  obstantibus  quas  passa  erat  eius- 
modi  causa,  eo  quod  non  satis  constitisset  de  bona  coniu- 
gum  fide,  postea  tamen  ,  ea  comprobata ,  licet  maritus  iam 
vita  functus  fuisset ,  censuit  sac.  congregatio  concilii  re- 
cedendum  a  decisis ,  ac  die  18.  Sept.  1723.  sanationem 
concessit  (12). 

Item  Clemens  XII.  brevi  Iumdudum  dato  3.  Sept.  1734. 
cuius  meminit  Bened.  XIV.  (13),  indulsit  sanationes  in 
radice  absque  necessitate  renovandi  consensus.  Nam  cum 
Clemens  XI.  missionariis  Indiarum  facultatem  concessisset 
dispensandi  ab  impedimentis  dirimentibus  ad  annos  XX. 
nonnulli  ex  ipsis ,  hoc  tempore  iamdiu  elapso,  easdem  di- 
spensationes  porro  concedere  perrexerunt.  Res  delata  est 

(11)  Ut  idera  refert  Bened.  XIV.  Instit.S".  n.80.  et  Desyn.  dioec.  lib.  XIII. 
c.  21.  n.  7. 

(12)  Op.  cit.  Quaest.  canon.  Q.  174. 

(13)  Lib.  XIII.  De  syn.  c.  21.  n.  7.  Ibidem  cliam  scribit  id  ipsum  indullum 
fecisse  a  Clemente  XI.  in  litteris  incipientibus  Apostolicae  dignilatis  datis  die 
2.  April.  1701. 

ad  Clementem  XII. ,  ipse  rescripsit  :  «  Haec  matrimonia 
revalidamus  ac  valida  et  legitima  decernimus  in  omnibus 
et  per  omnia  ,  perinde  ac  si  ab  initio  et  in  eorum  ra- 
dice ,  praevia  sufficienti  dispensatione ,  contracta  fuissent ; 
absque  eo  quod  illi  qui  sic  contraxerint ,  matrimonium 
de  novo  contrahere ,  seu  novum  consensum  praestare  ullo 
modo  debeant. » 

Cumque  ad  pontificatum  ascendisset  card.  Lamberti- 
nius  sub  nomine  Benedicti  XIV.  et  ipse  pariter  indulsit 
sanationem  in   radice  cuiusdam  coniugii  ,  quod  Iosepha 
Violantes  Hneriquez  cum  Ludovico  Francisco  de  Assis  San- 
chez  de  Baena  per  procuratorem  inierat.  Violantes  quidem 
petebat ,  ut  coniugium   rescinderetur ,  utpote  contractum 
cum  impedimento ;  quod  cum  sufficientibus  probationibus 
evincere  non   potuisset,  coniugium   declaratum  fuit  vali- 
dum.  Verumtamen  compertum  postea  est  coniugium  reipsa 
invalidum  fuisse  eo  quod  quum  duplex  impedimentum  pro- 
pinquitatis  adesset ,  pro  uno  tantum  obtenta  fuerat  dispen- 
satio.  Ad  medendum  huic  defectui  Franc.  de  Baena  obti- 
nuerat  a  Benedicto  XIV.  litteras  sanatorias ,  ut  vocant , 
quibus  dispensaretur  in  radice ;  eiusmodi  litterae  dispensa- 
bant  ab  obligatione  renovationis  consensus  ex  parte  Violan- 
tes ,  atque  adiiciebatur  relaxationem  in  toto  suo   robore 
permansuram ,  licet  Violantes  in  posterum  in  cognitionem 
veniret  duplicis   huiusce  propinquitatis.    Ast   paulo   post 
ipsa   ostendit ,   se  cum  daretur   sanatio   iam   instructam 
fuisse  de  duplici  propinquitatis  impedimento ,  adeoque  in- 
stabat ,  ut  coniugium  solveretur  ,  atque  irritum  declarare- 
tur.   Tum  Benedictus  XIV.  declaravit  coniugium  vere  nul- 
lum  esse ,  quia  ex  una  parte  summus  pontifex  concedendo 
sanationem   in   radice  potest  illas ,  quas   opportunas   iu- 
dicaverit  conditiones  apponere ;  ex  altera  vero  parte  dis- 
pensatio    de    qua   agebatur    conditionem    habebat  impli- 
citam  ,   quod   Violantes  duplex    vinculum    propinquitatis 

ignoraret,  subdiditque  ideo  eam  conditionem  appositam 
fuisse, »  ne  ipsa  contradicente  et  obnitente,  prout  conti- 
gisset,  si  impedimentum  scivisset,  concessa  dispensatio 
diceretur  (14).  » 

Sed  iuverit  heic  exempla  afferre  sanationum ,  quae  non 
unum  et  singulare  coniugium ,  at  potius  plures  simul  ca- 
sus  complectuntur.  Cum  nonnulli  episcopi  dispensationes 
quandoque  concessissent ,  ad  quas  concedendas  nulla  iis 
erat  potestas  ,  rom.  pontifices  certiores  facti  de  nullitate 
plurimorum  coniugiorum  ,  quae  perperam  inita  fuerant  , 
quaeque  irrita  erant  ac  nulla ,  ne  scandala  hac  de  causa 
aut  concertationes  orirentur,  consueverunt  ea  omnia  sa- 
nare  in  radice  ,  nulla  praevia  consensus  renovatione  (15). 
Ita  Clemens  XIII.  die  20.  Nov.  1760.  declaravit  concessum 
indultum  illum  minime  habuisse  sensum ,  qui  eidem  datus 
fuerat,  atque  adiecit :  «  quatenus  vero  hucusque  perperam 
fuerit  dispensatum  . . .  Sanctitas  sua  ad  consulendum  anima- 
rum  quieti ,  matrimonia  cum  hac  dispensatione  contracta , 
in  radice  sanavit  (16).  » 

Eodem  modo  egit  Pius  VI.  qui  concedens  epistolas  sa- 
natorias  expetitas  ab  archiepiscopo  trevirensi,  qui  congres- 
sui  emsensi  interfuerat ,  sibique  facultatem  concedendi  re- 
laxationem  ab  impedimentis  dirimentibus  arrogaverat  (1 7) . 
Sic  etiam  sacra  Poenitentiaria  in  causa  quorumdam  con- 
iugiorum  quae  in  Galliis  contracta  fuerant  per  dispensatio- 
nem  perperam  datam  a  nonnullis  vicariis  capitularibus  , 
eandem  viam  tenuit ,  rescribens  :    «  Sacra  poenitentiaria  , 

(14)  BuIIar.  Bened.  XIV.  tom.  IV.  Constit.  VIII.  pag.  351.  et  vol.  II.  con- 
stit.  XXXIII.  p.  81  seqq. 

(15)  Cf.  Pontas  voc.  Dispensalio  pag.  145.  ed.  in-4.  1771. 

(16)  In  rescripto  Clementis  XIII.  quo  explanatur  sensus  indultorum  qui- 
bus  conceduntur  episcopis  facultates  dispensandi  super  variis  impedimentis ,  et 
sanantur  in  radice  matrimonia  pcrperam  contracta,  quod  reperitur  in  ap- 
pend.  II.  ad  opusc.  cit.  Dissertation  sur  la  rdhabiliiation  dcs  mariages  nuls. 

(17)  Cf.  Memoires  pour  servir  a  Vhist.  eccUsias.pendant  le  XVIII. 
Siecle  an.  1786.  tom.  III.  p.  68. 

expositis  mature  perpensis ,  omnia  matrimonia  nulliter 
contracta  ,  de  quibus  in  precibus  ,  in  radice  sanat  et  con- 
validat  (18).» 

Pius  VII.  opera  card.  Caprara  indulsit  Galliarum  epi- 
scopis  facultatem  dispensandi  in  radice  per  annum  inte- 
grum  in  omnibus  coniugiis  initis  usque  ad  1 4. Augusti  1 801 . 
Haec  eadem  facultas  iterata  est  per  indultum  datum  7.  Fe- 
bruar.  1809.  (19).  Et  rursum  die  27.  Sept.  1820.  eadem 
facultas  concessa  fuit  episcopo  pictaviensi  pro  coniugiis 
celebratis  coram  presbyteris  sic  dictae parvae  ecclesiae  (20). 

Die  10.  Sept.  1803.  sac.  congreg.  de  Propaganda  fide 
in  epistola  ad  episcopum  quebecensem  scripsit :  «  San- 
ctissimus  ( Pius  VII.  )  quatenus  opus  sit  ,  eas  omnes  in 
radice  sanavit  dispensationes  quae  ab  amplitudine  tua  da- 
tae  sunt ,  non  inserto  ,  ut  praeceptum  erat ,  facultatum  te- 
nore ,  cum  expressione  temporis  ad  quod  fuerint  conces- 
sae.  »  Omitto  sanationes  magno  numero  factas  ab  eodem 
pontifice  ,  vel  ab  eius  immediato  praedecessore  Pio  VI. 
cum  in  Etruria  dispensationes  ab  impedimentis  dirimen- 
tibus  perperam  datae  fuissent  ab  episcopo  pistoriensi  Sci- 
pione  Ricci ,  qui  sibi  eam  facultatem  arrogaverat.  Quae 
enim  hactenus  exempla  attulimus  ultro  sufficiunt  ad  osten- 
dendum  ,  quemadmodum  proposuimus  ,  hanc  potestatem  , 
ecclesiam ,  seu  rom.  pontifices  exercuisse.  Absonum  vero 
foret  in  dubium  revocare  ius  id  faciendi  quod  a  tot  pon- 
tificibus  ,  universa   annuente  ecclesia  factum  est. 

His  factis ,  si  opus  esset ,  possemus  celebriorum  theo- 
logorum  et  canonistarum  doctrinam  adiicere  ;  verum  id 
necesse  non  est.  Omnes  enim  veluti  compertam  eam  sup- 
ponunt ,  quoties  docent   posse  rom.  pontificem   impedire 

(18)  In  cit.  Dissert.  pag.  35. 

(19)  Inslruclio  Io.  Bapt.  cardin.  Caprara  in  Galliis  ex  Latere  legati 
de  matrimoniorum  revalidatione  in  app.  III.  cit.  dissert.  pag.  110. 

(20)  Cf.  Correspondance  authentique  de  la  cour  de  Rome.  pag.  165. 

effectus  alicuius  legis  ecclesiasticae  non  solum  in  futurum , 
verum  etiam  in  praeteritum  ;  quoties  affirmant  eum  posse 
tales  relaxationes  concedere  ,  quae  res  in  eo  statu  collo- 
cent  in  quo  reperirentur  si  nullum  extitisset  impedimen- 
tum  ;  quoties  asserunt  eum  posse  prolem  legitimam  effi- 
cere  in  ordine  ad  bona  spiritualia,  immo  vero  et  temporalia 
obtinenda ,  uti  mox  videbimus ,  perinde  ac  si  a  legitimo 
toro  procreata  fuisset.  Quae  quidem  omnia  nobis  exhi- 
bent  notionem  sanationis  coniugiorum  in  radice ,  ut  ex  di- 
ctis  constat.  Cum  igitur  eiusmodi  potestatem  theologi  et 
canonistae  vulgo  tribuant  rom.  pontifici  ,  hoc  ipso  ei  tri- 
buunt  potestatem  de  qua  disserimus.  Atque  hinc  est , 
quod  Benedictus  XIV.  nedum  docet  nefas  omnino  esse  de 
ea  dubium  movere  ,  verum  etiam  communem  penes  cano- 
nistas  hanc  asserat  esse  sententiam  (21). 

Et  sane  ex  ipso  iure  potest  rom.  pontifex  legem  eccle- 
siasticam  irritare  nedum  quoad  effectus  in  posterum  secutu- 
ros ,  verum  etiam  quoad  effectus  ante  sequutos  :  sic  enim 
expresse  dicitur  in  iure  canonico  Textu  in  Clement.  Quo- 
niam  de  communit.  eccles.  Iam  vero  ,  quid  aliud  facit  rom. 
pontifex  dum  sanat  matrimonium  in  radice?  impedimen- 
tum  tollit ,  adeoque  irritat  ejfectus  ex  eo  impedimento  tum 
secuturos ,  tum  prius  secutos.  Effectus  porro  eius  impedi- 
menti  erant  inhabilitas  coniugum  ad  contrahendum  ,  adeo- 
que  invaliditas  coniugii  ,  prolesque  illegitima.  Sublatis 
itaque  effectibus  ecclesiasticae  legis ,  eo  ipso  personae  ha- 
biles  dicendae  sunt  ad  contrahendum ,  legitimus  earum 
consensus ,  prolesque  legitima  (22). 


(21)  Quaest.  cit.  174.  ubi  scribit:  «  Communiter  docent  canonistae  in  cap. 
Per  venerabilem. »  prolixumque  istorum,  ut  solet,  elenchum  exhibet,  nominan- 
timque  tredecim  recenset,  atqueaddit:  Fuitque  perpetua  opinio  Rolae. 

(22)  Haec  fortasse  simplicissima  et  optima  ratio  est  intelligendi  quomodo 
sanatio  fiat  matrimonii  in  radice.  Directe  irritantur  ef/ectus  impedimenti  seu 
legis  ecclesiasticae;  quod  legislator  ex  ipso  iure  facere  potest.  Hinc  consensus 
de  se  suos  parit  effectus.  Quae  notio  optime  congruit  cum  iis  quae  tradit  Be- 

Itaque  ex  ecclesiae  praxi ,  ex  doctorum  auctoritate  , 
atque  ex  iure  ipso  deducitur  posse  romanum  pontificem 
matrimonia  in  radice  sanare ,  simulque  ex  dictis  eruitur 
hanc  potestatem  ad  omnia  impedimenta  ecclesiastica  sese 
porrigere  ,  atque  ad  solum  rom.  pontificem  pertinere  :  sed 
praestat  duo  haec  postrema  corollaria  plenius  evolvere. 

Baston  iurisconsultus  duas  impedimentorum  canonico- 
rum  classes  distinguit ,  quorum  alia  personas  inhabiles 
sive  absolute  sive  relative  ad  contrahendum  efficiunt  ob 
positiva  quaedam  obstacula ,  quae  destrui  oporteret  ut  ido- 
neae  ad  contrahendum  coniugium  fierent :  alia  vero  ad  va- 
liditatem  coniugii  conditionem  quamdam  requirunt ,  seu 
formalitatem  ,  ut  vocant ,  a  lege  praescriptam  ,  cuiusmodi 
est  celebratio  coniugii  in  facie  ecclesiae  ,  aut  raptae  mu- 
lieris  in  libertatem  restitutio.  Matrimonia  sine  hac  condi- 
tione  seu  formalitate  inita  ,  sanari  iuxta  Baston  in  radice 
possunt ,  non  autem  illa  quibus  positivum  obstaculum  seu 
impedimentum  opponitur.  Indidem  infert  sanationem  in 
radice  non  posse  concedi  nisi  in  impedimento  clandestini- 
tatis ,  aut  etiam  raptus  (23).  Item  Baston  putat  in  hisce 
impedimentis  ,  urgente  necessitate ,  posse  episcopos  di- 
spensationem  in  radice  concedere  :  quod  quidem  alii  vel 
docent  vel  insinuant,  vel  saltem  probabile  esse  putant  (24). 

At  quin  alia  addere  necesse  sit ,  priorem  assertionem 
excludunt  tum  rationes  tum  exempla  quae  attulimus  in  qui- 
bus  dispensatio ,  seu  sanatio  a  radice  conceditur  a  rom. 
pontificibus  indiscriminatim  a  quovis  canonico  impedi- 
mento.  His  plura  alia  adiicere  facile  possemus  ;  satis  sit 

ned.  XIV.  dum,  ut  vidimus  ,  scripsit :  «  Ecclesia  matrimonia  sanat,  non  quidem 
agendo  ut  matrimonium  nulliter  contractum,  non  ita  contractum  fuerit,  sed 
e/fecttis  illos  tollendo ,  qui  ob  huiusmodi  matrimonii  nullitatem  ante  indul- 
tam  dispensationem ,  ac  etiam  in  ipso  contrahendi  matrimonii  actu  producti 
fuerant.  » 

(23)  Concordance  des  lois  civiles  et  des  lois  ecclesiastiques  de  France 
touchant  le  mariage.  Paris  1824.  pag.  221. 

(24)  Ibid.  pag.  329.  Bouvier  Theol.  ed.  cit.  tract.  De  matrim.  pag.  280. 


C AP .  IV .  DE  ECCL .  POTES .  SANAN .  MATR .  IN  RAD .  ART .  II .       171 

memorasse  rescriptum  quo  sac.  Poenitentiaria  cuidam  epi- 
scopo  confert  «  facultatem  dispensandi  in  radice  in  ca- 
sibus  in  quibus  agitur  de  matrimoniis  hucusque  nulliter 
initis  ob  impedimentum  clandestinitatis ,  vel  ob  aliud  im- 
pedimentum  iuris  dumtaxat  ecclesiastici  ,  in  quo  aposto- 
lica  sedes  dispensare  consuevit ,  exceptis  ex  ordine  sacro 
vel  professione  solemni  provenientibus  (25).» 

Alteram  pariter  assertionem  falsitatis  arguunt  quae 
praemisimus  ,  quaeque  ostendunt  potestatem  hanc  sa- 
nandi  soli  pontifici  supremo  esse  reservatam ,  prout  etiam 
docent  communi  suffragio  theologi  et  canonistae.  Non  se- 
mel  id  inculcat  Benedictus  XIV.  dicens :  «  Cumque  solius 
romani  pontificis  sit  non  solum  dispensationes  in  radice 
matrimonii  indulgere  ,  sed  etiam  conditiones  constituere 
pro  validitate  gratiae  adimplendas  (26).»  Errant  igitur  qui 
hanc  facultatem  communem  faciunt  episcopis  ,  atque  eo 
magis  eiusmodi  excludenda  est  sententia  ,  quod  ,  uti  suo 
loco  ostendimus ,  episcopis  facultas  non  sit  dispensandi 
ab  impedimentis  matrimonium  dirimentibus. 

Causas  autem  gravissimas  requiri  ut  matrimonium  in 
radice  sanetur  exploratum  est  apud  doctores  omnes  ,  ac 
saepe  ipsimet  pontifices  declararunt.  Sane  Benedictus  XIV. 
non  uno  in  loco  id  aperte  profitetur  iis  verbis  :  urgente 
causa,  gravissimis  urgentibus  causis.  Ut  plurimum  vero 
legitimatio  prolis  causa  est  cur  eiusmodi  dispensatio  con- 
cedatur,  ut  idem  pontifex  declarat  (27).  Nostrum  vero  non 
est  expendere  utrum  eiusmodi  graves  aut  gravissimae  cau- 
sae  adfuerint  nec  ne ;  at  simul  ac  dispensatio  seu  sanatio 
data  est ,    praesumi  legitima  causa  debet ,   nec  quaestio 

(25)  In  saepe  laudata  Dissert.  sur  la  Rdhabilitation  des  mariages  nuls 
pag.  47;  nbi  praeterea  mentio  fit  cuiusdam  rescripti  eiusdem  tenoris  dati  a 
Leone  XII.  archiep.  tolosan.  die  17.  Nov.  1827. 

(26)  In  Const.  seu  Decrelo  L.  tom.  IV.  Bullarii  cit.  Etsi  matrimonialis 
§.  7.  pag.  350. 

(27)  Instit.  LXXXVII.  n.  80.  opp.  ed.  Rom.  1750.  tom.  XI.  pag.  587. 

fieri  potest  de  valore  eius   dispensationis  aut  sanationis 
quam  pontifex  concesserit. 

ARTICULUS  III. 

Effcctus  illustrantur  huius  potestatis  tum  relate 
ad  coniuges,  tum  relate  ad  prolem. 

Effectus  potissimi  sanationis  in  radice  sunt ,  relate  ad 
coniuges  primitivus  matrimonii  ipsius  valor  ,  relate  ad 
prolem  legitimatio  plenissima.  At  duplex  heic  occurrit 
quaestio;  an  requiratur  novus  consensus ,  vel  saltem  mo- 
ralis  continuatio  consensus  primum  dati ,  ut  matrimonium 
in  radice  sanetur  :  deinde  an  legitimatio  ad  effectus  etiam 
civiles  protendatur. 

Quod  ad  primam  attinet  quaestionem ,  nonnulli  reno- 
vationem  consensus  prorsus  requirunt.  Sic  Sanchez  inter 
ceteros  :  «  Non  dicimus ,  scribit ,  nunc  posse  pontificem 
efficere  ut  id  matrimonium  .  .  .  nunc  incipiat  valere  absque 
novo  contrahentium  consensu  :  haec  enim  omnia  aperte 
non  subsunt  pontificiae  potestati  (28).»  Sanchezium  se- 
quitur  Pirhing  (29).  Iuxta  hos  auctores  sanatio  in  radice 
ad  simplicem  dispensationem  revocaretur  ,  nec  dari  um- 
quam  posset  nisi  inter  vivos  ,  et  coniugibus  scientibus  ac 
consentientibus.  At  supra  vidimus  sanationem  in  radice 
a  simplici  dispensatione  differre ,  ac  datam  fuisse  utroque 
coniuge ,  aut  altero  saltem  inscio  ,  aut  etiam  post  utrius- 
que  coniugis  obitum,  ut  proles  fieret  legitima.  Itaque  di- 
cendum  est  renovationem  consensus  per  se  non  requiri, 
eo  ipso  quod  sanatio  primitivum  consensum  respiciat:  at 
ea  requiri  potest ,  si  inter  sanationis  conditiones  ,  haec 
etiam  ,  uti  quandoque  fit ,  apponatur ;  tunc  vero ,  ut  pa- 
tet ,  sub  nullitatis  poena  ,  consensus  renovandus  est ,  et 

(28)  Lib.  VIII.  disp.  7.  n.  4.  et  fere  cadem  repetit  n.  S. 

(29)  Lib.  IV.  decr.  tit.  XVII.  n.  42.  fere  ad  verbum  describens  verba  Sanchezii. 

quidem  coram  parocho  et  testibus ,  si  hac  conditione  sa- 
natio  conceditur.  Requiritur  etiam  necessario  consensus 
renovatio ,  si  primus  consensus ,  scientibus  contrahentibus, 
nullus  prorsus  erat  ob  impedimentum  non  quidem  latens, 
sed  evidens  :  at  in  hoc  casu  improprie  immo  nullo  modo 
diceretur  matrimonium  in  radice  sanari ,  ut  supra  animad- 
vertimus.  Ceterum  quando  consensus  bona  fide  datus  fuit 
at  invalide  ob  latens  impedimentum ,  tunc  sanatio  in  radice 
efficit ,  ut  matrimonium  ,  consensu  non  renovato ,  validum 
fiat ,  et  quod  ad  effectus  nonnullos  ,  et  nominatim  ad  prolis 
legitimitatem  pertinet  inde  ab  initio  validum  et  legitimum 
fuisse  censeatur. 

Verum  hic  altera  quaestio  ab  auctoribus  agitatur,  num 
scilicet  necesse  sit  ad  hoc  ut  valeat  sanatio  in  radice , 
ut  prior  consensus  moraliter  perseveret.  Non  desunt  qui 
eiusmodi  necessitatem  adstruant  (30).  Attamen  non  vi- 
detur  per  se  haec  necessitas  absolute  requiri ,  cum  suffi- 
ciat  prior  consensus  in  actu  matrimonii  elicitus  ,  cuius  re- 
ipsa  per  dispensationem  Yeluti  radix  sanatur.  Dixi  per  se 
et  absolute  ;  nam  si  in  clausulis  dispensationis  exigatur  ut 
constet  de  perseverantia  eiusdem  consensus,  ea  omnino 
requirenda  est.  Sane  hanc  exegit  card.  Caprara  in  instru- 
ctione  quam  adiecit  facultatibus  quas  episcopis  Gallia- 
rum  communicavit  (31).  Si  eiusmodi  clausula  non  appo- 

(30)  Tales  sunt  recentiores  potissimum  auctores  quos  recenset  auctor  cit. 
dissertationis  pag.  50.  nempeBouvier  tract.  Dematr.  ed.  1830.  pag.  282.  Theol. 
tolosana  tract.  Demair.  pag.  648.  Item  auct.  op.  Manuel  d'un  jeune  prUre. 
Montpellier  1828.  Rituel  de  Belley  tom.  I.  p.  47.  Rituel  de  Bordeaux  1829. 
pag.  207.  Lettre  circulaire  de  l'ev4que  de  Digne  pag.  19. 

(31)  Nam  n.  13.  ita  loquitur  :  «  Ordinarius  uti  poterit  facultate  apostolica, 
auctoritate  inferius  demandanda,  dispensandi  scilicet  in  radice  matrimonii,  seu 
matrimonium  in  radice  sanandi ,  postquam  tamen  per  indubias  saltem  duorum 
testium  depositiones ,  aut  per  renuentis  testimonium  in  scriptis  exaratum ,  aut 
per  eiusdem  assertionem  etiam  oretenus  factam  illi  ordinario,  sive  alteri  ec- 
clesiasticae  personae  ab  eo  specialiter  deputatae  et  in  scriptis  redigendam  con- 
stiterit  non  solum  renuentem  in  consensu  de  praesenti  permanere,  sed  etiam 
huiusmodi  renuentiam  ab  extrinseca  causaita  manare,  utnihil  umquam  ex  ea 
deduci  aut  praesumi  possit  contra  ipsius  actualis  consensus  permanentiam. » 

natur,  non  erit  exigenda;  at  ea  praesumitur  aut  saltem 
praesumi  potest,  ubi  de  expressa  retractatione  non  constet, 
cum  non  sufficiat  retractatio  interpretativa  ex  sententia  plu- 
rimorum  theologorum  (32).  Quinimo  Benedictus  XIV.  non 
solum  inter  conditiones  ad  dandam  eiusmodi  sanationem 
numquam  recenset  hanc  perseverantiam  moralem  in  dato 
consensu ,  verum  etiam  excludit  satis  aperte ,  dum  con- 
cessit  dispensationem  in  radice  matrimonii  dum  alter  con- 
iugum  in  tribunalibus  sollicitaverat  solutionem  ,  adeoque 
quantum  in  se  erat  suum  consensum  retractaverat  (33). 
Ex  quo  nonnulli  inferunt  posse  rom.  pontificem  sanare 
coniugium  in  radice  ,  quamvis  contrahentes  cognita  pro- 
prii  matrimonii  nullitate  positive  consensum  suum  retra- 
ctassent  (34).  Ratio  \ero  est,  quia  nisi  obstitisset  im- 
pedimentum  canonicum  tum  quum  coniuges  consensum 
naturalem  praebuerunt ,  certissime  matrimonium  validum 
fuisset ;  porro  rom.  pontifices  sanando  matrimonium  in 
radice ,  sanant ,  seu  tollunt  vitium  quod  intercessit  in  actu 
quo  coniugium  celebratum  est. 

Id  contigit,  referente  Bolgenio  ,  in  Etruria.  Cum  mulier 
quaedam  accita  ab  episcopo  Falchi  Scipionis  Ricci  suc- 
cessore  in  dioecesi  pistoriensi  et  pratensi  ,  atque  admonita 
de  nullitate  sui  coniugii  ,  eo  quod  nullius  fuerit  valoris 
dispensatio  quam  iure  proprio  dederat  praedecessor  suus 
super  impedimento  nullitatis,  ipsa  renuit  consensum  reno- 
vare.  Institit  episcopus  meliori  qua  potuit  ratione  tit  eam 
induceret  ad  consensum  renovandum ;  ast  perperam.  Eam 
exterruit  comminatione  poenarum  ecclesiasticarum  ,  sed 
frustra.  Donec  pontifex  Pius  VI.  ad  quem  episcopus  con- 

(32)  Ita  censent  Antoine  Theol.  moral.  de  matr.  cap.  3.  q.  6.  resp.  2.  Collet. 
quaest.  14.  p.  557.  Cuniliati  Theol.  moral.  tom.  II.  p.  272.  Daelman  Theol. 
de  matrim  quaest.  ult.  obs.  15.  ed.  in  8.  tom.  IX.  p.  388.  s.  Alphonsus  de  Li- 
guori  De  matrim.  cap.  III.  dub.  III.  q.  V.  n.  1114. 

(33)  In  Brevi  seu  Decreto  cit.  Etsi  matrimonialis. 

(34)  Ita  auctor  anonymus  cit.  dissertat.  pag.  50. 

fugerat  pro  remedio  ,  ad  consilium  Bolgeni ,  hoc  ipsum 
coniugium  sanavit  in  radice  (35). 

Itaque  tantum  abest  ut  renovatio  consensus  necessaria 
sit ,  ut  per  se  ne  requiratur  quidem  moralis  consensus 
perduratio,  imo  neque  quandoque  obsit  consensus  retra- 
ctatio.  Prudentiae  ergo  erit  statuere  quando  renovatio  con- 
sensus  exigenda  sit.  Interdum  enim  ea  erit  inopportuna, 
ac  litibus  aditum  aperiret  ,  et  scandalum  pareret ;  inter- 
dum  vero  opportuna  erit ,  litesque  praecidet  atque  aedi- 
ficationi  inserviet. 

Quandoquidem  autem  de  renovatione  consensus  disse- 
rimus  in  sanatione  matrimonii  in  radice ,  non  abs  re  erit 
casum  afferre  qui  Romae  discussus  est ,  quum  Benedi- 
ctus  XIV.  esset  a  secretis  in  congreg.  concilii  ob  nexum 
quem  habet  cum  iis  quae  diximus  de  opportunitate  aut 
inopportunitate  istius  renovationis  consensus.  Quum  duo 
coniuges  a  Paulo  V.  sanationem  matrimonii  in  radice  ob- 
tinuissent  sub  clausula  de  renovatione  consensus,  hac  ipsa 
de  causa  post  elapsum  integrum  seculum  quaestio  mota 
est  ad  exturbandum  filium  ab  haereditate ,  eo  quod  ortus 
non  esset  post  renovationem  consensus.  Ast  inanis  habita 
fuit  eiusmodi  expostulatio ;  nam,  ut  subdit  Bened.  XIV.  «Di- 
cendum  est ,  quod  primum  matrimonium  contractum  con- 
validavit ,  sed  cum  conditione  novae  solemnizationis  ser- 
vata  forma  concilii  pro  evitando  scandalo ,  quod  posset 
oriri  inter  ignorantes  primum  matrimonium  de  facto  con- 


(35)  Ex  mss.  quod  extat  in  bibliotheca  coll.  romani  eiusdcm  Bolgeni ,  qui 
totum  hoc  negotium  fnse  refert.  Ex  illo  coniugio  iam  duo  fdii  nati  erant, 
quum  deprehensum  est  irritum  illud  fuisse,  ac  praeterea  gravissimae  interduas 
familias  concertationes  ortae  fuisscnt,  nisi  coniugium  sanatum  esset.  Attamen 
P.  Mozzi  huic  sententiae  refragatus  est ;  ratus  non  posse  rom.  pontificem  illa 
sanare  coniugia  in  quibus  consensus  moraliter  sallem  non  perseveret.  In  relalo 
autem  casu  mulier  suum  consensum  positive  retractaverat.  Nihilominus  certum 
est  iuxta  datam  sanationis  in  radice  theoriam  rite  potuisse  pontificem  et  huic 
mederi  matrimonio. 

tractum  fuisse ,  et  videntes  publicam  supplicantium  coha- 
bitationem  (36).  » 

Iam  quod  attinet  ad  alteram  quaestionem  de  prolis 
legitimitate ,  nonnulla  iis  quae  diximus  addenda  sunt.  Po- 
tissimus  effectus  sanationis  matrimonii  in  radice  est  le- 
gitimatio  prolis  ,  quae  alioquin  foret  illegitima  ,  utpote  orta 
ex  illegitimo  coniugio.  Iam  vero  haec  sobolis  legitimatio 
duplici  sub  respectu  spectari  potest ;  nimirum  sive  relate 
ad  prolem ,  quae  procreata  est  post  sanationem  in  radice, 
sive  relate  ad  illam  quae  orta  iam  erat  ante  eiusmodi  sa- 
nationem.  Porro  sanatio  efficit ,  ut  non  modo  infantes  qui 
post  sanationem  oriantur  legitimi  sint,  sed  ut  etiam ,  qui 
erant  prius  orti  ex  illegitima  coniunctione  ,  habeantur  tam- 
quam  legitimi,  atque  procreati  ex  legitimo  prorsus  coniugio. 

Eiusmodi  legitimatio  ea  est,  quae ,  ut  diximus  in  praec. 
articulo  a  canonistis  plenissima  nuncupatur  ,  ad  distinctio- 
nem  eius  quae  datur  per  rescriptum  a  legitimo  superiore, 
et  ab  ea  quae  provenit  ex  coniugio  subsequenti ,  ac  plena 
vulgo  dicitur  (37). 

Docent  itaque  auctores  communi  consensu  summum 
pontificem  eiusmodi  sanatione  in  radice  filios  illegitimos 
ubique  terrarum  directe  legitimare  posse  quoad  omnes 
spirituales  effectus ,  sacrorum  videlicet  ordinum ,  atque 
beneficiorum  ecclesiasticorum  ;  quod  vero  spectat  ad  tem- 
porales  civilesque  effectus  docent  rom.  pontificem  legiti- 
mare  illegitimos  filios  posse  ,  directe  quidem  in  terris  tem- 
porali  suae  iurisdictioni  subiectis ,  iuxta  ea  quae  plane 
colliguntur  ex  celebri  responsione  Innocentii  III.  in  cap. 
Per  venerabilem ,  qui  filii  sint  legitimi  (38),  indirecte  vero 
ubique  terrarum  ,  seu  in  terris  alienae  iurisdictioni  quoad 
temporalia  subiectis.    Scilicet  legitiroando  directe  coniu- 

(36)  Quaest.  527. 

(37)  Cf.  Barbosa.   Vola  decisiv.et  consultiva  canonic.  lib.  II.  n.  22. 

(38)  Ita  Bened.  XIV.  quaest.  cit.174. 

gium  christianum  ,  romani  pontifices  illegitimos  filios  ubi- 
que  terrarum  non  directe ,  sed  indirecte  capaces  efficere 
possunt  successionum ,  et  quorumcumque  iurium  tempora- 
lium  ,  dummodo  tamen  adsit  magna  et  urgentissima  causa , 
ac  dummodo  proles  suscepta  non  fuerit  ex  copula  roani- 
feste  fornicaria ;  item  dummodo  matrimonium  ex  quo  proles 
illegitima  est  progenita  non  fuerit  nullum  propter  impedi- 
mentum  iuris  naturalis  vel  divini  (39). 

Verumtamen  non  defuere  qui  contrariam  mordicus  se- 
ctarentur  sententiam ,  traducerentque  communem  senten- 
tiam  veluti  aggressionem  romanorum  pontificum  in  tempo- 
ralia  principum  iura.  Hi  in  Galliis  potissimum  viguerunt, 
qui  clausulas  quae  circa  prolis  legitimationem  in  litteris 
apostolicarum  dispensationum  in  impedimentis  dirimenti- 
bus  adiici  solent,  tamquam  abusivas  ac  irritas  esse  con- 
tendunt,  et  a  romana  curia  adinventas,  ut,  quemadmodum 
loquuntur ,  fimbriae  pontificiae  iurisdictionis  in  saecula- 
rium  principum  dominiis  dilatarentur.  Aiunt  enim  legiti- 
mationem  prolis  quoad  civiles  effectus  regii  solum  iuris 
esse ,  nec  pontificiam  potestatem  ulterius  protendi  quam 
ut  illegitimos  legitimos  efficiat  respectu  effectuum  spiritua- 
lium  et  ecclesiasticorum ,  nempe  suscipiendi  ordines ,  ob- 
tinendique  beneficia  et  alia  eiusmodi.  Subdunt  insuper  clau- 
sulas  praefatas  omnino  inutiles  esse,  ac  de  genere  illarum, 
quae  vitiantur  et  non  vitiant ,  dum  legitimatio  provenit 
ex  natura  rei  propter  subsequens  matrimonium  cap.  Tanta. 
Qui  flii  sint  legitimi  (40). 

Iam  vero  iniustam ,  immo  et  calumniosam  in  aposto- 
licam  sedem  esse  hanc  accusationem  exinde  patet,  quod 
illa  indirecta  ecclesiasticae  sanationis  efficacia  quoad  hae- 
reditatem ,  successionem ,  aliaque  huiusmodi  in  terris  quae 

(39)  Cf.  Ibidem. 

(40)  Ita  ex  celebri  Arret ,  quod  passim  in  Galliarnm  tribunalibus  dicebatur 
Barbier  an.  1664.  cf.  Rigantium  in  Reg.  IV.  Cancell.  n.  112  seqq. 

II  12 

ditioni  pontificiae  non  subiiciuntur  ,  fuerit  publici  iuris 
quod  ubique  locorum  obtinebat  corollarium  legitimum,  seu 
consequentia  necessaria.  Etenim  ideo  in  lege  civili  habe- 
batur  tamquam  illegitima  proles  orta  ex  illegitimo  matri- 
monio  ,  quod  eiusmodi  matrimonium  nullum  ac  irritum 
esset  in  facie  tum  ecclesiae ,  tum  societatis  ,  quia  initum 
cum  impedimento  canonico  dirimente.  Quocirca  pontifex 
per  dispensationem  seu  sanationem  in  radice  cum  auferat 
illud  impedimentum  perinde  ac  si  numquam  extitisset  , 
vere  efficit  conditionem  coniugum  et  prolis  talem  ,  qualis 
esset  si  semper  legitimus  fuisset  consensus  ,  ac  proinde 
ut  proles  suscepta  habeatur  veluti  orta  ex  legitimo  coniu- 
gio.  Porro  qui  natus  est  ex  coniugio  legitimo  legitimus  ha- 
beri  debet ,  et  capax  bonorum  omnium  ,  quae  ex  legiti- 
mis  natalibus  profluunt  nedum  in  foro  ecclesiae  ,  sed  etiam 
in  foro  civili   (41). 

Clausulae  vero  illae  ideo  apponuntur  quod  tum  ipsi 
legitimationi  tum  declarationi  authenticae  eiusdem  legiti- 
mationis  inserviunt.  Hinc  videmus  vel  ipsos  Galliarum  re- 
ges  ,  cum  opus  fuit ,  ipsas  expetiisse  ,  ut  constat  ex  di- 
spensatione  a  Clemente  V.  in  favorem  Caroli  IV.  et  filiae 
Philippi  pulchri  ,  nec  non  a  loanne  XXII.  in  favorem 
eiusdem  Caroli  IV.  concessa  (42).  Quapropter  neque  inu- 
tiles  neque  abusivae  aut  irritae  eiusmodi  clausulae  censeri 
debent. 

Quare  nec  omnes  iurisperiti  galli  adversariis  consen- 
serunt.  Inter  ceteros  annotator  Fevreti  apprime  exponit 
hunc  dispensationis  in  radice  indirectum  effectum  scribens: 
«  Doctores  apponunt  in  hac  materia  distinctionem :  utrum 

(41)  Ita  rite  inxta  receptum  ius  ratiocinabantur  TT.  et  canonistae  Gon- 
zalez  in  cap.  Qui  venerabil.  sub  num.  12.  Qui  fclii  sint  legitimi.  Corradus  in 
Praxi  dispensat.  Lib.  8.  c.  3.  n.  46  seqq.  Oliva  Deforo  eccleslast.  in  cap.  Rai- 
nulus  versic.  Vxorem  nomine  Adelasiam  n.  102.  Valentin.  Forster  De  succes- 
sion.  ab  intestat.  lib.  6.  c.  34.  q.  2.  n.  18.  aliique  passim  apud  Rigantium  op. 
et  loc.  cit.  et  Benedict.  XIV.  quaest.  cit. 

(42)  Cf.  apud  Rigantium  loc.  cit. 

summus  pontifex  dispensaverit  simpliciter ,  vel  in  radice.  In 
primo  casu  infantes  incestuosi  legitimati  non  sunt  per  ma- 
trimonium  subsequens :  rescriptum  enim  hoc  in  casu  nullum 
habens  effectum  retroactivum  in  illorum  favorem ;  in  altero 
vero  casu  legitimationem  obtinent ;  quia  tunc  beneficium 
seu  gratia  pontificis  etiam  ipsos  comprehendit ,  et  eiusmodi 
dispensatio  in  radice  eumdem  producit  effectum  ac  si  ob- 
tenta  fuisset  ab  initio ,  et  per  consequens  filii  ante  rela- 
xationem  procreati  fiunt  capaces  omnium  iurium  .  ac  tem- 
poralium  utilitatum.  Ratio  vero  est ,  quia  Pontifex  non 
concedit  rescriptum  legitimationis  ,  sed  aufert  impedimen- 
tum  matrimonii  inter  coniunctos  ;  quod  quidem  impedi- 
mentum  cum  sit  iuris  ecclesiastici ,  etiam  ex  potestate  cla- 
vium  removeri  potest,  et  matrimonium  reduci  ad  terminos 
iuris  naturae.  .  .  .  Ista  regeneratio  per  dispensationem  in 
radice  efficit,  ut  proles  vere  legitima  sit  et  ex  vero  ac 
legitimo  matrimonio  suscepta.  .  .  .  ideoque  succedit  iure 
proprio  et  naturali ,  neque  attendi  potest  tertii  praeiudi- 
cium  ,  sicut  non  attenderetur ,  si  revera  proles  ex  legitimo 
matrimonio ,  impetrata  ab  initio  dispensatione ,  procreata 
fuisset  (43).  » 

Verum  in  praesenti  rerum  ordine ,  qui  in  Europa, 
aliisque  regionibus  ut  plurimum  obtinet ,  res  aliter  se  ha- 

(43)  In  notis  1.  et  2.  ad  lib.  V.  op.  Caroli  Fevret  cui  tit.  Traite  de  1'Abus 
chap.  III.  Lyon  1736.  tom.l.  pag.  475  seq.  ubi  ad  eius  rei  confirmationem  et  de- 
clarationem  plures  affert  auctores  sive  theologos  sive  canonistas,  sive  iuriscon- 
sultos.  Cum  vero  praemisisset  ex  1.  2.  et  3.  c.  de  iure  nat.  annal.  «  Vel  instar 
adoptionis,  quae  nalUrae  imago  vocatur,  in  L.  folio  23  ff.  de  liber.  et  posth. 
et  ideo  omnia  filiationis  et  familiae  iura  tribuebat  olim  adoptatio ,  nam  fictio 
in  casu  ficto  idem  operatur  ac  veritas  in  vero :  fictio  enim  est  legis  adversus 
veritatem  in  re  possibili  ex  iusta  causa  dispositio. »  Subiicit  verba  Gotofr.  ex 
Alciat.  ad  rubric.  ff.  de  prob.  «  Quae  analogia  ( adoptionis )  bellissime  convenit 
dispensationi  in  radice :  vei  tandem  sicut  baptismus  eluit  omnem  infectae  ori- 
ginis  labem  non  solum  quoad  culpam,  sed  etiam  quoad  poenam,  ita  et  ista 
7ra.Xuyysvicrla.sea  regeneratione  per  dispensationem  in  radice,  efficitur  ut  proles 
vere  legitima  sit,  et  ex  vero  ac  legitimo  matrimonio  suscepta,  et  capax  omnium 
iurium  legitimis  competentium. »  Et  tamen  hic  annotator  solet  se  iuribus  apo- 
stolicae  sedis  hostilcm  praebcre. 

bet.  Nam  si  iuxta  Benedictum  XIV.  sanatio  in  radice  re- 
stituit  coniugium  in  statum  pristinum,  quem  haberet,  si 
impedimcntum  non  extitisset ,  plane  consequitur  ,  quod  si 
coniugium  religiosum  non  producit  effectus  civiles  ,  di- 
spensationem  datam  a  pontifice  romano  haud  posse  eos 
restituere.  Quapropter  si  contrahentes  ,  qui  relaxationem 
obtinuerunt ,  formalitatibus  ,  quas  civiles  vocant ,  satisfe- 
cerunt ,  tunc  civilibus  effectibus  independenter  a  sana- 
tione  fruentur :  sin  \ero  illas  praetermiserunt ,  proles  ille- 
gitima  in  foro  civili  esse  perseverabit ,  non  obstante  qua- 
vis  sanatione  coniugii  in  radice. 

Semper  tamen  pontificia  dispensatio  obtinebit  effectus 
suos  in  ordine  spirituali ,  cum  id  unice  ab  ecclesia  de- 
pendeat. 

Tales  sunt  effectus  qui  sive  directe  sive  indirecte  ex 
sanatione  radicis  matrimonii  proveniunt. 

CAPIIT  V. 

DE    ECCLESIAE    POTESTATE 
IN    CAUSAS    MATRIMONIALES   AC    1N   SPONSALIA. 

ARTICULUS  I. 

Causae  omnes  matrimoniales ,  quae  intimarn  contractus  naturam 
attingunt  ad  solos  ecclesiasticos  iudices  spectant. 

Marcus  Ant.  DeDominis,  Launoius,  Tamburinius,  LittaT 
Nestius ,  novissime  vero  Nuytz  (1)  uno  ore  causas  matri- 
moniales  civili  foro  adiudicant.  At  quae  sit  catholica  do- 

(l)  En  eius  verba  in  op.  II  professore  Nuyts  ai  suoi  concittadini.  To- 
rino  1852.  cap.  VII.  « Proposizione  condannata  in  Brevi  Pii  IX:  le  cause  matri- 
moniali  e  di  sponsali  di  loro  natura  appartengono  al  foro  civile  -  Accetto  la 
proposizione,  e  la  sostengo.  »  Ne  quis  vero  benigne  interpretaretur  eum  loqui 
de  causis  ipsi  vinculo  extrinsecis,  quid  per  illas  significaverit ,  ipsemet  ex- 
ponit  bis  verbis :  «  Hanno  nome  di  matrimoniali  quelle  catise  in  cui  si  disputa 
o  della  validita  di  un  matrimonio ,  o  della  separazione  de'  coniugi ,  si  per  og- 
getto  di  sola  abitazione  distinta ,  si  per  oggetto  di  rompere  il  vincolo  con  fa- 
colta  di  far  altro  matrimonio  »  et  haec  qui  catholicum  se  esse  profitetur. 

«trina  patet  ex  can.  XII.  sess.  XXIV.  conc.  tridentini ,  qui 
his  verbis  effertur :  « Si  quis  dixerit  causas  matrimonia- 
les  non  spectare  ad  iudices  ecclesiasticos ;  anath.  sit.  » 

Hic  uti  exploralum  assumimus  hunc  canonem  esse 
dogmaticum  ,  seu  fidei  doctrinam  continere  ob  eadem  ra- 
tionum  momenta  quibus  adstruximus  dogmaticos  esse  ca- 
nones  III.  et  IV.  eiusdem  sessionis. 

Comprehendere  autem  hunc  canonem  causas  omnes , 
quae  afficiunt  contractum  ipsum  coniugalem  ,  et  solos  ec- 
clesiasticos  iudices  agnoscere ,  ex  ipsa  sacramenti  ratione 
satis  liquet.  Cum  tamen  hoc  nonnulli  in  dubium  revoca- 
verint ,  atque  contenderint  perperam  ex  hoc  canone  inferri 
causas  omnes  huiusmodi  ad  solos  ecclesiasticos  iudices  per- 
tinere,  quum  tridentinum  id  non  affirmet,  omne  dubium 
sustulit  Pius  VI.  in  litteris  quas  die  17.  Sept.  1788.  de- 
dit  ad  episcopum  motulensem ,  in  quibus  pontifex  profi- 
tetur  se  loqui  tamquam  is  qui  ius  habet  suprema  Christi 
ipsius  auctoritate  sibi  collata  docendi  et  confrmandi.  Ad 
sedem  nimirum  apostolicam  pertinet  ea  explicare  ac  de- 
terminare  quae  in  conciliorum ,  tridentini  praesertim ,  de- 
cretis  obscurius  dicta  videri  possent ,  prout  declarat  ipsum 
tridentinum  sess.  ultima  in  fine,  itemque  Pius  IV.  in  bulla 
confirmationis  eiusdem  concilii  (2). 

Verba  porro  Pii  VI.  in  praefatis  litteris  haec  sunt : 
«Dogma  fidei  est  ut  matrimonium  quod  ante  adventum 
Christi  nihil  aliud  erat  nisi  indissolubilis  quidam  contra- 
ctus ,  illud  post  Christi  adventum  evaserit  unum  ex  septem 
legis  evangelicae  sacramentis  a  Christo  Domino  institu- 
tum ,  quemadmodum  adversus  haereticos  et  impios  homi- 
nes  seculi  insanientes ,  sacrum  concilium  tridentinum  sub 
anathematis  poena  definivit.  Hinc  fit ,  ut  ad  solam  eccle- 
siam  ,  cui  tota  de  sacramentis  est  cura  concredita,  ius  omne 
ac  potestas  pertineat  suam  assignandi  formam  huic  con- 

(2)  Cf.  Moser  fmpedim.  matr.  c.  XXIV.  n.  4. 

tractui  ad  sublimiorem   sacramenti  dignitatem  evecto,  ac 
proinde  de  matrimoniorum  validitate  aut  invaliditate  iu- 
dicium  ferre ;   quod  tam   planum  est  atque  perspicuum , 
ut  sancta  ac  universalis   synodus ,  cupiens  occurrere  te- 
meritati  eorum ,  qui  scripto  et  verbo  asseruerunt ,  ut  etiam 
nunc  multi  asserunt ,   ab  ecclesiae  catholicae  sensu   et  ab 
apostolorum  temporibus  probata  consuetudine  aliena ,   pecu- 
liarem  alium  canonem  addendum  sibi  esse  duxit ,  quo  uni- 
versim  declararet  atque  sanciret ,  ut ,  si  quis  dixerit  cau- 
sas  matrimoniales  non    spectare    ad  iudices  ecclesiasticos  , 
anath.   sit.    Ignotum    nobis   non    est ,    quosdam   adesse , 
qui  secularium  principum  auctoritati  plus  nimio  tribuen- 
tes  ,    et   verba   huius    canonis   captiose   interpretantes   il- 
lud  defendendum  susceperint ,  ut ,  quoniam  tridentini  pa- 
tres  hac  dicendi  formula  usi   non  fuerint ,   ad   solos  iu- 
dices   ecclesiasticos ,   aut  omnes  causas  matrimoniales ,  po- 
testatem   reliquerint  iudicibus   laicis    cognoscendi   saltem 
causas   matrimoniales  quae  sunt  meri  facti.    Sed   scimus 
etiam  hanc  captiunculam  ,  et  fallax  hoc  cavillandi  genus 
omni  fundamento  destitui.  Verba  enim  canonis  generalia 
sunt,  omnes  ut  causas  comprehendant  et  complectantur. 
Spiritus   vero   sive  ratio   legis   adeo   late  patet ,    ut  nul- 
lum  exceptioni ,  aut  limitationi   locum   relinquat.  Si  enim 
hae  causae  non  alia  ratione  pertinent  ad  unum  ecclesiae 
iudicium ,  nisi  quia  contractus  matrimonialis  est  vere  et 
proprie  unum  ex  septem   legis   evangelicae  sacramentis , 
sicut  haec  sacramenti  ratio  communis  est  omnibus  causis 
matrimonialibus ,  ita  omnes  hae  causae  spectant  unice  ad 
iudices  ecclesiasticos  ,  cum  eadem  sit  ratio  in  omnibus  ; 
ut  concors  est  canonistarum  sententia,  ne  iis  quidem  ex- 
ceptis,  qui  minime  favere  ecclesiae  iuribus  satis  superque 
eorum  scripta  demonstrant.  Etenim  ut  verbis  utamur  Van- 
Espen  (ius  eccles.  p.  III.  tit.  2.  c.  1.  n.  4.  etn.  11.  et  12.) 
Unanimi  consensu  receptum  est  causas  sacramentorum  esse 

mere  ecclesiasticas ,  easque  quantum  ad  substantiam  eorum , 
ad  iudicem  ecclesiasticum  privative  spectare ,  nihilque  circa 
eorum  validitatem  et  invaliditatem  iudicem  secularem  posse 
decernere ,  eo  quod  hae  natura  sua  sint  mere  spirituales. 
Et  sane  si  quaestio  vertatur  de  validitate  ipsius  matrimonii , 
solus  iudex  ecclesiasticus  est  competens ,  ipseque  solus  de 
hac  quaestione  cognoscere  potest.  » 

Hactenus  quidem  Pius  VI.  qui  deinde  pergit  haec  ipsa 
communire ,  atque  a  nonnullis  quae  afferri  consueverunt 
difficultatibus  expedire.  Ac  praeterea  adiecit  certum  esse, 
non  eos  modo  qui  docent  ad  summas  potestates  spectare 
huius  seculi  leges  de  nuptiis  ferre ,  sed  eos  quoque ,  qui 
factis  hoc  ipsum  confirmant  can.  XII.  anathemati  concilii 
tridentini  obnoxios  esse. 

Denique  idem  pontifex  propositionem  LVIII.  pseudo- 
synodi  pistoriensis  «  quae  statuit  sponsalia  proprie  dicta 
actum  mere  civilem  continere,  qui  ad  matrimonium  cele- 
brandum  disponit ,  eademque  civilium  legum  praescripto 
omnino  subiacere — quasi  actus  disponens  ad  sacramentum 
non  subiaceat  sub  hac  ratione  iuri  ecclesiae  »  damnavit — 
uti  falsam  ,  iuris  ecclesiae  quoad  effectus  ctiam  a  sponsa- 
Ubus  vi  canonicarum  sanctionum  profluentes  laesivam,  di- 
sciplinae  ab  ecclesia  constitutae  derogantem.  » 

Sic  pleno  germanoque  sensu  constituto  canonis  XII. 
conc.  tridentini  (3),  iam  praestat  eiusdem  veritatem  ad- 
struere  ;  quod  quidem  efficiemus  tum  sac.  litteris,  tum  tra- 
ditione,  tum  factis  quae  Scripturarum ,  traditionisque  do- 
ctrinam  confirment. 

Sane  in  sacris  litteris  reperimus  non  solum  Deum  ipsum 
coniugium  instituisse ,  atque  unitatis  et  indissolubilitatis 


(3)  Praeiverat  Pio  VI.  in  hac  declaratione  Benedictus  XIV.  qui  in  op.  De 
synodo  lib.  IX.  cap.  9.  n.  3.  asserit  causas  quae  versantur  circa  initi  coniu- 
galis  foederis  firmitatem ,  nullo  catholicorum  conlradicente,  in  solo  ecclesiae 
/oro  csse  pertractandas. 

proprietates  determinasse ,  sed  praeterea  idem  coniugium 
patresfamilias  seu  patriarchas  ,  qui  erant  sub  lege  natu- 
rae  sacerdotes  (4),  moderatos  fuisse  ,  ut  constat  ex  Abra- 
ham ,  qui  noluit  ut  Isaac  in  uxorem  duceret  mulierem  cha- 
nanaeam  (Genes.  XXIV.  3.)  et  ex  Isaac  qui  vetuit  ne  Iacob 
se  cum  aliqua  eiusdem  gentis  coniungeret  (ib.  XXVIII.  1.). 
Postea  vero  sub  lege  scripta  quaecumque  ad  coniugia  spe- 
ctant  a  Deo  per  Mosem  determinata  conspicimus  (5) .  Iuxta 
leges  a  Deo  sancitas  causae  matrimoniales  dirimebantur 
a  sacerdotibus ,  praecipue  vero  a  pontifice ,  ut  satis  aperte 
patet  ex  Deut.  XVII.  12.  ,  testaturque  Iosephus  Flavius 
scribens:  «Sacerdotes  summos  omnium  quaesitores  et  con- 
troversiarum  iudices  et  damnatorum  punitores  constitutos 
esse  a  Moyse  (6).  «Sane  nuspiam  legimus  Deum  aliquid 
regibus  de  coniugio  praecepisse  aut  demandasse ;  contra 
vero  reges  ipsi  legibus  a  Deo  constitutis  subiiciebantur 
iuxta  sacerdotum  interpretationem ,  si  quod  dubium  exciU 
tatum  fuisset. 

In  nova  autem  lege  in  primo  libri  huius  capite  osten- 
dimus  Christum  auctoritate  sua ,  nulla  politicae  potestatis 
habita  ratione ,  absolutam  decrevisse  monogamiam  ,  indis- 
solubilitatemque  perpetuam  coniugii.  Item  Apostolum  pro 
facultate  sibi  a  Christo  facta ,  plura  in  causis  matrimonia- 
libus  constituisse ,  quae  versabantur  sive  circa  coniuges 
christianos  inter  se,  sive  inter  fideles  ac  infideles,  sive 
circa  viduas,  quin  ea  heic  iterare  opus  sit.  His  porro  Apo- 


(4)  «  Capita  familiarum  ,  inquit  Ccrnelius  a  Lapide ,  earumdem  erant  sa- 
cerdotes.  Ius  enim  sacerdotii  illo  teanlore  per  generationem  carnalem  devol- 
vebaturin  posteros,  scilicet  in  pflmogenitos ,  et  in  capita  familiarum  ,  et  con- 
sequenter  omne  sacerdotium  hebraeorum  descendit  ab  Abraham  eiusque  sacer- 
dotio.  »  Comment.  in  epist.  ad  Haebr.  VII.  4. 

(5)  Levit.  c.  XVIII.  3  seq.  Deut.  XXI.  15  seq.  XXIV.  1  seqq.  etc. 

(6)  Lib.  II.  cont.  Appionem  22.  ed.  Havercamp.  tom.  II.  pag.  485.  Cuius  rei 
monumentum  ineluctabile  nobis  exhibet  adeo  apud  legis  doctores,  seu  sacer- 
dotes  agitata  controversia  circa  divortii  causas  ad  mentem  legis  mosaicae  Deu- 
ter.  XXIV.  de  qua  in  libro  insequenti. 

stolus  ostendit  apertissime  coniugium  in  lege  christiana 
nullo  modo  pendere  a  Caesarum  legibus  ,  cum  ea  statue- 
rit  quae  eisdem  adversabantur ,  vel  certe  in  iis  non  conti- 
nebantur.  Absonum  porro  foret  dicere  penes  civilia  tri- 
bunalia  fideles  debuisse  causas  connubiales  agitare,  quae 
pro  obiecto  haberent  sive  a  Christo  sive  ab  Apostolo  sancita. 

Et  haec  quidem  ex  sacris  litteris ;  quod  vero  attinet 
ad  traditionem  ,  omnigena  suppetunt  argumenta ,  quae  ve- 
ritati  cui  patrocinamur ,   suffragantur. 

Ac  primo  negativa ,  sed  prorsus  ineluctabilia ;  nulla 
siquidem  tribus  prioribus  ecclesiae  seculis  legitur  causa 
connubialis  christianorum  ad  magistratus  politicos  delata ; 
imo  absurdum  est  vel  suspicari  aliquam  ad  eos  dela- 
tam  fuisse. 

Secundo  vero  documenta  extant  positiva ,  quod  eius- 
modi  causae  a  tribunali  ecclesiastico  fuerint  diremptae. 
Etenim  praetermisso  pseudo-Abdia ,  qui  refert  Philippis 
a  b.  Andrea  apostolo  vetitas  fuisse  nuptias  duorum  con- 
sobrinorum  veluti  incestas  (7) ,  legimus  indultas  a  Callisto 
papa ,  secus  ac  ferrent  leges  romanae  ,  nuptias  inter  chri- 
stianas  ingenuas  foeminas  et  servos ,  easque  ratas  omnino 
ac  licitas  decrevisse.  Qua  de  re  antiquissimus  auctor  op. 
Philosophumenorum  acerbe  Callistum  incusat  (8),  sed  im- 

(7)  Lib.  III.  Historiae  apostolicae  n.  XI.  apud  Fabricium  Codex  Apocryph. 
Novi  Test.  tom.  II.  pag.  469  seq.  Quae  ad  hunc  scriptorem  sane  antiquum  spe- 
ctant,  reperiuntur  apud  eumdem  Fabricium  in  praevia  Testimonia  et  censur. 
de  hoc  opere  Abdiae  adscripto. 

Nos  vix  innuimus  quae  illic  habentur,  cum  nullius  ferc  auctoritatis  sit. 
Miror  quomodo  cl.  Muzzarelli,  illum  adducat  sub  nomine  Iulii  africani  in  cer- 
tamine  apost.  lib.  111. 

(8)  Hoc  opus  spectans  ad  sec.  ecclesiae  III.  repertum  in  quodam  monasterio 
in  Graecia  a  Mynoide  Mynes  ac  Lutetiam  delatum  est  an.  1842.  Oxonii  typis  vulga- 
tum  primum  est  an.  1851.  Huius  operis  inscripti  Philosophumena  quodque  exhi- 
bet  haereseologiam  trium  fere  primorum  seculorum  incertus  est  auctor.  Miller  illud 
tribuit  Origeni;  Iacobi  in  Germania  an.  1852.  adscribit  alicui  scriptori  romano; 
Bunsen  in  op.  Hippolytus  and  his  age  seu  Uippolytus  eiusque  aetas  quatuor 
volum.  editis  sub  iinem  eiusdem  anni  1852.  contendit  verum  auctorem  fuissc 
s.  Hippolytum  episcopum  portuensem,  hanc  eandem  sententiam  amplcxus  est 

merito  prorsus ,  cum  ad  id  sanciendum  necessitate  com- 
pulsus  ex  rerum  adiunctis  omnino  fuerit  (9) .  Interim  hac 
ipsa  incriminatione  qua  sanctum  pontificem  vaferrimus 
eius  hostis  insectatus  est  ,  testimonium  luculentissimum 
nobis  suppeditat  de  rom.  pontificis  potestate  in  christiano- 
rum  coniugia  causasque  matrimoniales  (10). 

A  sec.  IV.  ac  deinceps  nihil  pariter  occurrit  de  causis 
matrimonialibus  christianorum  quoad  vinculum  apud  po- 
liticum  regimen  discussis  ;  contra  vero  non  pauca  occur- 
runt  documenta  de  his  ipsis  causis  apud  ecclesiam  ex- 
pensis  diiudicatisque.  Praetermissis  enim  hoc  loco  decretis 
atque  statutis  conciliorum  romanorumque  pontificum  de 
coniugiis  ,  quae  minus  directe  ad  praesentem  quaestionem 
pertinent  (11),  iuverit  ea  tantum  attingere ,  quae  directe 
ad  nostrum  spectant  argumentum. 

anglicanus  Wordsworth  in  op.  Saint  Hippolytus  and  the  Chureh  o/  Rome,  flip- 
polytus  et  Rotnae  ecclesia  I.  vol.  in  8.  Alii  tribuerunt  Tertulliano  aut  Caio  pre- 
sbytero.  Huic  posteriori  opinioni  favit  cl.  Ciuice  in  op.  Etudes  sur  de  nou- 
veaux  documents  historiques  empruntes  a  Vouvrage  rdcemment  dfcouvert 
des  philosophumena.  Paris  1853.  1.  vol.  in-4.  in  altero  vero  opere  cui  tit. 
Histoire  de  V  e"glise  de  Rome  sous  les  pontificats  de  st.  Victor ,  de  st.  Ze- 
phirin  et  de  st.  Calliste.  Paris  1856.  ab  illa  opinione  recedere  videtur,  fate- 
turque  incertum  adhuc  esse  Philosophumenorum  auctorem.  CI.  Dollinger  in 
op.  Hippolytus  und  Callistus  an.  1853.  pugnatpro  s.  Hippolyto,  eo  tempore 
quo  is  ad  novatianas  partes  adhuc  spectabal,  quoque  antipapa  extitit ,  donec 
resipiscens  ad  catholicam  unitatem  se  recepit  in  eaque  martyrio  functus  est.  Quid- 
quid  de  hac  sit  controversia  critica,  duo,  quos  nominavi  catholicos  ac  erudi- 
tos  viros,  vindicias  Callisti  et  ecclesiae  romanae  strenue  susceperunt  adversus 
protestantes  et  anglicanos ,  qui  hoc  opere  abusi  sunt.  Cf.  eruditam  op.  cit. 
D.  Cruice  dissertationem  praeliminarem  Histoire  etc. 

(9)  Hic  igitur  s.  Callisti  vellicator  inter  cetera  quae  ei  crimini  vertit  et 
hocest,quod  vetitum  ac  illegale  coniugium  permiserit  christianis  lib.  IX.  ed. 
Oxon.  1851.  pag.  291.  «  Praeterea,  scribit,  legitime  (foemina)  nubere  potest, 
quemcumque  demum  elegerit  tori  socium  sive  servum  sive  liberum  ,  et  hunc 
pro  marito  habere,  licet  non  nupta  secundum  legem.  »  Aia  tovto  vo[tlp.u<; 
«ya^jSijvai  s%si  svce.  ov  av  aigijcoyrai  cvy/.oiTov ,  sHts  oIxst-tiv,  s?ts  sXsij- 
9sgov,  xai    toutov   xqlvstv  oLvti   avS^oj  /W  vof/.u  ysyaffr)[/.svv)v. 

(10)  Cf.  Dollinger  op.  cit.  §.  VI.  ubi  egregie  defendit  agendi  rationem  s.  Cal- 
listi,  amovetque  istius  haeretici  montanistae  seu  novatiani  accusationem. 

(ll)  Cf.  opusc.  cui  tit.  Sulla  esenzione  dei  regolari  dalla  giurisdizione 
de'  vescovi  e  sulle  cause  matrimoniali.  Assisi   1884.  §.  XI.  pag.  79  seqq. 

Vigilius  pontifex  irritavit  coniugium  Theodoberti  regis 
initi  cum  vidua  seu  relicta  fratris  sui  ,  ac  Theodobertus 
acquievit. 

Leo  III.  nullum  declaravit  coniugium  Henrici  I.  Cas- 
tellae  regis  cum  filia  regis  Lusitaniae  propter  impedimen- 
tum  consanguinitatis.  Henricus  vero  eius  sententiae  cessit. 

Gregorius  V.  dissolutum  coniugium  declaravit  Roberti 
Francorum  regis  cum  Berta  affini  sua  ,  ac  Robertus  se  ab 
illa  seiunxit. 

Edixerunt  Galliarum  episcopi  a  Carolo  M.  repudiandam 
Bertam  filiam  regis  Longobardorum  ob  impotentiae  defe- 
ctum ,  eique  Carolus  nuncium  remisit.  Ille  nempe  Caro- 
lus  M.  qui  lib.  V.  suorum  Capitularium  cap.  V.  decreta  sua 
omnia ,  quae  pro  obiecto  coniugium  habent  conformia  pro- 
fitetur  ordinationi  Gregorii  summi  pontificis  :  quia  sic  Gre- 
gorius  sentit ,  et  cap.  VII.  ubi  agens  de  consanguineorum 
connubiis ,  standum  esse  constituit  sacerdotii  iudicio  : 
«  iuxta  constituta  sanctorum  patrum  ,  et  iuxta  decreta  ca- 
nonum  iudicetur»  non  autem  iuxta  leges  imperiales. 

Carolus  Calvus  numquam  permisit ,  ut  subsisterent 
connubia  inter  francos  ac  normannos  inita ,  eo  quod  a 
rom.  pontificibus  fuerint  interdicta.  «  Si  autem  ,  ait  ipse 
in  decreto  Pistensi  cap.  XXX.  deistis  partibus  in  illis  foe- 
mina  maritum ,  aut  maritus  foeminam  accepit ;  illud  con- 
iugium  ,  quia  non  est  legale  ,  neque  legitimum  ,  sicut  Leo 
in  decretis  suis  et  sanctus  Gregorius  in  epistolis  monstrant , 
dissolvatur  (12).  » 

Cumque  ageretur  in  Galliis  de  matrimonio  inter  Phi- 
lippum  Augustum  eiusque  uxorem  Ingenburgem ,  non  ta- 
cuerunt ,  ut  alias  vidimus  ,  duo  pontifices  Caelestinus  III. 
et  Innocentius  III.  Porro  Caelestinus  super  hoc  negotio  ad 

(12)  D.  Gibert  in  suo  tractatu  De  traditione  circa  sacramentuin  malri- 
monii  tribus  vol.  in-4.  ostendit  serie  uon  interrupta  documentorum  materiam 
lianc  iugitcr  fuisse  ecclesiae  iurisdictioni  obnoxiam. 

Michaelem  senonensem  archiepiscopum  litteras  dedit.  In 
iis  inter  cetera  ostendit  non  esse  a  temeritatis  vitio  alie- 
num ,  quod  in  tam  arduo  ac  difficili  negotio ,  non  fuerit 
cura  sedis  apostolicae  requisita ,  per  quam  vel  ipsam  ca- 
nonice  finiretur,  vel  committeretur  aliquibus  ,  qui  idem, 
servato  iuris  ordine,  secundum  statuta  canonum  terminarent. 

Idem  pontifex  depositionis  sententiam  tulit  adversus 
Theutgaldum  trevirensem  et  Guntarum  coloniensem  archie- 
piscopum ,  eo  quod  contra  canones  iudicaverint  in  causa 
matrimoniali  Lotharii  regis  et  Theutbergae  uxoris  illius , 
illorumque  sententiam  ,  ut  vidimus  ,  de  divortio  omnino 
cassam  ac  irritam  fecit  (13). 

Alia  plura  eiusmodi  documenta  silentio  praetereo  (14), 
cum  praesto  sint  facta  imperatorum  ac  regum ,  qui  in  cau- 
sis  suis  aut  subditorum  suorum  de  nuptiis  ad  concilia  aut 
ad  apostolicam  sedem  confugerunt.  SaneHenricus  VIII.  cum 
dissolvi  optaret  coniugium  suum  cum  Catharina  initum ,  ad 
Clementem  VII.  suos  oratores  misit ,  nihilque  intentatum 
reliquum  fecit ,  ut  summi  pontificis  animum  flecteret,  nec 
de  schismate  cogitavit ,  nisi  postquam  vidit  illius  animum 
flecti  nullo  modo  posse  (15).  Ad  apostolicam  etiam  sedem 
Ludovicus  XII.  Galliarum  rex  se  contulit,  atque  eius  con- 
iugium  cum  Ioanna  Franciae  nullum  declaratum  fuit.  Cum- 
que  Ludovicus  XIII.  ad  Urbanum  VIII.  misisset  episcopum 
Montipessulanum  in  causa  matrimonii  quod  Gasto  dux  au- 
relianensis  et  frater  eiusdem  Ludovici  regis  cum  Margare- 
tha  contraxerat ,  rom.  pontifex  contra  cleri  gallicani  suf- 

(13)  Lud.  Du  Mesnil  Doctrina  et  disciplina  ecclesiae  tom.  IV.  ad  an.  1195. 
n.  XLII.  Coloniae  1730.  pag.  530. 

(14)  Cf.  Moser  De  imped.  matrim.  cap.  XXIV.  §.  7  seq.  cum  notis  appositis. 

(15)  Totam  hanc  historiam  cf.  apud  Lingard  Storia  d'  Inghilterra  trad.  di 
GregoriiRoma  1831.  vol.  VI.  cap.  III.  nec  non  apud  Audin  Hist.de  Henry.  VIII. 
Parisl850.tom.  I.  pag.  250.  suiv.  Item  apud  Waterworth.  The  substance  of  the 
historical  lectures  on  the  origin  and  progress  in  this  country  of  the  change 
o/  religion  colled  ihe  Reformation.  Nowark  1849.  in-4.  A  seconde  lecture 
pag.  29  seqq. 


CAP .  V .  DE  ECCL .  POT .  IN  CAUS .  MATR .  AC  IN  SPONS .  ART .  1 .   189 

fragium,  qui  illud  irritum  declaraverat  coniugium  ex  defectu 
consensus  regii,  validum  esse  decrevit,  eiusque  sententia 
praevaluit  (16). 

Haec  vero  facta  notissima  sunt  ac  omnium  manu  trita. 
Insuper  accedit,  quod  vel  ipsi  Galliarum  reges  non  semel 
fassi  sint  se  nil  posse  in  iis ,  quae  ad  coniugii  substan- 
tiam  et  vinculum  pertinent,  ac  si  quidpiam  statuerunt,  quo 
connubia  irrita  ac  nulla  edixere,  professi  sunt  se  nonnisi 
in  ordine  ad  effectus  civiles  suas  leges  tulisse.  Et  haec 
pariter  cognita  sunt  ac  pervulgata ;  eo  tamen  consilio  ea 
hic  adiicimus  ,  ne  quid  huic  tractationi  desit. 

Itaque  Henricus  IV.  se  canoni  tridentino  conformans 
constituit  causas  coniugales  pertinere  atque  spectare  ad  co~ 
gnitionem  et  iurisdictionem  iudicum  ecclesiasticorum  (17). 

Cumque  Ludovicus  XIII.  an.  1629.  matrimonia  filio- 
rum  familias  irrita  ac  invalida  decrevisset ,  quae  contra 
voluntatem  parentum  fuissent  inita  ,  episcopi  et  clerus 
perturbati  eiusmodi  edicto,  quasi  rex  in  matrimonia  ,  quae 
iuxta  concilium  tridentinum  rata  ac  valida  sunt  ,  sibi  au- 
ctoritatem  arrogasset ,  supplicaverunt  eidem  regi ,  ut  di- 
gnaretur  declarare  legem  suam  de  effectibus  civilibus  tan- 
tum  esse  intelligendam.  Rex  annuit,  eamque  mentem  suam 
esse  per  ministros  suos  patefecit  (18).  Et  ita  porro  factum 
est  penes  omnes  principes  catholicos ,  ut  quoties  ageretur 
de  causis  coniugalibus ,  de  dubiis  et  controversiis  in  iis, 
quae  ad  valorem  et  legitimitatem  suorum  coniugiorum  spe- 


(16)  Cf.  Moser  loc.  cit.  atque  opus  cui  tit.  Vautoriti  des  deux  puissances. 
Paris   1761.  tom.  III.  §.  8. 

(17)  Cf.  Les  causes  concernant  Ies  mariages ,  soient  et  appartiennent  a  la  con- 
noissance  et  iurisdiction  des  iuges  d'eglise* »  Ed.  du  1606.  art.  1*2.  apud  auct.  cit. 
op.  De  Vautorit6  des  deux  puissances.  loc.  cit. 

(18)  Cf.  Isaacum  Habert  episcop.  Vabremsem  in  lib.  De  iustitia  connu~ 
bialis  edicti  a  Ludovico  XIII.  editi.  Ex  quo  auctore  pariter  comperimus 
unanimem  fuisse  aetate  sua  cleri  gallicani  universi  sententiam  de  potestate  ex- 
clusiva  unius  ecclesiae  circa  causas  matrimoniales ,  quae  afficiant  vinculum , 
seu  coniugii  snbstantiam.  Cf.  etiam  Bened.  XIV.  De  synodo  lib.  IX.  c.  XI.  n.  5. 

ctarent ,  toties  ad  apostolicam  sedem  se  receperint ,  eius- 
que  auctoritatem  agnoscerent. 

Quapropter  vel  ipsi  scriptores  gallicani  fassi  sunt  has 
causas  ante  iudices  ecclesiasticos  esse  discutiendas  ,  at- 
que  ab  ipsis  decernendas  (19). 

Verum  quod  rem  nostram  magis  confirmat  est  ipso- 
rummet  protestantium  sentiendi  et  agendi  ratio  ,  qui  ec- 
clesiasticum  tribunal  in  causis  matrimonialibus  agnoscunt. 
Iuverit  ad  pleniorem  regalistarum ,  qui  se  catholicos  appel- 
lunt,  confusionem  ,  eorum  sententias  ac  verba  proferre. 
Boehmerus  lutheranus  iurisconsultus  scribit :  «  Sunt  cau- 
sae  ecclesiasticae  vel  ad  negotia  licita  vel  illicita  referen- 
dae.  Ad  illa  pertinent  matrimoniales .  Refertur  enim  ad 
classem  sacramentorum  ,  adeo  ut  fere  haec  unica  causa 
sacramenti  in  foro  contentioso  peragatur  ;  cum  reliquae  in 
forum  litemque  rarius  deducantur.  Protestantes  sequuntur 
ius  pontificium  ;  quamvis  enim  negent  matrimonium  esse 
sacramentum  ,  existimarunt  tamen  maiores  nostri  matri- 
moniales  causas  ad  casus  conscientiae  esse  referendas  , 
quorum  cum  non  habeatur  ratio  in  foro  seculari,  merito 
easdem  iudicio  ecclesiastico  esse  delegandas  (20).  » 

Et  iterum :  «Adeo  vero  causae  matrimoniales  ad  con- 
sistoria  nostra  spectant ,  ut  doctrina  iuris  pontificii  uni- 
versa  de  hac  materia  fere  recepta  sit.  Pertinent  itaque  ad 

(19)  Sic  enim  scribit  D.  D'He>icourt:  «Si  dans  les  oppositions  qui  ont  ete" 
formees  au  mariage;  S'il  s'agit  du  lien  et  du  sacrement,  comme  si  l'on  pre- 
tend  qu'il  y  a  eu  des  fiancailles  avec  une  autre  personne  faites  par  l'une  des 
deux  parties,  ou  d'un  mariage  qui  subsiste  encore ,  il  faut  se  pourvoir  par  l'of- 
ficiel  ecctesiastique  sur  les  oppositions;  mais  si  1'  opposition  est  fonde"e  sur  des 
int^rets  temporels ,  comme  celles  des  peres  et  meres ,  des  tuteurs  et  des  cura- 
teurs ,  c'est  devant  le  iuge  s^culier ,  que  les  oppositions  doivent  etre  portees.  » 
Les  loix  e"cclesiastiques  de  France.  Newchatel  1774.  Troisieme  part.  ch.  V.  du 
mariage  §.  25.  et  ibid.  art.  4.  §.  17.  «  La  voie  ordinaire  pour  se  pourvoir  con- 
tre  un  mariage,  c'est  de  s'adressera  Pofliciel ,  qui  est,  suivant  les  ordonnances 
le  iuge  du  sacrement  et  du  lien  qui  le  forme. » 

(20)  Boehmer.  lus  ecclesiastic. protest.  tom.I.  lib.  2.  §.  24. ed.  3.Halae  1730. 
pag.  996  seq. 

consistorium  etiam  causae  sponsaliorum  ,  si  vel  maxime 
sint  de  futuro ;  et  quamvis  haec  rationem  sacramenti  non 
habeant  de  iure  pontificio ,  hoc  ipsum  tamen  eas  suo  foro 
vindicavit ,  et  ad  eius  exemplum  praxis  protestantium  . . . 
Imo  adeo  ad  consistorium  hae  causae  spectant ,  ut  nequi- 
dem  magistratus  secularis  per  modum  praeventionis  de  iis 
cognoscere  queat  .  .  .  Quid  quaeris  ?  Ius  canonicum  adeo 
causas  matrimoniales  foro  ecclesiastico  vindicat,  ut  nequi- 
dem  incidenter  in  foro  seculari  tractari  queant ,  veluti  si 
matrimonialis  quaestio  per  modum  exceptionis  ,  a  reo  op- 
ponatur,  et  inde  litis  principalis  decisio  pendeat.  Sic  causa 
successionis  saepe  dependet  ex  quaestione  legitimorum  na- 
talium ,  quae  rursus  in  novam  solvitur  litem ,  utrum  legi- 
timum  inter  eius  parentes  cui  controversia  status  movetur, 
matrimonium  contractum  fuerit?  Proinde  quaestio  princi- 
palis  tamdiu  suspendenda ,  donec  de  causa  natalium  in 
foro  ecclesiastico  fuerit  cognitum  (21).  » 

Kemnitius  admisit  quidem  eiusmodi  causas  ad  magi- 
stratum  politicum  pertinere ,  ecclesiae  tamen  esse  conten- 
dit  de  casibus  conscientiae  respondere  ,  qui  circa  matri- 
monium  ex  verbo  Dei  pendent  (22).  Plures  denique  prote- 
stantes  ipsum  catholicorum  ius  canonicum  adoptarunt  (23), 
atque  ad  forum  ecclesiasticum  causas  matrimoniales  re- 
vocarunt.  Auctoritas  itaque  saltem  protestantium  iis  regali- 
stis  silentium  imponat ,  quibus  traditionis  catholicae  et 
ecclesiae  non  sufficit  auctoritas. 


(21)  Ibid.  §§.  25.  26.  27.  pag.  997-1001.  Eadem  habet  Bockelmann  De  diffe- 
rentiis  iuris  civilU  et  canonici  ,  qui  summis  laudibus  ius  canonicum  pontiti- 
cium  effert. 

(22)  ln  2.  part.  Examin.  conc.  trid.  pag.  272. 

(23)  Id  factum  legimus  in  Ordine  ecclesiae  Brunsvicensis  an.  1669.  Item 
in  Regulamento  confessionali  Brandeburgensi  an.  1573.  vol.  I.  pag.  658. 

ARTICULUS  II. 

Sponsalia  quatenus  ad  sacramentum  Matrimonii 
disponunt  subiacent  iuri  Ecclesiae. 

Ad  causas  matrimoniales  etiam  causae  de  sponsalibus 
revocari  solent.  Superest  igitur  ut  nonnulla  adiiciamus  circa 
eadem  sponsalia,  quae  constituunt  partem  integralem  ac 
praeparatoriam  coniugiorum  christianorum  de  quibus  dis- 
serimus.  Paucis  ab  hac  materia  nos  extricabimus ,  cum 
nobis  in  animo  non  sit  persequi  quae  ad  theologiae  quam 
moralem  vocant ,  aut  ad  iuris  canonici  quaestiones  practi- 
cas  referuntur. 

Sponsalia  definiri  consueverunt  :  «  promissio  mutua 
et  deliberata  futuri  et  aliquando  contrahendi  matrimonii 
sufficientibus  verbis  aut  signis  declarata  inter  personas  ad 
contrahendum  iure  habiles  et  idoneas.  »  A  Nicolao  I.  rom. 
pontifice  dicuntur  sponsalia  «  futurarum  nuptiarum  pro- 
missa  foedera  (24).  » 

Haec  vero  sponsalia  non  subesse  ecclesiae  potestati  , 
sed  unice  potestati  civili  ac  politicae  synodus  pistoriensis 
autumavit ,  cuius  proinde  propositio ,  quae  est  sub  nu- 
mero .  LVIII.  a  Pio  VI.  in  dogmatica  constitutione  Auctorem 
fidei  censura  notata  est ,  prout  superius  vidimus ,  nec  non 
iterum  fuisse  proscriptam  in  Nepomuceno  Nuytz  a  Pio  IX. 
patefecimus. 

Iam  vero  iure  ac  merito  damnatam  fuisse  eiusmodi 
doctrinam  nullius  negotii  est  ostendere ,  si  paulo  animum 
intendamus  ad  principium  unde  dimanat,  ad  rei  qua  de 
agitur  naturam ,  ad  patrum  doctrinam ,  ad  usum  denique 
et  praxim  ecclesiae  universae. 

(24)  In  resp.  ad  Consulta  Bulgarorum  cap.  III.  ubi  subdit:  «Quaeque  con- 
sensu  eorum ,  qui  haec  contrahunt ,  et  eorum  in  quorum  potestate  sunt ,  ce- 
lebrantur.  » 

Etenim  synodi  pistoriensis  adeoque  Nuytz  doctrina 
circa  sponsalia ,  non  est  nisi  corollarium  principii  antea 
constituti  de  potestate  politica  in  matrimonium.  Siqui- 
dem  semel  posito  quod  Principum  sit  matrimonium  mo- 
derari  ,  eiusdemque  impedimenta  dirimentia  auctoritate 
propria  constituere ,  aut  relaxare ,  causas  matrimoniales 
cognoscere  ac  iudicare ,  pronum  erat  inferre  sponsalia  quo- 
que ,  utpote  actum  disponentem  ad  coniugii  celebrationem , 
et  cum  eo  intime  connexum  a  regimine  politico  pendere. 
Porro  quum  principium  eiusmodi  falsum,  erroneum,  immo 
vero  et  haereticum  haberi  debeat,  iuxta  ea  quae  fuse  osten- 
dimus ,  nos  ex  contrario  principio  colligimus  iure  optimo 
veluti  falsam ,  erroneam ,  ac  haeretica  labe  infectam  pro- 
scriptam  fuisse  pseudosynodi  ac  Nepomuceni  Nuytz  do- 
ctrinam. 

Sed  et  ex  intima  rei  natura  id  ipsum  adstruimus»  Cum 
enim  matrimonium  christianum  sit  a  Christo  ad  sacramenti 
dignitatem  evectum ,  ac  re  indistinctum  a  naturali  contra- 
ctu ,  omnino  consequitur ,  quod  si  illud  ex  divina  dispo- 
sitione  subiacet  ecclesiae  potestati ,  subiacere  necessario 
debeant  eiusdem  auctoritati  sponsalia  utpote  quae  ad  sa- 
cramentum  rite  suscipiendum  disponunt.  Ad  eum  nempe 
modum ,  quo  catechumenatus  respectu  baptismi ,  ac  di- 
spositiones  praeviae  ad  sacramenta  reliqua  debent  ab  ec- 
clesia  unice  dirigi ,  adeo  ut  ipsa  et  quidem  sola  possit 
disponere,  moderari,  diiudicare,  decernere  quae  ad  eadem 
valide ,  licite  atque  cum  fructu  suscipienda  requiruntur ,  sic 
etiam  solius  ecclesiae  est  ob  intimum  nexum  quem  cum 
connubio  sacramentali  habent  sponsalia ,  ea  regere ,  de  iis 
disponere ,  leges  statuere ,  deque  ipsorum  valore  ac  legi- 
timitate  iudicium  ferre. 

Huc  accedit  quod  ex  sponsalibus  impedimenta  orian- 
tur  sive  dirimentia  sive  impedientia  matrimonium ,  ut  pa- 
tet  ex  impedimento  publicae  honestatis ,  quod  coniugium 

II  13 

dirimit,  atque  ex  impedimento  quod  dicitur  sponsalium, 
quodque  impedit  quominus  is  ,  qui  sponsalibus  cum  ali- 
qua  obstrictus  est ,  illis  perdurantibus  seu  non  solutis  , 
cum  alia  se  coniugio  copulet.  Quum  vero  ecclesiae  sit  de- 
clarare  quando  et  in  quibus  rerum  adiunctis  quibusque  sub 
conditionibus  sponsalia  vigeant ,  ac  proinde  matrimonia 
impedimentum  recensitosque  effectus  pariant,  abhisquc, 
si  opus  fuerit  ac  necessitas  exigat ,  dispensare ,  ecclesiae 
potestati  sponsalia  obnoxia  esse  necesse  est ,  et  quidem  ut 
iure  suo  ,  non  autem  ex  principum  venia  de  iis  possit 
iudicium  ferre. 

Quod  vero  patres  christianorum  sponsalia  habuerint 
uti  rem  sacram  atque  ecclesiae  legibus  moderandam  ex 
eo  deprehenditur ,  quod  de  iis  tamquam  de  matrimonii 
parte  integrali  disserant.  Sane  Tertullianus  in  notissimo 
eius  textu  ex  lib.  II.  Ad  uxorem  etiam  sponsalia  comple- 
ctitur  dum  dicit :  quod  ecclesia  conciliat ,  ut  ostendunt  La- 
cerda  aliique  huius  scriptoris  explanatores  (25).  Sic  etiam 
s.  Cyrillus  hierosolymitanus  exponens  catechumenis  spon- 
salia  quae  apud  christianos  contrahuntur  (26).  S.  Syricius 
autem  pro  certo  assumit  sponsalia  a  sacerdote  esse  bene- 
dicenda  in  saepius  laudata  epistola  ad  Himerium  tarraco- 
nansem  scribens  :  «  Hoc  ne  fiat  modis  omnibus  inhibemus , 
quia  illa  benedictio ,  quam  nupturae  sacerdos  imponit  apud 
fideles  cuiusdam  sacrilegii  instar  est  si  ulla  trangressione 
violetur  (27).» 

Quapropter  concilium  illiberitanum  can.  LIV.  consti- 
tuit :  « Si  qui  parentes  fidem  fregerint  sponsaliorum , 
triennii  tempore  abstineant  a  communione;  si  tamen  iidem 
sponsus  vel  sponsa  in  illo   gravi  crimine  fuerint  depre- 


(25)  Cuiusmodi  sunt  Hamelius ,  Rigaltius  in  notis  ad  hunc  locum ,  necnon 
Lupus,  et  Albaspinaeus  in  commcntariis  suis,aut  expianationibus  opp.  Tertulliani 

(26)  Catecl).  III.  §.  l.  et  2.  ed.  Touttei  pag.  39. 

(27)  Apud  Coustant  Epist.  rom.  pontif.  epist.  I.  n.  5.  col.  028. 

hensi ,  cxcusati  crunt  parentes ;  si  in  eodcm  f&erint  vitio 
et  polluerint  se  consentiendo ,  superior  sententia  serva- 
tur  (28).  »  S.  Augustinus  passim  de  sponsalibus  loquitur, 
ac  de  tabulis  matrimonialibus ,  aut  signatoriis,  quae  ex 
ecclesiae  praescripto  legebantur  in  sponsalium  celebra- 
tione ,  atque  ab  episcopo  subscribebantur  (29);  ut  alia  do- 
cumenta  exploratissima  missa  faciam ,  in  quibus  etiam  ritus 
describuntur  de  arrhis ,  deque  anulis,  iisque  benedictis, 
quae  in  sponsalibus  tradebantur  (30). 

Adeo  vero  res  haec  semper  explorata  fuit ,  ut  innumeri 
prope  habeantur  canones  a  conciliis  statuti ,  in  quibus 
plura  de  sponsalibus  decernuntur  absque  ullo  ad  leges  ci- 
viles  respectu,  imo  quibus  leges  civiles  corriguntur  et 
emendantur.  Id  patet  ex  iis  canonibus  quibus  distinguun- 
tur  sponsalia  a  matrimoniis  ratis  ,  prout  in  nonnullis  im- 
peratorum  legibus  spectabantur  (31). 

Ex  his  iam  planum  fit  quid  de  perpetuo  ecclesiae  usu 
et  praxi ,  prout  ultimo  loco  constituimus  sentiendum  sit. 
S.  Ambrosius  loquitur  de  velamine ,  quod  a  sacerdote  be- 
nedictum  in  sponsalibus  tradebatur  (32);  de  quo  ritu  longe 
ante  iam  locutus  fuerat  Tertullianus  (33);  postea  vero  s.  Isi- 


(28)  Apud  Harduin.  Acta  concil.  tom.I.  col.  256.  in  quem  canonem  cf.  quae 
erudite  scripsit  card.  de  Aguirre  Collect.  maxima  concil.  omnium  hispanicor. 
tom.  I.  pag.  620  seqq.  cf.  item  Albaspinaeum  in  hunc  eundem  canon. 

(29)  Serm.  10.  n.18.  item  serm.  37.  n.  7.  serm.  51.  n.  22.  et  serm.  332.  n.  4. 
cd.  Maur.  in  hoc  postremo  sermone  expresse  scribit  s.  Doctor:  «  Verum  est:  islis 
tabulis  subscripsit  episcopus.  » 

(30)  Cf.  Marten.  De  antiquis  eccles.  ritibus  lib.  1.  cap.  IX.  ar.  3.  nec  non 
Goarium  in  Euchologio  graec.  in  officio  in  sponsalibus  pag.  380.  Item  Bin- 
gham  Origin.  sive  antiquit.  ecclesiast.  lib.  XXII.  cap.  III.  §.  l  seqq. 

(31)  Cf.  Lupum  schol.  in  can.  XCVIII.  concilii  Trullani,  ubi  inter  cetera 
scribit :  «  Etiam  sponsalia  semper  consueverunt  in  ecclesia  fieri ;  benedici  a  sa- 
cerdote,  esse  summae  obligationis :  uti  liquet  ex  can.  IX.  ancyrano,  et  LIV. 
illiberitano  »  opp.  ed.  Venet.  1724.  tom.  III.  p.  163. 

(32)  Lib.  De  Instit.  virgin.  cap.  XVII.  n.  108  seq.  ed.  Maur.toin.II.pag.  273. 
et  item  lib.  De  exhort.  virginit.  c.  VI.  n.  34.  pag.  286.  et  alibi. 

(M)  In  lib.  De  veland.  virginibus  cap.  XI  seqq. 

dorus  hispalensis  (34),  ac  Theodorus  Studita  (35),  nec 
non  s.  Nicolaus  I.  describens  «  morem ,  ut  ipse  loquitur, 
quem  sancta  romana  suscepit  antiquitus ,  et  hactenus  in 
huiusmodi  coniunctionibus  tenet  ecclesia  vobis  monstrare 
studebimus.  »  Deinde  vero  ritum  exponit  in  sponsalibus 
servari  solitum   (36). 

In  non  paucis  conciliis  particularibus  invenimus  prae- 
terea  fuisse  sancitum ,  ut  sponsalia  in  publica  celebra- 
rentur  ecclesia  coram  parocho  et  testibus ,  ut  in  conc. 
rhemensi ,  in  quo  statutum  est  ea  fieri  debere  « nonnisi 
coram  paraeco  vel  eius  vicario ,  idque  in  ecclesia ,  et  non 
alibi ,  nisi  de  ordinarii  licentia  gratis  concedenda ,  qua- 
tuor  vel  tribus  saltem  testibus  praesentibus  (37).  »  Eadem 
etiam  publice  celebrari  longe  ante  iusserant  synodus  co- 
loniensis  (38),  item  statuta  synodalia  Guillelmi  gubernato- 
ris  macloviensis  episcopi  (39),  synodus  wigoriensis  (40), 
quae  insuper  constituit  :  sponsalia  nisi  ieiuna  saliva 
fiant  (41).  » 

Cum  igitur  tum  ex  rei  ipsius  natura,  tum  ex  patrum 
doctrina  ,  tum  denique  ex  usu  constanti  iugique  totius  ec- 
clesiae  praxi  certum  sit  sponsalia  spectata  semper  fuisse 
uti  partem  integralem  matrimonii  cuius  administratio  a 
Christo  Domino  ecclesiae  commissa  fuit ,  pluribus  opus 
non  est ,  ut  concludamus  iure  meritoque  inustam  fuisse 
a  Pio  VI.  pontifice  censuram  doctrinae  synodi  pistorien- 
sis,  et  iterum  a  Pio  IX.  eamdem  confirmatam  fuisse  in 

(34)  Lib.  Ethimolog.  lib.  IX.  c.  7.  et  De  o/ficiis  iib.  II.  c.  20.  ed.  Arevali 
Romae  1798. 

(35)  Epistol.  lib.  I.  ep.  50.  ed.  Sirmondi  opp.  tom.  V. 

(36)  In  cit.  Resp.  ad  consulta  Bulgaror.  loc.  cit. 

(37)  Decreto  de  matrimonio  n.  4.  apud  Harduin.  Acta  concil.  tom.  X. 
col.  1287.  celebratum  est  autem  an.  1583. 

(38)  Cap.  X.  quae  coacta  est  an.  1280.  apud  Hard.  Acta  conc.  tom.  VII. 
col.  829. 

(39)  Apud  Martenium  De  antiq.  eccl.  rit.  lib.  I.  cap.  IX.  art.  3. 

(40)  Cap.  XIV.  lbid.  col.  335.  celebrata  est  baec  synodus  an.  1240. 

(41)  Cf.  Marten.  op.  et  loc.  cit. 

damnatione  operum  Io.  Nepumuceni  Nuytz  professoris  tau- 
rinensis  ,  qui  obsoletam  iamdiu  iacentemque  erroneam  do- 
ctrinam  e  suis  cineribus  exsuscitare  non  dubitavit. 

Non  omnem  tamen  potestati  politicae  auctoritatem  adi- 
mimus  in  sponsalia ,  sed  eamdem  ei  tribuimus  quam  ultro 
concedimus  in  coniugia ,  nimirum  posse  civile  regimen  ea 
statuere  ac  sancire ,  quae  ad  sociale  bonum  conducunt , 
quaeque  intra  fines  temporalium  effectuum  continentur. 
Nempe  ad  eum  modum  quo  potestas  civilis  potest  decla- 
rare  in  foro  suo  coniugia  illegitima  ac  nulla  ,  quae  ini- 
rent  subditi  contra  legum  sanctiones ,  ita  ut  non  fruantur 
civilibus  effectibus ,  sic  potest  se  gerere  relate  ad  sponsa- 
lia ,  ita  ut  nullum  civilem  effectum  producant ,  si  secus  ac 
a  lege  statutum  est ,  celebrentur. 

Et  reipsa  ita  comperimus  antiquitus  egisse  ecclesiam 
in  relatione  ad  leges  civiles  quoad  sponsalium  effectus. 
Interdum  enim  probavit  leges  civiles  ,  quae  statuerant 
sine  parentum  consensu  sponsalia  celebrari  non  posse. 
«  In  sponsalibus,  inquit  iurisconsultus  Paulus ,  etiam  con- 
sensus  eorum  exigendus  est,  quorum  in  nuptiis  desidera- 
tur  (42) ;  »  et  in  nuptiis  parentum  consensum  desiderari 
idem  Paulus  testatur  dicens :  «  nuptiae  consistere  non  pos- 
sunt ,  nisi  consentiant  omnes ,  qui  coeunt  ,  quorumque 
in  potestate  sunt  (43) .  »  Quare  Ulpianus :  « in  potestate  , 
inquit,  manente  filia,'pater  nuncium  remittere  potest ,  et 
sponsalia  dissolvere  (44).  »  Has  leges  ecclesiam  olim  ad- 
optasse  constat  ex  pseudo-Evaristi  decretali ,  quam  afferi- 
mus  tantum  ut  documentum  antiquitatis  :  «  Aliter  ,  in  ea 
legitur  ,  legitimum  ,  sicut  a  patribus  accepimus  et  a  sanctis 
apostolis  eorumque  successoribus  traditum  invenimus,  non 

(41)  Paulus  I.  35.  In  edictum  in  leg.  7.  De  sponsalibus. 

(42)  Ead.  lege  Ad  edictum  ff.  De  rilibus  nup. 

(43)  Ulpianus  in  1.  Depotestate  10.  De  spons.  Coiistat  autem  ex  A.  Gellio 
lib.  IV.  Noct.  atticar.  c.  4.  postea  fuisse  legem  hanc  sublatam  aut  temperatam. 

sit  coniugium ,  nisi  ab  his  qui  super  ipsam  foeminam  do- 
minationem  habere  videntur  et  a  quibus  custoditur  uxor  pe- 
tatur,  et  a  parentibus  et  a  propinquioribus  sponsetur  (45) , » 
ut  alia  praeteream  (46).  Contra  vero  Nicolaus  I.  paren- 
tum ,  aut  propinquorum  consensionem  minime  necessa- 
riam  declaravit ,  dicens :  «  Sufficiat  secundum  leges  ( nempe 
ecclesiae)  solus  eorum  consensus  de  quorum  coniunctio- 
nibus  agitur.  Qui  consensus  si  in  nuptiis  solus  forte  de- 
fuerit ,  cetera  omnia ,  etiam  cum  ipso  coitu  celebrata  ,  fru- 
strantur  (47).»  Eadem  confirmat  Innocentius  III.  (48),  Lu- 
cius  item  III.  (49),  ac  demum  concilium  tridentinum  (50). 
Ex  quibus  illud  etiam  eruitur  non  modo  civiles  leges , 
verum  etiam  ecclesiasticas  in  eodem  censu  habuisse  spon- 
salia  ac  matrimonium ,  adeoque  cum  constet  ecclesiam  uti 
obiectum  suum  constanter  habuisse  coniugium ,  utpote  sa- 
cramentum ,  et  quidem  exclusive ,  in  quod  exerceret  suam 
potestatem ,  ita  etiam  constat  uti  suae  auctoritatis  obie- 
ctum  spectasse  sponsalia  ,  quae  ad  ineundum  coniugium 
viam  parant.  Exinde  novum  oritur  argumentum  ad  eccle- 
siae  potestatem  in  sponsalium  vinculum  exclusive  adstru- 
endam  vindicandamque  adversus  pistorienses ,  Nuytz  ,  at- 
que  aulicos  et  regalistas  ceteros  (51). 

(45)  AP"d  Gratianum  in  cap.  Aliter  32.  q.  5. 

(46)  Tertull.  lib.  II.  Ad  uxor,  c.  V.  scribit :  «  Nam  ncque  in  terris  sine  con- 
sensu  parentum  filii  recte  et  iure  nubent.  »  Cf.  Gonzalez  in  Notis  ad  conc.  illibe- 
rit.  ad  can.LlV.  Item  Ponlium  De  matrim.  lib.  II.  cap.  I.  §.  I.  et.  II.  Anastas.  Ger- 
monium  Animadvers.  lib.  II.  cap.  XI.  Romae  1622.  opp.  tom.  II.  pag.  170  seqq. 
Espencaeum  De  clandestin.  matrim.  c.  11  seqq.  opp.  ed.  Paris.  1619.  pag.  633. 
Albaspin.  ad  Tertull.  lib.  observat.  XXIV.  Francisc.  Hotmannum  Desponsal.  illu- 
slr.  quaest.  IX.  De  his  etiam  agit  Brissonius  in  duobus  libr.  De  ritu  nuptiar. 
et  de  iure  connubior. 

(47)  Consul.  Bulgaror.  c.  3.  Gratian.  in  cap.  Sufficiat.  causa  XXVII.  q.  2.  c.  2. 

(48)  In  cap.  Tuae  fraternitati  de  sponsal.  et  matr. 

(49)  In  epist.  ad  Burgens.  episc.  in  cap.  Cum  causa  de  raptoribus.  Decr. 
lib.  V.  tit.  17.6. 

(50)  Sess.  XXIV.  De  reform.  matr.  cap.  I. 

(51)  Vidimus  paulo  antc  vel  ipsum  Boehmerum  iurisconsultum  lutheranum 
ad  causas  mere  ecclesiasticas  sponsalia  referre,  atque  uti  talcs  a  tribunalibus 
protestantium  habcri. 

CAPUT  \1. 

INTER    SE    VEL    CUM    CATHOLICIS. 


DE    ECCLESIAE    POTESTATE  IN   MATRIMONIA  HAERETICORUM 


ARTICULUS  I. 

Generatim  matrimonialis  Ecclesiae  legislatio  Matrimonia  respicit 
non  modo  catholicorum  verum  etiam  mixta  et  haereticorum. 

Suspicari  forte  quis  posset  ea  quae  diximus  de  eccle- 
siae  potestate  in  matrimonium  christianum  ad  catholicos 
solum  coniuges  pertinere.  At  matrimonialis  ecclesiae  le- 
gislatio  matrimonia  attingit  non  modo  catholicorum ,  sed 
etiam  mixta  ,  et  haereticorum.  Ac  de  matrimoniis  quidem 
mixtis  plura  dicenda  essent ,  sed  quoniam  de  iis  fuse  in 
theologicis  nostris  praelectionibus  egimus ,  nil  hoc  loco 
addemus.  Tres  ibi  propositiones  statuimus  ac  vindicavi- 
mus  :  1 .  coniugia  inter  catholicos  et  acatholicos  regulari- 
ter  illicita  esse ,  utpote  graviter  improbata  iure  naturali 
et  divino ,  atque  a  iure  ecclesiastico  penitus  interdicta ; 
2.  non  nisi  romani  pontificis  dispensatione  licite  posse 
iniri  coniugia  mixta ;  graviter  proinde  peccarent  sacerdo- 
tes  catholici  ,  qui  absque  pontificia  dispensatione  ,  nec 
servatis  conditionibus  ab  eo  praescriptis ,  eiusmodi  con- 
iugia  praesentia  sua  ,  benedictione  ,  aliove  ritu  sacro  coho- 
nestarent  \  3.  non  posse  acatholicos  ,  quin  omnia  laedant 
aequitatis  iura  cogere  sacerdotes  catholicos  ad  honestan- 
das  benedictione  aliove  ritu  sacro  nuptias  mixtas  ,  quae 
neglectis  canonicis  sanctionibus  contrahuntur  (1).  Quin 
igitur  dicta  repetamus,  fixum  maneat,  ecclesiam  iure  suo 
matrimonia  mixta  prohibere  ,  eademque  prudenter  per- 
mittere  ,  et  ecclesiae  ipsius  legislationi  semper  standum 
esse  quod  attinet  ad  prolis  praesertim  catholicam  educa- 
tionem. 

(l)  In  Tract.  de  malrim.  cap.  IV. 

Matrimonia  mixta  obnoxia  esse  ecclesiasticis  impedi- 
mentis  sive  dirimentibus  sive  impedientibus  satis  per  se 
apparet;  at  quaeritur  an  idem  dicendum  sit  de  iisdem  im- 
pedimentis  circa  matrimonia  haereticorum.  Tota  quaestio 
est  de  ecclesiasticis  impedimentis  ;  nam  quod  attinet  ad  im- 
pedimenta  quae  ex  iure  naturae,  vel  ex  iure  divino  positivo 
oriuntur,  evidens  est  iis  non  minus  catholicos  quam  aca- 
tholicos  devinciri.  Hinc  error ,  ex.  gr. ,  impotentia,  amen- 
tia,  ligamen,  irrita  reddunt  haereticorum  etiam  coniugia. 

Sed  quaestio  etiam  de  ecclesiasticis  impedimentis  fa- 
cile  solvitur  ex  generali  principio,  quo  statuitur  omnes 
baptizatos ,  adeoque  etiam  haereticos ,  universalibus  eccle- 
siae  legibus  obligari.  Licet  enim  rebelles  sint  atque  apo- 
statae ,  licet  sint  extra  ecclesiam ,  ad  ecclesiam  tamen  iure 
pertinent ,  prout  oves  ex  ovili  profugae  ad  ovilis  herum , 
ac  prout  transfugae  milites  ad  principem  spectant  cuius 
vexillum  deseruere.  Hac  de  re  ita  praeclare  scribit  Suare- 
zius :  «  Haeretici  sunt  vere  subiecti  ecclesiasticae  iuris- 
dictioni :  nam  retinent  characterem  baptismalem  quod  est 
fundamentum  huius  subiectionis.  Et  licet  secundum  prae- 
sentem  statum  non  sint  absolute  membra ,  tamen  ali- 
quando  fuerunt  membra,  et  contra  ius  ecclesiae  acquisi- 
tum  deliquerunt ,  se  ab  illa  separando ,  semperque  ad 
illam  redire  cogi  possunt ,  quia  signum  ecclesiasticae  iu- 
risdictionis  semper  in  se  retinent ,  et  ratione  illius  veluti 
inchoationem  quamdam  habent  membrorum  ecclesiae. 
Unde  fit ,  ut  eius  praeceptis  obligentur ,  et  contra  ea  pec- 
cent  illa  non  servando  (2) .  » 

Cum  igitur  impedimenta  coniugium  dirimentia  iure 
ecclesiastico  constituta  leges  sint  universales ,  evidens  est 

(2)  De  legibus  lib.  IV.  cap.  19.  n.  2.  cf.  etiam  De  Lugo  in  op.  De  fide 
disp.  XXI.  sec.  I.  et  II.  Bellarmin.  De  ecclesia  lib.  III.  cap.  4.  n.  10.  et  lib.  III. 
De  laicis  c.  22.  nec  non  Biner  Apparatus  erudilionis  ecclesiasticae  part.  I. 
c,  3.  aliosque  passim. 


CAP.  VI.  DE  MATR.  HAERET.  INT.  SE  VEL  CUM  CATH.  ART.  I.       201 

etiam  haereticos  eisdem  devinciriOmnem  hac  in  re  dubi- 
tationem  sustulit  Benedictus  XIV.  in  brevi  ad  card.  Ebo- 
racensem  die  9.  Febr.  1749.  ex  occasione  matrimonii  initi 
inter  virum  iudaeum  et  mulierem  haereticam  :  ibi  enim 
uti  firmum  principium  assumit  haereticos  quidem  ab  ec- 
clesiae  unitate  repelli ,  iisque  bonis  orbari  omnibus  ,  qui- 
bus  fruuntur  in  ecclesia  versantes  ,  non  tamen  ab  eius  au- 
cloritate  et  legibus  liberari:  tum  subdit:  «Haeretici  ecclesiae 
subditi  sunt,  et  legibus  ecclesiasticis  tenentur.  Cum  vero 
intra  leges  ecclesiae  illa  quoque  recenseatur,  quae  matri- 
monia  illorum  quorum  alter  rite  baptismum  acceperit,  secus 
alter,  rata  non  habet;  in  nostra  etiam  quaestione  statuen- 
dum  erit,  cum  haeretica  mulier  baptismo  initiata  hebraeo 
nupsit,  matrimonium  illud  pro  irrito  habendum  esse  (3).» 
Idem  principium  eamdemque  doctrinam  inculcat  ac 
late  prosequitur  Pius  VII.  in  brevi  ad  archiepiscopum  mo- 
guntinum  die  8.  Octobr.  1803.  in  quo  cum  praemisisset : 
«  Praetermissa  quaestione  illa ,  de  qua  nihil  modo  statuere 
volumus  an  haereticorum  coniugia  coram  ministro  acatho- 
lico  contracta,  sacramenta  sint  nec  ne?»  Subdit  ad  rem 
nostram  :  «  Sed  quid  dicendum  erit  de  illorum  sententia , 
qui  iactant ,  haereticos  ecclesiae  legibus  nequaquam  sub- 
iici ,  atque  inde  posse  illos  novo  coniugii  foedere  copulari , 
si  primum  publicae  auctoritatis  iudicio  solutum  fuerit, 
praepostere  inferunt?  Adversus  illam  clamant  Scripturae, 
concilia,  traditio  denique  universa.  Omnium  instar  sit 
tridentina  synodus ,  quae  sess.  24.  cap.  II.  non  baptizatos 
a  baptizatis  distinguens ,  illos  tantum  ecclesiae  iudicio 
proindeque  legibus  non  subiici  affirmat ,  cum  ecclesia  in 
neminem  iudicium  exerceat ,  qui  non  prius  in  ipsam  per 
baptismi  ianuam  fuerit  ingressus.  Hi  baptizati  ergo  ec- 
clesiae  filii ,  quamquam  rebelles  et  transfugae ,  eiusdem 
ecclesiae  legibus   subiiciuntur ;  quare   iam  in  illos  pote- 

(3)  In  Bullario  Bened.  XIV.  lom.  III.  pag.  4.  §.  14.  et  16. 

statem  exercere  numquam  praetermisit  ecclesia ,  potestate 
sibi  divinitus  tradita ,  quemadmodum  infinitis  propemodum 
historiarum  monumentis  testatum  est ,  ac  idem  concilium 
tridentinum  non  modo  novissimos  de  matrimonio  eiusque 
indissolubilitate  errores ,  sed  ipsos  quoque  errorum  aucto- 
res  diro  anathemate  percutit.  Verum  neque  hic  locus  est , 
vindicandi  ecclesiae  ius  ,  quae  haereticos  suis  legibus  com- 
prehendit  (4) .  » 

Haeretici  quidem  ecclesiasticas  leges ,  ac  nominatim 
matrimoniales  ,  non  solum  non  observant ,  verum  etiam 
contemnunt.  Eo  quod  ecclesiam  reiecerint ,  se  simul  exuisse 
putant  ecclesiasticum  legum  iugum  tum  in  aliis ,  tum  etiam 
in  re  matrimoniali ,  seque  liberos  dicunt  ab  ecclesia  ty- 
rannide.  At  num  ideo  ecclesiae  leges  irritae  sunt  quoad 
illos  atque  invalidae?  Exlex  illa  haereticorum  agendi  ra- 
tio  leges  nullatenus  irritat ,  utpote  quae  unice  ex  illorum 
perduellione  ac  malitia  dimanet.  Peccant  itaque  contra  le- 
ges ,  et  sibi  adscribere  debent  peccata ,  quae  ex  legum 
obligatione  proveniunt,  quibusque  se  inquinant  illas  trans- 
grediendo ,  non  legibus  quae  per  se  bonae  sunt  ac  ratio- 
nabiles ,  atque  ad  commune  bonum  sancitae.  Alioquin  si 
hac  agendi  ratione  haeretici  a  legum  ecclesiasticarum  ob- 
servatione  solverentur ,  propria  ipsis  prodesset  malitia. 

Unica  esset  via  ad  eos  eximendos  ab  impedimentorum 
irritantium  obligatione ,  scilicet  ipsius  ecclesiae  relaxatio ; 
ast  talis  profecto  non  est  ecclesiae  intentio ,  ac  voluntas  , 
cum  hoc  foret  haereticis  favere,  privilegiisque  eos  cumu- 
lare;  iam  vero  numquam  intendit  ecclesia  favere  haere- 
ticis ,  qui  ex  ipsa  perduellione ,  et  contumacia  in  haeresi 
quovis  favore  indignos  se  praebent.  Deinde  absonum  est 
vel  cogitare  velle  ecclesiam  haereticis  concedere  quod  fi- 
liis  suis  denegat. 

(4)  Apud  Roskovany  Monumenta  catholica  Quinque  ecclesiis  1847.  tom.  II. 
pag.  86-93  seq. 

Et  hoc  quidem  in  universum  quoad  impedimenta  ec- 
clesiastica  ex.  gr.  criminis,  disparitatis  cultus,  cognatio- 
nis  spiritualis ,  affinitatis ,  consanguinitatis  quoad  aliquot 
gradus ,  cum  quibus  si  qua  matrimonia  ineant  haeretici , 
ex  dictis  per  se  sunt  prorsus  irrita  ac  nulla,  licet  con- 
suetudo  eiusmodi  coniugia  ineundi  apud  eos  invaluerit. 
Nam  nulla  consuetudo ,  quae  virtute  propria  vincat  legem 
habetur ,  nisi  accedat  tacitus  saltem  aut  praesumptus  le- 
gislatoris  consensus ,  qui  in  casu  nostro  nullatenus  fingi 
potest ,  cum  ecclesia  nolit  eiusmodi  consensum  haereti- 
corum  consuetudini  praebere  ,  eo  ipso  quod  ei  rebelles 
sint ,  aut  exhibere  hac  in  re  favorem  quem  nullo  modo 
merentur. 

Idque  confirmatur  ex  principio  adoptato  ex  antiquo 
iure  a  concilio  tridentino ,  quod  agens  de  iis  ,  qui  igno- 
rantes  impedimentum  ,  sine  debitis  proclamationibus  con- 
iugium  cum  eo  contrahunt  ait :  «  non  enim  dignus  est , 
qui  ecclesiae  benignitatem  facile  experiatur,  cuius  salu- 
bria  praecepta  temere  contempsit  (5).»  Multo  igitur  ma- 
gis  principium  istud  valet  quoad  haereticos  ,  qui  omni  qua 
possunt  ratione  adnituntur  ecclesiam  quavis  auctoritate 
destituere,  atque  eam  omnino  evertere.  Item  cap.  Quod 
super.  de  consanguin.  quorumdam  matrimonia  intra  gra- 
dus  prohibitos  inhibentur  cum  expressa  clausula  :  non 
obstante  consuetudine  quae  dicenda  est  potius  corruptela  ; 
potiori  proinde  iure  haereticorum  consuetudines  ecclesiae 
legibus  adversantes  corruptelae  dici  debent. 

Neque  est  quod  quisquam  reponat  eiusmodi  haereti- 
corum  connubia  contra  leges  ecclesiasticas  inita ,  saltem 
legitima  censeri  et  esse  uti  contractus  naturales  ac  civiles. 
Siquidem  ecclesia ,  ut  plus  serael  ostendimus ,  nulla  agno- 
scit  in  baptizatis  coniugia ,  quae  non  sint  sacramenta.  Nam 
in  cap.  De  divortiis  matrimonium  inter  baptizatos  universc 

(5)  Sess.  XXIV.  cap.  5.  De  re/orrn.  matrim. 

sacramentum  definitur  (6),  adeoque  tale  etiam  inter  haere- 
ticos  esse  debet ,  etiamsi  eorum  culpa  eiusmodi  non  sit , 
quod  ipsi  invalide  contrahunt.  Cum  proinde  ob  leges  ma- 
trimonium  irritantes  nullum  sit  apud  haereticos  sacramen- 
tum ,  hoc  ipso  nullus  est  contractus  sive  naturalis  sive 
civilis. 

Neque  tamen  indidem  sequitur  omnia  haereticorum 
coniugia  invalida  esse  ;  etenim  illa  solum  invalida  sunt 
censenda  ac  reipsa  irrita  sunt ,  quae  ineuntur  cum  ali- 
quo  impedimento  dirimente  ,  cetera  vero  non  item.  Et 
reipsa  ecclesia  illorum  coniugia  constanter  habuit  uti  le- 
gitima.  Calumniarentur  idcirco  ecclesiam  ,  qui  affirma- 
rent  eam  ceu  totidem  concubinatus ,  seu  coniunctiones 
fornicarias  spectare  haereticorum  coniugia.  Immo  Pius  VII. 
positive  reprobat  illorum  sententiam  qui  effutiunt  «  ma- 
trimonia  haereticorum  coram  ministro  acatholico  inita  ge- 
neratim  nulla  esse  (7).  » 

Haec  de  matrimoniis  haereticorum  inter  se  relate  ad 
impedimenta  in  genere ,  brevissimo  hoc  articulo  innuisse 
sufficiat :  at  nominatim  quod  attinet  ad  impedimentum 
clandestinitatis  a  conc.  tridentino  constitutum  non  brevis, 
neque  omnino  facilis  erit  disceptatio  ,  quam  distinctis  ar- 
ticulis  solvendam  aggredimur. 

ARTICULUS  II. 

Nominatim  quoad  impedimentum  clandestinitatis ,  quaestio  eno- 
datur  iuridica :  an  clandestina  Matrimonia  sive  mixta ,  sive 
haereticorum  sint  irrita. 

Decretum  tridentinum  Tametsi  (sess.  XXIV.  cap.  I.  de 
ref.  matrim.  ) ,  de  quo  in  priori  libro  late  egimus  magnam 
in  legislatione  de  matrimonio  christiano  mutationem  inve- 

(6)  In  cap.  Quanto  lib.  IV.  Deeretal.  tit.  XIX.  7. 

(7)  In  allegato  brevi  ad  archiep.  moguntinum  loc.  cit.  p.  9i. 

xit ,  ac  merito  peculiarem  attentionem  etiam  hoc  loco  sibi 
vindicat.  Impedimentum  dirimens  clandestinitatis  eo  de- 
creto  constitutum  ex  ipsa  declaratione  concilii  non  obli- 
gat  nisi  in  paroeciis  fuerit  publicatum  :  hinc  matrimonia 
non  modo  mixta  et  haereticorum  ,  verum  etiam  catholi- 
corum  ,  eo  impedimento  non  tenentur  ubi  publicatio  qua- 
cumque  de  causa  facta  non  fuerit.  At  quaestio  est  implexa 
et  salebrosa  an  eo  impedimento  invalida  censeri  debeant 
clandestina  matrimonia  sive  mixta  sive  haereticorum  iis  in 
locis  contracta  in  quibus  tridentinum  decretum  fuerit  pu- 
blicatum ,  et  in  quibus  modo  haeretici  vel  dominantur ,  vel 
sub  principibus  etiam  jcatholicis  suos  habent  ministros  , 
suaque  templa  ,  ac  coetus  propriae  communionis  ,  ut  vo- 
cant,  constituunt,  adeoque  ne  cogitantes  quidem  de  forma 
tridentina ,  more  suo  ineunt  coniugia. 

Famosa  est  hac  in  controversia  Declaratio  atque  con- 
cessio  Benedicti  XIV.  circa  matrimonia  Hollandiae  ,  quae 
data  fuit  die  4.  Novemb.  an.  1741.  quaeque  sic  se  habet: 
«  Quod  attinet  ad  matrimonia  ab  haereticis  inter  se  in  lo- 
cis  foederatorum  ordinum  dominio  subiectis  celebrata , 
non  servata  forma  per  tridentinum  praescripta ,  licet  San- 
ctitas  sua  non  ignoret ,  alias  in  casibus  quibusdam  par- 
ticularibus,  et  attentis  tunc  expositis  circumstantiis,  sacram 
congregationem  concilii  pro  eorum  invaliditate  respon- 
disse  ;  aeque  tamen  compertum  habens  ,  nihil  adhuc  ge- 
neratim  et  universe  super  eiusmodi  matrimoniis  fuisse  ab 
apostolica  sede  definitum  ,  et  alioquin  oportere  omnino 
ad  consulendum  universis  fidelibus  in  iis  locis  degentibus, 
et  plura  avertenda  gravissima  incommoda  ,  quid  generali- 
ter  de  hisce  matrimoniis  censendum  sit ,  declarare  ;  ne- 
gotio  mature  perpenso ,  omnibusque  rationum  momentis 
hinc  inde  sedulo  libratis  ,  declaravit ,  statuitque  ,  matri- 
monia  in  dictis  foederatis  Belgii  provinciis  inter  haereti- 
cos  usque  modo  contracta  ,  quaeque  in  posterum  contra- 

hentur  ,  etiamsi  forma  a  tridentino  praescripta  non  fuerit 
in  iis  celebrandis  servata ,  dummodo  aliud  non  obstiterit 
canonicum  impedimentum  (8) ,  pro  validis  babenda  esse , 
adeoque  si  contingat,  utrumque  coniugem  ad  catholicae 
ecclesiae  sinum  se  recipere ,  eodem ,  quo  antea  ,  coniugali 
vinculo  ipsos  omnino  teneri ,  etiamsi  mutuus  consensus 
coram  parocho  catholico  ab  eis  non  renovetur  ;  sin  au- 
tem  unus  tantum  ex  coniugibus ,  sive  masculus  ,  sive  foe- 
mina  ,  convertatur ,  neutrum  posse ,  quamdiu  alter  super- 
stes  erit ,  ad  alias  nuptias  transire  (9) .  » 

Eadem  porro  Declaratio  atque  concessio  ad  plures  re- 
giones  apostolica  auctoritate  extensa  fuit ;  adeoque  ubi 
constet  vel  tridentinum  decretum  non  fuisse  publicatum , 
vel  deinde  benedictinam  Declarationem  et  concessionem  da- 
tam  fuisse ,  ibi  certe  haereticorum  connubia  ,  sine  catho- 
lici  parochi  praesentia  celebrata ,  valida  censeri  debent. 

Quaestio  est  historica  et  practica  ubinam  tridentinum 
decretum  fuerit  nec  ne  publicatum ,  et  ubinam  apostolica 
concessio  et  Declaratio,  seu  dispensatio  extensa  sit;  nos 
hac  de  re  plura  monumenta  in  apposito  articulo  afferemus . 
At  modo  agitanda  est  quaestio  iuridica  an  valida  sint  hae- 
reticorum  coniugia  nec  non  coniugia  mixta  iis  in  locis  in 
quibus  tridentinum  decretum  publicatum  rite  fuit,  et  qui- 
bus  nulla  favent  apostolicae  sedis  indulta.  Haeretici  qui- 
dem  coniuges  sive  sub  haereticis  principibus ,  sive  etiam 
sub  catholicis  versentur ,  ne  cogitant  quidem  debere  se 
iuxta  formam  tridentinam  coram  parocho  catholico  coniu- 
gium  inire  :  dicendum  ne  erunt  ea  omnia  coniugia  nulla , 
irrita  ,  invalida  esse?  coniuges  eiusmodi  haberi  ne  debe- 
bunt  ut  concubinarii  ac  fornicarii  ? 


(8)  Haec  verba  confirmant  illud  quod  in  praeccd.  articulo  statuimus,  impe- 
dimentis  canonicis  eliam  haereticos  teneri. 

(9)  In  Bullar.  Bened.  XIV.  tom.  I.  pag.  87  scq. 

Quam  durum  hoc  dictu  vidcatur,  nemo  est  qui  non 
sentiat.  Nil  mirum  proinde  si  in  discrepantes  sententias 
theologos  canonumque  interpretes  concederevideamus,aliis 
propugnantibus  valorem  eoniugiorum  de  quibus  agitur,  sive 
haec  sint  mixta ,  id  est  inter  catholicos  et  acatholicos ,  sive 
inter  acatholicos  invicem  inita,  aut  ineunda  aliis  vero  negan- 
tibus.  Ut  in  re  tanti  momenti  ea  qua  par  est  perspicuitate  pro- 
grediamur  hanc  methodum  consectabimur ;  prius  auctores, 
saltem  praecipuos  ,  recensebimus  qui  pro  illorum  coniugio- 
rum  valore  pugnant  una  cum  fundamentis  quibus  suam  ful- 
ciunt  sententiam ;  deinde  commemorabimus  pariter  praeci- 
puos  auctores  qui  contrarium  placitum  consectantur  una 
cum  rationum  momentis  quibus  innituntur.  Crisin  denique 
argumentorum  utriusque  partis  instituemus ,  et  quid  nobis 
verisimilius  sentiendum  sit  videatur,  aperiemus.  Distinctis 
paragraphis  rem  omnem  absolvemus. 

§  i 

Illorum  argumenta  qui  pugnant  pro  valore  coniugiorum  clandestinorum,quae 
sive  celebrantur  inter  catholicos  et  acatholicos,  sive  inter  solos  acatholicos 
in  Iocis  in  quibus  publicatum  est  decretum  Concilii  Tridentini  proferuntur. 

Haud  pauci ,  ut  innuimus  ,  sive  theologi  sive  iuris  ca- 
nonici  periti  pro  valore  certant  coniugiorum ,  quae  mixta 
dicuntur,  aut  eorum  ,  quae  acatholici  ineunt  inter  se  iis 
in  locis  in  quibus  tridentinum  decretum  aliquando  rite 
publicatum  est.  Eminent  inter  ceteros  Pichler  ,  qui  hanc 
sententiam  affirmat  esse  communiorem  inter  Germaniae 
scriptores  et  probabiliorem  (10);  et  reipsa  allegat  pro  ea 
Dianam  ,  Gonzalez  ,  Tannerum  ,  Laymann  ,  Stalenum  , 
Kugler.  Eandem  tuentur  Pirhing ,  Marchand  ,  Sporer,  qui 
alios  citat  tredecim  auctores  (11);  item  Mayr  (12);  Theo- 

(10)  Candidatus  abbreviatus  iuris  prudentiae  lib.  IV.  tit.  III.  n.  4.  5. 

(11)  Theol.  moral.  Dc  sacram. 

(12)  Fur.can.  ad  tit.  De  cland.  desj)ons,  n.  86. 

phylus  Raynaudus  (13);  Van  Espen  (14);  Antoine  (18)  rf 
Baston  ,  Lamennais  quos  adducit  Carriere  (1 6) ;  quibus 
addi  debet  card.  Gotti  (17),  ut  alios  praeteream ,  de  qui- 
bus  postea  redibit  sermo. 

Quaenam  porro  praecipua  sint  fundamenta  quibus  in- 
nixi  recensiti  auctores  in  hanc  devenerint  sententiam  , 
melius  dignosci  non  posse  videntur  quam  ex  iis  quae 
refert  Benedictus  XIV.  in  op.  De  synod.  dioeces.  lib.  VI. 
cap.  VI.  Scribit  enim  doctissimus  pontifex  eosdem  permo- 
tos  fuisse  primum  ex  mente  ipsius  concilii  tridentini  , 
quod  in  suo  decreto,  ut  refert  eiusdem  concilii  historio- 
graphus  card.  Pallavicinus  (18),  ideo  conditionem  publica- 
tionis  in  singulis  paroeciis  adiecit ,  quia  absque  illa  in- 
gens  heterodoxorum  querimoniis  campus  apertus  foret , 
eoque  magis  aucta  fuisset  eorum  a  concilio  aversio  ,  si 
illius  decreti  vi  decursu  temporis  uxores  suas  pro  con- 
cubinis  habere ,  suosque  liberos  illegitimos  declarare  de- 
buissent ;  siquidem  manifestum  est  numquam  futurum  fu- 
isse ,  idque  patres  ignorare  non  poterant ,  ut  novum  de- 
cretum  ab  illis  acciperetur  atque  executioni  mandaretur, 
eorumque  matrimonia  coram  parocho  catholico  celebra- 
rentur.  Huic  igitur  incommodo  provide  occursum  est  per 
conditionem  illam  decreto  adiectam  ,  qua  imposita  fuit 
illius  publicationis  necessitas  ,  ita  ut  in  locis  haereticorum, 
in  quibus  proculdubio  numquam  huiusmodi  publicatio  fie- 
ret ,  non  verificata  conditione  ,  a  qua  concilium  pendere 
voluit  decreti  sui  efficaciam ,  nec  incolae  haeretici  unquam 
adstricti   forent   servandae  formae  in  ipso  decreto  prae- 


(13)  Helerocl.  Spirit.  sect.  I.  Punct.  14.  n.  Opp.  ed.  Lugd.  1665.  tom.  XVI. 

(14)  Jus.  eccles.  univ.  par.  II.  tit.  XII.  c.  5.  n.  32seq. 

(15)  De  matr.  par.  III.  num.  XIII.  not.  7. 

(16)  De  matr.  par.  III.  n.  1214. 

(17)  Tract.  De  matr.  qu.  VIII.  dub.  XI.  §.  3.  n.  22. 


(18)  Lib.  XXII.  cap.  8.n.  10. 

scriptae  (19).  Ita  disserebant  theologi  ,  qui  in  consulta- 
tione,  quae  babita  est  in  sac.  congregatione  concilii  circa 
valorem  coniugiorum  ,  quae  in  Hollandia  et  in  foederato 
Belgio  inter  haereticos  celebrabantur ,  pro  illorum  validi- 
tate  pugnabant.  Quapropter  ut  idem  refert  Benedictus  XIV. 
loc.  cit.  n.  9.,  sic  illi  urgebant.  Si  nunc  in  proposito  casu 
pronunciaretur  pro  nullitate  matrimoniorum ,  quae  ab  hete- 
rodoxis  illius  regionis  absque  praesentia  catholici  parochi 
ineuntur ,  in  omnia  illa  incommoda  incideremus ,  quae 
tridentini  patres  laudatum  decretum  efformantes  tanta  pru- 
dentia  evitare  studuerunt. 

Huic  rationi  petitae  ex  ipsa  concilii  mente  aliae  ratio- 
nes  accedunt ,  quas  pro  validitate  eiusmodi  coniugiorum 
pariter  urgebant  in  eiusdem  congregationis  actis  nonnulli 
theologi ,  quasque  hisce  verbis  exponit  laudatus  pontifex 
loc.  cit. :  quod  ,  si  matrimonia  de  quibus  agebatur,  irrita 
declararentur ,  si  quando  aliqui  coniuges  de  abiuranda  hae- 
resi  statuissent,  ut  ipsis  liceret  in  coniugali  societate  per- 
manere ,  necesse  haberent  consensum  renovare  coram  pa- 
rocho  catholico  et  duobus  testibus,  alioquin  pro  legitimis 
coniugibus  se  invicem  habere  non  possent.  Quantum  porro 
in  huiusmodi  consensus  renovatione  periculum  insit ,  et 
quam  gravia  incommoda  inde  metuenda  essent ,  enarrando 
pergebant.  Primum  videlicet  quod  plures  coniuges ,  quibus 
catholicam  religionem  amplectendi  desiderium  inesset  , 
illud  fortasse  abiicerent ,  utrimque  metuentes ,  ne  alter  ab 
altero ,  cum  quo  multorum  annorum  spatio  libenter  vixisset , 

(19)  Sane  card.  Pallavicinus  loc.  cit.  scribit:  « In  fine  si  disponeva,  che  il  pre- 
sente  decreto  avesse  vigore  in  ciascuna  parrochia  dopo  trenta  giorni  dal  di  della 
prirna  publicazione.  II  che  oltre  ad  altri  buoni  effetti ,  ne  recava  uno  per  allora 
non  osservato  da  tutti  :  equesto  era  1'ovviare  all'  inconveniente  ricordato  dal 
Lainez  e  da  altri:  cioe,  che  fra  gli  eretici ,  i  quali  non  ubbidiranno  a  quel  decreto, 
niun  matrimonio  in  avvenire  sarebbe  vero,  e  niuna  progenie  legitima.  Si 
ovviava,dico,  a  cid,  perocche  ne'loro  paesi  non  avrebbero  essi  lasciato  publicare 
il  decreto ;  e  cosi  non  sarebbesi  verificata  la  condizionc  sotto  la  quale  il  concilio 
statuiva  ch'egli  obbligasse.» 

II  14 

relinqueretur.  Deinde,  quod  si  forte  vir  uxori,  vel  uxor 
viro  displiceret,  nec  alia  illis  suppeteret  via,  qua  se  a 
contracto  vinculo  liberarent,  facillime  evenire  pOsset,  ut 
simularent  se  ad  catholicam  fidem  converti ,  qua  sibi  so- 
lutionem  a  matrimoniali  vinculo  quaererent ,  requisitam 
nempe  consensus  renovationem ,  post  simulatam  conver- 
sionem  ,  alter  alteri  denegando.  Tertium  ,  quod  etiamsi 
coniuges  ad  sanctam  religionem  serio  ac  firmo  proposito 
converterentur ,  attamen  fieri  posset ,  ut  praecipua  causa, 
ad  conversionem  impellens  ,  esset  spes  recuperandae  li- 
bertatis  ,  et  abrumpendi  vinculi ,  quod  ipsis  ad  ferendum 
molestissimum  esset ,  quod  ubi  eveniret ,  nemo  est  qui  non 
videat,  quanti  conversiones  huiusmodi  faciendae  essent. 

Sane,  pergit  Benedictus  XIV.  n.  10.  quod  pertinet  ad 
timorem  simulationis ,  de  qua  modo  dictum  est ,  congruit 
Innocentii  III.  responsum  ad  episcopum  ferrariensem  re- 
latum  in  cap.  Quanto.  De  divortiis,  ubi  pontifex  rogatus, 
num  matrimonii  vinculum  dissolvatur  ,  altero  coniuge  a 
catholica  religione  ad  ethnicam  superstitionem  ,  aut  ad  hae- 
resim  transeunte ,  nequaquam  dissolvi  respondit ;  et  hanc 
inter  alias  rationem  affert:  Quorumdam  malitiae  obviatur, 
qui  in  odium  coniugum ,  vel  quando  sibi  invicem  displicerent, 
si  eas  possent  in  tali  casu  dimittere ,  simularent  haeresim.» 

Alii  praeterea ,  nec  forsan  immerito ,  in  eo  insistunt 
quod  impossibile  prorsus  esset  haereticis  legem  triden- 
tinam  observare ;  siquidem  incurrerent  in  iram ,  animad- 
versionesque  ipsius  sectae  ministrorum  ,  aut  magistra- 
tuum ;  ab  aliis  eiusdem  sectae  hominibus  ceu  irrita ,  vel 
certe  ceu  illicita  haberentur  coniugia  coram  parocho  ca- 
tolico  celebrata  ;  verum  ,  quod  caput  est ,  ab  ipsis  ca- 
tholicis  parochis  haeretici  contrahentes  ad  matrimonii  ce- 
lebrationem   coram  se  non  admitterentur  (20). 

(20)  Cf.  Carriere  De  matrim.  tom.  II.  n.  1214.  qui  allegat  pro  hac  sententia 
plures  theologos  sive  antiquiores  sive  recentiores.  De  quibus  postea. 

Hisce  argumentis  prima  fronte  non  levibus  ,  et  alia 
haud  spernenda  accedunt  J  1 .  est  quod ,  ut  adnotavit  Be- 
nedictus  XIV.  in  sua  ipsa  Declaratione  pro  matrimoniis 
Hollandiae  ,  «  licet  Sanctitas  sua,  non  ignoraverit  alias 
in  casibus  quibusdam  particularibus ,  et  attentis  tum  expo- 
sitis  circumstantiis  ,  sacram  congregationem  concilii  pro 
eorum  ( coniugiorum  inter  haereticos )  invaliditate  respon- 
disse,  aeque  tamen  compertum  habuerit  nihil  adhuc  ge- 
neratim  et  universe  super  eiusmodi  matrimoniis  fuisse  ab 
apostolica  sede  definitum;»  ex  quo  sequitur  nihil  obesse 
quominus  quis  in  benigniorem  sententiam  inclinet,  eam- 
que  complectatur. 

2.  Est,  quod  licet  per  se,  atque  tridentina  disposi- 
tione  in  rigore  accepta,  haec  matrimonia  invalida  dicenda 
essent,  tamen  ex  ecclesiae  tacita  saltem  conniventia  rata 
haberi  possint  ac  valida.  Reipsa  card.  Gotti  cum  sibi  obie- 
cisset  sac.  congregationis  concilii  decretum  an.  1602.  quo 
irrita  haec  coniugia  decernuntur ,  subdit:  «Alii  tamen  pro- 
babile  censent  illos  (  haereticos ) ,  ex  tacita  summi  ponti- 
ficis  scientia  non  reclamantis  dispensatione ,  si  nihil  aliud 
obsit ,  valide  contrahere ,  si  contrahant  coram  ministro 
suo  ,  vel  ubi  consuetudo  est,  coram  duobus  testibus.  Et 
ratio  est ,  quia  ecclesia  eorum  matrimonia  non  reiicit  tam- 
quam  illegitima  (21).» 

3.  Est ,  quod  haec  ecclesiae  tacita  conniventia  non 
modo  supponi  potest ,  sed  manifeste  colligitur  ex  eiusdem 
agendi  ratione;  nam  cum  ambo  coniuges  ex  haeresi  ad 
professionem  catholicae  religionis  se  recipiunt,  numquam 
eos  adigit  ad  renovandum  consensum ,  quo  illorum  con- 
iugium  legitimum  evadat  ,  neque  umquam  permittit ,  ut 
novae  nuptiae  ineantur ,  ac  si  nulla  ac  illegitima  haberet 
eiusmodi  haereticorum  connubia.  Sic  ex.  gr.  in  Palatinatu 
Neoburgico ,  postquam  ad  obsequium  romanae  ecclesiae 

(21)  De  matr.  quaest.  VIII.  dub.  XI.  §.  3.  a.  22. 

universa  fere  provincia  rediit  ,  nec  ipsi  coniuges  subditi 
Palatinatus ,  nec  episcopi  sollieiti  fuere  sive  de  renovandis 
matrimoniis ,  antea  sine  forma  tridentini  contractis ,  sive 
de  procuranda  super  iis  dispensatione ;  non  alia  profecto 
de  causa ,  nisi  quod  uti  valida  haberentur  eiusmodi  con- 
iugia.  Accedit  quod  si  alteruter  acatholicorum  coniugum 
convertatur  numquam  permittitur,  ut  dimissa  haeretica 
parte,  novum  cum  catholica  coniugium  ineatur.  Atque  haec 
quidem  agendi  ratio ,  quae  tacitam  ecclesiae  conniventiam 
prodit ,  communis  esse  videtur. 

4.  Est ,  quod  non  modo  constat  de  tacita  sedis  apo- 
stolicae  conniventia  ,  verum  etiam  de  expressa.  Etenim 
Gregorius  XVI.  in  Brevi  ad  episcopos  Bavariae  circa  ma- 
trimonia  mixta  dato  die  28.  Maii  1832.  inter  cetera,  haec 
quae  ad  praesentem  controversiam  referuntur  ,  edixit  : 
«  Post  haec  vix  est ,  ut  aliqua  addamus  de  aliis  illis  longe 
gravissimis  casibus  matrimonii  inter  catholicos  et  haere- 
ticos  contrahendi,  in  quibus  pars  acatholica  haberet  vi- 
ventem  adhuc  priorem  coniugem,  a  qua  divortio  seiuncta 
fuerit.  Nostis ,  ven.  fratres,  quanta  ex  divino  iure  sit  fir- 
mitas  matrimonialis  vinculi ,  quod  separari  humana  aucto- 
ritate  non  potest.  Quare  matrimonium  mixtum  in  eiusmodi 
casibus  non  modo  illicite  fieret ,  sed  nullum  prorsus  atque 
adulterinum  foret ;  praeter  quam  si  priores  illae  nuptiae, 
quas  haeretica  pars  divortio  dissolutas  esse  autumat,  ir- 
ritae  omnino  fuissent  propter  aliquod  ,  quod  illis  vere  obsti- 
terit ,  canonicum  dirimens  impedimentum.  Porro  in  po- 
stremo  hoc  casu  non  solum  servanda  erunt  ea  omnia  , 
quae  supra  dicta  sunt ,  sed  cavendum  insuper ,  ut  novum 
ipsum  matrimonium  non  permittatur,  nisi  postquam  causa 
primi  connubii  ab  haeretica  parte  iam  antea  initi  cognita 
fuerit  ecclesiastico  iudicio  ad  canonum  normam  exacto  , 
quo  connubium  idem  fuerit  irritum  declaratum  (22).» 
(22)  Apud  Roskovany  De  matrim.  mixtis  1842.  tom.  II.  pag.  217. 

In  quo  gravissimo  documento  plura  sunt ,  quae  sin- 
gillatim  possunt  animadverti ;  ex  eo  enim  constat  1 .  agi 
de  matrimoniis  inter  haereticos  initis  in  regionibus ,  quae 
subsunt  principi  catholico ,  cuiusmodi  est  rex  Bavariae ,  in 
quibus  tamen  haeretici  coalescunt  in  societates  a  catho- 
licis  separatas ,  adeoque  suo  ritu  matrimonia  ineunt.  Con- 
stat  2.  eiusmodi  haereticorum  coniugia  a  rom.  pontifice 
tamquam  firma  ac  valida ,  et  propterea  indissolubilia  ha- 
beri.  Conslat  3.  ex  iis  coniugiis  ,  non  obstante  civili  di- 
vortio,  exurgere  impedimentum  divinum  ligaminis ,  quod 
quidem  impedimentum  exurgere  non  posset ,  nisi  verum 
ratumque  fuisset  connubium  sine  parochi  praesentia  ab 
haereticis  contractum.  Constat  4.  impedimenta  canonica , 
seu  iure  ecclesiastico  inducta  ipsos  haereticos  afficere  , 
adeo  ut  si  quae  coniugia  inter  haereticos  celebrata  aliquo 
ex  hisce  impedimentis  irretita  fuissent ,  nulla  prorsus 
essent,  adeoque  post  ecclesiasticum  hac  de  re  iudicium 
novum  coniugium  iuiri  posse.  Cum  igitur  laudatus  pon- 
tifex  loquatur  de  haereticis  in  regione  degentibus  in  qua 
decretum  tridentinum  publicatum  fuit,  etquidem  sub  prin- 
cipe  catholico ,  ac  generatim  tamen  pro  certo  statuat  ipso- 
rum  coniugia  valida  ac  legitima  esse  ,  vix  evidens  non 
est,  apostolicae  sedis  conniventia  obligationem  celebrandi 
coniugia  iuxta  formam  tridentinam  haereticos  non  afficere, 
adeoque  practice  benedictinam  Declarationem  ad  omnia 
haereticorum  coniugia  extendi  posse. 

Atque  hic  quidem  non  erit  abs  re  ea  addere  ,  quae 
Benedictus  de  semetipso  scribit  cum  causa  agitaretur  de 
valore  aut  nullitate  coniugiorum  ,  quae  in  Hollandia  ab 
haereticis  celebrabantur.  «  Nos  quidem ,  inquit ,  cum  plu- 
rium  annorum  spatio  ,  antequam  ad  maiores  dignitates 
ascenderemus ,  munera  tunc  secretarii  congregationis  con- 
cilii  tridentini  interpretis,  tum  doctoris  in  decretis  in  poe- 
nitentiariae  apostolicac  officio ,  tum  etiam  consultoris  su- 

premae  inquisitionis  exercuerimus ,  memoratorum  eoniu- 
giorum  discussioni  interfuimus ,  sed  numquam  opinioni  illi 
acquiescere  potuimus  per  quam  praedicta  matrimonia  nulla 
iudicantur.  Quare  nobis  continenter  in  votis  erat,  ut  aliqua 
se  opportunitas  offerret ,  in  qua  generalis  regula  et  lex 
pro  eorumdem  matrimoniorum  aut  nullitate  aut  validitate 
statueretur;  quoniam  anteacto  tempore  nonnisi  particula- 
ria  decreta  in  hac  vel  illa  causa ,  condita  erant ,  quae  ne 
inter  se  quidem  conformia  semper  fuerant,  propter  varie- 
tatem  circumstantiarum  ,  quae  modo  in  una  facti  specie 
aderant ,  modo  in  altera  desiderabantur  (23).»  Et  reipsa 
ad  pontificatum  evectus  suam  edidit  Declarationem  de  qua 
antea  scripsimus. 

Verum  quidem  est ,  urgent  hi  ipsi ,  qui  validitatem 
huiusmodi  coniugiorum  propugnant ,  eam  Declarationem 
pro  sola  Hollandia  datam  esse ;  attamen  argumenta  sive 
motiva  quibus  hic  summus  pontifex  in  ea  edenda  innixus 
est ,  aeque  militare  videntur  pro  ceteris  haereticis  ex  ra- 
tionis  paritate. 

Porro  quae  de  coniugiis  haereticorum  dicunt ,  eadem 
applicant  ad  mixta  coniugia  ;  nimirum  si  haereticorum 
coniugia  valida  sunt ,  licet  ad  formam  tridentinam  non 
celebrentur ,  idem  dicendum  erit  de  coniugiis  mixtis ,  qlium 
pars  catholica  eo  ipso  particeps  censeri  debeat  dispensa- 
tionis  a  norma  tridentina ,  quae  pro  parte  acatholica  ab 
huius  sententiae  fautoribus  supponitur.  Fatentur  utique 
ad  tridentinam  formam  etiam  haereticos  teneri ,  qui  sine 
statu  civili  ac  religioso  forte  inter  catholicos  versentur  ; 
at  contendunt  valida  esse  sine  parochi  praesentia  coniu- 
gia  haereticorum  sive  etiam  mixta  in  regionibus  ,  quae 
protestantes  dici  solent  vel  mixtae ,  in  quibus  haeretici  vel 
dominantur  Yel  saltem  societatem  efformant  a  catholica 
societate  distinctam ,  ut  in  Austria,  in  Galliis,  in  Bavaria. 

(23)  De  synodo  lib.  VI.  cap.  VI.  n.  4. 

Recentissime  hanc  sententiam  in  Bavaria  defendit  Ada- 
mus  Iosephus  Uhrig  professor  Dilingensis  (24).  Clande- 
stina  matrimonia  tum  protestantium  tum  mixta  valida  esse 
docet  ubicumque  sint  societates  acatholicae,  innixus  po- 
tissimum  Declarationi  Benedicti  XIV.  Super  matrimoniis 
Hollandiae  die  4.  Nov.  1741.  nec  non  litteris  a  Pio  VII. 
die  20.  Iunii  1805.  ad  Napoleonem  datis,  tum  etiam  Brevi 
Pii  VIII.  die  25.  Martii  1830.  atque  instructioni  quam 
die  27.  eiusdem  mensis  idem  pontifex  dedit  ad  qua- 
tuor  episcopos  provinciae  Rheni  inferioris.  Quum  vero  a 
D.  Knopp  impugnatus  fuerit,  idem  professor  Uhrig  sen- 
tentiam  suam  confirmavit.  Animadvertit  porro  supponi  nullo 
modo  posse ,  tridentinos  patres  decreto  suo  voluisse  prote- 
stantium  etiam  coniugia  irrita  facere ,  quum  ea  ,  utpote 
haereticorum ,  a  catholico  parocho  benedici  non  possent, 
licet  id  protestantes  coniuges  postularent.  Opinionem  suam 
confirmat  s.  sedis  declarationibus  atque  ecclesiae  praxi. 
Quod  attinet  ad  matrimonia  mixta,  ait  tridentinam  legem 
per  se  esse  validam  ,  sed  quum  ea  non  sit  innixa  iuri 
naturali  aut  divino ,  sed  iuri  tantum  positivo  ecclesiastico, 
contendit  vim  suam  posse  amittere  ex  contraria  diuturna 
consuetudine  ,  adeoque ,  ut  valida  haberi  posse  matrimo- 
nia  mixta  inita  coram  ministro  acatholico  ubicumque  mos 
hic  diu  invaluit ,  uti  in  Hollandia  atque  in  Germania.  Iam 
vero  in  aestu  controversiae  hic  auctor  eo  usque  progre- 
ditur ,  ut  contrariam  sententiam  ,  quae  tamen  ,  ut  mox 
videbimus ,  unice  vera  est ,  ut  omnino  absurdam  vehe- 
menter  insectetur. 

In  Galliis  eadem  etiam  sententia  de  validitate  fautores 
habuit ,  et  quoad  Gallias  quidem  nominatim  nonnulli  sunt 
theologi ,  qui  diversas  epochas  distinguant ,  1 .  illam  scili- 
cet ,   quae   praecessit   revocationem    edicti    nannetensis  ; 

(24)  In  responsione  quain  dedit  doctori  Knopp  in  quaestione  de  extensione 
Declarationis  benedictinae  circa  matrimoniaHollandiae  vol.  1.  in-4.  Dilingae  1854. 

2.  illam,  quae  eiusmodi  revocationem  subsecuta  est;  3.  il- 
lam  denique  quae  incoepit  post  edictum  anni  1787.  atque 
ad  aetatem  usque  nostram  protenditur.  Nos  historice  ea 
exponemus  quae  auctores  quidam  Galli  quoad  singulas  has 
epochas  tradunt. 

Itaque  edictum  nannetense  latum  est  an.  1598.  revo- 
catum  autem  fuit  an.  1685.  valida  fuisse  protestantium 
coniugia  ante  eiusmodi  revocationem  plures  docent  Galli 
theologi  duplici  innixi  fundamento ;  tum  nempe  quod  hae- 
retici  tunc  temporis  societatem  constituerent  religiosam 
cum  suis  templis  ac  ministris  in  quibus  tridentinum  de- 
cretum  promulgatum  non  fuerat ;  tum  quod  tacita  saltem 
ecclesiae  dispensatio  intervenerit ,  quae  facultatem  ratam 
habuit  protestantibus  datam  in  articulis  secretis  edicti 
nannetensis ,  quo  fiebat,  ut  coniugia  haereticorum  cum 
ad  ecclesiam  redirent  catholicam,  minime  renovarentur  (25) . 

Quoad  alteram  epocham  vero,  quae  complectitur  totum 
illura temporis  tractum  ,  qui  protrahitur  ab  an.  1685.,  quo 
edictum  nannetense  revocatum  est,  usque  ad  an.  1787. 
iidem  auctores  ,  qui  steterunt  pro  legitimitate  eiusmodi 
coniugiorum  ante  huius  edicti  revocationem ,  fere  consen- 
tiunt  in  iisdem  respuendis  tamquam  irritis  post  edicti  re- 
vocationem.  Cuius  assertionis  momenta  praecipua  sunt , 
quod  cum  haeretici  non  amplius  fruerentur  civili  statu, 
subiecti  erant  illis  paroeciis  in  quibus  morabantur ,  ideo- 
que  ad  formam  servandam  tridentinam  adstringebantur , 
cum  in  illis  concilii  decretum  publicatum  fuisset.  Quod 
si  alicubi  nuptiae  aliter  quam  iuxta  praescriptam  formam 
initae  ab  haereticis  fuissent ,  cum  ad  ecclesiam  catholi- 

(25)  Ita  Collat.  Paris.  tom.  III.  lib.lX.  conf.  1.  §.  5.  pag.  208.  Collai.  An- 
degav.Vl.  conf.  Sept.  1724.  2.  quest.  pag.  213.  eiusque  continuator  tom.  IX.  bis 
pag.  354.  Bouniol  La  voix  du  vrai  patriote  p.  172.  Iuvenin  De  sacram.  diss.  X. 
q.  V.c.IV.p.  13.  Van  Espen  p.IJI.  tit.XII.  c.  V.  17.Gohard  TraiUdes  binefices 
tom.  VII.  p.  175.  apud  Carriere  op.  cit.  tom.  II.  n.  1228. 

cam  redibant,  istorum  connubia  instaurabantur  (26) .  Exinde 
plures  exortae  illa  aetate  fuerunt  controversiae  quas  per- 
tractant  illius  temporis  in  Gallia  theologi ,  praesertim  cum 
revocatione  edicti  nannetensis  cessaverit  erga  haereticos 
in  Gallia  degentes  conniventia ,  sive  tacita  apostolicae  se- 
dis  dispensatio. 

Circa  tertiam  epocham  ,  quae  desinit  in  annuml787., 
quo  Ludovicus  XVI.  iura  civilia  protestantibus  in  Gallia 
iterum  concessit,  ita  tamen  ut  distinctam  seu  separatam 
communitatem  non  efficerent  (27),  usque  ad  aetatem  no- 
stram  variae  extiterunt  theologorum  in  Galliis  sententiae. 
Nec  mirum  ob  tot  in  regno  illo  exortas  perturbationes , 
atque  idcirco  etiam  obleges  sibi  invicem  succedentes.  Nam 
in  ipsis  gallicae  perturbationis  initiis  libertas  absoluta  cul- 
tuum  promulgata  est.  Posteavero,  nimirum  anno  1792. 
constitutum  ut  coniugia  indiscriminatim  omnia  sive  ca- 
tholicorum  sive  acatholicorum  coram  solo  magistratu  seu 
officiali  civili  celebrarentur ,  eaque  uti  valida  haberentur. 

Duplex  exinde  orta  opinio  circa  legitimitatem  coniu- 
giorum ,  quae  toto  hoc  tempore  ab  acatholicis  in  Galliis 
inita  sunt.  Episcoporum  plerique  pro  invaliditate  steterunt, 
cum  potestas  civilis  derogare  non  posset  legibus  eccle- 
siasticis ,  praecipue  vero  decreto  tridentino,  quod  hacte- 
nus  in  sua  vi  ac  robore  viguerat  in  Galliis  universis. 

Attamen  non  defuerunt,  qui  eiusmodi  nuptiarum  va- 
lorem  propugnarent  ac  porro  propugnent  (28).  Permoti 
autem  sunt  ad  hanc  consectandam  sententiam  hisce  po- 
tissimum  rationibus:  1.  quod  revocati  fuerint  acatholici  in 


(26)  Carriere  ibid.  n.  1229.  qui  tamcn  cum  Collet  excipit  protestantes  Alsa- 
tiae,  cum  pluribus  in  locis  huius  provinciae  conc.  tridentinum  non  fuerit  promul- 
gatum. 

(27)  Cf.  Hunc  actum  ibid.  n.  1230. 

(28)  Quos  inter  cit.  Carriere  n.  1233.  allegat  D.  Labrunie,  qui  insufficiens 
nihilominus  existimat  edictum  Ludovici  XVI.  eo  quod  non  constituerentur  prote- 
stantes  in  statu  societatis  distinctae  ab  ecclesia  catholica. 


218         LIB.  II.  SECT.  I.  DE  POTEST.  ECCLES. 

statum  pristinum ,  in  quo  nimirum  erant  ante  edicti  nan- 
netensis  revocationem ,  iam  vero  antea  uti  valida  illorum  ha- 
bebantur  coniugia ;  ergo  valida  etiam  postea  censeri  debent; 
2.  quia  ita  fert  analogia,  quae  intercedit  inter  conditio- 
nem  acatholicorum  in  Hollandia ,  pro  quibus  suam  Decla- 
rationem  dedit  Benedictus  XIV.  et  eam  in  qua  inveniuntur 
acatholici  in  Galliis,  adeoque  praesumi  debet  et  ad  hos 
conniventiam  benedictinam  esse  extendendam;  3.quiacum 
haeretici  in  Galliis  societatem  distinctam  a  catholicis  effi- 
ciant  cum  suis  propriis  templis  ac  ministris ,  censeri  de- 
bent  veluti  adepti  plenam  cultus  libertatem ,  qui  proinde 
coniugia  sua  iuxta  proprias  leges  celebrare  possunt,  sin 
minus  licite  ,  saltem  valide.  In  hanc  sententiam  in  se 
spectatam  satis  inclinatum  se  profitetur  D.  Carriere  (29). 

§  n. 

Argumenta  proferuntur  eorum  qui  Matrimonia  sive  mixta,  sive  acatholicorum 

inter  se  nulla  ac  irrita  esse  contendunt  ubi  decretum  Tridentinum 

fuit  publicatum. 

Hactenus  auctores  recensuimus  qui  valorem  propugnant 
coniugiorum  de  quibus  agimus  et  argumenta  potiora  qui- 
bus  sententiam  suam  statuere  adnisi  sunt.  Id  ipsum  iam 
praestemus  oportet  tum  quoad  auctores  tum  quoad  fun- 
damenta  sententiae  negantis  valorem  eorumdem  connu- 
biorum. 

Qui  igitur  nullius  plane  valoris  eiusmodi  matrimonia 
esse  contendunt  pariter  non  pauci  sunt ;  inter  quos  eminent 
Pignatelli  (30),car.Vincent.  Petra  (31),  Reiffenstuel  (32), 

(29)  Loc.  cit. 

(30)  Consultation.  canonicar.  tom.  V.  consult.  LXXIX.  n.  26  seqq.  et 
tom.  VIII.  consult.  CIV.  n.  2. 

(31)  Commentar.  ad  constitut.  apostolic.  Romae  1711.  tom.  IV.  adcon- 
stit.  XII.  Ioannis  XXII.  n.  24  seqq. 

(12)  Lib.  IV.  tit.  III.  n.  140. 

Lessius  (33) ,  Elbel  (34) ,  Franc.  Schmier  (35) ,  Holzmann 
(36) ,  Bockhn  (37) ,  Thenhaven  (38) ,  Poncius(39) ,  Trop- 
per  (40) ,  Collet  (41) ,  aliique  magno  numero  qui  ab  iisdem 
auctoribus  allegantur ,  et  qui  post  eosdem  scripserunt  usque 
ad  aetatem  nostram  (42) . 

Istorum  autem  argumenta  huc  revocantur;  primo,  con- 
stituto  semel  principio  ineluctabili ,  quod  catholici  subditi 
ecclesiae  sint,  eiusque  legibus  vinciantur,  prout  et  nos 
in  superiori  articulo  ostendimus ,  et  praeterea  constat  ex 
iis  omnibus ,  quae  ecclesia  constituit  in  universo  tit.  De  hae- 
reticis,  iam  plane  consequitur  eosdem  obnoxios  esse  legi 
a  conc.  tridentino  statutae  circa  formam  celebrationis 
coniugiorum.  Iam  vero  decretum  tridentinum,  nulla  inter- 
posita  distinctione  ,  nulla  exceptione  facta  ,  illa  omnia 
coniugia  irrita  omnino  ac  nulla  edixit,  quae  fuerint  cele- 
brata  iis  in  locis  in  quibus  decretum  hoc  fuerit  rite  publica- 
tum.  Igituret  acatholici  hac  lege  obstringuntur ,  eorumque 


(38)  In  Auctuario  complectente  variorum  casuum  conscientiae  resolu- 
tiones  inter  eius  opuscula,  Paris.  1648.  ad  vocem  Matrimonium.  Casus  XVII. 

(34)  De  matrim.  n.  289.  et  n.  297. 

(35)  Lib.  II.  tract.  3.  c.  5.  sect.  4. 

(36)  In  Jure  canon.  practico  ad  tit.  De  clandestinitat.  dispensat. 

(37)  Tit.  III.  n.  35. 

(38)  In  Nucleo  iuris  canon.  lib.  IV. 

(39)  De  matr.  lib.  V.  c.  7.  n.  1. 

(40)  In  Tract.  De  imped.  matrim.  part.  II.  De  clandestinit.  §.  II.  n.  556. 

(41)  Traite"  des  dispens.  n.  LXII. 

(42)  Non  ita  pridem  in  universitate  catholica  lovaniensi,  nempe  an.  1847. 
docta  ac  erudita  Dissertatio  prodiil  De  matrimoniis  mixtis  ab  Henric.  Io  Feye 
amstelodamensi  in  qua  haec  eadem  sententia  soiide  adstruitur  pars  II.  §.  III. et  IV. 

Vel  ipse  Walter  professor  bonnensis,  etsi  de  quaestione  nostra  haud  satis 
definite  ac  perspicue  pronuntiet,  testatur  nihilominus  protestantium  matrimonia 
ab  ecclesia  secundum  ipsius  leges  iudicari ,  atque  in  matrimoniis  mixtis  ser- 
vandam  esse  tridentini  formam  expresse  declarat,  scribens:  «  Nei  luoghi  dove 
il  concilio  di  Trento  e  in  vigore ,  e  n'e  possibile  1'  osservanza ,  debb'  essere  osser- 
vato  anche  nei  matrimonii  tra  un  cattolico  ed  una  acattolica  »  deinde  mentione 
iniecta  Deciarationis  Bened.  XIV.  pro  Hollandia ,  concludit:  «  Negli  altri  paesi 
poi  si  sta  al  diritto  comune.  Cf.  Manuale  del  diritto  ecclesiastico  vers.  dal  te- 
desco.  Firenze.  Tom.  II.  Tratt.  delmatr.  cap.  IV.  §.  300  seqq. 

matriraonia  nullius  sunt  valoris ,  si  illis  in  regionibus 
celebrentur  in  quibus  illud  decretum  obtinet,  sine  prae- 
sentia   parochi  catholici  ,    duorumque   testium. 

Secundo :  Notum  est  ex  historia  concilii  tridentini ,  ideo 
concilium  apposuisse  suo  decreto  conditionem  de  publica- 
tione  in  singulis  paroeciis ,  ne  irrita  evaderent  haeretico- 
rum  connubia  omnia,  pro  certo  habens  quod  ipsi  non 
essent  in  suis  ditionibus  publicaturi  hoc  suum  decretum. 
Ergo  hoc  ipso  ostendit  concilium  velle  se  etiam  haereticos, 
ubi  publicatum  fuerit  suum  decretum,  obstringere   (43). 

Tertio:  Fatentur  plerique  omnes  coniugia  mixta  illis 
in  regionibus  inita  in  quibus  obtinet  decretum  tridentinum 
nullius  plane  esse  valoris ;  porro  non  alia  de  causa  ir- 
rita  censentur  ac  sunt  eiusmodi  connubia,  quam  quod 
etiam  haeretici  illo  obstringantur ,  alioquin  ob  individuita- 
tem  contractus  ,  valida  forent,  si  haeretici  lege  triden- 
tina  non  tenerentur;  uti  reipsa  valent  connubia  haec  si 
pars  catholica  cum  haeretico  exempto  nuptias  ineat. 

(43)  Huius  rei  testis  est  locupletissimus  card.  Pallavicini ,  qui  consultus  a 
Galliarum  nuncio  respondit :  « 15  certo  appresso  i  cattolici ,  che  gl'  impedimenti 
dirimenti  statuiti  dal  diritto  canonico,  comprendono  ancora  gli  eretici,  e  i  loro 
matrimonii  •.  imperocche  gli  eretici  in  virtii  del  battesimo  sono  sudditi  della  cliiesa, 
ne  1*  essersi  da  lei  separati  di  fatto ,  gli  ha  potuto  disobbligare  dalle  sue  leggi ;  come 
niun  suddito,  perche  di  fatto  si  sottragga  all'  obbedienza  del  suo  principe ,  rimane 
sciolto  dal  debito  d'osservar  Ie  sue  costituzioni....  Quando  nel  concilio  di  Trento 
si  tratto  d'annullare  pel  tempo  avvenire  i  matrimonii  clandestini,  e  di  prescrivere 
a  questo  fine  una  nuova  forma  essenziale ,  fu  opposto  che  cio  cagionarebbe  litigi 
di  legitimita  e  d'eredita ;  perche  tal  forma  dagli  eretici  non  sarebbe  osservata ;  e 
fu  pensato  di  provedere  a  ci6  con  quella  condizione ,  che  tal  decreto  non  obli- 
gasse,  se  non  un  mese  da  poi,  che  fosse  publicato  nella  parochia :  consideratosi , 
che  tal  publicazione  non  avverrebbe  ne'  paesi  degli  eretici ,  e  cosi  non  si  ren- 
derebbono  nulli  i  loro  matrimonii ;  il  che  mostra  che  la  chiesa  ha  inteso  che 
gli  eretici  sian  obligati  non  solo  dalle  sue  leggi  passate,  ma  eziandio  dalle 
future.  V  altra  e,  che  qualunque  volta  si  convertano  alla  religione  cattolica  ma- 
rito  e  moglie  eretici ,  fra  quali  fosse  impedimento  dirimente ,  chiedono ,  e  sogliono 
ottenere  la  dispensa  di  nuovamente  contrarre.  Lo  che  rende  chiaro,  che  la  chiesa, 
e  comun  senso  de'  cattolici  ha  quelli  antecedenti  matrimonii  per  nulli,  come  con- 
tratti  dagli  eretici  contro  la  prohibitione  ecclesiastica  dirimente.»  Nelle  lettere 
discorsive  fol.  113.  apud  Vinc.  Petrain  Comment.adConstit.XII.lo&nm&XXU. 
n.  36. 

Quarto  :  Certum  est ,  ut  postea  videbimus ,  Declaratio- 
nem  Benedicti  XIV.  qua  valida  matrimonia  sive  inter  hae- 
reticos  ad  invicem ,  sive  mixta  in  Hollandia  celebrata  aut 
celebrantur,  edicuntur,  extensam  esse  ad  plures  regiones 
in  quibus  haeretici  dominantur,  ut  deinceps  legitima  seu 
valida  illa  haberentur ,  etiam  praetermissa  concilii  triden- 
tini  forma ,  quamvis  eius  decretum  fuerit  ibi  publicatum. 
Ergo,  inferunt,  sine  tali  Declaratione ,  nulla  forent,  prout 
etiam  expresse  saepius  a  sacris  congregationibus ,  et  a  rom. 
pontificibus  declaratum  est;  tot  igitur  habentur  inelucta- 
biles  probationes  de  nullitate  eiusmodi  coniugiorum  quot 
sunt  regiones  ad  quas  benedictina  Declaratio  extensa  est ; 
alioquin  prorsus  inutilis  eiusmodi  extensio  foret.  Quorsum 
enim  declarationem  illam  extendere ,  si  valida  iam  cele- 
brantur  illis  in  regionibus  connubia? 

Quinto  subdunt ;  illa  unice  vera  sententia  censenda  est 
quam  theoretice  ac  practice  ecclesia  romana  seu  aposto- 
lica  sedes  iugiter  a  celebratione  concilii  tridentini  ad  hanc 
usque  diem  consectata  est ;  talis  vero  est  ecclesiae  roma- 
nae  doctrina  et  praxis ,  ut  nulla  constanter  habuerit  sive 
acatholicorum  coniugia  inter  se ,  sive  coniugia  mixta,  quae 
inita  fuerint  aut  ineantur  illis  in  locis  in  quibus  decre- 
tum  tridentinum  publicatum  ac  receptum  est ,  nisi  interve- 
nerit  aut  interveniat  ecclesiae  dispensatio.  Idque  sensit  ser- 
vavitque  nulla  ratione  habita  conditionis  in  qua  acatholici 
inveniantur ,  nempe  sive  cum  catholicis  commixti  sint ,  sive 
peculiares  distinctosque  coetus  constituant;  item  tum  sub 
principibus   catholicis ,   tum   sub  principibus  acatholicis. 

Quum  vero  heic  agatur  de  facto  adstruendo ,  quod  non- 
nisi  documentis  constare  potest ,  se  vertunt  ad  ea  con- 
gerenda ;  eaque  promunt  ex  constitutionibus ,  brevibus , 
decretis  ,  responsis  quae  data  sunt  immediate  a  rom.  pon- 
tificibus  ,  nec  non  ex  rescriptis ,  instructionibus ,  responsis 
quae  emanaverunt  a  sacris  romanis  congregationibus ,  quae 

rom.  pontificum  instrumenta  et  organa  sunt,  quibus  eo- 
rum  mens  patefit ,  nec  unquam  absque  expressa  ipsorum 
approbatione  promulgari  consueverunt ;  quo  fit  ut  sac.  con- 
gregationura  responsa  cuique  privatorum  theologorum  aut 
canonistarum  auctoritati  praeferri  debeant  et  anteponi. 

Hoc  praeiacto  fundamento ,  in  medium  proferunt  eius- 
modi  documenta. 

Nos  ut  ea  ob  oculos  subiiceremus  in  unum  veluti  collecta 
ex  diversis  istius  sententiae  auctoribus,  una  cum  ceteris, 
quae  nobis  comparare  potuimus ,  elenchum  veluti  quendam 
eorum  confecimus ,  quem  hic  exhibemus.  Quandoquidem 
autem  plura  haec  documenta  sunt ,  ne  inordinate  ac  sine 
delectu  id  praestaremus ,  hunc  consectati  sumus  ordinem,  ut 
prius  afferamus  quae  respiciunt  peculiares  regiones ,  deinde 
quae  generalia  sunt,  sive  agatur  de  coniugiis  acatholicorum 
inter  se  sive  de  coniugiis  mixtis ;  cum  una  eademque  sit 
omnium  ratio. 

s.  i». 

Apostolicae  sedis  decreta  circa  Matrirnonia  acatholicorum  inter  se , 

et  Matrimonia  mixta  ubi  publicatum  ac  receptum  est  decretum 

Concilii  Tridentini. 

Atque  ut  incipiamus  a  documentis ,  quae  Galliam  respi- 
ciunt  de  qua  ultimo  loco  disseruimus ,  primum  sit  respon- 
sum,  quod  a  suprema  ss.  inquisitionis  congregatione  datum 
est  an.  1818.  die  19 . Iulii  vicariis  capitularibus  pictaviensi- 
bus,  qui  exposuerunt  quod  cum  «Hodie  protestantes  statum 
civilem  in  Galliis  habeant,  societatemque  religiosam  efforment 
a  societate  catholica  distinctam ,  quae  suos  ministros  suosque 

usus  habent Resp.  sacra  congregatio  :  «Vicariis  capitu- 

laribus  pictaviensibus  presse  et  stricte  respondendum  esse 
iuxta  responsiones  alias  datas  consimilibus  postulatis ;  nempe 
quoad  matrimonia ,  quae  in  praesenti  rerum  statu  con- 
trahuntur  in  Galliis   sive  a  protestantibus  inter  se ,  sive 

ab  una  parte  protestante  et  altera  catholica ,  non  servata 
forma  concilii,  an  valida  habenda  sint ,  prout  valida  declara- 
vitBenedictus  XIV.  matrimonia  simili  modo  in  Hollandia  con- 
tracta:  scilicet  respondendum  esse;  Decretum  Benedicti  XIV. 
an.  1741.  editum  super  matrimoniis  Hollandiae  taxative 
respicere  tantum  matrimonia  in  iis  provinciis  contracta 
vel  contrahenda ,  non  autem  alia  matrimonia  in  aliis  locis 
et  provinciis  inita  vel  ineunda ,  quibus  idcirco  applicari 
nequit  absque  nova  et  speciali  s.  Sedis  declaratione ;  multo 
magis  in  Galliarum  regno,  ubi  decretum  concilii  triden- 
tiniDe  refor.  matr.  sess.  24.  cap.  1.  absque  ullo  dubio  im- 
mediate  post  concilium  publicatum  fuit  in  universis  pro- 
vinciis  ,  et  constantissime  observatum  (44) . » 

Haec  verba  aperta  sunt,  nulloque  indigent  commenta- 
rio ;  ex  his  enim  patet  1 .  legem  tridentinam  vix  sancitam  in 
universis  Galliae  provinciis  promulgatam  fuisse  constantis- 
simeque  servatam ;  2.  constitutionem  benedictinam  per  ana- 
logiam  haud  posse  extendi  ad  alias  provincias  extra  Hol- 
landiam  seu  status  Belgii  foederatos ,  sed  opus  esse  speciali 
s.  sedis  declaratione ;  3.  matrimonia  ab  haereticis  in  Galliis 
sive  coaluerint  in  coetum  seu  societatem  distinctam  sive 
non  ,  inita  aut  ineunda  ,  praetermissa  forma  tridentina  , 
esse  prorsus  invalida  ac  nulla. 

De  datis  olim  eiusmodi  responsionibus  ,  quarum  men- 
tio  fit  in  hoc  rescripto  ,  nulla  esse  poterit  dubitatio  ei 
qui  animadverterit  iamdiu  a  Pio  VI.  constituta.  Is  enim  in 
Brevi  Laudabilem  26.  Sept.  1791.  ad  episcopos  Galliae : 
«  In  Galliis,  inquit ,  debent  matrimonia  coniungi  a  suo 
parocho  legitimo ,  vel  alio  sacerdote  de  eius  vel  ordinarii 
licentia ;  nam  matrimonium  aliter  celebratum  nullam  vim 
haberet  ob  celeberrimam  tridentini  concilii  legem  de  clan- 

(44)  Huius  decreti ,  seu  potius  renovationis  responsionura  quae  olim  iam  da- 
tae  fucrant  tenor  legitur  apud  Pages  Dissert.  sur  le  pret.  1.  part.  165.  eiusque 
meminit  D.  Carriere  loc.  cit.  n.  1226.  et  1231. 

destinis  matrimoniis  in  illius  regni  parochiis  promulgatam 
et  constantissime  observatam.  »  Item  in  Inst.  ad  episc. 
lucionensem  28.  Maii  1793.  «  Frustra  quaestionem  modo 
moveri  ,  cum  tridentini  concilii  decretum  publicatum  in 
singulis  Galliarum  ecclesiis  fuerit.  Cum  enim  certo  certius 
constet  in  ecclesiis  Galliarum  iam  usu  receptum  esse ,  ut 
matrimonia  celebrentur  coram  parocho  et  duobus  vel  tri- 
bus  testibus  tamquam  in  exequutionem  decreti  concilii 
tridentini ,  hoc  profecto  satis  debet  esse ,  ut  praesumatur 
facta  eiusdem  decreti  publicatio,  sicut  aperte  legitur  in 
resolutione  edita  a  S.  C.  concilii  die  29.  Sept.  an.  1602., 
quae  refertur  lib.  lO.decr.  pag.  47.  Publicationem  praesumi 
ubi  decretum  fuerit  aliquo  tempore  in  parochia  tamquam  de- 
cretum  concilii  observatum.  Idemque  statutum  legitur  in 
alia  resolutione  die  30.  Martii  1669.» 

Haec  ipsa  vero  magis  evoluta  sunt  in  resolutionibus 
dubiorum  particularium  ,  quae  proposita  sunt  sac.  congre- 
gationibus.  Idcirco  nos  paucas ,  speciminis  gratia  subiici- 
mus  ex  iis,  quae  datae  sunt  pro  Galliis.  In  dioecesi  Valen- 
tiae  11.  Febr.  1799.  in  quodam  pago  ubi  catholici  numero 
parum  excedebant  haereticos  quaedam  Victoria  Ithien  ca- 
tholica  se  matrimonio  iunxit  cum  Antonio  Thibaud  pro- 
testante  ,  ast  tantum  civiliter  ,  cum  ad  superiorem  legiti- 
mum,  vel  alium  sacerdotem  ab  ipso  deputatum  facile  recurri 
poterat.  Orto  vero  inter  contrahentes  dissidio  ,  divortio  le- 
gali  ab  invicem  se  separarunt  26.  Augusti  1801.  Deinde 
praedicta  Victoria  an.  1804.  novum  attentavit  coniugium 
civile  cum  Francisco  Talon  catholico.  Factorum  suorum 
poenitens  suaeque  conscientiae  satisfacere  capiens,  petiit, 
ut  nullum  declararetur  primum  matrimonium  quod  con- 
traxerat  cum  Thibaud  adhuc  in  vivis  agente,  et  sic  le- 
gitime  coniungi  posset  cum  Talon.  Suprema  s.  officii  con- 
gregatio  feria  IV.  23.  Mart.  1808.  respondit.«  Quatenus 
constet  per  legitimas  probationes   primum  matrimonium 

fuisse  contractum  tempore ,  quo  erat  facilis  et  tutus  ac- 
cessus  ad  parochum  catholicum ,  idem  matrimonium  esse 
nullum  ;  ideoque  nihil  obstare  quominus  secundum  ma- 
trimonium  ab  oratrice  contractum  cum  viro  catholico  re- 
novari  possit,  servata  forma  concilii  trid.,  dummodo  non 
aliud  obstet  canonicum  impedimentum.» 

Possem  alia  non  pauca  documenta  eiusmodi  proferre, 
atque  occasione  data ,  alia  etiam  inferius  afferam ,  quae 
omnia  in  unam  eamdemque  sententiam  conspirant,  nimi- 
rum  nulla  esse  coniugia,  quae  in  Galliis  quovis  tempore 
ab  haereticis  inter  se  celebrata  sunt ,  sive  obtinuerint  sive 
non  obtinuerint  statum  quem  civilem  vocant.  Apostolica 
sedes  semper  sibi  constans  fuit  in  reiiciendis  uti  nullis 
ac  invalidis  eiusmodi  haereticorum  connubiis,  eo  quod 
ex  una  parte  illi  constiterit  ab  initio  in  universis  pro- 
vinciis  decretum  tridentinum  Tametsi  publicatum  fuisse; 
ex  altera  vero  benedictinam  decretalem  an.  1741.  pro  Hol- 
landia,  statibusque  foederatis  Belgii  datam,  sine  speciali 
eiusdem  sedis  extensione  ad  alias  regiones,  ius  commune 
non  immutare.  Quapropter  illa  diversitas  epocharum  supe- 
rius  commemorata  inutilis  prorsus  est;  quaecumque  enim 
fuerit  ac  sit  in  Galliis  haereticorum  conditio  ,  nulla  un- 
quam  olim  neque  nunc  temporis  valida  fuerunt  habita  , 
atque  habentur  ipsorum  coniugia  a  sede  apostolica. 

Neque  hic  praetermittere  debeo  ad  dictorum  confirma- 
tionem ,  praxim  esse  constantem  supremae  sac.  inquisi- 
tion.  congregationis  admitlendi  instantias  ex  Galliis  sibi 
oblatas ,  in  quibus  pars  catholica  post  attentatum  coniu- 
gium  mixtum  coram  ministro  acatholico  et  officiali  civili 
ut  suae  conscientiae  prospiciat,  petit  matrimonii  convali- 
dationem.  Hisce  in  casibus ,  si  pars  heterodoxa  nolit  suos 
abiurare  errores  ,  dispensatio  conceditur  ea  sub  prae- 
scriptione,  ut  coniuges  consensum  suum  renovent  coram 
parocho  ac  duobus  testibus ,  perinde  ac  si  primum  tunc 

II  15 

matrimonium  inirent.  Quod  si  rerum  adiuncta  urgeant,  ac 
pars  acatholica  novum  praebere  consensum  reluctetur  co- 
ram  parocho  catholico,  solet  dispensationem  concedere  in 
radice  (45).  Ex  qua  agendi  ratione  patet  veluti  coniugia 
attentata ,  adeoque  uti  invalidas  eiusmodi  nuptias  a  sede 
apostolica  spectari,  utpote  non  celebratas  iuxta  formam  tri- 
dentinam.  Praeterea  eadem  sac.  congr.  absolvit  a  censuris 
incursis  si  iis  interfuerit  minister  acatholicus,  atque  in- 
iungit  renovationem  consensus  coram  parocho  catholico, 
aut  concedit  sanationem  in  radice.  Adeo  verum  est  sanctam 
sedem  tamquam  nulla  ac  irrita  spectare  coniugia  mixta 
in  Galliis  celebrata  quoties  omittitur  forma  a  concilio  tri- 
dentino  praescripta. 

Quae  de  Galliis  diximus  ,  eadem  de  aliis  regionibus 
sive  catholicis  .  sive  acatholicis  sive  mixtis  dici  debent , 
adeo  ut  generale  sit  principium,  coniugia  sive  haeretico- 
rum  sive  mixta,  ubi  publicatum  fuit  decretum  tridentinum 
Tametsi  et  quo  benedictina  constitutio  pro  Hollandia  spe- 
ciali  ratione  ab  apostolica  sede  extensa  non  est ,  esse  ir- 
rita  ac  nulla.  Si  qua  sit  circa  generale  hoc  principium 
exceptio,  eam  postea  exponemus. 

Hoc  vero  principium  novis  adstruimus  documentis  ro- 
manarum  congregationum  pontificumque  responsis. 

Sane,  quamvis  celebris  Benedicti  XIV.  Declaratio  pro 
Hollandia  an.  1741.  ob  adiunctorum  paritatem  in  alias 
quoque  regiones  implicitam  habere  videri  posset  exten- 
sionem  pro  valore  eiusmodi  coniugiorum  ,  attamen  con- 
trarium  constat  ex  responsione,  quae  anno  insequenti  , 
scilicet  1742.  facta  est  a  congregatione  concilii  sub  oculis 
et  approbatione  Benedicti  XIV.  ipsius.  Siquidem  Ulmae 
in   dioecesi    constantiensi   quidam  Marcus   Christophorus 

(45)  Ex  hac  sac.  congregationis  praxi  magis  confirmatur  quod  antea diximus, 
ad  sanationem  coniugiorum  in  radice  opus  haud  esse  renovationis  consensus,  imo 
et  obluctante  alterutra  parte,  posse  coniugium  sanari. 

Burk  dioecesis  augustanae  catholicus  nuptias  contraxerat 
cum  muliere  lutherana  Anna  Maria  Megelin  coram  mini- 
stro  lutherano.  Hinc  sac.  congregationi  propositum  fuit 
dubium  :  «  An  constet  de  nullitate  matrimonii  in  casu  etc» 
Sac.  congregatio  priusquam  dubium  solveret  sollicite  quae- 
sivit  :  Num  concilii  tridentini  decreta  fuerint  in  ulmensi 
civitate  promulgata ;  itidemque  num  forma  ineundi  matri- 
monii  a  laudato  concilio  praescripta  consueverit  ibidem 
aliquando  servari  ?  «  Cui  inquisitioni  respondit  episcopus 
constantiensis  his  verbis :  «  Extare  etiamnum  Ulmae  ec- 
clesiam  catholicam  a  canonicis  regularibus  s.  Augustini 
inofficiatam  ,  ad  quam ,  aliis  dictae  civitatis  ecclesiis  ab 
heterodoxis  occupatis ,  cura  animarum  et  iura  parochialia 
translata  sunt,  et  in  hac  decretum  s.  concilii  tridentini  fuit 
promulgatum ,  et  etiamnum  conformiter  statutis  synodali- 
bus  huius  dioecesis  constantiensis  singulis  annis  promul- 
gatur.  A  catholicis  quorum  aliquot  familiae  usque  in  prae- 
sentem  diem  Ulmae  habitant ,  dictum  decretum  s.  conc. 
tridentini  inviolabiliter  observatur.  Adest  et  semper  adfuit 
Ulmae  parochus  catholicus,  qui  sacramenta  administrat, 
et  a  quovis  catholico  commode  adiri  potest.»  Qua  infor- 
matione  accepta,  ad  propositum  dubium  sac.  congregatio 
resp.  Affirmative;  seu  constare  de  nullitate  eiusmodi  ma- 
trimonii.  Agebatur  tamen  hoc  in  casu  de  regionibus  in 
quibus  eadem  rerum  adiuncta  vigebant  ac  viguerint  in 
Hollandia.  Nam  Ulmae  publicatum  fuerat  decretum  triden- 
tinum ,  ibi  etiam  haeresis  impune  grassabatur ,  cum  hae- 
retici ,  expulsis  catholicis  ,  eorumque  ecclesiis  occupatis , 
dominarentur  ;  vix  anno  anteacto  Declaratio  benedictina 
data  fuerat ,  nihilominus  coniugia  ibidem  absque  triden- 
tina  forma  celebrata,  nulla  defectu  clandestinitatis  declarata 
sunt.  Nullum  igitur  dubium  superesse  potest  dispositio- 
nem  Benedicti  XIV.  esse  localem  ex  sedis  apostolicae  mente, 
neque  ad  casus  similes  extendi  posse  sine  novo  et  expli- 

cito  eiusdem  sedis  decreto ,  quo  ad  alias  regiones  exten- 
datur. 

Sed  praestat  ad  quaestionem  prorsus  dirimendam  tum 
antiquiora  tum  recentiora  documenta  in  medium  proferre. 
Atque  ut  a  matrimoniis  mixtis  incipiamus ,  primum  mihi 
se  se  offert  instructio  a  sede  apostolica  data  ad  episco- 
pum  rosnaviensem.  Cum  enim  anno  1780.  ille  episcopus 
inquisivisset,  utrum  Declaratio  benedictina  debuerit  haberi 
extensa  ad  Hungariam ,  respondit  s.  sedes  :  «  Donec  per 
s.sedem  aliter  declaratum  fuerit,  tamquam  pro  non  extensa 
ad  Hungariam  ab  omnibus  censenda  sit ;  »  adeoque  connu- 
bia  mixta  ibi  clandestine  celebrata  tamquam  irrita  habita 
fuerunt.  Quod  magis  confirmatur  ex  aliis  eiusdem  instructio- 
nis  verbis  :  «  Quamvis  matrimonia  mixta  coram  parocho 
catholico  absque  alio  dirimente  impedimento  celebrata  , 
valida  dignoscantur,»  iuxta  regulam  ab  omnibus  admissam, 
quod  inclusio  unius  est  exclusio  alterius. 

Aliud  suppetit  documentum  in  responsione  data  ad 
vicarium  apostol.  bredensem  ,  qui  menseDecem.  an.1828. 
cum  exposuisset:  «  In  provinciis  catholicis  Belgii  de  tem- 
pore  in  tempus  detestabilia  coniugia  inter  catholicos  et 
acatholicos  ineuntur  coram  magistratu  civili ,  non  servata 
forma  a  tridentino  praescripta:  quod  cum  Declaratio  sa: 
mem:  Benedicti  XIV.  circa  matrimonia  Hollandiae  data 
4.  Nov.  1741.  ad  provincias  catholicas  Belgii,  hactenus  , 
ut  putamus,  extensa  non  sit ,  de  valore  istorum  matrimo- 
niorum  non  constat,  quod  non  raro  contingit ,  quod  tali 
modo  coniuncti  homines  ad  nostrum  tractum  ,  qui  est  in 
confinio  dictarum  provinciarum  ,  deveniant ,  ac  in  eo  ut 
legitimo  matrimonio  iuncti  vivant.  Quamobrem  confessarii 
magnopere  torquentur ,  ignorantes  quomodo  sit  proceden- 
dum  cum  parte  catholica ,  si  poenitentia  ducta  ad  tribunal 
poenitentiae  se  se  praesentet;  nam  admonere  de  matrimonii 
nullitate  non  audent,  nec,  utreor,  expedit  propter  maiora 

mala  inde  verisimilius  secutura,  cum  civiliter  validum  le- 
gitimumque  habeatur  tale  coniugium.  Quare  EE.  VV.  hu- 
militer  rogo,  ut  modum  mediumque  aliquod  tuto  proce- 
dendi  in  casu  praescribere  dignentur.»  Cumque  negotium 
istud  ,  ut  par  erat  ,  magna  diligentia  excussum  fuerit , 
an.  1829.  responsum  est  cum  summi  pontificis  approba- 
tione,  quod  «  s.sedes,  ubi  decretum  concilii  tridentini  pu- 
blicatum  fuit ,  neque  fuit  extensa  declaratio  Benedicti  XIV. 
tamquam  nulla  habet  matrimonia  celebrata  contra  formam 
tridentinam:  ideo  recurrat  in  casibus  particularibus  pro 
opportuno  remedio.» 

Cumque  an.  1847.  propositus  fuerit  ab  episcopo  Flu- 
minis  Ianuarii  (  Rio-ianeiro  in  Brasilia )  insequens  casus 
supremae  ss.  inquisit.  congregationi :  «Agnes  et  Paulus  in 
Gallia,  illa  catholica  iste  autem  acatholicus,  matrimonium 
inierunt  Parisiis ,  sex  vel  septem  ab  hinc  annis  iuxta 
legem  civilem ,  et  a  ministro  acatholico  benedictionem 
acceperunt ,  illi  qui  nunc  in  suprema  dicta  dioecesi  (  Rio- 
Ianeiro )  commorantur  ,  post  biennium  ,  cum  vitam  ma- 
ritalem  amplius  agere  non  valerent  propter  graves  disseh- 
sionum  causas  inter  se  ortas  ,  auctoritati  civili  in  dicta 
dioecesi  se  stiterunt,  et  cum  conciliari  non  possent,  se- 
parationem  perfectam  et  absolutam  pacti  fuerunt,  tamquam 
si  numquam  matrimonium  contraxissent.  Quare  Agnes  epi- 
scopum  consuluit,  an  liberum  illi  sit  alium  virum  catho- 
licum  ducere,  prout  in  votis  habebat;  seu  quod  idem  est, 
quodnam  iudicium  efformandum  sit  de  illo  suo  matrimonio 
cum  Paulo  contracto?  Agnes  et  Paulus  tilios  non  habent.» 
S.  congr.  respondit:  «Iuxta  exposita  matrimonium  Parisiis 
contractum  esse  nullum  et  irritum;  ideoque  nihil  obstare, 
quominus  oratrix  ad  alias  nuptias  licite  ac  valide  transire 
valeat.» 

Sic  cum  pariter  proposita  fuerit  quaestio  ab  episcopo 
corcyrensi  an.  1726.  «  An  matrimonia  inter  postestantem 

mulieremque  catholicam  Corcyri  celebrata  cum  assistentia 
parochi  mulieris ,  aut  praetermissa  adsistentia  parochi  pro- 
prii,  valida  haberi  debeant,  eo  quod  casus  frequens  sit 
inter  viros  graecos  et  mulieres  latinas?  »  Die  9.  Octobr.  a 
suprema  s.officii  congr.  responsum  fuit:  « Matrimonia  con- 
tracta  inter  virum  haereticum  et  mulierem  catholicam 
absque  praesentia  parochi  proprii  in  locis,  ubi  publica- 
tum  est  conc.  tridentinum,  non  sunt  valida,  non  obstante 
contraria  consuetudine ,  quae  corruptela  est ,  et  ideo  tol- 
lenda ;  si  vero  sint  celebrata  coram  proprio  parocho  mu- 
lieris  catholicae,  erunt  valida  quidem,  sed  illicita.» 

Insuper  ab  eadem  suprema  s.  officii  congregatione 
an.  1803.  decretum  editum  est  die  3.  Novembr.  de  nullitate 
mixti  connubii  clandestine  in  insula  melitensi  celebrati. 

Itaque  extra  omnem  dubitationis  aleam  positum  est 
coniugia  mixta  in  locis  ubi  conc.  tridentinum  promulga- 
tum  est  celebrata ,  forma  ab  eodem  concilio  statuta  prae- 
termissa  ,  nulla  prorsus  esse  ,  nisi  expresso  et  speciali 
sedis  apostolicae  indulto  fuerit  extensa  Declaratio  bene- 
dictina.  Idque  valet  sive  acatholici  permixti  sint  cum  ca- 
tholicis ,  neque  templa ,  ministros ,  cultumque  distinctum 
habeant,  sive  coaluerint  in  societatem  distinctam  cum  suis 
templis ,  ac  ministris ,  nec  non  sive  sub  principe  catho- 
lico,   sive  sub  principe  acatholico  degant. 

Documenta  quae  attulimus  ad  regiones  fere  pertinent 
in  quibus  catholici  principes  dominantur.  Vix  non  super- 
vacaneum  videretur  post  haec  alia  documenta  addere  , 
quae  ad  regiones  referuntur  in  quibus  protestantismus  vel 
alia  secta  haeretica  est  religio  status ,  quaeque  acatholicis 
principibus  subduntur.  Nam  ut  ex  afferendis  documentis 
videbimus ,  non  modo  in  regionibus  protestantium ,  verum 
etiam  in  regionibus  infidelium,  seu  turcarum  ,  et  genti- 
lium  forma  tridentina  in  matrimoniis  christianis  servanda 
est  sub  nullitatis  poena  ubi  concilium  publicatum  fuit. 

Hactenus  de  matrimonils  mixtis ;  iam  quaedam  docu- 
menta  afferenda  sunt  quibus  clandestina  matrimonia  etiam 
haereticorum  inter  se  invalida  declarantur. 

Congregatio  concilii  die  19.1an.  an  1605.  in  rescripto 
ad  episcopum  trichariensem  nuncium  apostolicum  in  Bel- 
gio  respondit :  «  Haereticos  quoque,  ubi  decretum  conc. 
tridentini  est  publicatum ,  teneri  talem  formam  observare, 
et  propterea  ipsorum  matrimonia  absque  forma  concilii  , 
quamvis  coram  ministro  haeretico  ,  vel  magistratu  loci 
contracta  ,   nulla  atque  irrita  esse(46).» 

Et  in  una  bosnensi  14.  April.  1631.  quoad  eos  qui 
absque  forma  concilii  matrimonium  contraxerunt ,  respon- 
dit :  «  Si  in  ea  regione  decretum  concilii  observari  con- 
sueverit ,  nulla  esse  matrimonia  in  quibus  contrahendis 
parochus  non  fuerit  adhibitus  (47).» 

Eadem  ratione  respondit  sacra  poenitentiaria  in  casu 
quem  refert  Elbel ,  qui  responsum  profert  quo  lutherano 
ad  fidem  catholicam  converso ,  qui  in  loco  ubi  tridenti- 
num  decretum  publicatum  fuerat  coram  ministro  haeretico 
matrimonium  iniverat  cum  muliere  pariter  acatholica,  fa- 
cultas  datur  novum  cum  catholica  ineundi  coniugium  co- 
ram  parocho  (48). 

Huc  accedit  solutio  quaesiti  seu  dubii  his  verbis  pro- 
positi  an.  1843.  ab  episcopo  vivariensi  in  Galliis  :  «  Duo 
acatholici  matrimonium  contraxerant,  quorum  unus  postea 
religionem  catholicam  amplexus  est.  Tenetur  ne  ,  ut  stet 

(46)  Hoc  rescriptum  referunt  Gobat  tract.  IX.  c.  17.  sect.  1.  n.464.  Diana 
part.  XI.  tract.  VI.  resp.  1.  Tamburinius  De  malr.  lib.  VIII.  tract.  VI.  c.  2.  §.  2. 
n.  ll.  aliique  passim. 

(47)  Apud  Pascuccium  tom.  IV.  in  indic.  ad  Pignatelli  vcrb.  Dematrim. 
§.  Statuendum ;  nec  non  apud  Matthaeuccium  Cautela  con/ess.  lib.  IV.  c.  VIII. 
§.  16.  n.  101.  Alia  cf.  apud  Thenaven,  Bockhn ,  et  Apollonium  Holzmann  tom.II. 
De  matr.  tract.  II.  n.  480. 

(48)  Elbel  Theol.  moral.  sacramentalis  Triparlita  part.  III.  confer.  12. 
n.  299.  Cf.  etiam  Reiffestuel  Theol.  moral.  cum  accessionibus  Kresslinger  et  Kirkl 
tom.  II.  tract.  XIV.  n.  149. 

matrimonium,  consensum  matrimonialem  coram  parocho 
renovare  ,  aut  potius  pars  ,  quae  catholicam  religionem 
amplexa  est ,  circa  validitatem  matrimonii  in  bona  fide 
est  relinquenda?  «  Cumque  interrogatus  fuisset  episcopus 
circa  particularia  propositi  casus  adiuncta ,  respondit  ap- 
posito  scripto ;  cum  publicatum  fuit  decretum  tridentinum 
circa  necessitatem  praesentiae  proprii  parochi  ad  matrimo- 
nii  valorem ,  protestantes  in  illa  dioecesi  magno  numero 
fuisse  ,  distinctamque  constituisse  societatem  religiosam , 
quae  suas  habebat  conciones ,  suos  ministros ,  suumque 
cultum  ;  ex  his  inferebat  decretum  tridentinum  spectari 
posse  tamquam  non  satis  promulgatum  ,  eo  vel  magis  , 
quod  aetate  illa  haeretici  saepe  in  bello  adversus  catho- 
licos  versarentur.  Adiecit  praeterea ,  quod  quamvis  nunc 
valde  imminutus  sit  in  sua  dioecesi  protestantium  nume- 
rus  ,  attamen  supra  triginta  adhuc  millia  reperiantur ;  et 
licet  saepe  contingat  ambos  coniuges  in  sinum  religionis 
catholicae  se  recipere  ,  nihilominus  interdum  alteram  tan- 
tum  partem  catholicam  religionem  profiteri ,  dum  altera 
in  propria  secta  adhuc  permanet :  in  utroque  vero  casu 
aegre  coniuges  induci  ad  renovandum  consensum  coram 
parocho,  cum  hoc  implicitam  confessionem  includat,  se 
hactenus  in  concubinatu  vixisse.  Responsum  porro  est  ad 
propositum  dubium  a  sac.  congregatione  supremae  inqui- 
sitionis  die  8.  Iulii  1848.»  Praevio  recessu  a  decisis  sub 
feria  IV.  14.  Ianuar.  1846.  Consulendum  ss.  pro  respon- 
sione  dirigenda  episcopo  vivariensi  iuxta  mentem  pate- 
factam  an.  1737.  in  causa  iprensi  a  s.  congr.  concilii  , 
nempe  coniuges  de  validitate  matrimonii  non  dubitantes , 
in  bona  fide  esse  relinquendos  ,  neque  a  participatione 
sacramentorum  arcendos  fore.  Peculiares  vero  casus  et 
circumstantias  eorum ,  qui  scrupulis  super  suorum  matri- 
moniorum  validitate  anguntur  ,  oportere  ab  eodem  episcopo 
distincte  exponi.»  Haec  autem  resolutio  ab  alia  particulari 

congregatione  adoptata  est ,  quae  insuper  addit :  «  Quamvis 
autem  nulla  sint  haec  matrimonia,  consultum  tamen  quam 
maxime  erit  in  casibus  particularibus  recurrere  ad  sedem 
apostolicam ,  expositis  omnibus  facti  circumstantiis ,  quae 
tunc  modo  magis  opportune  huic  rei  providebit.» 

Huc  pariter  spectat  responsio  emissa  a  sac.  poeniten- 
tiaria  die  28.  Mart.  1834  ,  cui  quum  proposita  fuissent 
nonnulla  dubia  ab  episcopo  gratianopolitano ;  tertium  isto- 
rum  dubiorum  ita  se  habebat :  «  Utrum  matrimonia  ab  hae- 
reticis  inter  se  inita,  aut  cum  catholicis  iuxta  solas  leges 
civiles ,  seu  coram  ministro  haeretico  sine  praesentia  pa- 
rochi  catholici  valida  sint  in  Galliis ,  et  in  aliis  regionibus, 
ubi ,  uti  in  Galliis  ,  protestantes  et  haeretici  omnes  ha- 
bent  suos  ministros ,  templa ,  seu  statum  legalem  a  gu- 
bernio  probatum.»  Respondit :  Ad  3.  Negative  ,  exceptis 
regionibus  de  quibus  loquitur  Benedictus  XIV.  in  Declara- 
tione  die  4.  Novemb.  1741 .,  atque  ad  quas  per  successores 
suos  illa  eadem  Declaratio  extensa  est.» 

Iam  ab  anno  1678.  totam  hanc  doctrinam  perspicue 
accurateque  proposuerat  s.  congregatio  concilii  in  decreto, 
quod,  Innocentio  XI.  expresse  probante,  vulgavit,  in  quo 
tria  haec  edicuntur :  1 .  «  Ubi  decretum  eiusdem  concilii 
(  trid. )  cap.  I.  sess.  XXIV.  De  reform.  matr.  Non  est  pu- 
blicatum  in  parochia,  valere  matrimonia  contracta  absque 
observatione  formae  a  concilio  praescriptae.  II.  Publica- 
tionem  praesumi  ubi  decretum  fuerit  aliquo  tempore  in 
parochia  tamquam  decretum  concilii  observatum.  III.  Hae- 
reticos  etiam,  ubi  decretum  dicti  capitis  est  publicatum, 
teneri  talem  formam  observare ,  et  propterea  ipsorum  ma- 
trimonia  absque  forma  concilii ,  quamvis  coram  ministro 
haeretico  vel  magistratu  loci  contracta  ,  nulla  et  irrita 
esse  (49).» 

(49)  In  Tricatiensi  8  lanuar.  1678. 

Eadem  responsa  magno  numero  habentur  s.  congreg. 
concilii ,  quae  vulgatissima  sunt;  nos  aliquot  exhibebimus, 
alia  indicasse  contenti ,  ne  nimis  prolixus  evadat  hic  noster 
elenchus.  Igitur  iam  ab  an.  1512.  die  19.  Maii  sac.  congr. 
concilii  resolvit :  «  Nullum  esse  matrimonium  contractum 
coram  parocho  haeretico  ,  si  decretum  concilii  c.  I.  De 
reform.  matr.  publicatum  fuerit  in  parochia ,  et  lapsi  erant 
triginta  dies  a  die  prima  publicationis  (50);  »  et  iterum 
die  26.  Sept.  1602.  sac.  congregatio  diserte  pronuncia- 
vit :  «  Haereticos  quoque,  ubi  decretum  dicti  cap.  I.  est 
publicatum ,  teneri  talem  formam  observare ,  et  propterea 
ipsorum  etiam  matrimonia ,  absque  forma  concilii ,  quam- 
vis  corum  ministro  haeretico  vel  magistratu  loci  contracta, 
nulla  atque  irrita  esse  (51).»  Quod  decretum,  ut  vidimus, 
alias  confirmatum  passim  fuit.  Idem  responsum  datum  fuit 
in  una  Poloniae  an.  1638.  (52);  item  in  una  ruremondensi 
an. 1676;  item  in  una  gedanens.an.  1677.;  item  in  una  Hol- 
landiaean.  1681.;item  in  una  boscoducensi  an.  1685.  (53); 
item  in  coloniens.  an.  1719.  in  moguntina  1721.  (54); 
item  in  una  paderborn.  an.  1725.  (55);  in  una  coloniens. 
an.  1725  (56)  ut  alia  praeteream. 

In  suprema  congr.  s.  officii  feria  IV.  18.  Iunii  1831. 
discussum  fuit  dubium  propositum  ab  episcopo  camera- 
censi:  «  Utrum  in  dioecesi  cameracensi,  ubi  conc.  triden- 
tinum  promulgatum  fuit,  haberi  debeant  matrimonia  pro- 
testantium,  qui  numquam  religionem  catholicam  amplexi 
sunt ,  quique  coram  magistratu  civili  tantum  contraxere , 


(50)  Lib.  X.  Decret.  p.  47. 


(5J)  Apud  Vinc.  Petra  in  Comment.  ad  Const.  XII.  Ioannis  XXII.  n.  20.  et 
apud  Pignatelli  Consult.  canon.  79.  n.  27. 

(52)  In  Act.  De  matrim.  inter  haeretkos  et  inter  haeret.  et  cathol.  Reve- 
rendiss.  p.  D.  Cavalchini.  Romae  1741.  E.,  p.  III.  p.  LI. 

(53)  Ibid.  in  Act.  p.  LIII. 

(54)  Ibid.  p.  LX. 

(55)  lbid.  p.  V. 

(56)  Ibid.  p.  LX. 

veluti  nulla  aut  veluti  dubia?»  Responsumque  ab  eadem 
est «  matrimonia  ibi  inter  haereticos  contracta  habenda  esse 
ab  ecclesia  tamquam  invalida.» 

Eadem  responsio  ab  hac  ipsa  congreg.  data  est  vicario 
generali  parisiensi  D.  DAstros,  non  obstantibus  rationum 
momentis  ab  eo  prolatis  pro  valore  coniugiorum  ,  quae 
contrahuntur  ab  haereticis  inter  se  in  Galliis,  et  quamvis 
affirmaverit  firmam  ibidem  sehtentiam  praevalere  de  eo- 
rumdem  coniugiorum  valore;  idque  feria  IV.  die  26.  Febr. 
1817. 

Atque  haec  documenta  attulisse  sufficiat ,  quae  collecta 
sunt  tumex  congr.  suprema  ss.  inquisitionis,  tum  ex  congr. 
concilii ,  tum  ex  sac.  poenitentiaria  ,  aiH  ex  responsis 
summorum  pontificum,  quaeque  unanimi  consensione  con- 
spirant  in  pronunciandis  invalidis  coniugiis  clandestinis 
omnibus,  quae  celebrata  fuerint,  aut  celebrentur  sive  ab 
haereticis  inter  se,  sive  ab  haereticis  cum  catholicis  ubicum- 
que  semel  fuerit  decretum  tridentinum  promulgatum.  Nam 
plura  alia  mihi  praesto  essent,  quae  luculenter  evincunt  con- 
stantem  hanc  fuisse  et  esse  sedis  apostolicae  doctrinam  et 
praxim,  quaeque  proferre  possem ,  si  opus  adhuc  esset  post 
ea  quae  hactenus  adduxi.  His  addunt  impugnatores  valoris 
eiusmodi  coniugiorum,  numquam  ecclesiam  vel  unico  in 
casu  ratum  habuisse  coniugium  ,  quod  ab  haereticis  in 
locis  in  quibus  publicatum  est  decretum  tridentinum ,  ce- 
lebratum  fuerit,  multo  vero  minus  coniugium  mixtum. 

§•  IV. 

-ildo 

Argumentoruni  quae  pro  utraque  sententia  allata  sunt  cpicrisis 

■ 

Eo  quo  par  est  animi  candore  argumenta,  quae  a  theo- 
logis  ac  iuris  canonici  peritis  ad  propugnandum  proprium 
placitum  urgeri  consucverunt ,  attulimus  ;  nunc   vero  ea 

invicem  conferre  debemus ,  eorumdemque  vim  expendere , 
ut  quae  nobis  magis  probetur  sententia  demum  promatur. 

Expendentes  igitur  fundamenta  quibus  innituntur  pro- 
pugnantes  coniugiorum ,  de  quibus  agitur ,  valorem ,  de- 
prehendimus  huc  ea  revocari :  1 .  Noluisse  concilium  hae- 
reticos  suo  decreto  obstringere,  ut  patet  ex  clausula  de 
publicatione  ipsius  decreti  in  singulis  paroeciis  ad  incom- 
moda  vitanda,  quae  alioquin  orirentur  ;  2.  nihil  adhuc  ge- 
neratim  et  universe  ab  apostolica  sede  definitum ;  3 .  prae- 
sumendam  esse  eiusdem  apostolicae  sedis  conniventiam 
aut  tacitam ,  vel  etiam  manifestam  eo  quod  ab  haeresi  con- 
versos  non  adigat  ad  renovationem  consensus  coram  pa- 
rocho  ac  testibas;  praesertim  vero  4.  exBrevi  Gregorii  XVI. 
ad  episcopos  Bavariae  in  quo  tamquam  valida  ea  hae- 
reticorum  connubia  perinde  ac  mixta  perhibentur ;  5 .  ur- 
gent  haesitationem  Benedicti  XIV.  ,  imo  et  contrariam 
eius  mentem  cum  hoc  negotium  in  congregationibus  ro- 
manis  agitaretur ,  quae  supponi  nequeunt ,  si  quidpiam 
certi  fuisset  ab  ecclesia  aut  ab  apostolica  sede  statutum ; 
6.  impossibilitatem  adimplendae  formae  tridentinae  tum  ex 
parte  haereticorum ,  tum  ex  parte  catholicorum ,  cum  pro- 
hibeantur  parochi,  etiamsi  vellent  haeretici  coram  ipso  con- 
sensum  suum  emittere,  illorum  coniugiis  assistere;  7.  di- 
versam  demum  sentiendi  et  agendi  rationem  quae  circa 
eiusmodi  coniugia  pro  diversis  epochis  obtinuit  in  Galliis. 

Porro ,  ut  patet ,  eiusmodi  argumenta  magna  ex  parte 
non  praeseferunt  nisi  meras  coniecturas ,  easque  levis  ad- 
modum  momenti. 

Etenim ,  noluisse  concilium  suo  decreto  haereticos  obli- 
gare ,  est  aperte  contra  veritatem ;  conditio  ipsa  seu  clau- 
sula,  quae  a  tridentinis  patribus  apposita  est  de  publica- 
tione  sui  decreti  in  singulis  paroeciis ,  ut  vim  habeat ,  et 
quidem  post  mensem  a  publicatione,  liquide  ostendit  men- 
tem  fuisse  concili  obligandi  etiam  haereticos  ubicumque 

fuerit  suum  decretum  publicatum;  alioquin  frustra  illam 
conditionem  apposuisset.  Praeterea  id  ipsum  luculenter 
constat  ex  eiusdem  concilii  historia  ,  ut  vidimus.  Ergo 
primum  hoc  argumentum  eliminandum  est. 

Nihil  esse  ab  apostolica  sede  hac  de  re  universim  de- 
finitum,  verissimum  est,  cum  eiusmodi  definitione  opus 
non  sit,  eo  ipso  quod  iamdiu  ab  ipso  concilio  res  fue- 
rit  definita  generali  suo  decreto,  quo  omnes  indiscrimi- 
natim  adstrinxit  ad  servandam  formam  a  se  constitutam 
in  celebratione  coniugiorum  sub  nullitatis  poena.  Adeoque 
et  hoc  secundum  argumentum  eliminari  debet. 

Praesumi  vero  non  posse  apostolicae  sedis  sive  expres- 
sam  sive  tacitam  conniventiam  abunde  liquet  ex  perpetua, 
iugi,  constantique  eius  agendi  ratione.  Ex  ea  enim  constat 
tum  negative,  tum  positive ,  numquam  ipsam  connivisse. 
Negative  quidem,  quia  nec  unum  proferri  potest  exemplum, 
quod  ratum  ipsa  habuerit  coniugium  sive  ab  haereticis 
inter  se  celebratum ,  sive  mixtum  sine  forma  tridentina 
initum  ubi  publicatum  fuerit  concilii  decretum.  Positive, 
ut  patet  ex  omnibus  resolutionibus ,  quae  datae  sunt  sive  a 
rom.  pontificibus,  sive  a  sacris  congregationibus  a  sec.XVI. 
usque  ad  medium  seculum  XIX.  nempe  quoties  in  casibus 
particularibus  super  his  consulta  fuit.  Exinde  contrariae 
sententiae  theologi  sic  potius  suum  instaurant  argumen- 
tum.  Quando  contraria  legislatoris  voluntas  est  manifesta, 
nec  benignae  interpretationi ,  ut  evidens  est  ac  receptum 
in  materia  de  legibus,  locus  relinquitur,  neque  contraria 
consuetudo  vim  ullam  habere  valet ,  utpote  cum  ad  eam, 
ut  potens  sit  ad  abrogandam  legem  ,  tacitus  saltem  et 
legalis  legislatoris  consensus  sit  necessarius  (57).  Porro 

(57)  Cf.  s.  Thom.  1.  2.  q.  97.  art.  3.  ad  3.  nec  non  Suarez  De  lcgibttslib.  7. 
cap.  18.  n.  20.  quorum  vestigiis  inhaerent  doctores  plerique  omnes.  Plura  de  hoc 
principio  invenies  in  Dissert.  Domin.  Turani  soc.  lesu  De  mente  conc.  trident. 
part.  II.  §.  7.  inter  Folia  sacr.  congreg.  concilii  edita  a  reverendiss.p.D.Caval- 
rhini.  Romae  1741. 

tantum  abest ,  ut  apostolica  sedes  siluerit,  ut  innume- 
ras  pene  contrarias  declarationes  ad  hanc  usque  diem 
emiserit.  Quod  si  in  aliquibus  particularibus  casibus  ex 
prudentiae  regula  matrimonia  isthaec  invalida  expresse 
non  declaravit ,  maioris  damni  vitandi  causa  ,  privatim 
nulla  ea  fuisse  edixit ;  quo  spectat  illa  formula :  ad  men- 
tem  ;  deinde  subditur:  mens  est  non  esse  valida  censen- 
da  (58).  Idcirco  tertium  pariter  hoc  argumentum  de  conni-- 
ventia  apostolicae  sedis  eliminandum  est. 

Gregorium  vero  XVI.  in  Brevi  ad  episcopos  Bavariae 
expressam  s.  sedis  conniventiam  nulla  prorsus  ratione 
significasse  exinde  patet  quod  in  eo  de  clandestinitate  con- 
iugiorum  ne  verbum  quidem  habeatur.  Totus  igitur  sum- 
mus  pontifex  fuit  in  asserenda  coniugiorum  firmitate ,  quae 
semel  legitime  ac  valide  sive  ab  haereticis  inter  se,  sive  cum 
catholicis  fuerint  celebrata.  Adeoque  extranea  omnino  sunt, 
quae  ab  adversariis  dicuntur,  a  quaestione  hac  nostra. 
Imo  non  desunt  documenta,  quae  evincant  Gregorium  XVI. 
oppositam  prorsus  sententiam  tenuisse,  quae  partim  al- 
lata  sunt,  partim  afferentur  (59).  Igitur  et  hoc  fundamen- 

(58)  Cf.  Nepom.  Tropper  ex  ord.  min.  Tractatus  duo  in  quibus  impedi- 
menta  matrimonii  contractum  impedientia  et  dirimentia  exptanantur.  Mo- 
nachii  1653.  part.  II.  n.  557. 

Reipsa  in  causa  Jlollandiae  matrimoniorum.  25.  Augusti  1681.  et  in  causa 
Boscoducensi  13.  Febr.  1683.  sacr.  congr.  censuit  abstinendum  ab  expressa  resolu- 
tione,  sed  rescripsit:  Secretario  cum  Sanctissimo  ad  mentem.  Ut  autem  exponit 
card.  Petra  loc.  cit.  n.  23  seq.  «  Sententia  quidem  sac.  congregationis  erat,  matri- 
monia  haereticorum  cum  catholicis  coram  ministro  haeretico  iis  inlocis  contracta, 
esse  invalida,  sed  tamen  non  expedire  huiusmodi  declarationem  edere,  ne  catho- 
lici  nimium  gravibus  obiicerentur  periculis.» 

(59)  Sane  in  quodam  voto  pro  suprema  s.  officii  congreg.  11.  Aug.  1825. 
§.  25.  ita  timc  ab.  Maurus  Cappellari,  postea  Gregorius  XVI.  mentem  suam  liac 
super  re  aperuit:  «E  da  osservarsi  che  le  disposizioni  e  dichiarazioni  per  il  Belgio 
servir  possono  bensi  di  norma  per  giudicare  se  convenga.  estendere  ad  altri  deter- 
minati  luoghi  la  detta  Costituzione  ( Benedettina ),  ma  non  per  inferire,  che  dun- 
que  in  parita  di  circostanze  seco  porti,  che  debba  ella  intendersi  estesa  a  iure 
senz'  altra  dichlarazione  della  s  sede,  richiedendosi  per  estenderla  altrove  1'istessa 
suprema  autorita,  da  cui  emand  per  1'OIanda,  cioe  1'autorita  pontificia.»  Ex 
quo  principio  concludit  pro  nullitate  istorum  matrimoniorum  ubi  Declaratio 
Benedicti  XIV.  extensa  non  fuit. 

tum,  nullum  est,  adeoque  concidunt  quae  superstructa  sunt; 
eo  vel  magis  quod  provinciae  protestantes  regno  Bava- 
riae  adiectae  non  fuerint  nisi  post  ita  dictam  restaurationem, 
nempe  an.  1814.  ac  praeterea  forte  in  illis  decretum  tri- 
dentinum  non  fuerat  publicatum. 

Quae  autem  de  se  ipso  refert  Benedictus  XIV.  deque 
sua  haesitatione  in  op.  De  synodo ,  coarctantur  ad  sola 
matrimonia  Hollandiae  ob  peculiaria  illius  regionis  adiun- 
cta,  in  quibus  etiam  a  nonnullis  dubitabatur,  num  re- 
ipsa  in  singulis  paroeciis  publicatum  tridentinum  decretum 
reipsa  fuerit,  ob  perpetuos  bellicos  motus  quibus  aetate 
illa  status  foederati  agitati  erant. 

Accedit,  responsum  congregationis  s.  officii  ad  hanc 
ipsam  quaestionem  an.  1671.  a  Ioanne  episcopo  casto- 
riensi,  et  per  provincias  confoederatas  vicario  apostolico 
Bomae  propositam,  datum,  nempe  «  Non  convenire,  ut  ea 
quaestio  a  s.  officio  definiretur,  verum  statueret  ipse,  quod 
crederet  animarum  sibi  creditarum  saluti  maxime  expedire» 
maiorem  creasse  difficultatem .  Nam  quum  episcopus  casto- 
riensis  iudicaverit  tum  ad  scrupulos  abigendos ,  et  ad  varias 
difficultates  vitandas ,  tum  ad  servandam  pacem  et  catho- 
licorum  persecutiones  praecavendas  plurimum  expedire, 
ut  eiusmodi  matrimonia  reputarentur  valida;  hoc  suum 
iudicium  post  reditum  ex  Urbe  episcopo  gandavensi  per 
litteras  datas  die  14.  Augusti  an.  1685.  et  Antonio 
Hoessac  cathedralis  antwerpiensis  canonico  sub  die.  17. 
Decemb.  eiusdem  anni ,  non  tam  commendavit ,  quam 
enixe  praecepit  ad  praxim  deducere  ;  nec  contra  hoc 
praeceptum  quidpiam  a  s.  congregatione  reclamatum  est, 
licet  illud  eidem  fuerit  communicatum ,  ut  refert  Stale- 
nus  (60).  Denique  episcopus  antwerpiensis  in  sua  rela- 
tionead  s.  congregationem  de  praxi  suae  dioeceseos  data, 

(60)  In  Dissertat.  theolog.  polit.  De  matrimon.  haeretic.  part.  II.  c.  IV. 

testatus  est,  de  valore  eiusmodi  matrimoniorum  nullum 
ibi  esse  dubium ,  saltem  post  pacem  monasteriensem ,  in 
qua  speciali  ratione  cautum  fuerat,  matrimonia  in  foede- 
rato  Belgio  celebrata  debere  etiam  in  Belgio  hispanico 
reputari  valida(61). 

Hisce  omnibus  permotus  Benedictus  XIV.  se  animo 
pendentem  exhibuit  cum  hoc  de  negotio  ageretur  in  sacris 
congregationibus ,  atque  etiam  in  partem  faventem  se  in- 
clinare  fassus  est.  Ceterum  ad  alias  regiones  quod  attinet, 
quaenam  mens  steterit  Benedicto  XIV.  hac  super  re  patet 
tum  ex  ipsa  celebri  sua  Declaratione ;  tum  ex  iis  quae 
immediate  post  ipse  gessit.  Etenim  in  Declaratione  pro 
matrimoniis  Hollandiae,  statuit,  ut  ade  iis  iuxta  canonica 
iuris  communis  principia,  probatasque  in  similibus  casibus 
alias  editas  a  s.  congregatione  concilii  resolutiones ,  ubi  di- 
sputatio  contingat  decidant  (62).»  In  una  vero  ulmensi , 
quae  ut  vidimus,  resoluta  est  an.  1742.  seu  anno  imme- 
diate  insequehti  a  data  Declaratione  pro  Hollandia ,  coniu- 
gium  initum  inter  catholicum  et  acatholicam  sine  praesen- 
tia  parochi  pronunciatum  fuit  nullum. 

Demum  non  dicit  absolute  Benedictus  XIV.  haud  fuisse 
inter  se  conformes  resolutiones  sac.  congregationum ,  sed 
propter  varietatem  circumstantiarum ,  quae  modo  in  una 
facti  specie  aderant,  modo  in  altera  desiderabantur:  Quibus 
tacite  alludit  ad  ea  quae  retulimus  de  episcopi  castorien- 
sis  consultatione ,  deque  sac.  congregationis  resolutione, . 
et  iis  quae  subsecuta  sunt.  Dempta  igitur  harum  circum- 
stantiarum  diversitate,  sibi  constiterunt  tum  concilii  tum 
aliarum  congregationum  decreta ;  scilicet  in  protuenda  con- 
iugiorum  nullitate,  quae  sive  ab  haereticis  inter  se,  sive 
inter  catholicum  et  acatholicam,  et  vicissim,  celebrantur 
illis  in  regionibus  in  quibus  tridentinum  decretum  publi- 

(61)  Cf.  Io.  Ncp.  Tropper  op.  et  loc.  cit.  n.  555. 

(62)  §.  Ult. 

catum  est  et  executioni  mandatum.  Ergo  necBenedictusXIV. 
ullum  praebet  huic  sententiae  fundamentum. 

Quod  autem  sexto  numero  ponitur  argumentum ,  illud 
est  quod  solam  veram  difficultatem  creet.  Quamvis  vero 
ea  non  semel  in  ipsis  congregationibus  romanis  propo- 
sita  fuerit,  numquam,  quod  sciam,  expresse  resoluta  est. 
Duo  porro  certa  sunt ,  nimirum  1 .  legem  tridentinam  ipsos 
acatholicos  obligare  ubi  semel  fuerit  rite  promulgata  et 
in  usum  deducta;  2.  nec  tamen  posse  parochos  catholi- 
cos  acatholicorum  nuptiis  praesentiam  suam  exhibere  (63). 
Quid  igitur  factu  opus  est?  Sunt  qui  respondeant  his  in 
casibus  recurrendum  ad  generale  illud  principium ,  legem 
humanam  non  obligare  ubi  physica  aut  moralis  eam  ob- 
servandi  impossibilitas  interveniat ;  atque  idcirco  in  su- 
biecta  materia,  perinde  ac  si  parochus  absens  fuerit,  aut 
nec  possibilis  nec  tutus  ad  eum  pateret  aditus  ,  satis 
esse,  ut  interdum  a  catholicis  ipsis  lit,  adimplere  de- 
cretum  tridentinum  ex  ea  saltem  parte  qua  potest ,  nuptias 
celebrando  praesentibus  duobus  aut  tribus  testibus  (64). 

Verum  alii  reponunt  assertum  principium  eatenus  tan- 
tum  valere,  quatenus  impedimentum  servandi  legem  aliunde 
proveniat  ,   quam  ex  culpa  eius  ,   qui   legis  obligatione 

(63)  Et  vero  Oongreg.  concil.die  22.  lun.  1624.rescripsil:  «Sive  alter  tantum 
ex  coniugibus  sit  haereticus ,  sive  ambo ,  nullatenus  debere  parochum  haeretico- 
rum  matrimonio  assistere.»  Et  in  dubiis  iurisdictionis  capellanorum  exercitus  die 
6.  Mart.  1694.  cum  propositum  fuerit  VIII.  loco :  «  An  cappellani  catholici  assistere 
possint  matrimoniis  acatholicorum  cum  acatholicis,  et  respective  catholicis  etiam 
intra  fines  Italiae?»Resp.  fiegative.  Quod  quidem  ad  haec  usque  tempora  rom. 
pontifices  conlirmarunt,  ut  notum  est. 

(64)  Ita  censuisse  card.  Bellarminum  refert  Sgobar  in  Theol.  radical.  tract. 
116.  cap.  4.  De  matrim.  clandest.  pag.  528.  eiusque  meminisse  Iiotam  rom. 
Decis.  308.  n.  25.  Atque  insuper  ita  etiam  respondisse  congreg.concilii  die26.Sept. 
1602.  et  in  una  Belgii  27.  Mart.  1632.  iuxta  decretum  quod  refert  et  exornat 
card.  Vinc.  Petra  maior  poenitentiarius  tom.  IV.  Comment.  ad  Constit.  XII.  Io- 
annis  XXII.  n.  30.  et  Fugnanus  in  cap.  Si  clericus  n.  58.  De  foro  competent.  Ast 
perperam;  nam  de  alia  omnino  re  disserunt  eiusmodi  auctores,  sed  de  casu 
in  quo  parochus  reipse  sit  absens,  nec  tutus  pateat  ad  eum  aditus,  ut  viderc 
est  apud  card.  Petra  et  Fagnanum  loc.  citt. 

II  16 


242  LIB.  II.  SECT.  I.  DE  POTEST.  EGCLES. 

adstringitur ,  ne  alioquin  culpa  ipsa  commodum  afferat 
exemptionis  (65).  Adeoque  ex  sola  ipsorum  haereticorum 
malitia  fit  ut  gravia  oriantur  incommoda ,  cum  ex  ipsis 
pendeat  legem  servandi  potestas. 

Nos  vero  addimus ,  quod  si  quidpiam  roboris  haberet 
eiusmodi  exceptio,  frustra  omnino  hoc  decretum  sancitum 
a  tridentino  concilio  et  constitutum  fuisset  respectu  haere- 
ticorum  omnium,  qui  sive  sub  principibus  acatholicis  sive 
sub  principibus  catholicis  degerent;  frustra  item  respectu 
coniugiorum  mixtorum.  De  primis  non  est  dubium,  et  res 
patet  per  se,  cum  istorum  coniugiis  parochus  catholicus 
interesse  non  possit ;  adeoque  omnia  omnino  ipsorum  ma- 
trimonia  valida  essent  sine  praesentia  parochi  inita  ubi 
publicatum  est  concilii  decretum.  Quoad  matrimonia  mixta 
id  apertum  fit  ex  communicatione  partis  exemptae  alteri 
parti  ob  individuitatem  contractus ;  adeoque  et  haec  pa- 
riter  omnia  valida  forent.  In  hac  hypothesi ,  frustra  iterum 
tot  per  tria  continentia  secula  dubia  proposita  fuissent 
sacris  congregationibus  circa  valorem  eiusmodi  coniugio- 
rum  ;  inania,  imo  et  falsa  evaderent  earumdem  responsa, 
ac  resolutiones  quibus  nulla  declarata  sunt  eiusmodi  con- 
nubia  sive  acatholicorum  inter  se ,  sive  mixta.  Falsae  item 
evaderent  tot  rom.  pontificum  declarationes .  Nominatim 
vero  supervacanea  foret  celeberrima  Benedicti  XIV.  De- 
claratio  pro  matrimoniis  Hollandiae  ,  eiusque  in  tot  provin- 
cias,  ut  videbimus  ,  ab  eius  successoribus  facta  extensio. 
Quorsum  enim  et  Declaratio  et  extensio  eiusmodi  si  omnia 
haereticorum  matrimonia  ea  de  causa  valida  essent?  Cum 
vero  haec  omnia  absona  prorsus  sint ,  sedi  apostolicae  in- 
iuriosa  ac  dictu  etiam  impia ,  planum  fit  et  hoc  funda- 
mentum  esse  eliminandum. 


(65)  lta  in  causa  Wormaliens.  7.  Iul.  1731.  dissercbant  theologi.  Cf.  The- 
saur.  resolut.  tom.  V.  pag.  157. 

Quod  demum  septimo  loco  petitum  est  argumentum 
ex  diversa  sentiendi  agendique  ratione ,  quae  circa  haere- 
ticorum  coniugia,  aut  coniugia  mixta  pro  variis  epochis 
obtinuit  in  Galliis  iamdiu  eliminatum  est  ex  multiplicibus 
rom.  pontificum  ,  sacrarumque  congregationum  rescriptis 
ac  resolutionibus ,  quibus  nullo  cuiusvis  epochae ,  ac  di- 
versi  status  acatholicorum  discrimine  facto ,  illorum  con- 
iugia  nulla  ac  irrita  pronunciata  sunt.  Hoc  ex  allatis  su- 
perius  documentis  evidenter  innotescit. 

Falsum  pariter  ex  iisdem  documentis  deprehenditur , 
quod  a  nonnullis  incaute  adiicitur  ,  ecclesiam  non  adi- 
gere  haereticos  ad  catholicam  fidem  eonversos  ad  reno- 
vandum  consensum  coram  parocho  ad  normam  tridentinae 
legis.  Nam  certum  est  ecclesiam  eiusmodi  renovationem 
exigere  quoties  sine  periculo  fieri  potest,  aut  dissimulare, 
si  periculum  instet ,  eosque  relinquere  in  bona  fide ,  ut 
aiunt ,  aut  in  radice  sanare  (66). 

Et  haec  quidem  quoad  fundamenta  prioris  sententiae 
quibus  eiusmodi  matrimoniorum  valor  propugnatur.  Ex 
collatione  animadversionum ,  quac  ab  huius  sententiae  im- 
pugnatoribus  fiunt  ad  vim  enervandam  argumentorum  pro 
validitate  coniugiorum  ,  quae  ab  haereticis  contrahuntur 
in  locis  ubi  decretum  tridentinum  promulgatum  est,  quis- 
que  intelligit  ea  nullius  penitus   roboris   esse ,  ac  serio 


(r>6)  Rcipsa  etiam  D.  Bouvicr.  Instit.  theolog.  De  matr.  art.  IV.  §.  2.  refert 
«  in  nonnnllis  germanicis  dioecesibus ,  ex.  gr.  in  frisingensi ,  testante  Collet 
tom.XlV.  matrimonium  haereticorum  ad  tidem  catholicam  redeuntium  iterantur.» 
Ita  quidem;  astnon  solum  in  Germaniaedioecesibus,  sed  ubique  locorum,  dum- 
modo  rerum  adiuncta  patiantur,  renovatur  eiusmodi  consensus  ab  iis  qui  catho- 
licam  religionem,  abiurata  haeresi,  profitentur.Cumque  rerum  adiuncta  id  poscant, 
venia  conceditiir  parti  ad  veram  tidem  conversae  novas  incundi  nuptias,  nt  ceteris 
omissis,  constat  ex  decr.  sac.  congreg.  concilii  in  causa  Wormatiensi  an.  1731. 
13.  Febr.  in  qua  non  solum  refcrnntur  decreta  iamdiu  in  cnndem  sensnm  cmissa 
de  nullitnte  coniugiorum  dc  quibus  est  sermo ,  inter  hacreticos ,  verum  etiam 
tribuitnr  facultas  aliud  ineundi  coniiigium.  Cf.  in  Thesauro  resnlul.  tom.  V. 
pag.  157  seqq. 

discussa  prorsus  cvanescere.  Constat  siquidem  quaecum- 
que  proferuntur  ab  horum  matrimoniorum  fautoribus  aut 
meris  inniti  coniecturis  ,  aut  falsis  hypothesibus  ,  quae 
nullo  negotio  disiiciuntur. 

Ast  idem  ne  ferendum  est  iudicium  de  argumentis  , 
quae  a  contrariae  sententiae  theologis  et  canonistis  urgen- 
tur  ad  eiusmodi  coniugiorum  valorem  impugnandum  ?  Nil 
minus.  Etenim  quum  haec  innitantur  universim  tum  legi 
ipsi  a  concilio  tridentino  sancitae  ,  qua  indiscriminatim 
nulla  ac  irrita  fiunt  connubia  omnia ,  quae  iuxta  formam 
a  se  constitutam  ,  ubi  fuerit  sancitum  decretum  rite  promul- 
gatum  ;  tum  innumeris  prope  innitantur  trium  continentium 
seculorum  declarationibus  ,  responsis  ac  resolutionibus 
rom.  pontificum  et  sac.  congregationum  ,  quoties  quaestio 
excitata  est ,  aut  dubium  propositum  ;  tum  praxi  innitan- 
tur  constanti  ecclesiae  et  apostolicae  sedis  facultatem  prae- 
bentis  hisce  in  casibus  parti  conversae  transeundi  ad  nova 
vota,  aut  quando  ambo  ita  dicti  coniuges  ad  catholicae 
ecclesiae  unitatem  se  recipiunt  ,  praecipientis  renovatio- 
nem  consensus  iuxta  formam  tridentinam;  aut  si  rerum 
adiuncta  id  non  patiuntur ,  eiusmodi  coniugia  sanantis 
in  radice ,  aut  relinquentis  eos  in  bona  fide ,  ut  aiunt  , 
et  dissimulantis  (67),  concludunt,  nisi  documenta  haec 
omnia  expungantur  ac  destruantur  una  cum  lege  triden- 
tina ,  et  ecclesiae  praxi ,  necesse  ineluctabiliter  sit  ut  in- 
feratur  nulla  ac  irrita  esse  prorsus  eiusmodi  sive  mixta, 
sive  haereticorum  inter  se  inita  coniugia. 

Huius  illationis  ineluctabilem  vim  perpendentes  haud 
pauci  theologi ,  qui  leviter  nimis ,   specie  capti  rationum 

(67)  Hac  ratione  facile  explicatur  quod  dictum  est  de  incolis  Palatinatus 
neoburgici ,  qui  cum  ad  unitatem  catholicam  redierint,  ad  renovanda  propria 
coniugia  minime  compulsi  fuerint,  quamvis  in  provincia  illa  decretum  tridenti- 
num  fuerit  publicatum.  Nam  aut  cos  apostolica  sedes  in  bona  tide  reliquit  ac  dis- 
simulavit,  aut  eos  ab  servanda  hac  lege  dispensavit,  sanando  eiusmodi  coniugiam 
radice. 

quae  a  propugnatoribus  valoris  horum  coniugiorum  effe- 
runtur,  in  hanc  sententiam  concesserant ,  non  modo  pedem 
ab  illa  retraxerunt ,  sed  palam  professi  sunt  scntcntiam 
illam  omni  probabilitate  destitui,  neque  attendendos  eius- 
modi  theologos  esse  aut  canonistas  (68). 

Quae  cum  ita  se  habeant ,  iam  quisque  intelligit  nos 
haud  posse  sententiam  ,  seu  potius  veram  doctrinam  de 
nullitate  coniugiorum  de  quibus  agitur  ,  non  amplecti  , 
eamque  non  tueri. 

Asperam  forte  doctrinam  hanc  nonnullis  in  theologicis 
aut  canonicis  disciplinis  non  admodum  versatis  accidere 
haud  diffitemur ,  si  res  theoretice  spectetur ;  ast  si  practice 
ac  in  ordine  reali,  ut  aiunt,  perpendatur,  plurimum  eius- 
modi  asperitatis  doctrina  haec  deperdet.  Multo  vero  minus 
haeretici  habent ,  quod  de  ea  iuste  conquerantur  ,  aut 
in  ecclesiam  catholicam  hac  de  causa  insurgant. 

Etenim ,  ut  ex  dicendis  in  insequenti  articulo  pate- 
bit ,  ecclesia  mitissima  se  cum  haereticis  ratione  se  ges- 
sit  ac  gerit ;  nullam  unquam  iis  hac  de  causa  molestiam 
intulit  aut  infert.  Dissimulatione  passim  ac  tolerantia  uti- 
tur,  ac  si  quid  ex  hac  doctrina  et  praxi  provenit,  ver- 
titur  demum  in  bonum  ipsorum  acatholicorum ,  si  quando 
contingat  eos  in  ecclesiae  catholicae  sinum  redire,  dum 
ipsis  indulgetur ,  ita  poscentibus  rerum  adiunctis,  vel  ob 
mutua  dissidia,  vel  ob  separationem  ab  invicem,  aliaque 
eiusmodi ,  novas  inire  nuptias  ,  uti  ex  non  paucis  reso- 
lutionibus  liquet ,  aut  proprium  instaurare  coniugium  si 
ambo  convertantur  coniuges. 

(68)  Sic  inter  ceteros  Placidus  Bockhn  op.  cit.  ad  tit.  De  clandestinit. 
desponsat.  nec  non  Io.  Nepom.  Tropper  op.  cit.  n.  556.  cuius  verba  hie  describo-. 
«Bockhn,  inquit,  Reiffenstuel  et  Holzmann  11.  cc.  cum  Lessio,  Thenhaven  in  Xu- 
cleo  iuris  canon.  1.  IV.  aliisque  nullam  probabilitatem  valori  illorum  matrimo- 
niorum  admittunt,  asseruntque  nec  attendendos  esse  opposilos  DD.,  nec  eorum 
opinionem  in  praxi  consulendam ,  cumque  videam  haec  ab  illis  non  immerito  dici, 
libenter  illis  adhaercndum  arbitror,  tametsi  aliquando  in  hoc  tractatu  antc  ali- 
quot  annos  edito,  in  oppositum  propendere  visus  fuerim.» 

Argumento  denique  evidenti  quod  eiusmodi  doctrina 
acatholicos  non  permoveat ,  est  ipsa  eorum  agendi  ratio. 
Nam  quamvis  doctrina  quam  adstruimus ,  notissima  sit  ac 
pene  innumeris  voluminibus  typis  quavis  aetate  et  ubique 
locorum  mandatis  vulgata  ac  propugnata ,  scilicet  in  Germa- 
nia,  in  Belgio ,  in  Galliis  ,  in  Italia  et  alibi ,  ut  constat  ex 
allegatis  auctoribus  et  documentis ;  tamen  ,  quod  noverim  , 
nemo  unus  conquestus  est ,  aut  litem  movit ,  imo  ne  iscivit 
quidem.  Nulla  igitur  erat  ratio  quare  deberemus  veritatem 
dissimulare  aut  silentio  premere  inconsulto. 

ARTICULUS  III. 

Sententia  quae  tenet  irrita  esse  clandestina  Matriraonia  haeretico- 
rum  ac  mixta,  ulterius  illustratur,  certis  limitibus  definitur 
ac  vindicatur. 

Iam  ad  pleniorem  rei  declarationem  quaedam  occur- 
runt  animadvertenda ,  quae  heic  subiicimus. 

Primum  est,  non  debere  permisceri  bonam,  quam  vo- 
cant,  fidem  qua  ab  haereticis  in  praefatis  rerum  adiunctis 
celebrata  coniugia  sunt,  cum  legitimitate  eorumdem  connu- 
biorum  ob  prudentem  sedis  apostolicae  dissimulationem. 
Nam  etiamsi  ecclesia  prudenter  dissimulet  ac  toleret  eius- 
modi  connubia ,  ea  tamen  minime  probat  ,  aut  pro  legi- 
timis  habet.  Sane  in  instructione  a  sac.  congregatione  con- 
cilii  data  ad  episc.  rosnaviensem  fer.  V.  16.  Mart.  an.  1780. 
legitur :  «  Quamquam  enim  commendata  provisio  ( scilicet 
constitutio  benedictina  )  donec  per  s.  sedem  apostolicam 
aliter  declaratum  non  fuerit ,  tamquam  pro  non  extensa  ad 
Hungariam  ab  omnibus  censenda  sit ,  priora  tamen  ( ma- 
trimonia)  nempe  haereticorum  inter  se  coram  ministro  hae- 
retico  inita ,  ita  a  te  oportet  dissimulari ,  ut  super  eorum- 
dem  validitate  sive  invaliditate  ab  omni  prorsus  abstineas 
nedum  ferendo  iudicio ,  verum  etiam  promovenda  dispu- 
tatione ,  ex  qua  non  tam  utilitatis  fructus ,  quam  offensio- 

nis  et  periculi  motus  in  catholicae  religionis  perniciem  foret 
expectandus;  posteriora  autem,  scilicet  catholicorum  cum 
haereticis,  quae  apostolica  sedes ,  prout  ex  eodem  ,  quem 
laudas  ,  fel.  rec.  Benedicti  XIV.  plane  didiceris ,  in  aliqui- 
bus  locis ,  cum  ea  impedire  non  valeat ,  tolerat  quidem ,  et 
ecclesiastica  quadam  prudentia,  commiseratione ,  et  man- 
suetudine,  ne  maiora  enascantur  mala,  dissimulat  (69).» 

Eiusmodi  porro  dissimulationem  aestimari  omnino  non 
posse  tamquam  approbationem ,  prout  quidam  autumarunt 
iuxta  regulam  glossae  (70),  patet  tum  ex  aliis  capitibus  , 
tum  ex  declaratione  GregoriiXVI.  de  extensione ,  ut  postea 
videbimus ,  henedictinae  decretalis  ad  Hungariam ,  quae 
locum  habere  non  potuisset ,  si  illa  dissimulatio  tamquam 
tacita  approbatio  eiusdem  extensionis  haberi  debuisset.  Ad 
summum  ex  eiusmodi  dissimulatione  repeti  posset  hona 
fides,  quam  vocant,  illorum,  qui  coniugia  valide  se  con- 
trahere  censent  in  locis ,  in  quibus  decretum  tridentinum 
promulgatum  est. 

De  eadem  prudenti  dissimulatione  ,  qua  utitur  ecclesia, 
alia  suppetunt  documenta.  In  sac.  congreg.  concilii ,  quam- 
vis  ageretur  de  regionibus  in  quibus  concilium  trident. 
publicatum  fuerat,  respondit :  «Ne  catholici ,  qui  aliquando 
matrimonium  cum  haereticis  inierunt  sine  parochi  prae- 
sentia  ,  nimium  gravibus  obiicerentur  periculis  (  ut  legitur 
in  Iprensi  $.  Verumtamen )  noluit  de  eorumdem  matrimo- 
niorum  nullitate  quidpiam  edicere.»Deinde  rescriptum  his 
verbis  coarctatum  fuit  :  «  Ad  mentem  cum  Sanctissimo  , 
scilicet ,  si  esset  respondendum  dubio ,  esset  responden- 
dum  negative  »  id  est  esse  invalida. 

(69)  Apud  Roskovany  De  matr.  mixlis  tom.II.p.539  §.  Noveris,  ita  mauu 
propria  a  Pio  VI.  hacc  verba  digesta  sunt.  Id  ipsnm  scriptum  fuit  an.  1794.  28. 
August.  feria  V.  ad  cpisc.  agriensem  in  Hungaria. 

(70)  In  cap.  Super  eo  de  cognat.  spirit.  uhi  super  illa  verba :  dissimulare 
poleris  haec  habet:  «Talis  dissimulatio  loco probationis  lacitae  habetur,  et  me- 
rito,  cum  nullum  subsit  impcdimentum» 

Interdum  eadem  s.  congreg.  aestimavit  aliud  esse  pru- 
dentiale  capiendum  temperamentum.  Nam  in  causa  Iprensi 
in  visit.  sacror.  liminum  17.  Aug.  1737.  $.  Attamen  haec 
habentur:  «  Si  qui  in  haeresi  coniugium  invalide  inierint, 
forma  tridentini  non  servata ,  subindeque  ad  catholicam 
religionem  conversi ,  bona  fide  in  eo  perseverant,  suoque 
coniugio  adhaerent ,  relinquendi  potius  videntur  in  eadem 
bona  fide ,  quam  de  nullitate  monendi ,  ne  alias ,  cum 
velint  matrimonium ,  renovato  consensu  coram  parocho 
catholico  convalidare ,  plurimis  gravibus  subiiciantur  pe- 
riculis,  quae  facile  sibi  impenderent  ob  odium  et  perse- 
cutionem  principis  seu  magistratus  acatholici  aegre  feren- 
tis  validitatem  matrimonii  coram  ministro  haeretico  initi 
in  dubium  revocari,»deinde  emisit  decretum :  Admentem; 
mens  autem  fuit :  «  Ut  rescribatur  episcopo ,  coniuges  de 
validitate  matrimonii  non  dubitantes  in  bona  fide  esse  relin- 
quendos ,  neque  a  sacramentorum  participatione  arcendos 
fore :  peculiares  vero  casus  et  circumstantias  eorum ,  qui 
scrupulis  super  horum  matrimoniorum  validitate  angun- 
tur,  oportere  ab  eodem  episcopo  distinctim  exponi.» 

Sed  quid  si  ageretur  de  eo  ,  qui  conversus  est ,  ac 
dubitaret  de  valore  sui  antea  initi  coniugii?  Haec  occurrit 
in  cit.  causa  Iprensi§.  Coniuges  animadversio  eius  qui  tunc 
temporis  erat  a  secretis.  «  Recens  ad  fidem  conversi,  si 
dubitantes  de  valore  matrimonii  in  haeresi  coram  ministro 
haeretico  contracti  ,  pastores  seu  confessarios  suos  con- 
sulant ,  num  sibi  licitum  sit  in  eo  coniugio  sic  inito  per- 
manere ;  inducendi  omnino  sunt ,  ut  caute  coram  parocho 
catholico  consensum  renovent ,  ac  ita  matrimonium  reva- 
lident.  Quod  si  tuto  et  commode  id  fieri  nequeat ,  non  de- 
sunt  DD.  qui  putant  eis  licere  in  usu  matrimonii  iam  initi, 
non  renovato  consensu  coram  parocho  catholico  ,  perseve- 
rare,  arbitrantes,  hanc  opinionem  veluti  probabilem  admitti 
posse,  non  obstante  prop.  ab  Innocentio  XI.  proscripta  , 

quae  dc  sacramentis  administrandis  vel  conficiendis  et  re- 
spective  de  matrimonio  contrahendo ,  non  vero  de  iam  ce- 
lebrato ,  loquitur —  Alii  vero  censent ,  praestare ,  ut  sum- 
mus  pontifex  suprema  sua  auctoritate  coniugibus  conversis 
indulgeat  in  matrimonio  celebrato  coram  ministro  haeretico, 
etiam  dicto  consensu  non  iterato ,  permanere...  et  sane  , 
sicut  summus  pontifex  ,  concurrente  legitima  causa ,  po- 
test  matrimonium  irritum  propter  defectum  praesentiae  pro- 
prii  parochi ,  vel  ob  aliud  quodvis  impedimentum  de  iure 
tantum  ecclesiastico,  matrimonium  dirimens  in  radice  con- 

validare Ita  ponderandam  est,  num  id  generali  quopiam 

decreto  fieri  expediat  pro  casibus ,  quos  ita  generatim  epi- 
scopus  consilium  ac  remedium  postulans  exponit  in  iis  po- 
tissimum  circumstantiis ,  in  quibus  facile  patet ,  coniugem 
acatholicum  nulla  ratione  ab  haeretica  pravitate  resilire 
velle ,  cum  de  cetero  in  praecitata  traiectensi ,  ubi  praeter 
dubium  concernens  validitatem  matrimonii  inter  haereti- 
cum  et  catholicam  initi,  discussum  quoque  fuit,  num  qua- 
tenus  invalidum  illud  iudicaretur ,  concedenda  esset  facul- 
tas  caute  renovandi  consensum  coram  parocho  catholico , 
sac.  congreg.  noluerit  quidpiam  circa  id  respondere,  tametsi 
matrimonium  irritum  esse  censuerit.» 

Alterum  quod  animadvertere  nobis  proposuimus  illa 
spectat  coniugia  ,  quae  licet  ab  initio  nulla  fuerint ,  ut- 
pote  celebrata  coram  haeretico  ministro  in  regionibus  in 
quibus  publicatum  est  tridentinum  decretum  Tametsi,  de- 
inde  valida  facta  sunt ,  si  renovatus  postea  fuerit  consensus 
coram  solo  ministro  protestante,  aut  publico  magistratu 
iuxta  civiles  leges,  ubi  illud  decretum  promulgatum  non 
est.  Hoc  perspicue  significatum  habemus  in  variis  reso- 
lutionibus  a  sancta  sede  emissis.  Nos  exempli  causa  unam 
aut  alteram  hic  iam  subiicimus. 

Itaque  propositum  fuit  supremae  ss.  inquisitionis  con- 
gregationi   dubium  ab  officiali  dioecesano  parisiensi  de 

quodam  coniugio  an.  1832.  inito  Parisiis  coram  solo  ma- 
gistratu  civili  inter  Caeciliam  catholicam  et  Alphonsum  cal- 
vinianum,  quorum  uterque  nati  ac  educati  fuerant  Lutetiae. 
Contrahentes  post  biennium  se  in  Angliam  contulerunt,  ubi 
ortis  dissidiis ,  vir  se  recepit  in  Americam  ubi  cum  altera 
muliere  matrimonium  contraxit,  Caecilia  pariter  se  matri- 
monio  iunxit  cum  anglo  catholico  coram  parocho  catholico. 
Cumque  scrupulis  conscientiae  agitaretur  Caecilia,Parisios 
rediit,  etcasum  suum  confessario  exposuit,  qui  dubitanter 
respondit,  primum  coniugium  invalidum  fuisse  clandesti- 
nitatis  vitio ,  validumque  secundum ;  contra  vero  confessa- 
rius  alter  ei  respondit  primum  illicitum  fuisse  coniugium , 
sed  validum  eo  quod  pseudo-reformati  iam  non  teneantur 
in  Gallia  impedimento  dirimente  clandestinitatis  a  conc.  tri- 
dentino  inducto ,  quia  licet  vivant  in  regno ,  ubi  promulga- 
tum  est  concilii  decretum ,  habent  tamen  statum  civilem  , 
et  liberum  suae  religionis  exercitium ;  nec  velle  ecclesiam 
tot  inter  ipsos  matrimonia  contracta  in  Galliis  absque  prae- 
sentia  parochi,  esse  concubinatus,  et  illud  quasi  privilegium 
factum  parti  acatholicae  communicari  parti  catholicae  cum 
illa  contrahenti  propter  individuitatem  contractus.»  Attamen 
sac.  congreg.  an.  1842.  resp.  «  Quatenus  Caecilia et  Alphon- 
sus  parisiense  domicilium  relinquentes  ,  et  in  Angliam  mi- 
grantes,  ibi  scientes  matrimonii  parisiensis  nullitatem, 
novo  illud  consensu  non  revalidaverint ,  secundum  matrimo- 
nium  Caeciliae  fuisse  validum ,  secus  nw//um;»  nempe  nul- 
lum  fuisse ,  si  in  Anglia  ubi  decretum  tridentinum  publi- 
catum  non  est ,  consensum  non  renovassent. 

Item  proposito  dubio ,  num  validum  censendum  foret 
matrimonium  inter  catholicam  mulierem ,  et  virum  acatho- 
licum  Lutetiae  pariter  Parisiorum  initum  coram  haeretico 
ministro ,  quod  postea  ob  exorta  inter  coniuges  dissidia , 
vir  dissolverat,  atque  adeo  cum  altera  connubium  celebra- 
verat,  a  sac.  inquisit.  die  5.  Iulii  1848.  ita  resolutum  fuit : 

«  Matrimonium  ,  de  quo  agitur ,  iuxta  exposita  esse  nul- 
lum,  dummodo  contrahentes  aliquo  alio  %n  loco,  in  quo  tri- 
dentinum  publicatum  non  fuit,  scientes  parisiensis  matrimo- 
nii  nullitatem ,  novo  illud  consensu  non  revalidaverint ,  ideo- 
que  nihil  obstare ,  quominus  oratrix ,  praevia  absolutione 
a  censuris  ,  et  impositis  poenitentiis  salutaribus ,  ad  alias 
nuptias  licite  ac  valide  transire  valeat.»  Ergo  per  novum 
consensum  ,  qui  iis  in  locis  in  quibus  praedictum  decretum 
tridentinum  publicatum  non  est  coram  haeretico  ministro, 
aut  publico  magistratu  praebeatur ,  matrimonium  prius  ir- 
ritum  ,  validum  fieri  potest. 

Rursum  ab  eadem  sacra  congreg.,  probante  summo 
pontifice,  in  pari  casu  haec  data  est  resolutio  die  13.  Au- 
gusti  1849.  «  Sanctiss.  etc.  audito  emorum  inquisitorum 
generalium  suffragio ,  ac  referente  me  infrascripto  supre- 
mae  inquisitionis  assessore,  in  casu  de  quo  agitur,  man- 
davit  rescribi :  Si  vera  sunt  exposita,  satis  constare,  ma- 
trimonium  quod  anno  1832.  catholica  N.  contraxit  cum 
viro  protestante  N.  sine  praesentia  parochi  catholici  fuisse 
nulliter  contractum,  ac  proinde,  si  illud  numquam  fuit 
revalidatum  ,  posse  eamdem  N.  transire  ad  alias  nuptias 
cum  viro  tamen  catholico ,  dummodo  nullum  aliud  obstet 
impedimentum ,  praevia  etc»  Eadem  porro  est  ratio  coniu- 
giorum ,  quae  haeretici  inter  se  in  iisdem  rerum  adiunctis 
inirent,  atque  coniugiorum  mixtorum;  adeoque  si  illorum 
nuptiae  fuerint  instauratae ,  ubi  numquam  viguit  tridenti- 
num  decretum,  eae  validae  erunt  censendae. 

Tertio  animadvertendum  est,  quemadmodum  iam  in- 
nuimus,  atque  ex  dictis  clare  colligitur,  generalem  regu- 
lam ,  qua  clandestina  matrimonia  haereticorum  et  mixta 
dicuntur  invalida ,  suas  exceptiones  habere ,  quas  decla- 
ravit  Pius  VII.  in  Brevi  ad  archiep.  moguntinum  dato  die  8. 
Octobr.  1803.  Cum  enim  exposuisset  nonnullorum  theolo- 
gorum  sententiam  «  matrimonia  haereticorum  coram  mini- 

stro  acatholico  inita  generatim  nulla  csse ,  atque  adeo  va- 
lidas  fore  secundas  eorum  nuptias ,  si  modo  coram  ca- 
tholico  parocho  contrahantur ,  nec  undique  vera  est  nec 
satis  tuta,  neque  idcirco  in  praxi  quibuscumque  in  casibus 
indiscriminatim  sequenda.  Probe  enim  novit  Fraternitas  tua 
huius  generis  matrimonia  rata  et  firma  consistere ,  iis  in 
locis ,  in  quibus  concilii  tridentini  decretum  vel  numquam 
publicatum  fuit  (71),  vel  numquam  observatum  tamquam 
eiusdem  concilii  decretum ,  vel ,  si  quando  observatum 
fuit  ,  longo  dein  temporis  intervallo  in  desuetudinem 
abiit.  Hinc  factum  est ,  ut  praefata  opinio ,  quae  matri- 
monia  inter  haereticos  contracta  coram  ministro  aca- 
tholico  generatim  nulla  et  irrita  esse  propugnat,  adver- 
sarios  semper  habuerit  et  numero  plures  et  auctoritate 
praestantissimos  ,  adeo  ut  vix  aliquem  retinuerit  probabi- 
litatis  gradum  ,  maxime  post  editam  a  Benedicto  XIV. 
an.  1741.  pro  matrimoniis  Hollandiae  celeberrimam  Decla- 
rationem.  Cave  igitur ,  ven.  fr.  tuoque  exemplo  tuisque 
monitis  edoce  episcopos  suffraganeos  tuos  ,  ne  in  praefatis 
matrimonialibus  casibus  expendendis  et  diiudicandis  pra- 
vis  hisce  doctrinis ,  fallacibusque  rationibus  decipiantur , 
sed  concilii  tridentini  canones  et  decretum  adamussim 
observent  et  sequantur  (72).» 

Hactenus  quidem  Pius  VII.  ubi  animadvertendum  est 
illorum  theologorum  opinionem  ab  ipso  reprobari ,  qui  ge- 
neratim  tamquam  nulla  ac  irrita  autumabant  esse  haere- 
ticorum  inter  se  celebrata  connubia,  adeoque  ubi  etiam 
non  fuerat  publicatum  concilium  tridentinum  ,   aut  num- 


(71)  Haec  verba  desunt  in  hoc  Brevi  vulgato  a  Boskovany  loc.  mox  citando; 
at  inveniuntur  in  authentico  mss.  quod  Bomae  asservatur,  quodque  prae  oculis 
habui ,  in  eo  haec  postilla  apposita  est.  «Breve  riformato  de!l'Emo  Antonelli  col- 
1'intelligenza  delfEmo  DiPietro  e  spedito  li  9.  Ott.  1803.  all'elettor  diMagonza.» 

(72)  Apud  Boskovany  Monumentacatholica  tom.  II.  pag.  86.  94  seq.Quam- 
vis  in  hac  publicatione  reperiauturnonnullae  variantes  ab  authentico  nuper  citato, 
lamen  prae  omnibus  quae  impresset  sunt,  est  Qiagis  accurata. 

quam  observatum  tamquam  eiusdem  concilii  decrctum,  aut 
si  quando  observatum  fuit,  longo  dein  temporis  intervallo 
in  desuetudinem  abiit  ;  item  ubi  benedictina  Declaratio 
extensa  est,  ut  liquet  ex  allatis  eius  verbis.  Quam  senten- 
tiam  merito  uti  improbabilem  pontifex  reiicit ;  minime  vero 
disserit  de  illorum  sententia  quam  sequuta  est  constanterque 
sequitur  ecclesia  romana ,  ut  ostendimus ,  relate  ad  matri- 
monia  ab  haereticis  inter  se  inita  coram  ministro  acatho- 
lico  iis  in  locis  in  quibus  decretum  tridentinum  publicatum, 
atque  ut  tale  observatum  est ,  alioquin  sibi  ipse  contra- 
dixisset,  qui  non  semel  vcl  per  se,  vel  per  organum  congrc- 
gationum  eiusmodi  coniugia  nulla  ac  irrita  ipse  edixit  (73) . 

Hac  animadversione  ad  omnem  aequivocationem  eli- 
minandam  praemissa,  patet  ex  Pii  VII.  verbis  non  modo 
valida  habenda  esse  acatholicorum  coniugia  vel  inter  se 
inita  coram  ministro  acatholico,  vel  cum  catholicis  ubi  pro- 
mulgatum  non  est  decretum  tridentinum ,  aut  ubi  extensa 
est  benedictinaDedaratio,  verum  etiam  ubi  etsi  publicatum 
vel  numquam  observatum  est  ut  decretum  concilii ,  aut 
a  longo  temporis  intervallo  in  desuetudinem  abierit.  Circa 
quam  postremam  clausulam  ,  cum  dubium  suboriri  possit 
quodnam  temporis  intervallum  requiratur  et  sufficiat  ad 
illam  desuetudinem  inducendam ,  ut  connubia  valida  ha- 
beri  debeant ,  in  casibus  particularibus  sedes  apostolica  est 
consulenda ,  quae  spectatis  omnibus  rerum  adiunctis ,  de- 
cernet  quod  in  ipsis  iudicium  ferendum  sit. 

Quarto ,  occurrendum  est  iniustis  hac  de  re  haeretico- 
rum  querelis  si  quas  forte  moverent.  Sententia  quae  docet 
invalida  esse  christiana  matrimonia  non  modo  haereticorum 
inter  se,  verum  etiam  mixta  ob  ecclesiasticum  clandestinitatis 
impedimentum,  dubio  procul  iras  excitat  haereticorum,  qui 
nullatenus  ferre  possunt,  ut  ecclesia,  quam  ipsi  reiiciunt 

(73)  Rccolantur  rcsolutiones  qnas  in  art.  praecedenti  relulimus  ex  congrcg. 
s.  Officii  an.  1808.  nec  non  an.  1829.  etan.  1817. 

ius  suum  in  eorum  etiam  matrimonia  adhuc  dum  tueatur. 

Accusabunt  ecclesiam  perinde  ac  si  sibi  in  eos  ius  arro- 

get ,  qui  eius  auctoritati  non  subsunt.  At  num  ideo  eccle- 

sia  ius  amittit,  quia  ribelles  subditi  obedientiam  detrectant? 

Num  protestantium  irae  et  querelae  efficient  ut  matrimo- 

nia ,   quae  ex  ecclesiae   lege  sunt   irrita ,  valida  evadant 

ac  legitima?  Si  clandestina  haereticorum  matrimonia  sunt 

irrita  ,   haeretici   nullo   modo  de  ecclesia  queri  possunt, 

quae  iure  suo  utitur  impedimentum  clandestinitatis  insti- 

tuendo.  Ceterum   practice  non  est  cur  hac  sententia  pro- 

testantes ,  aut  acatholici  in  genere  admodum  permoveantur. 

Etenim   praeter  quam  quod  ad  omnes  fere  regiones, 

quae  subduntur  principibus  acatholicis  extensa  est  bene- 

dictina  Declaratio ,  qua  valida  decernuntur  connubia  utri- 

usque  speciei  ,    immo   etiam   quandoque  ad   regiones   in 

quibus  principes  catholici  dominantur,  ut  in  insequenti  ar- 

ticulo  allatis  documentis  ostendemus ,  duae  illae  quas  re- 

censuimus  Pii  VII.  verbis  exceptiones,  haud  parum  confe- 

runt  ad  tranquillitatem  inducendam.  Quamvis  enim  alicubi 

ab  initio  publicatum  fuerit  tridentinum  decretum  ,  si  tamen 

ob  rerum  perturbationes   ac  vicissitudines  aut  numquam 

fuerit  observatum ,  aut  a  multo  tempore  in  desuetudinem 

abierit,  perinde  est  ad  effectum ,  quod  attinet,  ac  si  num- 

quam  promulgatum  fuisset ;  adeoque  coniugia  quae,  forma 

tridentini  neglecta,  sive  coram  ministro  haeretico  ,  sive  co- 

ram  magistratu  celebrata  sunt,  quicumque  fuerint  contra- 

hentes  ,  ex  impedimento  clandestinitatis  non  sunt  invalida. 

Accedit,  in  nonnullis  peculiaribus  rerum  adiunctis,  uti 

constatexallatis  documentis,  sanctam  sedem  praescripsisse, 

ut  si  qui  in  bona  fide,  ut  aiunt,  circa  initas  nuptias  repe- 

riantur ,  in  eadem  relinquantur ,  neque  arceri ,  si  ad  ca- 

tholicam  fidem  pervenerint,  a  sacramentorum  susceptione, 

aut   quavis  ratione  iis  creari    molestia  debeat.   Quod  si 

post  aut  amborum  coniugum ,  aut  alterutrius  conversionem 

conscientiae  scrupuli  insurgant,  ac  periculum  timeatur  a 
renovatione  consensus  coram  parocho  catholico  ,  sedes 
apostolica  consulatur,  quae  in  casibus  particularibus  de- 
cernet  quid  facto  opus  sit.  Qua  agendi  ratione  profecto 
nihil  mitius ,  suavius  nihil  ac  prudentius  excogitari  potest. 
Talis  semper  fuit  spiritus  lenitatis ,  quo  rom.  sedes  infor- 
mata  est.  Utinam  eodem  spiritu  informarentur  acatholici, 
qui  tanto  interdum  m  eam  furere  odio  consueverunt. 

ARTICULUS  IV. 

Quaestio  exponitur  historica  ubinam  Tridentinum  decretum  de  Ma- 
trimoniis  clandestinis  publicatum  fuerit ,  ac  ubinam  auctoritate 
apostolica  eidem  derogatum. 

Post  solutam  theoretice  quaestionem  iuridicam  de  clan- 
destinis  matrimoniis  sive  mixtis  sive  haereticorum  ,  ut 
practicae  quaestiones  singulares  solvi  facile  possint ,  restat 
ut  historice  exponamus  et  propriis  documentis  confirme- 
mus,  primo  quidem  ubinam  tridentinum  decretum  publi- 
catum  fuerit ,  vel  non ;  ubinam  deinceps  benedictina  De- 
claratio  fuerit  extensa. 

Quamvis  autem  nulli  pepercerimus  diligentiae  ad  elen- 
chum  sive  positivum,  sive  negativum  conficiendum  locorum 
in  quibus  tridentinum  decretum  fuit  publicatum,  et  in  quibus 
promulgatum  non  est,  ac  sategerimus  opportunis  communiro 
documentis ,  profitemur  tamen  hunc  nostrum  elenchum  , 
etsi  ceteris  ,  qui  hactenus  exhibiti  sunt ,  pleniorem  ,  non- 
dum  tamen  esse  omnino  completum  absolutumque.  De 
cunctis  enim  orbis  christiani  regionibus  statuere  fuent  in 
iis  necne  promulgatum  decretum  de  quo  disserimus,  ardua 
res  est ,  ac  plane  difficilis  ob  documentorum  praesertim  de- 
fectum.  Atque  ut  iam  incipiamus  ab  illis  regionibus  in 
quibus  fuit  promulgatum  tridentinum  decretum,  initium  du- 
cimus  ab  Europa. 

1.  EUROPA  -  Itaque  1 .  publicatum  est  in  Italia  universa 
ac  in  insulis  adiacentibus ,  ut  notum  est  ex  more  ubique 
locorum  recepto  de  celebrandis  coniugiis  iuxta  formam  a 
tridentino  praescriptam  in  eiusdem  decreti  executionem. 
Hic  proinde  documentis  opus  non  est ,  cum  constet  ex  facto 
luculentissimo. 

2.  In  Galliis  pariter  universis  statim  a  celebratione 
eiusdem  concilii ,  uti  constat  ex  allatis  in  art.  praeced. 
rom.  pontificum  decretis,  atque  congregationum  concilii, 
et  ss.  inquisitionis  responsionibus  (74). 

3.  In  universis  Hispaniarum  regnis ,  ut  omnibus  no- 
tum  est  (75)  sub  Philippo  II. 

4.  In  regno  Lusitaniae,  opera  piissimi  regis  Seba- 
stiani  (76). 

5.  In  Poloniae  regno  universim  ex  senatus  regisque 
Sigismundi  decreto  (77). 

6.  In  archiducatu  Austriaco  et  provinciis  ei  annexis 
sub  imperatore  Maximiliano,  eiusque  successoribus  (78). 

7.  In  Silesia  superiori  et  inferiori,  praesertim  vero  in 
superiori ,  ut  ostendit  inter  alios  Kugler  (79)  universitatis 
leopoldinae  wratislaviensis  cancellarius.  Haec  provincia 
magna  ex  parte  nunc  subest  Borussiae. 

8.  In  Bohemia  ,  prout  fidem  faciunt  litterae  datae 
an.  1626.  ad  s.  congreg.  s.officii  (80). 

(74)  Cf.  etiam  card.  Pallavicin.  Istoria  del  conc.  di  Trento  lib.  XXIV. 
cap.  X.  n.  15.  Cf.  etiam  Theoph.  Raynaudi  Heteroc.  XIV.  n.  8.  opp.  tom.  XVI. 

(75)  Cf.  Pallavicin.  Ibid.  cap.  XII.  n.  2. 

(76)  Ibid.cap.  IX.  n.  15. 

(77)  Ibid.  cap.  XIII.  n.  2.  et  3.  Cf.  etiam  Gobat  tract.  IX.  De  matrim. 
cap.  XVIII.  sect.  l.  n.  485. 

(78)  Apud  Pallav.  Ioc.  cit.  cap.  XII.  n.  II. 

(79)  De  matr.  n.  289. 

(80)  Legitur  enim  in  Actis  istius  congreg.  «S.  congr.  mandavit  decreta  authen- 
tica  de  matrimonio  contrahendo  a  catholicis  cnm  haereticis  publicata  in  Bohemia 
ablilmo  card.Harrach  una  cum  copia  authentica  litterarum  eiusdem  card.tradi  as- 
sessori  s.  off.  et  d.  Alemanno  sub  bibliothecario  ut  asservetur  in  archiviis  eiusdem 
congreg.  et  Castris.Angeli.  26.  Iun,  1626.» 

9.  In  Moravia(81). 

10.  In  Hungaria  universim,  si  nonnullas  excipias  pecu- 
liares  regiones,  ut  aliqui  contendunt  (82). 

11.  In  Moldavia  publicatum  tantum  inter  catholicos, 
adeoque  non  in  ecclesiis  schismaticorum  quorum  illa  pro- 
vincia  referta  est  (83). 

12.  In  Valachia  ,  perinde  ac  dictum  est  de  Moldavia 
publicatum  est  in  ecclesiis  tantum  catholicorum  (84),  nec 
fortasse  in  omnibus ;  ut  patebit  ex  iis  locis ,  de  quibus  di- 
cemus  adhuc  dubitari  utrum  concilii  decretum  fuerit  pu- 
blicatum.  Demum  ratio  etiam  haberi  debet  diversitatis  tem- 
porum,  ut  omnia  haec  apprime  concilientur. 

13.  Ulmiae,  quae  nunc  est  sub  ditione  regis  Wurtem- 
bergensis  (85). 

14.  In  tribus  electoratibus  Coloniensi,  Moguntino ,  ac 


(81)  Siquidem  in  Act.  congr.  s.  olT.  tl.Maii  1633.  legitur-.  « Referente  card. 
Spada  publicationem  decreti  concilii  trid.  de  matr.  factam  a  card.  Dictrishstein  in 
Moravia ,  s.  congregatio  iussit  tradi  s.  congr.  concilii  ut  apud  eam  conservetur.» 

(82)  Patet  ex  Instruct.  data  die  30.  April.  1841.  de  qua  paulo  post. 

(83)  In  iisdem  Actis  decr.  1773.  19.  Iul.  ubi  matrimonium  mixtum  coram 
ministro  schismatico  validum  est  declaratum. 

(84)  Etenim  congr.  s.  off.  declaravit  validum  coniugium  initum  inter  catholi- 
cum  et  acatholicam  coram  ministro  lutherano ;  cuius  responsionis  fundamentum 
fuit,  quia  decretum  trid.  publicatum  est  in  ecclesiis  catholicis  in  ditione  turcica 
existentibus ,  numquam  vero  in  ecclesiis  schismaticis  aut  haereticis.  Quocirca 
matrimonia  catholica  sunt  nulla;  valida  autem  inter  haereticos  inter  se,  aut  mixta; 
et  haec  quidem  de  Moldavia;  quod  vero  speciatim  attinet  ad  Valachiam,  haec  ha- 
betur  resolutio  eiusdem  congreg.  s.  off.  feria  V.  31 .  Maii  1708. «  Quidam  catholicus 
nupsit  mulieri  Valachae  alienae  fidei  coram  quodam  schismatico  pastore :  Nunc 
facti  poenitens  ad  alias  nuptias  cum  muliere  catholica  convolare  desiderat.  Quae- 
ritur :  Quid  agendum  ?  Nam  hoc  denegato,  pericuium  evidens  est  perversionis  quin- 
que  animarum  in  ditione  turcica.  -  Sanctiss.  auditis  etc.  dixit  matrimonium  esse 
validum ,  quatenus  catholicus  de  quo  in  casu ,  illud  contraxerit  cum  muliere 
baptizata,  et  dummodo  eis  aliud  non  obstet  canonicum- impedimentum,  quatenus 
vero  matrimonium  contraxerit  cum  non  baptizata,  esse  nulium.  Ad  2.  Resp.  Nega- 
tive.  Eadem  porro  huius  resolutionis  est  ratio.  -  Vide  tamen  infra  ubi  de  locis 
dubiis. 

(85)  Constat  ex  decreto  quod  superius  attulimus  de  nullitatc  matrimonii  sine 
parochi  praesentia  ibi  celebrato  an.  1742. 

II  17 

Trevirensi ,  qui  postea  cesserunt  regno  Borussiae ,  ac  in 
monasteriensi  dioecesi  sub  eiusdem  regni  dominio  (86). 

15.  In  ducatu  Cliviensi  sub  rege  Borussiae  (87). 

16.  In  Bavaria,  saltem  in  primitivis  ducatus  huius  no- 
minis  provinciis  ,  ut  constat  ex  variis  rom.  pontificum  con- 
stitutionibus  seu  rescriptis  pro  istius  regni  regionibus  (88). 

17.  In  Franconia  (89). 

18.  In  Palatinatu  Neoburgico  (90). 

19.  In  ducatu  Limburgi,  Harlemi ,  ac  Mosae  traiecti- 
nae  (91 ) . 

20.  In  Hollandia,  Zelandia ,  Frisia  et  confoederatis  pro- 
vinciis  ,  Belgio,  ubi  ante  defectionem  a  Philippo  Il.triden- 
tinum  fuisse  promulgatum  an.  1570.  refert  Vex  (92). 

(86)  Ad  istos  episcopos  PiusVIII  ,ut  videbimus,  dedit  Breve  ac  instructionem 
ad  validam  coniugiorum  mixtorum  celebrationem  sine  parochi  praesentia  25. 
Mart.  an.  1830.  adeoque  receptum  ibi  erat  decretum  trid. 

(87)  Patet  ex  Brevi  Pii  VI.  eiusque  instruct.  data  19.  Iun.  1782. 

(88)  Nos  in  praec.  artic.  descripsimus  verba  Gregorii  "XVI.  in  Brevi  dato  pro 
regno  Bavariae,  in  quo  decreti  trident.  supponitur  promulgatio ;  et  praeterea  habe- 
tur  instructio  data  12.  Sept.  an.  1834.  quaeeidem  nititur  promulgationi ,  dum  per« 
mittitur  parocho  catholico,  si  id  exigant  rerum  adiuncta,  ut  praebeat  assistentiam 
materialem  nuptiis  mixtis,  ne  coram  ministro  acatholico  celebrentur. 

(89)  Ex  decr.  s.  congreg.  concil.  4.  August.  1743.  in  quo  legitur :  «  Cum  non- 
nullis  abhinc  annis  contractum  fuerit  in  Franconia,  et  in  Ioco,  in  quo  concilium 
tridentinum  fuit  acceptatum ,  matrimonium  inter  comitem  Fridericum  christia- 
num  de  Schaunburg  et  Lippe  sectae  lutheranae,  et  eiusdem  sectae  mulierem, 
non  praesente  parocho  catholico,  sed  iuxta  ritum  et  praxim  protestantium ;  ac- 
ceptaque  a  muliere  fuga  ad  partes  anglicas  etc»  Ab  episcopis  paderbornensi 
et  monasteriensi ,  et  suffraganeo  episcopo  Thiatirae ,  matrimonium  istud  ( haereti- 
corum  inter  se),  declaratum  est  nullum;  et  sac.  congreg.  conc.  hanc  sententiam 
confirmavit,  deditque  facultatem  praedicto  comiti  ad  fidem  catholicam  converso 
novum  incundi  coniugium. 

(90)  Ex  Tropper  op.  et  loc.  cit.  pag.  376. 

(91)  Ex  Decr.  s.  off.  l.  Iul.  1843.  «in  loco  Harlem  ex  hactenus  deductis 
servandum  esse  decretnm  (trident.).Ilem  s.off.  an.  1844.  quoadMosam  traiectinam. 

(92)  Opusc.  Canonico-tridentin.  De  sponsalibus.  Oeniponti  1692.  part.  I. 
§.  IV.  n.  1.  Ac praeterea  id  liquet  ex  publicis  documentis.  Incongreg.s.off.  feria  V. 
16.  Febr.  1832.  coram  Sanctiss.  propositis  precibus  administratoris  apostolici  inte- 
rini  vicariatus  sylvaeducensis  ad  episcopum  praef.  Sanctiss.  auditis...Constarede 
nullitate  matrimoniorum  in  Belgionon  servata  forma  conc .  tridentini.»  Haec 
eadem  resolutio  communicata  est  ceteris  missionariis  an.  1836.  in  singulis  casibus 
particularibus. 

21.  In  ducatu  Luxemburgi  (93). 

22.  In  urbe  Genevensi  (94). 

23.  In  insula  Tine  archipelagi  (95). 

24.  ln  toto  archipelago  universe  publicatum  est  in  ec- 
clesiis  catholicis  (96). 

25.  Constantinopoli  ac  in  suburbio  Perae  in  ecclesiis 
pariter  catholicis  promulgatum  est  (97). 

26.  In  pluribus  Hiberniae  dioecesibus;  siquidem  in 
nonnullis ,  praesertim  septentrionalibus  iam  ab  haereticis 
bccupatis  publicari  non  potuit  (98). 

(93)  Ex  Act.  s.  off.  an.  1845.  pag.  27.  ubi  vic.  apostolicus  scribit:  «  Essendo 
stato  pubblicato  in  questo  vicariato  il  conc.  tridentino  etc» 

(94)  Ex  iisdem  Act.  an.  1852. 

(95)  Ex  iisdem  Act.  in  quibus  legilur  12.  Apr.  1683.  card.  Gonettus  debebat 
referre  processum  ab  episcopo  tinensi  transmissum  circa  publicationem  et  obser- 
vationem  decreti  conc.  tridentini  de  matrim.  in  insula  tinensi,  sed  dixit  non  esse 
necessarium,  ut  referat,  ne  Sanctiss.  taedio  sine  fructu  afficeretur.» 

(96)  Ex  iisdem  Actis  ad  an.  1758.  Pro  dioecesi  Santorini  s.  congreg.  s.  off. 
decrevit  die  28.  Mart.  1756.  matrimonia  mixta  inter  catbolicoset  scbismaticos  il- 
licita  esse  sed  valida.  Die  vcro  25.  Ian.  1758.  ab  eadem  decisum  fuit:  «  Archie- 
piscopo  (  Naxiae )  interroganti  quomodo  se  gerere  debeat  circa  matrimonia  ca- 
tbolicorum  cum  scbismaticis,  idipsum  respondendum  censuerunt,  quod  a  congreg. 
s.  off.  sub  die  26.  Mart.  1786.  responsum  fuit  eidem  interrogationi  factae  ab  epi- 
scopo  Santorini,  ac  proinde  edictum  tunc  ab  eadem  congregatione  Naxiam  esse 
tiansmittendum,  atque  in  subiectis  insulis  exacte  observandum.»  Quo  decreto  pa- 
telit  publicatum  quidem  fuisse  tridentiuum  decretum  in  ecclesiis  catholicis  non 
autem  in  ecclesiis  schismaticorum. 

(97)  Ex  decreto  s.  off.  fer.  V.  20.  Aug.  1769.  «  Sanctitassua  auditis  etc.  de- 
crevit,  quod  per  s.  congreg.  de  propag.  fide  scribatur  vic.  apostolico  constantino- 
politano,  opportuna  aliqua  capta  occasione,  eidemque  significetur,  matrimonia 
tam  contracta,  quam  contrahcnda  vel  inter  ulramque partem  haereticam,  vel 
inter  unam  catholicam  ct  alleram  haereticam  in  civitate  constantinopolitana 
et  eius  suburbiis  esse  valida,  sed  illicita,  idcoque  parochos  huiusmodi  inatri- 
moniis  contrahendis  nullura  omnino  consensum  nec  praesentiam  praestare  debere.» 

Et  iterum  in  alio  eiusdem  s.  off.congreg.  decreto  dicitur :  «Conc.  tridentinum 
in  Pera  habetur  pro  publicato  iuxta  declarationem  s.  congreg.  concilii  tridentini ; 
nam  adest  declaratio  quod  in  parochia  etc»  Quo  fit  ut  matrimonia  inter  solos  ca- 
tholicos  inita  absque  forma  conc  tridentini  ibi  nulla  sint,  ut  alias  fuit  declaratum 
decreto  s.  off.  an.  1850. 

(98)  Nam  an.  1784.,  ut  dicemus,  a  Pio  VI.  extensa  fuit  Declaratio  bene* 
dictina;  ideoque  publicatum  iaradiu  erat  decretum  tridentinum. 

Hinc  die  7.  Mart.  1785.  rescriptum  archiepiscopis  Hiberniae. «  Exploratum 
est  amplitudini  vestrae  nonnuIlosHiberniae  antistitcs  sac  hanc  congrcgationem  do 

* 

27.  In  aliquibus  imperii  Russiaci  provinciis  (99). 

28.  Apud  Ruthenos  (100). 

Non  fuit  autera  tridentinum  decretum  in  Europa  pro- 
mulgatum: 

1 .  In  Anglia ,  Scotia ,   ac  nonnullis  Hiberniae  provin- 
ciis(lOl). 

2 .  In  Borussia  presse  sumpta ,  seu  primitivo  huius  no- 
minis  principatu. 

3.  In  Pomerania. 

4.  In  Saxonia. 

5.  In  Svecia. 

6.  Argentorati  (102). 


propag.  fide  pluries  postulasse ,  ut  s.  sedis  iudiciura  ipsis  innotesceret  circa  validi- 
tatem  raat rimoniorum ,  quae  inter  unam  partem  catholicam  ct  alteram  haereticam, 
non  servata  forma  concilii  tridentini  in  isto  regno  contrahuntur.  Cum  itaque  ne- 
cessariae  ad  resolvendum  dubium  notitiae  requisitae  fuerint,  ac  demum  snb  die  3. 
Mart.  currentis  in  raaturum  examen  in  s.  congreg.  s.  off.  coram  sanctiss.  D.  H. 
Pio  VI.  vocatum  fuerit,  Sanctitas  sua,  auditis  eminentiss.  card.  generalium  inqui- 
sitorum  suffragiis,  decrevit  raatrimonia  mixta  in  Hibernia  contracta  et  contra- 
henda,  non  servata  forma  conc.  tridentini  in  locis  in  quibus  sive  conciiium  trid. 
sive  eius  decretum  sess.  24.  c.  1 .  De  reform.  forsan  fuit  promulgatum ,  alio  non 
concurrente  canonico  impedimento,  quamvis  illicita,  habenda  esse  ut  valida  etc» 

(99)  Publicatum  fuit  Chioviae.  Cum  enim  metropolita  chioviensis  irritasset 
nonnulla  coniugia  clandestina,  constitutum  est  dubium,  an  irritatio  eiusmodi  po- 
tnerit  rite  fieri?  Congr.  s.  off.  affirmativam  sententiam  amplexa  est.  -  Ergo  ei- 
dem  constitit  de  publicatione  decreti  tridentini.  Hinc  decreto  22.  Ianuar.  1626. 
S.  off.  dicitur:  «Revera  et  in  effectu  metropolita  publicavit  conciliam  trid.  in 
omnibus parochiis ,  ut  idem  concilium  praecipit;  nam  habuit  intentionem  ipsum 
pnblicandi ,  illudque  in  substantia  publicavit.» 

(100)  Id  constat  ex  s.  congreg.  s.  off.  an.  1835. 

(101)  Praeter  decisionem  s.  off.  an.  1782.  22.  Iul.  in  qua  dicitur :  «  Cum  mi- 
nime  putet  s.  congreg.  decretum  conc. tridentini  quo  clandestina  coniugia  irritan- 
tur,  in  Angliae  paroeciis  publicatum  fuisse;  idcirco  matrimonia  inita  coram  mini- 
stro  haeretico  valida  esse  arbitratur.»  In  congreg.  de  propaganda  fide  an.  1787. 
18.  Iul.  decisum  est  «Non  constare  de  decreti  publicatione,  adeoque  matriraonia 
coram  ministello  haeretico  valida  omnino  esse  habenda.» 

(102)  Nempe  in  solis  ecclesiis  protestantium,  quae  defecerunt  an.  1529.  In 
ecclesiis  catholicis  post  Ludov.  XIV.  restituto  ibi  cultu  catbolico,  promulgatum  est 
et  servatum  conc.  tridentinum.  Hinc  ex  decf.  s.  congreg.  s.  off.  23  Iul.  1842.  ma- 
trimonia  haeretic.  valida;  irrita  catholicorum  sine  forma  trid.  declarata  sunt. 

7.  In  plerisque  Helvetiae  provinciis. 

8.  In  Dania  (103). 

9.  In  Norvegia. 

10.  In  regionibus  schismaticorum  et  haereticorum  sub 
ditione  turcica  aut  persica  aliorumque  infidelium  (104). 

Loca  de  quibus  adhuc  dubium  viget  utrum  fuerit  nec 
ne  publicatum  concilii  tridentini  decretum  ad  Europam 
spectantia. 

1 .  Bremae  in  circulo  Saxoniae  inferioris  ,  nunc  post 
congressum  viennensem  an.  1815.  libera  declarata  (105). 

2.  In  Valachia  ex  iis,  quae  post  annum  1708.  ad  sac. 
congreg.  de  propaganda  fide  deducta  sunt  (106). 

3.  InBulgaria,  praecipue  vero  in  dioecesi  Sophiae  (107) . 

(103)  Harum  omnium  regionum  una  eademque  est  ratio,quia  longe  ante 
an.  1563.  quo  editum  est  concilii  tridentini  decretum  iam  defecerant  per  aposta- 
siam  a  fide  catholica ;  immo  nonnullae  ante  an.  1545.  quo  convocatum  fuit  con- 
cilium  haereseos  veneno  iam  infectae  erant.  Helvetia  iam  ab  anno  1519.  Wittem- 
bergae  eodem  fere  tempore  ac  universa  Saxonia;  Sveciaab  an.  1523. Item  Dania  et 
sic  plus  minus  reliquae  eiusmodi  regiones  ab  ecclesia  Christi  separatae  sunt. 

(104)  Hae  nimirum  parum  sollicitae  fuerunt  cognoscendi  leges  ab  ecclesia  la- 
tina,  ut  ipsae  loquuntur ,  sancitas. 

(105)  Scriptum  est  a  s.  congreg.de  propag.  fide  die  14.  Iul.  1764.  Vicario  apo- 
stol.  missionum  I  «Cum  constet  istam  ecclesiam  nonnisi  postWestphaliae  tractatum 
episcopaii  sede  fuisse  spoliatam  et  ad  secularem  formam  fuisse  redactam ,  dubi- 
tandi  locus  adhuc  relinquitur ,  num  aliquis  episcopus  medio  illo  tempore  con- 
cilium  promulgaverit.  Quod  vero  attinet  ad  matrimonia  quae  cum  haereticis  aut 
coram  ministrisacatholiciscontrahuntur,  s.  congreg.  censuit  valida  quidem  essc, 
sed  illicita,  nitendumque  est  propterea  missionariis,  ut  in  iam  contractis  pars  ca- 
tholica  debitis  poenitentiis  se  subiiciat,  et  omni  ope  haereticae  partis  conver- 
sionem,  et  prolis  in  religione  catholica  educationem  curet;  in  contrahendis  vero 
hortandos  esse  fideles,  ut  se  a  tali  nefaria  et  detestabili  coniunctione  omnino  absti- 
neant.» 

(106)  In  congr.  de  prop.fide  die  29.  Maii  an.  l783.«Eminentiss.  decreverunt 
non  constare  ex  iis  quae  proponuntur  de  publicatione  conc.  trid.  quoad  matri- 
monia  clandestina.  Curet  tamen  episcopus,  ne  ullo  modo  ista  celebrentur,  nec 
omittat  gregem  suum  monere,  quod  catholica  ecclesia  semper  eaabominata,  ac 
detestata  est.»  et  ad  3.  dubitim ,  resp.  «  Matrimonia  de  quibus  agitur  nullo  modo 
esse  invalida  ac  nulla  »  et  haec  quidem  ita  resoluta  sunt  post  informationes  epi- 
scopi  nicopolitani  iam  ab  an.  1778. 

(107)  Ex  decr.  s.  off.  31.  August.  1758.  quod  ita  se  habet: «  Sanctissimus..  .au- 
ditis  emincntiss.  suffragiis  decrevit  matrimonia....a  catholicis  celebrata,  aut  quae 

His  demum  ea  adiicimus  loca  Europae  in  quibus  quam- 
vis  non  constet  de  tridentini  decreti  promulgatione ,  tamen  , 
servatur  ut  concilii  decretum  ab  immemorabili ;  quo  fit  ut 
legitima  quidem  seu  valida  habeantur  illic  celebrata  connu- 
bia  sive  a  schismaticis  aut  haereticis  inter  se ,  sive  connu- 
bia  mixta,  nulla  vero  ac  irrita  sint  matrimonia  catholico- 
rum  ,  non  servata  forma  tridentina.  Talia  sunt: 

1 .  Transilvania  ac  praecipue  dioecesis  Fogarats ,  nunc 
a  Pio  IX.  erecta  in  archidioecesim  Alba  Iuliae  nuncupatae 
in  qua  degunt  graeci  uniti  commixti  graecis  schismati- 
cis  (108). 

2.  Bulgaria,  Valachia,  nominatim  vero  Bukarest  (109). 

II.  Asia.  -  Ac  primo  in  Indiis  orientalibus  fuit  promul- 
gatum  tridentinum  decretum 

celebrentur  in  dioecesi  Sophiae ,  non  servata  forma  decreti  conc.trid.sess.2i.c.  1. 
non  esse  inquietandos,  ex  quo  non  constat  de  sufficienti  ibidem  promulgatione 
praefati  decreti ,  ideoque  pro  iara  contractis  coniuges  fideles  non  esse  inquietan- 
dos ,  monendos  tamen  eos  fideles ,  quod  etsi  talia  matrimonia  coram  Koggia  con- 
tracta  valida  sint,  illicita  tamen  esse,  et  ita  contrahentes  peccare  eisdemque  impo- 
nendas  esse  poenitentias  salutares.» 

Similiter  non  esse  licitum  catholico  contrahere  matrimonium  cum  persona 
schismatica ,  seu  haeretica ,  vel  coram  parocho  schismatico  vel  haeretico ,  ideoque 
quantum  fieri  potest,  huiusmodi  matrimonia  impediri  debere,  et  quatenus  impe- 
diri  non  possint,  monendos  esse  coniuges  catholicos  de  stricta  obligatione  edu- 
candi  prolem  in  religione  catholica ,  et  procurandi  conversionem  coniugis  schisma- 
tici,  vel  haeretici,  eidemque  imponendas  ut  supra,  pro  modo  culpae,  congruas 
poenitentias  salutares,  ad  quem  effectum  scribendum  archiepiscopo  iuxta  in- 
structionem  etc» 

(10S)  S.  congregationi  de  propaganda  fide  data  est  informatio  4.1un.  1767. 
« Irritationem  matrimoniorum  clandestinorum  non  provenire  in  illa  dioecesi ,  sal- 
tem  coram  vulgo,  ex  vigore  legis  tridentinae  (demptis  quibusdam  doctoribus)  sed 
potius  ex  particulari  constitutione  episcopi  Aaron.  Quamvis  in  parochiis  latinis 
( in  quantum  mihi  cognitum  est)  non  fuerit  promulgatum  decretum  conc.  triden- 
tini ,  tamen  ab  immemorabili ,  non  tantum  a  latinis  verum  etiam  ab  armenis 
adamussim  observatur.» 

(109)  Die  9.  Maii  1818.  resolutum  est  ab  eadem  sac.  congreg.  numquam  ibi 
publicatum  fuisse  decretum  tridentinum,  verumtamen  observatum  ut  concilii  de- 
cretum  post  constitulionem  lnter  omnigenas;  adeoque  matrimonia  inita  ab  hae- 
reticis  aut  schismaticis  inter  se,  et  mixta  esse  valida;  iuvalida  autem  catholico- 
rum  inter  se,  si  sine  parochi  praesentia  iuirentur  coniugia. 

1.  In  Indiis,acnominatim  in  archidioec.Goana  (110). 

2.  In  ora  Malabarica  (111). 

3.  In  Pondicerii  (  Pondichery  )  vicariatu  atque  in  uni- 
versa  ora  Coromandelica  (112). 

4.  Calecutiae  (113). 

5.  In  regione  Bombay  (114). 

6.  In  pluribus  imperii  Sinensis  provinciis  (115). 

7.  In  Tunchino  orientali  pluribus  in  locis  primum  fuit 
cx  parte  publicatum  tridentinum ,  nempe  quoad  necessi- 
tatem  solum  duorum  aut  trium  testium ,  non  autem  quoad 
illam ,  quae  exigit  praesentiam  parochi  (116). 

(110)  Ex  sacr.  congreg.  de  propag.  fide  decreto  4.Sept.  1764.  ex  quo  constat 
ab  archiepisc.  Goano  fuisse  acceptatum,  ac  proinde  proniulgatum  concilium  tri- 
dentinum  in  omnibus  dioecesibus  suffraganeis. 

(1 1 1)  In  congreg.  s.  off.  6.  April.  1669.  fuit  propositum  dubium ,  num  in  illa 
regione  matrimonium  clandestinum  fuerit  validum;  ratio  dubitandi  erat,  quod 
quamvis  in  synodo  celebrata  ab  arch.  Goano  acceptatum  fuerit  conc.  tridentinum , 
nullam  tamen  eius  cognitionem  christiani  1 11 1  haberent.  •  S.  congreg.  respondit , 
quod  si  decretum  illud  fuerit  in  parochiis  intelligibili  lingua  pubiicatum ,  clande- 
stina  sunt  invalida.-Praesnmendum  autem  quod  fuerit  hoc  modo  publicatum,  si  de 
tempore  vel  praesenti  vel  praeterito  sit  memoria ,  quod  matrimonia  contrahi  so- 
lebant  coram  parocho,  aut  missionario  et  testibus  taraquam  ex  praescripto  conc. 
tridentini.  Et  iterura:  «  Publicationem  praesumi  ubi  id  decretum  fuerit  aliquo 
tempore  in  parochia  tamquam  decretum  concilii  observatum.» 

(112)  Ex  decreto  s.  off.  1845. 

(113)  Nam,  ut  videbimus,  ibi  extensa  fuit  declaratio  benedictina  ;  proinde 
promulgatum  fuit  decretum  tridentinum. 

(114)  Nam  et  ibi ,  ut  dicemus ,  extensa  fuit  declaratio  Cened.  XIV.  quae  publi- 
cationem  supponit. 

(115)  Ad  instantiam  vicariorum  apostolicor.  utriusque  Tunchini  orientalis 
et  occidentalis ,  Sutchuensis  et  Cocincinae  data  est  instructio  a  sac.  congreg.  de 
propag.  tide  pro  Sina  ac  regnis  adiacentibus  an.  1821.  luxta  hanc  instruciioncm 
promulgatum  est  in  Sina  pluribus  in  locis  decretum  tridentinum.  Verum  ob  tlif- 
ficultates  obortas  ob  eiusmodi  publicationem ,  suspensa  est.  Post  haec,  nova 
instructio  ab  eadem  sac.  congreg.  ad  eosdem  directa  est,quibusprobabatur  publi- 
cationis  suspensio,  et  interea  missionarii  se  gererent  ad  normam  earum  prae- 
scriptionum,  quae  datae  sunt  vicario  apostolico  Tunchini  orientalis;  de  qui- 
bus  mox. 

(116)  In  instructionibus  datis  a  sacr.  congreg.  de  propag.  fide,  in  quibus  di- 
cebatur,  quod  si  expedire  Iiaud  iudicaretur  publicatio  integri  decreti,  publicare- 
tur  saltem  ea  pars,  qua  constituitur,  ut  matrimonium  celebretur  coram  duobus 
aut  tribus  testibus  ad  valorem  coniugiorum ,  quae  postea  celebrarentur. 

Deinde  vero  absolute  ac  integrum  hoc  ipsum  decretum 
publicatum  est  (117). 

8.  In  Iaponia  (118). 

9.  In  Batavia  (119). 

10.  In  Georgia(120). 

11.  In  locis  Terrae  sanctae  nuncupatis,  publicatum 
est  in  ecclesiis  latinorum  (121). 

12.  Smyrnae  in  Natolia  (122). 

Loca  in  quibus  decretum  tridentinum  publicatum  in 
Asia  non  est ,  haec  recensentur  : 

(117)  Nam  postea  vicarius  Tunchini  orientalis  rescripsit:  «  Pluribus  in  locis 
huius  vicariatus  integrum  laudati  concilii  decretum  non  sine  magno  animarum 
lucro  praecedentibus  annis  publicatum  est  »  et  haec  anno  1833.  Iterum  vero 
an.  1837.  idem  scripsit :  «Multis  in  locis  huius  vicariatus  decretum  concilii  trid. 
felici  successu  publicatum  fuit ;  »  Quin  haec  loca  in  specie  nominet. 

(118)  Ex  decretis  s.  off.  collectis  iussu  Benedicti  XIV.  tom.  1.  pag.  2.  legitur: 
«  Quoad  matrimonia  Iaponiae  in  futurum  contrahenda  s.  congr.  de  speciali  man- 
dato  sanctiss.  D.  N.  censuit,  ut  non  obstante  decreto  conc.  tridentini  iampri- 
dem  in  ea  insula  publicato ,  matrimonia  in  praesentia  duorum  testium  tantum 
celebrata  contrahi  possint  etc» 

Idem  iam  praestitutum  fuerat  ab  Urbano  VIII.  2.  Iul.  1625. 

(119)  Ut  liquet  ex  rescripto  sac.  congreg.  de  propaganda  fide  an.  1823.  «  Ubi 
rerum  circumstantiis  perpensis,  iudicio  tuo  relinquitur  dispensationem  impertiri, 
promissione  potius  quam  iuramentorequisita,  non  eritin  posterum  timor  ne  apud 
ministrum  haereticum  ea  matrimonia  ob  iusiurandum  recusatum  contrahantur , 
ac  propter  legem  tridentinam  istkic  vigentem  irritajiant.» 

(120)  Eademde  causa;  ac  praeterea,  datur  missionariis  illius  regionis  tam- 
quam  regula,  quod  scripsit  Bened.  XIV.  in  Brevi  ad  p.  Paulum  Simonem  a 
s.  Ioseph  17.Sept.  1746.  «  Si  quod  tum  super  hac  re,  tum  super  aliis,  quae  istam 
missionem  respiciunt,  nobis  suggerendum  esseputetis,  communicato  inter  vos  con- 
silio,  operam  nostram  imp!orate,quam  semper  praesentem  invenietis.»Ita  an.  1823. 

(121)  Quocirca decernitur utidem  obtineat  quoad matrimonia  clandestina  sive 
schismaticorum  inter  se  sive  quoad  mixta,  quod  declaratum  est  pro  ceteris  orientali- 
bus ,  ac  potissime  Constantinopoli  ac  in  suburbio  Perae,  de  quibus  antea. 

(122)  In  sac.  congreg.  de  propag.  fide  expensum  fuit  dubium  an.  1721. 
22.  April.  «  An  matrimonia  catholicorum  europaeorum  Smyrnis  degentium ,  vel 
saltem  illa,  quae  ibi  contrahuntur  ab  indigenis  sine  parochi  praesentia  validasint.» 
Resp.  Negative  « Idque  post  informationes  de  decreto  ab  immemorabili  observa- 
to,  ac  fuisse  revalidata  coniugia  celebrata  non  servata  tridentina  forma»  ut  ex  actis. 

Contra  vero  in  congreg.  s.  off.  1852.  resolutum  fuit  validum  at  illicitum  con- 
iugium  illic  celebratum  inter  catholicam  et  protestantem  coram  protestante  mi- 
nistro. 

1.  In  vicariatu  Sutchuensi  ,  saltem  usque  ad  an- 
num  1803.  (123). 

2.  In  non  paucis  imperii  sinensis  provinciis  (124). 

3.  In  regionibus  orientalibus  generatim  sub  ditione 
turcica  et  persica  constitutis  de  quibus  nulla  specialis  facta 
est  mentio  (125). 

Loca  vero  in  quibus  dubium  est  utrum  facta  fuerit 
concilii  tridentini  decreti  publicatio,  haec  mihi  nota  sunt: 

1.  In  Syria  (126). 

2.  In  insula  Cypri  (127). 

3.  Sub  aliquo  respectu  in  ora  malabarica  (128). 

III.  AFRICA.-Pauca  mihi  suppetunt  istius  regionis  do- 
cumenta;  publicatum  videtur  tridentinum  decretum. 

(123)  Id  habetur  in  synodo  sutchuensi  hoc  an.  1803.celebrata  in  quacap.IX. 
§.  V.  legitur.*  Quamvis  matrimonia  clandestina  seu  sine  praesentia  sacerdotis  ce- 
lebrata,  valida  sint  iis  in  locis,  ubi  decretum  conc.trid.  nonfuit  publicatum,  aut 
saltem  non  fuit  observatum  tamquam  lex  concilii,  prout  de  hoc  vicarialu  con~ 
stat  etc.v 

(124)  Patet  ex  superius  relatis. 

(125)  A  congreg.  s.  off.  1843.  12.  Maii  et  a  congreg.  de  propag.  fide  1783.  de- 
cisum  est  valere  matrimonium  per  consensum  datum  coram  magistratu  turcico. 

(126)  Ex  Actis  congreg.  de  propag.  fide  eruitur  ad  interpellationem  vic.  apo- 
stolici,  atque  ex  huius  responsione,  videri  in  Syria  non  fuisse  publicatum  , 
quia  illarum  missionum  praefecti  affirmabant  non  fuisse  promulgatum  subdebitis 
formis ,  dum  alii  contendebant  fuisse  debito  modo  promulgatum,  eo  quod  fuerint 
regiones  illae  sub  ditione  veneta  post  celebrationem  concilii  tridentini. 

(127)  Eadem  ratio  valet  pro  insula  Cypri,  ac  de  missionibus  Syriae;  nam 
vic.  apostolicus  Aleppi  an.  1764.  existimabat  in  bac  insula  fuisse  publicatum  de- 
cretum  trid.  ac  innitebatur  huic  motivo,  quod  nempe  veneti  non  fuerint  exinde 
expulsi  nisi  an.  1570.  id  est  sex  an.  ex  quo  confirmatum  fuerat  concilium  tridenti- 
num.  Res  est  incerta. 

(128)  In  congreg.  de  propag.  fide  an.  1764.  4.  Sept.  relatum  est  non  constare 
sufficienter  promulgatum  conc.  tridentinum  in  Malabaria,  quia  licet  fuerit  ab 
arch.  Goano  acceptatum  decretura  in  quadam  synodo ,  tamen  non  fuerat  publica- 
tum  lingua  syriaca  aut  malabarica;  quapropter  revocabatur  decretum  s.  congreg. 
concilii  an.  1673.  «  Ubi  decretum  eiusdem  concilii....non  est  publicatum  in  paro- 
chia,  valere  matrimonia  contracta  absque  observatione  formae  a  conc.  prae- 
scriptae.» 

Analoga  resolutio  data  est  a  congreg.  s.  off.  6.  April.  1669.  sub  Clemente  IX. 


266  LIB.  II.  SECT.  I.  DE  POTEST.   ECCLES. 

1.  Tripoli  in  Barbaria  seu  Mauritania  (129). 

2.  Iuliae  Caesareae,  seu  Algieri  (130). 
•  . 

Non  habet  vigorem  lex  tridentina 

1.  In  Abyssinia  (131). 

.-• 

IV.  America.  Cum  bifariam  dividatur  haec  orbis  pars, 
scilicet  in  meridionalem  et  in  septentrionalem ;  de  utra- 
que  subiiciam  quae  colligere  potui  circa  publicationem 
tridentini  decreti.  Porro  in  America  meridionali  publica- 
tum  fuit. 

1 .  In  omnibus  regionibus  quae  sub  ditione  quondam 
fuerunt  sive  Hispanorum  sive  Lusitanorum. 

2.  Curacao  nominatim  in  Mexico  (132). 

3.  In  insula  ss.  Trinitatis  (133). 

Quoad  Americam  septentrionalem  idem  decretum  pro- 
mulgatum  est. 

4.  InCanada  (134). 


(129)  Ex  Act.  congreg.  de  propag.  fide  an.  1802.  constat  in  usu  fuisse  publi- 
cationes  a  conc.  tridentino  praescriptas  ad  ineunda  coniugia;  quocirca  allatura  est 
sufficiens  fundamentum  ad  adstruendam  observationem  huius  decreti ,  atque  ef- 
ficax  praesumptio  de  publicata  ibidem  lege  tridentina  circa  matrimonia. 

(130)  Ex  litteris  datis  ad  sac.  congreg.  de  propag.  fide  a  D.  LeRoy  vicario 
apostolico  provinciarum  algeriensis,  et  tunetensis  die26.Iunii  1769.huiustenoris: 
«Fidem  facimus ,  et  attestamur  decretum  sacrosancti  conc.  tridentini  quantum  ad 
matriraonia  clandestinainnostra  ecclesia  vicariali,  et  in  tribus  aliis  in  hac  civitate 
algeriensi  existentibus  die  dorainica  quinquagesimae,  quinta  mensis  Februarii 
an.  1769.  de  mandato  summi  pontificis  fel.  mem.  Clementis  XIII.  fuisse  publiea- 
tum  inter  missarum  solemnia  sine  ulla  cuiuscumque  oppositione  et  reclamatione. 
In  quorum  fidem  etc. 

Quod  documentum  effecit,  ut  a  sac.  congreg.  nullum  declararetur  matrimo- 
niura  ibidem  celebratum  sine  forma  tridentina ,  quod  prius  in  hypothesi  de  non 
facta  publicatione  valide  initum  edixerat. 

(131)  Ex  litteris  datis  ad  sac.  congreg.  de  propag.  fide.  an.  1840. 

(132)  Patet  ex  extens.  declarat.  benedictinae  dequapostea. 

(133)  Et  in  hac  insula  extensa  fuit  Declaratio  Bened.  XIV.,  ut  videbimus. 
Ergo  publicatum  fuit  decretnm. 

(134)  Pariter  in  hac  provincia  praesertim  inferiori,  data  est  extensio  Decla- 
rationis  Benedicti  XIV.  quia  vigebat  decrctum  conciliare. 

5.  In  Florida  (135). 

6.  In  Lovisiana  superiore  et  inferiore  (136). 

7.  In  urbe  detroitensi  (D6troit)  (137). 

8 .  In  urbe  et  dioecesi  Quebecensi ,  saltem  exparte  (138). 

Constat  non  fuisse  publicatum 
1.  In  diocesi  Baltimorensi  (139). 

Dubium  adhuc  viget,    num  fuerit   promulgatum 

1.  In  universa  dioecesi  detroitensi  (D6troit)  Mechin- 
gan  (1 40) . 

2.  In  California  superiore  (141). 

4.  In  dioecesi  ac  provincia  Quebecensi  in  Canada  su^ 
periore  (142). 

h)6rn 

(135)  Item. 

(136)  Item. 

.  (137)  Feria  IV.  die  26.  Ian.  1842.  in  congreg.  s.  off.  «  Eminentiss.  dixerunt 
non  constare  ex  deductis  de  promulgatione  decreti  trident.in  universa  dioecesi 
detroitensi,  excepta  paroecia  ctvilatis  delroitensis  etc. 

(138)  Ex  Act.  sac.  congreg.  de  propag.  flde  1824.  colligitur  scriptum  essead 
archiep.  Quebec-.«Si  agatur  de  missionibus  aut  paroeciis  iam  praeexistentibus,  non 
esse  quidem  necessariam,  sed  posse  expedire  publicationem  conc.  tridentini.  Si 
vero  agatur  de  missionibus  aut  parocciis  erigendis  ex  integro,  iisque  in  locis,  ubi 
non  viget  observantia  decreti ,  omnino  esse  publicandum,  erectione  confecta, 
ut  vigeat  clandestinitatis  impedimentum.» 

(139)  Ex  litt.  13.  Dcc.  1817.  «  Ciun  eaesintin  foederatis istis  Americae  septen- 
trionalis  provinciis  circumstantiae,  uttridentini  decreti  publicatio  quoad  matri- 
monia  multo  plus  detrimenti,  quam  utilitatis  afferat,  s.  congreg.  convenit,  ut 
ipsius  decreti  promulgatio  tamdiu  differatur,  quamdiu  salutares  effectus,  quos 
lex  sibi  proposuit,  haud  sit  allatura.»  Et  reipsa  nondum  publicatum  decretum  est. 

(140)  Post  nuper  descripta  verba  ex  congreg.  s.  off.  26.  Iun.  1842.  ita  prose- 
quuntur  eminentiss.  «  Ideoque  non  esse  inquietandos,  qui  matrimonia  per  dioccc- 
sim  iuierunt,  non  servata  formula  concilii,  dumraodo  nullum  esset  canonicum 
impedimentum.» 

Quae  confirmantur  ex  decreto  synodi  illius  region.  an.  1843.  his  verbis  con- 
cepto :  «  Censuerunt  patres  liaud  expedire  decretum  tridentin.  de  clandestino  ma- 
trimonio  ad  alias  paroecias  dioeceseos  detroitensis  extra  ipsam  civitatem  exten- 
dere,  nec  ad  alias  dioeceses  Americae  septentrionalis  praeter  eas  in  quibus  iam 
noscitur  promulgatum,  et  orandum  s.  sedem,  ut  dispenset  quoad  ipsam  civi* 
tatem.» 

(141)  Ex  congreg.  s.  off.  1853.  hoc  anno  solo  praesumptio  habebatur  de  de- 
creti  promulgatione,  eo  quod  a  missionariis  Hispan.  illuc  tides  delata  fuerit.  Ast 
adhuc  desideratur  optata  necessaria  certitudo. 

(142)  Recolanturpaulo  ante  adducta  ex  actis  congreg.  1824. 

Atque  haec  sunt,  quae  colligere  potui  suisque  docu- 
mentis  communire.  Ast  non  satis  prospexissem  huic  argu- 
mento  nisi  adiicerem  loca  omnia  quibus  ex  s.  sedis  indulto 
extensa  est  Declaratio  data  a  Benedicto  XIV.  de  matrimo- 
niis  Hollandiae.  Haec  enim  historica  notitia  non  parum 
inservit  dirimendis  quaestionibus ,  quae  identidem  insur- 
gunt  circa  valorem  coniugiorum.  Nam,  ut  vidimus,  haec 
Declaratio  data  est  ad  connubia  sive  haereticorum  inter 
se,  sive  ad  connubia  mixta  valida  declaranda  sive  quae 
in  Foederatis  provinciis  Hollandiae  inita  fuerint ,  sive  quae 
in  posterum  inirentur  sine  praesentia  parochi,  quamvis 
illic  publicatum  iam  fuerit  concilii  tridentini  decretum  de 
matrimoniis  clandestinis. 

Porro  ,  ut  ostendimus  allatis  documentis  ac  decisio- 
nibus  roman.  congregationum ,  ubilibet  locorum  in  qui- 
bus  concilii  tridentini  decretum  promulgatum  est  ac  ob- 
servatum  ,  etiam  si  regiones  illae  in  ditionem  venerint 
haereticorum ,  christiani  omnes  lege  illa  tenentur,  atque 
ideo  coniugia  illic  celebrata  sine  hac  forma,  ceteris  pari- 
bus,  nulla  ac  irrita  habentur. 

Ut  huic  incommodo  occurrerent  romani  pontifices 
identidem  Declarationem  illam ,  quae  pro  sola  Hollandia 
primitus  data  est  ad  alias  regiones,  quae  in  pari  neces- 
sitate  versabantur,  extenderunt. 

Eadem  autem  methodo  in  horum  locorum  recensione 
utemur ,  quam  prosecuti  sumus  circa  publicationem  decreti 
tridentini,  ut  ordini  et  claritati  inserviamus,  incipientes  ab 
Europa.  Itaque: 

I.  In  Europa  ipsemet  Benedictus  XIV.  non  solum  in 
foederatorum  ordinum  Belgii  provinciis  valida  esse  me- 
morata  coniugia  edixit ,  sed  praeterea. 

1 .  Similia  matrimonia  valida  esse  etiam  contracta  extra 
fines  dominii  eorumdem  foederatorum  ordinum  ab  iis  , 
qui  addicti  sunt  militaribus  copiis,  quae  ab  iisdem  foe- 

deratis  ordinibus  transmitti  solent  ad  custodiendas ,  mu- 
niendasque  arces  conterminas;  dummodo  uterque  coniux 
ad  easdem  copias  pertineat  (143) ,  declaravit. 

2.  Huiusmodi  Declarationem  complecti  etiam  matri- 
monia  contracta  in  civitate  Traiecti  ad  Mosam ,  quamvis 
non  iure  dominii ,  sed  oppignorationis  tantum  a  republica 
foederatorum  ordinum  possessa,  voluit  (144). 

Ubi  animadvertendum  est  ex  epistola  decretali  eiusdem 
pontificis  ad  p.  Paulum  carmelitam  excalceatum  in  iisdem 
provinciis  missionarium ,  quae  incipit  Redditae  sunt ,  sub 
die  17.  Sept.  1746.  edixit  huiusmodi  Declarationem  non 
suffragari  sponsis  utrisque  catholicis  ibidem  degentibus, 
si  coram  civili  magistratu,  aut  haeretico  ministro  consen- 
sum  in  matrimonium  de  praesenti  emiserint,  nec  illud  ad 
formam  tridentini  contraxerint,  aut  post  contractum  more 
haereticorum  ,  consensum  coram  ecclesia  non  renovave- 
rint  (145). 

3.  Uratislaviae  an.  1765.  ex  quo  sub  ditione  Borus- 
siae  extitit  (146). 

4.  Ulmiaean.  1774. in ditioneregni\Vurtemberg.(147). 

5.  Illi  Poloniae  parti,  quae  ab  an.  1780.  in  Russiaci 
imperii  ditionem  venit,  quae  administrata  erat  ab  epi- 
scopo  Mallo  (148). 

6.  Ducatui  cliviensi  regno  Borussiae  obnoxio  anno 
1795.(149). 

7.  Incolis  civitatis  Mastricht  prope  Leodium  anno 
1836.  (150). 

(143)  In  cit.  Const.  die  4.  Novemb.  1741. 

(144)  Ibid. 

(145)  Ex  eiusdem  pontificiis  Bullario  tom.  III.  pag.  583. 

(146)  Ex  actis  congreg.  de  prop.  fide. 

(147)  lbid. 

(148)  Ex  Actis  s.  congreg.  de  propag.  fide.  Nempe  primum  ad  hanc  Poloniae 
partein  extensa  est,  postea  vero  ut  dicetur  paulo  infra  ad  alias  protensa  est. 

(149)  Item,  et  apposito  Brevi  Pii  VI. 

(150)  ltem. 

8.  Constantinopoli  eiusque  suburbiis  an.  1169.  quam- 
vis  benedictina  Declaratio  non  fuerit  expresse  extensa, 
aequivalenter  idem  constitutum  est  quoad  illa  loca  in  qui- 
bus  publicatum  fuerat  conc.  tridentinum  ,  dum  valida , 
quamvis  illicita,contractailliCmatrimonia  edicuntur  (151). 

9.  Sic  etiam  in  Hibernia  ari.  1785.  (152). 

10.  In  provinciis  rhenanis  sub  ditione  Borussica  an- 
nol830.  (153). 

11.  In  universo  imperio  Russiaco,  et  in  regno  Polo- 
niae  an.  1844.  (154). 

12.  Extensa  fuit  Declaratio  benedictina  in  Mosa  Tra- 
iectana  ad  parvum  s.  Petri  suburbium  in  vicariatu  Limburgi 
an.  1844.  (155). 

i 

(151)  Ex  Decr.  s.  off.  feria  V.  20.  August.  1769.  «  Sanctitas  sua  auditis  etc. 
decrevit  quod  per  s.  congreg.  de  propag.  fide  scribatur  vic.  apostolico  eonstantino- 
politano ,  opportuna  capta  occasione  ,  eidemque  significetur ,  matrimonia  tam 
contracta  quam  contrahenda,  vel  inter  utramque  partem  haereticam,  vet  inter 
unam  catholicam  et  alteram  liaereticam  in  civitate  constantinopolitana  et 
eius  suburbiis  esse  valida,  sedillicita,  ideoque  parochos  huiusmodi  matrimoniis 
contrahendis  nullum  omnino  consensum,  nec  praesentiam  praestare  debere.» 

(152)  Ex  Decr.  congreg.  s.  off.  1785.  feria  V.  7.  Mart.  «  Sanctiss.  auditis  etc. 
decrevit  matrimonia  mixta  in  Hibernia  contracta  et  contrahenda,  non  servata 
forma  conc.  tridentini  in  iislocis,  in  quibus  decretum  eiusdem  concilii  sess.  24. 
c.  1.  De  ref.  fuit  forsan  promulgatum,  alio*  non  concurrente  canonico  impedimento 
quamvis  illicita,  habenda  tamen  esse  uti  valida,  idque  significandum  archiepisco- 
pis  et  episcopis  dicti  regni,  eosque  hortandos,  ut  curent  retrahere  catholicos  ab 
huiusmodi  illicitis  nuptiis.» 

(153)  Ex  Brevi  Pii  VIII.  ad  episcop.  Borussiae  rhenanae:  «  Iara  veroad  con- 
iunctiones  quod  attinet,  quae  isthic  usque  ad  praesens  tempus  sine  parochi 
praesentia  initae  sunt...per  nostras  litteras  volumus  ac  mandamus,  ut  matri- 
monia  mixta,  quae  posthacin  vestris  dioecesibus  contrahi  conlingat,  non  ser- 
vata  forma  a  conc.  trident.  praescripta ,  si  eisdem  nullum  aliud  obstet  canonicum 
impedimentum,  pro  ratis  ac  veris  connubiis  habeantur,  prout  nos,  auctoritate 
nostra  apostolica,  matrimonia  ea  vera  ac  rata  fore  declaramus,  atque  decerni- 
mus,  contrariis  quibuscumque  non  obstantibus.» 

(154)  Ex  congreg.  negotiorum  extraordinariorum  ecclesiasticorum  decretum 
est :  «  Bespondendum  oretenus  raatrimonia  mixta  quae  in  russiaco  imperio ,  et 
in  regno  Poloniae  inita  sint  praeter  formam  a  tridentino  concilio  praescriptara 
esse  prudenter  dissimulanda ,  et  quamvis  illicita ,  pro  validis  habenda,  nisi  ta- 
men  aliud  obstet  canonicum  dirimens  impedimentum.»  19.  Augusti  1844. 

(155)  Ex  congreg.  s.  off.  an.  1844. 

Et  haec  quidem  quoad  illas  regiones  quibus  dominan- 
tur  principes  acatholici ;  nam  quod  attinet  ad  illas  quae 
subsunt  orthodoxis  seu  catholicis  numquam  voluit  sedes 
apostolica  eamdem  declarationem  extendere. 

Verumtamen  peculiare  temperamentum  caepit  in  ordine 
ad  matrimonia  mixta. 

1.  In  Bavaria  an.  1834.  (156). 

2.  In  Hungaria  an.  1844.  (157). 
■ 

II.  In  Asia.  -  Extensa  fuit  Declaratio  Benedicti  XIV. 

1.  Pondicerii  an.  1833.  (158). 

2.  In  Georgia,  saltem  aequivalenter  an.  1845.  (159). 


(156)  Ex  quadam  instructione  data  ab  apost.  sede  ac  typis  edit.  12.  Sept. 
1834.  in  qua  ita  legitur:  «  Si  ex  temporum,  locorum  ac  personarum  conditione 
matrimonium  acatholici  viri  cum  catholica  muliere  et  vicissim ,  absque  maioris 
mali  scandalique  periculo  in  religionis  perniciem  interverti  non  possit,  tunc  sane 
ad  maiora  mala  et  scandala  praecavenda  abstinendum  erit  a  catholico  coniuge 
censuris  ibi  illum  nominatim  expressis  corripiendo ;  imo  vero  tolerandum ,  ut  a 
parocho  catholico  tum  consuetae  proclamationes  fiant,  omni  tamen  praetermissa 
mentione  religionis  illorum,  qui  nuptias  sunt  contracturi,  ut  etiam  de  factis  pro- 
clamationibus  literae  merae  testimoniales  concedantur ,  in  quibus  ( si  nullum  ad- 
sit  dirimens  impedimentum  )  unice  enuncietur  nil  aliud  praeter  vetitum  ecclesiae 
impedimentum  mixtae  religionis  matrimonio  conciliando  obstare,  nullo  prorsus 
addito  verbo  ex  quo  consensus,  aut  adprobationis  vel  levis  suspicio  sit  oritura. 
Quod  si  in  ecclesiae  utilitatem ,  et  commune  animarum  bonum  cedere  posse  di- 
gnoscatur,  nuptias  quamtumlibet  illicitas  et  vetitas  coram  parocho  catholico,  po* 
tius  quam  coram  ministro  haeretico,  ad  quem  partes  facile  confugere  possent,  ce- 
lebrari;  tunc  ipse  parochus  catholicus,  aliusve  sacerdos  eius  vices  agens ,  poterit 
iisdem  nuptiis  materiali  tantum  praesentia ,  excluso  quovis  ecclesiastico  ritu 
adesse.» 

(157)  Ex  Instructione  data  die  30.  April.  1841.  asac.  congreg.  negot.  extra- 
ordin.  ecclesiast.,  in  qua  dicitur:  «Quodautem  attinet  ad  connubiorum  istorum 
( mixtorum  )  coram  acatholico  ministro,  seu  non  servata  concilii  Iridentini 
forma  celebrationem....inspectis  tam  praeteritis,  quam  praesentibus  locorum 
de  quibus  sermo  est  peculiaribus  circumstantiis,  erunt  ab  episcopis  et  a  parochis 
prudenter  dissimulanda  et  pro  validis  habenda,  nisi  tamen  canonicum  aliunde 
officiat  dirimens  impedimentum.» 

(158)  Ex  Htteris  23.  Mart.  1833.  directis  ad  vicarium  apostolicum  in  quibus 
legitur:  «His  litteris  adiecta  amplitudo  tua  reperiet  duo  rescripta;  in  quorum 
altero  extenditur  a  sanctiss.  D.  N.  ad  ista  loca  iurisdictioni  tuac  subiecta  Declara- 
tio  s.  m.  Denedicti  XIV.  4.Nov.  1841.  de  matrimoniis  mixtis  Hollandiae.» 

(159)  Ex  congreg.  s.  off.  an.  1S45.  Dubio  siquidem  excitato,  num  non  modo 

3.  In  ora  Coromandelica  an.  1831.  (160). 

4.  In  Iaponia  aequivalenter  iam  ab  an.  1625.  (161). 

5 .  In  ora  pariter  malabarica  sub  ditione  quondam  Hol- 
landiae  an.  1765.  (162). 

6.  Bombay  ex  quo  pervenit  sub  ditionem  soc.  ab  Indiis 
nuncupatae  an.  1761.  (163). 

III.  In  America  pariter  sive  septemtrionali  sive  meri- 
dionali  locum  habuit  extensio  Declarationis  benedictinae 

1 .  In  provinciis  Canada  ex  quo  sub  ditionem  Angliae 
pervenerunt  an.  1763.  (164). 

2.  Curacao  an.  1851.  (165). 


tamquam  illicita,  sed  praeterea  tamquam  invalida  haberi  deberent  matrimonia 
contracta  ex  una  parte  catholica,  ex  altera  autem  russica  coram  ministro  hae- 
retico,  ubi  contrahentes  vi  legum  educare  liberos  tenentur  in  religione  schisma- 
tica.  Resp.  «  Matrimonia  de  quibus  agitur,  tametsi  sint  illicita,  tamen  ut  valida 
habenda  esse.» 

(160)  Ex  literis  s.  congreg.  de  propag.  fide  ex  quibus  etiam  habetur  an.  1831. 
extensam  fuisse  eamdem  Declarationem  ad  colonias  gallicas. 

(161)  Ex  Act.  congreg.  de  propag.  fide  2.  Iul.  1625.  «  Ad  dubium  Iaponiae 
ubi  supponitur  conc.  tridentinum  fuisse  publicatum,  pluracum  fuerint  matrimo- 
nia  celebrata  absque  parochi  praesentia  ob  penuriam  sacerdotum ,  maxime  post 
persecutionem  exortam  an.  1614. Quaeritur  l.Utrum  Papa  possit  in  praedictis  ma- 
trimoniis  dispensare  supplendo  defectum  substantialis  solemnitatis,  ita  ut  contra- 
hentes  non  teneantur  iterum  contrahere,  saltem  secreto,  praesertim  cum  difficilli- 
mum  sit  illa  matrimonia  fere  innumerabiiia  eo  modo  celebrare  durante  praesertim 
persecutione  ?  •  Urbanus  VIII.  approbans  sententiam  sac.  congreg.  propag.  fidei 
declaravit:  •  Praedicta  matrimonia  in  Iaponia  sine  parochis,  ut  praefertur ,  con- 
tracta,  fuisse  et  esse  valida  iuxta  declarationem  cardinalium  concilii  tridentini 
interpretum  pro  Hollandia,  Zelandia  et  Frisia  editam. 

(162)  Ex  Act.  congreg.  de  propag.  fide,  et  ex  decr.  8.  Maii  an.  1669.  probante 
Clemente  IX.  congreg.  s.  off. 

(163)  Item. 

(164)  Ex  iisdem  actis. 

(165)  Ex  decret.  congreg.  s.  off.  cum  supervenientibus  novis  colonis  sub 
ditione  acatholicorum ,  obliterata  fuerit  memoria  et  praxis  formae  tridentinae; 
«  Eminentiss.  decreverunt  matrimonia  clandestina  hactenus  contracta  pro  validis 
habenda,  si  nullum  aliud  intervenerit  impedimentum ,  si  Sanctissimo  placuerit» 
in  posterum  vero  contrahenda  pariter  pro  validis  esse  habenda ,  donec  ab  aposto- 
lica  sede  aliter  statutum  fuerit,  salva  semper  Jege  ecclesiastica ,  quae  eiusmodi 
connubia  vetat  etc.» 

$.  In  insula  sanctissimae  Trinitatis  an.  1825.  (166). 

4.  InutraqueLovisianaatqueinFIoridaan.1831.  (167). 

Ex  hac  recensione  quam  maiori  qua  per  nos  fieri 
potuit  diligentia  hactenus  prosecuti  sumus,  quisque  fa- 
cile  colligere  poterit  ,  1.  reipsa  illis  in  regionibus  in 
quibus  decretum  tridentinum  promulgatum  est  ac  obser- 
vatum ,  eo  retineri  non  solum  catholicos ,  verum  etiam 
acatholicos  sive  isti  sub  principibus  catholicis  ,  sive  sub 
acatholicis  versentur,  nisi  ad  illas  regiones  indulta  fuerit 
Declaratio  Benedicti  XIV.  pro  matrimoniis  in  Hollandia. 
2.  Eiusmodi  Declarationem ,  licet  eadem  adiuncta  in  aliis 
quoque  regionibus  vigeant  ac  in  Hollandia,  tamen,  ad  so- 
lam  illam  regionem  exclusive  determinatam  esse,  ita  ut 
suffragari  non  possit,  nisi  auctoritate  apostolicae  sedis 
expresse  fuerit  extensa  (168);  3.  Eamdem  Declarationem 
favefe  solis  acatholicorum  coniugiis  non  autem  catholico- 
rum ,  qui  omnino  adiguntur  propria  coniugia  celebrare  ad 
normam  a  concilio  tridentino  constitutam  sub  nullitatis  poe- 
na ;  4.  Quod  si  coniugia  mixta  vi  huius  benedictinae  Decla- 
rationis,  ubi  extensa  est,  valida  habentur  ,  id  repeten- 
dum  esse  ex  ratione  ab  ipso  Benedicto  XIV.  adducta ,  ni- 


(166)  Quaesita  fuit  cxtensio  Declarationis  benedictinae  a  congreg.  s.  off.  quoad 
matrimonia  clandeslina  eamque  obtinuerunt  illius  insulae  incolae;  siquidem  missa 
est  ad  vicarium  apostolicum. 

(167)  Ex  litt.  an.  1831.  constat  a  Leone  XII.  extensam  ad  has  regiones  fuisse 
Declarationem  Bened.  XIV.  pro  Hollandia.  Ex  act.  congreg.  de  propag.  fide. 

(168)  Praeter  ea,  quae  superius  attulimus,  quod  hic  asserimus  confirma* 
tur  ex  responsione  data  a  congreg.  8.  off.  13.  lul.  1818.  ad  vic.  gener.  pari- 
siens.  an.  l8i7.Vic.enim  parisiensis  hoc  proposuerat  dubium:  «An  matrimonia 
contracta  inter  catholicos  et  haereticos  absque  parochi  praesentia,  licet  illicita, 
sint  tamen  valida?  »  Resp.  «  Respondendum  prout  etiam  responsum  fuit  episcopo 
rosnaviensi  an.  1780.;  episc.  melitensi  an.  1803.  et  rectori  lorepediensi  an.  1808. 
Nempe  decretalem  Bened.  XIV.  an.  1741.  editam  super  matrimoniis  Hollandiac, 
taxative  respicere  tantum  matrimonia  in  iis  provinciis  contracta ,  non  autem 
alia  matrimonia  in  aliis  locis  et  provinciis  inita,  quibus  idcirco  applicari  nequit 
absque  nova  et  speciali  s.  sedis  declaratione ,  mullo  minus  in  Galliis,  ubi  decre' 
tum  conc.  tridentini  sess.  24.  c.  1.  De  ref.  absque  ullo  dubio  immediate  post  con- 
cilium  publicatum  fuit  in  universis  paroeciis,  et  constantissime  observatum.» 

II  18 

mirum:  «  Quoniam,  cum  coniugum  alter,  tum  ratione  loci 
in  quo  habitat ,  tum  ratione  societatis ,  in  qua  vivit ,  exem- 
ptus  sit  a  tridentinae  synodi  lege ;  exemptio ,  qua  ipse  frui- 
tur,  alteri  parti  communicata  remanet,  propter  induita- 
tem  contractus ,  vi  cuius ,  exemptio ,  quae  uni  ex  partibus 
competit ,  ad  alteram ,  secundum  etiam  civiles  leges ,  exten- 
ditur,  eidemque  communicatur  (169).  » 

Et  haec  de  principiis  generalibus  quae  ex  publicatione 
sive  decreti  tridentini ,  sive  Declarationis  Benedicti  XIV ; 
sequuntur  ;  nam  quod  spectat  ad  nonnullas  peculiares 
quaestiones  de  matrimoniis  clandestinis  quae  cum  illis 
connectuntur ,  de  his  agemus  in  articulo  insequenti. 

ARTICULUS  V. 

Quaestiones  nonnullae  enodantur  relate  ad  impedimentum  clande- 
stinitatis  in  Matrimoniis  sive  catholicorum  ,  sive  mixtis ,  sive 
haereticorum. 

Quum  nobis  propositum  fuerit  difficile  hoc  de  impedi- 
mento  clandestinitatis  argumentum,  quoad  eius  fieri  potest, 
elucidare,  idcirco  hoc  in  articulo  incidentes  varias  quae- 
stiones ,  quae  agitari  possunt  immo  et  solent ,  discutiendas 
assumpsimus ,  ut  circa  eas  singillatim  quid  sentiendum  sit 
indicemus. 

Prima  igitur  quae  sese  offert  quaestio  coniugia  spectat 
eorum ,  qui  e  loco  ubi  tridentinum  decretum  non  viget , 
ad  locum  ubi  illud  viget  deveniunt.  Constituimus  enim  sive 
haereticorum ,  sive  catholicorum  et  acatholicorum  mixta 
coniugia  celebrata,  ubi  promulgatum  ac  usu  receptum  est 
tridentinum  decretum,  illegitima  ac  invalida  esse,  si  co- 
ram  alio  quam  proprio  parocho  ac  duobus  testibus  inean- 


(169)  De  synodo  dioeces.  lib.  VI.  cap.  VI.  n.  12.  Et  revera  baec  ratio  est 
quam  passim  allegant  sac.  congregationes  romanae,  dum  decernunt  valida  raa- 
triraonia  mixta  illis  in  regionibus  ad  quas  Dcclaratio  benedictina  extensa  est. 

tur.  tnterim  passim  contingit,  ut  nonnulli  ex  loco  in  quo 
decretum  tridentinum  non  fuit  promulgatum  aut  non  est 
receptum,  ad  locum  transeant  ubi  obtinet  ac  servatur  , 
nuptiasque  celebrent  aut  coram  ministro  haeretico  aut  co^ 
ram  civili  magistratu.  Exinde  permota  quaestio:  utrum 
istorum  coniugia  rata  ac  firma  haberi  nec  ne  debeant. 
Porro  constans  est  doctorum  sententia  eiusmodi  connubia 
ex  regula  iuris  nullius  prorsUs  esse  valoris,  quia  ab  omni- 
bus  servari  debet  forma  recepta  in  illis  regionibus  in  qui- 
bus  contractus  initur.  Et  hoc  tam  pro  foro  civili  quam 
pro  foro  ecclesiastico.  Cum  igitur  hi  suum  celebrent  coniu- 
gium,  ubi  viget  lex  tridentina,  quamvis  regio  ex  qua  disces-* 
serunt  ab  eadem  lege  exempta  sit,  certum  est  illud  nul- 
lum  ac  irritum  esse. 

Hinc  Schmalzgrueber  post  verba  quae  ex  eo  in  altero 
articulo  adduximus ,  ita  prosequitur:  «  Et  hoc  verum  est , 
etiamsi  vagi  sint  aut  peregrini,  qui  veniant  ex  loco  ubi 
tridentinum  non  est  receptum,  et  ibi  habeant  domicilium. 
Et  ideo  si  haeretici  venientes  ex  sua  patria  ubi  tridenti-* 
num  non  est  receptum  in  locum  ubi  illud  receptum  est ,  et 
haeresis  publicum  exercitium  non  habet  (170),  veluti  in 
Bavaria  noslra ,  clam  contrahunt ,  invalide  contrahunt ;  quia 
contractus  regulari  debent  secundum  leges  et  consuetudinem 
loci  in  quo  celebrantur,  et  non  solum  cives,  sed  omnes 
ibidem  contrahentes,  forum  loci  illhis  sortiuntur;  in  omni 
enim  loco  observanda  est  forma  substantialis  contractus , 
quae  pro  illo  loco  praescripta  est:  idque  in  specie  deci- 
ditur  etiam  in  contrectu  matrimoniali  cap.  De  Francia.  I.  De 
sponsal.  ubi  matrimonium  contractum,  non  observata  lege, 
vel  consuetudine  patriae ,  initum  tamen  secundum  leges  loci 
ubi  uxor  ducta  est,  pronunciatur  validum  (171).» 

(170)  Haec  clausula,  ex  dictis,  non  obstat  nullitati  matrimonii  de  quo  dis* 
serimus. 

(171)  Tit.  III.  De  clandestin.  §.  II.  n.  101. 

Sic  etiam  Pirhing  scribens  :  «Peregrini  transeuntes  per 
locum  ubi  servatur  decretum  concilii  tridentini,  invalide 
contrahunt  matrimonium  sine  parocho  ac  testibus,  quam- 
vis  in  loco  domicilii  illud  decretum  non  sit  receptum. 
Ratio  est,  quia  peregrini ,  saltem  quoad  solemnitatem  con- 
tractuum ,  tenentur  ad  leges  eorum  locorum ,  per  quae 
transeunt,  cum  ratione  contractus  sortiantur  forum:  nam 
ea  est  in  unoquoque  loco  substantialis  forma  contractus , 
quae  pro  illo  praescribitur.  Si  ergo  in  aliquo  contractu 
non  servetur  forma  eo  loco  praescripta ,  non  subsistit  con- 
tractus  (172).»  Atque  aliis  omissis;  Maschat  et  ipse  eamdem 
tuetur  doctrinam  cum  scribit :  «  Fideles  transeuntes  ex  loco, 
ubi  tridentinum  non  observatur,  ad  locum  ubi  observa- 
tur ,  tenentur  servare  formam  tridentini ,  nam  ratione  con- 
tractus  sortiuntur  forum.  Ergo  ut  valide  contrahant,  te- 
nentur  servare  formam  substantialem  praescriptam  matri- 
monio  in  tali  loco  contrahendo  (173).» 

Huic  principio  innixae  sunt  plures  resolutiones  sac. 
congregationum  rom.  quas  in  altero  articulo  dedimus.  Talis 
fuit  resolutio  sac.  congreg.  concilii  in  causa  augustana  an. 
1742.  coniugii  mixti  Ulmiae  celebrati  coram  ministro  hae- 
retico ,  quamvis  eiusmodi  contrahentes  essent  vagi  ac  pe- 
regrini.  Talis  pariter  fuit  resolutio  sac.  poenitentiariae 
quoad  validitatem  coniugii  mixti  quod  in  Galliis  duo  iter 
facientes  coram  ministro  acatholico  celebraverant ;  nam 
die  28.  Mart.  1815.  respondit  illud  tribunal  negative  seu 
eiusmodi  matrimonium  nullum  fuisse.  Nec  alio  modo  su- 
prema  ss.  inquisitionis  congregatio  resolvit  dubium  sibi 
propositum  die  5.  lul.  1847.  tum  circa  valorem  coniu- 
gii  mixti  initi  Lutetiae  Parisiorum  coram  ministro  haere- 
tico  et  dedit  facultatem  parti  catholicae  per  divortium  de- 
relictae  ad  nova  vota.  transeundi ;   et  ita  passim  in   aliis 

( 172)  /«5  canon.  lib.  IV.  tit.  III.  §.  II.  n.  10. 

(173)  Institutiones  canonicae  tit.  III.  n.  14. 

eiusmodi  resolutionibirs ,  licet  contrahentes  alicuius  essent 
regionis  in  qua  tridentinum  non  viget. 

Quapropter  ea  coniugia  quae  sive  Romae ,  sive  Floren- 
tiae  sive  Augustae  Taurinorum  aut  alibi  in  Italia  a  prote- 
stantibus  inter  se  ,  aut  a  protestantibus  cum  catholicis 
ineuntur  aut  coram  solo  magistratu ,  aut  solo  praesente 
haeretico  ministro ,  nulla  omnino  sunt  vitio  clandestinita- 
tis  (174). 

Idque  etiamsi  ineantur  in  sacellis  ac  domibus  exem- 
ptis  regii  ministri  acatholici  in  locis  ubi  viget  tridentina 
lex.  Cuius  assertionis  vadem  damus  resolutionem ,  quae 
emissa  est  a  suprema  congreg.  ss.  inquisitionis  in  causa 
cuiusdam  Aloysiae  Mariae  N.  N.,  quae  orta  in  Anglia  una 
cum  familia  sua  exilio  inde  expulsa  venit  Lutetiam  Pari- 
siorum.  Haec  cum  Romam  venisset  an.  1832.  eiura- 
vit  errores  sectae  protestantis  io  qua  orta  et  educata 
erat,  petiitque  facultatem  contrahendi  ibi  matrimonium. 
Quandoquidem  autem  in  instantia  sua  exposuerat  se  die 
27.  Iulii  an.  1822.  contraxisse  matrimonium  civile  cum 
gallo  catholico  Frider.  N.  N.  coram  magistratu ,  ac  die 
insequenti  ,  nempe  28.  Iulii ,  coniugium  iterum  cele- 
brasse  in  domo  regii  oratoris  Britannici  Parisiis  iuxta  for- 
mam  ecclesiae  anglicanae  coram  capellano  anglici  mini- 
stri  ,  expensa  fuit  quaestio  circa  validitatem  eiusmodi 
coniugii  in  memorata  suprema  s.off.  congregatione,  eo  quod 
adhuc  in  vivis  ageret  N.  N.  Post  desumptas  informatio- 
nes,  feria  IV.  14.  Mart.  1832.  decretum  est:  «  Nihil  ob- 
stare,  quominus  oratrix  Aloysia  Maria  N.  N.  admittatur 
ad  iuramentum  suppletorium.»  Quod  perinde  est  ac  de- 
clarare  invalidum  coniugium  ab  N.  N.  initum  cum  N.  N. 


(174)  Idcirco  matrimonium  Romae  attentatum  ab  apostata  Hyacintho  Achilli, 
cuius  meminimus  in  op.  II  protestantesimo  e  la  regola  di/ede  par.  III.  cap.  VI. 
in  nota,  non  modo  nullum  fuit  ob  impedimenta  canonica  ordinis  et  voti,  verum 
(iani  ob  impedimentum  clandestinitatis. 

Parisiis  prius  civiliter,   deinde  vero  coram  ministro    an- 
glicano  in  domo  ministri  regii  britannici. 

Hanc  excipit  quaestio  opposita,  scilicet  eorum,  qui  ex 
locis  ubi  receptum  atque  in  usu  est  decretum  tridentinum 
se  conferunt  in  alium  locum  ubi  idem  decretum  nec  re- 
ceptum  neque  in  usu  est,  ut  ibi  inire  possint  nuptias 
sine  parochi  praesentia.  Proposita  haec  fuit  quaestio 
ab  archiepiscopo  goano  in  Indiis  Benedicto  XIV.  Etenim 
haud  raro  accidebat,  ut  sponsi  ex  illa  dioecesi  in  proxi- 
mum  territorium  se  conferrent,  ut  clandestine  matrimo- 
nium  celebrarent,  quum  ibi  publicatum  non  fuerit  decretum 
tridentinum  ,  deinde  coniuges  ad  propria  revertebantur. 
Sapientissimus  pontifex  ad  illum  scripsit  celebrem  epi- 
stolam  Super  quibusdam  dubiis  respicientibus  validitatem 
matrimoniorum  (175),  in  qua,  uti  solet,  variis  theologo- 
rum  ac  iuris  canonici  interpretum  sententiis  expositis, 
concludit,  nullum  illorum  esse  censendum  coniugium,  qui 
illic  celebrarent  ubi  receptum  non  est  tridentinum  decre- 
tum  non  habentes  sive  domicilium  aut  quasi  domicilium. 
Cum  vero  dubitari  posset  quodnam  temporis  intervallum 
requiratur  ad  quasi  domicilium  comparandum ,  statuit  pon- 
tifex :  «  Quod  antequam  matrimonium  contrahatur ,  spatium 
saltem  unius  mensis  ille  qui  contrahit,  habitaverit  in  loco 
ubi  matrimonium  celebratur.  »  Eiusmodi  autem  spatium 
iuxta  civiles  quidem  leges  varium,  longius  nempe  vel  bre- 
vius  esse  potest ;  sed  ecclesia  ad  hanc  civilium  legum  va- 
rietatem  non  attendit  sequiturque  in  praxi  ius  ecclesiasti- 
cum  quo  saltem  unius  mensis  spatium  requiritur  ac  suf- 
ficit.  Nam  congreg.  concilii  in  causa  aquisgranensi ,  consulta 
super  validitate  cuiusdam  matrimonii  Aquisgrani  celebrati 
post  aliquantulam  moram  in  illa  civitate,  censuit  exprimen- 
dum  tempus,  quo  contrahentes  Aquisgrani  manserunt;  quod 
si  fuerit  saltem  unius  mensis,  dandam  esse  decisionem  pro 

(175)  Apud  s.  Mariam  maiorera  die  17.  Mart.  1758. 

validitale  (176).  Quod  vero  attinet  ad  domicilium  acquiren- 
dum  certum  exploratumque  est,  haud  requiri  temporis 
determinatam  durationem,  cum  satis  sit  animus  firmus 
alicubi  commorandi,  seu  uti  statuunt  iurisperiti  ad  acqui- 
rendum  domicilium  duo  requiruntur;  animus  et  factum, 
ac  prout  dicitur  1.  7.  cod.  de  incolis.  «Et  in  eodem  loco  sin- 
gulos  habere  domicilium  non  ambigitur,  ubi  quis  larem  re- 
rumque ,  ac  fortunarum  suarum  summam  constituit ,  unde 
rursus  non  sit  discessurus  si  nihil  avocet,»  atque  1.  20.  ff. 
Ad  municipalem  :  ad  habendum  domicilium  requiritur , 
«  quod  quis  velit  constituere  in  tali  loco  habitationem  sta- 
bilem  et  perpetuam.»Sane  sac.  congregatio  concilii  quod- 
dam  matrimonium  validum  probavit ,  quod  duo  Cesenae  in- 
colae  celebrarunt  Forolivii,  eo  quod  puella  ante  discessum 
palam  fecisset,  se  domicilium  in  hac  civitate  deligere, 
ubi  materna  avia  vitam  ducebat  (177). 

Si  qui  proinde  alio  se  conferant  in  eum  solum  finem, 
ut  ibi  nuptias  ineant,  praetermissa  tridentini  forma,  quia 
ibi  decretum  Tametsi  non  est  promulgatum  aut  acceptum , 
quin  animum  habeant  acquirendi  sive  domicilium  sive  quasi 
domicilium ,  absque  dubio  eorum  connubium  sic  celebra- 
tum  nullum  est  atque  irritum.  Siquidem  dolo  ac  fraude 
ita  se  gerere  convincuntur ,  dolus  autem  et  fraus  nemini 
debent  patrocinari.  Ast  si  praeter  hanc  voluntatem  cele- 
brandi  coniugium  ubi  non  est  receptum  tridentinum  decre- 
tum ,  animum  contrahentes  praeseferant  illic  commorandi 
suumque  acquirendi  domicilium ,  fraude  non  obstante , 
illorum  coniugium  validum  erit  censendum. 

Et  reipsa  Urbanus  VIII.  suis  apostolicis  litteris  inse- 
quentes  sac.  concilii  congregationis  sententias  die  14.  Au- 
gusti  1622.  confirmavit :  «  Primo  :  an  incolae  tam  masculi, 

(176)  Cf.  Fagnanum  in  can.  significavit  n.  39.  in  l.part.  tertii  decretal. 
pag.  386. 

(177)  ln  causa  Malrim.  Ccsen.  die  22.  Febr.j723. 

quam  foeminae  loci  in  quo  conc.  tridentinum  in  puncto 
matrimonii  est  promulgatum  transeuntes  per  locum  ,  in 
quo  dictum  concilium  non  est  promulgatum  retinentes  idem 
domieilium ,  valide  possint  in  isto  loco  matrimonium  sine 
parocho  et  testibus  contrahere  ?  -  Secundo  ,  quid ,  si  eo 
praedicti  incolae  tam  masculi ,  quam  foeminae  solo  animo 
sine  parocho  et  testibus  contrahendi  se  transferant ,  ha- 
bitationem  non  mutantes?  -  Tertio,  quid,  si  iidem  incolae 
tam  masculi ,  quam  foeminae  eo  transferant  habitationem 
illo  solo  animo,  ut  absque  parocho  et  testibus  contrahant? 
Iidem  cardinales  ad  I.  et  II.  non  esse  legitimum  matri- 
monium  inter  sic  se  transferentes  ac  transeuntes  cum  frau- 
de:  ad  III.  vero  dubiorum  huiusmodi,  si  domicilium  vere 
transferatur ,  matrimonium  esse  validum ,  responderunt  et 
resolverunt  (178). » 

Cum  ad  eamdem  s.  congreg.  delata  fuisset  a  vic.  ge- 
nerali  grationopolitano  quaestio  utrum  validum  esset  cen- 
sendum  matrimonium  a  duobus  Gallis  Londini  post  oeto 
aut  decem  dierum  commorationem  coram  missionario  apo- 
stolico  celebratam,  resp. «nonconstare  de  validitate  (179).» 

Quod  dictum  est  de  acquirentibus  domicilium  aut 
quasi  domicilium  relate  ad  matrimonii  celebrationem  , 
analogia  quadam  dici  pariter  debet  de  vagis  ac  pere- 
grinis  nuptias  ineuntibus  apud  parochum  ad  quem  per- 
tinent ,  ne  clandestina  ratione  illas  ineant.  Licet  vero 
passim  inter  se  peregrini  ac  vagi  permisceri  soleant ,  in- 
gens  tamen  intercedit  reipsa  inter  utrosque  discrimen ,  ac 
proinde  diversum  de  illis  iudicium  ferri  debet.  Ut  enim 
scite  animadvertit  Benedictus  XIV.  vagus  proprie  ille  est 

(178)  Apud  Bened.  XIV.  ed.  Rom.  1750.  tom.  XI.  Instit.  XXXIII.  p.  21ft. 
nec  non  De  syn.  dioec.  lib.  XIII.  cap.  IV.  n.  10.  Item  in  cit.  litt.  ad  Antonium 
episc.  Goanum,  ubi  etiam  dat  rationem  liarum  decisionum. 

Cf.  pariter  Nat.  Alex.  Theol.  dogm.  moral.  lib.  II.  De  sacr.  matr.  cap.  2. 
art.  2.  reg.  6. 

(179)  Cf.  Thesaur.  resolution.  tom.  CI.  die  3.  April.  1841.  pag.  127  seq<j. 

appellandus ,  qui  relicto  suo  domicilio ,  sedem  in  exteris 
terris  inquirit ,  ut  ex  iure  deprehenditur.  «  Puto  autem 
et  hoc  procedere  posse,  si  quis  ,  domicilio  relicto ,  navi- 
gat,  iter  faciens  quaerat,  quo  se  conferat,  atque  ubi  con- 
sistat;  nam  hunc  puto  sine  domicilio  esse  (180).» Pere- 
grinus  autem  is  nuncupatur ,  qui  ex  voluntate  iter  facit , 
ut  ad  pristinum  domicilium  exacta  peregrinatione  rever- 
tatur  (181).»  Vagorum  porro  parochus  is  dicitur  in  cuius 
ditione  illi  versantur  (182);  quod  pariter  asserendum  est, 
licet  alter  solum  ex  illis ,  qui  coniugium  petunt ,  vagan- 
tium  numero  adscribatur.  Parochus  vero  peregrinorum  ille 
habendus  est  in  cuius  ditione  est  ipsorum  domicilium. 
Cum  autem ,  ut  innuimus ,  peregrini  et  vagi  passim  inter 
se  confundantur ,  et  istorum  quidem  validum  sit  coniu- 
gium  celebratum  coram  parocho  loci ,  ubi  subsistunt,  con- 
tra  vero  illorum  invalidum  est,  cum  inire  nuptias  debeant 
coram  parocho  loci  in  quo  retinent  domicilium  ,  exinde 
sequitur  debere  sedulo  parochos  sanctionem  concilii  tri- 
dentini  executioni  mandare:  «Parochis  autem  praecipit  ne 
illorum  matrimoniis  intersint ,  nisi  prius  diligentem  in- 
quisitionem  fecerint ,  et  re  ad  ordinarium  delata  ,  ab  eo 
licentiam  id  faciendi  obtinuerint  (183).» 

Quae  de  peregrinis  diximus  ,  qui  coniugium  cele- 
brant  praetermisso  parocho  proprii  domicilii  ,  confirman- 
tur  ex  decreto  sac.  concil.  congregationis  ,  die  22.  Fe- 
bruar.  1631.  his  verbis  expresso :  « Sacra  etc.  censuit 
dandam  esse  declarationem  in  abstraoto  in  forma  sequenti : 


(180)  L.  Eius  §.  Celsus  ii.Ad  municipalem. 

(181)  Cf.  Greg.  Rosignolum  Dematrim.  par.  I.  tom.  I.  contractus  15.  prae- 
not.  22.  n.  4.  Mediol.  1686.  pag.  70. 

(182)  Sanchez  De  matrim.  lib.  III.  disp.  25.  n.  1.  Barbosa  De  offic.  ct  pote- 
stat.  parochipar. II. c. 21. n.  89.  Lugduni  1658.  pag.  192.  Cabassut.in  Theor.et 
praxis  iur.  canon.  lib.  III.  c.  26.  n.  14.  Pirhing.  ad  lib.  IV.  Dccrct.  tit.  III.  De 
clandestin.  §.  Ill.n.  19. 

(J83)  Sess.  XXIV.  De  ref.  matrim.  cap.  7. 

vir  et  mulier  in  loco  suae  habitationis  absque  animo  il- 
lam  relinquendi  discedentes ,  et  ad  locum  alterius  paro- 
chiae  solo  animo  illic  matrimonium  celebrandi ,  non  autem 
domicilium  contrahendi  se  transferentes ,  ibi  coram  pa- 
rocho  illius  loci  inter  se  contraxerunt.  Supplicatur  per  sa- 
cram  congregationem  declarari  an  huiusmodi  matrimonium 
sit  nullum  vel  validum :  die  22.  Febr.  1631.  Sacra  etc. 
secundum  ea,  quae  proponuntur  censuit  esse  nullum  (184) . » 

Nunc  alia  quaestio  se  se  offert  de  eorum  coniugiis , 
qui  contrahunt  inter  infideles  ,  vel  inter  haereticos  illis 
in  locis  ubi  tridentinum  promulgatum  est  quidem  ,  sed 
nemo  reperitur  sive  parochus  sive  sacerdos  coram  quo 
fideles  consensum  praebeant.  Porro  exploratum  est  fideles 
inter  infideles  commorantes  ubi  tridentinum  decretum  pro- 
mulgatum  non  fuit ,  posse  non  solum  valide  ,  sed  licite 
inter  se  coniugium  inire  coram  duobus  aut  tribus  testi- 
bus ,  etiamsi  nullus  sit  praesens  sacerdos.  Quod  saepe 
contingit  in  imperio  sinensi,  in  Indiis  et  alibi.  Idipsum 
dicendum  si  facilis  non  sit  ad  sacerdotem  missionarium 
accessus ,  quia  tunc  moralis  impotentia ,  eaque  gravis  in- 
tervenire  censetur ,  sub  qua  ecclesia  obligare  non  inten- 
dit,  prout  aperte  indicatur  in  nonnullis  sac.  congreg.  re- 
sponsionibus ,  quas  inferius  exhibebimus. 

Quod  vero  spectat  ad  illos ,  qui  in  regionibus  versan- 
tur  ab  haereticis  occupatis  ,  in  quibus  tamen  decretum 
tridentinum  aut  publicatum  aut  in  usu  est,  sed  non  repe- 
ritur  sacerdos  coram  quo  valeant  suum  proferre  consen- 
sum  ,  tunc  et  istis  satis  erit  coniugium  suum  celebrare 
coram  duobus  aut  tribus  testibus.  Sic  enim  scribit  Maschat: 
«  Fideles  commorantes  v.  g.  in  Hollandia  et  aliis  provinciis 
confoederatis ,  ubi  tridentinum  publicatum  est ,  si  nullum 
habere  possunt  sacerdotem  catholicum  ,  videntur  valide 
coram  duobus  vel  tribus  testibus  contrahere  matrimonia; 

(184)  Apud  Bened.  XIV.Ioc.cit. 

tum  quia  mater  ecclesia  videtur  condescendere  ad  eorum 
valorem,  tum  quia  in  talibus  locis  decretum  tridentinum 
moraliter  impossibile  est  observari ,  pastor  tamen  haere- 
ticus  non  est  adhibendus,  ut  talis  recognoscatur  a  catho- 
licis  (185).»  Haec  quidem  hic  auctor  de  illa  regione  pro 
conditione  temporum ,  quibus  ipse  scribebat ;  nam  nunc 
immutata  eiusmodi  conditio  est ;  et  catholici  illic  de- 
gentes  in  matrimoniis  inter  se  contrahendis  debent  se  con- 
formare  formae  tridentinae. 

Ceterum  quoad  hos  fideles  aliosve  qui  in  iis  versantur 
rerum  adiunctis  in  quibus  vel  nullum  omnino  sacerdotem 
adire  possint  aut  nonnisi  summa  difficultate  aut  periculo 
eum  habere  valeant ,  tum  valide  tum  licite  posse  nuptias 
contrahere  coram  duobus  aut  tribus  testibus  non  obscure , 
ut  diximus,  ex  responsionibus  sac.  congregationum  rom. 
colligitur.  Nam  interdum  nullum  declaratur  matrimonium , 
quando  contractum  fuisse  constat  tempore  ,  quo  erat  fa- 
cilis  et  tutus  ad  parochum  catholicum  accessus  (186).  ltem 
celebratum  « eo  tempore  et  circumstantiis  quibus  ad  pro- 
prium  sacerdotem  suum  recursus  tutus  et  facilis  erat  (187);» 
prout  pariter  iudicatum  est  in  alio  coniugio  coram  solo 
magistratu  civili  inito  «  cum  ad  superiorem  legitimum  vel 
alium  sacerdotem  ab  ipso  deputatum  facile  recurri  pote- 
rat  (188),»  ut  alias  eiusmodi  resolutiones  silentio  praete- 
ream.  Ergo  ex  contrariorum  ratione  videtur  ecclesiam  ra- 
tum  habere  coniugium  etiam  catholicorum  in  illis  rerum 
adiunctis  in  quibus  aut  parochus  sive  sacerdos  missiona- 
rius  nullatenus  ,  aut  nonnisi  summa  difficultate  ac  vitae 
discrimine  bonorumve  adiri  nequit ,  alioquin  eiusmodi 
clausulae  forent  prorsus  supervacaneae. 

(185)  Inst.  canon.  part.  II.  lib.  IV.  tit.  III.  De clandeslina  dispensat.  n.  II. 

(186)  Congreg.  s.  off.  23.  Mart.  1808. 

(187)  Eadem  congreg.  19.  Nov.  1828. 

(188)  Eadera  23.  Mart.  1808. 

Quae  quidem  sufficere  videntur ;  ne  quis  tamen  adhuc 
ambigat  aut  haerens  animo  sit,  non  abnuimus  adiicere  po- 
sitiva  documenta ,  eaque  directa ,  quae  rem  plane  confi- 
ciant.  Tale  est  responsum  quod  refert  Prosper  Fagnanus 
datum  a  rom.  pontifice  ad  relationem  sac.  congreg.  con- 
cilii  his  verbis :  «  Sanctiss.  audita  relatione  congregationis 
dixit:  si  alias  parochus  vel  sacerdos  catholicus  in  pro- 
pinquo  loco  sit,  coram  ipso  et  testibus  contrahatur;  quod 
si  id  commode  fieri  nequeat ,  contrahatur  coram  testibus , 
et  si  fieri  poterit ,  etiam  coram  notario :  factis  tamen  prius 
in  utroque  casu  denunciationibus  et  aliis  servatis  ex  conc. 
(tridentino)  servandis  (189).»Aliud  documentum  nobis 
suppeditat  resolutio  sac.  congreg.  concilii  data  die  19.  Ia- 
nuar.  1605.  ad  episcop.  tricariensem  omnino  conformis  de- 
clarationi  rom.  pontificis  modo  allatae,  quae  eiusmodi  est: 
«  Si  vero  parochia  in  qua  fuit  aliquando  observatum  de- 
cretum  (tridentinum),  parocho  careat,  et  cathedralis  itidem 
episcopo  et  capitulo  habentibus  a  concilio  facultatem  alium 
sacerdotem  ad  id  delegandi ,  nullusque  alius  ibi  sit ,  qui 
vices  parochi,  aut  episcopi  suppleat  ,  matrimonium  va- 
let  absque  praesentia  parochi,  servata  tamen  in  eo  ,  in 
quo  potest ,  forma  concilii ;  nempe  adhibitis  saltem  duobus 
testibus.  Si  vero  extent  quidem  parochus  et  episcopus , 
sed  nullo  constituto  vicario ,  uterque  metu  haereticorum 
lateat ,  nec  ad  alterutrum  sit  tutus  accessus ,  validum  est 
matrimonium  absque  parocho ,  adhibitis  tamen  duobus  te- 
stibus(190).» 

In  dubio  utrum  publicatum  fuerit  nec  ne  decretum  tri- 
dentinum  in  nonnullis  Sinarum  provinciis  resolutum  fuit: 
«Non  inquietandos   fideles,  qui  missionario  longe  absente, 

(189)  Prosp.  Fugnani  Commentaria  in  secund.  libr.  decrelal.  De  foro 
compelenti  in  cap.  Si  clericus  n.  58. 

(190)  Apud  Diana  Resolut.  moral.  part.  XI.  tract.  VI.  resol.  I.  Venet.  1655. 
pag.  528. 

matrimonia  ineunt  in  Sinis  coram  christianis  tantum ,  quum 
nequaquam  tridentina  lex  publicata  ibidem  fuerit  (191). 
Hinc  vera  esse  matrimonia,  ideoque  indissolubilia ,  quae 
in  locis  ipsorum  contrahuntur  solo  contrahentium  consensu 
ab  an.  1563.  declaratum  fuit ,  et  etiamsi  promulgata  ea 
lex  foret ,  valere  tamen  matrimonia  in  praesentia  duorum 
testium  tantum  quoties  in  locis ,  ubi  matrimonium  con- 
trahitur  vel  in  vicino  ad  quem  accedi  sine  periculo  possit , 
et  parochus  vel  alius  sacerdos  secularis  vel  regularis  non 
existat  ab  episcopo  deputatus  ,  haec  pariter  apostolica  se- 
des  pluries  interrogata  respondit  (192).»  Et  iterum:«Ca- 
veat  ( vicarius  apostolicus  Tunchini  orientalis )  quod  etiam 
in  locis  ,  ubi  decretum  concilii  trid.  publicatum  est,  si 
tamen  propter  distantiam  locorum  parochus  haberi  non  pos- 
sit,  valida  tum  etiam  habenda  esse  matrimonia  iuxla  re- 
solutionem  s.  off.  ad  hoc  dubium  in  notis  archivii...eius- 
que  exemplum  transmittit  (193).» 

Demum  aliis  omissis,  l.Ian.  1683.  sac.  congreg.  con- 
cilii  trid.  declaravit  «  valere  matrimonium  clandestinum 
in  parochia,  ubi  non  est  promulgatum  conc.  tridentinum, 
et  ideo  illa  valida  sunt  matrimonia  haereticorum  coram 
suo  ministro,  secus  si  concilium  publicatum  fuerit,  nisi 
celebretur  coram  parocho  catholico.  Ubi  autem  publicatum 
est  conc.  tridentinum,  sed  non  sit  parochus,  vel  eius  vi- 
cesgerens ,  aut  ad  neutrum  sit  possibilis  accessus ,  tunc  va- 
let  matrimonium  coram  duobus  testibus  celebratum. »  Et 
de  quaestione  hac,  satis. 

Huic  altera  adnectitur  quaestio,  num  in  loco  et  pa- 


(191)  Ut  alias  animadvertimus ,  aliquot  decreta,  quae  sibi  contradictoria 
videntur,  dummodo  ratio  habeatur  diversorum  temporum  et  locorum ,  apprime 
inter  se  conciliantur.  Superius  enim  vidimus  in  nonnullis  Sinarum  provinciis  con- 
cilii  tridentini  decretum  fuisse  promulgatum;  atque  idipsura  innuitur  in  inse- 
quentibus  verbis. 

(192)  Ex  Act.  congr.  dc  propag.  fide  an.  1721. 

(193)  lbid.  an.  1784.  l.Mait. 

roecia  in  quibus  inter  catholicos  et  haereticos  eodem  tem- 
plo  utentes  ,  datur  simultaneum ,  ut  vocant ,  estque  a  ca- 
tholicis  promulgatum  decretum  tridentinum  ,  validum  sit 
haereticorum  coniugium  coram  proprio  ministro  in  eodem 
templo  celebratum  ?  Non  desunt  theologi ,  qui  censeant 
eiusmodi  haereticorum  coniugium  validum  esse  1.  quod 
ad  matrimonii  valorem  iuxta  concilii  tridentini  formam  satis 
sit  praesentia  parochi  etiam  putativi,  sive  qui  ut  verus 
parochus  habetur ,  quamvis  reipsa  non  sit ;  2 .  quod  hoc 
in  casu  duae  ad  effectum  videantur  esse  paroeciae ,  altera 
catholicorum  sub  proprio  pai*ocho  Catholico  degentium  , 
haereticorum  altera  in  qua  non  fuit  publicatum  neque  re- 
ceptum  decretumconc.tridentini,quiproinde  valide  contra- 
hunt  praetermissa  forma  ab  illo  concilio  praescripta  (194). 

Iam  vero  ex  praestitutis  a  nobis  principiis  eiusmodi 
sententia  admitti  nullatenus  potest.  Nam  si  haeretici  de 
iure  ecclesiasticis  legibus  subiiciuntur,  eisque  omnino  ob- 
stricti  sunt ,  ut  suo  loco  ostendimus ,  profecto  obligantur 
etiam  quoad  legem  irritantem  matrimonium  sine  parocho 
contractum ,  si  eiusmodi  lex  fuit  in  parochia  ubi  haeretici 
degunt  promulgata  atque  recepta.  Talis  sane  est  mens  ec- 
clesiae  romanae ,  ut  patet  ex  variis  responsionibus  datis 
tum  a  sac.  concilii  congregatione ,  tum  a  sac.  poenitentia- 
ria  qua9  suo  loco  attulimus. 

Quae  cum  ita  se  habeant,  nullum  superesse  dubium 
potest  de  illegitimitate  illorum  connubiorum ,  quae  ineant 

(194)  Ita  inter  ceteros  Tannerus  Theolog.  scholast.  Ingolstad.  1627.  tom.  IV. 
disp.  VIII.  quaest.  III.  dub.  VI.  n.  122.  et  Laymann  Theolog.  moral.  lib.  V. 
tract.  X.  par.  II.  c.  4.  n.  7.  attamen  primus  haesitanter  hoc  adstruit;  alter  vero 
non  disertis  quidem  verbis,  sed  solum  aequivalenter.  Idem  dic  de  Pichler  in  op. 
Candidatus  iurisprudentiae  sacrae  lib.IV.tit.  III.  n.  15.  Et  Stalenus  in  Dissert. 
theologico-politica  cap.Xl.part.posterior.  ubi  fuse  agit  hac  de  re,  ut  alios  omit- 
tam ,  quos  ipsi  auctores  recensent.  Plerique  scriptores  germanici  pro  valore  pu- 
gnant  coniugiorum  quae  ab  haereticis  ineuntur,  etiam  ubi  publicatam  ac  observa- 
tam  est  decretum  tridentinum ;  ast  istorum  argumenta  meris  innituntur  con- 
iecturis,  conniventia,  atque  ut  aiunt,  a  priori. 

aut  haeretici  inter  se  ,  aut  cum  catholicis  ubi  decretum 
tridentinum  publicatum  est  et  servatum  a  catholicis  ,  licet 
ex  parte  haeretica  in  templo  quo  ipsi  communiter  cum 
catholici  utuntur,  illud  decretum  non  fuerit  promulgatum. 
Satis  enim  est  in  eodem  templo  fuisse  et  publicatum  et 
observari  a  catholicis  ,  ut  haeretici  quoque  ad  eam  for- 
mam  servandam  teneantur.  Superius  dedimus  resolutionem 
sac.  congreg.  concilii  an.  1742.  de  nullitate  coniugii  inter 
haereticum  et  catholicam  celebrati  Ulmiae ,  in  qua  civitate 
nonnisi  una  supererat  paroecia  catholica  in  qua  concilii 
tridentini  decretum  promulgatum  fuerat  et  servabatur ,  dum 
templa  reliqua  quondam  catholicorum  ab  haereticis  occu- 
pabantur;  attamen  nulla  istorum  ratio  habita  est,  haereti- 
cosque  illic  degentes  subiici  legi  tridentinae  declaratum  est. 
Itaque  multo  magis  irrita  ac  nulla  censenda  sunt  coniugia 
illa  in  templo  celebrata  in  quo  eiusmodi  decretum  et  pro- 
mulgatum  a  catholicis  et  servatum  est. 

Ad  argumentum  vero  petitum  ex  eo  quod  minister  pro- 
priae  sectae  verus  putetur  pastor  ,  etsi  reipsa  non  sit, 
facilis  est  responsio  ;  nimirum  ignorantiam  quidem  suf- 
fragari  cum  ea  est  de  facto ,  non  autem  ubi  est  de  iure , 
ut  in  casu  quo  de  agitur. 

Quid  porro  dicendum ,  si  a  catholicis  aut  ab  acatholi- 
cis  praebeatur  consensus  coram  parocho  ,  qui  publicus 
haereticus  effectus  sit  ?  Si  in  ea  paroecia  promulgatum 
est  decretum  tridentinum ,  citra  dubium  irritum  est  ma- 
trimonium  coram  eiusmodi  parocho  celebratum ,  prout  de- 
claratum  est  a  sac.  congregatione  concilii  (195);  siquidem 
parochus  publicus  haereticus  desinit  esse  parochus ,  cum 
sit  ipso  iure  privatus  beneficio  parochiali ,  ex  constit. 
Noverit  Nicolai  III.  (196),  ac  propterea  non  servatur  forma 

(195)  Apud  Fugnan.  lib.  V.  Decretal.  ad  cap.  Ad  abolendum  de  haerelic 
n.  37.  et  38. 

(196)  Bull.  ed.  Rom.  1741.  tom.  tert.  part.  II.  pag.  2C.  col.  2.  §.  13. 

a  tridentino  praescripta,  iuxta  quam  matrimonium  cele- 
brari  debet  coram  proprio  parocho. 

Ex  his  etiam  patet  solutio  alterius  dubii,  quod  interdum 
moveri  solet  eirca  valorem  illorum  coniugiorum ,  quae  ab 
haereticis  ineuntur  in  dioecesi  quidem  aut  sub  paroecia 
ubi  decretum  tridentinum  est  publicatum  ac  observatum 
at  in  templo  novo  ab  ipsis  excitato  cum  supervenerunt  ad 
illam  dioecesim  aut  paroeciam.  Et  haec  quaestio  facile 
dirimitur  si  ratio  habeatur  eorum ,  quae  a  sac.  congrega- 
tionibus  paulo  ante  allata  sunt.  Nam  vidimus  saepius 
declaratum  nulla  esse  in  Galliis  et  alibi  ubi  decretum  con- 
ciliare  est  promulgatum ,  quamvis  haeretici  illis  in  regio- 
nibus  postea  et  sua  templa  habuerint ,  suosque  ministros, 
coiverintque  in  coetus  distinctos  a  catholicis.  Ratio  est , 
quia  ubicumque  ipsi  sua  templa  aedificent ,  necesse  est 
ut  subsint  alicui  paroeciae  in  qua  decretum  fuit  publica- 
tum ,  adeoque  lege  tridentina  hoc  ipso  subiiciantur.  Ubi- 
cumque  enim  viget  ecclesia  catholica ,  praesertim  vero  ubi 
dominatur ,  integra  regio  sub  alicuius  episcopi  iurisdictione 
constituitur ,  paroeciae  instituuntur  ,  atque  unicuique  pa- 
rocho  confinia  assignantur ,  et  qui  intra  hos  fines  reperiun- 
tur,  curae  subsunt  peculiaris  parochi.  Quum  proinde  hae- 
retici  templa  erigunt  intra  ambitum  alicuius  paroeciae,  sub 
parochi  ditione  aedificant ,  eique  saltem  iure  subsunt , 
etsi  de  facto  eidem  refragentur.  Quum  propterea  in  aliqua 
paroecia  publicatum  est  concilium  tridentinum ,  hoc  omnes 
indiscriminatim  obligat  sive  catholici  sint,  sive  acatho- 
lici.  Et  hoc ,  sive  actu  se  rebellaverint  adversus  eccle^ 
siam,  sive  ex  aliis  regionibus  ad  illam  paroeciam  superve-* 
nerint. 

Propter  argumenti  affinitatem  non  abs  re  erit  dubia 
referre,  quae  circa  militum  coniugia  proposita  sunt  apo- 
stolicae  sedi ,  quaeque  resoluta  fuere  a  sac.  congreg.  s.  off. 
atque  transmissa  ad  congregationem  concilii.  Sunt  autem: 

Primo.  An  capellani  cuiusvis  exercitus ,  sive  regula- 
res ,  sivc  seculares  catholici  possint  administrare  militibus 
in  praesidiis  degentibus  sacramenta  poenitentiae,  euchari- 
stiae  per  modum  viatici ,  et  extremae  unctionis  sine  spe- 
ciali  facultate  sedis  apostolicae ,  vel  licentia  et  approba- 
tione  ordinarii  in  cuius  dioecesi  extare  contigerit? 

Secundo.  An  assistere  matrimoniis  militum  cuiuscumque 
stationis  degentium  in  praesidiis  cum  militaribus  foeminis, 
sine  dicta  facultate  apostolica ,  et  praecedenti  probatione 
status  liberi,  eiusque  recognitione  coram  ordinario  loci, 
et  licentia  parochi  sub  cuius  parochia  maneant? 

Tertio.  An  idem  cum  militibus  degentibus  in  castris 
et  stationibus  hybernis  vel  aestivis? 

Quarto.  An  idem  cum  militibus  in  actuali  expeditione 
positis  ? 

Quinto.  An  idem  cum  militibus  nubere  volentibus  cum 
foeminis  non  militaribus  ,  sed  italis  originariis  loci ,  sive 
dioecesis  in  qua  reperiuntur? 

Sexto.  An  milites  acatholici  cum  acatholicis  contrahen- 
tes  teneantur  servare  formam  praescriptam  a  s.conc.  trid.? 

Septimo.  An  eo  magis  acatholici  contrahentes  cum  ca- 
tholicis  mulieribus  militaribus ,  et  non  militaribus  in  prae- 
sidiis,   castris ,  et  expeditione  manentes? 

Octavo.  An  capellani  acatholici  assistere  possint  ma- 
trimoniis  acatholicorum  cum  acatholicis  ,  et  respective  ca- 
tholicis  ,  etiam  intra  fines  Italiae ,  et  quatenus  negative  in 
omnibus  praeter  sextum  et  septimum. 

Nono.  An ,  et  quid  pro  sanatione  gestorum  in  praete- 
ritum ,  et  faciendorum  in  futurum  super  praedictis  omni- 
bus  pro  certa  regula  Sanctissimo  consulendum  et  statuen- 
dum  sit? 

Sac.  congreg.  die  6.  Martii  1694.  respondit.  Ad  I.  Ne- 
gative.  Ad  II.  Negative  confirmat.  in  casalens.  28.  Iunii 
1704.  Ad  III.  IV.  et  V.  Negative.  Ad  VI.  Affirmative  ubi  pu- 

II  19 

blicatum  fuit  concilium  iuxta  decretum  sac.  congreg.  26. 
Sept.  1602.  Ad  VII.  affirmative ,  et  ulterius  indigere  dispen- 
satione ,  ut  matrimonia  licite  fiant.  Ad  VIII.  ut  ad  VI.  (197) . 
Ad  IX.  Quoad  praeteritum  circa  sacramentum  poenitentiae 
non  esse  inquietandas  conscienlias :  et  circa  matrimonia 
pro  sanatione  cum  Sanctissimo  renovato  consensu  etiam 
coram  confessario ,  qui  teneatur  tradere  testimonium  re- 
novationis  consensuum  parocho  illius  loci ,  ubi  sequuta 
est  talis  renovatio  consensus  (198). 

Et  haec  quidem  de  militibus ,  nisi  speciali  cum  sede 
apostolica  conventione  ampliores  facultates  capellanis  con- 
cessae  fuerint  ut  munia  parochialia  erga  militares  copias 
quibus  inserviunt  in  spiritualibus  exerceant. 

Superest  expendenda  quaestio  ,  an  licitum  sit  catho- 
licis  ,  qui  sub  principibus  acatholicis  degunt ,  sive  ante 
sive  post  celebratum  coram  catholico  parocho  aut  sacer- 
dote  coniugium  ,  praebere  aut  renovare  consensum  coram 
ministro  haeretico ,  ubi  lex  id  ab  omnibus  exigit,  ut  ma- 
trimonium  legitimum  habeatur?  Locum  habet  eiusmodi 
inquisitio  sive  agatur  de  regionibus  in  quibus  decretum 
tridentinum  receptum  est ,  sive  de  illis ,  in  quibus  publi- 
catum  ac  receptum  non  fuit.  Porro  heic  de  re  agitur ,  quae 
non  solum  ecclesiastico ,  sed  praeterea  divino  iure  vetita 
est.  Distinctione  itaque  respondendum  est.  Siquidem  co- 
ram  haeretico  ministro  ,  prout  talis  est ,  seu  prout  est 
haereticae  sectae  minister  et  praeco ,  sive  minister  sacro- 
rum  ,  qui  contrahunt  coniugium,  aut  renovant  consensum. 
absque  dubio  graviter  peccant.  Etenim  hac  agendi  ratione 
profiterentur  se  ministrum  illum   habere  veluti  pastorem 

(197)  Id  est  leneri  ad  servandam  forniam  a  concilio  praescriptam ,  adeo- 
que  cum  in  Halia  publicatum  fuerit  concilium ,  nullum  est  matrimoninm  cui  assi- 
stant  capellani  acatliolici,  sive  agatur  de  matrim.  ineundo  inter  acatholicos , 
sive  de  matrimonio  mixto. 

(198)  Ap.ud  Matthaeuccium  in  op.  Caulela  confessarii.Ycact.  1734.  lib.  IV. 
cap.  VIII.  §.  16.  n.  98.  pag.  511. 

legitimum  ,  adeoque  haereticae  doctrinae  ac  sectae  adhae- 
rere ,  et  communicare  in  sacris ,  quod  profecto  nefas  est 
catholicis  hominibus  absque  salutis  dispendio.  Quapropter 
licet  sub  bonorum  iacturae,  exilii  comminatione  carce- 
rumque  poenarum  id  praeciperetur ,  nullo  modo  esset  tali 
iniquae  legi  parendum.  Tunc  vero  haereticus  ceu  sectae 
religiosae  minister  formaliter  agere  censetur ,  quum  ipse 
religiosum  ritum  aut  ceremoniam  exercet ,  impertiendo 
ex.  gr.  benedictionem  nuptialem  super  contrahentes,  orando 
super  sponsos  ,  aliaque  eiusmodi  praestando  quae  ad  reli- 
gionem  pertinent. 

Secus  vero,  si  catholici  adeant  haereticum  ministrum 
sive  ante  sive  post  celebratum  coram  parocho  proprio  con- 
iugium  ut  iuxta  civilis  legis  praescriptum  coram  illo  exhi- 
beant  consensum  tamquam  coram  ministro  politico,  aut 
magistratu ,  nihil  obstare  videtur  quominus  id  licite  fiat. 
Nam  in  eiusmodi  rerum  adiunctis  spectatur  tantummodo 
civilis  legis  praescriptio,  nec  utitur  ministro  religionis ,  ut 
vocant ,  status ,  sed  ut  coram  politico  regimine  constet  de 
iegitimitate  coniugiorum  ,  quae  in  republica  seu  in  statu 
ineuntur.  Nec  obstat  ab  eiusmodi  ministro  interdum  adhor- 
tationes  fieri  ad  coniuges  etiam  catholicos ,  ut  servent 
coniugalem  fidem ,  ut  bene  prolem  instituant ,  ut  animo- 
rum  servent  concordiam  ,  aliaque  eiusmodi  praestent ;  haec 
enim  ad  religionem  sectae  non  pertinent  (199). 

Sane  non  ita  pridem  in  Anglia,  data  lege,  omnes  cuius- 
vis  religiosae  confessionis  subdili  cogebantur  coram  mi- 
nistro  Anglicano ,  seu  religionis,  quam  vocant,  legalis  sua 
celebrare  coniugia  ,  seu  in  coniugium  praebere  consensum. 
Porro  cum  Anglicanus  minister  spectaretur  uti  persona  po- 
litica,  non  abnuebant  catholici ,  perinde  ac  dissidentes  re- 
liqui,   (qua  denominatione  designantur  quotquot  religio- 

(199)  Cf.  De  hoc  argumento  Lessiuno  in  Auctuario  ad  12.  verb.  Haeretico- 
rum  cum  catholicls  conversatio. 

nem  status  non  profitentur  ) ,  se  sistere  coram  illo  ad  suum 
praebendum  consensum ,  ut  bonis  civilibus  fruerentur . 
et  eorum  proles  tamquam  legitima  haberetur.  Hic  rerum 
status  perseveravit  in  Anglia  usque  ad  reformationem  hac 
super  re  inductam  a  Roberto  Peel,  quo  potissimum  agente, 
lex  illa  demum  an.  1837.  abrogata  est. 

Iuverit  haec  confirmare  documento  aliquo  authentico, 
nempe  ex  sac.  congregationis  decreto,  quod  huc  refer- 
tur.  Siquidem  ad  dubium  a  D.  Dufresse  Rovicano  provin- 
ciae  Sutchuen  propositum  ;  videlicet:  «Aliquando  etiamsi 
sacerdos  adsit  in  loco ,  non  potest  tamen  ab  eo  recipi  be- 
nedictio  antequam  adhibeantur  ritus  civiles  matrimonii. 
Quaeritur,  an  in  isto  casu  licite  possint  sponsi  suspen- 
dere  consensum  suum  de  praesenti  ad  evitandum  clan- 
destinitatis  vitium,  ita  ut  exercendo  ceremonias  publicas 
et  consuetas ,  solummodo  intendant  confirmare  sponsalia 
vel  sponsam  traducerc  in  lectum  vacuum,  non  autem  verum 
matrimonium  contrahere ,  nisi  cum  postea  sacerdotis  bene- 
dictionem  suscipient;  quae  omnia  fiunt  consciis  christia- 
nis,  sed  insciis  gentilibus;  ita  ut  isti  credant  vere  contrahi 
matrimonium,  illi  vero  solum  confirmari  sponsalia.»  Sac. 
congreg.  propag.  fidei  respondit:  «  Detur  instructio  Bene- 
dicti  XIV.  in  litteris  apostolicis  diei  17.  Sept.  1746.  incip. 
Bedditae  nobis ,  quoad  ea ,  quae  referri  possunt  ad  prae- 
sens  dubium.  Haec  est  autem  illa  instructio:  «  Sciant  ita- 
que  catholici  vestrae  curae  concrediti ,  cum  civili  magi- 
stratui  aut  haeretico  ministro  matrimonii  celebrandi  causa 
se  sistunt,  actum  se  mere  civilem  exercere. .  .  .  Ceterum 
tunc  quidem  nullum  a  se  contrahi   matrimonium.» 

Et  §.  seq.  «  Illud  praeterea  vobis  curandum  est,  (al- 
loquitur  missionarios  )  ,  ne  etiamsi  duo  catholici  civilem 
illam  ac  mere  politicam  coram  haereticis  ceremoniam  , 
peregerint,  nimium  inter  se  familiariter  agant ,  aut  sub 
tecto  communi  habitent ,   nisi  se  prius  veris  et  legitimis 

nuptiis  ....  obligaverint.  Quamquam  cnim  illa  familiarilas 
esse  possit  sine  flagitio ,  flagitii  certe  periculo  ac  suspi- 
cione  non  vacare.  Utrumque  autem  probis  et  bene  mora- 
tis  christifidelibus  cavendum  est....Id  saltem  pro  viribus 
satagite ,  ne  postquam  reipublicae  morem  illi  gesserint , 
non  diu  differant  ecclesiae  legibus  parere,  et  coniugale 
foedus —  rite  et  sancte  inire  (200).»  Demum  si  duo  inter 
se  ineant  nuptias ,  quorum  alter  in  loco  versetur  ubi  pu- 
blicatum  est  decretum  tridentinum ,  alter  vero  ubi  non  fuit 
promulgatum ,  si  matrimonium  celebretur  ubi  publicatum 
ac  receptum  est,  coniugium  nisi  coram  parocho  catholico 
fiat,  est  nullum  defectu  clandestinitatis ;  si  vero  celebre- 
tur  ubi  non  fuit  publicatum  aut  numquam  aut  a  longo 
temporis  intervallo  non  fuit  servatum  ,  licet  alteruter  con- 
trahentium  spectet  ad  dioecesim  vel  paroeciam  in  qua 
obtinet  decretum  tridentinum ,  matrimonium  tamen  est  va- 
lidum ;  idque  duplici  de  causa ,  tum  nempe  quia  matri- 
monium  est  individuum  ,  tum  quia  sequitur  forum  in  quo 
celebratur  iuxta  superius  dicta. 

Verum  de  his  hactenus.  Ad  reliquas  enim  quaestiones 
quod  attinet ,  consuli  debent  theologiae  moralis  et  iuris 
occlesiastici  institutores  ac  interpretes. 

CAPUT  VII. 


DE  ECCLESIAE  POTESTATE  1N  MATRIMONIA  INFIDELIUM 
CUM  FIDELIBUS    VEL    INTER   SE. 

ARTICULUS  I. 

Quaestio  praemittitur  theologica  de  natura  Matrimonii 
ante  et  post  infidelium  coniugum  baptisma. 

Mirari  forte  quis  posset  nos  de  matrimonio  infidelium 
disserere ,  qui  de  matrimonio  christiano  agere  profitemur. 
(200)  20.Febr.  1801. 

At  mirari  desinet ,  si  animadvertat  quaestiones  de  ma- 
trimonio  infidelium  cum  tractatione  de  matrimonio  chri- 
stiano  intrinsecum  ac  multiplicem  nexum  habere  ,  tum 
relate  ad  naturam  sacramenti ,  quam  infidelium  coniugium 
induere  potest  post  coniugum  conversionem  ,  tum  relate 
ad  ecclesiae  potestatem ,  quae  leges  tulit ,  tum  circa  con- 
iugia  fidelium  cum  infidelibus,  tum  denique  circa  coniu- 
gia ,  quae  in  infidelitate  inita  post  baptismum  vel  confir- 
mantur ,  vel  dissolvuntur. 

Primo  itaque  quaestionem  agitabimus  theologicam  , 
quae  tripartita  esse  potest :  quaeritur  primo  an  ea  sit  na- 
tura  coniugii  in  infidelitate  initi ,  ut  solvi  possit :  quae- 
ritur  secundo  an  et  quomodo  matrimonium  in  infidelitate 
contractum  rationem  induat  sacramenti  post  utriusque 
coniugis  baptismum :  quaeritur  tertio  num  ratio  adsit  sa- 
cramenti  ex  parte  fidelis ,  si.  forte  alteruter  tantum  con- 
vertatur,  vel  si  ex  ecclesiae  dispensatione  fidelis  cum 
infideli  matrimonium  ineat.  Exinde  fiet  transitus  ad  ec- 
clesiae  legislationem. 

De  prima  quaestione  pauca  dicenda  supersunt  post  ea, 
quae  in  praelectionibus  nostris  constituimus  (1).  Illic  enim 
ostendimus  tum  ex  sac.  litteris  ,  tum  ex  sensu  traditio- 
nali ,  tum  denique  ex  sententia  et  auctoritate  rom.  ponti- 
ficum  ,  constantique  ecclesiae  universae  agendi  ratione  , 
nullum  posse  superesse  dubium  circa  eiusmodi  coniugio- 
rum,  legitima  interveniente  auctoritate  ,  in  quibusdam  casi- 
bus  dissolubilitatem.Disiecimus  insuper  difficultates  quibus 
nonnulli  sive  antiquiores ,  sive  recentiores  auctores  hanc 
ecclesiae  doctrinam  et  praxim  impugnare  adnisi  sunt.  Ne 
igitur  actum  agere  videamur ,  haec  omnia  heic  innuisse 
sufficiat ,  praesertim  quum  nonnihil  ex  incidenti  hac  de 
re  dixerimus  in  sectione  altera  libri  prioris ,  dum  de  ma- 
trimonio  civili  loqueremur ,  et  alia  dicenda  sint  in  tertio 

(1)  Tract.  De  matrim.  cap.  II.  prop.  II. 

libro ,  dum  de  indissolubilitate  tamquam  de  proprietate 
christiani  connubii  disseremus. 

lllud  nunc  firmum  maneat ;  quamdiu  infideles  coniuges 
ambo  in  infidelitate  permanent ,  ipsorum  coniugium  verum 
ac  legitimum  esse  ,  quamvis  sub  aliqua  ratione  imper- 
fectum,  ut  animadvertit  s.  Thomas  scribens  :  «  Matrimonium 
principaliter  institutum  est  ad  bonum  prolis  ,  non  tantum 
generandae ,  quia  hoc  sine  matrimonio  fieri  posset ,  sed 
etiam  promovendae  ad  perfectum  statum ,  quia  quaelibet 
res  intendit  naturaliter  efFectum  suum  producere  ad  per- 
fectum  statum.  Est  autem  in  prole  duplex  naturalis  per- 
fectio  consideranda ,  scilicet  perfectio  naturae  ,  non  solum 
quantum  ad  corpus ,  sed  etiam  quantum  ad  animam  ,  per 
ea ,  quae  sunt  de  lege  naturae ,  et  perfectio  gratiae  ;  et 
prima  perfectio  est  naturalis  et  imperfecta  respectu  se- 
cundae.  Et  ideo  cum  res ,  quae  sunt  propter  finem  ,  sint 
proportionatae  fini ,  matrimonium  quod  tendit  ad  primam 
perfectionem  est  imperfectum  et  materiale  respectu  illius  , 
quod  tendit  in  perfectionem  secundam.  Et  quia  prima  per- 
fectio  communis  esse  potest  fidelibus  et  infidelibus  ,  se- 
cunda  autem  est  tantum  fidelium  ,  ideo  inter  infideles  est 
quidem  matrimonium  ,  sed  non  perfectum  ultima  perfectio- 
ne ,  sicut  est  inter  fideles  (2) . »  Atque  hinc  factum  est  ut 
coniugium  infidelium  diceretur  quidem  verum  sed  non  ra- 
tum ,  fidelium  autem  et  verum  et  ratum ;  itemque  ut  con- 
iugium  infidelium  quandoque  solubile  ,  fidelium  indisso- 
lubile  prorsus  diceretur.  Porro  ad  praxim  quod  altinet , 
adiuncta ,  quae  ad  huiusmodi  coniugii  solutionem  requi- 
runtur ,  plura  ecclesia  vel  statuit  vel  declaravit ;  eaque  nos 
in  insequenti  articulo  afferemus. 

Nunc  itaque  ad  alteram  theologicam  quaestionera  gra- 
dum  facimus  circa  conditionem  seu  naturam  quam  induit 
matrimonium   infidelium  quando  uterque  ad  christianam 

(2)  In  '»  Sentent.  dis.  39.  q.  1.  art.  2. 

fidem  convertitur ;  num  scilicet  per  baptismum  coniugium 
ad  sacramenti  dignitatem  evehatur.  Quamvis  vero  in  libro 
priori  aliquid  hac  de  quaestione  attigerimus ,  iuverit  ta- 
men  heic  plenius  eamdem  declarare. 

Auctores  qui  de  ea  disseruerunt  in  contrarias  distracti 
sunt  sententias  ;  siquidem  alii  censent  per  baptismum  evehi 
reipsa  coniugium  ad  sacramenti  dignitatem  ,  alii  vero  id 
prorsus  inficiantur.  Rursum  quoad  praxim  ,  nonnulli  exi- 
gunt  ut  renovetur  amborum  coniugum  consensus ,  ut  ma- 
trimonium  ratum  habeatur ,  alii  vero  id  respuunt.  Res  in 
ancipiti  versatur ,  praesertim  cum  rom.  pontifices  quae- 
stionem  hanc  dirimere  minime  voluerint  ,  quamvis  non 
exigui  momenti  ex  alterutro  placito  corollaria  descendant. 

Nos  utriusque  sententiae  sive  affirmantis  sive  negantis 
patronos  saltem  praecipuos  recensebimus  una  cum  funda- 
mentis  quibus  utraque  nititur  opinio  ,  ac  dein  quid  ve- 
risimilius  censendum  nobis  videatur,  exponemus. 

Igitur ,  ut  a  parte  negante  exordiamur ,  duorum  con- 
iugum  infidelium ,  cum  baptismo  lustrantur ,  connubium 
sacramentum  fieri  sive  sola  baptismi  susceptione  ,  sive 
accedente  novo  post  baptismum  consensu  inficiantur  Vas- 
quez  (3),  Pontius  (4),  Salmanticenses  (5),  Tournely  (6), 
Collet  (7),  Billuart  (8),  Lacedemon  (9),  aliique  fere  omnes, 
qui  adhaerent  sententiae  de  sacerdote  sacramenti  matri- 
monii  ministro  (10).  Praecipuum  istorum  argumentum  de- 
sumitur  ex  ratione  sive  natura  sacramenti ,  quod  materiam 
et  formam  idoneam  exposcit:  iam  vero  hae  haberi  nequeunt 


(3)  De  tnalrim.  disp.  II.  cap.  V.  et  tom.  II.  in  3.  p.  disp.  138.  c.  5. 

(4)  Lib.  1.  c.  IX.  n.  8. 

(5)  Tom.  II.  tract.  IX.  dub.  3.  n.  81. 

(6)  De  matrim.  art.  2.  conclus.  unic. 

(7)  Cap.  II.  n.  278. 

(8)  Diss.  I.  art.  5.  q.  6. 

(9)  Q.  III.  art.  3.  q.  7. 

(10)  Inter  quos  D.  Carriene  tom.  I.  p.  I.  cap.  2.  n.  149  seqq. 

in  consensu  infidelium  ex  quo  exurgit  contractus  naturalis 
matrimonii  in  infidelitate  initi ,  ut  per  se  patet.  Sed  neque 
exurgere  potest  ex  consensu ,  qui  post  baptismum ,  vel 
in  ipsa  susceptione  baptismi  praebetur  ,  quia  per  anterio- 
rem  consensum  contractus  iam  effectus  est ,  nec  amplius 
potest  esse  materia  sacramenti ,  quod  in  actu  transeunte 
consistit  seu  efficitur.  Qui  enim  semel  aliquid  alicui  ir- 
revocabili  prorsus  ratione  donavit ,  in  eius  potestate  am- 
plius  non  est  illud  iterum  donare ;  talis  autem  est  traditio 
quam  alter  coniugum  alteri  fecit  corporis  sui  per  con- 
tractum  coniugalem  etiam  in  infidelitate  celebratum.  Haec 
fundamentalis  est  ratio  cui  alias  subnectunt  iidem  aucto- 
res  (11) ;  nempe  quod  maior  firmitas  vinculi  ,  quae  ex 
baptismo  exurgit  non  efficiat  seu  constituat  connubii  chri- 
stiani  materiam  ;  siquidem  vinculum  est  effectus  consen- 
sus  anterioris  iam  praestiti ,  et  proinde  contractus  natu- 
ralis ,  qui  natura  sua  iam  firmus  est  ac  insolubilis ;  quod 
numquam  contractus  ,  qui  ab  origine  non  fuit  sacramentum 
possit  sacramenti  naturam  induere  ;  aliaeque  eiusmodi  , 
quae  omnes ,  ut  patet ,  primae  fundamentali  rationi  in- 
nituntur. 

Parum  ab  his  abludunt  cetera  argumenta ,  quae  ad  eius- 
dem  sententiae  confirmationem  afferuntur;  nimirum  Chri- 
stum  ad  rationem  sacramenti  solum  actum  physicum  seu 
actualem  evexisse  contractum  ,  qui  profecto  in  iis,  qui 
baptismum  recipiunt  non  amplius  habetur.  Adde  incon- 
gruum  videri,  ut  dum  baptisma  confertur,  quod  sacramento- 
rum  omnium  ianua  est ,  aliud  simul  conficiatur  sacramen- 
tum.  Nec  obest  sacri  lavacri  susceptione  magis  firmum  ac 
omnimode  indissolubile  matrimonium  evadere,  ex  hoc  enim 
minime  sequitur  fieri  sacramentum ,  alioquin  novum  sacra- 
mentum  exurgeret  ex  carnali  copula ,  qua  matrimonium , 

(U)  Ita  commemorati  auctores,  praecipue  vero  Collet  ct  Carriere. 

(quod  ratum  tantum  ,  solvi  quandoque  potest)  indissolubile 
omnino  efficitur,  quod  nemo  profecto  dicet.  Accedit  quod  per 
baptismum  proprie  non  habeatur  nisi  anteacti  coniugii  ra- 
tibabitio  ,  quae  certe  non  sufficit  ad  sacramentum  confi- 
ciendum.  Sane,  si  aliquo  impedimento  naturali  dirimente  ir- 
retiti  intideles  coniuges  inter  secontraherent,  perbaptismum 
matrimonium  ex  invalido  validum  haud  efficeretur  nec  con- 
valesceret.  Demum ,  concludunt ,  si  forte  duo  coniuges  in- 
fideles  qui  in  dissitis  regionibus  degunt ,  quin  alter  de 
altero  sciat,  christianam  fidem  ampleclerentur ,  sacrisque 
abluerentur  undis  ,  neque  de  matrimonio  cogitarent ,  quis 
diceret  istorum  coniugium  effici  sacramentum  ?  Attamen 
indissolubile  fieret  non  quidem  ex  sacramenti  ratione  ,  quae 
non  habetur ,  sed  vel  ex  baptismo ,  vel  ex  Christi  lege 
( Matth.  XIX.  6.  );  adeoque  ex  indissolubilitate  quam  per 
baptisma  nanciscitur  coniugium  in  infidelitate  celebratum 
argui  nequit  sacramenti  ratio.  Hoc  vero  confirmatur  ex  eo 
quod  inferendum  esset  subiici  etiam  infidelium  coniugium 
ecclesiasticis  impedimentis  ,  si  fieret  sacramentum  in  ipso 
baptismi  actu  ,  secus  ac  definitum  fuerit  ab  Innocentio  III. 
in  cap.  Gaudemus  8.  De  divortiis.  Itaque  omnibus  expensis 
rite  colligi  potest  nullo  modo  infidelium  coniugium  per 
baptismi  susceptionem  transire  ad  sacramenti  conditionem. 
Hactenus  quidem  negativae  sententiae  adstipulatores  (12). 
Verum  plerique  theologi  et  canonum  interpretes  affir- 
mativam  sectantur  sententiam ,  inter  quos  eminent  Bellar- 
minus  (13),  qui  eam  communem  dicit  inter  theologos  qui 
commentaria  sua  ediderunt  in  4.  Sentent.  dist.  39.  Lay- 
mann  (14),  Sanchez  (15)  aliique  plures  ab  his  ipsis  aucto- 
ribus    commemorati  ,    praecipue    vero   Kugler  ,    qui   non 

(12)  Apud  Kugler  op.  cit.  p.  I.  q.  VIII. 

(13)  Lib.  De  matrim.  cap.  V.  in  fine,  seu  n.  71. 

(14)  Lib.  V.  tract.  X.  part.  II.  cap.  3.  n.  6. 

(15)  Lib.  II.  disp.  IX.  n.  5. 

paucos  pro  hac  allegat  sententia  (16),  atque  generatim  pleri- 
que  omnes  ,  qui  ipsos  contrahentes  huius  adstruunt  sa- 
cramenti  ministros ,  quorum  sententia ,  uti  testatur  Bene- 
dictus  XIV.  communior  est  (17) . 

Innituntur  porro  ad  hanc  adstruendam  doctrinam  aucto- 
ritati  Angelici  doctoris  ,  qui  de  matrimonio  infidelium  haec 
habet :  «Et  tamen  etiam  matrimonium  tale  est  aliquo  modo 
sacramentum  habitualiter  ,  quamvis  non  actualiter,  eo  quod 
actu  non  contrahant  in  fide  ecclesiae  (18).»  Iam  vero  , 
inquiunt ,  si  infidelium  coniugium  per  baptismi  susceptio- 
nem  effici  non  posset  sacramentum  ,  eiusmodi  habitus  , 
utpote  qui  in  actum  numquam  erumpere  posset,  foret  pror- 
sus  inutilis  (19). 

Deinde ,  subdunt ;  cum  coniuges  ad  fidem  conversi  af- 
fectu  maritali  matrimonium  consummant ,  hoc  ipso  denuo 
consentiunt  in  coniugium  ipsum ,  prout  in  Christi  ecclesia, 
atque  inter  fideles  viget,  quo  fit,  ut  nihil  desit  ad  verum 
sacramentum  constituendum ,  siquidem  optatus  habetur  ad 
coniugium  consensus  ex  quo  novus  exurgit  more  christiano 
contractus ;  fit  prorsus  indissolubilis  nexus ,  perfectiusque 
exhibetur  indissolubilis  Christi  cum  ecclesia  coniunctio, 
et  ius  acquiritur  hoc  ipso  ad  actuales  gratias  quibus  in 
posterum  matrimonialia  munia  ,  praecipue  vero  mutuam 
ac  supernaturalem  dilectionem ,  qua  se  invicem  prosequi 
possint  explere  valeant.  Sane  Apostolus  V.  32.  magnum 
vocat  sacramentum  illorum  coniugium ,  qui  ex  infidelitate 
ad  Christum  fuerant  conversi ,  et  quidem  in  vera  sacra- 


(16)  Loc.  Clt. 

(17)  De  synod.  dioec.  lib.  VIII.  c  XIII. 

(18)  In  4.  Sentent.  d.  39.  quaest.  1.  art.  2.  ad  l. 

(19)  Circa  intelligentiam  addnctitextuss.Thomae.  Cf.  Collet  De  matrimonio 
cap.  II.  sect.  VI.  n.  280  seqq.  ubi  excludit  tam  interpretationem  Goneti,  quam 
Pontii,  quin  suam  adiiciat.  Verisimilior  interprelatio  videtur,  quod  significare  vo- 
luerit  s.  doctor  coniugium  intidelium  esse  sacramentum  tantum  in  potentia,  quae 
ad  actum  reducatur  per  baptismum 

menti  significatione ,  quod  tamen  dici  non  potuisset ,  si 
illorum  matrimonium  per  baptismum  non  fuisset  ad  sa- 
cramenti  dignitatem  evectum.  Quocirca  si  ephesiorum  ,  seu 
in  genere  infidelium  coniugium  per  baptisma  effectum  est 
vere  et  proprie  sacramentum  ,  non  intelligitur  quomodo 
tale  fieri  pariter  non  possit  coniugium  illorum  ,  qui  nunc 
ex  infidelitate  ad  Christum  convertuntur  suscipiuntque 
baptisma. 

Praeterea :  receptum  est,  ut  matrimonium  baptizatorum 
absolute  sacramentum  nuncupetur ,  adeoque  non  possunt 
ad  fidem  conversi  absque  evidenti  ratione  excludi  a  sa- 
cramentali  gratia  omnino  necessaria  ad  status  huius  onera 
fideliter  sustinenda ,  eo  vel  magis  quod  longe  graviora  ac- 
cidant  eiusmodi  onera  iis  qui  ex  infidelitate  ad  fidem  se 
recipiunt ,  quam  iis ,  qui  semper  fideles  extiterunt  ,  ob 
pravas  inveteratasque  consuetudines  quibus  fuerunt  illi 
prae  istis  obnoxii.  Haec  vero  novam  lucem  acquirunt, 
si  addatur,  iuxta  communiorem  veramque  sententiam  de 
contrahentibus  ministris,  in  istorum  baptizatorum  con- 
iugio  nihil  eorum  deesse ,  quae  ad  sacramentum  consti- 
tuendum  requiruntur  et  sufficiunt ,  materiam  ,  formam  , 
ministros ;  idque  apertius ,  si  renovetur  consensus  et  con- 
tractus  coniugalis.  Dixi  apertius  ;  nam  absolute ,  eiusmodi 
saltem  expressa  renovatio ,  necessaria  non  est ,  quandoque 
etiam  non  expediens. 

Ad  haec  accedit  quod  ex  cap.  Quanto  de  divortiis  ma- 
trimonium  infidelium  verum  quidem  dicatur,  seuvalidum, 
at  non  ratum,  hoc  est  non  omnimodo  firmum  ac  indis- 
solubile,  ita  ut  interdum  dissolvi  nequeat ,  cuiusmodi  est 
coniugium  consummatum  fidelium.  Et  sane  in  alterutrius 
coniugis  infidelis  conversione  ad  fidem  ,  altero  converti 
nolente ,  dissolvi  potest.  At  vero  post  istorum  conversio- 
nem  coniugium  hanc  eamdem  absolutam  firmitatem  ,  in- 
dissolubilitatemque  assequitur.  Quam  quidem  proprietatem 

non  obtinet  solius  baptismi  vi ,  cum  constet  matrimonium 
ratum  fidelium ,  si  non  fuerit  consummatum  ,  quandoque 
etiam  posse  dissolvi ,  restat  igitur  ut  eam  assequatur  ex 
ratione  sacramenti  quam  coniugium  in  infidelitate  initum 
et  consummatum  induit  post  receptum  salutare  lavacrum ; 
nulla  enim  alia  ratio  reddi  potest  discriminis  eiusmodi. 

Nemo  denique  iam  in  dubium  revocat  matrimonium 
per  procuratorem  celebratum  ,  aut  sub  conditione  ponti- 
ficiae  dispensationis  initum  ,  validum  esse  ac  sacramentum 
effici  per  consensum  physice  prius  a  sponsis  elicitum  ac 
moraliter  perseverantem ,  donec  procuratores  ipsorum  no- 
mine  contrahant ,  quod  post  brevius  longiusve  temporis 
spatium  contingere  solet,  vel  donec  pontificiae  dispensa- 
tionis  conditio  adimpleatur.  Ergo  nihil  vetat  quominus  da- 
tus  olim  consensus  in  infidelitate  initusque  contractus  , 
qui  iugiter  perseverat,  in  susceptione  baptismi  una  cum 
intentione  iungendi  se  more  christiano  sufficiens  ac  ido- 
neus  sit  ad  sacramentum  conficiendum  ,  cuius  iam  capaces 
sunt;  praesertim  si  ( quod  tamen  necessarium  non  est ) , 
denuo  hic  ipse  consensus  adeoque  contractus  expresse 
verbis  de  praesenti  renovetur. 

Ita  quidem  affirmativae  sententiae  patroni  eam  ad- 
struunt.  Omnibus  autem  rite  perpensis ,  liquet  hanc  longe 
firmiorem  videri  solidioremque.  Non  modo  enim  satis  so- 
lidis  fundamentis  innituntur  qui  eam  propugnant  ,  sed 
evertunt  planc  fundamentum  praecipuum  adversariorum . 
Siquidem  ,  principium  ,  ut  vidimus  ,  omnibus  illis  com- 
mune  est ,  quod  contractus  coniugii  semel  valide  initus, 
nisi  cum  iniretur  sacramenti  naturam  induerit,  numquam 
deinceps  possit  sacramentum  effici ,  seu  potius  in  eorum 
quidem  sententia,  sacramenti  materia  esse;  ad  quod  osten- 
dendum  omnes  collineant  rationes  ,  quae  ab  ipsis  affe- 
runtur  ut  evincant  conversorum  coniugium  per  baptismum 
ad  sacramenti  dignitatem  evehi  non  posse.  Ast  merito  Be- 

nedictus  XIV.  principium  hoc  respuit  velut  ineptum.  «  Si 
quidem  ,  ait  ipse ,  alii  longe  plures  doctores  ,  quos  re- 
censet  et  sequitur  Sanchez  lib.  II.  De  matr.  disp.  9.  existi- 
mant ,  matrimonium  ,  quod  fuit  validum  solum  in  ratione 
contractus ,  posse  deinde  renovari  ,  et  assequi  virtutem 
sacramenti ,  qua  prius  caruit(20).» 

Sic  nihil  officit,  consensum  ac  proinde  contractum  iam 
fuisse  transactum,  sacramentum  vero  requirere  consensum 
et  contractum  praesentem ;  nam  reipsa  dum  infideles  coniu- 
ges  ad  baptismum  accedunt,  constituuntque  in  anteacto  ma- 
trimonio  persistere,  sed  christiano  more,  hoc  ipso  novum 
quadantenus  consensum  praebent,  novaque  ratione  prate- 
ritum  contractum  instaurant;  multo  vero  magis  si  verbis 
etiam  de  praesenti  id  praestent.  Ceterum  posse  praeteritum 
iamdiu  consensum  atque  contractum  materiam  exhibere  sa- 
cramento  de  quo  disserimus  abunde  liquet  ex  eo ,  quod 
iamdiu  pariter  remissa  peccata  possint  iterum  ccclesiae 
clavibus  subiici ,  ac  materiam  absolutionis ,  seu  sacramenti 
poenitentiae  praebere ,  nec  non ,  ut  innuimus ,  liquet  ex 
consensu  conditionali  olim  dato ,  verificata  conditione ; 
liquet  insuper  ex  voto  simplici,  quod  per  eiusdem  itera- 
tionem  potest  in  solemne  transire,  aliisque  eiusmodi. 

Expeditis  praecipuis  hisce  difficultatibus ,  quibus  poste- 
rior  quatiebatur  sententia,  eiusdem  asseclae  a  reliquis 
faciliori  adhuc  ratione  se  expediunt ;  ad  illud  itaque  quod 
duo  simul  conficerentur  sacramenta,  nimirum  baptisma 
et  matrimonium ,  reponunt  ,  alterum  sacramentum  non 
exurgere  quin  prius  iam  extiterit,  sin  minus  tempore, 
saltem  ratione  et  natura  anterius.  Ad  paritatem  vero  pe- 
titam  a  baptismo  et  carnali  copula  ad  inducendam  omni- 
modamfirmitatem,  seu  indissolubilitatem  absolutam ,  quasi 

(20)  De  syn.  dioec.  lib.  VIII.  cap.  XIII.  n.  8.  Cf.  Sanchez  in  loc.  hic  cit.  n.  5. 
et  6.  ubi  solide  id  evincit;  nec  non  Theophil.  Raynaudum  in  Heteroclitis  spirit. 
par.  II.  puncto  XIV.  Opp.  ed.  Lugdun.  1665.  tom.  XVI.  pag.  186. 

nempe  eodem  modo  fieret  firmum  ac  indissolubile  coniu- 
gium  infidelium  per  baptismum  ,  quemadmodum  matri- 
monium  ratum  fidelium  indissolubile  omnino  fit  per  con- 
summationem ,  respondent  paritatem  negando :  ideo  enim 
per  maritale  consortium  ratum  fidelium  coniugium  abso- 
lute  fit  indissolubile  ,  quia  per  carnalem  unionem  per- 
fectius  refertur  coniunctio  Verbi  cum  humana  natura,  quae 
perpetua  est  ac  insolubilis ;  contra  vero  infidelium  connu- 
bium  fit  indissolubile  vi  sacramenti ,  quod  ex  dictis  per 
baptismum  veluti  per  conditionem  quamdam  exurgit,  sive 
quatenus  consensus  antea  datus  et  contractus  inde  pro- 
veniens  moraliter  perseverat,  sive  quatenus  novus  prae- 
betur  consensus ,  instauraturque  transactus  contractus  nova 
forma  more  christiano. 

Atque  hoc  modo  disiecta  est  altera  obiectio  petita  ex 
eo  quod  post  conversionem  sola  habeatur  ratihabitio ;  est 
enim  et  ratihabitio,  et  novus  consensus  et  contractus  , 
uti  expositum  est.  Quod  vero  additur  de  matrimonio  irrito 
ob  impedimentum  dirimens  iuris  naturalis  presse  sumpti, 
in  quo  ecclesia  dispensare  nequit,  ecclesia  ipsa  antequam 
eis  conferat  baptisma  putatos  coniuges  ab  invicem  sepa- 
rat;  si  autem  impedimentum  ortum  sit  ex  iure  naturali  se- 
cundario,  ecclesia  hoc  ipso  quod  illos  coniuges  non  se- 
parat  in  eadem  collatione  baptismi  ab  hoc  impedimento 
dispensat,  verumque  propterea  conficitur  sacramentum. 

Magis  vero  speciosa  et  apparens  est  quam  solida  dif- 
ficultas  ,  quae  petitur  ex  hypotesi  duorum  infidelium ,  qui 
inter  se  dissiti  in  regionibus  longinquis  ad  fidem  couver- 
tuntur,  recipiuntque  baptisma.  Etenim  ambo  in  baptismi 
susceptione  profitentur  ,  saltem  implicite,  se  velle  chri- 
stiano  more  in  matrimonio  semel  mito  perseverare  iuxta 
christianae  religionis  leges,  adeoque  consentiunt  denuo  in 
anteacto  contractu  ;  quod  satis  est  in  hac  sententia  ad 
sacramenti  naturam  induendam.  .  Y I X  e- 

Absonum  porro  est  quod  additur  ,  impedimentis  ec- 
clesiasticis  obnoxios  fore  infideles,  si  per  baptismum  illo- 
rum  coniugium  fieret  sacramentum;  nam  si  prius  coniugium 
in  infidelitate  contractum  validum  fuit,  tale  esse  perse- 
verat  etiam  post  baptismum  ,  non  obstantibus  ecclesia- 
sticis  impedimentis  ,  quibus  in  infidelitate  obnoxii  non 
erant.  Haec  enim  impedimenta  non  afficiunt  nisi  baptiza- 
tos.  Quod  si  quis  urgeat  iuxta  superius  dicta  ratione  sal- 
tem  ac  natura  baptismum  praecedere  sacramentum  ma- 
trimonii ,  adeoque  statim  a  baptismo  obnoxios  conversos 
fieri  ecclesiasticis  impedimentis ,  quae  nullum  redderent 
matrimonium,  reponimus  ecclesiam  ab  his  eos  dispensare 
in  actu  ipso  baptismi  ratum  habens  ipsorum  coniugium  , 
prout  in  nonnullis  impedimentis  iuris  naturalis  secundarii 
dispensare  conversos  consuevit  dum  rata  habet  coniugia 
prius  inita  in  secundo  affinitatis  gradu.  Ergo  in  quacum- 
que  hypothesi  patet  obiectam  difficultatem  evanescere. 

His  omnibus  perpensis  circa  utriusque  sententiae  tum 
rationes  tum  difficultates ,  videtur  sententiam  quae  affir- 
mat  infidelium  conversorum  ad  christianam  fidem  coniu- 
gium  ad  sacramenti  rationem  evehi ,  longe  verisimiliorem 
ac  solidiorem  opposita  esse.  Nam  sententia  negans  unice 
fere  innititur  doctrinae  Cani  de  distinctione  reali  inter 
contractum  et  sacramentum  in  nuptiis  christianis  ,  et  de 
sacerdote  huius  sacramenti  ministro ;  quae  doctrina  cum 
ex  iis ,  quae  in  primo  libro  disceptavimus,  vix  aut  ne  vix 
quidem  a  cordato  theologo  uti  probabilis  nunc  adstrui 
possit  ,  pronum  est  inferre  eam  labili  niti  fundamento. 
Contra  vero  qui  sententiam  affirmantem  tuentur,  praeter 
quam  quod  longe  facilius  ab  adversariorum  difficultatibus 
se  expediunt,  solidioribus ,  ut  nobis  videtur,  principiis  se 
communiunt.  Huic  favet  communis  theologorum  et  cano- 
nistarum  doctrina ,  ac  in  eamdem  se  propensum  satis  aperte 
Benedictus  XIV.  profitetur.  Huic  proinde  et  nos  adstipulamur. 

Licet  vero  parum  referre  videatur  ad  rei  substantiam 
quod  attinet ,  sive  dicatur  cum  Bellarmino  aliisque  com- 
pluribus  minime  requiri  consensus  expressam  renovatio- 
nem  post  baptismum  ,  ut  infidelium  coniugium  naturam 
induat  sacramenti ;  sive  cum  Laymann  ,  Kugler  aliisque 
non  paucis  huiusce  renovationis  necessitas  ad  eumdem 
finem  admittatur ,  illud  certum  exploratumque  est ,  eccle- 
siam  ,  ipsis  adversariis  fatentibus  ,  expressam  eiusmodi 
renovationem  ab  iis  non  exposcere  conversis  ,  neque  eos 
adigere  ad  recipiendam  sacerdotis  benedictionem ;  et  si 
quando  eos  ad  illam  recipiendam  hortatur,  expresse  ta- 
men  monet  eam  minime  requiri  ad  coniugii  firmitatem  (21) . 
Adnotat  praeterea  Bossius  cum  Ricciolo  ,  aetate  sua  Romae 
minime  adhibitum  fuisse  ritum  benedictionis  nuptialis  erga 
coniuges  ad  fidem  conversos  (22). 

Et  merito  ;  siquidem  ut  paulo  ante  animadversum  est, 
cum  iugiter  seu  moraliter  perseveret  in  his  coniugibus 
consensus  ille  quo  primum  ipsorum  nuptiae  valide  ac  le- 
gitime  celebratae  sunt,  nulla  apparet  ratio  ,  quare  post 
baptismum  renovari  debeat.  Virtualis  siquidem  ille  con- 
sensus  materiam  ex  se  praebet  sacramento  conficiendo  et 
formam  qua  initum  fuit  prius  in  infidelitate  coniugium. 
Perinde  enim  est  ac  si  hic  et  nunc  contraheretur  more 
christiano. 

Quod  demum  spectat  corollaria ,  quae  ex  alterutra  sen- 
tentia  proveniunt ,  haec  sunt  potissimum  :  1 .  quod  in  sen- 

(21)  Sane  in  simili  casu,  cum  petitum  fuerit,  utrum  qui  non  receperunt 
sacerdotis  benedictionem  eam  supplere  deberent,  responsum  fuit:  «Fideles  hor- 
tandos  esse  ut...eam  petant  a  sacerdote,  qui  tamen  illis  declarabit  huiusmodi  be- 
nedictionem  ad  validitatem  matrimonii  minime  pertinere. »  Apud  Moser  in  Col- 
lect.  declaration .  ac  decretor.  n.  IX. 

Praesto  mihi  praeterea  est  decretnm  congreg.  s.  off.  5.  Febr.  1780.  in  quo 
haec  habentur:  «  Voluit  Sanctitas  sua  (  Pius  VI. )  adhortandos  tideles ,  ut  missio- 
nario  reduce,  se  se  sistant,  ab  eoque  benedictionem  petant, praevia  iamen  facta 
declaratione  a  missionario,  benedictionem  huiusmodi  ad  validitalem  matrimo- 
nii  ncquaquam  pertinere.» 

(22)  De  contract.  matrim.  apud  Kugler  q.  VII.  n.  403  et  404. 

tentia  negante  vigeat  quidem  in  conversis  matrimonium, 
sed  ut  simplex  naturalis  contractus  ,  seiunctus  a  sacra- 
menti  ratione  ;  2.  quod  eiusmodi  coniuges  perpetuo  de- 
beant  gratia  sacramentali  destitui ,  ac  proinde  gratiis  illis 
actualibus  ad  quas  vi  sacramenti  ius  haberent.  Contra 
vero ,  in  sententia  affirmante ,  utriusque ,  contractus  sci- 
licet  et  sacramenti  ratio  non  desideratur,  ac  propterea 
fideles  hi  coniuges  gratia  sacramentali  fruuntur  una  cum 
auxiliis.  actualibus  illi  adnexis. 

Tertia  succedit  quaestio;  an  ratio  sacramenti  ex  parte 
fidelis  habeatur ,  si  forte  non  uterque ,  sed  alter  tantum 
coniugum  convertatur ,  vel  si  ex  ecclesiae  dispensatione 
fidelis  cum  infideli  matrimonium  ineat.  Quoniam  vero 
prioris  casus  solutio  magna  ex  parte  pendet  ex  posterioris 
solutione ,  ex  hac  incipiemus  inquirendo ,  num  sacramenti 
ratio  agnoscenda  sit  in  coniugio  ,  quod  fidelis  contrahit 
cum  infideli.  Nihil  porro  ad  eam  dirimendam  nobis  sup- 
petit  sive  ex  sac.  litteris,  sive  ex  apostolica  traditione; 
theologi  vero  et  in  hoc  valde  inter  se  dissentiunt;  adeo- 
que  coniecturis  plus  minus  suadentibus  indulgeamus  ne- 
cesse  est ,  nec  quicquam  certi  constituere  poterimus. 

Verum  quod  magis  mirari  subest  illud  est ,  quod  theo- 
logorum  plerique  qui  inficiati  sunt  infidelium  coniugia, 
cum  ii  christianam  profitentur  religionem  ac  baptismate 
tinguntur  induere  sacramenti  naturam,  ut  plurimum  ad- 
struant  sacramenti  rationem  haberi  ex  parte  fideli ,  quae 
cum  infideli  coniungitur  (23).  Contra  vero  negant  passim 
in  eiusmodi  coniunctione  sacramentum  reperiri  in  parte 
fideli  theologi  illi ,  qui  agnoscunt  sacramentum  exurgere  ex 
infidelium  contractu  ,  cum  baptismum  suscipiunt  (24). 

Utrique  contendentes ,  ut  innuimus  ,  dimicant  ratio- 

(23)  Ita  Eckius,  Soto ,  Toumely ,  Collet,  aliique  quos  Collet  allegat  n.  267. 

(24)  Ita  Vasquez,  Sanchez,  Pontius,  Kugler  cum  aliis  ab  eodem  adductis 
q.  VII.  n.  413. 

nibus  probabilibus  ,  quia  reipsa  argumenta  non  desunt , 
quae  saltern  specie  tenus  alterutri  placito  faveant.  Nos  qui- 
dem  tuto  disceptationem  hanc  dimittere  possemus  ,  nisi 
necessitudinem  quamdam  haberet  cum  agendi  ratione  quam 
circa  eiusmodi  coniugia  tenet  ecclesia ,  quae  obiectum  con- 
stituit  lucubrationis  nostrae.  Siquidem  cerlum  est  identi- 
dem  ecclesiam  dispensare  in  hisce  coniunctionibus  ab  im- 
pedimento  disparitatis  cultus  ;  certum  praeterea  est  eam 
haec  ipsa  coniugia  non  benedicere  ;  certum  denique  est 
ipsam  diversimode  omnino  se  gerere  cum  iis  qui  ita 
coniuncti  sunt  ac  se  gerat  cum  infidelibus  coniugatis :  hos 
enim  quandoque  solutos  vinculo  declarat,  illos  numquam. 

Interim  haec  ipsa  agendi  ratio  erga  hos  coniuges  nobis 
viam  quodammodo  sternit  ad  adoptandam  sententiam  quae 
affirmat  huiusmodi  coniugia  ex  parte  fideli  habere  sacra- 
menti  rationem.  Scilicet  rite  omnibus  perpensis  verior  no- 
bis  videtur  sententia  affirmans  eo  ipso  ,  quod  magis  cohae- 
rens  sit  doctrinae  quam  amplexi  sumus  de  contrahentibus 
sacramenti  huius  ministris ,  et  practicae  ecclesiae  agendi 
rationi. 

Quam  ut  adstruamus  sic  incedimus  :  sententia  illa 
praeferenda  videtur  pro  qua  gravia  militant  rationum  mo- 
menta ;  cui  favere  videtur  ecclesiae  praxis ,  quaeque  nullis 
solidis  argumentis  concutitur.  Talis  porro  est  sententia 
affirmans  in  mixto  coniugio  fidelis  cum  infideli  contrahen- 
tis  sacramentum  haberi. 

Sane ,  prima  ratio ,  quae  pro  hac  militat  sententia  ea 
est ,  quae  desumitur  ex  verbis  Apostoli  I.  Cor.  VII.  14. 
«  Sanctificatus  est  vir  infidelis  per  mulierem  fidelem ,  et 
sanctificata  est  mulier  infidelis  per  virum  fidelem ;  »  Qua- 
tenus  nempe  alteruter  concurrit  et  cooperatur  ad  alterius 
conversionem ;  quod  quidem  fieri  debet  verbo  et  exemplo, 
mutua  dilectione ,  patientia ,  ceterarumque  virtutum  exer- 
citio,  quae  tali  statui  maxime  conveniunt.  Iam  vero,  etiamsi 

cum  non  intervenit  sacramentum  Deus  supplere  gratiis  suis 
actualibus  dicendus  sit  ad  haec  omnia  rite  explenda ,  at- 
tamen  nemo  negaverit  via  ordinaria  in  coniugatis  gratias 
illas  actuales  ex  gralia  sacramentali  profluere ,  quae  ad 
ipsas  ius  tribuit.  Absonum  porro  videtur,  eos  qui  legitime 
contrahunt  per  dispensationem  ecclesiae ,  ex  qua  dispa- 
ritatis  cultus  impedimentum  constitutum  est  ,  toto  vitae 
suae  tempore  gratia  adeo  opportuna  destitui. 

Quod  quidem  confirmatur  ex  primitivorum  fidelium 
conditione ;  nam  spectata  fidelium  paucitate ,  qui  inter  in- 
fideles  commorabantur,  spectatisque  parentum  ac  rei  fa- 
miliaris  complicationibus  ,  saepe  adigebantur  puellac  prae- 
sertim  nuptui  tradi  infidelibus  ;  neque  ecclesia  pro  tem- 
poris  illius  angustiis  vetuit  absolute  illa  coniugia  (25). 
Non  est  vero  censendum  istos  omnes  sacramentali  gratia 
in  eo  statu  destitutos  fuisse. 

Insuper  ecclesia  aliam  omnino  rationem  agendi  in  his 
coniugiis  tenuit,  atque  in  coniugiis  in  infidelitate  initis. 
Siquidem  ea  tamquam  prorsus  indissolubilia  habuit ,  adeo 
ut  quamvis  pars  fidelis  fuisset  ab  infideli  derelicta  ,  aut 
quamvis  infidelis  gravissimis  molestiis  partem  fidelem 
afficcret  fidei  causa ,  seu  non  consentiret  pacifice  ac  sine 
iniuria  Creatoris  cohabitare  cum  parte  fideli ,  numquam 
tamen  ecclesia  permisit  ut  abrumperetur  coniugium  quoad 


(55)  Sane  non  desunt  exempla  qiiamplnra  sive  mulierum  fidelium,  quae 
nupserunt  viris  ethnicis,  sive  contra  fidelium  virorum,  qui  se  nuptiis  copularunt 
cum  infldelibus  mulieribus.  Praesto  sunt  exempla  Eunicis  piae  ac  fidelis  foeminae 
quae  se  iunxerat  cum  ethnico  viro  ex  I.  Tim.  1.  5.  Collat.  Act.  XVI.  I.S.  Caeciliae 
cum  Valeriano ,  s.  Nonnae  cum  Gregorio  seniore,  s.  Monicae  cum  Patricio,  s.  Ma- 
thiklis  cum  Clodoveo,  praeter  illas  de  quibus  refert  Beda  lib.  I.  Histor.  Anglor. 
c.  25.  et  lib.  II.  c.  9.  de  Bertha,  Edelburga,  religiosis  mulieribus  cum  ethnicis  ma- 
trimonio  iunctis,  aliisque  passim  per  id  temporis,  adeo  ut  s.  Hieronymus  lib.  I. 
Contr.  Iovinianum  scripserit:  «Nunc  pleraeque  (christianaemulieres)  iunguntur 
gentibus.»  Utique  ecclesia  has  nuptias  non  probabat ,  imo  patres  eas  carpunt.  Ast 
aliud  est  improbare,  aliud  irritas  facere,  quod  illa  aelate  certe  non  fecit.  Quoad 
levcs  difficultates,  quae  contra  opponi  possent.  Cf.  Collet  n.  247  seqq. 

vinculum  ,  atque  ad  nova  vota  pars  fidelis ,  vivente  adhuc 
coniuge  infideli,  transiret;  secus  ac  staluere  consuevit  circa 
coniugia  in  infidelitate  contracta,  ut  suo  loco  vidimus. 
Iam  vero  diversae  adeo  huius  agendi  rationis  quaenam  pro- 
babilis  causa  assignari  poterit ,  nisi  quod  ecclesia  veluti 
contractum  sacramentalem  spectarit  coniugium  ,  quod  ex 
parte  fideli  ac  baptizata  initum  fuerat  legitime  cum  in- 
fideli  ? 

Sane  14.  Iunii  1708.  insequens  dubium  propositum 
est :  «  Nonnumquam  foeminae  christianae  ex  dispensatione 
nuptias  contrahunt  cum  viris  infidelibus  a  quibus  postea 
abiiciuntur  et  prorsus  deseruntur ;  hae  vero  foeminae  sic 
a  viris  reiectae ,  quod  continere  se  nequeant ,  sponte  nu- 
bunt ,  vel  aliquando  contra  propriam  voluntatem  a  pa- 
rentibus  cum  altero  infideli  ,  qui  baptismum  suscipere 
paratus  est,  vel  cum  christiano  nuptui  collocantur.  Quaeri- 
tur ,  num  istud  secudum  matrimonium  legitimum  sit  et 
validum?»  Sac.  congreg.  sanctiss.  inquisitionis  respondit : 
Negative.  Quare?  nisi  quia  pro  certo  assumpsit,  vel  sal- 
tem  uti  probabilius  habuit  eiusmodi  matrimonium  ex  parte 
fideli  sacramentum  esse  ,  quo  fit  ut  coniugium  prorsus 
indissohibile  evadat?  Nam  si  mixtum  coniugium  spectas- 
set  ut  merum  contractum  naturalem  ,  quemadmodum  in 
pari  casu  dissolvit  connubium  infidelium ,  ita  et  hoc  pa- 
riter  dissolveret. 

Altera  ratio  pro  hac  sententia  petitur  ex  eo  quod  nulla 
appareat  gravis  difficultas,  quominus  verum  agnoscatur 
ex  parte  fidelis  coniugis  sacramentum.  Nam  de  capacitate 
baptizati  non  est  quod  dicamus ,  cum  ea  in  confesso  sit 
apud  omnes ;  itaque  unica  difficultas  reperiri  posset  sive 
ex  parte  ministri  ,  qui  infidelis  censeri  nequit ,  sive  ex 
natura  contractus  et  sacramenti ,  quod  in  individuo  con- 
sistit,  nec  claudicare  potest,  ut  scholis  loquendi  mos  est. 
Aiunt  itaque  aut  in  utroque  contrahente  reperitur  sacra- 

mentum ,  aut  in  neutro  ;  cum  autem  in  infideli  sacra- 
mentum  existere  non  possit ,  neque  in  coniuge  fideli  ha- 
beri  potest ;  eo  vel  magis  quod  sacramentum  rationem  se- 
quatur  contractus ,  cui  nisi  utraque  pars  concurrat ,  exur- 
gere  nequit. 

At  vero  evanescet  eiusmodi  difficultas  si  in  mentem 
revocetur  unumquodque  sacramentum  habere  quidpiam 
sibi  proprium  ,  quod  aliis  non  convenit.  Itaque  ut  de  mi- 
nistro  prius  disseramus ,  nihil  impedit ,  quominus  in  casu 
nostro  sacramenti  minister  possit  esse  pars  contrahens  etsi 
infidelis,  nam  hoc  ex  necessitate  provenit,  ad  eum  mo- 
dum ,  quo  etiam  infidelis  in  necessitatis  casu  potest  esse 
baptismi  administer  (26).  Quod  vero  attinet  ad  contractus 
et  sacramenti  naturam  ,  dicimus  alterum  ab  altero  distingui 
debere.  Nam  quamvis  verissimum  sit  re  unum  idemque 
esse  contractum  et  sacramentum,  cogitatione  tamen  alterum 
ab  altero  distinguitur ,  et  ita  ut  contractus  natura  ac  ra- 
tione  anterior  sit  sacramento ,  quod  ex  illo  dum  actu  con- 
ficitur,  seu  ex  eo  instanti  quo  perfectus  est  ,  exurgit. 
Hinc  fieri  quidem  nequit,  ut  habeatur  contractus  quin 
per  modum  unius  duo  in  aliquid  consentiant  ,  at  nulla 
est  repugnantia  quod  ex  duobus  contrahentibus  alter ,  ob 
eius  incapacitatem ,  sacramentum  non  recipiat ,  recipiat 
vero  ille  qui  ad  sacramentum  idoneus  est.  Quod  pluribus 
exemplis  illustrari  posset ,  siquidem  opus  esset.  Sic  ex  ea- 


(26)  Non  desunt  qui  existiment  in  sacramento  matrimonii  unumquemque 
contrahentium  sibi  ipsi  hoc  sacramentum  administrarc,  cuiusmodi  inter  ceteros 
est  Scotus  d.  26.  q.  1.  n.  15.  quia,  ut  idem  disserit,  etsi  unus  contractum  adae- 
quate  conficere  non  potest,  cum  ad  contractum  omnem  duorum  in  idem  consensus 
requiratur ,  potuit  tamen  sic  a  Deo  constitui  matrimonii  sacramentum ,  ut  quisque 
illud  sibi  ministraret ,  ne  vel  eius  gratia  per  alterius  nequitiam  privaretur ,  vel 
apeccatore  sacramentum  accipiendo,  iniquitati  eius  cooperaretur.  In  hac  aufem 
hypothesi  contrahens  uterque  erit  quidem  minister  integritatis ,  inquit  Henno 
pag.  486.  non  tamen  indivisibilitatis  respectu  sacramenti,  licet  talis  sit  re- 
spectu  contractus.  Apud  Collet  n.  273.  Verum  necesse  non  est  ad  hasce  angustias 
nos  recipere. 

dem  humo  eodemque  humore  quibus  plantae  vivificantur, 
altera  crescit  et  foecundatur ,  quiacapax  est,  altera  arescit, 
quia  mortua  est  et  infoecunda.  Ex  duobus  quibus  uno  eo- 
demque  actu  confertur  absolutio ,  alter  gratia  vivificatur 
sacramentali ,  alter  vero  nequaquam ,  dispositionis  eius- 
dem  defectu ;  et  ita  porro. 

Quum  vero  istae  praecipuae  sint  difficultates  quibus 
haec  thesis  urgetur ,  nec  tamen  eisdem  quatiatur ,  iure 
colligimus  hanc  ceu  veriorem  admitti  posse. 

Ast  quid  sentiendum  de  matrimonio  eorum  infidelium 
ex  quibus  alter  fit  christianus  et  baptizatur,  altero  con- 
iuge  in  infidelitate  permanente ;  evadet  ne  ex  parte  con- 
versi  sacramentum  eiusmodi  coniugium?  Resp.  Negative, 
quia  alioquin  non  posset  ullo  in  casu  dissociari ;  attamen 
certum  est ,  quod  si  infidelis  post  aliquod  tempus  nolit 
amplius  cum  parte  Edeli  sine  iniuria  Creatoris  cohabitare , 
possit  coniugium  solvi,  ita  ut  fidelis  novas  valeat  contra- 
here  nuptias.  Adeoque  dispar  est  ratio  inter  eum ,  qui  le- 
gitima  interveniente  dispensatione,  matrimonium  contrahit 
cum  infideli ,  et  eum ,  qui  ex  infidelitate  ad  fidem  con- 
vertitur.  Illius  enim  coniugium  est  plane  indissolubile  , 
istius  vero  matrimonium  dissolvi  potest,  adeoque  nequit 
in  isto  sacramenti  ratio  agnosci.  Verum  haec  clariora  eva- 
dent  ex  iis,  quae  in  insequenti  articulo  mox  dicturi  sumus. 

ARTICULUS  II. 

Quaestio  expenditur  iuridica  de  potestate  ecclesiastica  in  Matrlrao- 
nia  infidelium  post  unius  vel  utriusque  coniugis  conversionera  , 
nec  non  in  Matrimonia  fideliura  cura  infidelibus. 

Quemadmodum  tripartita  fuit  quaestio  theologica  de 
natura  matrimonii  ante  et  post  utriusque  vel  alterutrius  in- 
fidelis  coniugis  baptismum,  ita  etiam  erit  tripartita  quaestio 
iuridica  quam  modo  subnectimus  de  ecclesiao  hac  in  re 
potestatc  ac  legislatione. 

Tria  enim  potissimum  sunt ,  quae  in  materia  quam 
versamus  potissimum  quaerenda  videntur:  scilicet  quid- 
nam  ecclesia  vel  statuerit  vel  declaraverit ,  aut  saltem  sua 
agendi  ratione  insinuet  primo  quidem  relate  ad  solutionem 
coniugiorum  dum  alter  tantum  ex  infidelibus  coniugibus 
convertitur;  deinde  relate  ad  ratihabitationem  vel  solutio- 
nem  coniugiorum  quae  cum  aliquo  impedimento  in  infide- 
litate  contracta  fuerant ;  denique  relate  ad  dispensationem 
ab  impedimento  disparitatis  cultus ,  quae  fideli  quandoque 
conceditur  ut  matrimonium  inire  possit  cum  infideli. 

Ad  primum  quod  attinet  haud  dissolvi  infidelium  con- 
iugium  per  baptismi  susceptionem  ratum  est  apud  omnes 
iuxta  receptum  illud  iuris  effatum :  Crimina  in  baptismo 
solvunturnon  coniugia  (27),  quod  innititur  Apostoli  verbis: 
«  Si  quis  frater  uxorem  habet  infidelem ,  et  haec  consentit 
habitare  cum  illo,  non  dimittat  illam  (28).»  Ex  quibus 
colligi  facile  potest  habitationem  fidelis  coniugis  cum  in- 
fideli  post  conversionem ,  secluso  periculo,  licitam  esse, 
prout  reipsa  primis  ecclesiae  seculis  non  modo  licita ,  sed 
insuper  necessaria  quandoque  fuit ,  quae  postea  in  arbitrio 
fidelis  conversi  relicta  est,  nec  nisi  cum  iudaeis  in  non- 
nullis  regionibus  fuit  demum  prohibita  (29). 

Posse  tamen  coniugium  dissolvi  cum  alter  convertitur , 
et  coniux  alter  in  sua  permanet  infidelitate ,  nec  vult  sine 
iniuria  Creatoris  cum  parte  fideli  cohabitare  omnino  cer- 
tum  est.  Ast  id  non  fit  ex  auctoritate  ecclesiae ,  quae  non 
potest  dissolvere,  quod  Deus  coniunxit,  neque  ad  id  po- 
testatem  hanc  a  Deo  est  assecuta,  sed  immediate  a  Dei 
privilegio  in  fidei  favorem ,  ut  exponit  cum  communi  theo- 


(27)  Sic  in  conc.  meldensi  celebr.  an.  845.  cap.  1 .  habeturque  cap.  Si  quis.  28. 
q.  2.  etiterum  in  cap.  Numquid  28.  q.  1.  ex  Innocentio  I.  ep.  22.  et  in  cap.  Quanto 
de  divortiis;  et  cap.  Gaudemus  ex  Innocentio  III. 

(28)  I.  Cor.  VII.  12. 

(29)  Cf.  Pontium  op.  cit.  lib.  VII.  c.  XLVIII.  ubi  de  hoc  argumento  copiose  agit. 

logorum  Benedictus  XIV.  innixus  illis  Apostoli  verbis  1 .  Cor. 
VII.  15.  «  Quod  si  infidelis  discedit,  discedat,  non  enim 
servituti  subiectus  est  frater,  aut  soror  in  huiusmodi,  in 
pacem  autem  vocavit  nos  Deus  (30).» 

Verum  cum  ex  iure  canonico  constitutum  sit ,  ut  ante 
dissolutionem  interpellatio  fiat  a  parte  fideli  ,  num  velit 
coniux  infidelis  ad  Christi  fidem  converti ,  ac  sine  con- 
tumelia  Creatoris  secum  cohabitare,  hac  interpellatione 
non  interposita ,  nequit  fidelis  novas  inire  nuptias ,  prout 
episcopo  hac  de  re  sciscitanti  responsum  est  a  sac.  con- 
greg.  concilii  die  23.  Ian.  an.  1603.  «  Sacra  congregatio 
censuit  ita  respondendum ,  minime  posse  praedictos  ad  ve- 
ram  fidem  conversos  accipere  alias  fideles  uxores,  nisi  prius 
constiterit  utrum  primae  voluerint  cum  eis  permanere  vel 
non.  Quod  si  noluerint  cohabitare ,  vel  si  voluerint ,  non 
tamen  absque  contumelia  Creatoris ,  vel  ut  conversos  ad 
mortale  peccatum  pertrahant ,  tunc  posse  alias  fideles  ac- 
cipere  uxores.  Si  cohabitare  absque  Creatoris  contumelia 
velint,  et  absque  eo  quod  conversos  ad  mortale  peccatum 
pertrahant ,  quamvis  veram  agnoscere  fidem  noluerint , 
non  posse  conversos  alias  fideles  accipere  uxores.  Non 
sufficere  ea ,  quae  proponuntur ,  nempe  loci  distantiam , 

(30)  De  syn.  lib.  VI.  c.  IV.  n.  3.  et  lib.  XIII.  cap.  XXI.  Atque  hic  animadver- 
tere  iuverit  tres  casus  esse  in  iure  expressos,  in  quibus  matrimonium  infidelium 
dissolvitur,  altero  coniugum  ad  fidem  christianam  transeunte  primus  est,  si  infi- 
delis  renuat  babitare  cum  fideli  converso,  velitque  discedere  (excepto  casu  quo 
quis  utatur  iure  suo,  nempe  cum  iidelis  ante  aut  post  conversionem  adulterium 
commiserit).  Qui  primus  casus  habetur  cap.  Simili  modo;  cap.  Uxor  28.  q.  I. 
cap.  Quanto  et  cap.  Gaudemus.  De  divortiis.  •  Secundus  casus  est ,  si  infidelis 
noiit  cohabitare  sine  contumelia  Creatoris,  titi  cum  non  audit  nomen  eius  sine 
despectu ,  eius  laudes  prohibet ,  domesticos  ad  defectionem  hortatur ;  habeturque 
in  cit.  cap.  Simili  modo;  cap.  Quanto;  cap.  Gaudemus  et  cap.  Inftdelis.  Tertius 
est,  si  pertrahat  ad  peccatum  mortale,  prout  pariter  habetur  in  cit.  cap.  Quanto; 
cap.  Gaudemus;  cap.  Uxor  et  cap.  Idololatria  nec  non  cap.  Non  solum  28.  q.  1. 
Haec  distinguenda  erant,  quia  necesse  haud  est  ad  dissolutionem  omnia  simul 
concurrant ,  sed  satis  est  ut  unum  alterumve  ex  his  singillatim  occurrat.  Cf.Pon- 
tium  lib.  VII.  cap.  48.  n.  13. 

difficultatem ,  ac  praesumptionem ,  cum  constare  debeat  de 
voluntate  ipsarum  uxorum  infdelium  (31).» 

Ast  hac  de  re  nec  paucae  nec  leves  difficultates  obor- 
tae  sunt,  quas  expendere  libet,  siquidem  pro  opportu- 
nitate  casibus  qui  identidem  obvenire  solent,  solvendis 
inservient. 

Etenim  1 .  non  raro  contingit ,  ut  qui  ex  infidelitate 
ad  veram  fidem  convertuntur ,  plures  duxerint  uxores  , 
nec  nisi  uni  post  baptismum  adhaerere  possunt.  Hinc 
quaesitum  est  quam  ex  illis  debeant,  aut  possint  retinere, 
quasque  dimittere  ?  Profecto  si  omnes  uxores  illae  christia- 
nam  fidem  professae  fuerint ,  vel  se  paratas  offerant  ad 
eam  profitendam  ,  qui  conversus  est  debet  primam  in  gen- 
tilitate  ductam  uxorem  retinere  ;  quia  haec  sola  extitit 
legitima  uxor ,  ceterae  vero  omnes  illegitimae  haberi  de- 
bent.  Nam  iuxta  divinam  institutionem  nonnisi  unus  cum 
una  permanere  potest  iuxta  illud,  et  erunt  duo  in  carne 
una;  quo  divino  praecepto  vel  ipsi  ethnici  obligantur , 
multo  vero  magis,  si  polygamia  vetita  sit  iure  naturali, 
prout  non  pauci  theologi  sentiunt  ,  quod  nos  suo  loco 
expendemus.  Itaque  si  prior  uxor  veram  fidem  amplexa  sit, 
aut  se  ad  illam  amplectendam  exhibeat ,  absque  dubio  haec 
retinenda  erit  (32). 

Quod  si  prima  converti  nolit ,  reliquae  autem ,  scili- 
cet  secunda ,  tertia ,  aut  quarta ,  paratas  se  exhibeant  ad 
veram  profitendam  fidem ,  quum  omnes  ,  ex  dictis ,  ille- 
gitimae  fuerint  uxores ,  quumque  difficile  sit  omnino  Indos 
praesertim  ad  secundam  potius  quam  ad  aliam  retinendam 
cogere,  ne  praepediretur  ipsis  aditus  ad  ecclesiam,  libertas 
hac  in  re  rom.  pontificum  providentia  declarata  est  atque 
asserta.  Nam  s.  Pius  V.  de  Indis,  penes  quos  frequentior 

.  * 

(31)  Lib.  10.  Decretor.  pag.  55. 

(32)  Cf.  s.  Thom.  in  4.  Sentent.  d.  39.  qu.  unica  art.  3.  ad  4.  nec  non  San- 
cbez  libSpi.  disp.  73.  n.  4.  et  5.  qui  plures  allegat  pro  liac  sententia  tbeologos. 

eiusmodi  casus  viget ,  haec  statuit :  «  Nos  statui  dictorum 
Indorum  paterno  affectu  benigne  consulere ,  atque  ipsos 
episcopos  et  ministros  huiusmodi  scrupulis  eximere  vo- 
lentes,  motu  proprio,  et  ex  certa  scientia  ac  de  aposto- 
licae  potestatis  plenitudine  ,  ut  Indi  ,  sicut  praefertur  , 
baptizati ,  et  in  futurum  baptizandi  ,  cum  uxore  ,  quae 
cum  ipsis  fuerit  baptizata ,  et  baptizabitur ,  remanere  va- 
leant ,  aliis  dimissis  ,  apostolica  auctoritate ,  tenore  prae- 
sentium  ,  declaramus  matrimonium  huiusmodi  inter  eos 
consistere(33).» 

Huius  indulti  apostolici  vi  consequitur  non  modo  posse 
conversum  hunc  idololatram  primam  uxorem,  quae  con- 
verti  non  vult ,  dimittere ,  verum  etiam  ex  pluribus  antea 
ductis  uxoribus,  quae  animo  comparatae  sint  ad  baptismum 
suscipiendum  seligere  posse  quamcumque  voluerit  ,  seu 
eam,  quam  praeter  ceteras  diligit,  sive  secunda,  sive 
tertia,  aut  quarta  fuerit.  Siquidem,  prima  dempta,  quae 
sola  vera  ac  legitima  uxor  extitit ,  reliquae  omnes  pari  ra- 
tione  sunt  illegitimae,  adeoque  in  conversi  est  facultate 
ex  his  illam  eligere  in  uxorem  quam  maluerit.  Immo 
etiam ,  si  nullam  ex  ipsis  ducere  vellet ,  posset  aliam  extra- 
neam  mulierem  fidelem  in  matrimonium  ducere,  ut  per 
se  patet. 

Cum  vero  supplicatum  fuisset  apud  sac.  congreg.  su- 
premae  inquisitionis  ab  episcopo  quebecensi  in  America 
septentrionali  ad  barbarorum  facilius  promoYendam  conver- 
sionem,  penes  quos  viget  polygamia,  ut  venia  daretur 
concedendi  conversis  se  iungere  cum  qualibet  uxore  ex 
eis  quas  antea  duxerant,  omissa  obligatione  retinendi  pri- 
mam,  quam  saepe  declaratum  est  esse  solam  legitimam 
uxorem ;  res  infecta  cessit ;  seu  potius  temperamento  quo- 
dam  sac.  congregatio  usa  est.  Nam  expendendum  esse 
censuit  num  agatur  de  hominibus,  qui  in  infidelitate  ve- 

(33)  Apud  Bened.XlV.  Desynodo  lib.  XM.  c.  21.  n.  3. 

rum  matrimonium  inire  voluerint,  et  non  potius  de  iis, 
qui  vagantes  assuetique  mulierum  contuberniis  ,  mulieri- 
bus  pluribus  se  se  coniungunt,  veri  nominis  inire  voluisse 
matrimonia  non  praesumuntur.  In  primo  quidem  casu  , 
Yidelicet  quando  agitur  de  vero  inito  matrimonio ,  dubium 
esse  non  posse  s.  congregatio  existimavit,  infideles  plu- 
res  uxores  habentes ,  post  conversionem  suam  ,  debere  pri- 
mam  uxorem  retinere,  si  et  ipsa  baptismum  suscipiat, 
vel  saltem  habitare  cum  illo  assentiatur  absque  iniuria 
Creatoris.  In  altero  autem  casu,  scilicet  quando  agitur  de 
matrimoniis  de  quibus  serio  dubitari  possit  utrum  vera 
fuerint  matrimonia ,  an  contubernia  tantummodo  ex  cupi- 
ditate  cum  mulieribus  inita,  sac.  congregatio  censuit  infi- 
delem ,  qui  ad  fidem  convertitur ,  posse  post  conversio- 
nem  suam  eligere  quamcumque  velit  ex  mulieribus  iam 
sibi  coniunctis  ,  modo  et  ea  ad  fidem  catholicam  conver- 
tatur  ,  baptismum  suscipiat,  consensu  ad  matrimonium 
expresso  per  verba  de  praesenti,  vel  etiam  posse  matri- 
monium  inire  cum  alia  qualibet  catholica  muliere  (34). 

Insuper  Gregorius  XVI.  ex  suffragio  eiusdem  congreg. 
id  ipsum  probavit ,  renovato  tamen  consensu ,  si  matrimo- 
nium  in  prima  hypothesi  (de  prima  vera  uxore)  contrahitur 
cum  secunda  vel  tertia  coniuge,  addita  facultate  dispensandi 
ab  interpellatione  coniugis  primae ,  quoties  aut  fieri  reipsa 
nequeat  ,  aut  si  fieret  ,  nullius  utilitatis  fore  reputetur 
iuxta  ea ,  quae  a  sa.  me.  Benedicti  XIV.  lib.  XIII.  De  sy- 
nodo  dioecesana  cap.  XXI.  traditur. 

Insuper  cum  matrimonium  non  dissolvatur  in  actu 
ipsius  conversionis  ,  aut  susceptionis  baptismi ,  ut  nonnulli 
perperam  autumarunt  (35),  sed  tantum  cum  fidelis  ad  se- 
cundas  nuptias  transit ;  exinde  fit ,  ut  si  antequam  con- 

(34)  8.  Iun.  1836. 

(35)  Inter  quos  Panormitanus,  in  cap.  Quanto,  Ostiensis  in  idem  cap.,Ri- 
ciiardus  in  4.  d.  39.  art.  2.  in  solut.  ad  dubium  2.  s.  Antoninus  3.  q.  tit.  2.C.6. 

versus  novas  nuptias  ineat  prima  uxor  ad  fidem  converta- 
tur ,  ipse  teneatur  illam  cum  qua  coniugium  in  infideli- 
tate  contraxerat  retinere ,  quia  adhuc  perseverat ,  prout 
expresse  declaravit  Innocentius  III.  in  cap.  Gaudemus  in- 
quiens :  «  Quod  si  conversum  ad  fidem  et  illa  conversa  se- 
quatur  antequam  per  causas  praedictas  legitimam  ille  du- 
cat  uxorem,  eam  recipere  compellatur.» 

Quod  si  infidelis  conversus  qui  novas  intendit  cum 
fideli  nuptias  inire,  nequeat  prout  a  iure  praescribitur  > 
interpellare  coniugem  infidelem  utrum  velit  secum  habi- 
tare,  et  quidem  sine  Creatoris  contumelia  ac  Dei  offensa, 
eo  quod  absens  reperiatur  quacumque  ex  causa ,  aut  quia 
ductus  fuit  in  captivitatem ,  aut  quia  longum  iter  susce- 
pit ,  ignoraturque  ubi  degat  aut  lateat ,  huic  incommodo , 
quod  non  raro  accidit  etiam  ab  apostolica  sede  provisum 
est.  Nam  Gregorius  XIII.  suis  litteris  occurrit ,  scribens :  / 
«  Quoniam  saepe  contingit  multos  utriusque  sexus  infi- 
deles  post  contracta  gentili  ritu  matrimonia  ex  Angola  , 
Aethiopia ,  Brasilia ,  et  aliis  indicis  regionibus  ab  hosti- 
bus  captos  a  propriis  finibus  ,  et  propriis  coniugibus  in 
remotissimas  regiones  exterminari ,  adeo  ut  ipsi  captivi , 
et  qui  in  patria  remanent ,  si  postea  ad  fidem  convertan- 
tur ,  coniuges  infideles  tam  longo  intervallo  disiunctos , 
an  sine  contumelia  Creatoris  secum  habitare  velint ,  ut  par 
est ,  monere  nequeant ,  vel  quia  interdum  ad  hostiles  ac 
barbaras  provincias  ne  nuntiis  quidem  accessus  pateat, 
vel  quia  ignorant  prorsus  in  quas  regiones  fuerint  transacti, 
vel  quia  itineris  longitudo  magnam  afferat  difficultatem ; 
idcirco  nos  attendentes  huiusmodi  connubia  inter  infideles 
contracta ,  vera  quidem ,  non  tamen  adeo  rata  censeri , 
ut  necessitate  suadente  ,  dissolvi  non  possint  ,  singulis 
dictorum  locorum  ordinariis  et  parochis  et  presbyteris  so- 
cietatis  Iesu  ad  confessiones  audiendas  ab  eiusdem  socie- 
tatis  superioribus  approbatis ,  et  ad  dictas  regiones  pro 

tempore  missis  ,  vel  in  illis  admissis  ,  concedimus  fa- 
cultatem  dispensandi  cum  quibuscumque  utriusque  sexus 
christifidelibus  incolis  dictarum  regionum  ,  et  serius  ad 
fidem  conversis  ,  qui  ante  baptismum  matrimonia  con- 
traxerant ,  vel  eorum  quilibet ,  etiam  superstite  coniuge 
infideli ,  et  eius  consensu  minime  requisito ,  responso  non 
expectato ,  matrimonium  cum  quovis  fideli  ,  alias  tamen 
rite  contrahere ,  ei  in  eis  postea  carnali  copula  consum- 
matis ,  quoad  vixerint  remanere  licite  valeant ,  dummodo 
constet  etiam  summarie  et  extraiudicialiter  coniugem  absen- 
tem  moneri  legitime  non  posse ,  aut  maritum  intra  tempus 
eidem  monitioni  praefixum  suam  voluntatem  non  signifi- 
casse.  Quae  quidem  matrimonia,  etiamsi  postea  innotuerit 
coniuges  priores  infideles  suam  voluntatem  iuste  impeditos 
declarare  non  potuisse ,  et  ad  fidem  etiam  tempore  transacti 
secundi  matrimonii  conversos  fuisse,  nihilominus  rescindi 
numquam  debere,  sed  valida  et  firma  esse(36).» 

Ex  quibus  litteris  aliqui  intulerunt  eiusmodi  dispen- 
sationem  seu  indultum  fieri  rom.  pontificum  auctoritate , 
eoque  coniugium  in  infidelitate  contractum  dissolvi  ,  ast 
perperam :  ut  enim  animadvertit  Benedictus  XIV.  hisce  in 
rerum  adiunctis  summus  pontifex  non  se  gerit ,  nisi  uti 
divini  iuris  interpretem,  qui  decernit  in  fidei  favorem 
Deum  eiusmodi  coniugium  dissolvere  (37). 

Huic  Gregoriano  Brevi  innixa  synodus  vicariatus  sutchu- 
ensis  habita  in  districtu  civitatis  Tcong  King  Tcheou  im- 
perii  sinensis  an.  1803  ,  cuiusque  actu  probata  sunt  a 
sac.  congreg.  de  propaganda  fide ,  haec  ad  praxim  adnota- 
vit.  «  Noverint  missionarii,  quibus  concessa  est  facultas 
dispensandi  ab  interpellatione  ,  ea  non  uti  nisi  ad  nor- 
mam  Brevis  Gregorii  XIII.;  scilicet,  ut  non  dispensetur  , 
nisi  quando  fidelis  coniugem  infidelem  absentem ,  an  sine 

(36)  Apud  Pontium  loc  cit.  n.  23. 

(37)  Cf.  De  synodo  loc.  cit.  u.  6  seqq. 

contumelia  Creatoris  secum  habilare  velit ,  ut  par  est , 
monere  nequit ,  vel  quia  interdum  ad  hostiles  et  barbaras 
provincias  ne  nunciis  quidem  accessus  pateat;  vel  quia 
prorsus  ignoretur  in  quas  regiones  fuerit  transactus;  vel 
quia  itineris  longitudo  magnam  affert  difficultatem  ;  et 
praeterea  rarissime  et  in  casu  urgentis  necessitatis.  Extra 
hos  casus  omnino  fieri  debet  interpellatio ,  etiamsi  inutilis 
aut  periculosa  videatur,  si  fidelis  velit  ad  alias  nuptias 
transire ;  nec  ab  ea  dispensari  potest  sive  timeatur ,  ne 
infidelis  interpellatus ,  sicut  prima  vice  uxorem  vendidit 
eamdem  recuperatam  iterum  vendat;  sive  praesumatur 
cum  fundamento ,  vel  ex  dissensionibus  coniugum  in  prae- 
cedenti  cohabitatione  ,  vel  ex  alia  quavis  circumstantia 
partem  infidelem  nolle  redire.  Quod  si  periculum  adsit, 
ne  facta  interpellatione ,  exinde  oriatur  molestia  seu  per- 
secutio  contra  christianos ,  huiusmodi  casus  deferatur  ad 
vicarium  apostolicum  ,  ut  s.  sedes  consulatur,  prout  re- 
sponsum  est  in  congregatione  s.  officii  an.  1769.  De  duo- 
bus  porro  dumtaxat  fieri  debet  interpellatio  nempe  1 .  num 
pars  infidelis  velit  converti ;  2.  num  saltem  velit  cohabi- 
tare  absque  contumelia  Creatoris. 

Advertant  iidem  missionarii ,  fidelem  cum  quo  dispen- 
satur ,  non  posse  novum  matrimonium  inire  ,  nisi  cum 
fideli  baptizata  ,  minime  vero  catechumena  (38).  Praeterea 
adhuc  diligenter  observent ,  quod  in  unoquoque  illorum 
casuum  in  quibus  necessarium  iudicabunt  dispensare  ab 
interpellatione ,  non  sufficiat ,  ut  omnino  sint  persuasi  de 
impossibilitate ,  aut  difficultate  illam  exequendi ,  sed  opor- 


(38)  Et  vero  sic  decisum  fuit  a  sac.  congreg.  de  propag.  fide  in  responsione 
data  dubio  proposito  a  D.  Ghislein  missionario  Pekini,  nimirum:  «Niim  verba 
o.  Pauli  I.  Cor.  c.  7.  v.  15.  Quod  si  infidelis  discedit,  discedat,  ita  intelligenda 
etiam  sint  de  catechumenis ,  seu  potius,  utrum  Titius  catechumenus  possit  du- 
cere  Bertham  catechumenam ,  et  a  suo  marito  inhdeli  propter  religionem  repu- 
diatam?»Resp.  16.  lanuar.  1683.  «Verba  illa  sancti  Pauli  non  esse  intelligenda 
de  calechumenis ,  sed  de  baptizatis  tantura.» 

tebit ,  ut  faciant  processum  summarium  et  scriptum ,  quo 
pro  omni  tempore  futuro  appareat,  vel  ex  eo,  quod  in- 
terpellatus  non  respondet  ,  aut  quia  ignoratur  ubi  sit ; 
aut  quia  dedit  argumentum  reipsa  aperti  sui  dissensus ; 
aut  quia  tandem  in  tanta  est  distantia ,  ut  interpellatio  ad 
illum  pervenire  nequeat,  aut  saltem  res  est  multum  dif- 
ficilis ;  iste  enim  praevius  processus  summarius  nascitur 
ex  litteris  et  spiritu  Brevis  gregoriani. 

Quamvis  in  folio  facultatum ,  quae  missionariis  con- 
ceduntur,  sequens  facultas  legatur.«Dispensandi  cum  gen- 
tilibus  et  infidelibus  plures  uxores  habentibus  ,  ut  post 
conversionem ,  et  baptismum  quam  ex  illis  maluerint ,  si 
etiam  illa  fidelis  fiat,  retinere  possint,  nisi  prima  volue- 
rit  converti  (39).  Nihilominus  eorum  conscientia  oneratur, 
qui  uti  non  debent  tali  facultate,  nisi  ad  normam  supradicti 
Brevis  gregoriani ,  stilicet ,  ut  non  dispensetur  ab  interpel- 
latione  primae  uxoris ,  nisi  in  casibus  in  Brevi  expressis : 
sufficit  autem  ,  ut  interpelletur  ,  si  velit  converti  (40).» 

Facile  est  colligere  ex  huius  synodi  actis  ,  quod  hu- 
iusmodi  dispensationes  rom.  pontificum  Pii  V.  et  Grego- 
rii  XIII.  quamvis  spectata  in  stricto  iure  dispensationum 
natura ,  extendi  nequeant  m  paritate ,  aut  etiam  identitate 
casuum  ad  alias  gentes  praeter  illas  in  quarum  favorem 
datae  sunt ,  tamen  istae  ,  quae  in  favorem  Indorum ,  An- 
golae,  iEthiopiae  etBrasiliae  fuerunt  concessae  (41),  exten- 
sae  etiam  sint  ad  missiones  sinici  imperii  (42). 


(39)  Immo  iamdiu  constituerat  Paulus  III.  1.  lunii  1537.  in  BuIIa  Altitudo, 
edicens :  «  Qui  ante  conversionem  plures  habebant  uxores  et  non  recordantur 
quam  primo  acceperint,  cum  veniunt  ad  fidem,  unam  ex  illis  accipiant  quam 
voluerint,  et  cum  ea  matrimonium  contrahant  per  verba  de  praesenti.» 

(40)  Cap.  X.  n.  8.  Bomae  1822. 

(41)  Sane  Benedictus  XIV.  De  synodo  lib.  VIII.  cap.  XXI.  §.  6.  scribit :  «Duae 
illae  constitutiones  s.  Pii  V.  et  Gregorii  XIII.  certas  quasdam  regiones  tantum- 
modo  complectuntur ,  neque...extendi  possunt  ad  alias,  quamtumvis  rationis  ac 
circumstantiarum  paritas,  autidentitas,  id  suadere  videatur.» 

(42)  Ut  patet  ex  ipsa  synodi  sutchuensi. 

Verum  sciscitari  quis  posset :  in  illis  omnibus  regio- 
nibus  in  quarum  gratiam  apostolica  privilegia  data  sunt , 
quid  facto  opus  sit,  si  interposita  interpellatione ,  infide- 
lis  nihil  respondeat?  Poterit  ne  conversus  novas  cum  fideli 
iungere  nuptias  ?  Negari  haud  posse  videtur ,  ratione  habita 
iuris  communis ,  iuxta  quod  ille  qui  interpellatus  non  re- 
spondet,  perinde  est  ac  si  declararet  nolle  cohabitare  (43). 

Sed  quid ,  si  infidelis  converti  quidem  renuat ,  con- 
sentiat  tamen  cohabitare  sine  contumelia  Creatoris?  Non 
desunt  qui  affirment  etiam  hoc  in  casu  posse  dissolvi  con- 
iugium  ;  quia  quamvis  promittat  se  velle  cohabitare  absque 
Creatoris  iniuria  ,  tamen  id  plerumque  praestare  impos- 
sibile  est ;  nam  pravo  suo  exemplo  filios  ac  familiam  per- 
vertet;  quare  idem  est  nolle  converti  ac  velle  discedere  (44) . 
Id  forte  admitti  posset  illis  in  regionibus  in  quibus  lege 
ecclesiastica  cohabitatio  fidelis  cum  infideli  interdicta  est; 
infidelis  enim ,  qui  eam  legem  novit ,  et  nihilominus  con- 
verti  renuit ,  perinde  est  ac  si  declaret  se  discedere  velle. 
Quo  in  casu  posset  fidelis  ad  nova  vota  transire,  prout 
nonnulli  sentiunt  (45) .  Ast  absolute  id  admitti  non  posse 
videtur;  si  enim  res  ita  se  haberet,  quorsum  in  iure  ca- 
nonico  tot  appositae  clausulae  fuissent ,  si  illis  attenden- 
dum  minime  foret  (46)? 


(43)  Cf.  Verricelli  op.  De  aposlolicis  missionibus  loc.  cit.  dub.  XVI.  n.187. 
ubi  plures  pro  hac  sententia  allegat  auctores. 

(44)  Ita  ex  s.  Augustino,  ut  ipsi  aflirmant,  lib.  I.  De  adullerin.  coniugiis 
c.XIX.  Sanchez  Iib.  VII.  disp.  74.  n.  9.  Henriquez  lib.  II.  cap.  8.  aliique  colligunt. 

(45)  Scilicet  Sotus  in  4.  d.  39.  q.  un.  art.  4.  Sanchez  loc.  cit.  Comitolus  Iib.  I. 
cap.  124 .  n.  6.  Cornel.  a  Lapide  in  I.  Cor.  VII.  n.  175.  Verricelli  loc.  cil.  n.  183. 

(46)  Sic  enim  in  cap.  Quanto.  De  divortiis  staluitur :  «  Si  alter  infidelium 
coniugum  ad  fidem  catholicam  convertatur,  altervero  vel  nullo  modo,  xelnonsine 
blasphemia  divini  nominis  ,  vel  ut  eum  pertrahat  ad  mortale  peccatum  ei  coha- 
bitare  noluerit;  quirelinquitur,  ad  secunda,si  voluerit,  vota  transibit»Ita  etiam 
in  cap.  Gaudemus.  Vidimusque  id  expresse  declaratum  a  sac.  congreg.  concilii , 
et  a  constitution.  pontificiis. 

Ceterum  controversia  pendet  ab  intelligentia  verborum  s.  Pauli  Si  discedit 
discedat,  quae  alii  inlelligunt  de  consilio  cum  s.  Augustino  1.  c.  alii  deprae- 
II 

Dicendum  potius  divinum  privilegium  de  dissolutione 
coniugii  in  fidei  favorem  reviviscere ,  cum  ab  initio  quidem 
infidelis  assentit  pacifice  cum  fideli  coniuge  habitare.  ac 
sine  Creatoris  iniuria ,  post  vero  aliquod  brevius  aut  lon- 
gius  tempus  iurgia  ob  christianae  religionis  professionem 
movet  ,  atque  impedire  adnititur  fidelem  coniugem  ,  ne 
libere  ad  eiusdem  religionis  praescriptum  vivat;  aliaque 
his  similia  peragit ,  quae  cum  religione  christiana  con- 
sistere  nequeunt.  Cum  his  in  adiunctis  reipsa  patefaciat 
infidelis  se  nolle  sine  iniuria  christiani  nominis  cum  fideli 
cohabitare,  fidelis  poterit  iure  suo  uti  (47). 

cepto.  Sed  Sstud  sive  consilium  sive  praeceptum  perdurat  ne,  an  vero  cessavit? 
luxta  Sanchez  1.  c.  Pontium  lib.  VII.  c.  48.  Clericatum  decis.  XI.  cessavit  ob  diver- 
sitatem  temporum  ac  circumstantiarum,  utait  s.Th.suppl.q.90.aI.59.  art.  3.ad2. 
«  Sed  nunc  pari  passu,  scribit,  ambulant  utrique  gentiies  et  iudaei,  quia  utrique 
obstinati  sunt ;  et  ideo  nisi  uxor  infidelis  converti  velit,  non  permittitur  ei  coha- 
bitare,  sivesit  gentilis,  sive  iudaea.»Cf.  etiamq.  110.  art.  3.  ad  3. 

Contra  vero  alii  contendunt  adhuc  perdurare,  iuter  quos  Lauraea  De  indis- 
solub.  matrim.  disp.  XVI.  art.  II.  scribens:  «  Antiquis  temporibus  usque  ad 
sec.  XII.  id  fuit  in  ecclesia  servatum,  ergo  id  etiam  nunc  observandum.  Neque 
alius  Paulus,  neque  alias  pontifex  idrevocavit;  igitur  cum  maneattar,  in  suo 
robore  absolute  est  observanda.»Sane  Innoc.  III.  cap.  Gaudemus. »Fide\es,  ait, 
huiusmodi  matrimonialiter  copulati  libere  possunt  et  Ucite  pcrmanere.» 

(47)  Atque  ita  decretum  est  in  congreg.  8.  off.  ad  quam  delatus  est  casus 
insequens  ex  coccinensi  missione  an.  1759.  die  1.  Aug.  sub  Clemente  XIII.  «  Saepe 
contingit,  ut  ex  duobus  infidelibus  alter  convertatur  ad  fidem,  alter  converti 
quidem  nolit,  consentiat  tamen  cohabitare  cum  fideli  sine  contumelia  Creatoris... 
Quare  fidelis  infidelem  non  dimittit,  sed  cohabitare  pergunt  ut  coniuges,  idque 
ad  aliquos  eliam  annos:  at  postea  infidelis  mutata  voluntate ,  non  solum 
converti  non  vult,  sed  tcntat  fidelem ,  vel  discedit,  imo  ad  alias  nuplias 
transit.» 

Quaeritnr  l.  An  in  hoc  casu  possit  etiam  fidelis  derelictus  discedere,  et  ad 
nlias  nuptias  transire? 

Resp.  Ad  l.  In  casn  de  quo  agitur,  affirmative. 

Deinde  proponuntur  etiam  alia  dubia,  ut  sequitur: 

2.  An  hoc  privilegium  solum  locum  habeat,  quando  infidelis  discedit  odio 
fidei ;  an  etiam  quando  discedit  propter  discordias ,  vel  aliam  causam  a  fide 
diversam? 

3.  Num  possit  fidelis  transire  ad  alias  nuptias,  quando  infidelis  quacumque 
de  causa  ab  eo  discessit,  nec  sciri  possit,  vivat  adhuc  necne? 

4.  An  fidelis,  qui  ex  dispensatione  valide  contraxit  matrimonium  cum  in- 
fideli  transire  possit  ad  alias  nuptias,  si  infidelis  discedat,  vel  cohabitare  nolit, 
vel  eam  pertrahat  ad  mortale  peccatum  ? 

Multo  vero  minus  potcst  fidelis  conversus  discedere 
a  coniuge  infideli  ac  novas  iniro  nuptias  cum  affulget  spes 
conversionis  coniugis  huius  infidelis  ,  prout  in  concilio 
limano  a  Sixto  V.  probato  constitutum  est  his  verbis :  «  Si 
infidelis  spem  suae  conversionis  ostendat  ,  christianus  \ 
nullo  modo  ad  alias  nuptias  transeat ,  quemadmodum  sa- 
cris  canonibus  est  definitum  ;  sed  coniugis  lucrum  in  Chri- 
sto  expectet ;  si  vero  differat  conversionem  suam  ,  neque 
tamen  baptizatae  coniugi  perniciosus  existat,  avertendo 
a  fide,  aut  ad  peccatum  mortale  pertrahendo  (caeterum 
cum  id  fit ,  sacri  canones  eos  necessario  separandos  esse 
volunt  et  christiano  novi  coniugii  potestatem  tribuunt)  tunc 
et  expectandum  adhuc  per  semestre  tempus,  et  assidue 
interim  de  sua  conversione  admonendum.  Transacto  sex 
mensium  spatio  ,  res  ad  episcopum  deferatur ,  qui  perspe- 
cta  bene  causa  infidelis ,  declarat  fideli  copiam  esse  aliud 


5.  An  aliquo  et  quanto  temporc  possit  fidelis  post  conversionem  cohabitare 
cum  infideli,  quin  privetur  potestate  transeundi  ab  alias  nuptias?  —  Resp. 

Ad  2.  Cum  militet  ex  parte  coniugis  conversi  favor  fidei,  eo  potest  uti , 
quacumque  ex  causa,  dummodo  iusta  sit,  nimirum  non  dcderit  iustum  ac  ra- 
tionabile  motivum  alteri  coniugi  discedendi. 

Ad  3.  Remittendam  esse  interpeliationem,  qua  intimctur  coniugi  infideli, 
an  velit  converti ,  a  qua  interpellatione  apostolica  sedes,  iustis  de  causis  dispensat. 

Ad  4.  Si  fidelis,  pracvia  dispensatione ,  contraxit  matrimonium  cum  infi- 
deli,  censetur  illud  contraxissc  cum  explicita  conditione  :  dummodo  nimirum 
infidelis  secum  cohabitare  velit  absque  contumelia  Creatoris:  quare  si  infidelis 
non  servct  supradictam  conditionem ,  adhibenda  sunt  iuris  remedia,  ad  hoc,  ut 
eam  servet;  alias  separari  debent  quoad  torum  et  cohabitationem,  non  tamen 
quoad  vinculum;  quocirca  in  casu  de  quo  agitur,  coniuge  infideli  superstite, 
non  poterit  ad  alia  vota  transirc. 

Ad  5.  Conversus  ad  fidem,  in  ipso  conversionis  momento  non  intelligitur 
solutus  a  vinculo  matrimonii  cum  infidcli  adhuc  superstite  contracti.  Sed  tunc 
acquirit  tantummodo  ius  transeundi  ad  alias  nuptias  cum  coniuge  tamen  fideli, 
idque  si  coniux  infidelis  renuat  post  interpellationem  converti.  Ceterum  tunc 
sohira  coniugii  vinculum  dissolvitur,  quando  coniux  conversus  transit  cum  ef- 
fectu  ad  alias  nuptias.  Si  gentilis  conversus  anle  susceptionem  baptismi  habebit 
plures  uxores,  et  prima  recuset  amplecti  fidem,  tunc  legitime  potcst  quandibet 
ex  illis  retinere,  dummodo  fidelis  fiat.  Sed  in  hoc  casu  contrahentes  niutuum 
conscnsum  coram  parocho  ct  testibus  renovare  debent.» 

Haec  volui  adtexere  ob  argumenti  ncxum,  et  ad  cius  pleniorem  cognitionem. 

matrimonium  ineundi ,  propter  fidei  aut  charitatis  scan- 
dalum  quod  patitur ;  quod  si  nullum  esse  periculum  in 
cohabitatione  viderit ,  iubeat  expectare  infidelem ,  aut  etiam 
consulat,  si  prodesse  intelligat.» 

Adeo  autem  firmiter  apostolica  sedes  institit  necessi- 
tati  faciendae  interpellationis ,  num  pars  infidelis  consen- 
tiat  sine  iniuria  Creatoris  cum  parte  fideli  cohabitare ,  ut 
nullo  umquam  in  casu,  cum  fieri  posset,  praetermitti 
eam  indulserit,  ut  patet  ex  solutione  ad  insequentia  dubia 
sac.  congregationi  a  propagando  christiano  nomine  nun- 
cupatae  proposita.  Siquidem: 

1.  Dubium  excitatum  est:  utrum  ad  effectum  matri- 
monii  dissolvendi  iuxta  privilegium  in  favorem  fidei  a  Chri- 
sto  Domino  concessum  ,  et  ab  Apostolo  promulgatum  ,  in- 
terpellatio  partis  in  infidelitate  permanentis  sit  de  iure 
divino  ,  atque  adeo  necessaria  ,  ut  ea  neglecta  ,  nullus 
plane  habeatur  matrimonii  dissolvendi  locus  ?  An  solum 
pertineat  ad  formam  iudicialem ,  nec  requiratur  ,  nisi  ut 
dissolutio  licite  fiat,  praesertim  cum  aliunde  constet  indi- 
ciis  moraliter  certis  ,  alterum  coniugum  nec  fidem  am- 
plecti  nec  sine  contumelia  Creatoris  velle  cohabitare? 

Cui  dubio  respondit  sac.  congregatio ,  non  esse  locum 
dissolutioni  matrimonii  in  infidelitate  contracti ,  in  casu 
de  quo  agitur ,  nisi  interpellatione  praemissa,  aut  nisi  ob- 
tenta  legitimis  ex  causis ,  super  interpellatione  apostolica 
dispensatione. 

2.  Num  sola  de  religione  amplectenda  suflSciat  inter- 
rogatio :  utrum  scilicet  pars  in  infdelitate  remanens  velit 
converti  necne?  Quod  Thomae  Sanchez  auctoritate  freti 
existimant  aliqui  ex  missionariis ;  an  potius  interpellatio : 
Utrum  saltem  pars  in  infidelitate  perseverans  absque  Creato- 
ris  contumelia  cohabitare  consentiat,  sit  quoque  essentialis, 
et  absolute  requisita ,  ita  ut  illa  praetermissa ,  non  solum 
non  licite,  sed  etiam  non  valide  matrimonium  dissolvi  queat? 

Resp.  Interpellandum  esse  coniugem  infidelem  non  so- 
lum  an  converti  velit ,  sed  etiam  casu ,  quo  nolit  converti , 
an  velit  cum  coniuge  fideli  cohabitare  sine  contumelia 
Creatoris  iuxta  dispositionem  Innocentii  III.  cap.  Quanto. 
De  divortiis. 

3.  Utrum  solemnis  uxoris  expulsio  a  marito  facta,  vi- 
delicet  dando  libellum  repudii  coram  pagi  primoribus  iuxta 
leges  regni,  possit  interpellationis  locum  tenere,  et  pro 
ea  reputari,  cum  certissime  constet  de  istius  mariti  vo- 
luntate,  illum  nempe  praefatam  mulierem  nullo  modo  in 
posterum  uxorem  velle  habere?  An  potius ,  nulla  repudii 
habita  ratione ,  in  iis  etiam  circumstantiis  duplex  in  iure 
praescripta  ad  validitatem  matrimonii  requiratur  inter- 
pellatio? 

Resp.  Faciendam  esse  interpellationem ,  etiam  in  casu 
de  quo  agitur,  si  fieri  potest:  aut  recurrendum  esse  ad 
sedem  apostolicam  pro  obtinenda  dispensatione. 

4.  Quomodo  se  gerere  debeat  missionarius  erga  mu- 
lierera  infidelem,  absque  ulla  adulterii  causa  a  suo  ma- 
rito  etiam  infideli  repudiatam ,  qui  aliam  duxit ,  cum  illa 
postulat  baptizari,  et  est  suspicio,  an  sit  animo  parata 
ad  revertendum  ad  suum  maritum,  si  forte  postea  revo- 
cet,  et  sine  contumelia  Creatoris  cohabitare  consentiat  ? 
Debetne  illam  de  hac  re  prius  interrogare ,  atque  interea 
baptismum  differre,  donec  melius  sit  disposita,  etiam  cum 
periculo  moriendi  absque  baptismate?  Quid  autem  si  con- 
sentiat,  sed  dumtaxat  cum  hac  conditione,  quando  ni- 
mirum  expulsa  fuerit  concubina? 

Resp.  Nihil  obstare  quominus  mulieri,  de  qua  in  casu 
modo  aliunde  sit  sufficienter  instructa,  baptisma  confe- 
ratur. 

5.  Cum  adulterium  causam  praebeat  coniugibus  infi- 
delibus ,  sicut  et  christianis ,  divortium  perpetuum  cele- 
brandi ,  ita  ut  parti  innocenti  omnino  sit  integrum  ,  cum 

sacro  fonte  abluta  fuerit ,  aut  seculo  nuncium  remittere , 
aut  in  statu  viduitatis  vitam  transigere ,  licet  pars  altera 
reconciliari  velit ,  et  sine  contumelia  Creatoris  cohabitare? 

Resp.  Coniugem  ad  fidem  conversam  et  baptizatam 
posse  facere  divortium ,  quoad  torum  ,  a  coniuge  infideli 
ob  adulterium  ab  eo  commissum ,  quamvis  iste  veniam 
petat ,  et  velit  cohabitare  sine  contumelia  Creatoris  (48) . 

Quandoquidem  vero  in  postremo  dubio  actum  est  de 
adulterio ,  iuverit  adtexere  quae  circa  adulterii  casus  pro- 
positae  sunt  quaestiones,  solutionesque  addere  quae  a  sac. 
congregationibus  prodierunt. 

Supremae  ss.  inquisitionis  congregationi  propositum 
fuit  dubium ,  ut  paulo  ante  vidimus ,  de  infideli  «  qui  fide- 
lem  coniugem  non  dimittit  ,  sed  cohabitare  pergit  :  at 
coniux  sine  contumelia  Creatoris,  imo  cum  spe  conver- 
sionis,  idque  ad  longum  tempus. . .  .Sed  postea,  mutata 
voluntate ,  infidelis  discedit ,  sive  odio  fidei ,  sive  alia  de 
causa.  Hac  posita  facti  specie ,  quaerebatur ,  an  in  casu 
discessus  tft  odium  fdei  maneret  integrum  ius  parti  fideli 
utendi  privilegio  fidei ,  non  obstante  pacifica  infidelis  coha- 
bitatione  post  alterius  partis  conversionem  ad  fidem  chri- 
stianam ,  ac  responsum  est:  affirmative.  Quaerebatur  in- 
super  utrum  parti  fideli  maneret  pariter  integrum  privi- 
legium  fidei ,  etiamsi  infidelis  ab  ea  discederet  ob  alias 
causas  ab  eius  conversione  ac  fide  independentes;  et  ne- 
gative  responsum  fuit ,  si  pars  fidelis  post  longum  tempus 
pacificae  cohabitationis  post  conversionem  praebuit  parti 
infideli  iustam  et  rationabilem  discedendi  causam ,  puta 
per  adulterium ;  ob  idque  additum  fuit  :   Dummodo  pars 

(48)  Die  5.  Mart.  1816.  pro  vicariatu  apostolico  Tunchini  occidentalis.  Ex 
responsione  ad  5.  dubium  patet  non  recte  sensisse  nonnullos,  qui  existimarunt 
hoc  in  casu  posse  dissolvi  ex  parte  fideli  coniugium  quoad  vinculum,  innixi  illi 
principio  generali  Gregorii  III.  cap.  Pervenit  2.  de  iureiurando ,  ut  /rangenti 
fidemfides  /rangatur  eidem.  Siquidem  perperam  ab  ipsis  huic  casui  principium 
jstud  applicatum  fuit. 

fdelis  iustum  ac  rationabile  motivum  non  dederit  disce- 
dendi  (49) . 

Viceversa  in  decreto  sac.  congreg.  de  propaganda  fide 
actum  fuit  de  casu ,  in  quo  adulterium  a  parte  fideli  per- 
petratum  fuerit  ante  eius  conversionem  ,  repudio  inde 
sequuto ;  quaesitum  est ,  an  pars  iam  adultera  et  repu- 
diata,  si  postea  christianam  fidem  amplexata  fuisset,  et 
pars  infidelis  cohabitare  cum  illa  recusasset ,  uti  posset 
privilegio  fidei  concesso ,  et  ad  alias  nuptias  transire  ? 
responsum  fuit :  affrmative ;  praemissa  tantum  interpel- 
latione ,  utrum  nec  ne  praecesserit  sive  adulterium ,  sive 
repudium ,  quia  adulterii  macula  praecedens  per  conver- 
sionem  et  baptismum  sublata  censenda  erat,  et  pars  in- 
fidelis  irrationabiliter  et  iniuste  in  suscepto  consilio  perse- 
verabat,  minime  se  parti  fideli  reconciliandi.  Quare  si  in 
hoc  casu ,  infidelis ,  accepta  interpellatione  ,  recipere  par- 
tem ,  et  habitare  cum  illa  absque  Creatoris  iniuria  recu- 
set ,  iustum  non  est ,  ut  ob  irrationabilem  hanc  agendi 
rationem ,  pars  fidelis  in  statu  voluntariae  continentiae 
cum  peccandi  periculo  maneat  (50). 

Ex  quibus  duabus  in  specie  contrariis  resolutionibus 
patet,  quod  si  pars  fidelis  post  conversionem  et  pacifi- 
cam  cum  -parte  infideli  cohabitationem  adulterio  se  pol- 
luat,  si  infidelis  hac  de  causa  discedat,  non  posse  adul- 
teram  ad  alias  transire  nuptias  fruique  privilegio  fidei; 
possit  vero  si  adulterium  patraverit  ante  conversionem  et 
baptismum ,  si  parte  infideli  interpellata ,  nolit  haec  cum 
parte  fideli  reconciliari ,  eamque  post  repudium  denuo  su- 
scipere  et  cum  ea  pacifice  et  sine  contumelia  Creatoris 
cohabitare. 

Non  abs  re  erit  et  hoc  addere  ex  sac.  congreg.  de 
propaganda  fide  decisum  fuisse,  quod  si  quis  vir  infide- 

(49)  Die  I.  Aug.  «759. 

(50)  17.  Ian.  1797. 

lis  primam  dimiserit  uxorem,  postea  vero  fiat  christianus  et 
celato  priori  coniugio ,  ineat  coram  parocho  matrimonium 
cum  altera  muliere ,  eiusmodi  secundum  matrimonium  tam- 
quam  nullum  ac  irritum  habeatur ,  et  secunda  uxor  sit  li- 
bera,  ac  possit  cum  alio  viro  catholico  nuptias  iungere  (51). 

Item  ex  ss.  inquisitionis  responso  dicendum  est,  le- 
gitimam  uxorem  a  viro  alteri  devenditam,  et  cum  quo 
ad  longum  tempus  cohabitavit,  teneri  si  possit,  ad  pri- 
mum  maritum  se  recipere,  aut  sibi  fuga  consulere  nec 
aliter  posse  eidem  conferri  baptisma,  nisi  abiectis  adul- 
terinis  nexibus,  se  separet  ab  emptore,  excepto  articulo 
mortis,  si  ipsam  peccatorum  suorum  poeniteat  (52). 

A  D.  Pompellier  vic.  apostolico  Novae  Zelandae  an. 
1848.  duae  insequentes  quaestiones  propositae  sunt,  quae 
huc  referuntur  1 .  « Quaeritur  utrum  duo  coniuges  infide- 
les  quando  conversi  baptizantur,  aut  una  pars  tantum 
baptizatur,  licite  possint  ambo  ,  vel  possit  pars  fidelis 
cohabitare  cum  parte  infideli  absque  renovatione  matrimo- 
nialis  consensus.  »  Responsum  porro  fuit  a  sac.  s.off.  con- 
gregatione ,  quod  si  dubium  nullitatis  non  sit  vere  funda- 
tum,  renovatio  consensus  non  est necessaria  (53) .  2.  «Utrum , 
si  pars  fidelis  matrimonii  sic  initi,  aut  confirmati  coram 
proprio  missionario ,  promissione  de  cohabitatione  pacifica 
a  parte  non  baptizata,  prius  data,  possit  disiungi  non 
solum  quoad  habitationem  et  torum ,  sed  etiam  quoad 
vinculum ,  a  parte  infideli  quae  deinceps  non  vult  amplius 
pacifice  cohabitare  propter  partis  fidelis  religionem ;  quae- 
ritur  scilicet  utrum  haec  pars  fidelis  possit  valide  et  licite 
convolare  ad  alias  nuptias?»  Resp.  Affrmative  (54). 

(51)  Die  5.  Aug.  1806. 

(52)  Die  23.  Ianuar.  1805. 

(53)  Haec  autem  resolutio  contirmat,  quod  paulo  ante  affirmavimus  de 
non  necessaria  renovatipne  consensus  de  praeterito  matrimonio  ,  cum  infideles 
baptizantur. 

(54)  Feria  V.  20.  Sept.  approbat.  a  Pio  IX.  feria  V.  27.  Sept. 

Item  a  vic.  apostolico  Siam  provinciae  sinensis  an. 
1854.  proposita  fuerunt  haec  dubia  sac.  congreg.  s.  off. 
nempe  1 .  Utrum  pontifex  dispensare  possit  ab  interpella- 
tione  infidelis,  stante  gravi  diffi,cultate.-J{es\).  Affirmative. 
2.  Utrum  neophytus  hoc  in  casu  possit  contrahere  nuptias 
cum  secunda  uxore  adhuc  pagana ,  mediante  dispensa- 
tione  ab  impedimento  disparitatis  cultus?  Qua  in  hypo- 
thesi ,  quamvis  nati  filii  non  fuerint ,  si  secunda  uxor 
spem  praebet  futurae  conversionis ,  quaesitum  ulterius  est, 
an  possit  illam  pariter  retinere ,  data  dispensatione  a  di- 
sparitalo  cultus.  Demum  si  secunda  uxor  consentiat  con- 
versioni ,  satis  ne  erit  neophyto  interpellare  primam  coniu- 
gem :  an  velit  converti  ?-Resp.  iam  provisum  per  synodum 
sutchucnsem  -Afftrmative. 

II.  Dubium.  Quaeritur  1.  an  eius  maritus  teneatur 
eam  redimere  a  captivitate ,  etiamsi  divendita  ab  aliis 
fuerit,  ex.  gr.  ab  illius  parentibus,  aut  a  secundo  ma- 
rito,  qui  eam  repudiavit?  Resp.  «  Affirmative  si  potest,  id 
est  teneri  redimere  legitimam  uxorem  volentem  converti , 
aut  saltem  cohabitare  sine  contumelia  Creatoris.» 

Quaer.  2.  Si  neophytus  duxit  secundam  uxorem  ex 
qua  filios  procreavit,  si  haec  consentiat  fidem  christia- 
num  amplecti ,  aut  cohabitare  pacifice ,  poterit  ne  ipse 
eam  retinere,  renovato  consensu ,  et  data  dispensatione , 
si  fuerit  necessaria?  Resp.  per  istructionem  an.  1854.  ex 
synodo  sutchuensi  cap.  IX.  §.  VII.  ubi  inter  cetera  adno- 
tatur,  post  dispensationem  ab  impedimento  disparitatis 
cultus  non  posse  amplius  ullo  in  casu  matrimonium  solvi 
quoad  vinculum,  sed  solum  quoad  torum,  quia  factum 
est  indissolubile  in  favorem  fidei,  et  fidelis  partis  (55). 

(55)  Synodus  sutchuensis  approbata  an.  1822.  extensa  fuit  an.  1833.  ad  fm« 
perium  sinense,  ac  regna  adiacentia  per  encyclicara  datam  vicariis  apostolicis 
his  verbis:  «Cum  Sanctitas  sua  probaverit  et  exequi  iusserit  decretum  sac.  huius 
congregationis  ( de  prop.  fide ),  quo  synodi  sutchuensis  anni  1803.  canones  et  de- 

Et  haec  de  solutione  coniugii  in  infidelitate  initi  prae- 
cipue  dicenda  erant  ad  sacrar.  congregationum  normam. 
Iam  ad  alteram  quaestionem  deveniendum  est. 

Haud  raro  infideles  coniugia  ineunt ,  quae  apud  fide- 
les  ob  irritans  impedimentum  habentur  invalida ;  ex.  gr. 
in  primo  vel  altero  consanguinitatis  et  affinitatis  gradu.  Iam 
si  infideles  ita  matrimonio  coniuncti  ad  fidem  convertan- 
tur,  quaeritur  quid  de  eorum  matrimonio  censendum  sit, 
an  solvi  debeat  iuxta  leges  matrimonii  christiani ,  an  vero , 
non  obstante  impedimento ,  ratum  haberi  possit ,  etiam 
post  baptismum ,  utpote  quod  non  a  fidelibus  sed  ab 
infidelibus  initum  fuerat;  an  denique  necessaria  sit  dis- 
pensatio  ecclesiae,  ut  eiusmodi  ratihabitio  locum  habeat? 
Res  valde  impedita  est  ac  difficultatibus  obnoxia  ob  di- 
versam  agendi  rationem  quae  identidem  obtinuit,  atque 
in  specie  contraria  documenta  sive  quae  ex  antiquitate 
suppetunt  sive  quae  ex  recentiori  aevo.  Quae  quidem 
omnia  harmonice  possunt  inter  se  componi  si  opportunac 
aptentur  distinctiones. 

Si  matrimonium  in  infidelitate  initum  obnoxium  erat 
impedimento  orto  ex  iure  divino  vel  naturali  presse  sumpto , 
tum  numquam  fuit  validum  ,  nec  proinde  locum  habet 
eius  ratihabitio ,  sed  solvi  prorsus  debet ,  quum  coniuges 
fiunt  christiani.  Si  vero  impedimentum  erat  mere  eccle- 
siasticum ,  tum  per  se  quemadmodum  fuit  validum  in  in- 
fidelitate,  ita  etiam  post  baptismum  validum  haberi  so- 
let :  at  licet  infideles  quamdiu  tales  sunt  legibus  ecclesiae 
non  subiaceant,  posset  tamen  ecclesia  ab  infidelibus  exigere 
ut  ecclesiasticae  matrimonii  christiani  legislationi  se  con- 
forment  post  adeptum  baptisma,  adeoque   matrimonium 


creta  ad  omnes  episcopatus  et  vicariatus  apostolicos  in  Sinis  et  regnis  adiacen- 
tibus  existentes  extendantur  etc. »  Adeoque  et  ad  regnum  Siam ,  Tunchini  cum 
nonnullis  modiiicationibus  ,  quac  deinceps  factae  sunt  pro  ratione  status  uni- 
cuiusque  missionis. 

ecclesiastico  impedimento  initum  solvi ,  vel  confirmari 
quidem ,  sed  ex  ecclesiae  dispensationo.  Si  autem  impe- 
dimentum  fuit  partim  iuris  ecclesiastici ,  partim  iuris  na- 
turae  latius  sumpti ,  quemadmodum  accidit  v.  gr.  in  se- 
cundo  consanguineitatis  etinprimo  affinitatis  gradu,  potest 
ecclesia  ea  coniugia  solvere  vel  dispensationem  dare  ut 
perseverent ,  prout  prudentia  ,  utilitas  ,  aliaquo  rerum  ac 
personarum  adiuncta  suggesserint. 

Revera  documenta  suppetunt  pro  utraque  agendi  ra- 
tione.  Nullum  certe  subest  dubium  posse  romanum  pon- 
tificem  infideles  ad  fidem  conversos  dispensare,  ut  in 
matrimonio  persistant  talibus  in  gradibus  celebrato.  Quin 
potius  nulla  eos  pontificia  relaxatione  ab  eiusmodi  impe- 
dimento  indigere  censemus.  Nam  cum  istiusmodi  connubia 
prohibita  ,  atque  irrita  facta  sint  sola  lege  ecclesiastica 
sive  canonica ,  quae  illos  non  obligabat  cum  in  infidelitate 
degerent ,  his  impedimentis ,  quae  proveniunt  ex  inferio- 
ribus  consanguineitatis  gradibus  minime  obnoxii  erant , 
adeoque  coniugium  legitime  inierunt.  Iam  vero  poterant 
ne  personas  inhabiles  efficere  ad  contrahendum  impedi- 
menta,  quae  quoad  ipsos  non  existebant?  Aut  poterunt 
saltem  efficere  postquam  christiani  ex  infidelibus  facti  sunt, 
ut  sint  illegitime  copulati ,  qui  legitime  semel  fuerunt  con- 
iuncti?  Nulla  igitur  dispensatione  eiusmodi  coniuges  opus 
habent  ad  fidem  conversi ,  ut  in  legitimo  contracto  con- 
iugio  perseverent ;  nec  solum  separari  hac  de  causa  ab 
invicem  non  debent  prout  statuit  Innocentius  III.  sed  ne- 
que  posse  videtur. 

Si  nullus  itaque  affinitatis  gradus  in  quavis  linea  sive 
recta  sive  obliqua  dirimit  matrimonium  prout  ex  dictis 
verior  tenet  sententia  ,  iure  naturali  presse  sumpto ,  con- 
sequens  est ,  coniugia  quae  ab  infidelibus  ante  baptismum 
his  in  gradibus  affinitatis  inita  sunt ,  esse  vera  ac  valida, 
cum  non  subiiciantur  legibus  canonicis ,  a  quibus  tantum 

irrita  fiunt.  Et  reipsa  vidimus  ab  antiquioribus  conciliis 
post  eorum  conversionem  saltem  tolerata  fuisse,ac  propterea 
etiam  nunc  temporis  tolerari  posse. 

Quod  si  concilium  limanum  constituit:  «Indi  peruani 
qui  matrimonium  contraxerunt  cum  noverca  vel  nuru  non 
admittantur  ad  baptismum,  nisi  prius  coniugium  praefa- 
tum  veluti  iure  naturae  irritum  solvant  (56) ,  »  profecto 
excessit ,  dum  ceu  exploratum  ratumque  assumpsit ,  quod 
non  solum  incertum  est  atque  a  gravissimis  auctoribus 
passim  negatur;  sed  praeterea  falsum  esse  deprehenditur, 
si  agendi  rationem  consulamus ,  quam  antiqua  coneilia  , 
ut  vidimus ,  tenuerunt.  Nimirum  pro  certo  assumpsit  af- 
finitatem  ,  quae  ex  matrimonio  oritur  iure  naturae  diri- 
mere  matrimonium  in  primo  gradu  lineae  rectae  (57) .  Nisi 
dicere  quis  malit  posse  ecclesiam  eo  sensu ,  quo  alias  expo- 
suimus ,  dirimere  coniugia  infidelium ,  quae  etsi  vera  sint, 
attamen  nondum  rata  ante  baptismum ,  eam  non  praese- 
ferunt  firmitatem ,  quae  fidelium  coniugiis  convenit  ratione 
sacramenti ,  adeo  ut  nisi  coniugiis  infidelium ,  cum  hi  ad 
religionem  christianam  profitendam  accedunt  insint  con- 
ditiones  quas  ecclesia  exposcit ,  possint  conversi ,  soluta 
incesta  illa  coniunctione ,  ad  novas  nuptias  transire. 

Ast  hac  in  hypothesi  vix  probabili ,  nova  exurgit  dif- 
ficultas,  utrum  nempe  valeat  particulare  concilium,  cu- 
iusmodi  fuit  limanum ,  illas  apponere  conditiones ,  ac  vera 
consummataque  connubia  disiungere  ,  eum  hoc  nonnisi 
supremae  potestati  convenire  posse  videatur.  Nonnisi  unus 
in  iure  canonico  universo  casus  habetur  dissolutionis  eius- 
modi  coniugiorum  ,  cum  scilicet  altero  coniuge  ad  religio- 

(56)  Apud  Bened.  XIV.  De  synod.  dioeces.  lib.  IX.  c.  XIII.  n.  4.  celebralum 
cst  hoc  concilium  an.  1583.  Cuius  acta  non  secus  ac  alterius  concilii  quod  in 
provincia  mexicana  est  habitum  an.  1585.  refert  card.  De  Aguirre  in  Sua  col- 
lect.  maxima  concil.  Hispaniae  et  Novi  orbis  tom.  IV.  pag.  131.  et  292.  ed. 
Rom.  1693. 

(57)  Sane  vel  ipse  Benedictus  XIV.  Ioc.  cit.  id  improbat. 

ncm  christianam  converso ,  renuit  alter  pacifice  ac  sine 
contumelia  Creatoris  cum  illo  cohabitare.  Exinde  fit ,  ut  li- 
manum  concilium  periculo  se  exposuerit  sanciendi  poly- 
gamiam ,  dum  iis  qui  vero  coniugio  consociati  erant  novas 
ineundi  nuptias  copiam  fecit,  altero  adhuc  vivente  con- 
iuge ,  nec  rite  dissoluto  coniugio.  Nisi  dicas ,  speciali  fa- 
cultate  ea  coniugia  apostolica  auctoritate  solvisse,  quum 
Sixtus  V.  acta  eius  probaverit  (58) .  Verum  et  haec  omnia 
in  incerto  versantur ;  nam  ut  vidimus  ex  Benedicto  XIV. 
non  auctoritate  ecclesiae  infidelium  coniugia  dirimuntur, 
sed  Deus  ipse  est ,  qui  in  favorem  fidei ,  hoc  indulsit 
privilegium  (59) . 

Tertia  quaestio  non  respicit  matrimonia  in  infidelitate 
inita  ,  sed  ea ,  quae  sublato  impedimento  disparitatis  cul- 
tus,  fidelibus  inire  cum  infidelibus  ecclesia  permittit.  Si- 
quidem  apostolica  sedes  consuevit ,  iustis  intercedentibus 
causis ,  super  impedimento  disparitatis  cultus  relaxatio- 
nem  concedere  ,  seu  coniugium  permittere  inter  fidelem 
et  infidelem  apud  barbaras  gentes ,  quae  ad  christianam 
religionem  convertuntur.  Ast  longe  difficiliorem  se  praebet 
in  hoc  ipso  impedimento  relaxando  apud  christianos  ,  cum 
aliquis  vult  se  coniugio  copulare  cum  iudaea,  aut  aliqua  cum 
iudaeo ,  nec  nisi  in  iis  rerum  adiunctis ,  quae  quodammodo 
id  exigere  omnino  videantur ,  dispensare  solet.  Sic  paucis 
ab  hinc  annis  in  Galliis  dispensatum  novimus ,  ast  in 
matrimonio  iam  iure  civili  contracto  et  ex  quo  soboles 
iam  fuerat  procreata.  Ceterum  ecclesia  ab  his  coniugiis  sem- 
per  maxime  abhorruit. 

(58)  Post  triennale  examen  haec  concilia  a  Sixto  V.  correcta  et  probata  fuere. 

(59)  Indissolubilitas  matrimonii  in  genere,  adeoque  et  infidelium  divino  iure 
constat  ex  Decretali  Bonifacii  VIII.  cap.  unic.  De  votis  et  votor.  in  Sexto  «  Quod 
....matrimonii  vinculum  ab  ipso  ecclesiae  capite  rerum  omnium  conditore , 
ipsum  in  paradiso  et  in  statu  innocentiae  instituente,  unionem  et  indissolubilita- 
tem  acceperit  etc.»  et  ex  conc.  trid.  sess.  XXIV.  cap.  De  matrim.«  Matrimonii  perpc- 
tuum  indissolubilitemque  nexum  primus  etc.»Ergo  sola  auctoritate  divina  solvi 
potest.  Nisi  dicas  hoc  in  casu ,  apost.  sedem  interpretem  se  gcssisse  divinae  legis. 

Verum  quod  attinet  ad  barbaras  nationes  adhuc  infi- 
deles  penes  quas  christiana  religio  disseminari  incipit  ac 
propagari ,  valde  indulgentem  ecclesia  se  praebuit  ac  prae- 
bet  in  facultate  apostolicis  missionariis  concedenda  ,  ut  ab 
hoc  impedimento  disparitatis  cultus  dispensare  possint. 

Etenim  novimus  a  Clemente  IX.  23.  Ianuar.  1669. 
concessam  fuisse  episcopo  heliopolitano  tam  pro  se,  quam 
pro  aliis  vicariis  apostolicis  in  regnis  Sinarum,  Tunchini, 
Cocincinae ,  aliisque  finitimis  facultatem  ,  ad  annos  quin- 
decim  proxime  futuros  «  dispensandi  super  impedimento 
disparitatis  cultus  ,  gravibus  tamen  ex  causis  in  quibus 
dispensandum  erit ,  et  in  locis  tantum  ubi  sunt  plures  in- 
fideles  quam  christiani ,  ita  ut  in  eo  matrimonio  postmo- 
dum,  quatenus  absque  Creatoris  contumelia  fieri  possit, 
contrahentes  remanere  libere  et  licite  valeant,  prolesque 
exinde  suscipiendas  legitimas  decernendi ,  super  quibus 
eorumdem  vicariorum  apostolicorum  conscientia  oneratur, 
et  praedictae  dispensationes  gratis  concedantur  (60).» 

Benedictus  vero  XIV.  15.  Febr.  1756.  concessit  ad  bien- 
nium  episcopis  et  vicariis  apostolicis  illarum  gentium  facul- 
tatem  dispensandi  in  disparitate  cultas  ,  addita  instructione 
in  qua  dicitur :  «  Si  agatur  de  matrimonio  iam  contracto 
inter  duos  infideles ,  quorum  unus  tantum  ad  fidem  con- 
vertitur ,  illi  dari  potest  dispensatio  ,  ut  cum  parte  infideli 
remaneat ,  modo  ista  sine  contumelia  Creatoris  cohabitare 
consentiat;  et  proles  instituaiur  in  religione  catholica  (61). 
Si  agatur  de  matrimonio  contrahendo  inter  fidelem  et  in- 
fidelem  ,  ut  possit  dari  dispensatio  ,  praeter  duas  modo 
dictas  conditiones ,  requiritur  ut  contrahentes  sint  in  locis 

(60)  Ex  organo  congreg.  de  propag.  fide. 

(61)  Fateor  me  non  intelligere  qnorsum  data  sit  haec  instructionis  pars;  nam 
impedimentum  disparitatis  cultus  non  afficit  coniuges  infideles.  Quum  vero  alter 
ex  coniugibus  convertitur  ad  veram  fidem,  non  dissolvitur  coniugium,  si  infi- 
delis  consentiat  pacifice  vivere  et  sine  contumelia  Creatoris  cum  fideli  adeo  ut 
opus  sit  dispensatione.  Forte  id  ipsis  pontifex  in  mentem  revocare  intendit. 


CAP .  VII .  DE  M ATR .  INFID .  CtJM  FIDEL .  VEL  INT .  SE .  ART .  II .      335 

ubi  infideles  sint  plures,  quam  christiani.  Demum  si  aga- 
tur  de  matrimoniis  invalide  contractis  inter  fidelem  et  in- 
fidelem  primo  erit  monendus  fidelis  quale  commiserit  pec- 
catum  ,  deinde  ad  tempus  separabuntur ,  si  sine  tumultu 
fieri  possit  ,  iniungeturque  poenitentia  salutaris  interim 
peragenda ,  qua  persoluta ,  si  adsint  duae  conditiones  in 
pnmo  casu  requisitae,  poterit  concedi  dispensatio  ,  ut  legi- 
time  contrahant ,  et  proles  inde  nata  legitima  declarabitur.» 

Cumque  excitata  fuerit  quaestio  super  clausulis  in  de- 
creto  Clementis  IX.  nuper  descripto  ,  nempe  1 .  gravibus 
tamen  de  causis;  2.  in  locis  tantum  ubi  plures  sint  infide- 
les  quam  christiani;  primum  dubium  solvit  sac.  congreg. 
sancti  officii  rescribens  an.  1786.  ad  episcopum  coricen- 
sem  vicarium  apostolicum  Tunchini  orientalis,  qui  quae- 
sierat :  «  Utrum  per  haec  :  gravibus  tantum  de  causis,  intel- 
ligi  possit  tamquam  causa  gravis  et  sufficiens  salus  animae 
illorum  ,  qui  tali  matrimonio  iamdiu  contracto  ,  absque 
contumelia  Creatoris  vixerunt,  praesertim  si  filios  genue- 
rint,  vel  iisdem  difficillimum  sit  ab  infideli  coniuge  se- 
parari?  »  Resp.«Causam  expositam  in  quaesito  esse  gravem 
et  sufficientem  ad  impertiendam  dispensationem  de  qua 
agitur.  »  Eadem  die  Clemens  XII.  declaravit  his  verbis ; 
« In  locis  tantum  ubi  plures  sunt  infideles  quam  chrisliani, 
intelligi  debere  in  unoquoque  pago ;  at  vero  ad  instantiam 
episcopi  coricensis  vicarii  apostolici  Tunchini  orientalis , 
extendit  ad  unam  toparchiam. 

Sacra  item  congregatio  de  propaganda  fide  in  litteris 
ad  Rochum  Iosephum  Carpsan  episcopum  sebastensem 
coadiutorem  vicarii  apostolici  Fokien  in  Sinis  4.  Febr.  1804. 
declaravit :  «  Conditionem  appositam  in  facultate  dispen- 
sandi  super  disparitate  cultus  ;  ubi  sunt  plures  infideles 
quam  fideles  ita  intelligendam  esse,  ut  locum  habeat  ubi 
in  tota  regione  de  qua  habenda  ratio  est ,  plures  sint  in- 
fideles   quem  fideles ,  ctiamsi  in  uno  aliove  pago  plurcs 

numerentur  fideles  quam  infideles.  Illud  tamen  in  con- 
cedenda  huiusmodi  dispensatione  prae  oculis  semper  in  pri- 
misque  habendum  esse ,  ut  tunc  solum  impertiatur ,  ubi 
partis  catholicae  perversio  ex  coniunctione  cum  infideli 
timeri  nequaquam  possit. 

Tandem  Clemens  XIII.  hac  super  re  in  congregatione 
s.  officii  2.  Ian.  1769.  insequentem  instructionem  ad  mis- 
sionarios  dedit  provinciae  Sutchuen  :  «  1.  Circa  loca  in 
quibus  dispensandi  ( super  impedimento  disparitatis  cul- 
tus  )  facultate  uti  debet ,  non  dubium  est ,  quod  in  locis , 
ubi  sunt  plures  infideles ,  quam  christiani ,  iure  optimo 
dispensatio  concedi  possit ,  animadvertendum  est ,  quod 
cum  missionarius  habeat  etiam  facultatem  dispensandi  su- 
per  impedimentis  consanguinitatis  et  affinitatis  faciliorem 
se  praebere  debeat  in  huiusmodi  dispensationibus  conce- 
dendis ,  si  hac  ratione  matrimonia  inter  catholicos  iungi 
possunt,  quam  in  dandis  dispensationibus  super  dispari- 
tate  cultus ,  ad  effectum  ,  ut  catholici  cum  infidelibus 
matrimonia  contrahant. 

2.  Si  matrimonia  iam  inita  fuerint  inter  catholicos  et 
infideles  sine  praevia  dispensatione  impedimenti  dispa- 
ritatis  cultus ,  tunc  missionarius  sequenti  more  se  gerat: 
curet  nempe  1 .  ut  eae  dispensationes  nonnisi  vere  catho- 
licis  indulgeantur ,  et  ubi  coniux  in  infidelitate  permanens 
baptizari  renuit ;  2 .  ut  tunc  solummodo  concedantur  cum 
ex  separatione  gravia  praevidentur  incommoda  secutura; 
3.  Ut  eaedem  dispensationes  gratis  omnino  et  absque  ulla 
prorsus  mercede  impertiantur  ;  4.ut  in  concessione  coniugi 
catholico  commendetur ,  atque  iniungatur  catholica  quoque 
prolis  educatio ,  et  quod  curare  debeat ,  modo  quo  fieri 
poterit ,  coniugis  infidelis  conversionem  ;  5.  ut  easdem 
dispensationes  impetrantes  instruantur  super  necessaria 
renovatione  consensus,  qui  ad  persecutiones  et  ad  scan- 
dala  declinanda  sat  erit,  ut  inter  solos  coniuges  privatim 

habeatur ,  patefacta  tamen  ,  quoad  £eri  poterit ,  etiam 
parti  infideli  prioris  matrimonii  nullitate ;  6 .  ut  hac  eadem 
sibi  indulta  facultate  missionario  extra  suae  missionis  fines 
uti  minime  liceat. 

3.  Si  vero  matrimonia  contrahenda  sint,  distinguei*- 
dum  est  num  dispensationem  praefati  impedimenti  petant 
qui  adulti  sunt ,  et  in  hoc  casu  missionarius  se  se  confor» 
met  omnino  iuxta  instructionem  sacrae  congregationis  de 
propaganda  fide.  Si  vero  dispensationem  petant  parentes 
pro  filiis  vel  filiabus  impuberibus  ut  eam  dispensent  filiis 
infidelium  iuxta  morem  regionis ,  abstineat  omnino  missio- 
narius  a  concedenda  dispensatione ;  tum  solum  illam  lar- 
giatur,  cum  ambo  sponsi  ad  annos  pubertatis  pervene- 
rint ,  et  mutuum  consensum  praestiterint ,  servatis  semper 
conditionibus  in  praesenti  instructione  sacrae  congregatio^ 
nis  de  propaganda  fide  contentis.» 

Praeterea  die  30.  Ianuar.  1807.  sacra  congregatio  pro- 
pagandae  fidei  ad  dubium  episcopi  antidonensis  vicarii 
apostolici  Xensi  et  Xansi  :  «  An  queant  dispensari  super 
diversitate  cultus  mulieres  illae  christianae  ab  antiquo  gen- 
tilibus ,  absque  praevia  dispensatione  traditae ,  quibus  a 
maritis  libertas  quidem  conceditur  se  se  in  sacra  religione 
exercendi ,  sed  non  est  in  tuto  posita  proles  ,  aut  nata  aut 
nascitura ,  ut  possit  baptizari ,  et  in  christiano  ritu  edu- 
cari ,  vel  potius  eiusmodi  praxis  agat  contra  regulas  ab 
ista  congregatione  pro  usu  similis  dispensationis  cum 
s.  Thoma  datas?  »  Resp.  «Sequendam  esse  instructionem , 
quae  in  casu  perfecte  uniformi  matrimonia  iam  contracta 
respiciente  vicario  apostolico  Sutchuen  missa  fuit  ex  de- 
creto  feriae  V.  die  12.  Ian.  1769.» 

Die  vero  13.  Sept.  1760.  Eadem  congregatio  propa- 
gandae  fidei  in  sua  epistola  ad  D.  Sallas  vicarium  apo- 
stolicum  Fukien  in  Sinis  scribit :  «  Sapiens  agendi  ratio 
qua  Dominatio  tua  utitur  in  concedendis  dispensationibus 

II  22 

super  impedimentis  disparitatis  cultus  utique  approbatione 
et  laude  est  digna.  1.  regula  immutabilis  quam  ecclesia 
romana  vult  prae  oculis  haberi  est ,  ut  in  tuto  sit  fides  con- 
trahentis  catholici ,  remoto  probabili  periculo  perversionis ; 

2.  ut  in  tuto  sit  fides  prolis  ,  datis  debitis  cautionibus; 

3.  ut  interveniat  probabilis  spes  de  conversione  contra- 
hentis  infidelis ,  et  in  locis  tantum ,  ubi  plures  sunt  infi- 
deles  quam  christiani  concedatur  haec  dispensatio...Do- 
minatio  tua  optime  colligit  non  debere  dispensationem 
impertiri  mulieribus ,  quae  contrahere  volunt  cum  infi- 
delibus  praeter  quam  in  casibus  raris  et  extraordina- 
riis.» 

Sic  die  3.  Ian.  1796.  Eadem  congregatio  ad  quintum 
dubium  episcopi  caradiensis  vicarii  apostolici  Sutchuen , 
scilicet  :  «  An  missionarii  dispensare  possint  in  impedi- 
mento  disparitatis  cultus  cum  muliere  fideli ,  quamvis  rapta 
fuerit ,  nec  in  loco  tuto  reddita ,  dummodo  ipsa  libere  in 
matrimonium  consentiat?  Cum  in  decreto  facultatis  extra- 
ordinariae,  quae  ad  tempus  concedi  solet  episcopis  vi- 
cariis  apostolicis  Indiarum  orientalium  dispensandi  super 
impedimento  disparitatis  cultus  ,  omissa  sit  clausula ,  quae 
in  aliarum  facultatum  formulis  apposita  legitur:  dum- 
modo  mulier  rapta  non  fuerit,  et  in  potestate  raptoris  non 
existat;  hoc  ipso  concessum  videtur,  quod  non  est  in  con- 
cedentis  decreto  restrictum.  Cum  tamen  etiam  de  vi  hu- 
iusce  facultatis  extraordinariae  dubium  exortum  sit  inter 
sinenses ,  ne  suspensi  maneant  animi  de  valore  matrimo- 
nii.  «  Responderunt  eminentiss.  patres  in  proposito  casu 
supplicandum  pontificem ,  ut  dignetur  declarare  episco- 
pos  et  vicarios  apostolicos  quibus  concessa  est  extraordi- 
naria  illa  facultas  dispensandi  super  disparitate  cultus , 
uti  ea  valere ,  gravibus  de  causis  in  singulis  casibus  prout 
in  dicto  decreto  exponitur ,  etiam  in  casu  quo  mulier  rapta 
fuerit ,  necdum  tuto  loco  restituta ,  constito  ante  de  libero 

eius  consensu  in  matrimonium  ,  et  praehabito  partis  in- 
fidelis  consensu  in  cohabitationem  absque  contumelia  Crea- 
toris.» 

Insuper  ut  pro  tranquillanda  conscientia  dignetur  San- 
ctitas  sua  convalidare  ad  cautelam,  et  quatenus  opus  sit, 
matrimonia  vi  praecedentium  dispensationum  antea  con- 
tracta,  existente  muliere  in  potestate  raptoris ,  quatenus 
nullum  aliud  obstet  impedimentum  dirimens. 

Sanctitas  sua  utrique  supplicationi  dignata  est  benigne 
annuere.  Item  ad  sextum  dubium  eiusdem  episcopi  cara- 
diensis  videlicet :  «An  sit  concedenda  facultas  a  missiona- 
riis  petita  convalidandi  matrimonium  mulierum  fidelium 
cum  apostatis  contractum ,  seu  per  vim  seu  post  raptum 
et  antequam  ipsae  in  loco  tuto  redditae  fuerint? 

Responderunt  eminentiss.  patres  consulendum  Sanctis- 
simo  pro  concessione  facultatis  petitae,  dummodo  fides 
mulierum  sit  in  tuto,  ipsae  libere  consentiant,  ac  pos- 
sint  habitare  cum  apostata  sine  contumelia  Creatoris  ;  sua 
Sanctitas  benigne  dignata  est  petitam  facultatem  conce- 
dere. » 

« In  hac  porro  dispensatione  concedenda  sedulo  pastor 
mulierem  admonere  non  omittat  de  gravi  obligatione  qua 
tenetur  omni  ope  curare ,  ut  per  bonam  conversationem 
suam  apostatam  a  suscepta  impietate  revocatum  Christo 
lucri  facere  ,  tum  ut  suscepta  proles  in  sanctissima  reli- 
gione  instituatur.» 

Quum  vero  in  usu  earumdem  facultatum  nonnulli  exces- 
serint  missionarii ,  hinc  Clemente  XIII.  1.  Augusti  1769. 
approbante,  sac.  congregatio  s.  officii  decrevit  ,  «  Serio 
iniungendum  esse  vicariis  apostolicis ,  ut  omnes  et  quos- 
cumque  missionarios ,  cuiuscumque  ordinis  et  instituti , 
etiam  societatis  Iesu  ,  qui  matrimoniis  cum  impedimento 
disparitatis  cultus  et  absque  dispensatione  apostolica 
contractis   interfuerint  ,   aut  ut  contrahantur  consensum 

praebuerint,  aut  sic  contrahentibus  ecclesiae  sacramenta 
administraverint ,  suspendant  ab  exercitio  omnium  et  qua- 
rumcumque  facultatum.» 

Sub  eodem  pontifice  23.  lulii  1760.  eodemque  appro- 
bant  a  sac.  congreg.  de  propaganda  fide  obiurgantur  «Qui 
ausi  fuerint  dicere  disparitatem  cultus  nullum  inducere 
impedimentum  matrimonii  in  his  regionibus;  iussitque 
transmitti  decreta  s.  officii  antehac  edita,  inter  quae  illud 
18.Novemb.  1745.  in  quo  dicitur:»  Graviter  reprehenden- 
dos  esse  christianos ,  qui  extra  ullam  dispensationem  filios 
suos  collocant  in  matrimonio  cum  gentilibus ;  nihil  omit- 
tendum  esse,  ut  gravitatem  criminis  percipiant;  imposi- 
tas  pro  hoc  crimine  poenitentias  debere  esse  graves,  et 
non  Ieves,  nec  eorum  poenitentiae  aut  resipiscentiae  sta- 
tim  esse  fidendum,  ita  ut  ad  sacramenta  admittantur; 
esse  tamen  admittendos  postquam  praemissis  praemitten- 
dis,  certa  apparuerint  poenitentiae  ac  resipiscentiae  signa.» 

Idem  pontifex  Clemens  XIII.  12.  Ianuar.  1769.  in  con- 
grcgatione  s.  officii,  relecto  eodem  decreto  18.  Novemb. 
1745.  addidit:  o  Quod  missionarius  adimpletis  exacte  omni- 
bus ,  quae  in  eodem  decreto  praescribuntur ,  poenitentes 
ad  sacramenta  admittere  non  differat,  praesertim  si  prae- 
videat  dilationem  futuram  diuturnam,  cum  periculo  pereundi 
absque  sacramentis.» 

Quae  quidem  afferre  constitui ,  tum  ut  appareat  ec- 
clesiam  ,  seu  apostolicam  sedem  ,  cum  opus  fuerit  ad 
commune  christiani  nominis  bonum  et  utilitatem  haud  de- 
trectare  dispensationem  etiam  ab  hoc  impedimento  dispa- 
ritatis  cultus  impertiri  ;  tum  ut  innotescat  qua  sapientia 
ac  prudentia  eadem  sedes  apostolica  in  tot  occurrentibus 
rerum  adiunctis  se  gerat ,  sciatque  severitatem  cum  cle- 
mentia  ac  benignitate  temperare. 

Appendicis  instar  addere  heic  iuvat,  quod  cum  quae- 
stione  de  matrimoniis  infidelium  quam  hoccapite  agita- 

vimus  consertum  est ;  quid  nimirum  sentiendum  sit  de  con- 
iugiis ,  quae  sive  inter  se  sive  cum  catholicis  contrahunt 
quidam  haeretici ,  qui  licet  christiano  nomine  insigniantur, 
tamen  infidelibus  prorsus  similes  aut  respuunt  omnino 
baptismum  ,  ut  Quaqueri ,  Mennonitae ,  Swendenborgiani , 
aliique  eiusmodi ;  aut  qui  eius  administrationem  penitus 
de  facto  negligunt ,  ut  non  pauci  inter  protestantes  aelate 
hac  nostra ,  aut  invalide  illud  conferunt  ob  essentialem 
vel  formae  vel  materiae  defectum. 

Difficilis  solutionis  quaestio  non  est,  dummodo  in  suas 
partes  dispescatur.  Nam  si  sermo  sit  de  illorum  secta- 
riorum  coniugio  qui  penitus  baptisma  reiiciunt ,  vel  qui 
vitiata  essentialiter  forma  vel  materia  illud  conferunt ,  idem 
ferendum  iudicium  ac  de  coniugiis  infidelium ,  quae  va- 
lida  quidem  sunt  in  ratione  contractus  naturalis  ac  mere 
civilis  ,  quaeque  ,  ut  loquitur  Innocentius  III.  vera  sunt 
sed  non  rata,  quia  non  sunt  sacramenta.  Cum  enim  per 
baptismi  ianuam  numquam  ingressi  sint  in  ecclesiam  , 
nulla  sacramenta  habent,  aut  habere  possunt.  Cumque  ec- 
clesiae  subditi  per  baptismum  facti  non  fuerint,  null<  ec- 
clesiastico  impedimento  sunt  obnoxii ,  sed  solis  impedi- 
mentis  iuris  naturalis  atque  divini  detinentur.  Si  illorum 
alteruter  ad  religionem  catholicam  veniat,  altero  in  propria 
secta  permanente ,  neque  absque  iniuria  Creatoris  consen- 
tiat  cum  fideli  habitare  ,  poterit  auctoritate  sedis  aposto- 
licae  illorum  coniugium  dirimi.  Quod  si  ambo  catholici 
fiant,  ubi  mos  obtinet,  debent  suum  renovare  consensum 
in  facie  ecclesiae,  ac  benedictionem  sacerdotalem  recipere. 
Dixi  :  ubi  mos  obtinet ,  siquidem  iuxta  non  paucos  theo- 
logos  et  antiquum  ecclesiae  romanae  usum ,  ut  suo  loco 
adnotavimus  ,  ad  ratihabendum  connubium  christianorum, 
seu  eorum  qui  ex  infidelitate  ad  religionem  christianam  con- 
vertuntur ,  sufficit  baptismi  susceptio  per  quam  anteactum 
matrimonium  ad  dignitatem  sacramenti  evehitur. 

Atque  haec  de  huiusmodi  coniugiis,  quum  ea  inter 
haereticos  non  baptizatos  ineuntur.  Nam  quoad  matrimo- 
nia  mixta  ,  quae  celebrarentur  ab  aliquo ,  aut  aliqua  istius- 
modi  sectae  assecla  cum  catholico  aut  catholica ,  absque 
dubio  nulla  ac  irrita  ea  forent  ob  impedimentum  dispa- 
ritatis  cultus ,  a  quo  solus  romanus  pontifex  dispensare 
posset. 

Quod  vero  dictum  est  de  nullitate  coniugii  inter  hae- 
reticos  respuentes  baptisma  et  catholicos  initi ,  affirmari 
pariter  debet  de  coniugio  celebrato  ab  haereticis  alienae 
sectae ,  qui  baptizati  sunt ,  cum  praedictis  sectariis ,  qui 
christiani  nomine  tenus  ipsum  baptismum  reiiciunt.  Ut  enim 
saepe  diximus  ,  haeretici  qui  per  baptismum  filii  ac  subditi 
ecclesiae  facti  sunt,  ipsius  legibus  devinciuntur,  ac  propterea 
detinentur  impedimentis  dirimentibus  ab  ipsa  constitutis. 
Quum  vero  inter  cetera  et  istud  habeatur  de  disparitate 
cultus  ,  quo  irritae  fiunt  nuptiae  inter  baptizatum  et  non 
baptizatum,  patet  praedicta  connubia  nullius  plane  esse 
valoris. 

Restat  ut  de  connubiis  disseramus  eorum  haeretico- 
rum ,  qui  quamvis  theoretice  baptisma  non  respuant ,  at- 
tamen  vel  ex  parentum  negligentia  aut  malitia  et  perver- 
sitate  lavacrum  regenerationis  suscepisse  non  constat,  vel 
ob  ministrorum  socordiam  ac  temeritatem  non  rite  baptisma 
confertur  neglecta  vera  sive  materia  sive  forma  (62).Hac 
in  hypothesi  toties  supponi  debet  baptisma ,  quoties  po- 
sitivis  atque  ineluctabilibus  probationibus  non  ostenditur 
illud  aut  nullatenus ,  aut  non  rite  fuisse  collatum.  Quo- 
circa  in  dubio ,  quemadmodum  praesumptio  est  pro  admi- 
nistrato  et  quidem  rite  baptismate,  ita  et  pro  valore  et 


(62)  Prout  saepe  in  anglicana  ecclesia  contingere  viri  fide  digni  mihi  testati 
sunt;  et  cl.  Newman  in  suis  sermonibus  quos  in  oratorio  liabuit  confirmavit 
dicens  dimidiam  ferc  partem  non  esse  ex  sectariis  «t  ^nglicanis  baptismo  rite 
tinctam. 

legitimitate  connubii.  Si  vero  iuridice  alterutrum  constet , 
nimirum  aut  non  fuisse  administratum ,  aut  non  debita 
materia  ac  forma  baptisma  collatum  ,  tunc  sententia  est 
ferenda  pro  nullitatc  coniugii ,  quod  initum  esset  a  bapti- 
zato  sive  catholico  sive  haeretico  cum  infideli  ,  propter 
impedimentum  commemoratum  disparitatis  cultus.  Atque 
haec  hactenus. 


' 


SECTIO  ALTERA 

DE  POTESTATE  CIVILI 

IN  MATRIMONIUM  CHRISTIANUM 


CAPIJT  I. 

GENERALIS  IDEA  CIVILIS  POTESTATIS  IN  MATRIMONIUM  CHRISTIANUM. 

ARTICULUS  I. 

Iora  definiuntar  civilis  potestatis  quoad  civiles  effectus 
Matrimonii  christiani. 

r  -i 

«  ^onsiderandum  est,  inquit  doctor  Angelicus  (1),  quod 
quando  aliquod  ad  diversos  fines  ordinatur  ,  indiget  ha- 
bere  diversa  dirigentia  in  finem ,  quia  finis  est  proportio- 
natus  agenti.  Generatio  autem  humana  ad  multa  ordina- 
tur ,  scilicet  ad  perpetuitatem  speciei ,  et  ad  perpetuitatem 
alicuius  boni  positivi  ,  puta  populi  in  aliqua  civitate  : 
ordinatur  etiam  ad  perpetuitatem  ecclesiae,  quae  in  fide- 
lium  collectione  consistit.  Unde  oportet ,  quod  huiusmodi 
generatio  a  diversis  dirigatur.  In  quantum  igitur  ordinatur 
ad  bonum  naturae ,  quod  est  perpetuitas  speciei  dirigitur 
in  finem  a  natura  inclinante  ad  hunc  finem ,  et  sic  di- 
citur  esse  naturae  officium.  In  quantum  autem  ordinatur 
ad  bonum  politicum  subiacet  ordinationi  civilis  legis.  In 
quantum  autem  ordinatur  ad  bonum  ecclesiae ,  oportet  quod 
subiaceat  regimini  ecclesiastico . »  Brevius  idem  docet  dum 
ait  (2):«  Matrimonium  in  quantum  est  in  officium  natu- 
rae ,  statuitur  lege  naturae ;  in  quantum  est  in  officium 
communitatis  ,  statuitur  lege  civili;  in  quantum  est  sacra- 
mentum  statuitur  iure  divino.»  HaecAngelici  doctoris  verba, 

(1)  Lib.  IV.  Contr.  gent.  cap.  LXXVIII. 

(2)  In  IV.  Sent.  dist.  34.  art.  II.  q.  l.ad  4. 

quibus ,  ut  infra  dicemus ,  non  pauci  regalistae  ac  pseudo- 
politici  abutuntur ,  normae  instar  esse  possunt ,  ut  limites 
civilis  potestatis  relate  ad  matrimonium  christianum  ge- 
nerali  quadam  ratione  ab  initio  huiusce  sectionis  defi- 
niamus. 

Theoria  s.  Thomae  generalis  est ,  ac  verificari  debet 
non  modo  in  coniugiis  infidelium  ,  sed  etiam  fidelium  , 
cum  et  istorum  connubia  etiam  in  officium  sint  ordinata 
communitatis ,  et  ad  perpetuitatem  speciei ,  ac  proinde  in 
bonum  politicum.  Hinc  nuptiae  christianorum  debent  pa- 
riter  subiici  politicae  potestati  ,  atque  a  legibus  civilibus 
dirigi.  Nemo  catholicorum  hoc  in  dubium  revocat  ita  tamen 
ut  rite  intelligatur. 

Rite  vero  intelligitur ,  si  ea ,  quae  intrinseca  sunt  ma- 
trimonio ,  ipsumque  constituunt ,  distinguantur  ab  iis ,  quae 
extrinseca  et  accessoria  dici  consueverunt.  Intrinseca  cen- 
sentur ,  quae  afficiunt  naturam  ipsam  atque  substantiam 
coniugii ,  eiusque  vinculum  ;  extrinseca  autem  ,  quae  co- 
mitantur  contractum  nuptialem  aut  ei  superveniunt ,  et 
quodammodo  accedunt ;  qua  de  causa  accessoria  etiam  nun- 
cupari  solent. 

Iam  vero  ,  ut  ex  iis ,  quae  in  priori  sectione  dispu- 
tavimus  liquet ,  civile  regimen  nihil  potest  circa  coniuga- 
lem  christianorum  contractum,  qui  a  sacramento  non  distin- 
guitur,  adeoque  civilis  auctoritatis  leges  attingere  nequeunt 
matrimonii  christiani  naturam  ,  proprietates  essentiales  , 
et  vinculum ,  sed  neque  contrahentes  prout  sacramentum 
efficiunt,  quorum  idoneitas  ad  contrahendum  seu  ad  sacra- 
mentum  conficiendum ,  non  est  statuenda  a  civili  pote- 
state,  sed  ab  ea  tantummodo  cui  sacramentorum  admi- 
nistratio  ac  regimen  a  Christo  commissum  est ,  cuiusmodi 
est  ecclesia.  Si  quae  propterea  a  civili  principatu  leges 
ferantur ,  quae  attingant  coniugium  christianum  in  sua 
natura.  aut  essentiales  eius  proprietates ,  aut  vinculum. 

aut  personas  denique ,  prout  sunt  contrahentes  ,  nullius 
plane  roboris  ac  valoris  erunt,  utpote  ab  illegitima  aucto- 
ritate  latae,  atque  extra  obiectum  proprium  vagantes. 

Restat  igitur,  ut  unice  conveniat  auctoritati  politicae 
potestas  circa  ea ,  quae  extrinseca  diximus  connubio  ipsi , 
ac  pertinent  ad  civile  iudicium.  Eius  generis  sunt  causae 
dotis ,  atque  haereditatis ,  item  successionis ,  admissionis 
aut  exclusionis  ab  officiis  ac  muniis  publicis  aut  privatis , 
illegitimitatis  prolis  in  foro  civili ,  aliaeque  eiusmodi ,  quae 
in  codicibus  uniuscuiusque  gentis ,  regni ,  aut  provinciae 
reperiuntur  et  continentur. 

Dari  enimvero  possunt  legitimae  causae  ob  quas  in 
peculiaribus  societatis  adiunctis  debeant  a  regimine  po- 
litico  ac  humano  legislatore  improbari  suorum  subditorum 
nuptiae,  quae  alioquin  per  se  licitae  ac  legitimae  sunt. 
Cum  vero  ecclesia  rationem  habere  debeat  universitatis 
filiorum  suorum ,  atque  abstrahere  a  malis  seu  incommo- 
dis  accidentalibus ,  ut  dici  solet ,  huius  vel  illius  regio- 
nis ,  huius  alteriusve  gentis ,  quas  omnes  pariter  suo  in 
gremio  complectitur ;  cum  praeterea  ecclesia  abstrahere 
debeat  a  temporum  varietate ,  ad  quae  omnia  etiam  sese 
extendit ,  necesse  est  ut  legibus  generalibus  prospiciat 
omnium  filiorum  suorum  bono ,  quidquid  sit  de  speciali 
aut  peculiari  aliquo  incommodo  ,  quod  ex  personarum  , 
locorum  ac  temporum  peculiaribus  adiunctis  emergere  po- 
terit.  Suis  nimirum  legibus  ecclesia  communi  ac  universali 
totius  christianae  societatis  commodo  ac  utilitati  sese  ac- 
commodare  debet.  Est  enim  communis  mater  ac  nutrix. 
Attamen  fieri  utique  potest,  ut  nonnullae  nuptiales  con- 
iunctiones  in  quibusdam  regionibus  in  detrimentum  ce- 
dant  societatis ,  mala  pariant ,  gravissimisque  interdum 
incommodis  obnoxiae  sint.  Hinc  coguntur  legislatores  non- 
nulla  connubialia  foedera ,  quoad  eius  fieri  potest ,  impe- 
dire ,    improbarc ,   illegitima   decerncre  et  contra   statuta 

contrahentes  plectere,  et  coercere.  Cum  autem  nequeant 
in  nexum  ipsum  vim  exerere ,  ut  irritum  illum  faciant , 
nulliusque  roboris  in  conscientia ,  poenis  saltem  civilibus 
animadvertunt  in  eos ,  qui  ita  contrahunt ,  atque  ut  ille- 
gitima  habent  coniugia  inita  contra  patrias  leges. 

Hinc  in  nonnullis  regionibus  illegitimae  in  codice  de- 
clarantur  nuptiae  filiorumfamilias ,  quae  sine  praevio  pa- 
rentum  consensu  celebrantur ,  multo  vero  magis ,  quae 
contra  illorum  voluntatem  fiant.  lllegitima  item  habentur 
connubia  ,  quae  milites  inirent  contra  superiorum  volun- 
tatem ,  aut  non  facta  illius  prius  facultate  ;  illegitima  etiam 
coniugia  habentur ,  quae  contrahantur  ab  iis ,  qui  nondum 
aetatem  attigerunt  a  lege  praescriptam ,  aut  ab  iis  quoque 
qui  proprium  consensum  coram  magistratu  civili  non  prae- 
bent  ,  aut  nomina  sua  publicis  tabulis  non  inscribunt, 
et  ita  porro.  Qui  ita  se  gerunt  a  civili  gubernio  spectan- 
tur  perinde  ac  si  nupti  non  fuissent.  Hinc  iuribus  omni- 
bus  civilibus,  quae  adnexa  sunt  legitimis  coniugiis  sunt 
destituti,  itemque  liberi  ipsorum  nonnullis  in  rebus  ceu 
naturales  habentur ,  atque  interdum  iure  haereditatis  pri- 
vantur  ac  officiis  publicis,  aliisque  poenis  plectuntur  (3). 


(3)  Exempli  gratia  in  Galliis  antiqua  Iege  raatrimonia  filiorumfamilias  sine 
consensu  parentum  inita  irrita  declarata  fuerunt,  non  quoad  substantiam  con- 
tractus  et  vinculi  spiritualis,  sed  quoad  effectus  pure  civiles,  atque  statutum 
fuit  1.  quod  ita  contrahentes  possent  exhaeredari;  2.  quod  possent  a  parentibus 
ad  restitutionem  donationum,  quae  prius  forte  factae  fuissent  ohligari ;  3.  quod  ita 
exhaeredati  etiam  iis  omnibus  privarentur  subsidiis ,  quae  sibi  vi  consuetudinis, 
aut  contractus  matrimonialis  evenissent;  4.  quod  qui  tali  matrimonio  adstitis- 
sent,  punirentur  ad  arbitrium  iudicis.  Notarius  autem  et  testes  poena  capitis. 
Cf.  card.  Gottl  De  matrim.  q.  VII.  dub.  I.  §.  III.  n.  22. 

Alia  affert  exempla  d'Hericourt  De  loix  ccclesiast.  troisieme  part.  ch.  V. 
Du  mariage  §.76  seqq.  Neuschatel  1774.  Nam  §.  82.  Sic  ad  rem  nostram  scribit: 
«II  y  a  en  France  des  mariages  qui  sont  valables  par  rapport  au  sacrement,  et 
qui  sont  nuls  par  rapport  aux  effets  civiles,  de  sorte  que  les  veuves  apres  la 
dissolution  de  ces  mariages,  n'ont  ni  douaire,  ni  reprises,  ni  aucunes  autres 
conventions  matrimoniales ;  et  que  les  enfants  qui  sont  nCs  de  ces  mariages,  ou 
qui  ont  e"te"  Iegitim&  par  leur  moyen ,  sont  traitds  comrae  iltegitimes  par  rapport 
aux  successions.» 

Nihilominus  in  conscientiae  foro  et  coram  ecclesia 
eiusmodi  coniugia  rata  ac  valida  sunt,  quandoque  etiam 
licita ;  quia  quamvis  ecclesia  improbet  inobedientiam  iustis 
legibus ,  atque  eos  damnet ,  qui  debitum  obsequium  exhi- 
bere  detrectant  legitimae  auctoritati ;  tamen  in  nonnulhs 
rerum  adiunctis ,  et  iustissimis  causis  cogitur  ea  tolerare , 
nec  solum  uti  valida,  sed  etiam  uti  licita  habere.  Exinde  fit, 
ut  interdum  iidem  coniuges  legitime  liciteque  copulati  sint 
in  facie  ecclesiae ,  et  tamen  non  secus  ac  fornicarii  atque 
adulterini  coram  lege  civili  spectentur.  Contra  vero  con- 
tingit  quandoque  ( quod  tamen  in  statu  vere  christiano 
contingere  numquam  deberet),  ut  legitimi  in  civili  foro 
coniuges  spectentur ,  qui  tamquam  concubinarii  ab  ecclesia 
reiiciuntur ,  cum  quaedam  nempe  leges  feruntur  contrariae 
ecclesiae  canonibus ,  quibus  eiusmodi  nuptiae  irritantur. 

Ceterum  coniugale  vinculum  in  matrimonio  quod  ec- 
clesia  approbat  uti  validum ,  firmum  manet ,  non  obstan- 
tibus  quibusvis  legis  civilis  constitutionibus ,  quia ,  prout 
exposuimus  ,  eae  attingere  nullo  modo  possunt  contractum 
sacramentalem ,  qui  harum  legum  obiectum  esse  nequit. 

Atque  haec  est  doctrina,  quam  omnes  recte  sentien- 
tes  catholici  theologi  tradunt,  atque  ex  professo  defen- 
dunt  tuenturque.  Nobis  satis  sit  speciminis  gratia  unum 
alterumve  commemorare.  Id  itaque  adstruit  Bellarminus 
impugnans  haereticos  seculi  XVI  (4);  item  Basilius  Pon- 
tius  (5),  card.  Gotti  (6),  aliique  passim  quos  recenset  Gon- 
zalez  (7) .  Verum  non  est  quod  plures  sive  theologos  sive 
iuris  peritos  afferamus ,  quum  nobis  praesto  sit  auctoritas 
summi  pontificis  Pii  IX.,  qui  apprime  secernens  ea,  quae 


(4)  De  matrim.  cap.  XXXII.  n.  2.  3.  4. 

(5)  In  tract.  De  matrim.  lib.  VI.  c.  2. 

(0)  Theol.  scholast.  dogmat.  tom.  XIV.  Bonon.  1734.  De  mairim.  loc.  cit. 
q.VH.dub.  1.  §.  3.  n.  22. 

(7)  In  secund.  decretal.  tit.  X.  cap.  3    In  commcntario  n.  14. 

intrinseca  sunt  matrimonio,  cuiusmodi  sunt  eius  vinculum 
ac  omnimoda  firmitas  ,  ab  iis  quae  sunt  eidem  extrinseca, 
scilicet  effectus  civiles,  declarat  priora  ad  ecclesiam  unice 
pertinere ,  posteriora  vero  potestati  politicae  subesse  (8) . 
Haec  optima  nobis  videtur  via ,  qua  nonnulla  documenta 
antiquitatis  explanari  possint.  Siquidem  ex  una  parte  cer- 
tum  est  seculares  principes  nihil  posse  in  iis ,  quae  spectant 
ad  coniugium,  quatenus  sacramentum  est ;  ex  altera  vero 
constat  pariter  civiles  principes  leges  tulisse  circa  matri- 
monium  ,  quibus  civili  sanctione  nonnulla  nuptialia  foedera 
inter  subditos  impedirent.  Poenas  scilicet  constituerunt 
adversus  eos ,  qui  quoquomodo  nuptias  inirent  contra  le- 
gem ,  quae  lata  erat  ad  commune  societatis  bonum  ;  at 
in  conscientia  irritas  reddere  non  potuerunt  eas  nuptias, 
quae  ad  praescriptum  legis  ecclesiasticae  celebratae  fuis- 
sent.  Nempe  possunt  principes  per  modum  prohibentis  vel 
punientis ,  ut  loquitur  s.  Thomas ,  leges  ferre,  non  autem 
per  modum  slatuentis  ,  quod  fit  solum  auctoritate  summi 
pontificis ,  et  secundum  hoc  personae  aliquae  redduntur  ille- 
gitimae  ad  contrahendum ,  ita  quod  si  etiam  contrahant , 
matrimonium  dirimit  (9) . 


(8)  lta  in  epistola  data  adSardiniae  regem  Victorium  Emmanuelem  lD.Sept. 
1852.  cuius  verba  ita  se  habent:  «  Non  vi  e  pertanto  altro  mezzo  di  conciliazione, 
che  ritenendo  Cesare  cio  che  e  suo,  lasci  alla  chiesa  cid  che  ad  essa  appartiene. 
II  potere  civile  disponga  pure  degli  effetti  civili,  che  derivano  dalle  nozze, 
ma  lasci  alla  chiesa  il  regolare  la  validita  fra  i  cristiani.  La  legge  civile  prenda 
le  mosse  dalla  validita  od  invalidita  del  matrimonio ,  come  sara  dalla  chiesa  de* 
terminata ,  e  partendo  da  questo  fatto,  che  efuori  della  sua  sfera  il  costituirlo, 
disponga  allora  degli  effelti  civili;»et  paulo  post  testatur  summus  pontifex  sibi 
ab  oratore  regio  dictum  fuisse,  quod  certiores  fecisset  ministrostaurinenses«Che 
il  Papa  non  poteva  nulla  opporre,  se  conservati  al  sacramento  tutti  i  suoi  sacri 
diritti,  e  la  liberta  che  gli  compete,  si  fossero  volute  far  delle  leggi  riguar- 
danti  solo  gli  effetti  civili  del  matrimonio.»Yed.  Allocuzione  della  santita 
di  nostro  signore  Pio  Papa  IX.  al  sagro  collegio  dei  22.  Genn.  1853.  corre- 
data  di  documenti.  Romae  1853.  pag.  181. 

(9)  Quodlibeto  V.  art.  15.  ad  I.  Opp.  ed.  Rom.  1570.  tom.VHI.  p.  II.  Appo- 
site  Ant.  Bianchi  op.  cit.  Della  esterior  politica  della  chiesa  lib.  III.  cap.  VI. 
§.  1.  n.  11.  «Possono  adunque  i  principi  come  capi  della  civil  potesta  stabilire  i 

Haec  et  non  alia  esse  iura  civilis  potestatis  satis  ab  ipso 
principio,  quod  supra  retulimus  deducitur.  Haec  enim  suf- 
ficiunt  ut  principes  bono  publico  provideant  in  quantum 
matrimonium  est  in  officium  communitatis. 

ARTICULUS  II. 

Officia  indicantur  civilis  societatis  relate  ad  Ecclesiae 
leges  de  Matrimonio  christiano. 

Ius  leges  ferendi  quoad  civiles  effectus  matrimonii  initi 
inter  fideles  ad  principes  pertinet  etiamsi  principes  ipsi 
essent  infideles.  At  christianus  princeps ,  quemadmodum 
in  aliis,  sic  etiam  in  huius  iuris  exercitio  atque  in  uni- 
versa  legislatione  matrimoniali  propria  quaedam  habet 
munia  et  officia. 

Ac  primo  quidem  absurde  christianis  principibus  ius 
quoddam  sacerdotale  proprie  tribuitur  in  ipsum  vinculum 
matrimonii  christiani.  Principes  quum  ad  christianam  re- 
ligionem  accesserunt  ,  quemadmodum  in  priori  sectione 
diximus ,  nullum  ius  acquisierunt ,  ut  ecclesiae  eam  po- 
testatem  eriperent ,  qua  sub  paganis  imperatoribus  pacifice 
usa  fuerat.  Sacerdotalis  tamen  quodammodo  muneris  chri- 
stiani  principes  participes  esse  possunt  ac  debent  quatenus 
ecclesiae  praesidio  sunt ,  eiusque  leges  auctoritatemque 
tuentur. 

Hoc  sensu  ad  praesentem  materiam  applicari  merito 
potest  quod  patres  generatim  asserunt;  nimirum  civilem 
auctoritatem  christianorum  principum  quodammodo  sacer- 
dotalem  dici  posse  (10).  Sane  s.  Leo  M.  Deo  gratias  agit 

gradi  delle  persone,  dentro  i  quali  sia  legittimo  questo  civil  contratto....le  leggi 
fatte  dai  principi  per  regolamento  de'  matrimonii  nientc  appartengono  alla  poli- 
tica  della  chiesa»  tom.  V.  p.  II.  pag.  485. 

(10)  Apud  Zacliaria  Sulla  potesta  regolatrice  della  disciplina  p.  I.  art.  4. 
§.  2.  (  Raccolta  di  dissertazioni  di  storia  ecclesiastica  tom.  IV.  diss.  XXVIII. 
pag.  526.  ). 

quod  tales  in  imperii  fastigio  collocaverit  « in  quibus  ad 
totius  mundi  salutem  et  regia  potestas  et  sacerdotalis  vt- 
geret  industria  (11),»  et  alibi  episcopum  constantinopolita- 
num  adhortatur ,  ut  observet  religiosissimi  principis.«Non 
solum  regiam  ,  sed  et  sacerdotalem  ipsius  mentem  (1 2) . » 
Commendat  in  imperatore  sacerdotalem  et  apostolicum  ani- 
mum  (1 3) .  Extollit  in  altero  sacerdotalem  sollicitudinem  (1 4) , 
nec  solam  regiam  potestatem ,  sed  etiam  sacerdotalem  doctri- 
nam  (15).  Quo  pariter  sensu  concilium  cbalcedonense  ac- 
clamavit  sacerdoti  imperatori ,  nempe  Marciano  (16). 

Quae  quidem  omnia  complexus  est  magnus  Aquinas 
in  celebri  opere  quod  inscripsit  De  regimine  principis  , 
ac  mira  ,  ut  solet ,  logica  deductione  concludit :  «  Quia 
igitur  vitae ,  qua  in  praesenti  bene  vivimus ,  finis  est  beati- 
tudo  caelestis  ,  ad  regis  officium  pertinet  ea  ratione  vitam 
multitudinis  bonam  procurare ,  secundum  quod  congruit 
ad  caelestem  beatitudinem  consequendam ,  ut  scilicet  ea 
praecipiat ,  quae  ad  caelestem  beatitudinem  ducunt ,  et 
eorum  contraria ,  secundum  quod  fuerit  possibile,  inter- 
dicat.  Quae  autem  sit  ad  veram  beatitudinem  via ,  et  quae 
sint  impedimenta  eius  ex  lege  divina  cognoscitur,  cuius 
doctrina  pertinet  ad  sacerdotis  offcium,  secundum  illud 
Malachiae  II.  7.  labia  sacerdotis  custodient  scientiam,  et 
legem  requirent  ex  ore  eius.  Et  ideo  Deut.  XVII.  18.  Do- 
minus  praecepit  :  Postquam  sederit  rex  in  solio  regni 
sui  describet  sibi  Deuteronomium  legis  huius  in  volumine, 
accipiet  exemplar  a  sacerdote  levitici  ordinis,  et  habebit  se- 
cum,  legatque  illud  omnibus  diebus  vitae  suae ,  ut  discat 
timere  Dominum  Deum  suum  et  custodire  verba  et  ceremo- 


(11)  Epist.  CXV.  ad  Marcianura  Augustum  c.  I.  ed.  Ballerin.  coll.  120. 

(12)  Epist.  CLV.  ad  Anatolium  col.  1317. 

(13)  Epist.  CLVI.  ad  Leonem  August.  c.  VI.  col.  1325. 

(14)  Epist.  CXLVIII.  ad  Marcian.  August.  c.  I.  col.  1297. 

(15)  Epist.  CXVI.  ad  Pulcheriam  August.  c.  I.  col.  1207. 

(16)  Acta  cond.  Harduin.  tom.  II.  col.  490. 

nias  eius,  quae  in  lege  praecepta  sunt.  Per  legem  igitur 
divinam  edoctus  ad  hoc  principum  studium  debet  inten- 
dere  qualiter  multitudo  sibi  subdita  bene  vivat:  quod  qui- 
dem  studium  in  tria  dividitur,  ut  primo  quidem  in  su- 
biecta  multitudine  bonam  vitam  constituat,  secundo  ut 
constitutam  conservet,  tertio  ut  conservatam  ad  meliora 
promoveat  (17).» 

Post  haec  inutile  ac  supervacaneum  videri  posset  ve- 
terum  patrum  in  eamdem  sententiam  conspirantium  testi- 
monia  proferre.  Me  tamen  cohibere  nequeo  a  subiiciendis 
unius  alteriusve  sancti  doctoris  verbis,  ut  pateat  quaenam 
officia  christianis  principibus  erga  ecclesiam  in  quam  in- 
gressi  sunt,  incumbant.  S.  Augustinus :  «Quomodo  ergo, 
scribit,  reges  Domino  serviunt  in  timore,  nisi  ea  quae 
contra  iussa  Domini  fiunt,  religiosa  severitate  prohibendo 
atque  plectendo?  Aliter  enim  servit,  quia  homo  est,  aliter 
quia  etiam  rex  est.  Quia  homo  est,  ei  servit  vivendo  fide- 
liter,  quia  vero  etiam  rex  est,  servit  leges  iusta  prae- 
cipientes  et  contraria  prohibentes  convenienti  vigore  san- 
ciendo.  In  hoc  ergo  serviuntDomino  reges  in  quantum  sunt 
reges  cum  ea  faciunt  ad  serviendum  illi ,  quae  non  pos- 
sunt  facere  nisi  reges  (18).»Hinc  effert  summis  laudi- 
bus  Theodosium,  quod  «Inter  haec  omnia  ex  ipso  initio 
imperii  sui  non  quievit  iustissimis  et  misericordissimis 
legibus  adversus  impios  laboranti  ecclesiae  subvenire ; 
quam  Valens  haereticus  favens  arianis  vehementer  afflixerat : 
cuius  ecclesiae  se  membrum  esse  magis  quam  in  terris  re- 
gnare  gaudebat  (19).» 

■ 

(17)  Lib.  I.  cap.  XV.  in  quod  opus,  quod  cst  opusculum  XX.  Cf.  lo.  Fr. 
Bernar.  Maria  De  Rubeis  admonilionem  praeviam,  praesertim  cap.  I.  ubi  osten- 
dil  primam  huius  operis  partem  maiorem  esse  Aquinatis  Opp.  ed.  Venet.  s.  Tlio- 
mae  1754.  tom.  XX.  pag.  523.  et  pag.  512. 

(18)  Epist.  CLXXXV.  ad  Bonifac.  c.  V.  n.  17.  ed.  Maur. 

(19)  Decivit.  Dei  lib.  V.  cap.  XXVI.  n.  I. 

11  23 

Eodem  sensu  Gelasius  pontifex  scribebat  ad  Anasta- 
sium  Augustum:  «Duo  quippe  sunt,  imperator  auguste, 
quibus  principaliter  mundus  hic  regitur,  auctoritas  sacra 
pontificum  et  regalis  potestas.  In  quibus  tanto  gravius 
est  pondus  sacerdotum ,  quanto  etiam  pro  ipsis  regibus 
Domino  in  divino  reddituri  sunt  examine  rationem.  Nosti 
etenim,  fili  clementissime,  quod  licet  praesideas  humano 
generi  dignitate,  rerum  tamen  praesulibus  divinarum  de- 
votus  colla  submittis ,  atque  ab  eis  causas  tuae  salutis 
expetis ,  inque  sumendis  caelestibus  sacramentis ,  eisque 
(ut  competit)  disponendis ,  subdi  te  debere  cognoscis  re- 
ligionis  ordine  potius ,  quam  praeesse.  Nosti  itaque  inter 
haec ,  ex  illorum  te  pendere  iudicio ,  non  illos  ad  tuam 
velle  redigi  voluntatem  (20).» 

His  adiicimus  coronidis  gratia  verba  synodi  parisien- 
sis,  quibus  ex  ss.  Isidoro  et  Fulgentio  munera  boni  prin~ 
cipis  erga  ecclesiam  imperatori  Ludovico  Pio  ita  exponit : 
«  Principes  saeculi  nonnumquam  intra  ecclesiam  potestatis 
adeptae  culmina  tenent,  ut  per  eamdem  potestatem  disci- 
plinam  ecclesiasticam  muniant.  Geterum  intra  ecclesiam 
potestates  necessariae  non  essent  nisi  ut  quod  non  prae- 
valet  sacerdos  efficere  per  doctrinae  sermonem  ,  potestas 
(principis)  hoc  imperet  per  disciplinae  terrorem.  Saepe 
per  regnum  terrenum  caeleste  regnum  proficit,  ut  qui  in- 
tra  ecclesiam  positi  contra  fidem ,  et  disciplinam  ecclesiae 
agunt ,  rigore  principum  conterantur ,  ipsamque  discipli- 
nam ,  quam  ecclesiae  utilitas  exercere  non  praevalet ,  cer- 
vicibus  superborum  potestas  principalis  imponat,  et  ut 
venerationem  mereatur,  virtutem  potestas  impertiat.»  Post 
haec  concludit  synodus  :  «  Cognoscant  principes  saeculi , 
Deo  debere  se  reddere  rationem  propter  ecclesiam ,  quam 
a  Christo  tuendam  suscipiunt.   Nam  sive  augeatur  pax  et 

(20)  S.  Gelasii  epist.  VIII.  ad  Anastas    imper.  in  ampliss.  Collect.  concil. 
Veneta  gom.  VIII.  col.  31. 

disciplina  ecclesiae  per  fideles  principes ,  sive  solvatur  , 
ille  ab  eis  rationem  exigit ,  qui  eorum  potestati  suam  ec- 
clesiam  credidit  (21).» 

Et  haec  vix  nobis  delibasse  sufficiat  circa  sensum 
christianae  antiquitatis  de  relationibus  quas  principes  erga 
ecclesiam  post  ipsorum  conversionem  adepti  sunt  (22). 
Ex  eo  quippe  deprehendimus ,  quod  vel  ipsa  sana  ratio 
dictat ,  principes  per  eorum  conversionem  ius  nullum  , 
nullam  prorsus  praeeminentiam  super  ecclesiam  acquisi- 
visse,  sed  filios  tantummodo  ac  subditos  evasisse  eccle- 
siae,  atque  in  spiritualibus  eidem  omnino  esse  subiectos 
eo  prorsus  modo  quo  ceteri  quique  fideles.  Deprehendi- 
mus  praeterea  eosdem  utpote  a  Deo,  a  quo  omnis  etiam 
temporalis  potestas  est,  imperio  et  auctoritate  donatos,  non 
solum  debere  prospicere  paci,  tranquillitati  ac  terrenae 
subditorum  prosperitati ,  verum  etiam  teneri  ad  eorumdem 
spirituale  bonum ,  aeternamque  felicitatem  proraovendam, 
non  quidem  per  se  ,  si  optimum ,  quod  de  se  praebere 
debent  exemplum  excipias,  sed  curando  potissimum  ec- 
clesiae  bonum ,  auxilium  opportunum  ei  ferendo,  eam  tu- 
endo  ac  protegendo,  ut  eius  ministeriura  libere  explere 
possit,  eius  hostes  co8rcendo,  ceteraque  praestando,  quae 
eidem  subsidio  esse  quaeunt  ad  finem  supremum  conse- 
quendum  sibi  divinitus  demandatum. 

Quae  si  prae  oculis  iugiter  principes  habuissent ,  no- 
luissentque  iura  prorsus  indebita  sibi  arrogare,  tot  dissidia 

(2i)  Conc.  parisiense  VI.  an.  829.  Iib.  H.  cap.  II.  Ita  Collect.  maxima  Ve- 
net.  tom.  XIV.  col.  578. 

(22)  Qui  plura  hac  de  re  documenta  cognoscerc  exoptat,  poterit  consulere 
celeberrimum  opus  doctoris  Sorbonici  Maucleri  duobus  voluin.  in-folio  inscripti : 
De  monarchia  seculari  christiana.  Lutet.  Paris.  1622.  Praescrtim  vero  tert.part. 
lib.  II.  cap.  3  seqq.  et  iterum  lib.  III.  cap.  1  seqq.  tom.  II.  Nec  non  Mamacbi  Del 
diritto  libero  dellachiesa  libri  III.  1769.  Roskovany  Monumenta  catholicapro 
independentia  potestatis  ecclesiasticae  ab  imperio  civili  quatuor  volum.  in-8. 
a  sec.  IV.  ad  haec  usque  nostra  tempora.  Phillips  in  op.  Du  droit  eccldsiastiqtie 
dans  cesprincipes  gtnireaux.  Trad.  de  1'alleinand  par  l'ab.  Crouzet.  Paris  1850. 
tom.  deux.  livr.  I.  ch.  X.  Ucglise  et  la  socittt  humaine. 

passim  exorta  non  fuissent ,  neque  tot  haberentur ,  quot 
ingemiscentes ,  hac  praesertim  aetate  mala  sentimus  ac 
deploramus. 

Quod  si  optimi  atque  vere  christiani  principis  munus 
est  ecclesiae  patrocinari ,  eamque  defendere  adversus  eius 
hostes  atque  rebelles  filios ,  id  potissimum  dici  debet  de 
universa  legislatione  circa  coniugium  ex  quo  rite  vel  inique 
conctracto  tot  bona  aut  mala  in  societatem  ipsam  prove- 
niunt. 

Atque  hoc  est  quod  identidem  ecclesiam  impulit  ad 
opem  principum  virorum  petendam,  qua  sarta  tectaque 
fierent  externa  etiam  vi,  quae  spiritualibus  poenis  ab  ipsa 
ecclesia  circa  coniugia  fuerant  sancita,  sed  quae  ob  per- 
versitatem  impiorum  contemptui  habentur.  Quod  quidem 
catholici  principes  non  raro  praestiterunt ,  atque  sui  prorsus 
muneris  esse  duxerunt.  Optandum  itaque  foret  ut  chri- 
stiani  principes  leges  ab  ecclesia  latas  circa  nuptialia  foe- 
dera  non  solum  semper  amplecterentur,  sed  etiam  san- 
cirent ,  quae  quidem  sanctio ,  licet  nullum  intrinsecum 
robur  addat  ecclesiasticis  legibus,  tamen  non  parum  con- 
ferret  ut  etiam  ii  qui  spirituales  poenas  non  timent ,  in 
oflicio  contineantur. 

Optandum  esset  praeterea  ut  christiani  principes  ci- 
viles  leges  de  coniugio  ita  conformarent ,  ut  semper  har- 
monice  cum  ecclesiae  legibus  consentirent.  Sic  etiam  con- 
sultum  esset  paci  ac  tranquillitati  ipsius  societatis.  Quum 
enim  in  materiis,  quae  mixtae  dieuntur,  cuiusmodi  ista 
est  de  qua  disserimus ,  ambae  potestates  ecclesiastica  et 
civilis ,  per  modum  unius  amice  conspirant,  non  modo 
animarum  saluti ,  verum  etiam  tranquillitati  ordinis  ac 
temporaneae  felicitati  optime  consulitur. 

CHRISTIANUM. 


ARTICULUS  I. 

Principes  christiani  nullatenus  habent  originariam  atque  exclusi- 
vam  potestatem  constituendi  impedimenta  Matrimonium  chri- 
stianum  dirimentia. 

Cum  sermo  sit  de  principibus ,  prout  christiani  sunt , 
atque  christianis  imperant,  ut  iis  ius  nativum  supremum 
independens  atque  exclusivum  adstrueretur  constituendi 
impedimenta,  quae  nulla  reddant  ac  irrita  fidelium  con- 
nubia,  ostendi  id  deberet  aut  ex  Scriptura  aut  ex  tradi- 
tione  patrum,  aut  ex  canonibus  conciliorum  ,  qui  se  ci- 
vilibus  de  matrimonio  legibus  attemperarent ,  aut  ex  ipsis 
connubialibus  legibus ,  quae  a  christianis  principibus  datae 
perhibentur  prout  nos  ex  istis  fontibus  ostendimus  ius  ori- 
ginarium  constituendi  impedimenta  matrimonium  dirimen- 
tia  ecclesiae  competere,  seu  convenire.  Porro  ex  nullo  e 
recensitis  capitibus  huiusmodi  ius  ostendi  potest. 

Non  ex  verbo  Dei  scripto  in  quo  de  iure  hoc  altum 
est  silentium  ,  imo  ut  vidimus ,  aequivalenter  excluditur  , 
dum  et  Christus  et  Apostoli  absque  ulla  a  saeculari  qua- 
vis  potestate  dependentia  ius  in  matrimonium  sibi  tribu- 
erunt  atque  exercuerant. 

Sed  neque  ex  traditione.  E  tribus  prioribus  ecclesiae 
seculis ,  non  est  quod  documenta  quaeramus,  cum  nulli 
essent  tunc  temporis  christiani  principes ,  quibus  ius  istud 
tribui  posset.  Reliquum  igitur  est,  ut  huius  traditionis 
documenta  a  sec.  IV.  et  deinceps  colligantur,  unde  con- 
ficiatur  patres ,  concilia,  et  christianos  principes  agno- 
visse  ius  constituendi  impedimenta  christianum  matrimo- 
nium  dirimentia  ad  civilem  potestatem  originarie,  imo 
etiam  exclusive  pcr  se  pertinere,  adeo  ut   potestas   ipsa 

ecclesiae  hac  in  re  a  christianis  principibus  sit  repetenda. 
Revera  hoc  est  quod  ex  christiana  antiquitate  regiae  po- 
testatis  defensores  ac  vindices  colligere  vellent ,  quorum 
ideo  vulgare  adagium  est,  canones  legibus,  non  canonibus 
adiectas  fuisse  leges.  At  vero  cum  seculo  ecclesiae  IV.  pri- 
mum  principes  ethnici  ecclesiam  ingressi  sunt ,  ea  iamdiu 
erat  in  sua  possessione  originarii  supremique  iuris  in  ma- 
trimonium  christianum  ,  quod  supra  a  nobis  ostensum 
est(l).  Sero  igitur  nimis  christiani  principes  advenerunt, 
ut  fidelium  connubia  moderarentur ,  atque  supervacanea 
est  inquisitio  ,  an  ex  ecclesiastica  traditione  saeculi  IV. 
atque  insequentium  ius  originarium  atque  exclusivum  prin- 
cipum  christianorum  sit  arcessendum  in  statuendis  im- 
pedimentis.  Etenim  qui  fieri  potest  ut  traditio  doceat  prin- 
cipes  eo  iure  gaudere  ,  quum  ex  antiquiori  traditione 
constet  ecclesiam  eo  iure  ante  ipsam  principum  conver- 
sionem  potitam  semper  fuisse?  Imo  vero  si  qua  occurrunt 
effata  in  patribus  atque  in  conciliis  ,  quae  favere  princi- 
pum  iuri  in  christianum  matrimonium  videantur,  ea  ex 
traditionis  et  fidei  analogia  explicari  commode  debent , 
ita  ut  quae  dicuntur  in  legibus  a  principibus  sancita 
intelligantur ,  aut  de  robore  exteriori  civiles  poenas  cano- 
nibus  ecclesiasticis  adiecto,  aut  de  legibus  quidem  civi- 
libus  ab  ecclesia  approbatis  atque  adoptatis ,  ut  sic  pos- 
sent  vinculum  coniugale  afficere,  quod  ex  se  praestare 
non  potuissent.  Haec  autem  sunt ,  quae  singillatim  statuere 
atque  in  toto  suo  lumine  collocare  satagemus. 

Itaque  ex  patribus  ,  qui  a  M.  A.  de  Dominis  atque  ab 
eiusdem  expilatoribus  opponuntur,  duo  potissimum  sunt, 
nempe  s.  Ambrosius  et  s.  Augustinus. 

«Ambrosius,  scribit  de  Dominis,  in  Paternum  satis 
commotus,  quod  filio  suo  neptem  ex  sua  filia  dare  vel- 
let  in  uxorem,  cum  omnia  colligeret  quae  ad  tale  con- 

(l)  Sect.  I.  cap.  1. 

nubium  dissuadendum  possent  insorvire,  nullam  legem 
ecclesiasticam  habuit ,  quae  id  prohiberet ,  sed  partim  ex 
Levitico  et  aequitate  naturali ,  partim  ex  imperiali  lege 
Theodosii  deducit  a  simili  argumenta  ad  illud  matrimo- 
nium  improbandum  (2) .  » 

Ast  s.  Ambrosius,  si  rite  eius  perpendantur  verba  , 
haud  repetit  a  lege  theodosiana  recens  edita  illius  coniugii 
prohibitionem  atque  inhonestatem,  cum  illa  non  afficeret 
nisi  connubia  consobrinorum ,  sed  a  lege  divina  Levitici 
adoptata  ab  ecclesia  (3) ,  atque  a  consuetudine  ab  imme- 
morabili  in  ecclesia  servata,  quae  ex  s.Basilio,  ut  vidi- 
mus ,  vim  legis  obtinebat;  quo  factum  est,  ut  s.  pater 
non  potuerit  sibi  persuaderi  quod  episcopus  Paterni  pro- 
baverit  propositum  connubium ,  cum  id  apud  christianos 
fuerit  inauditum.  Sic  enim  scribit  s.  Ambrosius :  «Istud 
inauditum ,  ut  quisquam  neptem  suam  in  uxorem  accipiat 
et  coniugem  dicat.  »  Ad  dehortandum  proinde  Paternum 
ideo  provocavit  s.  Doctor  ad  legem  Theodosii  eo  quod  ab 
hoc  imperatore  pluribus  honoribus  Paternus  fuerit  auctus, 
ut  saltem  eius  reverentia  qui  legem  nuper  tulerat  ad  conso- 
brinorum  vetanda  connubia ,  se  abstineret  a  prosequendo 
coniugio  non  minus  inhonesto.  Haec  sunt  Ambrosii  ver- 
ba:  «Sed  si  divina  te  praetereunt,  saltem  imperatorum 
praecepta ,  a  quibus  amplissimum  accepisti  honorem ,  haud- 
quaquam  te  praeterire  debuerunt.  Nam  Theodosius  im- 
perator  etiam  patrueles  fratres  et  consobrinos  vetuit  inter 

(2)  De  republica  ecclcsiastica  lib.  V.  cap.  Xl.quod  inscripsit:  Matrimonii 
vinculum  et  causas  apropria  potestate  ecclesiae  non  pendere.  Londini  1617. 
part.  II. 

(3)  Leges  iudiciales  ,  quae  in  Levitico  continentur  non  obligabant  nisi 
hebraeos,  cessavitque  plane  illarum  obligatio,  ut  ceterae  omnes  istiusmodi  ce- 
remoniales  ac  iudiciales  leges  mosaicae  sub  evangelio;  proinde  si  vim  quamdam 
adeptae  sunt  in  ordine  ad  cbristianos,  repeti  id  debet  ab  ecclesiae  accepta- 
tione:  spectata  tamen  primaeva  barum  iegum  origine  a  s.  Ambrosio  aliisquc  pa- 
tribus  dicuntur  leges  divinae  ,  quamvis  per  se  non  essent  nisi  ecclesiasticae. 
Cf.  Gerdil.  Trall.  del  matrim.  part.  I.  §.  X. 

se  coniugii  convenire  nomine ,  et  severissimam  poenam  sta^ 
tuit ,  si  quis  temerare  ausus  esset  fratrum  pia  pignora, 
et  tamen  illi  invicem  sibi  aequales  surit;  tantummodo  quia 
propinquitatis  necessitudine  ,  et  fraternae  societatis  ligantur 
vinculo,   pietati  eos  voluit  debere ,  quod  nati  sunt  (4).» 

Ex  his  duo  habemus  :  primo  quod  coniugium  de  quo 
agebatur  iam  fuerit  in  ecclesia  prohibitum ,  et  ita  ut  fuerit 
hactenus  inauditum:  secundo ,  quod  s.  Ambrosius  nullo 
modo  ex  lege  theodosiana  illam  prohibitionem  repetie- 
rit.  Adeoque  iam  ex  hoc  patre  nostra  thesis  firmatur. 

Alter,  nempe  s.  Augustinus,  ita  ad  rem  suam  affer- 
tur  a  De  Dominis :  «  Sic  etiam  Augustinus ,  ut  eosdem  gra- 
dus  excludat;  pluries  amplificat  congruentias  aequitatis ; 
nec  lege  ecclesiastica  quicquam  cautum  profert :  nam  se- 
cundum  gradum  transversalem  inter  patrueles  et  conso- 
brinos  prius  licitum  ,  iam  legibus  prohibitum  affirmat  : 
«Experti,  inquit,  sumus  in  connubiis  consobrinorum ,  etiam 
nostris  temporibus ,  propter  cjradum  propinquitatis  fraterno 
cjradui  proximum,  quam  raro  per  uxores  febat,  quod  feri 
per  leges  licebat,  quia  id  nec  divina  prohibuit ,  et  nondum 
prohibuerat  lex  humana  (5).  Audio  adhuc  Augustini  tem- 
pore,  profecto  christianos  matrimonia  in  secundo  gradu 
transversali  inivisse ,  et  hoc  tunc  neque  divina  lege ,  ne- 
que  humana  fuisse  prohibitum  (6).» 

Attamen  neque  s.  Augustinus  adversario  favet ,  tum 
quia  ipse  loquitur  in  genere  de  hominibus  etiam  paga- 
nis  ,  quibus  horrori  fuerunt  connubia  inter  fratres  et  so- 
rores  ,  quae  mundi  primordiis  necessitate  impellente  iun- 
gebantur ,  etiamsi  a  nulla  positiva  lege  prohiberentur  , 
proutetiam  raro  inter  consobrinos  celebrabantur  coniugia: 
raro  per  mores  febat,  quod  feriper  leges  licebat;  tum  quia 

<4)  Epist.  LX.  n.  8.  ed.  Maur.  col.  1019. 

(5)  Lib.  XV.  De  civit.  Dei  cap.  XVI. 

(6)  Ibid. 

certum  est  longe  ante  Theodosium  christianis  coniugia 
consobrinorum  vetita  fuisse,  ut  constat  ex  allatis  cano- 
nibus  conc.  ancyrani ,  neocesarensis  atque  illiberitani  (7) 
et  ex  s.  Basilio,  ac  propterea  legem  theodosianam  non 
adiecisse  canonibus  ecclesiasticis  nisi  sanctionem  exter- 
nam  ac  civilem  ad  coercendos  paganos  et  malos  christia- 
nos ,  qui  attentarent  eiusmodi  connubia ,  seu  prospexisse 
canonum  executioni  poenis  temporalibus.Quo  tantum  sensu 
intelligi  debent  verba  illa:  quod  per  leges  licebat,  et  non- 
dum  prohibuerat  lex  humana.  Siquidem  contra  factum  nihil 
valet ;  iam  vero  facto  constat  leges  ecclesiasticas  iamdiu 
extitisse  vetantes  ac  irritantes  ista  coniugia  inter  conso- 
brinos  attentata  (8). 

Itaque  neque  s.  Augustinus  regalistis  favet;  attamen 
hi  duo  solum  patres  a  De  Dominis  adducti  sunt. 

Nunc  expendenda  concilia;  si  enim  fidem  adiungamus 
Spalatensi ,  ad  aetatem  usqueMagni  Gregorii  nulla  habetur 
sanctio  canonica ,  qua  prohibita  fuerint  coniugia  ob  gradus 
consanguinitatis  et  affinitatis.  Quod  ut  efficiat,  provocat 
ad  concilia  ancyranum  ,  neocaesariense  ,  illiberitanum  , 
quae  celebrata  sunt  antequam  leges  ab  imperatoribus  hac 

(7)  Horum  conciliorum  testimonia  quibus  vetabantur  connubia  consobrino- 
rum  superius  protulimus  sect.  1.  cap.  I.  art.  II. 

(8)  Hic  sine  animadversione  dimittendus  non  est  anonymus  auctor  cit.  Del 
diritlo  etc,  qui  ut  certum  assumit  ex  mente  3.  Augustini  id  omne  licitum  fuisse, 
quod  non  sit  contra  legem  divinam  et  humanam,  scilicet  civilem.  Porro  prohi- 
bitum  non  erat  lcgc  divina  aut  imperiali  coniugium  episcopis ,  presbyteris  et  dia- 
conis,  attamen  videmus  iam  a  can.  28.  apostolico  statutum -.  «In  nuptiis  autem, 
qui  ad  clerum  provecti  sunt,  praecipimus,  utsi  voluerint,  uxores  accipiant,  sed 
lectores,  cantoresque  tantum.»  Item  in  conc.  carthag.  III.  an.  390.  pariter  ante 
legem  quamcumque  imperiaiem  hic  canon  editus  est :  «  Ut  quod  apostoli  docue- 
runt,  et  ipsa  servavit  antiquitas,  nos  quoque  costodiamus ;  ab  universis  episco- 
pis  dictum  est:  Omnibus  placet,  ut  episcopi,  presbyteri,  diaconi,  vel  qui  sacra- 
inenta  contrectant,  pudicitiae  custodes,  etiam  ab  uxoribus  abstineant.»  Numquid- 
nam  censendnm  est  Augustinum  habuissc  ut  licita  maiorum  clericorum  coniugia , 
eo  quod  nec  divina  nec  civili  lege  essent '  prohibita  ?  Augustinum,  inquam,  qui 
continentiae  lege  voluit  obstrictos  clericos  etiam ,  qui  quadam  specie  vis  fuerunt  ad 
clericatum  promoti  lib.  II.  Dc  adulterin.  coniug.  cap.  XX.  n.  22. 


362  LIB.  II.  SECT.  ALTERA.   DE    POTEST.  CIVILI. 

de  re  ederentur.  Deinde  vero,  ut  adstruat  canones  legibus 
imperatorum  se  conformasse  in  statuendis  impedimentis 
connubialibus ,  provocat  ad  canones  conciliorum  agathen- 
sis,  epaonensis ,  avernensis,  turonensis  et  aurelianensis. 
Singillatim  idcirco  et  haec  excutiamus  oportet. 

«  In  ancyrano  concilio ,  inquit ,  legimus  facinus  cu- 
iusdam ,  qui  sponsae  propriae  sororem  violaverat ,  ex  quo 
etiam  illa  conceperat  sibique  postea  necem  intulerat.  Ibi 
tamen  nihil  habemus  dedefectu  matrimonii  ex  tali  incestu. 
Solum  ad  poenitentiam  illi  rediguntur  qui  talis  facinoris 
fuerant  conscii  ,  et  adiutores  (9).  »  Hoc  quidem  verissi- 
mum  est,  cum  concilii  scopus  non  fuerit  inquirere  in  qua- 
litatem  delicti ,  sed  poenis  plectere  illius  facinoris  conscios 
et  cooperatores.  Ast  ex  hoc  silentio  inferri  nequit  non  po- 
tuisse  concilium  constituere  impedimentum  nuptiarum. 
Sane  can.  X.  concilium  sanxit:  «Desponsatas  puellas ,  et 
post  ab  aliis  raptas ,  placuit  erui  et  iis  reddi ,  quibus  an- 
tea  fuerant  desponsatae ,  etiamsi  eis  a  raptoribus  vim  il- 
latam  constiterit  (10).»Quem  canonem  nos  supra  descripsi- 
mus  ad  ostendendam  decisionem  latam  ab  hoc  concilio 
in  causa  matrimoniali ;  vox  placuit  denotat  auctoritatem 
propriam  iurisdicentis  in  decretis  suis. 

«  Neocaesariense  concilium ,  prosequitur  ipse ,  gravem 
poenitentiam  indicit  mulieri ,  quae  duobus  fratribus  nupse- 
rit,  et  supponit  hoc  iam  esse  illicitum  ;  non  tamen  ipsum 
concilium  hoc  tum  primum  prohibet  (11).»  Iuxta  de  Do- 
minis  concilium  supponit  hoc  iam  esse  illicitum  ;  ergo 
factum  ne  fuit  illicitum  ob  leges  Caesarum  ,  quae  nondum 
existebant  (12),  nec  nisi  post  aliquot  saecula  prodierunt? 

(9)  Ibid. 

(10)  Ex  vers.  Dionysii  Exigui,  apud  Harduin  Acta  concil.  tom.  I.col.  273. 

(11)  lbid. 

(12)  Quod  nulla  adliuc  aetate  itla  promanaverit  eiusmodi  lex,  quae  talia 
coniugia  vetaret,  patetex  legc  4.  5.  Nos  itaque  ff.  De  grad.,  omncsque  iuris  in- 
terpretes  uno  ore  fatentur. 

stultum  foret  id  asserere.  Igitur  illicitum  fuerat  penes 
christianos  duobus  fratribus ,  aut  sororibus  nubere  ob  an« 
tiquum  morem,  ut  loquitur  s.  Basilius  ,  ac  vim  legis  haben- 
tem ,  eo  quod  nobis  a  viris  sanctis  traditae  sunt  regulae  (13). 
Ergo  non  a  lege  civili ,  sed  a  lege  unice  ecclesiastica  ve- 
titae  fuerant  eiusmodi  nuptiae ;  quod  plane  evertit  adver- 
sarii  systema.  Sed  non  opus  est  coniecturis,  cum  existat 
can.  II.  eiusdem  concilii  :  «Mulier,  si  duobus  fratribus 
nupserit  ,  abiiciatur  usque  ad  mortem.  Verumtamen  in 
exitu  propter  misericordiam ,  si  promiserit,  quod  facta 
incolumis  huius  coniunctionis  vincula  dissolvat ,  fructum 
poenitentiae  consequatur  (14).  »  Si  vincula  dissolvenda  , 
agitur  ergo  de  impedimento  dirimente ,  non  autem  prohi- 
bente  tantum.  Ergo  ex  hoc  pariter  concilio  evanescit  pa- 
radoxum  Spalatensis  apostatae ,  quod  nulla  extet  sanctio 
canonica  ad  discernenda  coniugia  usque  ad  s.  Gregorium  M. 
Notum  enimest,  concilium  neociaesariense  celebratum  fu- 
issean.  314. 

Pergit  tamen  Spalatensis  ,  subditque  :  «  Sic  facit  etiam 
concilium  eliberitanum  (can.61.)  adversus  eum ,  qui  post 
mortem  uxoris  sororem  eiusdem  uxoris  sibi  matrimonio 
copulat  |  poenilentiam  indicit  tamquam  in  rem  prohibitam 
et  illicitam  (1 5) . »  Ast ,  sciscitor ,  quibusnam  legibus  secu- 
laribus  prohibitum  ac  illicitum  fuit  eiusmodi  coniugium , 
cum  nullae  omnino  saeculares  leges  id  ante  vetuerint ,  nec 
vetuerunt  nisi  post  duo  plus  minus  secula  a  celebratione 
huius  concilii  eliberitani,  quae  contigit  an.  305?  En  novum 
argumentum ,  quo  destruitur  Spalatensis  systema  eiusque 
sectatorum.  Certum  siquidem  est  ad  istam  usque  aetatem 
et  ad  longum  tempus  postea  per  leges  seculares  ista  con- 
iugia  inter  affines  permissa  ac  licita  fuisse.  Ceteris  exem- 

(13)  CLX.  ad  Diodorum  ed.  Maur.  tom.  III. 

(14)  Ex  vers.  Dionysii  Exigui.  Apud  Hard.  loc.  cit.  col.  2S2. 

(15)  lbi.l. 

plis  dimissis,  constat  Caecilium  Metellum  ,  uxore  defuncta, 
illius  sororem  sponsam  duxisse ,  Crassum  defuncti  fratris 
duxisse  uxorem ,  ut  refert  Plutarchus  ;  Pudentillam  tabulas 
nuptiales  cum  viri  mortui  fratre  prodit  Apuleius  (16) .»  Dixi 
etiam  longum  post  tempus  a  celebratione  huius  concilii 
licitas  eiusmodi  nuplias  habitas  esse,  ut  patet  ex  lib.  3. 
tit,  12.  leg.  2.  ubi  dicitur:  «Etsi  licitum  veteres  credide- 
runt ,  nuptiis  fratris  solutis ,  ducere  fratris  uxorem  ;  licitum 
etiam  post  mortem  mulieris  aut  divortium ,  contrahere 
cum  eiusdem  sorore  coniugium  ;  abstineant  huiusmodi 
nuptiis  universi  (17).»Itaque  merito  iurisconsultus  deMen- 
doza  scripsit:  «  Primum ,  ut  opinor,  decretum  litteris  con- 
signatum  ,  quo  constitutum  est  ,  matrimonium  affinitate 
impediri,  hoc  hispanorum  episcoporum  videtur,  antiquo 
romanorum  iure  abrogato,  quo  licebat  cum  defunctae  uxoris 
sorore  matrimonium  contrahere  (18).» 

Videndum  iam  utrum  felicius  res  cedat  Spalatensi  dum 
connititur  ostendere  ex  conciliis  posterioribus  ,  canones 
legibus  se  conformasse  civilibus  in  constituendis  impedi- 
mentis   connubialibus. 

«  Concilium  agathense,  scribit,  commemorat  gradus 
prohibitos,quorum  nullus  secundum  excedit,et  renovat  pro- 
hibitionem ;  sed  tamen  fatetur  eos  gradus  iam  esse  prohibi- 
tos:  quos  omnes,  inquit,  et  olimatque  sub  hac  constitutione 
incestos  esse  non  dubitamus.  Concilium  epaonense  totidem 


(16)  Cf.  Ferdinandum  Ue  Mendoza  in  Comment.  in  hunc  can.  LXI.  Concilii 
illiberitani  apud  card.  De  Aguirre  in  cit.  Collect.  maxima  conciliorum  omnium 
Hispaniae  tom.  I.  lib.  II.  pag.  663.  quibus  plura  alia  adfecit  ipsemet  card.  De 
Aguirre  in  comment.  novis  ibid. 

(17)  Cf.  Gollhofredium  -.  Codex  theodosianus  cum  perpetuis  comment. 
Lugduni  1665.  tom.  I.  pag.  296. 

(18)  Mendoza  loc.  cit.  cui  concinit  Natalis  Alex.,  qui  ex  hoc  canone  concilii 
illiberitani  infert,  ecclesiam  auctoritatem  exercuisse  constituendi  impedimenta 
matrimonii,  ipso  adhuc  vigente  persecutionis  tempore.  Cf.  In  Diss.  XXI.  saec. 
eccles.  III.  art.  III.  De  concilii  illibej-it.  canonibus  et  auctoritatc. 

verbis  repetit  canonem  concilii  agathensis  (19).»  Fatetur 
quidem  concilium ,  si  placet,  illos  gradus  prohibitos ,  ex 
more  nempe  maiorum  ,  seu  patrum  ,  qui  iamdiu  prohi- 
buerant  ,  non  autem  ex  sola  principum  lege  ,  tum  quia 
ubi  concilium  celebratum  est,  non  amplius  vigebat  impe- 
ratorum  lex  ,  sed  lex  Gothorum  (20) ,  prout  etiam  ubi  ce- 
lebratum  est  aliud  concilium  ,  scilicet  epaonense  (21)  ; 
tum  quia  non  solum  haec  concilia  statuerunt ,  ut  in  poste- 
rum  irrita  forent  eiusmodi  connubia ,  sed  praeterea  de- 
clararunt  valida ,  quae  hactenus  inita  fuerint  matrimonia 
in  illis  affinitatis  gradibus  (22).  Quo  ostenderunt  se  agere 
ex  propria  auctoritate ,  alioquin  non  probassent  uti  valida 
illa  coniugia ,  quae  iuxta  Spalatensem  et  Launoium  irrita 
fuissent  per  leges  imperatorum ;  tum  denique  quia  decla- 
rarunt  patres  se  non  ex  principum  seculi  auctoritate ,  sed 
propria  auctoritate  et  nomine  canones  edidisse.  Sic  enim 
subscripsit  Caesarius  episcopus  arelatensis  concilii  aga- 
thensis  praeses :  « Ego  Caesarius  in  Christi  nomine  epi- 
scopus  arelatensis  ,  iuxta  id  quod  universis  coepiscopis 
meis,  qui  mecum  subscripserunt ,  placuit ,  statuta  patrum 
( non  igitur  imperatomm  aut  regum),  secutus,  his  defi- 
nitionibus  subscripsi  (23).»  Sic  vero  Viventiolus  episcopus 
lugdunensis  et  concilii  epaonensis  praeses  haec  adiecit : 
«  Praesenti  protestatione  denuntio  conventum  episcoporum 
omnium  sortis  nostrae ,  circa  Septembris  mensis  initium , 
in  epaonensi  paroecia  mox  futurum;  ubi  clericos,  prout 

(19)  lbid. 

(20)  Sub  Alarico  enim  gothorum  rege  versabantur  patres  agathenses  sub 
Symmacho  papa  an.  506. 

(21)  Sub  Burgundionum  ditione,  an.  517.  ccclesiam  regente  Hormisda  papa. 

(22)  In  concilio  enim  agathensi  post  recitata  a  De  Dominis  verba  additur: 
«  Quod  ita  in  praesenti  tempore  prohibemus,  tit  ea  quae  sunt  hactenus  insti- 
luta ,  non  dissolvaniur.»  Et  in  conc.  epaonensi  pariter  legitur:  «  Quod  ut  a 
praeseuti  tempore  prohibemus,  ila  ea  quae  sunl  anlerius  institula  non  sol- 
vttttus.»  Quae  quidem  vcrba  omisit  Spalatensis. 

(23)  Apud  Sirmondum:  Concilia  antiqua  Galliae  tom.  I.  pag.  173. 

expedit,  convenire  compellimus  ,  laicos  permittimus  in- 
teresse.  Ut  quae  a  solis  pontifcibus  ordinanda  sunt  ,  et 
populus  possit  agnoscere  (24).» Ergo  frustra  Spalatensis, 
Launoius  ceterique  eorum  sectatores  his  innituntur  ad 
proprium  axioma  firmandum ,  cum  ex  iis  contrarium  ha- 
beatur(25). 

Id  ipsum  dicatur  de  conciliis  avernensi ,  et  turonensi  II. 
quae  pro  se  profert  De  Dominis  scribens  :  «  Avernense  vero 
gradus  eosdem ,  primum  et  secundum  quaquaversum  ma- 
trimonia  nulla  effici  docet ,  atque  ex  Levitico ,  et  ex  na- 
turali  aequitate ,  ab  exemplo  Apostoli ,  et  statutis  patrum 
istas  corroborat  prohibitiones.  Turonica  synodus  altera  pro 
his  ipsis  consanguinitatis  et  affinitatis  ,  non  ultra  secun- 
dum  gradum  impedimentis  confirmandis  utitur  primum 
Levitico ,  deinde  resumit  canones  aurelianensem ,  epaonen- 
sem  ,  et  avernensem  (26).»  Nam  ipso  apostata  fatente  , 
Levitici  statuta  quoad  christianos  vim  habebant  ex  accepta- 
tione  ecclesiae.  Cum  praeterea  eadem  concilia  profiteantur 
se  Apostoli  et  patrum  statuta  consectari ,  quomodo  ea  pro- 
ferre  potuit  ad  probandum  canones  se  conformare  in  sta- 
tuendis  impedimentis  legibus  principum  secularium  (27)? 

(24)  In  Collect.  amplissima  concil.  Veneta  tom.  VIII.  col.  556. 

(25)  Huc  spectat  causa  ,  quae  agitata  est  in  conciiio  lugdunensi  I.  paulo 
post  epaonense  celebrato  sub  eodem  s.  Viventiolo,  de  quodam  regis  s.  Sigismundi 
ministro  nomine  Stephano  qui  duxerat  defunctae  uxoris  sororem ;  quamvis  enim 
rex  ei  suffragaretur ,  tamen  numquam  adduci  potuerunt  patres,  ut  ratum  ha- 
berent  istud  coniugium ,  ac  ministrum  illum  poenitentiae  addixerunt.  Cf.  apud 
Sirmondum  loc.  cit.  pag.  202  seqq. 

Insuper  patres  concilii  agathensis  ad  coniirmandum  impedimentum  voti , 
quoad  presbyteros  et  diaconos  se  unice  referunt  in  can.  IX.  ad  statuta  rom.  pon- 
tificum  Siricii  et  Innocentii  I. 

(26)  Ibid. 

(27)  Atque  huc  refertur  praefatio  concilii  turonensis  ex  qua  clarius  apparet  se 
propria  auctoritate  impedimenta  constituisse  i  «  Magna  est  in  ipsa  severitate  pie- 
tas,  per  quam  tollitur  peccandi  facultas.  Nam  ubi  insana  libertas  generat  vul- 
nera,  sacerdotaiis  districtio  dat  medelam.  Quapropter  Chrislo  auspice,  in  turo- 
nica  civitate  concilio  concordante,  iuxta  conniventiam  gloriosissimi  domini  Clia- 
rjberti  regis  annucntis,  coadunati  pro  pace  et  instructione  ecclesiae,  opportunum 

Quoniam  vero  Spalatensis  in  adductis  verbis  concilii 
etiam  aurelianensis  mentionem  iniecit,  non  abs  re  erit  adno- 
tare  ,  quod  patres  turonenses  de  isto  testentur :  « In  synodo 
aurelianensi  ,  quam  invictissimus  rex  Chlodovaeus  fieri 
supplicavit »  concludantque :  «Nos  hoc  quod  patres  nostri 
statuerunt  in  omnibus  roboramus. »  Porro  si  ad  Chlodovaei 
preces  inita  est  synodus  aurelianensis ,  si  patres  turonici 
profitentur  concilia  antiquiora  proferentes ,  se  roborare  sta- 
tuta  patrum,  consequens  est  illos  non  imperatoris  aut  re- 
gis ,  sed  auctoritate  propria  et  auctoritate  ecclesiastica  ante- 
riori  impedimenta  matrimonium  dirimentia  constituisse , 
immo  et  contra  regum  voluntatem  (28). 

Demum  concludit  Spalatensis :  «  Matisconense  tandem 
secundum,  ad  leges  ipsas  seculares  in  his  prohibitionibus 
se  refert:-Incestam ,  inquit,  copulationem ,  in  qua  nec 
coniux  nec  nuptiae  recte  appellari  leges  sanxerunt,  catho- 
lica  omnino  detestatur  atque  abominatur  ecclesia.-Leges 
vero  hasce  intelligendas  esse  seculares  planum  est,  quia 
passim  nomine  legis  statuta  intelliguntur  potestatis  laicae. 
Nam  ecclesiastica  non  vocantur  leges,  sed  canones,  et  ideo 
idem  concilium  nonum  canonem  sic  incipit.  -  Licet  reve- 
rendissimi  canones  ,  atque  severissimae  leges  etc.  -et 
can.  XIV.  reprehendit  eos  ,  qui  calcatis  canonibus  et  legi- 
bus  quaedam  iniusta  committunt  (29).»  Esto  quod  legum 
nomine  a  concilio  statuta  principum  secularium  designen- 
tur;  quid  inde  ?  Numquid  eiusmodi  leges  constituerunt 
fundamentum  canonum,  qui  a  concilio  editi  sunt?  Absit. 


credimus  subnexa  decrcta  conficcre»  Ergo  iuxta  hanc  praefationem  annuente 
Chariberto  concilium  celebratum  est,  sed  propria  auctoritatc  decreta  confecit. 
Cf.  apud  Sirmondum  ioc.  cit.  p.  330. 

(28)  Etenim  Severinus  Binius  in  nota  ad  conc.  turonens.  seribit :  «  Sanctis- 
simi  patres  huius  concilii  hunc  canonem  statuisse  videnlur  ad  corrigcndum  ipsum 
regem  Charibertum  incestus  crimine  labefactatum.»In  notis  ad  can.  XI.  conc, 
turonens.  II.  in  cit.  Collect.  ampliss.  concil.  tom.  IX.  col.  807. 

(29)  Ibid. 

Contrarium  immo  vero  patres  profitentur.  Sic  enim  ibidem 
legitur  :  «  Metropolitani  omnes  dixerunt :  Deo  auxiliante , 
communi  deliberatione  singula ,  quae  necessaria  sunt  a 
nobis  defnientur.  Hoc  universae  fraternitati  vestrae  suade- 
mus,  ut  ea  quae  Spiritu  Sancio  dictante,  per  ora  omnium 
nostrum  terminata  fuerint,  per  omnes  ecclesias  innotescant, 
ut  unusquisque  quid  observare  debeat ,  sine  aliqua  excu- 
satione  condiscat  (30).»  Si  Spiritu Sancto  dictante  constituti 
sunt  canones ,  non  igitur  legum  secularium  auctoritate 
propositi.  Eiusmodi  legum  unice  fit  mentio  ad  ostenden- 
dam  illorum  coniugiorum  improbitatem ,  sed  propria  aucto- 
ritate  canones  a  concilio  constituuntur.  Quod  magis  patet 
ex  eiusdem  concilii  can.  XVI.  quo  irritantur  coniugia  vi- 
duarum  subdiaconorum,  exorcistarum  et  acolythorum  post 
istorum  obitum,  nulla  legum  iniecta  mentione  (31). 

Hunc  eumdem  canonem  renovat  concilium  antissio- 
dorense,  cuius  etiam  meminit  Spalatensis.  Hinc  iure  merito 
adnotat  Natalis  Alex.  quod  «Canon  vigesimus  tertius  (con- 
cilii  antissiodor.  )  viduas  presbyterorum ,  diaconorum  et 
subdiaconorum  post  eorum  obitum  nubere  vetat;  quarum 
matrimonia  irrita  declftraverat  synodus  matisconensis  se- 
cunda  can.  16.  quo  vix  ullum  est  illustrius  argumentum , 
quo  probetur  ecclesiam  proprio  iure  et  auctoritate  impe- 
dimenta  dirimentia  matrimonio  apposuisse  (32).» 


(30)  ln  cit.  Collect.  ampliss.  concil.  tom.  IX.  col.  949. 

(31)  En  integrum  canonem:  «Jllud  quoque  rectum  nobis  visum  est  dispo- 
nere,  ut  quae  uxor  subdiaconi,  vel  exorcistae,  vel  acolythi  fuerat,  mortuo  illo, 
secundo  se  non  audeat  sociare  matrimonio.  Quod  si  fecerit ,  separetur,  et  in 
coenobiis  puellarum  Dei  tradatur,  et  ibidem  usque  ad  exitum  vitae  suae  per- 
maneat.»  Ibid.  col.  956. 

(32)  Hist.  eccles.  saec.  VI.  cap.  V.  art.  XXIX.  Canon  conc.  antissiodorensis 
celebrati  an.  578.  de  quo  disserit  Nat.  Alexand.  in  conciliis  Galliae  Sirmondi  est 
numero  XXII.  his  verbis  expressus:  «Non  licet  relictae  presbyteri,  nec  relictae 
diaconi,  nec  subdiaconi  post  eius  mortem  maritum  accipere.»Sermo  autemest, 
ut  patet  ex  canone  praecedenti ,  de  uxoribus  quas  presbyteri ,  diaconi  aut  sub- 
diaconi  habebant  ante  ipsorum  ordinationem. 

Cum  vero  haec  tantum  sint  concilia ,  quae  ad  suam 
thesim  probandam  afferuntur  a  M.  A.  De  Dominis  ,  eaque 
nedum  adstruant ,  eam  potius  evidenter  labefactent ,  ne- 
cesse  haud  est  alia  adiicere. 

Superest  ad  absolvendum  quod  nobis  proposuimus  , 
ut  nonnulla  dicamus  de  legibus  ab  imperatoribus  et  regibus 
christianis  latis ,  quae  pro  obiecto  habuerunt  impedimenta 
matrimonium  dirimentia.  Pseudo-politici  ac  regalistae  eis 
innituntur  ut  adstruant  ius  originarium  principum  in  illis 
constituendis.  Quapropter  si  nos  ostenderimus  illos  impe- 
ratores  ac  reges  in  eiusmodi  condendis  legibus  sese  ges- 
sisse  uti  canonum  executores ,  custodes  atque  tutores ;  et 
si  auctoritate  propria  nonnullas  leges  condiderunt  circa 
coniugia ,  ostenderimus  illas  vim  in  iis ,  quae  ad  vinci*- 
lum  spectant  in  foro  conscientiae  non  habuisse  nisi  ex  eccle- 
siae  acceptatione  ,  profecto  ex  adversariorum  manibus 
arma  haec  non  solum  eripiemus ,  sed  contra  illos  verte- 
mus.  Utrumque  autem  efficere  iam  aggredimur. 

Etenim  ad  primum  quod  attinet ,  nobis  suppetunt  lo- 
cupletissimae  protestationes  ac  declarationes  eorumdem 
imperatorum  ac  regum  ,  qui  eas  leges  condiderunt. 

Sane  Iustinianus  cui  potissimum  innituntur  pseudo- 
pblitici ,  in  Novella  VI.  aperit  in  prooemio  mentem  suam 
in  sanciendis  disciplinaribus  legibus  dicens:  «Sancimus 
igitur  sacras  per  omnia  sequentes  regulas  (33) »  quibus  ver- 
bis  se  exhibet  uti  propugnatorem  vindicemque  sacrarum  le- 
gum  seu  canonum  ecclesiasticorum.  Et  in  Novella  CXXXVII. 
«  Si  civiles  leges ,  inquit  in  praefatione ,  quarum  potestatem 
nobis  Deus  pro  sua  in  homines  benignitate  credidit,  firmas 
ab  omnibus  custodiri  ad  obedientium  securitatem  studemus, 
quanto  plus  studii  adhibere  debemus  circa  sacrorum  ca- 
nonum  et  divinarum  legum  custodiam ,  quae  super  salute 

(33)  In  Juris  civilis  corpore.  Volumen  legum  parvum.  Lugduni  1612. 
^ovella  VI.  cap.  I.  pag.  60. 

II  24 

animarum  nostrarum  definitae  sunt  (34)?»  Quibus  pate- 
facit  sibi  circa  civiles  leges  tribuere  potestatem ,  circa  ca- 
nones  vero  sacros  et  divinas  leges  custodiam  unice  adscri- 
bere.  Deinde  prosequitur  idem  imperator  loquens  in  specie 
de  sacris  canonibus:  «Qui  enim  sacros  canones  custodiunt, 
Domini  Dei  adiutorio  digni  sunt:  qui  autem  eos  trans- 
grediuntur,  ipsi  semetipsos  iudicio  reddunt  obnoxios.» 
Agnovit  igitur  hic  legislator  verum  reatum  in  transgres- 
sione  canonum  ,  adeoque  illos  veram  inducere  ex  sese 
obligationem ;  quod  clarius  adhuc  patet  ex  insequentibus 
verbis:  «Quod  autem  divini  canones  prohibent  clericos  esse, 
qui  secundam  uxorem  duxerunt,  et  inter  sacros  Basilius 
docens  sic  ait:  Bigamos  canon  ministerio  excludit,  inquit, 
et  ex  iis  progenitos  (35). »  Demum  concludit  cap.  II.  «  His 
igitur,  quae  sacris  canonibus  defnita  sunt,  insistentes, 
praesentem  sancimus  legem  (36)  »  nempe  ad  eos  tutan- 
dos  ut  executioni  mandentur.  Itaque  constat  ex  Iustiniano 
non  canones  legibus,  sed  leges  canonibus  adiectas  fuisse, 
secus  ac  velint  regalistae. 

Id  ipsum  confirmat  Leo  VI.  cognomento  Sapiens,  qui 
aliquot  post  secula  Iustiniano  successit,  quique  constit.  II. 
a  Quum  sacrosancti ,  inquit ,  divinique  canones ,  et  quicum- 
que  alii  de  sacerdotio  et  episcoporum  creatione  statuere 
in  optimum  numerisque  omnibus  plenum  editi  sunt  modum 
(et  quidem  quomodo  illi  non  exacte  perfecteque  editi  sint 
cum  divina  inspiratio  in  auctoribus  efficaciteroperatasit?) , 
mirari  subit,  quomodo  non  veriti  nonnulli  sint  sacras  di- 
vinasque  leges ,  tamquam  illae  absolutae  non  essent ,  pro- 
mulgatis  aliis  legibus  abrogare  (37).»  Adeomagni  faciebat 
hic  imperator  canonum  auctoritatem ! 

(34)  Ibid.  pag.  608. 

(35)  Ibid.  cap.  I.  pag.  60U. 

(36)  Ibid. 

(37)  Imperat.  Leonis  Augusti  constilutiones  nocellae.  Ed.  Henric.  Ste- 
phani  1560.  pag.  17. 

Nec  minoris  ponderis  sunt  quae  suppetunt  ex  regibus  ac 
imperatoribus  occidentalibus  documenta ,  quod  ipsi  legibus 
suis  canonum  ecclesiae  custodes  ac  vindices  se  exhibuerint. 

Etenim  in  capitularibus  regum  francorum  habentur 
constituta  regis  Chariberti  data  circa  an.554.  in  quibus  sic 
rex  mentem  suam  aperit.  «Et  quia  necesse  est,  ut  plebs, 
quae  sacerdotis  praeceptum  non  ita ,  ut  oportet ,  custodit 
nostro  etiam  corrigatur  imperio  (38).»  En  canonum  custo- 
dem  et  vindicem. 

S.  Gregorius  turonensis  refert  obiurgationem  a  Chilpe- 
rico  rege  factam  Praetextato  rhotomagensi  episcopo  his  ver- 
bis:  «Quid  tibi  visum  est,  o  episcope,  ut  inimicum  meum 
Merovechum ,  qui  filius  esse  debuerat ,  cum  amita  sua ,  id 
est  cum  patrui  sui  uxore,  coniungeres?  An  ignarus  eras, 
quae  pro  hac  causa  canonum  statuta  sanxissentt  (39)»  Non 
ad  leges,  sed  ad  canones  provocavit. 

Idem  erga  canones  obsequium  ostendit  Chlotarius  U.  in 
conc.  parisiensi  an.  615.  dicens:  «Ideoque  definitiOnis  no- 
strae  est ,  ut  canonum  statuta  in  omnibus  conserventur  (40) » . 

In  lege  longobardica  lib.  II.  c.  8.  legitur :  «Quia  cano- 
nes  sic  habent  de  duabus  sororibus,  sicut  de  duobus  fra- 
tribus  (41).»  Deinde  lex  subnectitur. 

ln  concilio  liptiniensi  an.  783.  sub  nomine  Karolomanni 
principis  capitulare  II.  c.  3.  haec  habentur  «Similiter  prae- 

• 

(38)  ln  nova  collcct.  Baluziana  Capitularium  rcgum  francor.  tom.  I 
pag.  1. 

(39)  flistoriafrancor.  lib.  V.  c.  XIX.  cd.  Paris  1699.  pag.  222. 

(40)  In  Collect.  Baluzii  tora.  I.pag.  21. 

(41)  Cf.  in  Codice  legum  antiquarum.  Francofurti  1612.  Leges  longobar- 
dorum  lib.  II.  tit.  VIII.  De  prohibitis  nuptiis  c  3.  pag.  593.  Similiahis  leguntur 
Ibid.  Ex.  gr.  cap.  II.  «  Consobrinam ,  neptem  ,  novercam,  fratris  uxorem  ,  vel 
etiam  de  propria  cognatione,  aut  quam  cognatus  habuerit,  nullus  audeat  in  con- 
ingio  copularc.  Si  quis  huic  tali  nefario  coniugio  se  coniunxerit ,  et  in  eo  per- 
manserit,  sciat  se  episcopali  auctoritate analhematis  vinculo  esse  innodatum.» 
et  cap.  12. «De  his  coniunctionibus,  quae  secundum  canones  ecclesiac  et  edictum 
copulatae  esse  non  possunt,  placuit  nobis,  ut  ab  invicem  separentur. »  Ibid. 
pag.  595. 

cipiraus  ut  iuxta  decreta  canonum,  adulteria  et  incesta  ma- 
trimonia  ,  quae  non  sunt  legitima  ,  prohibeantur  et  emen- 
dentur  episcoporum  iudicio  (42).»  Ergo  iuxta  canones  epi- 
scopi  iudicium  ferre  debebant. 

Cumque  Carolus  Magnus  in  suo  primo  capitulari  mu- 
nus  suum  patrocinatoris  ecclesiae  aperuisset  his  verbis: 
«Karolus  gratia  Dei  rex  ,  regnique  francorum  rector,  et  de- 
votus  sanctae  ecclesiae  defensor,  atque  in  omnibus  adiutor 
apostolicae  sedis,»  passim  repetit:  «Statuimus  aut  decerni- 
mus ,  ut  secundum  canones  (43).»Atque  expresse  relato 
decreto  Gregorii  II.  ad  s.  Bonifacium,  subdit:  «Istavero 
omnia,  quae  vires  nostras  excedunt,  in  iudicio  episcoporum 
iuxta  canonicam  sanctionem  definienda  relinqaimus  (44)» 
quibus  verbis  piissimus  ac  vere  magnus  imperator  ap- 
prime  limites  definit  inter  utramque  potestatem  ecclesia- 
sticam  atque  politicam. 

Hoc  ipsum  ex  iis  apparet,  quae  leguntur  in  concilio 
moguntino,  de  quo  ita  scribit  Natalis  Alex.aCum  in  tres 
turmas  seu  ordines  concilium  divisum  esset  (ut  constat 
ex  praefatione  patrum ) ,  et  in  prima  turma  episcopi ,  in 
secunda  abbates  ,  in  tertia  comites  et  iudices  in  mundams 
4ecertantes  sederent ,  cognitionem  eorum ,  quae  matrimo- 
nium  spectant,  non  suscepere  laici  illi  magistratus,  im- 
peratoris  auctoritate  vulgi  iustitias  perquirentes ,  omniumque 
advenientium  causas  diligenter  examinantes ,  sed  episcopi 
sacra  dogmata  diligenti  studio  perquirentes ,  ut  statum  ec- 
clesiae  Dei  et  christianae  plebis  perficerent  et  conserva- 
rent (45) . » 


(42)  ln  cit.  Collect.  Baluziana,  tom.  I.  coll.  189  eeqq. 

(43)  In  cit.  Collect.  Baluziana  tom.  I.  col.  189. 

(44)  Capitulare  aquisgranense ,  cap.  III.  De  purgatione  sacerdotum. 
Ibid.  col.  386.  Deinde  passim  plura  statuit,  adiiciens  quia  Gregorius  (pont.rom.) 
consensit...Consenserunt  Georgius  (forte  Gregorius)  episcopus  romanus  et 
Ioannes  Sacellarius  etc.  Cf.  ibid.  col.  183  seqq. 

<45)  Hist.  eccles.  sec.  IX.  et  X.  c.  IV.  art.  V. 

Et  sane  in  capitulari  concilii  aquisgranensis ,  cum  age- 
retur  de  statutis  connubialibus ,  in  peculiari  De  uxore  a  viro 
dimissa,  innititur  statutum  canoni  69.  concilii  africani  : 
<r  Item  in  eodem  ,  ut  nec  uxor  a  viro  dimissa  alium  accipiat 
virum ,  vivente  viro  suo ,  nec  vir  aliam  accipiat ,  vivente 
uxore  priore  (46).»  Et  iterum:  De  sponsa  alterius,  statutum 
innititur  decretali  papae  Syricii :  « In  decretalibus  Syricii 
papae  ut  alterius  sponsam  nemo  accipiat  (47).»  Et  ita 
porro.  Ex  his  itaque  aliisque  non  paucis  ,  quae  afferri 
possent  (48)  apertissime  constat  imperatores  ac  reges  sive 
orientales  sive  occidentales  constanter  spectasse  canones  ac 
decreta  rom.  pontificum  ut  leges  vi  sua  obligatorias ,  nec 
suas  adiecisse  leges  ,  nisi  ut  illarum  executionem  urgerent 
adversus  contumaces.  Hinc  vel  ipse  de  Marca  scribere 
haud  dubitavit :  «  Hanc  sibi  mentem  fuisse  docet  quoque 
Iustinianus,  ut  vetustatis  et  canonum  se  vindicem  prae- 
staret ,  non  novas  regulas  in  ecclesiam  invehendo ,  sed 
veteres  augendo  in  melius  (49).» 

Quod  si  in  aliquibus  legibus  ab  illis  principibus  latis 
quae  pro  obiecto  habent  res  disciplinares  ,  ac  praecipue 
coniugiorum  sanctiones  et  impedimenta ,  nullam  ipsi  inie- 
cerunt  canonum  et  ecclesiae  mentionem ,  sed  videntur  eas 
ex  propria  auctoritate  statuere ,  aut  ecclesiae  sanctionem 


(46)  In  Capitulari  aquisgran.  an.  1789.  cap.  XLII.  in  Coll.  tialuzii  loc.cit. 
col.  228. 

(47)  Cap.  L.  Ibid.  col.  230. 

(48)  Qui  plura  cupit,  adeat  card.  Gerdilium,  cuius  potissimum  labore  hic 
usi  sumus,  in  tract.  cit.  De  matrimonio  par.  I.  §.  X-XII.  Cf.  etiam  Bianchi  Del- 
V  esterior  polizia  della  chiesa,  lib.  III.  cap.  VI.  §.  I  seqq. 

(49)  Lib.  II.  De  concordia  cap.  XI.  n.  2.  •  Et  sane  Iustinianus  in  Rescripto 
ad  Dacianum  id  professus  est  dicens:  «Semper  nostrae  serenitati  cura  fuit  ser- 
vandae  vetustatis,  maxime  disciplinae,  quam  numquam  contempsimus ,  nisi 
ut  in  melius  augeremus,  praesertim  quoties  de  ecclesiasticis  negotiis  contingit 
quaestio,  qnae  patrum  conslat  regulis  definita,  imo  adventu  superni  Numinis 
inspirata.»Ex  Collect.  Aniani  prope  finem,  et  apud  Baronium  ad  an.  541.  n.  10., 
et  seqq.  usque  ad  n.  17.  ubi  fuse  hac  de  re  agit.  Nec  non  apud  ipsum  de  Marca 
loc.  cit. 

supponere  dicendum  est ,  aut  vim  non  habuisse  nisi  post- 
quam  et  quatenus  ab  ecclesia  fuerunt  adoptatae.  Quocirca  ad 
omnes  extendi  debet  quod  Natalis  Alex.  de  Iustiniano  adno- 
tavit.  «Si  quas  vero  novas  leges  tulit  de  ecclesiastica  disci- 
plina  Iustinianus ,  vim  illae  non  habuerunt  ullam  ,  nisi 
quia  sunt  ab  ecclesia  receptae  et  approbatae  (50).» 

Ne  autem  videamur  ex  arbitrio  id  affirmasse,  iuverit 
nonnullis  exemplis  id  patefacere,  ac  1 .  id  efficitur  ex  ipsis 
iam  adductis  canonibus  conciliorum  agathensis  ,  et  epao- 
nensis  ,  quibus  vidimus  tum  irrita  facta  fuisse  in  futurum 
coniugia  inter  affines ,  tum  valida  declarata  fuisse ,  quae 
antea  inita  fuerant.  Porro  certum  est  iamdiu  illa  coniugia 
fuisse  reprobata  ab  imperatore  Theodosio  seniore  ;  quam 
legem  alii  contendunt  fuisse  abolitam  ab  illius  successo- 
ribus  Arcadio  et  Honorio,  alii  vero  contendunt  in  suo  ro- 
bore  viguisse  usque  ad  Iustinianum  (51).  In  utraque  hypo- 
thesi  patet  conciliasupremamillamexercuisse  auctoritatem . 
Etenim  si  lex  illa  adhuc  vigebat ,  utrumque  concilium  con- 
trarium  decrevit  dum  valida  declaravit  coniugia  iam  inita 
quae  per  illam  legem  irrita  erant,  et  ita  legem  civilem 
correxit ;  si  vero  non  vigebat ,  utrumque  concilium  decla- 
ravit  irrita  in  posterum  coniugia ,  quae  ex  lege  civili  valida 
habebantur. 

2.  A  lege  imperiali  concedebantur  nuptiae  in  secundo 
affinitatis  gradu,  scilicet  inter  consobrinos  (52);  attamen 
a  s.  Gregorio  M.  aliisque  rom.  pontificibus  irritae  factae 
sunt  (53) ,  adeoque  leges  civiles  sunt  emendatae. 

(50)  Hist.  eccl.  sect.  VI.  cap.  VII.  art.  2.  §.  Si  quis. 

(51)  Hac  de  re  non  minima  vignit  controversia  inter  Simondum  et  Gothofre- 
tlnm,  de  qua  agit  Launoius  in  suo  tractatu  De  regia  in  matrimonio  potestale. 
Opp.  ed.  cit.  pag.  727  et  728. 

(52)  Leg.  Celebrandis  c.  De  nuptiis. 

(53)  Nam  s.  Gregorius  in  epist.  ad  Augustinum  permisit  solum  nuptias  iit 
tertio  gradu.  Cf.  Natal.  Alexandrum  in  Hist.  eccles.  sec.  IV.  cap.  IV.  art.  3.  ubi 
etiam  adversus  Rivetum,  aliosque  pseudo-criticos  huius  epistolae  quae  est  XXXI. 
libri  XII.  genuinitatem  vindicat.  Cf.etiam  editoresMaur.Opp.  s.  Gregorii  M.  tom.II 

3.  Constitulum  fuerat  lege  civili  (Leg.  Unic.  de  raptu 
Vt'r<7.)ut  raptus  foret  impedimentura  perpetuum,nulloquam- 
tumvis  spontaneo  consensu  ipsius  raptae  abolendum ,  ut 
coniugium  iniri  posset  raptorem  inter  et  raptam,  uti  testatur 
Van  Espen ,  qui  id  evidens  esse  dicit ,  simulque  hoc  ipsum 
impedimentum  in  perpetuum  dirimens  inter  raptorem  et 
raptam  constitutum  confirmat  legibus  francorum  (54).  At- 
tamen  Innocentius  III.  legem  hanc  correxit,  sanciensquod 
«Rapta  puella  legitime  contrahet  cum  raptore ,  si  prior 
dissensio  transeat  postmodum  in  consensum :  et  quod  ante 
displicuit,  tandem  incipiat  complacere  (55).»  Eten  novam 
legis  civilis  emendationem. 

4.  Sancivit  civilis  lex ,  ne  viduae  transirent  ad  secun- 
das  nuptias  intra  annum  a  morte  mariti ,  et  praeterea  eas 
quae  nuptias  intra  id  temporis  contraxissent  notavit  infa- 
mia,  aliisque  poenis  subiecit  (Leg.  I.  et  II.  §.  1.  ff.  De  his 
qui  notantur  infamia.  Item  leg.  I.  et  II.  codicis  De  secundis 
nuptiis).  AstUrbanus  III.  et  Innocentius  III.  in  cap.  4.  et  5. 
De  secund.  nupt.  legem  emendarunt  statuentes  quod  «Cum 
Apostolus  dicat  (ait  Urbanus)  mulier  viro  suo  mortuo  soluta 
est  a  lege  viri  sui,  in  domino  nubat  cui  voluerit:  per  licen- 


not.  in  epist.  LXIV.  libri  XI.  Itaque  cum  Augustinus  interrogasset  s.  Pontificem. 
«  Usque  ad  quotam  generationem  fideles  debeant  cum  propinquis  sibi  coniugio 
copulari?»  Resp.  s.  Gregorius:  «Quaedam  terrena  lex  in  romana  republica  permit- 
tit,  ut  sive  fratris  sive  sororis,  seu  duorum  fratrum  germanorum  vel  duarum 
sororum  filius  et  filia  misceantur....Sacra  lex  probibet  cognationis  turpitudinem 
revelare.  Unde  necesse  est,  ut  iam  tertia  vel  quarta  generatio  fidelium  Hcenter 
sibi  iungi  debeat.  Nam  secunda  quam  diximus,  a  se  omnimodo  debet  absti- 
nere.»  Lex  de  qua  hic  loquitur  s.  Gregorius  extat  cod.  lib.  V.  tit.  4.  De  nuptiis, 
quae  est  19.  et  sic  habet:  «  Celebrandis  inter  consobrinos  matrimoniis  licentia 
legis  huius  salubritate  indulta  est,ut  revocata  prisci  iuris  auctoritate  restrictisque 
calumniarum  fomentis ,  matrimonium  inter  consobrinos  haheatur  legitimum,  sive 
ex  duobus  fratribus,  sive  ex  duabus  sororibus,  sive  ex  fratre  et  sorore  nati 
sunt:  et  ex  eo  matrimonio  editi,  legitimi,  et  suis  patribus  successores  habeau- 
tur.»  Corp.  iuris  civil.  ed.  cit.  pag.  1135.  Cf.  ibi  notas  inrisconsultorum ,  ubi 
■plura  scitu  digna  bac  super  re  inveniuntur. 

(54)  Ius  eccles.  univ.  par.  II.  tit.  13.  cap.  10.  §§.  3.  4. 

(55)  Lib.  V.  Decret.  tit.  18.  cap.  VII.  De  raptoribus. 

tiam  et  auctoritatem  Apostoli  eius  infamia  aboletur»,  el 
tnnocentius  eadem  Apostoli  auctoritate  adducta,  ait,  «Non 
debet  legalis  infamiae  sustinere  iacturam  ,  quae  licet  post 
viri  obitum  intra  tempus  luctus  (scilicetunius  anni  spatium) 
nubat ,  concessa  sibi  ab  Apostolo  utitur  potestate ,  cum 
in  istis  praesertim  seculares  leges  non  dedignentur  sacros 
canones  imitari  (56).» 

5.  Civiles  leges  nullas  servorum  nuptias  ,  sed  tantum 
contubernia  agnoverunt  (Leg.  3.  c.  De  incest.  et  inutilib. 
nupt.}.  Ecclesia  has  nuptias  probavit,  ratasque  habuit, 
adeo  ut  valeant  matrimonia  servorum ,  etiam  invitis  do- 
minis  contracta  (  cap.  I.  De  coniug.  servor. );  valetque  etiam 
matrimonium.  Iiberi  hominis  cum  ancilla,  modo  ipse  eius 
servitutem  jion  ignoraverit  (  Can.  2.  4.  et  seq.  c.  29.  qu.  2, 

c.apJ2:  De,  coniug.  servor.  (57). 

...-?-.-  • 

(56)  Apud  cit.  Van  Espen  loc.  cit.  tit.  15.  De  divortiis  et  secundis  nuptiist 
cap.  VIII.  De  sec.  nupt.  §.7  seqq. 

•  (57}  Cf.  Devoti  Instit.  canon.  tom.  II.  lib.  2.  tit.  2.  De  sacram.  sect.  IX. 
De  imped.  wiatrim.§.  142.  Cumque  Van  Espenius  edixisset  Gratianunv  nisum 
falso  decreto  Iulii  pontif.  in  Causa  I.  c.  19.  qu.  2.  priraum  adhtbuisse  distinctio- 
nem  inter  scienteret  ignoranter  cum  personis  servilis  conditionis  contrahen- 
tes^.eamque  accepisse  sumnios  pontifices  ,  cum  ea  de  re  decretales  ediderunt, 
atque  ita  introductum  fuisse  hoc  impedimentum  restrictivum  ad  casum,  quo 
circa  conditionem  servilem  error  intervenisse  probatur ;  eruditus  annota- 
tor  Devoti  (  qui  creditur  card.  Castiglioni  postea  PiusVIII.  ),  ostendit  de- 
ceptionem  Van  Espenii;  siquidem  longe  anterior  est  Gratiano  dispositio  cano* 
num  circa  eiusmodi  restrictionem  ;  nam  conc.  vermeriense  quod  an,  7S2. 
habitum  est,  can.  13.  iam  constituerat:  <>  Qui  scit  uxorem  suam  ancillam  esse, 
et  accepit  eam  voluntarie,  semper  postea  permaneat  cum  ea;»etconc.  compe- 
diense  celebratum  an.  757.  can.  5.  sic  determiuaverat :  «  Si  francus  homo  accepit 
•uuil i.erem ,  et  Sperat  quod  ingenua  sit ,  et  postea  invenit ,  quod  non  est  ingenua, 
dimittat  eam,  si  vult,  et  accipiat  aliam;  similiter  si  foemina  ingenua,  et  sciebat 
tilnc  quod  servus  erat,  habeat  interim  quo  vivit.  Unalex  est  viriset  foeminis.» 
Apud  Labb.  tom.  s.  Conc.  col.  408.  et  col.  451.  Eadem  iurisprudentia  reperitur 
in  Capitularibus  regum  franc.  lib.  5.  c.  20.  tom.  I.  col.554.  ed.  Baluzii  Ven.  1762. 

PJos  alias  attulimus  s.  Callixti  I.  auctoritatem  qui  saec.  ecclesiae  II.  labente 
et  III.  ineunte  dedit  facultatem  foeminis  ingenuis  contrahendi  coniugium  cum 
servis,  secus  ac  leges  civiles  constituerint,  idque  ex  accusatione  aemuli  eiusdera 
pontificis,  auctoris  operis  nuper  detecli  cui  titulus  Philosophumena. 

Cuiaccius  aliique  iurisconsulti  fatentur  plures  leges  principura  aut  adoptatas, 
aut  eorrectas,  aut  abrogatas  a  rom.  pontilicibus  atque  conciliis.  Cf.  Moser  op. 

Possem  eiusmodi  exemplis ,  quatenus  opus  esset ,  alia 
plura  adiicere ,  verum  non  est  necesse ,  cum  allata  spe- 
ciminis  gratia  rem  nostram  conficiant.  Ex  his  enim  ha- 
bemus  loculentissime  quovis  tempore  in  re  de  qua  agimus, 
ius  civile  per  ius  ecclesiasticum  emendatum  saepius  fuisse, 
adeoque  exinde  constat,  ecclesiam  pleno  iure  fruitam  esse 
circa  connubialia  impedimenta;  nec  solum  independentem 
eius  potestatem  hac  in  re  fuisse,  sed  prorsus  supremam, 
seu  superiorem  potestate  civili  hac  in  parte ,  atque  idcirco 
ab  illa  mutuatam  non  esse  potestatem ,  quae  ipsi  origi- 
naria  est  ac  propria ,  quaque  iugiter  hac  ratione  usa  est. 

Quod  quidem  fatetur  vel  ipse  Van  Espen  haud  parum 
iuribus  ecclesiae  infensus  ,  qui  postquam  ostendit  cum 
Gerbaesio  ecclesiam  a  principibus  non  accepisse  auctori- 
tatem  constituendi  impedimenta  matrimonium  dirimentia, 
concludit:  «Illud  tamen  fatetur  ( Gerbaesius ) ,  pluribusque 
exemplis  demonstrat,  penes  ecclesiam  esse  auctoritatem 
leges  civiles  corrigendi ,  si  quidpiam  contra  ius  divinum 
aut  naturale  in  illas  irrepserit ;  quemadmodum  circa  leges 
permittentes  divortium  quoad  vinculum  ob  coniugis  diu- 
turniorem  absentiam  contigisse  infra  ostendemus.  Igitur 
filum  traditionis  insecuta  synodus  tridentina  recte  ana* 
thema  dixit  in  eum  qui  dixerit  :  Ecclesiam  non  potuisse 
constituere  impedimenta  dirimentia ,  vel  in  iis  constituendis 
errasse  (58).» 

. 

cit.  cap.  XXIV.  §.  VII.  Integrum  de  hoc  argumento  volumen  edidit  doctus  iuris* 
consultus  Pliilibertus  Bugnyon  cui  tit.  TraiU  des  loix  abrogtes.  Paris  1602. 

(58)  Op.  et  loc.  cit.  part.  II.  tit.  XII.  cap.  I.  §.  1».  20.  ed.  Lovan.  1700. 

Nec  dimitti  hic  debet  animadversio  cl.  Ozanam,  qui  in  op.  La  civilisa- 
tion  au  cinquicme  sieclc.  Paris  1855.  tom.  I.  agens  in  scxta  lectione  Du  droit, 
pag.  182.  haec  praeclare  scribit,  quae  lucem  affundunt  legislationi  civili  roman. 
et  barbarorum.  ■  Nous  pouvons  dire  qu'en  430.  la  societe"  romaine  a  deux  le- 
gislations;  nous  y  trouvons,  et  les  barbares  y  trouveront  aussi,  deux  droitsen 
presence  l'nn  de  1'autre :  d'un  cdte" ,  le  paganisme  antique  templre  par  la  philo- 
sophie  des  iurisconsultes  qui,  nous  le  verrons,  se  ressent  elle-meme  de  bonne 
heure  de  l'influence  chretienne:  d'un  autre  cdte^,  le  christianisme,  mais  le  chri- 
stianisme  timide  des  empereurs,  qui  n'embrassent  que  les  reTormes  de^ja  ebauchee* 

Abunde  igitur  ostendimus ,  quod  proposuimus ,  vide- 
licet ,  haud  posse  seculares  principes  iure  proprio  ac  ori- 
ginario  impedimenta,  quae  vim  habeant  dirimendi  chri- 
stianorum  coniugia  constituere  ;  et  si  quas  tulerint  de 
impedimentis  leges,  eas  aut  intelligendas  de  effectibus  ci- 
vilibus  ;  aut  ad  executionem  canonum  fuisse  statutas ;  aut 
ab  ecclesia  approbatas  atque  adoptatas  fuisse ,  ut  possent 
quoad  vinculum  vim  habere. 

ARTICULUS  II. 

Principes  christiani  non  modo  carent  exclusiva  potestate  consti- 
tuendi  impedimenta  Matrimonium  Christianum  dirimentia ,  sed 
neque  potestatem  habent  cum  ecclesia  communem. 

Haec  doctrina  adstruitur  adversus  sive  antiquiores  non- 
nullos  theologos  et  canonistas ,  sive  adversus  recentiores , 
qui  ex  aequo  utrique  potestati  ecclesiasticae  atque  politicae 
auctoritatem  tribuerunt  constituendi  pari  ratione  impedi- 
menta  ,  quae  nullum  reddant  christianorum  coniugium. 
Ex  antiquioribus  eminuere  Petrus  Soto  ,  Thomas  Sanchez , 
Gerbaesius ,  Drouin  ,  aliique  eos  secuti.  Ex  recentioribus 
praecipuum  locum  obtinent  Tournelyus ,  Colletus  ,  deinde 
vero  Baston  et  Carriere  qui  accurate  recenset  auctores  illos  , 
qui  hactenus  tribuerunt  principibus  potestatem  constituendi 
impedimenta  eiusmodi,  omnibusque  denique  discussis  con- 
cludit  probabiliorem ,  immo  vero  et  tutiorem  theologorum 
illorum  gallorum  sententiam  esse  in  praxi ,  qua  adstruitur 
pari  iure  potestas  originaria  supremaque  tum  ecclesiae  tum 
principibus  circa  impedimenta   dirimentia  ;    etsi    fateatur 


par  U  philosopliie  des  iurisconsultes  et  qui  mesurent  avec  prudence  les  coups  qu'ils 
sont  forces  de  porter  aux  anciennes  institutions  paiennes;  d'un  cdte",  le  droit 
paien  deja  eclaire*  de  la  premiere  aurore  chretienne;  de  1'autre,  les  commence- 
ments  d'iin  droit  chr&ien  encore  engage"  dans  les  dernieres  te"nebres  de  cette 
nuit  d'oii  sortait  le  monde.» 

argumentum  quod  ex  auctoritate  depromitur  magis  theolo- 
gorum  exterorum  sententiae  favere ,  qui  contrariam  tenent, 
quam  gallorum  placito  (59). 

Quoad  nos  quaestio  haec  dirempta  iam  est  ex  iis  quae 
hactenus  exposuimus  ,  praesertim  art.  praecedenti,  quo  tum 
a  priori  tam  a  posteriori  ostendimus  ,  nulla  ratione  con- 
venire  posse  principibus  ius  originarium  statuendi  impe- 
dimenta  dirimentia  coniugia  fidelium.  Hunc  nihilominus 
articulum  adiicere  voluimus  ad  discutienda  propius  fun- 
damenta,  quibus  theologi  hac  in  re  principibus  faverunt, 
ut  magis  innotescat  illorum  infirmitas.  Ut  autem  perspi- 
cuitati  studeamus ,  illa  hoc  ordine  distribuemus  :  expen- 
demus  1 .  rationum  momenta  intrinseca ;  2 .  momenta  extrin- 
seca ;  et  3.  nonnulla  singillatim  in  cl.  Carriere  doctrinam 
animadvertemus. 

Profitemur  autem  nobis  haud  in  animo  esse  attingere 
personas ,  quas  debito  prosequimur  obsequio ,  cumque 
nominatim  agere  debeamus  de  sententia  Carriere ,  in  men- 
tem  iterum  lectorum  revocamus ,  quae  de  hoc  praestan- 
tissimo  viro  attulimus ,  qui  utpote  pius  et  doctus  veritus 
non  est,  quae  antea  scripserat  minus  conformia  doctrinae 
ecclesiae  romanae,  reiicere  ac  retractare.  Adeoque  res  est 
de  sola  doctrina,  quam  unice  insectamur,  ne  quis  in  eam 
incurrens  permoveatur  argumentis  quibus  illa  fulciri ,  sti-r 
parique  perspexerit.  Qua  admonitione  ex  iustitia  et  cha- 
ritate  praemissa ,  sic  iam  accedimus  ad  id  quod  propo- 
suimus. 

Argumenta  intrinseca  ea  sunt ,  quae  ex  ipsa  rei  qua 
de  agimus  natura  efflorescunt ;  sunt  autem  haec  potissi- 
mum.  1.  Potestas  regia  ad  tranquillitatem  bonumque  rei- 
publicae  est  potissimum  instituta  ;  eius  proinde  est  id 
quod  ad  finem  hunc  obtinendum  requiritur  providere  , 
cuiusmodi  est  circa  matrimonia  ineunda  leges  ferre  illa 

(59)  Tract.  cit.  tom.  I.  sect.  I.  puncto  2.  n.  547  seqq. 

impediendo  et  irritando  quae  publicae  quieti  et  saluti 
noxia  sunt.  Inde  enim  maxime  pendet  tranquillitas  et  recta 
reipublicae  gubernatio.  Et  sane'si  potest  princeps  secu- 
laris  alios  civiles  contractus  ob  reipublicae  bonum  irritare, 
eccur  non  poterit  etiam  matrimonii  contractum  irritum 
reddere  ,  cum  id  quandoque  idem  bonum  commune  po- 
stulet?  Nec  obstat  principis  secularis  potestati  matrimo- 
nium  esse  sacramentum ;  eius  enim  materia  est  contractus 
civilis,  adeoque  illud  perinde  potest  ex  iusta  causa  irritare 
ac  si  sacramentum  non  esset,  reddendo  personas  inhabi- 
les  ad  contrahendum ,  et  sic  potest  etiam ,  non  obstante 
sacramento ,  reddere  in  actu  primo  ,  ut  aiunt ,  illegitimum 
ac  invalidumcontractum.  Si  enim  nudam  sacramenti  ra- 
tionem  attendamus ,  nec  pontifex  ipse  circa  illud  dispo- 
nere  posset,  illud  dissolvens,  eiusque  potestas  ex  ratione 
contractus  humani ,  qui  est  materia  huius  sacramenti , 
consurgit  (60). 

2.  Nisi  admittatur  ius  originarium  principum  in  sta- 
tuendis  impedimentis ,  dicendum  foret  matrimonia  infide- 
lium ,  ad  quos  non  extenditur  ecclesiae  iurisdictio ,  non 
aliis  impedimentis  dirimentibus  subiici  ,  quam  quae  ex 
iure  naturali  ac  divino  promanant.  Iam  vero  maximum 
incommodum  eiusmodi  esset.  Siquidem  ubique  ac  semper 
agnitum  est  moraliter  necessarium  esse,  utipsummet  vin- 
culum  matrimoniale  subiiciatur  impedimentis  dirimentibus 
positivis  (61). 


(60)  Ita  Sanchez  De  malr.  lib.  VII.  disp.  3.  qui  ibidem  phires  refert  pro 
hac  sententia  auctores.  Argumentum  a  Sanchez  allatum  urgent  quotquot  princi- 
pibus ius  de  quo  agimus,  originarium  vindicant.  Sane  quotquot  consului  auctores, 
inveni  huic  rationi  innixos  ad  adstruendum  ius  principibus  etiam  snper  subditos 
christianos  circa  impediraenta.  Sed  praecipue  evolvit  hoc  argumentum  Gerbaesius 
in  secunda  parte  sui  tractatus  alias  cit.  Deinde  Tournely,  Collet,  aliique  passim. 
Loquor  porro  de  auctoribus  vere  catholicis,  nam  quod  attinet  ad  Launoium  alios* 
queeiusmodi,  eos  heic  non  moror. 

(61)  Ita  D.  Carriere  op.  et  loc.  cit.,  n.  553.  qui  cum  evolvisset  argumentum 
superius  positum ,  adiecitad  validius  robur  hanc  etiam  quam  attulimus  rationem. 

3.  Aocedit  praxis  et  usus  ab  immemorabili  ,  peneS 
politicam  potestatem  receptus ,  fundatusque  in  ipsa  con- 
iugii  natura  ,  constituendi  eiusmodi  impedimenta  ,  quae 
nullum  ac  irritum  reddant  coniugium,  quod  contra  leges 
initum  fuerit ,  ut  documentis  omnigenis  per  secula  singula 
ostendit  Gerbaesius  (62).  Ad  hunc  auctorem  utpote  copio- 
sum  ,  et  qui  expresse  de  hoc  pertractat  argumento  con- 
sueverunt  se  recipere  auctores  posteriores  ad  idem  evin- 
cendum ,  praecipue  quoad  illa  documenta,  quae  petuntur 
ex  legibus  imperatorum  christianorum ,  nec  non  regum 
ac  principum ,  qui ,  dissoluto  imperio  romano  ,  leges  circa 
coniugia  pro  suis  subditis  reddiderunt  (63). 

4.  Quod  Deus  coniuxit,  inquit  Christus ,  homo  non  sepa- 
ret.  Porro  Deus  per  causas  naturales  et  ordinarias  huma- 
nos  contractus  perficit,  hoc  est,  auctoritate  legum ,  sicut 
naturales  res  per  causas  naturales.  Non  itaque  Deus  con- 
iungit,  quod  contra  iustas  leges  humanas  coniungitur.  Num- 
quam  poterunt  iuristae  illi,  qui  potestatem  tribuunt  soli 
ecclesiae  statuendi  impedimenta ,  probare  auctoritate  iuris 
divini  aut  canonici,  nec  etiam  ratione  ulla  efficaci,  per 
hoc  nempe,  quod  etiam  eadem  potestas  vindicetur  princi? 
pibus  secularibus,  derogari  auctoritati  ecclesiasticae ;  cum 
potius  conducat  ecclesiae  paci.  Si  enim  ius  ipsum  divi- 
num  permittit  prohiberi  ab  ecclesia ,  quod  ipsum  non  prohi- 
bet,  quare  ecclesia  non  permittat  seculari  potestati  prohi- 

(62)  Op.  et  loc.  cit.  §.  On  prouve  le  pouvoir  des  princes,  par  1'usage 
qu'ils  en  ont  fait;  provocatque  ad  ius  romanum,  ad  codicem  theodosian.,  ad 
digestum  ubi  inveniuntur  tituli  De  ritu  nuptiarum  ;  de  iure  dotiunt;  de  pactis 
dotalibus;  de  donatione  inter  virum  et  uxorem:  de  divortiis  et  repudiis: 
de  soluto  matrimonio :  de  actione  rerum  amotarum  ,  ad  Codicem  Iustinian. 
tit.  De  nuptiis:  de  incestis  et  inutilibus  nuptiis:  Si  nuptiaeex  rescripto  pe- 
tuntur:  de  repudiis;  atque  ad  plures  eiusdem  imperatoris  novellas;  tandem 
ad  codices  ostrogothorum ,  longobardorum  regumque  francorum. 

(63)  Uti  praeter  allegatos  fecerunt  Icard  in  Dissert.  de  impedim.matrim. 
iure  civilis  inductis ,  cap.  IV.  pag.  8  seqq.  addila  tractatui  de  matrimoniu 
P.  Billuart.  Paris  1827  •  31.  ltem  Carriere  loc.  cit. 

bere  circa  matrimoniura ,  quod  ipsa  non  prohibet  ?  Fa- 
teamur  igitur  civiles  leges  non  posse  licitum  matrimonium 
facere,  quod  leges  ecclesiasticae  illicitum  reddunt,  sicut 
nec  ecclesiasticae  leges  approbare  ,  quod  divinum  ius 
reprobat.  Hoc  enim  esset  inferiorem  superiori  contradi- 
eere.  Verum  quod  ecclesiasticae  leges  non  prohibent  , 
cur  leges  seculares  prohibere  non  poterunt  ,  sicut  quod 
non  prohibet  ius  divinum  prohibent  ecclesiasticae?  Nec 
debent  ecclesiae  praelati  gravate  ferre  si  quod  temporali 
paci  viderint  necessarium,  seculares  principes  statuant:  nec 
est  cur  illis  se  opponant,  sed  permittant  potius  matri- 
monium  legibus  humanis  ordinandum ,  cum  officium  hu- 
manum  sit:  et  addant  postea  ipsi,  si  videbitur,  quod  ad 
bonum  religionis  pertinet  (64). 

Hae  sunt  rationes  praecipuae  intrinsecae ,  seu  ab  ipsa 
rei  natura  petitae,  quibus  fulciuntur  theologi  ad  ius  su- 
premum  ac  independens  principibus  vindicandum,  eadem 
plane  ratione  qua  convenit  ecclesiae;  et  ad  has,  si  quae 
sint  aliae,  revocari  facile  possunt. 

Si  quis  eas  accurate  perpendat ,  statim  intelliget  eas 
speciosas  potius  esse  quam  solidas ;  siquidem  evincent  qui- 
dem  contractum  connubialem ,  quatenus  civilis  est ,  et  ad 
effectus  civiles  refertur,  formalitatibus ,  quas  vocant,  aut 
conditionibus  a  lege  praescriptis  conformari  debere ,  et 
subiacere  principum  potestati ,  quod  nemo  catholicorum 
unquam  inficiatus  est ,  aut  inficiatur.  Ast  non  evincunt  po- 
teslatem  ullam  principes  habere  in  ipsum  contractum  na- 
turalem  ac  divinum  ita  ut  huius  valor  ab  eorum  legibus 
pendeat.  In  hunc  contractum  nimirum  naturalem  ac  divi- 
num  ,  nullum  prorsus  ius ,  potestatem  nullam  sive  directam 
sive  indirectam  aut  aliquando  habuerunt  aut  habere  un- 


(6i)  Jta  fere  Petrus  Soto  De  inslitut.  sacerd.  Dc  malrimon.  lect.  IV. 
Venet.  1567. 

quam  poterunt  seculares  principes  (65) ,  sed  sola  eccle- 
sia  cui  haec  tantum  potestas  a  Christo  ipso  fuit  collata. 
Nam  contractus  naturalis  atque  divinus  simul ,  cuiusmodi 
est  coniugium  a  sua  institutione ,  ut  suo  loco  vidimus , 
a  Deo  solo  sive  immediate  sive  mediate,  per  auctoritatem 
nempe  spitualem  regi  debet  quoad  substantiam  suam.  Nulla 
civilis  potestas  efficere  valet ,  ut  sit  nullum  ac  irritum  , 
quod  ius  naturale-divinum  pro  valido  habet,  aut  potest 
reddere  validum  quod  iure  naturali-divino  invalidum  est. 
Quod  si  ecclesia  id  facere  valet ,  ideo  est ,  quia  quae  lege 
naturali  ac  divina  non  satis  determinata  sunt,  ea  Deus  per 
ecclesiam  voluit  determinari ,  eo  ipso  quod  hic  contractus 
iam  sacramentum  effectus  ad  res  sacras  pertinet. 

Exinde  concidit  ratio  adducta  a  Sanchezio  et  ab  aliis 
adoptata ;  quia  scilicet  satis  prospicere  potest  princeps  bono 
ac  tranquillitati  reipublicae,  si  coniugium  irritum  faciat, 
quatenus  contractus  civilis  est,  ita  ut  effectibus  civilibus 
careat ,  qui  contra  legis  civilis  dispositionem  ineat  coniu- 
gium ,  et  in  foro  externo  spectetur  perinde  ac  si  contractum 
non  fuisset ;  immo  potest  princeps  poenis  eos  plectere  , 
qui  sine  iusta  causa  ,  praetermissis  a  lege  sanctionibus 
illud  inirent,  seu  aliis  verbis :  potest  quidem  princeps  po- 
liticus  matrimonia  prohibere ,  non  autem  irritare.  Nec  va- 
let  paritas  inter  contractum  coniugalem  ceterosque  con- 
tractus,  quia,  uti  etiam  ostendimus,  matrimonium,  dato 
quod  sit  contractus  presse  sumptus ,  contractus  tamen  est 
peculiaris  ac  generis  sui ,  quemque  Deus  sibi  ordinandum 
reservavit ,  et  constat  ex  eius  institutione ,  atque  ex  legibus 
quibus  illum  communivit  et  in  lege  naturae ,  et  in  lege 
scripta ,  praesertim  vero  in  lege  evangelica  per  Christum 
eiusque  Apostolos.  Quod  additur  de  contractu,  prout  est 
materia  sacramenti  ad  rem  non  facit;  laborat  enim  falsa 

(65)  Cf.  Muzzarelli  Dcl  buon  uso  della  logica.  Opusc.  XXIX.  Del  conlratto 
del  matrimonio  in  quanto  sagramento.  Firenze  1822.  tona.  VII. 

hypothesi ,  quod  contractus  ,  quatenus  civilis  est ,  sit  hu- 
ius  sacramenti  raateria.  At  huiusmodi  ratio  civilis  tota  est 
extrinseca  contractui  naturali  divino  qui  per  consensum 
mutuum  inter  christianos  iam  est  sacramentum. 

Ex  nostris  principiis  iam  pariter  corruit  altera  ratio 
adducta  a  D.  Carriere,  nisi  tribuatur  ius  hoc  principibus, 
nullum  posse  impedimentum  apponi  dirimens  coniugiis 
infidelium ;  nam  nos  id  ultro  tamquam  verisimilius  fate- 
mur ;  nimirum  principes ,  quicumque  demum  sint ,  sive 
fideles  sive  infideles  haud  posse  irritum  reddere  coniugium, 
quod  iure  naturae  validum  sit  ,  nec  opponatur  iuri  di- 
vino  (66).  Poterunt  principes  reddere  nullum  coniugium 
in  externo  foro  civili ,  ut  exposuimus ,  idque  satis  est  ad 
bonum  sociale ,   pacemque  tuendam. 

Corruit  eadem  facilitate  quod  Gerbaesius  eruditione  sua 
adnisus  est  ostendere.  Siquidem  non  aliud  evincunt  ad- 
ducta  ab  ipso  documenta ,  quam  posse  principes  civiles 
irritare  quod  contra  civiles  leges  initum  fuerit  prout  est 
civile  coniugium  seu  privare  effectibus  civilibus  eos  qui 
tale  coniugium  contra  leges  ineunt.  Neque  id  dissimulant 
nonnulli  ex  eius  fautoribus ,  qui  candide  fatentur  non  aliud 
evincere  aliquot  saltem  documenta  ab  ipso  allegata  (67). 

Nec  magis  efficax  est  ratio  adducta  a  Petro  Soto;  haec 
enim  unice  probat ,  posse  principes  intra  potestatis  suae 
ambitum ,  scilicet  civilis ,  prohibere  coniugia ,  quae  reipu- 
blicae  bono  adversari  existimant.  At  eius  potestatis  ambitus 

(66)  Hanc  sententiam  nos  infra  pluribus  argumentis  adstruemus  ac  vindi- 
cabimus. 

(67)  Inter  ceteros  Collet,  qui  cum  capf  VII.  n.  64.  provocasset  ad  leges  a 
principibus  christianis  latas  quas  recenset  Gerbais,  in  nota  scribit : «  Fatendum  ta- 
men  ex  iis  textibus  nonnullos  esse,  qui  videri  possint  non  ad  ipsam  matrimonii 
substantiam  pertinere,  sed  ad  effectus  ex  eo  prodire  consuetos.»  Deinde  provocat 
ad  matrimonia  tiliorum  familias  sine  parentum  consensu  inita;  iam  vero,  cum 
formulae  quibus  in  iure  sive  romano,  sive  gallico  eiusmodi  nuptiae  irritantur 
prae  ceteris  explicitae  sint,  patet  eadem  ratione  qua  auctores  isti  coguntur 
fateri  leges  principum  secuiarium  non  attingere  substantiam  seu  vinculum ,  nos 
posse  et  debere  leges  omncs  istiusmodi  pari  modo  accipere  et  interpretari. 

civiles  tantum  effectus ,  non  autem  vinculum  ipsum  com- 
plectitur.  Deus  enim  proprie  est,  qui  contractum  naturalem 
divinum  cum  dependentia  auctoritatis  a  se  constitutae  con- 
iungit.  Quocirca  ecclesia  utpote  Dei  ipsius  interpres  ea  est 
quae  decernit  quaenam  ad  contractum  hunc  naturalem 
atque  spiritualem  legitime  efficiendum  concurrant  necesse 
est ;  seu  clarius  etiam ,  quaenam  censeri  debeant  personac 
habiles  et  idoneae  ad  contractum  hunc  spiritualem  Iegitime 
ineundum.  Quae  si  adsint,  Deus  ipse  coniungit ;  si  desint, 
nihil  efficitur.  Atque  hic  rursum  apparet  disparitas  inter 
polestatem  civilem  atque  ecclesiasticam  circa  coniugium , 
quod  haec  ipsum  nexum  coniugalem  vinculumque  in  con- 
scientia  afficiat,  illa  quae  extra  hoc  vinculum  versantur 
solum  attingat  ad  societatis  bonum. 

Sed  ut  iam  expendamus  rationes  extrinsecas,  huc  illae  re- 
vocantur:  l.Auctoritas  patrum  etsummorum  pontificum,qui 
latas  a  principibus  circa  matrimonium  leges  commendarunt, 
et  approbarunt;  imo  quandoque  et  ab  illis  postularunt. 

Etenim  africani  patres  in  concilio  milevitano  hunc  ca- 
nonem  edidere:  «Placuit,  ut  secundum  evangelicam  et 
apostolicam  disciplinam ,  neque  dimissus  ab  uxore ,  neque 
dimissa  a  marito,  alteri  coniungantur :  sed  ita  maneant, 
aut  sibimet  reconcilientur.  Quod  si  contempserint ,  ad  poe- 
nitentiam  redigantur.  In  qua  causa,  legem  imperialem  pe- 
tendam  promulgari (68) .»Ergo  in  se  eiusmodi  auctoritatem 
minime  patres  agnoverunt ,  sed  ab  imperatore  eam  expe- 
tendam  profitentur ,  vel  certe  parem  agnoscunt  ecclesiasti- 
"cam  et  civilem  potestatem. 

Sic  concilium  lateranense  1.  :  «Coniunctionem  consan- 
guineorum  fieri  prohibemus :  quoniam  eas  et  divinae,  et 
meculi  prohibent  leges  (69).»  Et  en  rursum  quomodo  con- 

(68)  Can.  XVII.  apud  Hard.  Acta  concil.  tom.  I.  col.  1220. 

(69)  Conc.  later.  I.  an.1123.  can.V.  apud  Hard.  Actaconc.  tomiVI.part.il. 
«ol.  1111.  et  1112. 

cilium  ad  principum  leges  se  referat  ad  constituendam 
eiusmodi  prohibitionem. 

Ss.  Ambrosius  et  Augustinus  pariter  provocant  ad  impe- 
ratorum  leges ,  quae  prohibuerunt  consobrinorum  nuptias ; 
ille  in  epist.  ad  Paternum,  iste  in  lib.  De  civit.  Dei  XV. 
cap.  XVI. 

S.  Syricius  in  epist.  ad  Himerium  eamdem  potestatem  in 
legibus  imperatorum  agnovitdicens:«Quod  et  publicae  leges 
et  ecclesiastica  iura  condemnant  (70),»  perinde  ac  s.LeoI. 
in  epist.  ad  Rusticum  Narbonensem ,  dum  utroque  iure  di- 
vino  et  humano,  scilicet  romano,  impedimentum  disparitatis 
conditionis  constitutum  affirmat;  Nicolaus  item  I.  in  resp. 
ad  consulta  bulgarorum  dicens :  «  Quandoquidem  nec  inter 
eos ,  qui  natura  et  eos  qui  adoptione  filii  sunt  venerandae 
romanae  leges  matrimonium  contrahi  permittunt  (71) ;»  et 
ita  porro  alia  concilia  passim  romanique  pontifices  se  se 
gesserunt  (72). 

2.  Auctoritas  s.  Thomae,  qui  agnoscit  matrimonium 
aliqua  ex  parte  subiacere  legi  civili ,  nempe  quatenus  civilis 
est  contractus ,  inquit  Tournely  (73) ,  sicut  subiacet  eccle- 
siasticae ,  quatenus  sacramentum  est.  «Matrimonium,  in- 
quit,  lib.  IV.  Sent.  d.  34.  q.  1.  in  resp.  ad  4,  in  quantum 
est  in  officium  naturae,  statuitur  iure  naturae ;  in  quantum 
est  in  officium  communitatis  ,  statuitur  iure  civili;  in  quan- 
tum  est  sacramentum,  statuitur  iure  divino.  Et  ideo  ex 
qualibet  harum  legum  potest  persona  effici  ad  matrimo- 
nium  illegitima;  »  Et  dist.  40.  quaest.  unica  art.  4.  in  resp. 
ad  2.  «Dicendum ,  quod  matrimonium  non  tantum  est  sa- 
cramentum  ,  sed  etiam  est  officium.  Et  ideo  magis  subiacet 


(70)  Cap.  VI.  apud  Coustant  col.  629. 

(71)  Cap.  II.  apud  Hard.  tom.  V.  col.  353. 

(72)  Apud  Gerbais  op.  cit.  part.  II.,  chap.  II.,etex  ipso  deinde  Tournely , 
Collet,  Carriere  aliique  posteriores  allegant. 

(73)  Loc.  cit.  concl.  I. 

ordinationi  ministrorum  ecclesiae,  quam  baptismus,  qui  est 
sacramentum  tantum  :  quia  sicuti  contractus  et  officia  hu 
mana  determinantur  legibus  humanis,  ita  contractus  et  of- 
ficia  spiritualia  lege  ecclesiae.»  Vides  Angelicum  doctorem  , 
prosequitur  Tournely ,  subiicere  legibus  utriusque  potesta- 
tis  ,  ecclesiasticae  scilicet  et  civilis  contractum  coniugalem ; 
ecclesiasticae  quidem ,  quatenus  sacramentum  est ;  tempo- 
rali  et  civili ,  quatenus  contractus  est  civilis.  Utriusquc 
auctoritatis  concursum  exigit  non  immerito  s.  Doctor,  ut 
possit  matrimonium  infirmari  ac  dirimi ,  cum  ad  utramque 
pertineat,  quamquam  sub  diverso  respectu  «Dicendum ,  in- 
quit  in  eodem  libro  d.  42.  q.  2.  ar.  2.  in  resp.  ad  4. ,  quod 
prohibitio  legis  humanae  non  sufficeret  ad  impedimentum 
matrimonii ,  nisi  interveniret  ecclesiae  auctoritas ,  quac 
idem  etiam  interdicit.»  Idem  s.  Doctor  praeterea  lib.  IV. 
Contr.  gent.  cap.  78.  sicloquitur:  «Considerandumest,  quod 
quando  aliquid  ad  diversos  fines  ordinatur ,  indiget  habere 
diversa  dirigentia  in  fmem ,  quia  finis  est  proportionatus 
agenti  :  generatio  autem  humana  ,  ad  multa  ordinatur ,  sci- 
licet  ad  perpetuitatem  speciei ,  et  ad  perpetuitatem  alicuius 
boni  politici ,  puta  populi  in  aliqua  civitate :  ordinatur  etiam 
ad  perpetuitatem  ecclesiae ,  quae  in  fidelium  societate  con- 
sistit.  Unde  oportet ,  quod  huiusmodi  generatio  a  diversis 
dirigatur.  In  quantum  igitur  ordinatur  ad  bonum  naturae , 
quod  est  perpetuitas  speciei ,  dirigitur  in  finem  a  natura 
inclinante  in  hunc  finem ;  et  sic  dicitur  esse  naturae  of- 
ficium ;  in  quantum  vero  ordinatur  ad  bonum  politicum , 
subiacet  ordinationi  legis  civilis,  in  quantum  autem  ordi- 
natur  ad  bonum  ecclesiae,  oportet  quod  subiaceat  regimini 
ecclesiastico .» 

Tales  sunt  auctoritates  ,  saltem  praecipuae ,  quibus  pro- 
pugnant  ius  civile  ad  dirimenda  coniugia  auctores ,  ut  dixi, 
alioquin  catholici  et  pii.  Attamen  praeter  quam  quod ,  uti 
ex  ipsarum  discussionejaperte  constabit,  facilis  solutionis 

sunt,  magis  probarent  quam  ipsi  vellent.  Ex  iis  enim  pro- 
baretur  haud  sufficere  ecclesiae  auctoritatem  ad  constituen- 
dum  impedimentum ,  nisi  concurreret  civilis  auctoritas ,  et 
sic  actum  esset  de  originaria  potestate  quam  iure  divino 
hi  theologi  ecclesiae  vindicant.  Immo  vero  si  quid  vale- 
rent  obiectae  auctoritates  ,  ostenderent  soli  potestati  civili 
ius  convenire  constituendi  impedimenta  matrimonium  di- 
rimentia;  et  reipsa  a  De  Dominis  ac  Launoio,  tum  ab 
eorum  sectatoribus  eaedem  urgentur  ad  vindicandum  in 
sensu  exclusivo  soli  potestati  politicae  ius  infirmandi  coniu- 
gia  (74).Saltem  ex  illis  sequeretur  esse  in  potestate  princi- 
pum  nullum  reddere  sacramentum ,  quandocumque  ipsis 
placuerit ,  per  ius  quod  excercere  possent  supra  contractum 
civilem  ,  quatenus  est  materia  sacramenti  (75).  Nempe 
dum  viam  mediam  sectari  volunt,  impelluntur  quo  ipsi 
nollent. 

Nunc  vero  ut  directe  singulis  faciamus  satis  propositis 
auctoritatibus :  Concilium  milevitanum  petendam  censuit 
imperialem  legem  ad  executionem  illius,  quod  ipsum  aucto- 
ritate  propria ,  intima  ac  independente  statuerat.  Si  enim 
dixit :  placuit ,  evidens  est  ipsum  constituere  auctoritate 
propria,  et  originaria ;  nam  qui  utitur  potestate  aliena 
nonnisi  ridicule  usurpare  posset  illud  placuit.  Praeterea 
hunc  suum  canonem  sancivit  concilium  poena  constituta 
illis  verbis :  Quod  si  contempserint ,  ad  poenitentiam  redi- 

. 

(74)  Has  enini  easdera  auctoritates  protulit  M.  A.  De  Dominis  lib.  V.  De  re- 
publ.  ecclesiast.  cap.  XI.  n.  1  seqq.  Item  Launoius  De  regia  etc.  part.  I. 
art.  1.  capp.  13.  14.  etc.  et  alii  qui  eos  exscripserunt  ad  eamdem  doctrinam  tu- 
endam. 

(75)  Et  sane  Tournely,  Coliet ,  Carriere  post  Gerbais  contendunt  posse 
principem  indirecte  ac  per  accidens,  nulium  reddere  sacramentum,  quatenus, 
ut  loquitur  Carriere  n.  552:  «  Impcdit  solum,  ne  materia  existat;  porro  prius  est 
existere  materiam,  qnam  attingi  sacramentum  :  non  magis  dicendus  est  attingere 
sacramentum,  quam  qui  vinum  aut  aquam  corrumperet,  attingeret  baptismum 
aut  eucharistiam.»  Quae  est  similitudo  adducta  a  De  Dominis  in  finem  suum. 

gantur.  Atque  haec  contra  Launoium  (76);  quod  ad  rem 
praesentem  facit,  concilium  non  petiit  ab  imperatore  legem, 
qua  dirimeretur  coniugium  eiusmodi ,  ideoque  inferri  inde 
nequit  communis  tum  ecclesiae  tum  principibus  potestas 
statuendi  impedimenta  dirimentia. 

Idem  dic  de  concilio  lateranensi  I.  dummodo  integra 
eius  verba  afferantur,  quae  haec  sunt:  «Coniunctionem  con- 
sanguineorum  fieri  prohibemus :  quoniam  eas  et  divinae , 
et  seculi  prohibent  leges.  Leges  enim  divinae  hoc  agentes , 
et  eos  qui  ex  eis  prodeunt ,  non  solum  eiiciunt ,  sed  ma- 
ledictos  appellant;  leges  vero  seculi  infames  tales  eos  vo- 
cant  et  ab  haereditate  repellunt.  Nos  itaque  patres  nostros 
sequentes  infamia  eos  notamus,  et  infames  esse  censemus.» 
Concilium  igitur  auctoritate  sua  ,  insistensque  vestigiis 
maiorum,  seu  ecclesiae,  prohibuit  rursum  iam  proscripta 
consanguineorum  coniugia.  Adiecit  mentionem  legum  secu- 
larium  ad  maiorem  eiusmodi  connubiorum  detestationem. 
Ceterum  iuxta  ipsum  concilium  leges  istae  seculi  nihil  con- 
tinent  de  irritatione  matrimonii ,  sed  solum  notam  inurunt 
infamiae  sic  contrahentibus  ,  eosque  haereditate  privant ; 
quae  poenae  mere  civiles  sunt ,  et  habent  pro  obiecto  ef- 
feclus  civiles. 

De  mente  ss.  Ambrosii  et  Augustini  satis  diximus. 

Eadem  porro  ratione,  qua  exposita  sunt  quae  affere- 
bantur  a  conc.  lateranensi,  exponi  debent  effata  rom.  pon- 
tificum  et  conciliorum,  si  quae  sunt ;  nimirum  de  lege 
externa  quoad  civiles  effectus ,  seu  de  ambitu  legum  civi- 
lium  ,  quae  numquam  sese  ad  vinculum  ,  seu  substantiam 
coniugii  extendere  possunt,  ut  ostendimus. 

Mirum  est  posse  a  catholicis  viris  provocari  ad  s.  Tho- 
mam  ad  asserendam  principibus  potestatem,  quam  eis 
s.  Doctor  constanter  et  apertis  verbis  denegavit.  Ac  ne  a 

(76)  Cuius  ampullac  iiunc  super  canonem  evancscunt;  siquidem  integrum 
foiium  circa  ipsum  insumit,  saepeque  ad  eum  recurrit,  velut  ad  Achillem  suum. 

longe  eius  testimonia  petamus,  satis  sit  illa  ipsa  exhibere 
verba  ,  quae  a  Tournelyo  ex  lib.  4.  Sent.  d.  42.  q.  2.  ar.  2. 
in  resp.  ad  4.allata  etanobis  quoque  superius  commemo- 
rata  sunt:  «Dicendum  quod  prohibitio  legis  humanae  non 
sufficeret  ad  impedimentum  matrimonii ,  nisi  interveniret 
ecclesiae  auctoritas ,  quae  idem  etiam  prohibet.»  Notandum 
porro  est ,  quod  talem  dederit  responsionem  ad  id  quod 
sibi  obiecerat  ex  adoptione  ,  quae  sola  civili  lege  constituta 
est ,  ac  propterea  legalis  nuncupatur ,  nec  posset  humana 
lex  impedimentum  inducere ,  quod  quidem  concedit  iuxta 
id  quod  in  corpore  articuli  constituerat :  «  Et  talis  prohibi- 
tio  est  per  ecclesiam  approbata  ;  et  inde  est,  quod  le- 
galis  cognatio  matrimonium  impediat.»  Alium  in  sensum 
dicta  eius  detorquere ,  non  solum  est  vim  verbis  inferre, 
sed  praeterea  manifestissimus  abusus  eius  auctoritatis ;  ne- 
que  scientia  id  patitur. 

Quapropter  ad  ea ,  quae  tum  ex  commentariis  ad  lib.  IV. 
Sent.  tum  ex  lib.  IV.  Contr.  gent.  proferuntur  de  triplici  fine 
naturali ,  civili ,  ac  spirituali  ad  quos  dirigitur  matrimo- 
nium ,  facilis  est  responsio ;  quod  scilicet  iuxta  s.  Docto- 
rem ,  coniugium  prout  dirigitur  a  natura  possit  esse  irri- 
tum,  si  contrarium  eidem  sit,  ut  in  propinquis  gradibus 
consanguinitatis ;  prout  dirigitur  a  lege  civili  possit  irri- 
tum  fieri  quoad  effectus  civiles  ,  quia  contra  leges  initum , 
nempe  in  ordine  civili ,  seu  politico  ;  prout  dirigitur  ad 
finem  spiritualem ,  possit  irritum  effici  ab  ecclesia  in  or- 
dine  ad  sacramentum ,  ita  ut  hoc  sub  respectu  matrimo- 
nium  evectum  ultra  conditionem  contractus  pure  civilis 
subiiciatur  auctoritati  propriae  et  originariae  ecclesiae  in 
iis  omnibus ,  quae  spectant  ad  valorem ,  legitimitatem  , 
honestatemque  coniugalis  vinculi.  Sed  de  s.  Thoma  in  ca- 
pite  insequenti  recurret  sermo. 

Intrinsecis  hactenus  atque  extrinsecis  argumentis  specta- 
tis ,  quae  favere  videbantur  adversariorum  sententiae,  non- 

nulla  adiicimus  nominatim,  uti  praemonuimus ,  in  D.Car- 
riere  doctrinam,  quae  singularem  animadversionem  hoc 
loco  meretur,  alia  dicturi  eadem  de  re  capite  mox  sequenti. 
Ex  dictis  satis  constat  supervacaneo  labore  adnisum  esse, 
ut  persuaderet  nullam  in  eo  esse  repugnantiam ,  quod  duae 
potestates  ex  aequo  in  unam  eamdemque  rem ,  in  unum 
idemque  obiectum  ius  exerceant.  Duae  nimirum  auctori- 
tates  supremae  atque  ab  invicem  independentes.  Qua  de 
re  n.  562.  ait:  «Nullatenus  repugnat  idem  obiectum  utri- 
que  auctoritati  subiici.  Illud  asserunt  adversarii,  sed  non 
probant,  nec  unquam probabunt  repugnare,  ut  idemobiectum 
directe  influat  in  bonum  utrique  potestati  subiectum  (77).» 
Quinque  deinde  rationibus  adductis  ad  hoc  idem  para- 
doxum  persuadendum ,  quas  hic  non  persequar;  n.  565. 
pergit :  «  Si  tamen  invicem  dissentiant  princeps  et  eccle- 
sia ,  non  ideo  impossibile  erit  rem  componere.  Etenim  duo 
impedimenta  non  possunt  esse  proprie  contradictoria ,  cum 
non  sint ,  ut  ita  dicam ,  nisi  duae  negationes  seu  duae 
incapacitates.  Igitur  in  eo  tantum  poterit  adesse  dissensio, 
quod  vel  princeps  recusabit  agnoscere  impedimentum  ab 
ecclesia  constitutum,  vel  viceversa...Nempe  inter  duo  ma- 
trimonia  una  potestas  illud  iudicat  validum ,  quod  altera 
pronunciat  irritum.»  Post  haec  pergit  auctor,  fateturque 
non  posse  principem  destruere  impedimentum  ab  ecclesia 
decretum ,  deinde  vero  pariter  statuit  non  posse  ecclesiam 
reiicere ,  seu  saltem  non  reiicere  de  facto  impedimentum 
a  potestate  civili  constitutum  ,  nisi  sit  iniustum. 

(77)  Ad  quod  declarandum  utitur  exemplis  petitis  eX  fcstis ,  bonis  eccle- 
siasticis  etc.  quasi  nempe  principes  ius  habercnt  infesta,  atque  in  bona  eccle- 
siastica,  eodem  modo  quo  habet  ecclesja,  et  quasi  non  essct  haec  doctrina  ab 
ecclesia  saepe  damnata  ,  praesertim  vero  in  Constit.  acctobem  fidei  prop.  IV. 
V.  LXXIII.  in  qua  ultima  propositione,  )icet  directe  sermo  sit  de  episcopis,  nudlo 
magis  de  scculari  potestate  id  dicendum ;  nullum  scilicet  ipsi  ius  esse  circa 
festa  sive  abolenda ,  sive  transferenda. 

Verum  pace  tanti  auctoris ,  haec  omnia  ne  speciem 
quidem  veritatis  habere  videntur  ,  sed  absona  sunt  prorsus 
ac  paralogistica  ("78).  Nam  1.  absonum  est  duas  potesta- 
tes  supremas  ac  independentes  posse  eodem  iure  aliquod 
obiectum  possidere.  Repugnat  enim  bonus  sensus  huic  affir- 
mationi  ex.gr.  quod  duo  pleno  iure  eamdem  domum  ,  idem 
vinetum ,  eumdem  agrum  possideant ,  quamvis  titulo  di- 
verso.  2.  Absonum  est  asserere  non  posse  duo  impedimenta 
esse  proprie  contradictoria ,  ut  supponitur  ,  circa  idem 
obiectum  ;  eo  quod  sint  duae  negationes  ,  seu  duae  in- 
capacitates ;  nec  enim  agitur  de  concursu  duarum  aucto- 
ritatum  independentium  in  apponendis  duobus  impedi- 
mentis  distinctis  ,  sed  agitur  de  duabus  auctoritatibus 
quarum  altera  irritum  facit,  quod  altera  validum  pronunciat. 
Sit  exemplum  in  matrimonio  filiorum  familias  absque  pa- 
rentum  consensu ;  ecclesia  illud  validum  declarat  sub  ana- 
thematis  interminatione ;  lex  civilis  irritum  pronunciat  ac 
nullius  roboris ;  quomodo  hoc  in  casu  vitari  poterit  con- 
tradictio  ?  Idem  dic  de  ceteris.  3.  Absonum  est  asserere 
haud  posse  ecclesiam  reiicere  tamquam  nullum  illud  impe- 
dimentum  quod  apposuerit  potestas  civilis ,  nisi  sit  iniu- 
stum  ,  quandoquidenr  praeter  iniustitiam  insitam  in  insti- 
tutione  alicuius  impedimenti ,  plures  potest  ecclesia  causas 
habere  ,  quare  illud  respuat ,  quemadmodum ,  ut  vidimus , 
plura  reiecit  ex  iis  quae  humana  seu  civili  lege  constituta 
crant ;  nec  ullam  vim  reipsa  habuerunt  post  hanc  reiectio- 
nem  ,  etsi  per  se  non  iniusta  essent,  ex.  gr.  coniugium 
consobrinorum. 

Post  quae  ,  longam  satis  prolixamque  adiecit  idem 
auctor  disceptationem  circa  fundamenta  theologorum  exter- 
norum  et  gallorum  ad  iura  principum  abiicienda  vel  asse- 
renda  ac  fatetur,  quod  si  res  ex  auctoritate  foret  dirimenda, 

(78)  Cf.  Roskovany  op.  cit.  §.47.  4S.,ubi  nonnulla  notatu  digna  inveniuntur 
hac  de  re ,  quoad  eos ,  qui   nimium  vellent  potestati  civili  tribuere. 

vincerent  theologi  externi;  secus  vero  si  intima  rationura 
momenta  expendantur  quibus  galli  innituntur;  quasi  sci- 
licet  auctoritas  non  firmis  niteretur  rationibus ,  praesertim 
cum  hae  desumtae  sint  magna  ex  parte  a  rom.  pontificibus  , 
Benedicto  XIV.  (79).  et  Pio  VI.  quae  sunt  satis  explicitae. 
Fidenter  nimis  pronunciat  felicius  sese  expedire  gallos  ab 
auctoritatibus  ,  quam  externi  a  rationibus  gallorum ;  cuius- 
modi  vero  sint  graves  adeo  rationes  quibus  fulciunt  senten- 
tiam  suam  galli ,  modo  expendimus ;  attamen  hac  de  causa 
ipse  profitetur  se  adhaerere  tamquam  probabiliori  senten- 
tiae  gallorum. 

Verum  hic  non  stetit  auctor  noster ,  sed  vocat  senten- 
tiam  gallorum  in  praxi  tutiorem,  idque  evincere  conatur 
hoc  argumento  quod  profitetur  se  amplecti  cumBaston  (80). 
Est  autem  eiusmodi :  «  Tutior  enim  dici  debet  ea  opinio , 
quae,  posito  quod  falsa  esset,  minus  haberet  periculi  et 
incommodi.  Atqui  talis  est  gallorum  opinio  ,  quacumque 
ex  parte  spectetur ,  sive  quoad  principes ,  sive  quoad  ec- 
clesiam ,  sive  quoad  sacerdotem ,  sive  quoad  contrahentes 
ipsos  :  quod  sic  breviter  ostendit  (  Baston  ) ,  comparando 
sub  quadruplici  respectu  utriusque  partis  incommoda. 
1.  Quoad  principes  ;  posito  quod  nostra  sententia  falsa 
sit ,  et  in  praxi  teneatur ,  principibus  ius  datur ,  ipsis  qui- 


(79)  Sane  Benedictus  XIV.  tum  in  litteris  ad  card.  Eboracensem  die  9.  Febr. 
1749.  tum  in  opere  De  synodo,  praesertim  lib.  VIH.  cap.  12.  n.  6.,  lib.  IX.  cap.ll. 
n.  5.  et  ibid  cap.  9.  n.  3.  et  alibi  hanc  doctrinam  inculcat.  Nos  contenti  erimus 
verba  eius  adducere  ex  cit.  ep.  ad  ep.  ducem  eboraccnsem;  quum  enim  §.  7.  me- 
ininisset  legis  imperatoris  Theodosii ,  subdit :  «  Verum  duae  hic  occurrunt  diffi- 
cultatcs ,  prima ,  quod  haec  lex  utpote  a  laico  principe  condita  nullam  habere- 
vim  in  matrimoniis  debet. «Tfisserit  autem  de  impedimentis  matrimonii.  Bullar. 
Ben.  XIV.  tom.  III.  p.  8.  De  Pio  VI.  non  est,  quod  dubitemus,  de  quo  palmare 
extat  documentum  in  Brevi  dato  ad  episcopum  motulensem,  quod  inferius  affe- 
remus.  Verum  inutile  est  alia  documenta  proferre,  cum  D.  Carriere  ca  minime 
ignoraverit.  Videri  potest  sensus  et  «ententia  ecclesiae  rom.  in  Thesauro  resolu- 
tionum  sacr.congr.  concilii,  tom.  CI.  in  dubio  de  matrimonio  proposito  mense 
apr.  1841.  pag.  128  seqq. 

(80)  Theol.  Rhotomag.  pag.  573.  et  Concordance  etc.  pag.  372  seq. 

dem  indebitum  ,  sed  quod  posset  ecclesia ,  ex  omnium  con- 
fesso ,  illis  donare:  si  contra  falsa  sit  adversariorum  sen- 
tentia  et  teneatur  in  praxi,  principibus  eripitur  ius  nativum, 
ius  essenliale ,  ius  ipsis  a  Deo  concessum  ad  tuitionem  so- 
cietatis.  2.  Quoad  ecclesiam :  in  nostra  sententia,  si  falsa 
sit,  iure  fruuntur  principes  solius  ecclesiae  proprio,  ita 
tamen,  ut  exinde  non  tollatur  aut  impediatur  exercitium 
auctoritatis  ecclesiasticae ;  in  alia  hypothesi ,  principibus 
totaliter  interdicitur  iuris  exercitium  ,  ipsis  et  ecclesiae 
communis.  3.  Quoad  societatem ,  nostram  sequendo  sen- 
tentiam  ,  cives  a  matrimoniis  abstinebunt  ,  quae  valida 
fuissent ,  sed  aliunde  illicita  et  effectibus  civilibus  orbata  : 
aliam  vero  sequendo ,  cives  matrimonia  contraherent  in- 
valida,  quae  valere  reputabantur.  4.  Demum  quoad  nuben- 
tes  ipsos ,  in  priori  hypothesi ,  matrimonium  iis  negatur, 
qui  vere  iungerentur ,  sed  infeliciter  ,  utpote  qui  civilia 
matrimonii  bona  consequi  non  possent :  in  posteriori  nu- 
bentibus  permittitur  matrimonium  invalidum ,  illicitum  ac 
infelix.  Iam  vero  sub  quadruplici  hoc  aspectu,  facileperspi- 
citur  maiora  esse  pericula  et  incommoda ,  quae  sequuntur 
ex  extraneorum  sententia,  si  falsa  sit  et  in  praxi  teneatur, 
quam  quae  ex  sententia  gallorum.  Hucusque  Baston.» 

Ast  quomodo  potuit  D.  Carriere,  vir  ceteroquin  doctus 
et  diligens  his  nugis  illudi  ?  Quare  non  advertit  haec  omnia 
potuisse  intorqueri  in  catholicos  sectantes  doctrinam  s.  Ste- 
phani  ab  iis  ,  qui  cum  s.  Cypriano  contendebant  rebapti- 
zandos  esse  tinctos  ab  haereticis  ?  Cur  non  advertit  totam 
hanc  argumentorum  congeriem  falso  laborare  supposito  seu 
potius  inniti  veritati  sententiae  suae,  quod  principibus 
convenire  possit  ius  in  vinculum  coniugale  etiam  fdelium? 
At  vero  quidquid  congeratur  pro  hac  sententia ,  illam  num- 
quam  theoretice  probabilem  efficient  theologi  galli  universi, 
qui  pro  ea  pugnant.  Siquidem  habet  haec  sententia  contra 
se  satis  aperte  auctoritatem  concilii  oecumenici ,  scilicet 

tridentini ,  uti  ex  hactenus  dictis  constat ;  habet  contra  se 
auctoritatem  summorum  pontificum  ,  Benedicti  XIV.  prae- 
cipue  ac  Pii  VI.  Quod  nec  dissimulat  ipse  Carri^re  (81). 
Habet  contra  se  praxim  in  universa  ecclesia  receptam  de 
convalidandis  in  articulo  mortis  eorum  coniugiis,  qui  hacte- 
nus  in  concubinatu  versati  erant,  quique  irretiti  sunt  im- 
pedimento  dirimente  civili.  Quae  convalidatio  in  gallorum 
istorum  hypothesi  locum  habere  non  posset;  adeoque  infe- 
lices  illi  homines  non  possent  propriae  conscientiae  prospi- 

(81)  Loc.  cit.  n.  597.  postqtiam  undique  se  vcrterat  ad  extenuandum  hoc  ar- 
gumcntum  cx  auctoritate  petitum.  Quum  vero  Pius  VI.  in  Brevi  ad  episcopum 
motulensem  magis  prae  ceteris  rem  dcclaraverit  gravissimis  istis  verbis  quibus 
illum  episcopum  alloquitur,  quod  «Tamquam  regius  delegatus  ausus  es  sol- 
vere  sacramenti  vinculum ,  et  id  gloriae  duxisti  tuae,  ut  in  causis  nuliitatis 
matrimonii  tribueres  laicis  potestatibus  aucloritatem  leyes  dicendi  de  nuptiis, 
auctoritatem ,  inquam,  quam  seculi  ipsae  potcstates  sibi  arrogarunt  numquam : 
hoc  enim  ius  quo  late  patet ,  in  sola  ecclesia  residet  untversum;»nt  aliquo 
modo  ab  hac  auctoritate  se  expediat ,  n.  582.  profert  eiusdem  pontificis  epist.  ad 
card.  archiep.  mecbliniensem ,  datam  10.  Decemb.  (  seu  verius  30.  Dec. )  1784. 
italico  idiomate  exaratam  in  qua,  iuxtaCarriere,  Pius  VI.  profitetur  se  nolle  con- 
troversiam  praesentem  dirimere;  sic  vero  effert  verba  pontificis  latino  sennone : 
«  Nos  non  damnamus  absolute  eos  doctores  catholicos ,  qui  asseruerunt  prin- 
cipem  possc  adiungere  impedimenta  ad  reddendam  inefficacem ,  et  tollendam  ma- 
teriam  aptam  sacramento,  quamvis  alii  magis  merito  illud  negent.»  Italice  vero, 
prout  Romae  mihi  exhibita  sunt  ex.  autographo ,  ita  se  habent:  «Noi  non  condan- 
niamo  assoiutamente  quei  dottori  cattolici  ch'hanno  asserito,  che  il  sovrano  possa 
aggiungere  impedimenti  per  rendere  inefficace,  e  toglier  la  materia  atta  al  sa- 
gramento,  quantunque  altri  piii  giustamente  lo  neghino.»  Ast  perperam  si  anim- 
advcrtatur  t.  rom.  pontificem  nil  hic,  directe  saltem  dicere  de  controversia  in  sef 
sed  solum  nolle  condemnare  personas ,  seu  doclores  qui  sententiam  illam  te- 
nuerunt,  quam  tamen  satis  aperte  ipse  improbat;  2.  spectasse  quaestionem  thco- 
retice  prout  ab  illis  doctoribus  agitabatar;  contra  vero  in  Brevi  ad  episc.  motu- 
lensem  summus  pontifex  reiicit  ac  damnat  doctrinam  ipsam ,  et  quidem  prout 
ab  episcopo  motulensi  in  praxim  deducebatur,  seu  in  concreto.  Ut  omittam  epi- 
stolam  datam  ad  arch.  mechlinienscm  scriptam  fuisse  an.  1784.  Breve  autem  ad 
episc.  motulensem  publicatum  an.  1787.  postquam  synodus  pistoriensis ,  aliiquc 
factiosi  horaines  illa  sententia  abusi  fuerant;  insuper  epistola  illa  ad  episcopum 
privatum  missa  fuerat;  Breve  autem  publice  promulgavit. 

Cf.  hac  de  re  praeclaram  dissertationem,  quae  postquam  haec  exarassem 
incidit  in  manus  meas,  Lovanii  editam  an.  1853.  ab  Ant.Heuser  ad  gradum  docto- 
ratus  ss.  canonum ,  ut  moris  est  in  celebri  illa  catholica  universitate  elucubrata 
est,  pag.  17  seqq.  quamque  non  semel  laudabo,  est  autem:  Depotestate  statuendi 
impedimenta  dirimentia  pro  fidelium  matrim.  soli  ecclesiae  propria. 

cere,  ac  legitimitate  liberorum  suorum  ,  saltem  in  facie 
ecclesiae  frui ;  ut  alia  praeteream  silentio ,  quae  adiicere 
facile  possem.  Omitto  etiam  imprudentiam  committendi  in- 
ter  se  theologos  gallos  atque  extraneos ,  perinde  ac  si 
veritas  patrimonium  non  esset  commune  gallorum  et  extra- 
neorum. 

Ceterum  post  haec  adeo  firmiter  constituta  adversus 
hanc  sententiam ,  ex  abundanti  adiicimus  ;  constituto  a 
nobis  principio,  quod  paulo  infra,  ut  diximus ,  ex  pro- 
fesso  propugnabimus  ,  scilicet  principes  nullo  umquam  po- 
titos  esse  aut  potiri  posse  iure  in  vinculum  connubiale, 
etiam  prout  contractus  est  naturalis ,  plane  inutilis  ac 
otiosa  evadit  haec  disceptatio ,  an  ulla  in  eo  sit  repu* 
gnantia ,  ut  admittatur  tum  ecclesiam ,  tum  principatum 
circa  impedimenta  coniugia  christianorum  dirimentia  ae- 
quali  iure  gaudere. 

ARTICULUS  III. 

Principes  christiani  nullatenus  relaxare  fideles  subditos  possunt 
ab  impedimentis  christianum  Matrimonium  dirimentibus. 

Iamdiu  obsoleta  videri  poterat  doctrina ,  quam  rega- 
listae  ac  iansenianae  factionis  homines  propugnaverant  de 
principum  auctoritate  relaxandi  impedimenta,  quae  coniu- 
gium  christianum  dirimant.  Sed  en  in  scenam  his  annis 
denuo  prodivit  Nepomucenus  Nuytz  professor  taurinensis 
ad  eamdem  doctrinam  ex  suis  cineribus  exsuscitandam. 
Is  enim  ,  ut  in  pluribus  aliis  doctrinae  capitibus  praesti- 
terat ,  sic  et  in  isto  de  quo  agimus  non  dubitavit  ex  apo- 
stata  Spalatensi ,  Launoio  ,  Febronio ,  Eybel ,  Litta  ,  Nestio 
aliisque  eiusmodi  argumenta  depromere  ut  evinceret  pe* 
nes  principes  potestatem  esse  relaxandi  impedimenta  ma- 
trimonii.  Hinc  statuit:  «Dirimentia  impedimenta  a  sola  civili 
potestate  tollenda,  esse;»quum  vero  doctrina  haec  fuerit 

in  Brevi  Pii  IX.  proscripta  (82),  quin  auctor  huic  damna- 
tioni  humiliter,  ut  decet  virum  catholicum,  se  subiecerit, 
potius  audacter  doctrinam  suam  protueri  et  confirmare 
edito  libello  adnisus  est  (83). 

Ut  ea  qua  par  est  diligentia  quaestionem  hanc  per- 
tractemus,  et  confusionem  declinemus  iuverit  nonnulla 
praemittere,  quae  conferant  ad  eius  dilucidationem. 

Itaque  1 .  uti  certum  assumimus  quod  antea  a  nobis 
constitutum  ac  probatum  est,  solam  ecclesiam  potuisse  ac 
posse  impedimenta,  quae  nullum  ac  irritum  coniugium 
christianum  quoad  vinculum  reddant ,  statuere ,  ac  reipsa 
eiusmodi  impedimenta  solam  ecclesiam  constituisse.  Hoc 
enim ,  ut  videbimus ,  est  fundamentum  ex  quo  pendet  quae- 
stionis  solutio.  "sn 

2.  Admittimus  posse  civiles  principes  impedimenta  ci- 
Yilia  constituere ,  quae  nullum  reddant  coniugium  in  foro 
civili  tantummodo,  seu  externo ,  et  quoad  civiles  effectus. 
Nulla  hac  in  re  disceptatio  esse  potest ;  atque  non  semel 
a  nobis  declaratum  est. 

3.  Fieri  potest,  nec  raro  contingit,  ut  coniugia  utroque 
impedimento  ,  ecclesiastico  nempe  et  civili  afficiantur.  Hac 
in  hypothesi ,  si  detur  relaxatio  ab  ecclesia ,  ratum  legi- 
timumque  erit  matrimonium ,  quod  ea  venia  contrahitur ; 
ast  nisi  obtineatur  etiam  dispensatio  ab  auctoritate  civili , 
illegitimum  ac  nulliim  in   foro  civili   habebitur,   et  qui 

(82)  In  cit.  op.  In  ius  ecclesiasl.  universum  Traclationes.  Taurini  1848. 
part.  V.  sect.  IV.  tit.  XVI.  art.  1.  pag.  290.  Coll.  cura  Brevi  pariter  cit.  Damnatio 
et  prohibitio  etc. 

Atque  hic  obiter  adnoto  professorem  Nuytz  veritura  non  esse  affirmare , 
quod  Roinae  examinatum  non  fuerit  opus  a  se  vulgatum,sed  fides  liabita  extractis 
seu  excerptis  iliuc  missis.  Ast  in  manibus  meis  est  exemplar  ipsum  cum  signis 
et  postillis  ex  quo  propositiones  damnatae  excerptae  fuerunt. 

(83)  Sic  enim  scribit  opusc.  cit.  II  professor  Nuytz  ai  suoi  concittadini. 
Torino  l851.cap.V.p.  161.  «  Proposizione  condannata .  Spetta  al  govemo  civile, 
cotne  di  stabilire  impedimenti  dirimenti,  cosi  di  toglierli  con  dispensa.  Ac- 
cetto  e  sostengo  questa  proposizione.» 

ita  connubium  inirent ,  civilibus  effectibus  privarentur.  Ne- 
que  in  hoc  ulla  movetur  difficultas.  Haec  animadversio 
nobis  inserviet  ad  documenta  quaedam  intelligenda ,  quae 
ab  adversariis  opponi  consueverunt. 

Quibus  praemissis ,  inversis  plane  adversariorum  prin- 
cipiis  facile  nobis  accidet  evincere  istiusmodi  relaxationum 
potestatem  ,  quibus  dirimens  quoad  vinculum  impedimen- 
tum  solvatur  ,  ad  civiles  principes  nullatenus  pertinere. 
Adversarii  enim  pugnant  ex  facultate  constituendi  impedi- 
menta;  pugnant  legibus  ;  pugnant  denique  exemplis.  Nos 
vero  eadem  in  adversarios  invertemus  ,  atque  intorque- 
bimus. 

Et  quidem  quoad  primum  caput ,  sic  sibi  viam  ape- 
riunt  ut  id  evincant  quod  intendunt:  Si  principum  regum- 
que ,  non  autem  ecclesiae  ac  pontificum  proprium  est  di- 
rimentes  matrimonium  leges  constituere ;  si  eas ,  quibus 
nunc  utimur,  dirimentes  matrimonium  leges  revera  tule- 
runt  principes  atque  imperatores;  plane  consequitur ,  ius 
easdem  leges  solvendi ,  ac  data  venia  ,  relaxandi  ,  non 
ad  ecclesiam  pontificesque  ,  sed  ad  principes  regesque 
unice  pertinere.  Guius  enim  est  legem  condere,  illius  est 
solvere  (84).  Aut  brevius  etiam.  Dispensatio  ad  eum  per- 
tinet ,  cuius  auctoritati  innititur  lex ,  quae  impedimentum 
induxit.  Nemo  tollere  legem  potest  nisi  ille  qui  eam  tu- 
lit  (85):  Sic  alii  passim  ratiocinantur ,  qui  dispensationum 
ius  principibus  vindicant  (86).  Qui  ad  unum  omnes  uti 
certum  exploratumque  babent  principes  leges  tulisse  ma- 
trimonium  dirimentes  apud  christianos. 


(84)  Ita  quidem  Nestius  pistoriensis  in  libro  suo  singulari.  De  dirimenti- 
bus  malrimonium  impedimentis.  Neapoli  1786.  Aeternis  Sarpii  manibus,  quod 
de  dirimentibus  matrimonium  impedimentis  opus  tanto  duce  et  auspice  ela- 
boravit,  Honoris,  gratique  animi  causa  d.  d.  d.  Cap.  XII.  pag.  160  seq. 

(85)  Ita  Nuytz  op.  et  locus  cit. 

(86)  Inter  ceteros  anonymus  auctor  op.  Del  diritto  di  stabilire  gl'  impe- 
dimenti  dirimenti  il  malrimonio  e  di  concederne  le  dispense.  Cremona  1784. 

Praeclare  omnino,  si  res  ita  se  haberet,  ut  ipsi  as- 
sumunt ;  ast  malo  ipsorum  fato  fundamentum  istud  non 
solum  labile  est,  sed  neque  subsistit,  prout  ostendimus 
tum  iure  tum  facto.  Iure  quidem,  irrefragabili  tridentino- 
rum  canonum  auctoritate,  a  qua  irrito  conatu  se  subducere 
nituntur  adversarii ,  qui  catholicos  tamen  se  profitentur , 
adeo  ut  omnino  violenta  sit  quaevis  ab  ipsis  ,  Launoio 
duce ,  excogitata  evasio.  Facto  autem,  in  medium  allatis 
antiquissimorum  canonum ,  romanorumque  pontificum  sta- 
tutis ,  quibus  dirimentia  impedimenta  inducta  sunt  (87). 

Hoc  igitur  fundamento  everso ,  ita  iam  in  rem  nostram 
convertimus  adversariorum  argumentum.  lllius  unice  est 
legem  solvere,  qui  eam  condidit ;  porro  ecclesia  sola ,  rq- 
manique  pontifices  potuerunt  leges  matrimonium  dirimen- 
tes  condere ,  ac  reipsa  condidere;  ergo  solius  ecclesiae 
romanorumque  pontificum  est  has  ipsas  leges  relaxare  , 
seu  tollere  quae  obstant  impedimenta ,  ut  legitime  coniu- 
gium  iniri  inter  christianos  possit. 

Sed  iam  accedamus  ad  alterum  argumentorum  caput 
expendendum  ,  quod  a  legibus  arcessitur  quibus  principes 
veniam  hanc  dare  contrahendi  illegitimum  coniugium  con- 
sueverunt.  Sic  porro  pergunt  adversarii :  Rationi  facta  re- 
spondent.  Vetustissima  namque  historiarum  monumenta 
versantibus  facile  occurrit ,  fuisse  in  more  positum  insti- 
tutoque  maiorum ,  ut  a  principibus  atque  imperatoribus 
iniustorum  coniugiorum  venia  tribueretur  (88). 

Id  vero  probant  contexendo  harum  legum  catalogum. 
Herodotus  in  Erato  narrat ,  apud  lacedaemones  ius  fuisse, 
ut  principes  de  virgine  eiusque  sponso  suis  rescriptis 
statuerent.  Vetus  romanorum  respublica  dirimentia  matri- 

(87)  Cf.  Superius  dicta  in  priori  sectione. 

(88)  Ita  Nestius  op.  et  loc.  cit.  cui  dc  niore  consonat  Nuytz  pariler  loc.  cit. 
et  in  alio  opusc.  Nuytz  a' suoi  concittadini,  pag.  165.  nec  non  auctor  Del  di- 
rillo  ctc. 

monium  impedimenta  remittebat  ,  illique  integrum  erat 
iniustarum  nuptiarum  gratiam  facere.  Quod  certo  senatus- 
consulto  factum  fuisse  tradit  Livius  (89),  quo  Hispalae 
Feceniae  libertinae  indultum  fuit,  ut  quia  bacchanalia  indi- 
casset ,  ingenuo  nubere  liceret ;  neu  quod  ei  qui  eam  duxis- 
set ,  ob  id  fraudi  ignominiaeve  esset.  Postea  vero  principes 
ad  quos  omnia  populi  iura  venerunt ,  omnem  sibi  vetitorum 
coniugiorum  indulgentiam  vindicarunt.  Sic  senator  liber- 
tinam ,  tutor  et  curator  pupillam ,  interveniente  principis 
rescripto,ducebant(90). 

Praetermissa  porro  Symmachi  viri  clarissimi,  qui  sub 
Theodosio  eiusque  filiis  floruit ,  intercessione  ad  obtinen- 
dum  rescriptum  (91),  id  ipsum  constat  ex  Honorii  et  Theo- 
dosii  lege  an.  401.  Ravennae  lata,  in  qua  ab  imperatoribus 
edicitur,  quibus  et  qua  ratione  velint  ineundi  in  vetitis 
gradibus  matrimonii  veniam  dari  (92).  Veterem  formulam, 
qua  iniustarum  nuptiarum  venia  a  principibus  concede- 
batur,  nobis  servavit  Cassiodorus  Theodorici  regis  cancel- 
larius  ;  quae  quidem  formula  ad  rem  nostram  his  concepta 
est  verbis :  «Et  ideo  supplicationum  tuarum  tenore  permoti , 
si  tibi  illa  tantum  consobrini  sanguinis  vicinitate  coniun- 
gitur ,  nec  alio  gradu  proximior  adprobaris ,  matrimonio  tuo 

(89)  Lib.  30.  c.  19. 

(90)  Leg.  31.  ff.  De  ritib.  nuptiar.  1.  penult.  Cod.  De  interdiet.  matrim. 
int.  pupil.  et  tut. 

(91)  Lib.  10.  ep.  I. 

(92)  Huic  legi,  quae  in  theodosiano  extat  codiee,  titulus  est:  Si  nuptiae 
ex  rescripto  petantur,  et  ita  se  babet:  «  Quidam  vetusto  iuris  ordine  praeter- 
misso,  obreptione  precum  nuptias,  quas  pro  se  intelligant  non  rnereri,  de  nobis 
aestimant  postulandas ,  se  habere  puellae  consensum  confingentes.  Quapropter  tale 
sponsaliorum  genus  praesentis  legis  detinitione  prohibemus.  Si  quis  igitur  contra 
hanc  delinilionem ,  nuptias  precum  subreptione  meruerit ,  amissionem  bonorum 
et  poenam  deportationis  subiturum  se  esse  non  ambigat.  Et  amisso  iure  matrimo- 
nii,  quod  prohibita  usurpatione  meruerit,  lilios  se  iuste  hac  ratione  susceptos 
non  habiturum ,  nec  unquam  postulandae  indulgentiae  adnotationisve  principis 
indulto  efficacem  se  veniae  effectum  meruisse.  Exceptis  his,  quos  consobrinorum, 
hoc  est  quarti  gradus  coniunctionem ,  lex  triumphalis  memoriae  patris  nostri 
cxemplum  indultorum  supplicare  non  vetat  etc» 

tlecernimus  esse  sanciendam :  nuHamque  vobis  exinde  iu- 
"bemus  fieri  quaestionem ,  quando  et  leges  nostrae  permitti 
voluntate  consentiunt,  etvotavestra  praesentis  auctoritatis 
beneficio  firmaverunt  (93).»  Exinde  tit.  in  Cod.  rom.  De 
nuptiis  per  rescriptum  seu  de  dispensatione  in  nuptiis. 

Tales  sunt  leges,  quae  ad  propriam  causam  tuendam 
in  medium  proferunt  adversarii.  Verum  ex  his  subducendae 
in  primis  sunt,  quae  ex  auctoribus  paganis  puerili  eru- 
ditionis  ostentatione  allegantur,  quae  profecto  ad  rem  prae- 
sentem  referri  nequeunt,  cum  non  agatur  in  illis  de  ma- 
trimoniis  christianis  ,  seu  de  sacramento  a  Christo  insti- 
tuto.  Sic  pariter  seponenda  est  epistola  Symmachi  viri 
ethnici ,  et  supplicantis  pro  rescripto  in  favorem  coniugii 
pagani  (94). 

Veniendum  igitur  est  ad  leges  conditas  ab  imperato- 
ribus  et  regibus  christianis  ,  quibus  promiscue  omnibus 
certa  quaedam  vetantur  connubia ,  et  ad  rescripta ,  quibus 
apposita  relaxantur  impedimenta.  Hae  leges  itaque  ,  ut 
alias  diximus ,  attingunt  solum  impedimenta  civilia ,  ci- 
vilesque  effectus ,  non  autem  vinculum  ipsum  ,  ita  ut  hoc 
irritum  foret  in  conscientia,  si  contra  legum  sanctiones 
«oniugium  initum  fuisset;  ac  proinde,  quod  consequens 
est ,  relaxationes  a  principibus  per  rescriptum  datae  ef- 
fectus  pariter  civiies  externosque  afficiunt ,  ita  ut ,  si  ob- 
tenta  facultas  fuisset  has  contrahendi  nuptias ,  ius  ha- 
beretur  ad  civilia  omnia  privilegia  huic  statui  adnexa  ex 


(93)  Integra  formula  legitur  lib.  VII.  Variarum  eiusdem  Cassiodorii  n.  46. 
Opp.  ed.  1.  Garetii  monachi  maurini.  Rothomagi  1679.  tom.  I.  pag.  123. 

(94)  Epistota  adductaa  Nestio  non  est  n.  l.Iibri  X.sed  reperitur  in  Aucluario 
symmachiano  sub  n.  14.  ed.  Paris  1604.HicSymmachus  ille  idem  est,  qui  nomine 
senatus  direxit  Relationem  ad  Valentiniannm  Augustum  de  repetenda  ara  Victo- 
riae,  deque  sumptibus  ceremoniarum.  S.  Ambrosius  ubi  id  comperit,  misso  li- 
bello  ad  imperatorem  postulavit ,  ut  ad  se  Relationis  exemplaria  dirigerenlur, 
«ui  ipse  per  singula  responsurus  esset.  Qua  Relatione  accepta,  inquit  Paulinus 
presbyter  eiusdem  biographus,  praeclarissimum  Hbellum  conscripsit,  ut  contra 
uibil  unquam  auderet  Symmachus  vir  eloquentissimus  respondere. 

JI  26 

legum  dispositione.  Minime  vero  valebit  venia  a  principe 
data,  ut,  si  quae  fuissent  irritantia  impedimenta  ab  ec- 
clesia  constituta  solverentur,  ac  legitimum  evadere  coram 
Deo  et  coram  ecclesia  censeretur  coniugium  alioquin  il- 
legitimum.  Ceterum  quemadmodum  diximus  ,  cum  ma- 
trimonia  ab  utraque  potestate  prohibita  sunt ,  ad  utram- 
que  potestatem  fieri  debet  recursus  pro  respectiva  dispen- 
satione. 

Ne  vero  haec  a  nobis  gratis  confingi  quis  existimet, 
satis  est  diligenter  ipsarum  legum  formulas  et  contextum 
inspicere.  Ac  primo  initium  sumimus  a  lege  lata  ab  im- 
peratore  Theodosio  cui  adeo  insistit  Launoius  (95),  qui 
testibus  Sexto  Aurelio  Victore  ,  Ambrosio  et  Augustino 
«  Etiam  fratres  patrueles  et  consobrinos  vetuit  inter  se 
coniugii  convenire  nomine,  et  severissimam  poenam  sta- 
tuit  (96).»  Verum  quis  non  videt  ea  in  lege  de  poenis  tan- 
tummodo  agi  decretis  in  infractores  ,  nec  ullum  haberi 
verbum ,  quo  vel  insinuetur  quidem  irritatio  eiusmodi  con- 
iugiorum  quoad  vinculum?  Proindeque  si  qua  data  fuerit 
dispensatio  ab  eodem  imperatore  haec  indictas  poenas  si- 
militer  attingebat  ,  easque  relaxabat. 

Idem  dic  de  altera  lege  sancita  a  Theodosii  senioris 
filiis  Arcadio  et  Honorio  an.  396.,  in  qua  vetantur  nuptiae 
in  gradibus  prohibitis  sub  poenis  civilibus  (97).  Item  de 
altera  lege  ab  iisdem  imperatoribus  data  an.  409.  in  qua 
pariter  nihil  de  vinculo  statuitur,   sed  unice  poenae  de- 


(95)  De  regia  in  matr.  potest.  art.  III.  cap.  I. 

(96)  lta  s.  Ambrosius  epist.  XLVIII.  ad  Paternum,  cui  reliqui  consonant, 
Victor  in  Epitom.  hist.  sub  finem ,  s.  Augustinus  lib.  XIV.  De  civit.  Dei  cap.  XVI. 
Haec  enim  lex  deperdita  est. 

(97)  Cod.  theodosian.  lib.  III.  tit.  12.  De  incestis  nuptiis  in  qua  statuitur: 
«  Sed  neque  uxorem,  neque  liiios  ex  ea  editos  baberecredatur,  ut  nibil  prorsus 
praedictis  ac  per  interpositam  personam  vel  donet  superstes,  vei  mortuus  derelin- 
quat.  Dos,  si  qua  forte  solemniter  aut  data,  aut  dicta,  aut  promissa  fiiciit, 
iuxta  itis  antiquum  fisci  nostii  commodis  cedat  etc» 

cernuntur  in  infractores  ut  patet  ex  illis  verbis:  «Si  quis 
igitur  contra  hanc  definitionem  nuptias  precum  subreptione 
meruerit ,  amissionem  bonorum  et  poenam  deportationis 
subiturum  se  esse  non  ambigat  (98).»  Deinde  adiiciuntur 
ea  quae  referuntur  ad  relaxationem  ab  his  poenis ,  si  venia 
obtineatur.  Nam  relaxatio  relativa  est  ad  legis  indolem  ac 
naturam.  Lex  autem  non  attingit  vinculum ,  adeoque  nec 
relaxatio . 

Eodem  sensu  intelligi  proinde  debet  formula  a  Cas- 
siodoro  nobis  servata  ,  qua  reges  gothi  veniam  dabant 
ineundi  nuptias  inter  consobrinos  ,  scilicet  de  solutione 
poenae  quoad  effectus  civiles ,  eademque  ratione  sunt  ac- 
cipiendae  si  quae  sint  aliae  huiuscemodi  leges.  Hoc  ma- 
gis  manifestum  fit  ex  adductis  a  Launoio  exemplis  ad 
conficiendum  quod  intendit  (09). 

Siquidem  inter  cetera  refert  receptam  penes  francorum 
optimates  consuetudinem ,  ut  uxorem  non  ducerent ,  nisi 
venia  a  rege  petita.  Nam  in  vita  s.  Godebertae  legitur: 
«  Parentes  autem  eius  (  Godebertae  ) ,  cum  essent  regis 
beneficiarii ,  non  audebant ,  inconsulto  rege ,  cuiquam  eam 
in  matrimonium  collocare.  Cum  autem  haec  res  apud 
Chlotarium  ageretur  etc.  (100).»  At  quis  non  videt  hisce 
in  adiunctis  nullimode  agi  de  impedimento  dirimente  , 
neque  idcirco  de  relaxatione  ab  impedimento  eiusmodi? 
Alioquin  nullum  dicendum  foret  coniugium ,  quod  hacte- 
nus  a  militum  ducibus  iniri  non  poterat  absque  imperantis 
venia,  quod  plane  absurdum  est  et  contra  catholicorum 
omnium  sensum  (101). 


(98)  Eiusd.  lib.  III.  tit.  10.  Si  nuptiae  ex  rescripla  petantur. 

(99)  Atque  hic  obiter  noto  Launoium  esse  promptuarium  ex  quo  Nestius, 
Nuytzaliique  suam  deprompserunt  eruditionem  et  argumcnta,  quibus  paradoxum 
suum  persuadeant.  Nihil  enim  novi  protulerunt,  quod  illic  non  inveniatur. 

(100)  Op.  cit.  p.  II.  art.  1.  cap.  l.  p.  767. 

(101)  Cf.  op.  De  Vautorite"  des  dcux  paissances.  Li6ge  1791.  tom.  111. 
§.  VIII.  pag.  182  seqq. 

Legibus  expensis,  adversarii  Nestius  et  Nuytz  lau- 
noiana  eruditione  constanter  freti,  ad  facta  se  conferunt; 
atque  ex  rudi  illa  indigestaque  mole  tria  selegerunt  qua- 
tuorve  ,  quae  nobis  opponerent.  Nuytz  itaque  affirmasse 
contentus,  quod  imperatores  romani  regesque  gothi  de 
facto  dispensaverint  ab  impedimentis  dirimentibus ,  quod- 
que  ecclesia  matrimoniis  ita  ab  impedimentis  politica  po- 
testate  solutis  impertierit  benedictionem  ,  atque  eo  ipso 
in  principibus  ius  relaxandi  impedimenta  practice  agnove- 
rit  (102),  ulterius  non  progreditur.  Ast  Nestius  pistoriensis 
cuius  doctrinam  adoptavit  Nuytz ,  factis  theoriam  suam 
communire  sategit. 

Locupletissimum  quoque ,  inquit  Nestius ,  nobis  exem- 
plum  suppeditat  Flodoardus  (103),  quo  tum  dirimentia 
matrimonium  impedimenta  sanciendi ,  tum  eadem  remit- 
tendi  potestas  principibus  romanis  ,  ipsis  fatentibus  epi- 
scopis  asseritur.  Balduinus  namque  Comes  Iudith  Caroli 
Calvi  filiam  praeter  paternum  ipsius  Caroli  consensum  , 
sine  quo  filiorum  familias  matrimonia  penes  gallos  irrita 
decernebantur ,  uxorem  duxit.  At  civiles  iudices  ,  ipso  ro- 
gante  Carolo ,  matrimonium  illud  pronunciarunt  infectum. 
Episcopi  vero  spiritualibus  inflictis  poenis  improbarunt 
atque  damnarunt.  Ex  quo  factum  est ,  ut  Balduinus  ad 
pontificem  Nicolaum  I.  confugerit,  qui  huiusmodi  insciente 
patre  initi  coniugii  veniam  daret.  Votis ,  ut  aequum  erat, 
restitit  pontifex ,  eamque  tantam  detestatus  temeritatem 
dimisit.  Tandem  iteratis  precibus  victus ,  datis  ad  Carolum 
litteris ,  rogat  ut  irritum  Balduini  atque  Iudith  matrimo- 
nium  ratum  iustumque  decernere  vellet ,  apprime  noscens, 
quod  ipse  talis  connubii  gratiam  posset  facere.  Humanis- 
gimis  pontificis  precibus  annuit  Carolus ,  remissaque  diri- 


(102)  In  cit.  opusc.  Nuytz  ai  suoi  concittadini,  cap.  V.  pag.  164  seqq. 
(t03)  Lib.  III.  Hist.  rhemens. 

mentium  nuptias  hasce  legum  auctoritate,  iustum  cum  Iu- 
dith  matrimonium  ineundi  potestatem  Balduino  fecit  (104). 
Prolatisque  in  medium  tum  Nicolai  I.  ad  Carolum  epistola, 
tum  responso  ab  Hincmaro  regis  nomine  dato  (105),  ita 
prosequitur  Nestius  :  ex  quo  satis  abunde  constat,  non 
solum  pontificem  regiam  in  concedenda  vetiti  matrimonii 
venia  potestatem  agnovisse ,  sed  tanto  gallicanum  regem 
habuisse  in  pretio ,  ut  eam  quam  rex  ipse  denegaverat, 
veniam ,  numquam  et  optimo  quidem  iure  impertiri  vel- 
let  (106). 

Hic  sistamus,  atque  Launoii  eiusque  exscriptoris  Nestii 
detegamus  errores  ac  fraudes.  1»  Falsum  est  Flodoardum 
aliquid  insinuare ,  quo  potestas  dirimendi  in  foro  conscien- 
tiae  impedimenta  regibus  tribuatur.  Nihil  eiusmodi  occur- 
rit  in  hoc  scriptore.  2.  Falsum  est  episcopos  spiritualibus 
poenis  communivisse  hac  in  re  civiles  leges,  ut  ait  Lau- 
noius  ,  sed  executioni  mandarunt  decreta  X.  et  XI.  Gre- 
gorii  II.  in  synodo  romana  cap.  Si  quis  virginem  36.  q.  2. 

(104)  Op.  cit.  cap.  XIII.  pag.  J64  seqq. 

(105)  Hic  tenor  est  epist.  Nicoiai  I.  «Balduinum,  qui  natam  vestram  sibi 
furto  contra  fas  sociavit,  quem  ideo  venerandi  praesules  ecclesiam  in  regno 
vestro  gubernantes  vinculis  anatbematis  obligarunt ,  ad  limina  apostolorum  ac- 
cessisse,  et  ut  a  vlnculis  solveretur,  atque  per  nos  gratiam  inveniret,  sedem 
adiisse  apostolicam.  Nos  autem  non  solum  eum  a  vinculis  minime  absolvimus,  aut 
in  communione  nostra  reccpimus ,  sed  penitus  eam  praesumptuosam  temeritatem 
detestati  sumus....  Verum  quoniam  ad  divina  se  praesidia  contulit,  amatorum- 
que  vestrorum  Petri  ac  Pauli  apostoiorum  principum  sibimet  expetiit  afferri 
praesidia,  non  potuimus  oinittere,  quominus  ut  vestram  graliam  perciperet , 
apud  excellentiam  vestram  interveniremus.  Verum  vestram  in  omnibus  prae 
oculis  babentes  dilectionem,  quamquam  sciamus,  et  filiam  vestram,  si  libet, 
posse  vos  ei  legaliter  in  uxorem  dimittere,  et  pietatis  vestrae  gratiam  impertiri, 
tamen  non  iussa  misimus ,  sed  preces  obtrudimus.» 

Rescriptum  porro  Hincmari  ita  se  habet :  «  Balduinus  et  Iuditb  iura  legum 
secularium,  quae  eiegerunt,  exsequi  studuerunt.  Dominus  enim  noster  rex, 
filius  vester  huic  desponsationi  et  coniunctioni  interesse  non  voluit;  sed  missis 
publicae  rei  ministris ,  sicut  promisit,  secundum  leges  eos  uxoria  coniunctione 
ad  invicem  copulari  permisit,  et  honores  Balduino  pro  vestra  solummodo  pe- 
titione  donavit.» 

(106)  Haec  Nestius,  qui  ea  depromsit  ex  Launoio  De  regiaetc.  part.  II. 
cap.  IV. 

quo  cap.  raptores  virginum  et  viduarum  excommunican 
iubentur.  3.  Falsum  est  Balduinum  rogasse  pontificem,  ut 
initi  matrimonii  veniam  daret  ,  atque  pontificem  regem 
rogasse ,  ut  irritum  Balduini  ac  Iudith  matrimonium  ratum 
iustumque  decernere  vellet  ;  sed  sanctissimus  pontifex  . 
admissis  precibus  Balduini  ,  per  litteras  tum  ad  regem 
Carolum  Calvum,  tum  ad  eius  uxorem  Hermentrudem  re- 
ginam  datas ,  una  cum  duorum  praesulum  legatione ,  ro- 
gavit  ut  iniuriam  sibi  illatam  per  Balduini  facinus  ignosce- 
rent.  Immo  notandum ,  quod  pontifex  de  civili  lege  ne 
mentionem  quidem  iniecerit ,  sed  lantum  affirmavit  quod 
Balduinus  charissimam  filiam  contra  divinarum  legum  san~ 
ctiones  rapuit  (107);  qui  praelerea  ad  Hincmarum  scripsit 
sub  interminatione  excommunicationis  praecipiendo  nullam 
protelationem  in  eorum  ( Balduini  et  Iudith  )  coniunctione 
fehdam  (108). 

Itaque  in  toto  hoc  negotio  tantummodo  actum  est  de 
condonatione  impetranda  a  rege  Carolo  illatae  sibi  a  Bal- 
duino  et  Iudith  iniuriae,  ac  proinde  de  ineundo  cum  eius- 
dem  regis  venia  coniugio ,  prout  reipsa  factum  est,  rege 
ac  regina  placatis.  Cetera  omnia  superstructa  nil  aliud 
sunt  quam  somnia  Launoii  et  Nestii.  Si  quod  fuit  impe- 
dimentum  in  eiusmodi  coniugio  quod  a  rege  relaxari  de- 
beret ,  hoc  fuit  mere  civile  iuxta  leges  gallicas,  quae  ir- 
ritum  in  conscientia  non  reddunt  connubium  (109).  Quod 
si  intervenit  impedimentum  canonicum  raptus  ,  ab  eo  re- 
laxavit  ipsemet  pontifex  facto  ipso  intercedens  apud  ge- 
nitores. 


(107)  Ita  Nicolaus  I.  in  epist.  ad  reginam  Hermentrudem  apud  Baronium  ad 
an.  862.  n.  5i. 

(108)  In  epist.  ad  Hincmarum  apud  Flodoardum  Hist.  rhem.  eccles.  lib.  III. 
cap.  12.  ed.  Duaci  1617.  pag.  330. 

(109)  Cf.  Baronium  loc.  cit.  nec  non  Du-Mesnii  Doctr.  et  disciplina  eccle- 
siae.  Coloniae  1739.  tom.  III.  lib.  39.  §.  l6.Natal.Alexandr.  Uist.  eccles.  saec.  IX. 
et  X .  art.  IX.  De  Nicolao  I. 

Alterum  quod  nobis  a  Nestio  obiicitur  factum  est  Lu- 
dovici  romanorum  imperatoris ,  qui  postquam  contractum 
inter  Ioannem  regis  Bohemiae  filium  perpetuae  impoten- 
tiae  laborantem  impedimento ,  et  Margaretham  Karinthiae 
dominam  matrimonium  dissolvit,  Margarethae  facultatem 
dedit ,  ut  Ludovico  Ludovici  imperatoris  filio  Marchioni 
Brandeburgensi  consobrino  suo  nuberet.  In  cuius  rei  pro- 
bationem  prolixam  formulam  eiusdem  affert  imperatoris , 
utpote  quae  ad  instituti  nostri ,  inquit  ,  rationem  perti- 
net  (HO).  Porro  in  hac  formula  mentio  fit  tum  impedi- 
mentorum  dirimentium ,  quae  auctoritate  civili  constituta 
sunt ,  tum  veniae  quam  suppliciter  Ioannes  et  Margaretha 
ab  auctoritate  imperiali  petierunt;  tum  relaxationis  quam 
reipsa  Ludovicus  auctoritate  propria  concessit.  Post  quae, 
sic  elato  supercilio  lectorem  suum  Nestius  compellat.  Po- 
tuitne  imperator  explicatius ,  nervosius  ac  magnificentius 
loqui  ?  Ex  locupletissimis  igitur  rationum  momentis  ,  ac 
certissima  factorum  serie  intelligitur  suprema  regum  in 
concedenda  iniustarum  nuptiarum  venia  ,  potestas.  Non 
igitur  ecclesiae ,  non  rom.  pontificum  ,  non  episcoporum, 
sed  principum  regumque  est  dirimentium  matrimonia  le- 
gum  auctoritatem  remittere ,  exoratamque  in  vetitis  con- 
iugii  gradibus  veniam  tribuere  :  eo  prorsus  modo  ,  quo 
dirimentes  matrimonium  leges  condere  ad  principem  , 
non  ad  ecclesiam  ac  pontifices  pertinere  demonstravimus. 
Hactenus  ille. 

Verum  non  adiecit,  quod  maxime  intererat ,  nempeLu- 
dovicum  hunc  fuisse  Ludovicum  Bavarum,  scilicet  schisma- 
ticum  ,  cuius  theologi  fuerunt  Ioannes  a  Ianduno  et  Mar- 
silius   Patavinus    damnati   a   rom.    pontificibus    tamquam 


(110)  Quod  ci  difficile  non  fuit;  nam  integram  eam  formulam  reperit  apud 
Launoium  iu  cit.  op.  part.  III.  art.  I.  cap.  IX.  pag.  SGl  scqq.  Ne  tamen  vidcretur 
M  adeo  impuro  fonte  se  haurire  sua  haoc  documcnta  et  argumenta,  cavet  scdulo 
Nestius,  ne   unquam  Launoium  nominet. 

retici.  Neque  adiecit  Ludovicum  ob  adeo  atrox  facinus  & 
Clemente  Benedicti  successore  novo  fuisse  anathemate  per- 
cussum  ,  aliisque  gravioribus  poenis  affectum  (111).  Non 
adiecit  tum  divortium  petulantis  ac  impudicae  Margarethae 
irritum  a  pontifice  pronunciatum  fuisse,  tum  novum  con- 
iugium  velut  adulterinum  fuisse  reiectum  (112) ,  Nulla  igitur 
ratio  erat  cur  adeo  exultaret  hic  auctor  pro  usurpata  a  virc* 
schismatico  potestate  contra  ius  ac  fas.  Ex  his  etiam  spe- 
cimen  capere  possumus  indolis  eiusmodi  auctorum  r  qui 
apostolicae  sedi  adversarios  se  praebent. 

Qua  vero  ratione  demonstraverit  hic  auctor  dirimentes 
matrimonium  leges  condere  ad  principem  ,  non  autem  ad 
ecclesiam  ,  romanosque  pontifices  pertinere,  ex  antea  dictis- 
abunde  constat ,  quin  aliud  addamus  ad  eius  iactantiam 
retundendam. 

Post  haec  pergit  Nestius  scribens :  Profecto  non  solum 
superioribus  temporibus  ,  sed  ne  undecimo  quidem  vertente 
seculo  receptum  more  fuisse  tradit  Ioannes  Mariana  (1 1 3)  r 
ut  pontifices  in  vetitis  matrimonii  gradibus  veniam  da- 
rent  (114).  Quis  haec  legens  non  sibi  persuaderet  iuxta 
Marianam  ius  solvendi  illicitorum  coniugiorum  impedi- 
menta  sec.  Xl.nondum  ad  rom.  pontifices  pertinuisse,  sed 

(111)  Satis  ingeniosa  est  evasio  qtiam  Lannoius  reperit,  ut  se  ab  hac  Cle- 
mentis  agendi  ratione  extricaret.  Scribit  enim :  «  Clemens  VI.  in  sententia  qua  Lu- 
dovicum  imperio  privatum  denuntiavit  inter  septem  damnationis  capita  recenset 
illud ,  quod  nonnullos  in  prohibitis  gradibus  coniunxisset.  Sed  id  fecit  doctis- 
siraus  pontifex,  non  quod  crederet  legitimos  principes  gradus  affinitatis  solo 
civili  iure  vetitos  relaxare  non  posse,  sed  quod  Ludovicum  Bavarum  verum 
ac  legitimum  imperatorem  non  esse  ,  persuasum  haberet.  Qua  in  re  pontifex  il- 
latam  legitimis  principibus  iniuriam  vindicavit  potius,  quam  ullum  civili  po- 
testati  regiae  vel  imperatoriae  detrimentum  attulit.»  Certe  sin  minus  veritas,  in- 
genium  laudandum  saltem  est  in  hoc  effugio  inveniendo. 

(112)  Cf.  Bzovium  Annal.  eccles.  ad  an.  1340.  n.  VIII.  qui  praeterea  ibidem 
n.  IX.  refert  Ludovicum  Bavarum  bis  perterritum  ad  pontificiam  sedem  legatio- 
nem  misisse  pacis  conciliandae  caussa.Nec  non  Raynaldum  ad  an.  1341.  n.  XV. 

(113)  Lib.  X.  Histor.  cap.  8. 

(114)  Op.  cit.  pag.  171  seq. 

ad  seculi  principes  id  unice  spectasse?  Ast  si  Marianam 
consulueris ,  illico  contrariam  deprehendes  sententiam. 

Quod  ut  pateat  nos  non  pigebit  integrum  huius  histo- 
rici  hac  in  re  textum  describere.  «  Alfonsus  Urracam 
uxorem  a  patre  tertio  propinquitatis  iure  attingebat :  pro- 
avus  utriusque  Sanctius  rex  Vasconum  cognomento  Maior. 
Nondum  moribus  receptum  erat,  ut  pontificum  romanorum 
venia  lege  cognationis  soluta,  coniugia  inter  cognatos  coirent. 
Itaque  passim  consideramus  per  haec  tempora  connubia 
principum  dirempta  esse,  cognatione  inter  coniuges  ille- 
gitima  iniustaque.  Hanc  unam  arbitror  esse  causam  cur 
Alfonsus  hic  in  nullo  Castellae  regum  numero  ponatur  apud 
veteres  scriptores ,  neque  verum  est ,  fixas  vetustate  opi- 
niones  novis  placitis  convellere :  quod  quidam  faciunt  regem 
hunc  Alfonsi  nomine  septimum  inter  castellae  reges  nu- 
merantes  ;  in  quam  quod  iuris  habere  potuit  ,  legitimo 
haerede  ex  priori  coniugio  nato  ,  posteriori  matrimonio 
vitioso,  et  legibus  repugnantibus  invalido?  Regina  ob  im- 
portunas  actiones  ad  arcem  Castellare  in  custodiam  tra- 
dita ,  re  cum  suis  communicata  in  castellam  evadit.  Ve- 
rum  a  regni  proceribus  ad  virum  remissa ,  carceri  denuo 
mancipatur :  Caleciae  proceres ,  ubi  Urracae  filius  Alfonsus 
ex  avi  testamento  rerum  potiebatur ,  inter  se  inire  societa- 
tes  adversus  aragonios  conatus :  coniugium ,  quod  inauspi- 
cato  coierat  invita  nobilitate,  dissolvendi  occasionem  nacti. 
Ex  ea  re  in  animis  hominum  religiones  excitatae ,  ei  obtem- 
perare  fas  esse  negantium,  qui  legitimus  rex  non  esset. 
Ad  Paschalem  romanum  pontificem  missa  legatio :  causa 
omnis  exposita  :  ab  eoque  diploma  ablatum :  quo  causae 
cognitionem  Didaco  Gelmirio  Compostellano  praesuli  per- 
mittebat.  Eius  diplomatis  fragmentum  subiicimus :  Pascha- 
lis  servus  servorum  Dei  venerabili  fratri  dom.  compostellano 
episcopo,  salutem  et  apostolicam  benedictionem.  Ad  hoc  te 
omnipotens  Deus  populo  suo  praeesse  constituit,   ut  eorum 


410  LIB.   II.  SECT.  ALTERA.   DE  POTEST.   CIVILI. 

peccata  corrigas,  et  Domini  annuncies  voluntatem.  Studeigi- 
tur  secundum  datam  tibi  divinitus  facultatem,  tantum  in~ 
cesti  facinus  ,  quod  a  regis  filia  perpetratum  est ,  debita 
ultione  corrigere:  ut  vel  a  tanta  praesumptione  desistat ,  vel 
ecclesiae  consortio,  et  seculari  potestate  privetur.  Quid  dati 
iudices  ,  seu  potius  mali  vindices  designati  constituerint , 
memoriae  proditum  non  est.  Illud  constat ,  ex  eo  tempore 
Alfonsum  in  praesules  iniquo  animo  esse ,  atque  adeo  sae- 
vire  coepisse  (115).» 

Universam  orationis  seriem  licet  aliquantum  prolixam 
in  medium  proferre  constitui ,  tum  ut  appareat  mala  huius 
adversarii  fides ,  tum  etiam  ut  quae  pro  re  nostra  faciunt 
inde  eruamus. 

Itaque ,  ut  patet  ex  contextu ,  verba  illa :  Nondum  in 
moribus  receptum  erat,  ut  pontifcum  romanorum  venia  lege 
cognationis  soluta ,  coniugia  inter  cognatos  coirent ,  refe- 
runtur  ad  antiquam  disciplinam ,  iuxta  quam  non  dabatur 
a  rom.  pontificibus  relaxatio  praevia  ab  impedimento ,  seu 
antequam  iniretur  coniugium ,  sed  aut  dissolvebantur  si 
quae  contracta  fuissent,  aut  gravissimis  intercedentibus 
causis  ab  ecclesia,  seu  a  rom.  pontificibus  sanabantur , 
prout  superius  a  nobis  animadversum  est.  Exploratum  est 
enim  ob  causas  quas  exposuimus  a  seculo  plus  minus  XII. 
coepisse  a  summis  pontificibus  dari  relaxationem  ab  impe- 
dimentis  ante  nuptiarum  celebrationem. 

Ex  his  quocirca  colligimus  non  eo  sensu  haec  dicta 
a  Mariana  fuisse ,  quod  hactenus  impedimenta  relaxarentur 
a  principibus  ,  ut  contendit  Nestius ,  et  postea  coeperint 
pontifices  romani  veniam  dare;  sed  quod  alia  obtinuerit 
in  ecclesia   disciplina  ab  ea   quae  postea  inducta  est. 

Nam  si  penes  principes  regesque  viguisset  potestas 
relaxandi  leges  ,  ,aut  canones  matrimonium  dirimentes  , 
quid  opus  fuisset  relaxatione  pontificia?  Nonne  potuisset 

(115)  Loc.  cil.  pag.  -'»73  seq. 

Alfonsus  secum  dispensarc ,  ac  legitimum  inire  coniu- 
gium?  At  tantum  abest,  ut  id  pertentaverit  rex  ille,  ut  ne 
excogitaverit  quidem.  Hinc  eius  coniugium  populus  uni- 
versus  regnique  proceres  tamquam  incestum  detestati  sunt, 
atque  irritum ;  filius  inde  ortus  ut  illegitimus  spectatus 
atque  a  successione  detrusus ,  neque  inter  Castellae  reges 
a  scriptoribus  omnibus  illius  aetatis  connumeratus. 

Verum  quod  magis  patefacit  ad  solam  ecclesiam ,  seu 
ad  rom.  pontifices  spectasse  hoc  negotium  est  legatio  missa 
ad  Paschalem  pontificem ,  qui  dato  diplomate  ad  compo- 
stellanum  episcopum  ei  in  mandatis  dedit,  ut ,  causa  excus- 
sa ,  regem  compelleret  ad  illegitimam  uxorem  dimitten- 
dam  ,  aut  excommunicatione  plecteret ,  si  obtemperare 
detrectasset.  Exinde  irae  vexationesque  ,  ut  ab  eiusmodi 
hominibus  fieri  consuevit  in  sacrorum  praesules ,  depor- 
tationes ,  exilia  ex  regis  ira  ,  donec  tandem  ,  ut  postea 
refert  idem  historicus,  coniugium  penitus  dissolutum  fuerit. 

Ut  igitur  paucis  rem  conficiamus ,  ex  dictis  patet  non 
solum  ex  Marianae  verbis  nihil  colligi  posse  pro  regum 
auctoritate  circa  impedimentorum  dirimentium  relaxatio- 
nem  ,  verum  contrarium  prorsus  ostendi ,  seu  auctoritatem 
pontificiam  ad  exclusionem  potestatis  regiae. 

Et  haec  de  Nestio.  Supercst  ut  excutiamus  adhuc  non- 
nulla  ex  iis  quae  subdit  Litta ,  dum  inquirens  in  relaxa- 
tionum  originem  ,  quas  ,  ut  vidimus  ,  vocavit  iustitiae  , 
scribit,  primis  ecclesiae  seculis  leges ,  nullas  admisisse 
exceptiones ;  quod  si  interdum  venia  daretur,  id  nonnisi 
raro  accidisse.  Respectu  vero  impedimentorum  dirimentium 
nullatenus  ac  numquam  relaxabatur.  Attamen  ,  subdit ,  pro- 
fecto  nonnulli  casus  non  defuerunt ,  qui  adeo  relaxationem 
mererentur  ,  ut  videretur  quasi  iniusta  eius  denegatio. 
Nihilominus  nulla  prorsus  ratione  relaxatio  concedebatur ; 
sicque  ostenderunt  ecclesiae  patres  se  practice  agnoscere, 
iniustum  natura  sua  plane  non  esse  ,  denegare  relaxatio- 

nem  a  lege  aliunde  iusta ,  utpote  opportuna  pro  maxima 
casuum  parte  et  personarum ;  ipsi  nempe  pluris  semper 
fecerunt  bonum  obedientiae  legi  quamvis  rigidae  ac  inter- 
dum  incommodae  ,  quam  inducere  legum  contemptum  ,  qui 
semper  ex  relaxationibus  initium  ducit  (116). 

Quin  nobis  haec  difficultatem  creent ,  valde  potius 
conferunt  ad  perstringendos  adversarios.  Siquidem  : 

1.  Inferimus :  ergo  primis  ecclesiae  seculis  iam  impe- 
dimenta  vigebant.  Nescimus  vero  utrum  adversarii  osten- 
dere  queant  ad  ea  constabilienda  utriusque  potestatis 
civilis  nempe  et  ecclesiasticae  simultaneum  concursum  in- 
tervenisse ,  adeoque  eumdem  necessarium  fuisse  ad  legum 
relaxationem  ,  ex.  gr.  Domitiani ,  et  s.  Clementis. 

2.  Inferimus  quod  si  constans  atque  insuperabilis  ec- 
clesiae  difficultas  ad  concedendas  eiusmodi  relaxationes 
repetenda  est ,  ut  adversarii  contendunt ,  ex  illo  princi- 
pio ,  quod  penes  ecclesiae  patres  fixum  erat ,  debere  legis 
observationem  quibusvis  praevalere  motivis  ,  quae  eius 
relaxationem  suaderent ,  inferimus  ,  inquam :  ergo  agebatur 
de  relaxationibus  ab  ecclesia  concedendis  aut  denegandis. 
Quod  si  ius  relaxationum  connubialium  est  intime  inhae- 
rens  potestati  politicae  ,  intelligi  nequit ,  qui  potuerit  hic 
spiritus  antiquae  disciplinae  immutabilis  tot  seculorum 
tractu  sancte  servari ,  cum  potuerint  fideles  omnimoda  fa- 
cilitate  ad  tribunalia  secularia  se  se  recipere  pro  relaxa- 
tione ,  quam  illa  valide  ac  licite  dare  potuissent ,  adeoque 
fideles  valide  et  licite  illa  uti  contra  canonum  statuta. 
Quapropter  hoc  idem  principium  a  patribus  adoptatum, 
iuxta  adversarios  nostros ,  nonne  evidenter  supponit  fir- 
mam  eorumdem  persuasionem  ab  ecclesia  repetendam  esse, 
et  a  sola  ecclesia  debuisse  fideles  dependere ,  ut  dispen- 
sationem  obtinerent  (1 1 7)  ? 

(116)  Litta  op.  cit.  Del  diritto,  iett.  16.  pag.  286. 

(117)  Cf.  Gerdil  op.  cit.  De  matrim.  part.  II.  §.  X. 

3.  Inferimus  :  ergo  mentita  est  iniquitas  sibi  ,  dum 
ex  una  parte  contendunt  ius  statuendi  impedimenta  spectare 
ad  politicam  auctoritatem ,  perinde  ac  ius  ab  eis  relaxandi ; 
ex  altera  vero  parte  fatentur  ad  ecclesiam  eamque  solam 
utrumque  ab  initio  pertinuisse ,  nisi  yelint  Domitianum , 
aut  Decium  una  cum  ecclesia  concurrisse  sive  ad  impedi- 
menta  constabilienda ,  sive  ad  relaxanda ,  cum  opus  fuerit. 
Hactenus  quidem  contenti  fuimus  propugnare  doctrinam 
catholicam  retundendo  adversariorum  impetus  inanesque 
conatus;  nunc  vero  ad  pleniorem  veritatis  triumphum  po- 
sitivis  argumentis  atque  illationibus  ita  progredimur. 

Si  ius  relaxandi  impedimenta  dirimentia  coniugia  chri- 
stianorum  ad  principes  laicos  pertineret,  profecto  quoties 
ageretur  de  coniugio  incesto  ac  illegitimo  sive  quoad  se , 
sive  quoad  subditos,  toties  auctoritate  propria  ,  nempe 
suprema  et  independente ,  et  secum  et  cum  subditis  suis 
principes  relaxassent  leges  matrimonium  dirimentes.  Iam 
vero  numquam  ita  se  gesserunt  principes  regesque ,  sed 
constanter  ad  ecclesiae  auctoritatem  se  contulerunt  ad  ob- 
tinendam  relaxationem. 

Revera ,  ipsis  adversariis  fatentibus  imo  et  contenden- 
tibus ,  prraiis  ecclesiae  seculis  nulla  penitus  relaxatio  con- 
cedebatur ,  sed  si  qua  matrimonia  contracta  fuissent  aliquo 
irretita  impedimento ,  dissolvebantur.  Postea  vero  ,  quum 
interdum  inita  coniugia  impellente  necessitate  tolerare 
opus  esset,  nec  nisi  summa  rerum  regnorumque  pertur- 
batione  dissolvi  possent  ,  coeptum  est  in  coniugiis  iam 
contractis  venia  dari.  Denique  ob  gravia,  quae  suo  loco 
recensuimus  rationum  momenta  nova  introducta  est  disci- 
plina,  qua  daretur  venia  ante  quam  coniugia  inirentur. 
In  utroque  autem  casu  sive  de  iam  inito  illegitimo  con- 
iugio ,  sive  de  ineundo  ageretur  ,  constanter  ac  iugiter  in- 
tervenit  sola  ecclesiae  seu  apostolicae  sedis  auctoritas  , 
aut  etiam  ex  tacito  aut  expresso  apostolicae  sedis  indulto, 

auctoritas  episcoporum,  aut  synodorum  provincialium  ac 
nationalium,  numquam  vero  regia  autimperialis;  quin  etiam 
eadem  auctoritate  ecclesiastica  factum  est  non  semel,  ut 
illegitima  coniugia  imperatorum  ,  regum  ac  principum  , 
ipsis  invitis  dissolverentur,  coniugesque  poenitentiae  ad- 
dicerentur.  Quoniam  vero  de  re  agitur  satis  explorata  , 
quaedam  nos  exempla  afferemus ,  quae  viri  eruditi  ex  cer- 
tissimis  historiae  documentis  collegerunt,  ut  ius  ecclesiae 
ostenderent  sive  quum  coniugia  impedimento  aliquo  irre- 
tita ,  nulla  facta  legis  dispensatione,  ecclesia  dissolvi  vo- 
luit,  sive  quum  dispensatione  facta ,  vel  rata  habuit  iam 
inita,  vel  iniri  permisit. 

Itaque  an.  912.  Henricus  Auceps  cognomento  filiam  Er- 
vini  comitis  in  Merseburch ,  et  Alstadii ,  quae  vidua  mona- 
sterium  ingressa  fuerat,  velumque  susceperat,  uxorem  sibi 
adscivit  et  obtinuit.  Porro  cum  Sigismundus  halberstadiensis 
ecclesiae  antistes  eiusmodi  facinus  comperisset ,  Henricum 
atque  Hatelburgam  se  synodo  sistere  et  disiungi  illico  ius- 
sit,  lata  in  eos  anathematis  sententia.  Conradus  rex  se 
se  pro  illis  interposuit,  cuius  precibus  annuens  Sigismun- 
dus  sententiae  executionem  aliquamdiu  distulit.  Henricus 
tamen  Hatelburgam  dimittere  debuit,  quamvis  Tammonem 
seu  Thankmarum  ex  ea  genuisset ,  iustisque  postea  nuptiis 
Mathildem  ex  antiquissima  Witekindi  stirpe  ortam  sibi 
copulavit  (118). 

Sic  an.  949.  constantia  enituit  Fulberti  cameracensis 
episcopi ,  qui  incestum  Amulrici  hainouensis  comitis  cum 
Isaaci  comitis  cameracensis  filia  connubium  tolerare  de- 
trectavit ,  ac  disiungendum  indixit.  De  quo  ita  scribit  Bal- 
dericus  in  eiusdem  cameracensis  ecclesiae  chronico:  «Quod 
parentes  atque  amici  moleste,  sed  et  dolenterferentes,  modo 
minarum  asperitate  episcopum  perterrefaciunt ,  modo  ta- 
men  precibus   et  pretiosis   muneribus   conveniunt  ;    quin 

(118)  Cf.  HartzheiRi  Concil.  german.  tom.  II.  pag.  586.  ed.  Colon.  1760. 

etiam  uberrimas  haereditates  sanctae  Dei  ecclesiae  pro- 
mittunt,  ut  sive  scilicet  eorum  minis  coactus,  sive  pro- 
missorum  munerum  affectatione  in  aliam  sententiam  flexus, 
disiunctos  fortasse  reconiungeret ,  incolvulsosque  amodo 
manere  permitteret  (119).»  Ast  perperam.  Numquam  Ful- 
bertus  a  sua  dimoveri  sententia  passus  est. 

An.  971 .  refertur  factum  s.  Dunstani  de  quo  alias  verba 
fecimus ,  qui  illegitimum  pariter  coniugium  dissolvit. 

An.  1085.  cum  quaestio  mota  fuisset  in  synodo  Quintina 
Limburgi  de  Hermanni  regis  coniugio,  cardinalis  Ostiensis 
episcopus  a  s.  Gregorio  VII.  missus  legatus  in  Germaniam, 
se  contulit  ad  concilium  rhemense,  in  eoque  concilio  edixit: 
«  Audiens  ego  quod  rex  vester  legitimum  non  habeat  con- 
iugium  ,  iudico  inter  eum  et  uxorem  eius  fieri  divor- 
tium  (120).» 

Sub  saeculi  XI.  finem  non  pauca  suppeditat  exempla 
de  illegitimis  coniugiis  dissociatis  Ivo  carnotensis  episco- 
pus ,  quem  communem  Galliarum  magistrum  appellant.  Hic 
in  epistola  214.  scripsit  ad  Audoenum  ebroicensem  epi- 
scopum ,  qui  eum  monuerat  ,  esse  quamplurimos  ,  qui 
aegre  ferrent  «  quod  dirimerem  coniugia  liberorum  et  an- 
cillarum  ,  et  e  converso ;  et  hoc  vobis  videri ,  quod  sit 
contra  sententiam  evangelicam  ,  qua  dicitur :  Non  licet 
viro  dimitiere  uxorem,  nisi  causa  fornicationis.n  Ad  quod, 
inquit ,  dilectioni  vestrae  respondemus ,  quia  contra  hanc 
sententiam  scienter  nihil  agimus ,  vel  agere  volumus.  Si 
enim   divortium  facimus  inter   liberum  et  ancillam ,  non 

(It9)  Chronicon  camcracense  et  Atrdbalenc  a  Balderico  noviomensi  et  tor- 
nacensi  episcopo,  Duaci  (615.  lib.  I.  c.  73.  qui  post  relata  verba  adiungit:  «Hu- 
ius  rei  suggestione  episcopus  coramotior  factus,  quia  in  ipso  timor  Domini  prae- 
ponderabat,  ininus  posthabuit,  et  ne  a  norma  canonicae  legis  pretio  emptus, 
forte  descisceret ,  promissa  calcavit....precibus  eorum  rainime  adquievit ,  sed 
totius  auctoritatis  iudicio  in  pcrpetuo  segregavit.» 

(120)  Ita  rem  narrat  Venericus  vercellensis  episcopus  apud  Cliristian.  Lu- 
pum  ad  can.  XI.  rhemensis  conciiii  a  s.  Leone  IX.  cclebrati.  Is  cardinalis  iegatus 
suffectus  postea  fuit  s.  Gregorio  VII.  in  pontiiicatu  romano  sub  nomine  Urbani  11. 

coniugiura  solvimus,  sed  contubernium  male  coniunctum 
•dissolvimus  et  dissociamus  (121).» 

In  altera  vero  epistola,  nempe  245.  quam  ad  Gualo- 
nem  episcopum  parisiensem  idem  misit ,  inter  cetera  haec 
habet :  «  Nuper  cum  essemus  apud  Castrum  melitanense , 
narravit  nobis  dominus  Stephanus  Cancellarius  quasdam 
nuptias  fuisse  celebratas  in  episcopatu  vestro  contra  pla- 
citum  vestrum ,  inter  quemdam  puerulum ,  et  quamdam 
puellulam  ,  quum  adhuc  pene  in  cunis  essent —  quibus 
auditis  rogavit  me  ,  ut  scriberem  vobis  quatenus  tales 
nuptiae  aut  fieri  non  permitteretis ,  aut  factas  dissolvi 
praeciperetis  (122).» 

Ad  hoc  ipsum  seculum  spectat ,  quod  paulo  ante  at- 
tulimus  de  illegitimo  coniugio  ab  Alfonso  Castellae  rege 
inito ,  atque  ecclesiae  solius  auctoritate  dissoluto ,  peten- 
tibus  regni  proceribus. 

Ex  his  ,  quae  hactenus  attulimus  factis ,  manifestum 
fit  ecclesiam  iure  suo  dissociasse  coniugia  non  modo  non 
annuentibus ,  aut  assentientibus  principibus  ,  sed  ipsis 
prorsus  invitis  ac  renuentibus ;  siquidem  et  ipsi  non  semel 
compulsi  sunt  illegitima  a  se  inita  coniugia  disrumpere, 
et  ob  male  contractas  nuptias  poenitentiae  fuerunt  addicti. 
Iam  vero  si  relaxationis  ius  penes  principes  stetisset , 
nonne  secum  ipsis  dispensassent ,  totque  devitassent  in- 
commoda,  quae  ex  divortio  sibi  iniuncto  sub  excommu- 
nicationis  poena  proveniebant  ? 

Ast  prae  ceteris  eminet  sec.  XI.  labente  ac  XII.  ineunte 
exemplum  dissoluti  coniugii  perperam  initi  inter  Philip- 

(121)  Ivonis  episcopi  carnotensis  epislolae.  Paris.  1585.  in-4. 

(122)  Ibid.  Cf.  etiam  epist.  128.  ad  Lisiardum  suessionen.  episc  et  alibi 
passim. 

Atque  hic  est  Ivo  ad  quem  praecipue  confugit  Launoius  ut  evincat  iuxta 
ipsum  ad  principes  seculares  spectare  impedimenta  constituere,  ab  iisque  re- 
laxationem  concedere.  At  istorum  fraudem  detegit,  atque  ad  nihilum  redegit. 
«j.  card.  Gerdilius  in  op.  cit.  part.  I.  §.  III. 

pum  I.  regem  Galliarum  et  Bertradam  auctoritate  Pasca- 
lis  II.  Quandoquidem  vero  factum  istud  celebre  extitit  in 
historia  tum  ecclesiastica  tum  civili ,  iuverit  paucis  illud 
ex  authenticis  fontibus  enarrare  ob  magni  momenti  con- 
secutiones  quae  exinde  in  rem  nostram  efflorescunt.  Hunc 
porro  ordinem  consectabimur :  1 .  exponemus  matrimonium 
initum  inter  Fulconem  comitem  Andegavensem  et  Bertra- 
dam  filiam  comitis  Simonis  de  Montfort;  2.  coniugium  con- 
tractum  inter  Philippum  et  Bertradam ;  3.  quanam  ratione 
se  gesserint  hoc  in  negotio  Urbanus  II.  et  Paschalis  II.  rom 
Pontifices ;  4.  inquiremus  num  post  huiusmodi  coniugii 
dissolutionem ,  Paschalis  II.  dispensationem  concesserit, 
et  matrimonium  fuerit  nec  ne  redintegratum  ;  5.  corollaria 
demum  ex  hac  facti  expositione  deducemus. 

Ut  igitur  a  primo  exordiamur ,  refert  Ordericus  Vitalis 
auctor  synchronus  (123)  Fulconem  comitem  andegavensem 
proiectae  vitae  hominem  binis  repudiatis  uxoribus ,  ille- 
eebris  captum  Bertradae  filiae  Simonis  comitis  Montforti 
neptisque  comitis  Guillelmi  eboradunensis,  eam  in  uxorem 
petiisse.  In  hunc  finem  operam  interposuit  ducis  Norman- 
diae  Roberti  cui  Fulco  nonnulla  castra  cessit.  Ac  reipsa 
eam,  quamvis  adhuc  tenera  virago  fuisset  (124),  obtinuit 
licet  in  vivis  agerent  duae  repudiatae  uxores :  «Andega- 
vensis  consul ,  scribit  cit.  auctor ,  concupitam  puellam 
gaudens  suscepit,  et  viventibus  adhuc  duabus  uxoribus 
desponsavit  (125) ;  «Quocirca  paulo  post  ab  eodem  Orde- 
rico  Bertrada  vocatur  pellex ,  Fulco  vero   adulter  (126). 

(123)  In  Hist.  ecclesiast.  lib.  VIII.  pag.  681  seqq. 

(124)  lbid.  l.c. 

(125)  lbid. 

(126)  Ibid.  pag.  899:  «Sic  petulans  pellex  adulterum  comitem  reliqnit.» 
Exinde  novimus  coniunctionem  Fulconis  cum  Bertrada  non  fuisse  nisi  concubi- 
uatum,  deprehendimusque  quare  episcopi,  qui  tantum  excitaverunt  rumorem 
ob  repudium  PhilippietBerthae,  numquam  mussitaveriut  ob  repudium  Bertradae 
ex  parte  Fulcensis. 

II  27 

Ex  chronico  vero  virdunensi  novimus  quo  propinquitatis 
gradu  coniuncta  fuerit  Bertrada  cum  Fulcone  et  cum  Phi- 
lippo  rege.  In  eo  enim  legimus  :  «Rex  legitimo  abdicato 
matrimonio ....  Gomiti  suo  Andegavensi  uxorem  subri- 
puit,  militi  suo  cui  fidem  promiserat ,  et  carnis  consan- 
guinitate  propinquo :  adeo  ut  ex  una  parte  in  tertio  et  in 
alia  in  quarto  propinquitatis  sanguine  necterentur  (127).» 
Hac  de  causa  in  chronico  Andegavensi  Philippus  tradu- 
citur  uti  incestuosus  et  adulter  (128). 

Paucis  me  expediam  ab  eo  quod  secundo  loco  propo- 
sui ,  nempe  a  coniugio  Philippi  regis  cum  Berta.  Siqui- 
dem  sic  res  plene  refertur  ab  historicis  illius  aetatis  : 
«  Philippus  rex  francorum  uxorem  habens  legitimam  et 
praeclari  generis  Bertam  nomine ,  ex  qua  susceperat  filium 
nomine  Ludovicum  ,  . .  . .  contra  ius  legitimae  coniunctionis 
exosam  habere  coepit :  et  a  se  contra  canonum  statuta  libello 
repudii  conatur  repellere ,  nihil  criminis  obiecto ,  excepto 
quod  sanguinitatem  falso  adnumerare  tentabat,  nec  po- 
terat  (129).» 

Quid  porro  gesserint  Urbanus  II.  et  Paschalis  II.  in  hoc 
negotio  compertum  est  ex  historia  illius  temporis  et  ex 
epistolis  utriusque  pontificis  quorum  iussu  plura  concilia 
coacta  sunt ;  donec  Urbani  et  Claramontanae  synodi  sen- 
tentia  coactus  Philippus  Bertradam  dimiserit ;  ast  cum  paulo 
post  rex  eamdem  reduxerit ,  in  synodo  pictaviensi ,  agenti- 
bus  cardinalibus  Ioanne  et  Benedicto  sedis  apostolicae  lega- 
tisXIV.kal.  Dec.  an.  1100.  excomunicationissententiaPhi- 
lippus  mulctatus  est.   Tandem  an.   1104.   resipiscentibus 

(127)  Chron.  Virdun.  Hugonis  ab.  Flaviniaci;  in  Biblioth.Labbeitom.l. 
pag.  259 

(128)  «  Philippum  francorum  regem  pro  incesti  adulterii  crimine  excom- 
municavit.»  Chron.  andegav.  an.  1093.  in  Biblioth.  Labbei  tom.  I.  pag.  281. 

(129)  Ex  fragm.  Histor.  francor.  lib.  IV.  Histor.  Roberti  Wiscardi  quam 
seripsit  Malaterra  monachus  apud  Duchesne  Histor .  francor .  script.  Lutet.  Paris. 
1641.  tora.  IV.  p.  166. 

Philippo  et  Bertrada  pro  absolutione  Paschali  II.  suppli- 
carunt.  Annuit  Paschalis  ,  ea  tamen  conditione ,  ut  inter- 
posito  iureiurando ,  promitterent  non  modo  separationem 
a  mutuo  contubernio ,  sed  et  a  colloquio,  nisi  sub  perso- 
narum  minime  suspectarum  testimonio,  abstinerent  (130). 
Cumque  rex  se  ultro  huic  conditioni  plene  subiecerit , 
tamen  in  concilio  balgensiaco  ob  renuentiam  episcopo- 
rum  res  infecta  est  (131).  Absolutus  rex  fuit  in  concilio 
parisiensi  IV.  non.  Decemb.  an.  1105.  ubi  Bertrada  idem 
sacramentum  praestitit  ad  absolutionem  impetrandam  (132) . 
Nunc  autem  quarto  loco  inquirere  praestat ,  num  prae- 
ter  absolutionem  ab  excommunicatione  Paschalis  II.  dispen- 
sationem  ad  matrimonium  contrahendum  cum  Bertrada  pro- 
piriqua  sua  in  quarto  gradu  Philippo  regi  contulerit.  Sane 
non  pauci  scriptores  ita  sentiunt ,  adnumerantque  eiusmodi 
dispensationem  inter  praevias  ,  quae  illa  aetate,  nempe  ante 
Innocentium  III.  a  rom.  pontificibus  datae  fuerunt  (133). 
Nos  vero  plus  semel  innuimus  rem  incertam  esse ,  immo 
verisimilius  numquam  concessam  eiusmodi  dispensationem 
fuisse.  Iuverit  expendere  utriusque  sententiae  fundamenta. 


(130)  Cf.  Nat.  Alexandr.  Ilist.  eccles.  in  sec.  XI.  et  XII.  cap.  X.  art.H. 

(131)  His  verbis  narrat  Yvo:  «  Convenimus  Balgenciacum  ad  faciendam  ab- 
solutionem  regis ,  secundum  tenorem  litterarum ,  quas  super  hac  re  miserat 
moderatio  vestra.  Convenit  etiam  rex  et  lateralis  sua,  et  secundum  praeceptum 
vestrum,  sacrosanctis  evangeliis  tactis  parati  fuerunt  abiurare  absolute  omnem 
carnalis  copulae  consuetudinem,  insuper  et  mutuam  colioqutionem  nisi  sub  testi- 
monio  personarum  minime  suspectarum  usque  ad  vestram  dispensationem.»  Yvonis 
ep.  I44.;quam  refert  etiam  Caronius  ad  an.  1104.  n.  3.  Formulam  vero  iuramenti 
a  Pbilippo  praestiti  refert  Lucas  Dacherius  in  Spicilcgio  tom.  III.  ed.  Paris.  1659. 
pag.  129. 

(132)  Prout  refertur  in  epist.  Lamberti  ad  Paschalem  II.  apud  Labbeum 
Concilior.  tom.  X.  col.  742  seq. 

(133)  Inter  quos  Thoraassinius,  De  beneficiis,  tom.  II.  c.  XXIX. n.X.  p.339. 
Daniel.  Hist.  de  France,  tom.  II.  p.  410.  Amsterdam  1720.  Moreau  Discourssur 
1'hist.  de  France,  tom  XIV.  p.  392.  Natal.  Alexand.  Hist.  cccles.  in  sec.  XI. et  XII. 
eap.  X.  art.  2.  Herault  in  Epitome  chronol.  gallicae  histor.  tom.  I.  ad  an.  1003. 
Zacharia  in  cit.  Diss.  De  episcop.  in  dispensat.  svpcr  matr.  impedim. potestate, 
cap.  I.  §.  2.  p.  37  seq. 

* 

Igitur  qui  priori  adhaerent  placito  ,  censent  post  mor- 
temBertae  legitimae  uxoris  ,  quae  contigit  an.  1094.  (134), 
Philippum  in  spem  venisse  redintegrationis  sui  matrimonii 
cum  Bertrada  atque  sub  hac  conditione  se  poenitentiae 
subiecisse  ad  obtinendam  tum  absolutionem  ,  tum  dispen- 
sationem  qua  legitime  nuptias  cum  Bertrada  iniret.  Inni- 
tuntur  porro  1.  allegatis  verbis  Ivonis  in  ep.  144.  ad  Pa- 
schalem  II.  Usque  ad  vestram  dispensationem ;  2.  Facto  ipsius 
Philippi ,  quia  nisi  dispensationem  obtinuisset ,  profecto 
ausus  haud  fuisset  se  iterum  cum  Bertrada  coniungere  , 
prout  fecit ;  3 .  rationi  qua  Fulco  excepit  Philippum  et  Ber- 
tradam  cum  Andegavum  se  contulerunt,  prout  omnibus  ho- 
noris  ac  reverentiae  signis  et  testificationibus  exceptus  pa- 
riter  est  a  clericis  et  proceribus;  4.  Reginae  denominationi 
qua  identidem  a  veteribus  Bertrada  donata  fuit. 

Ast  hae  merae  sunt  coniecturae  solido  destitutae  fun- 
damento.  Etenim  prima  deiicitur  tum  ex  eo  quod  verba 
illa :  Usque  ad  vestram  dispensationem  adiecerit  Ivo  de  suo, 
fidens  futurum  ut  Papa  dispensaret ,  praesertim  cum  ipse 
cum  paucis  episcopis  pro  gratia  hac  intercessisset  scribens: 
«  Dispensationis  autem  modus  nulli  unquam  sapientum 
displicuit  etc.  (135) ;»  tum  eo  quod  Paschalis  II.  in  epist. 
ad  archiepiscopos  et  episcopos  remensem ,  senonensem  , 
et  turonensem  post  litteram  synodalem  bangenciacam  ne 
verbum  quidem  fecerit  de  dispensatione ,  sed  unice  insti- 
terit  separationi  faciendae  a  Philippo  absque  ulla  condi- 
tione  (136);  tum  denique  ex  eo  quod  Philippus  et  Bertrada 
in  iureiurando  praestito  ad  obtinendam  absolutionem  ,  nul- 
lam  adposuerint  prorsus  conditionem. 


(134)  Ut  legitur  in  Chronica  Petri  Vivi  apud  Dacherium  in  Spicilegio, 
tom.  II.  p.748. 

(135)  Epist.  cit. 

(136)  Haec  epistola  Paschalis  II.  legitur  apud  Dacherium  in  Spicilegia, 
tom.  III  p.  (28. 

Altera  coniectura  eliminatur ,  spectata  agendi  ratione 
quam  alias  tenuit  idem  Philippus ,  qui  nihil  obstante  pro- 
missione  facta ,  iterum  ad  pristinam  rediit  conversationem ; 
nimio  enim  erat  amore  captus  erga  Bertradam  ;  nil  mirum 
proinde  si  eliam  post  obtentam  absolutionem  ac  praestitum 
iusiufandum  redierit  ad  vomitum. 

Tertia  facile  diluitur  ex  iis ,  quae  de  artibus  Bertradae 
scribunt  Ordericus ,  et  Sugerus.  «  Versipellis  mulier,  in- 
quit  Ordericus ,  inter  rivales  simultatem  compescuit ,  in- 
genioque  suo  in  tantam  pacem  eos  compaginavit,  ut  splen- 
didum  eis  convivium  praepararet ,  et  apte  prout  placuit  illis 
ministraret  (137).»  Sugerus  vero  addit :  « Andegavensem 
priorem  maritum  ,  licet  toro  omnino  repudiatum  ,  ita  molli- 
ficaverat  (Bertrada),  uteam  tamquam  dominam  venerare- 
tur ,  et  scabello  pedum  eius  saepius  residens  ,  ac  si  praesti- 
gio  fieret  voluntati  eius  omnino  obsequeretur  (138).»Quod 
vero  spectat  ad  clericos  ac  proceres  qui  honoris  ac  obsequii 
significationibus  Philippum  regem  exceperint,  mirum  esse 
non  debet  post  obtentam  ab  eo  absolutionem. 

Quarta  coniectura  ex  reginae  appellatione  ,  quae  in- 
terdum  a  nonnullis  Bertradae  tributa  fuerit ,  desumpta  , 
disiicitur  si  ratio  habeatur  assentationis  erga  Philippum , 
qui  illam  uti  legitimam  uxorem  haberi  volebat. 

Ceterum  nec  levia  nec  pauca  sunt  documenta,  quae  has 
penitus  destruunt  coniecturas.  Etenim  1.  nemo  est  ex  an- 
tiquis  scriptoribus,  qui  toties  locuti  sunt  de  absolutione  Phi- 
lippi,  qui  mentionem  iniiciat  de  data  dispensatione .  2.  Imo 
ex  ratione  qua  referunt  datam  absolutionem ,  contrarium 
potius  ostendunt ;  sic  enim  Aimoinus  scribit :  «  Quam  sen- 
tentiam  (  anathematis  )  rex ,  motus  divina  gratia  ,  timens , 
et  ad  terminum  vitae  suae  propinquans,  resipuit,  veniamque 

(137)  Hislor.  ecclcsiast.  lib.  VIII.  ed.  Duchesne  Lutet.  Paris.  1619.  p .999. 

(138)  De  vita  Ludovici  Grossi  regis  apud  Ducliesnc,  Hist.  franc.script. 
Lutetiae  1641.  tom.  IV.  p.  398  seq. 

postulans  eam  (  Bertradam  )  dimisit  (139).»  Ergo  nonnisi 
sub  vitae  finem  Philippum  vere  poenituit,  dimisitque  tam- 
quam  illegitimam  uxorem  Bertradam  ,  adeoque  nullam  obti- 
nuerat  dispensationem.  Ordericus  pariter ,  relato  Philippi 
iuramento  ,  pergit  his  verbis  :  «  Petulans  pellex  adulterum 
comitem  reliquit ,  adulteroque  regi  usque  ad  mortem  adhae- 
sit  (140);»  quae  verba  nullum  praeferrent  sensum  in  hypo- 
thesi  de  obtenta  dispensatione.  Demum  Sugerus  aperte 
liberos  ex  Bertrada  a  Philippo  susceptos  illegitimos  vocat 
scribens  :  «  Dicebatur  enim  regem  illum  superbum  et  im- 
petuosum  ( regem  anglorum )  aspirare  ad  regnum  franco- 
rum  ,  quia  famosus  iuvenis  ( Ludovicus  \l.)  unicus  patri 
erat  de  nobilissima  coniuge  Roberti  Flandrensis  comitis 
sorore.  Qui  enim  duo  supererant,  Philippus  et  Florus,  de 
supradicta  andegavensi  comitissa  Bertrada,  geniti  erant, 
nec  illorum  appreciabatur  successionem  ,  si  unicum  pri- 
mum  decedere  quocumque  infortunio  contingeret  (141).» 
Iam  vero  si  intercessisset  dispensatio  pontificia,  per  subse- 
quens  legitimum  coniugium ,  legitimi  facti  fuissent  ,  ac 
successionis  ad  thronum  capaces.  Numquam  igitur  eius- 
modi  dispensatio  data  est  (142). 

Quibus  ita  constitutis ,  superest  ut  prosequamur  po- 
stremo  loco  consecutiones ,  quae  exinde  dimanant  adversus 
Nepomuc.  Nuytz,  qui  plane  se  hospitem  in  historia  patefa- 
cit,  dum  ex  hoc  facto  insurgit  adversus  dispensationes  ab 
ecclesia  circa  matrimonia  concessas.  In  tot  enim  errata  im- 
pegit,  quot  fere  hac  de  re  periodos  scripsit. 

(139)  De  gestis  francor.  lib.  V.  cap.  L.  ed.  Paris.  pag.  363. 

(140)  Op.  cit.  lib.  VIII.  pag.  299. 

(141)  De  vita  Ludovici  Grossi  regis,  c.  I.  Hist.  francor .  scriptores  apud 
Duchesne  tom.  IV.  ed.  Paris.  1641.  pag.  283. 

(142)  Cf.  Pagium  Antonium  in  annotatione  ad  card.  Baronium  an.  1 104  seq. 
nec  non  Pagiuna  Franciscum  in  Breviario  gestorurn  pontific.  roman.  Lucae 
1729.  in  vita  Paschalis  II.  tom.  I.  pag.  625.  n.  XXVIII.  qui  refellunt  Blondellum 
autumantem  legitimum  fuisse  Phiiippi  coniugium  cnm  Bertrada,  ob  concessam 
a  Paschali  II.  dispensationem. 

Ac  1 .  in  eo  quod  affirmat  vulgo  traduci  veluti  primam 
dispensationem ,  eam  quam  dedit  Paschalis  II.  regi  Phi- 
lippo  an.  1100.  eo  quod  Bertrada  esset  consanguineitate 
coniuncta  Philippo ,  dum  oppugnatum  non  fuit  hoc  coniu- 
gium  propter  consanguineitatem ,  sed  quia  Philippus  iunctus 
erat  matrimonio  cum  Berta ,  ac  Bertrada  erat  uxor  comitis 
andegavensis  (143).  Vulgarem  sententiam  in  suo  Tractatu 
de  matrimonia  ipse  Nuytz  sectatus  fuerat,  innixus  aucto- 
ritate  Tomassinii ,  at  dein  suam  protulit  novam  senten- 
tiam  quae  facile  erroris  multiplicis  convincitur.  Nam  Ber- 
ta,  ut  constat  ex  dictis  ,  vita  iam  functa  fuerat  an.  1094. 
Ergo  an.  1100.  id  est  post  sex  annos  ab  eius  obitu ,  non 
poterat  esse  causa  ob  quam  peteretur  dispensatio  et  negare- 
tur  coniunctio  Philippi  cum  Bertrada.  2.  Praeterea  absur- 
dum  est  expetitam  fuisse  dispensationem  vivente  adhuc 
Berta  ob  impedimentum  ligaminis  quod  est  iuris  divini; 
praetextus  enim  quem  obtendebatPhilippus  de  sua  propin- 
quitate  cum  Berta  illico  exclusus  est.  3.  Etiam  errat  Nuytz 
in  eo  quod  dicit  de  Bertrada  uxore  comitis  andegavensis, 
cum  vere  non  fuerit  nisi  eius  pellex  et  concubina,  super- 
viventibus  adhuc  duabus  repudiatis  uxoribus  ,  seu  potius 
uxore,  et  superinducta  concubina  altera.  Remanet  igitur 
ut  ob  solam  consanguineitatem  post  an.  1094.  oppugnatum 
fuerit  matrimonium  Philippi  cum  Bertrada ,  ac  proinde  tur- 
piter  erraverit  Nuytz,  dum  hanc  exclusit;  eo  vel  magis, 


(143)  En  eius  verba  ex  opusc.  Jlpro/essore  Nuits  ai  suoi  concitladini.To- 
rino  1851.  in  quo  adnititur  refellere  Piuin  IX.  ob  latam  contra  se  sententiam.  « II 
primo  esempio  di  dispensa  data  dalla  ckiesa,  si  dice  esistere  in  quella  che  Pasqua- 
lell.  diede  a  Filippo  I.  re  di  Francia  circa  del  1 100.  accio  rimaner  potesse  con  Ber- 
trada  sua  parente  gia  sposata,  in  seguito  a  quale  sentenza,  quel  re  abbia  rin- 
novato  con  Bertrada  il  suo  matrimonio.  Cosl  Tomassino.  lo  credo  per6  che 
Tomassino ,  la  cui  autorita  ho  seguitato  troppo  facilmentc  nel  mio  trattato  , 
commetta  quivi  un  grave  errore. 

11  matrimonio  tra  Filippo  e  Bertrada ,  non  era  oppugnato  per  consangui- 
neita,  ma  perche  Filippo  aveva  Berta  pcr  moglie,  e  Bertrada  avcagia  per  marito 
il  conte  d'Augio  »  pag.  1C5  scq. 

quod  ex  adductis  documentis  positive  constet  quo  in 
gradu  fuerit  Bertrada  consanguinea  Philippo  ,  nempe  in 
quarto  (144). 

2.  Non  minus  turpiter  erravit  Nuytz  dum  fidenter  adeo 
affirmat  historiam  non  loqui  de  dispensatione  ad  contrahen- 
dum  matrimonium  data ,  sed  unice  de  absolutione  ab  ex- 
communicatione  Philippo  inflicta  ob  suum  cum  Bertrada 
initum  coniugium  (1 45) .  Ast  contrarium  constat ,  ut  vidi- 
mus  ex  Ivone ,  qui  una  cum  nonnullis  aliis  episcopis  post 
conventum  Bangenciacum  supplicavit  apud  Paschalem  II. 
pro  dispensatione  adiiciens :  «  Dispensationum  autem  modus 
nulli  unquam  sapientum  displicuit  (146),»  qui  deinde  plura 
adtexuit  argumenta  tum  ex  auctoritate  tum  ex  ratione  pe- 
tita  ut  persuadeat  pontifici  necessitatem ,  aut  saltem  con- 
gruentiam  concedendi  eiusmodi  dispensationem. 

Praeterea  in  hac  eadem  epistola  circa  finem ,  Ivo  aperte 
duas  distinguit  petitiones ,  quae  fiebant  pontifici ,  scilicet 
dispensationis  ab  impedimento  consanguineitatis ,  et  abso- 
lutionis  ab  excommunicatione.  En  eius  verba  :  «  Nostrae 
suggestionis  summa  est,  ut  imbecillitati  hominis  amodo, 
quantum  cum  salute  eius  potestis ,  condescendatis  ( nempe 
circa  dispensationem  de  qua  immediate  ante  disseruerat), 
et  terram ,  quae  eius  anathemate  periclitatur ,  ab  hoc  pe- 
riculo  eruatis  »  et  haec  circa  absolutionem. 

3.  Erravit  in  eo  quod  affirmet  nonnisi  valde  sero 
caeperint  dari  ab  apostolica  sede  dispensationes  matri- 
moniales ,  ut  inde  colligat  ius  dispensandi  non  ad  ec- 
clesiam,  sed  ad  civilem  auctoritatem  originarie  specta- 


(144)  Paulo  ante  verba  retulimus  chronici  virdunensis  ad  hoc  evincendum. 

(145)  Sic  enim  prosequitur  loc.  cit.  «2?  la  storia  non  ci  parla  piiidi  di- 
spensa  data  pel  matrimonio,  ma  di  assoluzione  da  scommunica  inferita  al  re 
Filippo  ed  a  Bertrada  per  questo  loro  matrimonio,  concessa  sotto  giuramento 
di  separarsi.» 

(146)  Loc.  cit.  quibus  alludit  ad  verba  ex  s.  CyriHo  relata  a  Paschali  II. 
quaeque  nos  alias  descripsimus. 

re  (147).  Quidquid  sit  de  facto  ,  de  quo  mox  dicemus  ,  cer- 
tum  est  persuasum  quavis  aetate  in  ecclesia  fuisse  eiusmodi 
dispensationes  exclusive  ad  apostolicam  sedem  pertinere , 
nullo  vero  modo  ad  politicam  potestatem.  Id  constat  exipso 
Ivone  aliisque  episcopis ,  qui  enixe  adeo  Paschali  II.  sup- 
plicaverunt  ut  dispensationem  concederet;  constat  ex  ipso 
pontifice ,  qui  animum  inclinasset  ad  eam  concedendam 
si  unanimi  consensu  episcopi  bangenciaci  congregati  con- 
venissent  ad  eam  petendam  ;  ast  pro  maiori  eorum  parte 
noluerunt  proprium  iudicium  proferre  dicentes :  «  se  debere 
esse  huius  consilii  comites  et  non  duces  (148).»  Constat 
demum  ex  ipsa  Philippi  agendi  ratione  non  ad  principes 
laicos ,  sed  unice  ad  summos  pontifices  pertinuisse  dispen- 
sationem  concedere ,  alioquin  secum  ipse  dispensasset ,  ut 
evidens  est. 

4.  Non  minus  erravit  Nuytz  dum  asseruit  nonnisi  sero 
valde  coepisse  ab  apostolica  sede  dispensationes  matrimo- 
niales  concedi ;  siquidem  nos  harum  relaxationum  exempla 
attulimus  ex  sec.  VI.  videlicet  a  s.  Gregorio  M.in  gratiam 
anglorum  recens  ad  christianam  religionem  converso- 
rum  (149),  tum  a  Gregorio  II.  aliisque  pontificibus.  Sero 
tantum  datae  sunt  relaxationes  praeviae  matrimonio  con- 
trahendo ,  et  quidem  ob  gravissimas  causas  quas  suo  loco 
recensuimus.  Consequentia  quam  deducit  Nuytz  digna  est 
egregio  professore  eiusque  praemissis  (150). 

(147)  ■  Comunque  sia  ,  fatto  e,  che  le  dispense  papali  per  ragion  di  ma- 
trimonio,  cominciarono  tardissimamente.  Ma  queH'aspettare  si  tardi  a  dar  di- 
spense,  e  il  cominciare  a  farlo  nelle  dense  tenebre  del  medio  evo,  quando  la  chiesa 
esclusivamente  al  civile  legislatore  governd  la  materia  del  matrimonio,  tanto  pel 
temporale  quanto  per  lo  spirituale,  non  prova  egli  che  il  diritto  di  dispensa  alla 
chiesa  non  appartiene?» 

(148)  Ivo  ibid. 

(149)  Has  perperam  Nuytz  in  suspicionem  vocat  in  sua  tractatione  De  matri- 
monio,  pag.  291.  in  nota,  ut  suo  loco  ostendimus 

(150)  Adeo  eruditus  est  hic  iuris  canonici  professor  in  Alhenaeotaurinensi, 
ut  inter  se  card.  Fleuryum  cum  ab.  Fleuryo  permiscuerit ,  ac  Eugenium  1H. 
qui  iloruil  aetate  s.  Bernardi  cum  Eugenio  IV.  qui  praefuit  concilio  florentino,  id 
est  post  aliquot  secula  floruit 

Quod  si  Paschalis  II.  dispensationem  expetitam  non 
concessit ,  non  ex  defectu  id  contigit  auctoritatis ,  sed  ex 
eo  quod  iudicaverit  illis  in  adiunctis  non  esse  faciendam ; 
et  in  hoc  ostendit  auctoritatem  suam. 

Atque  haec  necessario  erant  diligentius  expendenda 
ut  satis  faceremus  Nuytz ,  qui  eo  adeo  abusus  est  ad  tri- 
buendum  dispensationum  ius  civili  potestati. 

Caeterum  ex  hoc  tempore  ita  invaluit  haec  disciplina, 
ut  non  aliae  fere  relaxationes ,  quam  coniugio  praeviae  a 
rom.  pontificibus  darentur ,  ut  constat  ex  ea  quam  inse- 
quenti  seculo  Innocentius  III.  Othoni  IV.  imperatori  dedit, 
aliisque  quas   antea  recensuimus. 

Heic  proinde  redit  argumentum ,  quod  ita  instauramus : 
si  ad  regiam  imperialemve  potestatem  ius  relaxandi  leges 
matrimonium  dirimentes  spectaret,  citra  omne  dubium  prin- 
cipes  numquam  passi  fuissent  pontifices  romanos  exclu- 
siva  ratione  illud  sibi  vindicare ,  atque  eo  usi  fuissent , 
quandoque  in  subditorum  favorem ,  multo  vero  magis  in 
proprium  commodum  ,  spectata  praecipue  summa  inter- 
dum  difficultate  veniae  a  pontificibus  obtinendae ,  eaque 
non  rara  aperte  negata.  Atqui  tamen  numquam  nec  pro 
se  neque  pro  subditis  suis  eiusmodi  iure  usi  sunt  prin- 
cipes  ,  sed  quoties  opus  fuit  ,  ad  apostolicam  sedem 
supplices  libellos  dederunt.  Evidens  igitur  est  eos  agno- 
visse  se  nec  ius  istud  aliquando  habuisse,  nec  illud  re- 
giae  auctoritati  inhaerere.  Contrarium  numquam  evincent 
sive  Launoius,  sive  eius  gregales  atque  exscriptores  falso 
eruditionis  apparatu. 

Restat  igitur,  ut  si  quae  datae  sunt  ab  imperatoribus  prin- 
cipibusque  christianis  relaxationes  ad  legitime  iueundum 
coniugium  ,  aliud  eae  non  habuerint  aut  habeant  obiectum , 
quam  impedimenta  civilia ,  atque  civiles  poenas  quae  in 
transgressores  legum  constitutae  sunt;  verum  hae  numquam 
vinculum  attingunt  circa  quod  civiles  leges  nihil  possunt. 

Exinde  et  illud  inferimus ,  quod  cum  potestas  relaxandi 
ab  impedimentis  relativa  sit  ad  potestatem  eadem  consti- 
tuendi ,  novum  robur  vimque  maiorem  accipiant  quae  de 
auctoritate  solius  ecclesiae  ad  exclusionem  laicorum  prin- 
cipum  in  superioribus  articulis  disputavimus  in  legibus 
matrimonium  dirimentibus  constituendis. 

Atque  haec  de  gravissimo  hoc  argumento  sufficiant. 

ARTICULUS  IV. 

Causae  matrimoniales  quae  vinculum  respiciunt  Matrimonii  chri- 
stiani  perperam  civili  christianorum  principum  foro  ndiudi- 
cantur. 

Quidquid  hac  de  re  De  Dominis ,  Launoius ,  eorum- 
que  exscriptores  Nestius,  Tamburinus,  Litta  protulere,  Io. 
Nepomucenus  Nuytz  in  compendium  redegit.  Hic  auctor 
qui  se  catholicum  profitetur,  postquam  Pius  IX.  eius  scri- 
pta  damnavit ,  novo  opere  edito  ,  ac  Yeluti  appellatione  facta 
ad  concives  suos  damnatas  doctrinas  adstruere,  ac  ipsum 
rom.  pontificem  docere  catholicam  veritatem  ausus  est.  Ea 
omnia  quae  ad  quaestionem  praesentem  faciunt  verbum 
verbo  reddentes  vertemus. 

Assero  matrimoniales  causas  ac  sponsalium  paetum 
natura  sua  ad  forum  civile  pertinere. 

Matrimoniales  eae  causae  dicuntur,  in  quibus  in  dispu- 
tationem  venit  vel  matrimonii  validitas  ,  vel  coniugum 
separatio  tum  relate  ad  distinctam  solummodo  habitatio- 
nem ,  tum  relate  ad  solutionem  vinculi  cum  facultate  novi 
ineundi  coniugii. 

Ut  quaestio  dirimatur  ad  quodnam  forum  huiusmodi 
causae  pertineant  ,  satis  est  hanc  illarum  definitionem 
inspicere.  Ex  data  definitione  patet  non  agi  in  his  causi9 
nisi  de  contractu  eiusque  effectibus. 

Si  oppugnatur  coniugium  ut  nullum,  ei  opponitur  impe- 
dimentum  dirimens,  quod  exhiberi  nequit  nisi  constitutum 

sit  vel  a  natura,  civili  lege  idem  recognoscente ,  vel  ab 
ipsa  lege  civili,  quae  sola  potest  positiva  ratione  impe- 
dimenta  huiusmodi  constituere. 

Si  de  coniugum  separatione  agitur,  tunc  in  controver- 
siam  veniunt  solutio  vinculi  ac  separatio  habitationis ,  quae 
omnia  a  lege  civili  sancita  sunt. 

In  hisce  omnibus  agitur  aut  de  obligandis  vi  coniu- 
gibus  ut  cohabitent ,  aut  de  iisdem  ad  separationem  cogen- 
dis,  aut  de  separatione  alterutri  concedenda,  altero  invito. 

Tandem  ab  his  causis  dependent  effectus  civiles. 

Nimirum  agitur  de  coactiva  executione  legum  civilium. 

Atqui  civilium  legum  nemo  potest  executionem  urgere 
praeter  unum  civile  regimen,  quod  eas  constituit  et  ser- 
vat.  Imperium  non  amplius  foret  unum ,  supremum ,  ple- 
num ,  indivisibile ,  si  in  executione  legum  suarum  ab  alia 
societate  pendere  deberet.  Accedit  quod  executio  coactiva 
esse  nequeat  negotium  ad  ecclesiam  spectans. 

Ab  iis,  qui  vellent  harum  causarum  iudicium  pertra- 
here  ad  forum  ecclesiasticum ,  allegatur  sacramentum.  Ast 
sacramentum  non  alium  praeter  coniugum  gratiam  ef- 
fectum  producit.  Quoniam  vero  eiusmodi  gratia  non  con- 
fertur  a  coniugibus  invicem ,  sed  utrique  a  Deo ,  de  hac 
nulla  movetur  lis.  Ergo  locum  heic  non  habet  sacramentum. 

Confugitur  pariter  ad  indissolubilitatem ;  verum  et  hoc 
frustra;  siquidem  indissolubilitas  a  naturali  prius  lege 
expetita  sancitur  a  legibus  civilibus ,  atque  effectus  est 
civilis  coniugii.  Igitur  illius  etiam  executio  ad  forum  civile 
spectat. 

Adiicitur  praeterea,  quod  debeat  ecclesia  se  in  his 
immiscere  ob  conscientiae  obligationem  ex  qua  coniuges 
cohabitare  debent,  neque  se  separare  vel  sola  etiam  habi- 
tatione  possunt,  absque  gravi  causa.  Ita  plane;  verum  in 
hunc  finem  habet  ecclesia  forum  internum,  forum  nempe 
poenitentiale. 

Si  conscientiae  obtentu  ,  deberet  ecclesia  se  causis 
matrimonialibus  immiscere ,  rationis  paritate  deberet  se 
ingerere  causis  etiam  venditionis  ,  locationis ,  testamen- 
torum,  verbo  causae  cuicumque;  etenim  quaenam  causa 
fingi  potest ,  in  qua  conscientiae  vinculum  locum  non  ha- 
beat?  Attamen  ipsa  se  in  haec  non  ingerit ,  nisi  per  poe- 
nitentiae  tribunal.  Quod  si  dicatur  indissolubilitatem  con- 
iugii  iuris  esse  divini ,  in  promptu  responsio  est  ;  quod 
nempe  etiam  conscientiae  vinculum ,  quod  in  ceteris  qui- 
busque  causis  reperitur,  in  divina  lege  fundetur. 

Ast,  inquiunt,  si  civile  forum  de  validitate  matrimonii 
aut  de  divortio  diiudicat  periculum  adest  collisionis  inter 
conscientiam  ac  civile  iudicium  ;  si  iudex  invalidum  pro- 
nunciaret  coniugium  ,  quod  ecclesia  habet  ut  validum ,  aut 
viceversa ,  illud  validum  diceret ,  quod  invalidum  dicit 
ecclesia;  infelices  coniuges  in  foro  civili  ad  id  quod  est 
contra  eorum  conscientiam  cogerentur.  Quae  quidem  col- 
lisio  evitaretur,  si  iudicaret  ecclesia  ,  quia  forum  exter- 
num ,  et  forum  internum  ab  unico  iudicio  penderent. 

Sed  qui  ita  disserunt,  rem  funditus  non  expenderunt, 
alioquin  agnoscerent  eiusmodi  collisionem  vitari  non  posse. 
Fac  in  foro  ecclesiastico  ob  falsas  probationes  aliumve 
errorem ,  iudicem  declarare  invalidum  matrimonium ,  quod 
reipsa  tale  non  est ,  aut  e  contra  ;  coniuges  sibi  conscii 
quod  iudex  erraverit  in  foro  externo,  iura  quaedam  habe- 
rent ,  quibus  in  interno  conscientiae  foro  uti  non  possent. 

Curia  episcopalis  dicet  eos  inhabitare  posse  ac  debere ; 
ast  confessarius  cui  unusquisque  coniugum  seorsum  ma- 
nifestam  facit  veritatem  denunciabit  sententiam  latam  non 
esse  iuxta  veritatem  adeoque  eosdem  cohabitare  simul  non 
posse. 

Iam  vero  in  hac  hypothesi  quomodo  coniuges  rite  se 
gerent?  Si  penes  ipsos  erit  sententiam  non  exequi ,  exequi 
non  debent ;  quod  si  in  ipsorum  potestate  id  non  est ,  de- 

bent  in  conscientia  acquiescere :  quoniam  aliter  agere  ne- 
queunt,  et  iuxta  rationem  necesse  est  res  tandem  aliquando 
terminum  habeant.  Iam  vero  huiusmodi  ratiocinatio  aeque 
applicari  potest  casui  in  quo  sententia  a  iudice  civili  de- 
nuncietur. 

Interea ,  si  quacumque  ex  parte  oritur  conflictus ,  eo 
melius  patet  iudicium  ad  quos  spectat  relinqui  debere, 
nempe  auctoritati  civili. 

Accedit  quod  ad  ecclesiam  minime  pertineat  iudicare 
in  foro  externo  sententia ,  quae  per  vim  executioni  man- 
danda  sit ,  cum  eius  imperium  sit  in  conscientias ;  ipsa 
limites  suos  transgreditur  sic  agendo,  atque  etiam  amittit 
fiduciam  qua  maxime  eget.  Si  ipsa  contenta  esset  iudicare 
in  foro  interno  per  suos  confessarios ,  id  numquam  ac- 
cideret ,  quia  qui  ad  eos  recurrit ,  ille  est  qui  vocem  con- 
scientiae  experitur,  atque  utpote  is  qui  movetur  animae 
suae  salvandae  desiderio  ,  et  cuius  proinde  interest  pandere 
veritatem  iudici  seu  confessario  cui  se  sistit ,  veritatem 
semper  adamussim  aperiet. 

Et  sane  causae  matrimoniales  semper  ad  tribunalia  ci- 
vilia  spectarunt.  Quod  si  ecclesia  se  in  illas  ingerere  sategit, 
id  contigit  tantum  medio  aevo ,  tenebrarum  scilicet  tem- 
pore,  quo  ecclesia  tot  modis  extra  proprios  fines  egressa, 
fines  civilis  invasit  imperii. 

Quod  si  aliquis  modo  opponeret  canonem  XII.  conc. 
tridentini  sess.  XXIV.  responderem  similiter  ac  respondi 
canoni  IV.  Dico  igitur  aut  canonem  non  esse  dogmaticum , 
aut  loqui  de  potestate  qua  usa  est  ecclesia  ex  concessione 
civili. 

Quod  vero diximus  de causis  matrimonialibus, ad  causas 
sponsalium  applicari  potest ;  imo  et  a  fortiori ;  in  causis 
enim  matrimonialibus  praetextus  aderat  sacramenti ,  at 
in  sponsalibus  prorsus  deest.  In  sponsalibus  omnia  sunt 
temporalia ;  temporalis  est  contractus ,  temporalis  obligatio 

illam  exequendi ,  temporalis  est  obligatio  damnorum :  tem- 
porale  itaque  etiam  ac  civile  sit  iudicium  necesse  est  , 
quo  de  hisce  rebus  pronunciatur.» 

Hactenus  Nuytz  (151);  singula  nunc  breviter  perpen- 
denda  sunt. 

Assertio  eius  prima  est ,  quod  inspecta  causarum  ma- 
trimonialium  natura  ,  illico  appareat  ,  eas  natura  sua 
spectare  ad  forum  civile ,  cum  agatur  de  contractu  eiusque 
effectibus.  Ast  eiusmodi  assertio  est  falsa ;  nam  agitur  de 
sacramento  cum  quo  contractus  naturalis  identificatur , 
cum  matrimonium  christianum  nihil  aliud  sit  quam  con- 
tractus  naturalis  ad  dignitatem  sacramenti  evectus.  Cum 
igitur  agatur  de  sacramento ,  causae  matrimoniales  natura 
sua  ad  illud  forum  exclusive  pertinent  cui  Christus  deman- 
davit  sacramentorum  suorum  dispensationem ,  nempe  ad 
ecclesiam  (152).  Neque  aequiparari  potest  contractus  con- 
iugalis  institutionis  divinae  ,  ac  omnino  spiritualis  cum 
contractibus  quibus  emitur  bos,  aut  ovis  ,  aut  asinus. 

Altera  assertio ,  quod  impedimentum  dirimens  non 
possit  constitui  nisi  a  natura  ,  recognita  a  civili  lege  , 
aut  ab  ipsa  lege  civili ,  quae  sola  possit  eiusmodi  impedi- 
menta  constituere ,  est  kaeretica  utpote  contradictoria  ca- 
nonibus  III.  et  IV.  concilii  tridentini ,  atque  ut  talis  notata 
et  damnata  est  in  dogmatica  constitutione  Auctorem  fdei, 

(151)  Op.  cit.il professore  Nuits  ai  suoi  concittadini ,  cap.VII.  1.  a  n.218. 
ad  229.  At  bene  vapulat  a  cl.  Margotti  in  op.  Processo  di  Nepomuceno  Nuytz. 
Torino  1852. 

(152)  Hoc  ipse  vidit  Calvinus,qui  propterea,  uti  initio  huius  secundi  libri 
adnotavimus,  scripsit  Instit.  lib.  lV.cap.  19.  §.37.  «Ubi  id  semel  obtinuere(pon- 
tificii )  coniugalium  causarum  cognitionem  ad  se  traxerunt,  quippe  res  spiritualis 
erat  profanis  iudicibus  non  attrectanda.»  Id  ipsum  vidit  Mirabau  celebrts  incre- 
dulus,  qui  in  sua  Monarchie  prussienne ,  tom.  VII.  pag.  83.  ex  delinitione  con- 
cilii  tridentini  concludit:  «  Si  verum  est  matrimonium  esse  sacramentum,  causae 
omnes  matrimoniales  unice  spectant  ad  iurisdictionem  ecclesiasticam.  Ecclesia 
est,  cuius  hierarchia  paritcr  iuris  divini  est,  quae  debet  statuere  rationem  iudi- 
candi  causas  suas.  Velle  fingere  diversa  iura  bierarchiae  christianae,  cst  ausus 
maximus  potestatis  publicae  adversus  potestatem  religiosam.» 

in  propositione  LIX.  pseudo-synodi  pistoriensis ,  a  qua 
auctor  noster  eam  est  mutuatus,  quin  aliud  adiiciamus. 

Tertia  assertio ,  quod  vinculi  solutio,  et  separatio  ha- 
bitationis  sint  a  lege  civili  sancitae ,  falsa  est ,  si  intelli- 
gatur  auctoritate  originaria  potestatis  civilis  ,  et  non  de 
sola  executione  canonum ;  nam  hoc  excedit  fines  politicae 
auctoritatis ,  quae  ad  solutionem  vinculi  non  se  se  exten- 
dit ,  utpote  divini  iuris ,  ut  ostendimus ;  idem  dic  de  se- 
paratione  quoad  torum  et  habitationem  ,  quae  res  conscien- 
tiae  est,  et  a  sola  ecclesia  pendet  eiusmodi  sanctio. 

Esto  quod  agatur  de  cogendis  coniugibus  ,  aut  ad  coha- 
bitandum ,  aut  ad  se  ab  invicem  separandos  ;  non  inde 
sequitur  hos  meros  civiles  effectus  esse ,  aut  ad  solum 
politicum  regimen  referendas  leges ,  quae  duo  illa  consti- 
tuant,  adeoque  agi  de  legum  civilium  executione.  Hae 
siquidem  omnes  ratiunculae  sunt  innixae  quartae  assertioni 
adversarii  nostri ,  quae  haereticalis  est  ,  atque  uti  talis 
non  semel  ab  apostolica  sede  confixa. 

Haec  autem  quarta  assertio  est ,  quod  executio  coactiva 
sit  negotium  ad  ecclesiam  non  spectans.  Porro ,  ut  dixi- 
mus,  doctrina  haec  uti  haereticalis  proscripta  est  a  Pio  IX. 
in  Brevi  edito  adversus  auctorem  nostrum ,  atque  his  ver- 
bis  expressa:  ecclesiam  vis  inferendae  potestatem  non  ha- 
bere  (153);  proscripta  item  fuit  a  PioVl.in  allegata  consti- 
tut.  Auctorem  fidei  in  propositionibus  IV.  et  V.  synodi  pisto- 
riensis  ,  quae  ita  se  habent:-IV.  «  Propositio  affirmans 
abusum  fore  auctoritatis  ecclesiae  transferendo  illam  ultra 
limites  doctrinae  ac  morum ,  et  eam  extendendo  ad  res  exte- 
riores  ,  et  per  vim  exigendo  id  quod  pendet  a  persuasione 
et  corde ,  tum  etiam ,  multo  minus  ad  eam  pertinere ,  exigere 
per  vim  exteriorem  subiectionem  suis  decretis.  Quatenus 
indeterminatis  illis  verbis  :   extendendo   ad   res  exteriores 

(153)  ln  cit.  Damnatione  operis  cui  titulus :  luris  etc.  die  22.  Augu- 
sti  1851. 

notet  velut  abusum  auctoritatis  ecclesiae ,  usum  eius  pote- 
statis  acceptae  a  Deo  ,  qua  usi  sunt  et  ipsimet  Apostoli 
in  disciplina  exteriore  constituenda  et  sancienda.  Haere- 
tica.»-\>  «  Qua  parte  insinuat ,  ecclesiam  non  habere  aucto- 
ritatem  subiectionis  suis  decretis  exigendae  aliter  quam 
per  media ,  quae  pendent  a  persuasione.  Quatenus  inten- 
dat  ecclesiam  non  habere  collatam  sibi  a  Deo  potestatem 
non  solum  dirigendi  per  consilia  et  suasiones ,  sed  etiam  iu- 
bendi  per  leges ,  ac  devios ,  contumacesque  exteriore  iudicio  , 
ac  salubribus  poenis  coercendi  ,  atque  cogendi.  -  Ex  Be- 
ned.  XIV.  in  Brevi  Ad  assiduas  anni  1755.  primati,  ar- 
chiepiscopis  et  episcopis  regni  Poloniae  -  inducens  in  sy- 
stema  alias  damnatum  ul  haereticum.»  Omisso  porro  Brevi 
Bened.  XIV.  damnata  iamdiu  haec  ipsa  doctrina  fuit  a 
Ioanne  XXIL  in  Ioanne  a  Ianduno  constitutione  dogmatica 
Licet  iusta  ut  haeretica  (154).  Et  haec  nobis  adnotasse 
sufficiat  adversus  eum  qui  se  catholicum  profitetur.  Neque 
enim  nobis  in  animo  est  hunc  specialem  errorem  refel- 
lere,  quod  plures  alii  egregie  praestiterunt  (155),  nec  hu- 
ius  loci  est. 

(154)  Apnd  Raynaldum  ad  an.  1327.  n.  XXXII  seqq.  quibus  prlus  rom.  pon- 
tifcx  confutat  ex  sacris  litteris,  ex  ss.  patribus,  et  praxi  ipsius  ecclesiae  hanc 
qua  de  agimus  doctrinam ;  dernum  n.  XXXV.  sic  eam  proscribit:  «  Ultimo  quod 
Papa,  vel  tota  ecclesia  simul  sumpta  nullum  hominem  quantumcumque  scele- 
ratum  potest  punire  punitione  coactiva,  nisi  imperator  donet  eis  auctoritatem  , 
velut  sacrae  Scripturae  contrarios  ( hunc  et  quatuor  alios  praecedentes  articulos), 
et  fidei  catholicae  inimicos  ,  haereticos,  sive  haereticales  et  erroneos;  nec 
non  et  praedictos  Marsilium  et  Ioannem  ( Iandunum  ),  immo  haeresiarchas  fore 
manifestos  et  notorios  sententialiter  declaramus ;  articulosque  ac  libros  praedictos 
nec  non  et  quamcumque  aliam  scripturam  continentem  eosdem;  praedictos  quo 
que  Marsilium  et  Ioannem ,  ut  haereticos  manifestos  et  notorios ,  immo  ut  hae 
resiarchas  potius  reprobamus  et  sententialiter  condemnamus.  Si  quis  enim  doctri 
nam  praedictam  defendere  vel  approbare  praesumpserit,  cuiuscumque  dignitatis 
ordinis,  aut  status  tamquam  haereticus  confutetur. »  Viderit  nunc  fiuytz  aut 
Nuyts  (  siquidem  sihi  nomen  immutavit)  num  in  horum  censum  ipse  veniat. 

(155)  Cf.  MamachiDeZ  diritto  libero  della  c/jiesalib.  JI.par.II.cap.  3.  §.3. 
Bianchi  DelV  esterior  polizia  della  chiesa,  tom.  III.  cap.  I.  §.  3.  item  cap.  V. 
§.  2.  et  tom.  IV.  lib.  II.  c.  i.  §.  1  seqq.  Zacharia  Dissert.  XXVI.  Sullapotesta  re~ 
golatrice  dclla  disciplina,  pait.  III.  art.  2.  in  Raccolta  di  disserlai.  di  storia 

Assertio  quinta  ,  quod  sacramentum  non  alium  pro- 
ducat  effectum  quam  gratiam ,  id  est ,  ex  adversarii  mente, 
quod  sacramentum  extrinsecum  sit  contractui  coniugali , 
eique  superveniat  accedatque  ,  est  pariter  falsa  atque  a 
Pio  IX.  in  suo  Brevi  his  verbis  damnata:  «  Plura  quoque 

de  matrimonio  falsa  asseruntur Matrimonii   sacramen- 

tum  non  esse  nisi  quid  contractui  accessorium  ,  ab  eoque 
separabile.»Et  merito.  Siquidem  adeo  intimum  est  in  con- 
iugiis  christianorum  sacramentum  contractui ,  prout  suo 
loco  ostendimus,  ut  sine  sacramento  contractus  ipse  nuptia- 
lis  nulla  ratione  subsistat.  Adversarii  idcirco  falsa  hypo- 
thesi  sublata,  concidunt  ea  omnia  ,  quae  ipse  superstruxit. 
«  Dogma  etenim  fidei  est ,  inquit  Pius  VI.  in  litt.  ad  epi- 
scopum  motulensem ,  ut  matrimonium ,  quod  ante  adven- 
tum  Christi  nihil  aliud  erat ,  nisi  indissolubilis  quidam 
contractus ,  illud  post  Christi  adventum  evaserit  unum  ex 
septem  legis  evangelicae  sacramentis  a  Christo  Domino  insti- 
tutum.» 

Assertio  sexta  ,  quod  indissolubilitas  coniugii  christiani 
a  naturali  lege  ut  prius  expetita  sanciatur  a  legibus  civi- 
libus ,  atque  effectus  sit  legis  civilis ,  est  falsa  et  haere- 
tica ;  falsa  quia  a  Deo  ipso  in  coniugio  protoparentum  con- 
stituta  fuit  ,  ac  demum  a  Christo  ipso  confirmata  illis 
verbis :  quod  Deus  coniunxit,  homo  non  separet  ,  uti  de- 
claravit  conc.  tridentinum  (156) ;  haeretica,  quia  adversa- 
tur  canonibus  V.  et  VII.  eiusdem  concilii  ,  quibus  omni- 
moda  matrimonii  christiani  consummati  indissolubilitas 
adstruitur.  Alioquin  si  indissolubilitas  a  sanctione  legis  ci- 
vilis  penderet,  ab  eadem  penderet  eiusdem  dissolubilitas. 

ecclesiastica,  tom.  IV.  pag.  597  seqq.  Philiips  Du  droit  ecclesiastique ,  tom.  II. 
§.  CXII.  2.  Indipendence  de  1'eglise  dans  sa  puissance  legislatrice  et  juris- 
dictionnelle ;  item  Margotti  op.  cit.  Processo  di  Nepomuceno  Nuytz  §.  VII. 
Podesta  della  chiesa.  Taparelli  Saggio  teoretico  di  diritto  naturale,  disser- 
taz.  VII.  §.  III.  n.  1482.  Potere  coattivo  della  chiesa.  Roma  1855. 

(156)  In  Doctrina  de  sacramento  matrimonii  praemissa  canonibus. 

Assertio  septima ,  quod  satis  sit  ecclesiae  habere  fo- 
rum  poenitentiale  sive  internum  ad  causas  matrimoniales 
discutiendas  ac  dirimendas  una  cum  congerie  superstructa- 
rum  consecutionum,  est  pariter  falsa  et  haereticalis .  Falsa 
quia  est  contra  factum  ;  haereticalis  quia  est  contra  ius . 
Itaque  primo  est  contra  factum ;  exploratum  enim  est  ec- 
clesiam  quovis  tempore,  etiam  sub  imperatoribus  ethnicis, 
praeter  forum  conscientiae  sive  internum  habuisse  suum 
forum  externum ,  in  quo  tum  causae  matrimoniales ,  tum 
reliquae  omnes  iuxta  propriam  uniuscuiusque  naturam 
discutiebantur  ,  ac  dirimebantur  ,  executionique  manda- 
bantur,  saltem  prout  rerum  ac  temporum  adiuncta  aetate 
illa  patiebantur.  Huius  rei  suppetunt  documenta  antiquis- 
sima  in  Tertulliano  (157),  in  s.  Cypriano  (158),  in  cano- 
nibus  apostolicis  (159),  in  concilio  antiocheno  (160),  et 
quidem  quoad  priora  tria  secula  ,  et  quarti  seculi  initia; 

(157)  Apologet.  n.  39.  «Ibidem  etiam  exhortationes,  inquit,  casligationes 
et  censura  divina.  Nam  et  iudicatur  magno  cum  pondere,  ut  apud  certos  de 
Dei  conspectu ;  summumque  futuri  iudicii  praeiudicium  est,  si  qnis  ita  delique- 
rit,  ut  a  cominunicatione  orationis ,  et  conventus ,  et  omnis  sancti  commercii 
relegetur.»Ed.  Rigalt. 

(158)  Ep.  LV.  ad  Cornel.  ed  Maur.  «  Nam  cum  statutum  sit  ab  omnibus  no* 
bis,  et  aequum  pariterac  iushim,  ut  uniuscuiusque  causa  illic  audialur,  ubi 
erit  crimcn  admissum....oportet  utique  eos  quibus  praesumus  non  circumcur- 
sare....sed  agere  illic  causara  suam,  ubi  et  accusatores  habere  ettestes  sui  cri- 
minis  possunt.»  Et  paulo  post  ibid.  subdit:  «  Iam  causa  eorum  cognita  est,  iam 
deeis  dicta  sententia  est,  nec  censurae  congruit  sacerdotum  mobilis  atque  in- 
constantis  animi  ievitate  reprehendi.»  Ex  quibus  patet  nihil  deesse  ad  verum  ac 
formale  in  foro  externo  iudicium;  rei,  testes,  agitatio  causae,  sententiae  prolatio, 
executio. 

(159)  Can.  LXVI.  «  Episcopum  de  aliquo  ab  bomine  fide  digno  ac  fidelibus 
accusatum  oportet  vocari  ab  episcopis.  Et  si  quidem  occurrerit,  ac  responderit; 
cum  fuerit  convictus ,  poena  definialur :  sin  vero  vocatus  non  paruerit:  vocetur 
iterum,  missis  ad  eum  duobus  episcopis:  si  autem  vel  sic  non  paruerit,  vocetur 
etiam  tertio,  duobus  rursum  episcopis  ad  eum  missis:  quod  si  etiam  sic,  asper- 
natus  non  advenerit;  synodus  adversus  eum  pronunciet ,  quae  videbuntur,  ne 
iudicium  detrectans  videatur  lucrum  facere.»  Edit.  Coteler.  tom.  I.  Patrum  apo- 
stolic. 

(160)  Can.  V.  ex  Collect.  rom.  Holstenii  p.  I.  p.  29.9.  et  apud  Harduin.  Acla 
conc.  tom.  I.  col.  595. 

nam  quoai  secula  insequentia  a  nemine  existentia  eiusdem 
externi  ecclesiastici  fori  iure  in  dubium  revocari  potest, 
in  quo  causae  eae  omni  quae  necessaria  est  auctoritate  ac 
formalitate,  quam  vocant ,  una  cum  coactiva  sententiae  exe- 
cutione  discussae  sunt  ac  iudicatae  (161);  sed  praeterea, 
ut  diximus ,  haec  adversarii  assertio  est  haereticalis  quia 
impetit  ius  de  fide  assertum  adversus  Marsilium  Patavi- 
num  ,  et  Ioannem  Iandunum  a  Ioanne  XXII.  qui  ipsorum 
errorem  circa  potestatem  coactivam  ecclesiae  in  foro  externo 
ut  haeresim  damnavit ,  ut  constat  ex  recitatis  eius  consti- 
tutionis  verbis.  Hancque  eamdem  haereseos  notam  adver- 
sus  eumdem  errorem  inussit  Pius  VI.  in  const.  Auctorem 
fdei  adversus  pistorienses ,  quin  necesse  sit  eadem  referre. 

Nunc  vero  quod  attinet  ad  congeriem  consecutionum, 
uti  vocavimus ,  quas  adversarius  argumentationi  suae  su- 
perstruxit ,  seu  verius  ex  ea  deduxit ,  satis  est  analysi 
instituta ,  eius  paralogismos  detegere. 

Primus  paralogismus  est,  ex  nostra  doctrina,  id  est 
ex  doctrina  catholica,  sequi  ob  paritatem  rationis ,  posse 
ecclesiam  se  immiscere  in  omnibus  contractibus  ,  quia 
et  hi  conscientiae  obnoxii  sunt ,  cuius  moderatrix  ecclesia 
est.  Utique  causae  contractuum  iudicio  ecclesiae  subsunt, 
cum  agitur  de  ethica  ,  seu  morali  aut  immorali  illorum 
natura ,  seu  ratione  discutienda ,  cum  ecclesia  non  minus 
sit  magistra  in  ordine  ad  fidem  quam  in  ordine  ad  mores. 

(161)  Si  quis  capiat  haec  documenta  magna  copia  reperire  adeat  Bianchi 
op.  cit.  tom.  III.  lib.  I.  cap.  5.  §.  2.  n.  7  seqq.  ubi  etiam  egregius  auctor  refellit 
Morinum ,  qui  in  insigni  opere  De  administr.  sacram.poenitentiae,  lib.  V.n.  26. 
totus  in  eo  est,  ut  evincat  per  plura  secula  non  fuisse  in  ecclesia  distinctum 
forum  externutn  et  contentiosumaforo  interno  ac  poenitentiali.  Cf.  item  tom.  IV. 
lib.  II.  cap.  4.  §.  1  seqq.  ubi  adversus  Giannone  ex  Constitutionibus  apostolicis 
ostendit  ordinem  quem  tenuit  servavitque  ecclesia  in  puniendis  delinquentibus. 
Cf.  etiam  Mamachi  op.  cit.  Del  diritto  libero  della  chiesa,  tom.  II.  part.  II. 
pag.  127  seqq.  Sed  quod  magis  ad  rem  facit  adversus  Nuytz,  cf  Bingham  aucto- 
rem  protestantem  Origin.  seu  antiquit.  ecclesiasL  vol.  Il.lib.V.  §.  4.  et  rursum 
tom.  IX.  lib.  XXII.  cap.  V. 

Ceterum  uon  inde  sequitur  parem  esse  rationem  reliquo- 
rum  contractuum  ,  qui  iniri  solent  in  societate  civili  et 
contractus  connubialis,  qui  habet  praeterea  rationem  sa- 
cramenti ,  immo  et  cum  quo  una  eademque  res  est ,  quod 
profecto  in  ceteris  contractibus  locum  non  habet,  ut  alia 
discrimina  silentio  premam  (162). 

Alter  paralogismus  in  eo  consistit,  quod  professor  no- 
ster  permisceat  ea  quae  ex  accidenti,  ut  aiunt,  contingere 
possent  in  quocumque  humano  iudicio  ,  cum  iis  ,  quae 
necessario  oriuntur  ex  collisione  iurium.  Si  enim  civilis 
codex  adversetur  iuri  canonico ,  ut  saepe  contingit,  his 
praesertim  temporibus  ,  eiusmodi  collisiones  oriuntur  ex 
ipsa  intima  rei  natura.Finge  probatam  in  subalpino  senatu 
fuisse  legem  de  matrimonio  pure  civili ;  innumerae  prope 
illico  collisiones  obortae  fuissent  vi  ipsius  legis  contrariae 
iuri  seu  legi  ecclesiasticae ,  et  sic  de  pluribus  aliis  dici 
debet,  quae  longum  ac  odiosum  etiam  esset  enumerare. 
Per  accidens  vero  est,  quod  error  circa  factum  contingat. 

Tertius  paralogismus  professoris ,  seu  profligatoris  iuris 
canonici  in  eo  consistit ,  quod  non  modo  non  probavit , 
sed  ostensum  est  esse  falsum  ,  quod  ipse  assumit ,  ad 
forum  nempe  civile  spectare  iudicium  causarum  matrimo- 
nialium.  Nos  eadem  ratione  potiorique  iure  concludere 
possemus  :  quandoquidem  quacumque  ex  parte  necessario 
oritur  conflictatio ;  ergo  debet  iudicium  relinqui  ad  quem 
spectat ,  nempe  ad  iudices  ecclesiasticos,  ut  definivit  Tri- 
dentinum 

(162)  Ut  pateat  ex  quo  fonte  hauserit  Nuytz  hanc  doctrinam  suam,  non  me 
piget  heic  describere  verba  Launoii,  qui  in  cit.  op.  De  regia  etc.  p.  I.  art.  I.  c.  9. 
haec  habet-.  «Eadem  est  ratio  contractus  matrimonialis,  quae  venditionis,  aut 
cmptionis.»Et  iterum  ibid.art. 3.cap.  12.  ex  illo  principio  infert  illud  ipsum  quod 
deinde  intulit  eius  exscriptor,  quod  cum  clerici  nullam  potestatem  habeant  «  in 
iis  quae  per  se  cum  ad  officium  naturae,  tum  ad  ofiicium  communitatis  perti- 
nent,  stc  ius  non  habent  reddendi  personas  inhabiles  ad  utrumque  officium , 
quod  ordinis  mere  naturalis  est,  nec  de  seipso  ad  superuaturalem  iinem  tendit.» 
Launoius  autem  id  acceperat  ab  apostata  De  Dominis. 

Reliquas  duas  assertiones  non  moror ,  cum  non  sint 
nisi  repetitiones  eiusdem  crambes  de  vi  coactiva  ecclesiae ; 
nec  quidquam  dico  de  gratuita  illa  affirmatione ,  immo 
falsa,  quod  semper  causae  matrimoniales  ad  tribunalia  ci- 
vilia  spectarint,  cum  dicere  debuisset  numquam;  sed  dura 
frons  non  erubescit.  Sic  etiam  quod  adiicit  de  usurpatione 
ecclesiae  tenebricoso  medio  aevo  non  est  eius  adinventum, 
sed  desumpsit  ex  Launoio,  qui  suo  ordine  desumpsit  ex 
apostata  De  Dominis  ,  ex  quibus  deinceps  alii  exscripe- 
runt ,  ac  ingeminare  non  erubuerunt ,  ut  alias  animadver- 
timus. 

Sic  neque  novum  eius  est  inventum ,  quod  repetit  ad 
obiectam  canonis  XII.  tridentini  auctoritatem  eludendam, 
nempe  aut  illum  non  esse  dogmaticum ,  prout  affirmave- 
rat  de  canone  IV.  aut  loqui  concilium  in  suo  canone  de 
usu  ecclesiae  ex  concessione  civili.  Siquidem  et  haec  mu- 
tuatus  est  Nuytz  a  magistris  suis  apostata  De  Dominis  , 
et  larvato  lutherano  Launoio,  quorum  fidissimum  constan- 
ter  discipulum  se  exhibet.  Licet  vero  in  aliis  regionibus 
iamdiu  haec  obsoleverint ,  ipse  tamen  adhuc  obtrudit  sub- 
alpinis.  Attamen  utrumque  assertum  falsum  est,  ut  patet 
ex  censura  sub  nota  haereticali  inflicta  a  Pio  VI.  in  toties 
citata  constitutione  Auctorem  fidei  propp.  LIX.  et  LX.  synodi 
pistoriensis. 

Sed  quod  mirum  est ,  refellitur  Nuytz  ab  ipso  Paulo 
Sarpio ,  qui  in  sua  historia  concilii  tridentini  pro  more 
suo  ,  alieno  ore  carpens  definitiones  a  concilio  editas ,  cum 
pervenit  ad  can.  XII.  scribit:  «Absurdum  fuisse  visum  po- 
liticis  constitui  articulum  fdei  ,  causas  ad  matrimonium 
spectantes  pertinere  ad  iudices  ecclesiasticos  (163).»Ergo 
cum  hic  canon  editus  est ,  omnibus  persuasum  fuit  illum 
esse  plane  dogmaticum;  quomodo  igitur  postea  naturam 
immutavit,   ut  evaderet  disciplinaris  ?  Rursum:  quomodo 

(163)  Cf.  apud  Pallavicin.  Uist.  conc.  trid.  Jib.  XXUI.  cap.  JX.  n.  11. 

definivit  concilium  sub  anathematis  interminatione  causas 
matrimoniales  ad  iudices  ecclesiasticos  spectare,  si  prin- 
cipes  huiusmodi  revocando  concessionem ,  ipsum  canonem 
falsum  reddere  potuissent? 

Tandem  quae  de  sponsalibus  addit ,  errorem  continent 
in  Bulla,  ut  diximus,  Pii  VI.  iamdiu  confixum,  quia  etsi 
sponsalia  sacramentum  non  sint ,  ad  sacramentum  tamen 
referuntur  eique  subiacent,  ut  suo  loco  exposuimus. 

Interim  ex  hactenus  discussis  patet  quam  verum  sit, 

eos ,  qui  non  contenti  limitibus  illis  quibus  civilis  aucto- 

ritas  continetur  circa  causas  matrimoniales ,  vellent  eidem 

tribuere ,  quod  proprium  ecclesiae  est ,  ad  eamque  exclu- 

sive  pertinent,  inniti  assertionibus  gratuitis ,  falsis,  erro- 

neis ,    haereticalibus  ,    iamdiuque   ab  ecclesia  proscriptis  ; 

fierique  nulla  ratione  potest  ut  in  eas  non  impingat  qui- 

cumque  idem  propositum  persequi  velit. 

.   ■ 
CIPUX  III. 

DB    CIVILI    POTESTATE    PRINCIPtJM    INFIDELIUM 
RELATE  AD  MATRIMONICM. 

ARTICULUS  I. 

Principes  infldeles  ius  non  habent  constituendi  impedimenta  ma- 
trimonium  infidelium  dirimentia  suisque  Ieeibus  nullatenus  vin- 
culum  attingere  possunt. 

Quamvis  instituti  nostri  ratio  postulet,  ut  de  civili  po- 
testate  loquamur  relate  ad  matrimonium  christianum ,  sae- 
pius  tamen  ob  rerum  nexum  de  coniugio  etiam  infidelium 
deque  infidelium  principum  in  illud  potestate  innuere  ali- 
quid  debuimus.  Revera  de  matrimonio  christiano  agi  com- 
plete  non  potest,  nisi  etiam  seposita  sacramenti  ratione, 
infidelium  matrimonium  in  sua  relatione  ad  civilem  pote- 
statem  spectetur.  Nos  vero  tum  in  hoc,  tum  in  priore  libro 
palam  professi  sumus  ipsum  infidelium   matrimonium  a 

civili  lege  quoad  vinculum  non  pendere,  nec  dirimi  pos- 
se  :  sed  modo  plenius  atque  directe  haec  sententia  vin- 
dicanda  est. 

Haud  ignoro  plerosque  sive  theologiae  moralis  insti- 
tutores ,  sive  iuris  utriusque  interpretes  communi  pene 
calculo  docere  posse  principes  infideles  suis  legibus  irrita 
facere  infidelium  subditorum  coniugia  (1).  Immo  nonnulli 
adeo  progressi  sunt,  ut  ius  istud  infidelibus  principibus 
tribuerint  in  suos  etiam  subditos  fideles  (2).  Exinde  vero 
collegerunt  veluti  corollarium  in  suo  contentum  theoremate 
etiam  principes  fideles  hac  frui  potestate  in  fideles  subdi- 
tos ;  etsi  postea  concedant  posse  hoc  illis  ab  ecclesia  ius 
adimi  ac  sibi  soli  vindicare;  aut  saltem  principes  fideles 
pro  sua  erga  ecclesiam  pietate  hoc  ius  in  ecclesiae  favo- 
rem  cessisse,  ut  suo  loco  vidimus  (3). 

Fateor  me  numquam  potuisse  huic  sententiae  acquie- 
scere ;  scilicet  de  iure  seu  auctoritate  principum  infidelium 
sanciendi  leges  quibus  suorum  subditorum  infidelium  con- 
iugia  nulla  redderentur.  Multo  vero  minus  potui  animum 
adiicere  ceteris  recensitis  sive  theologorum  sive  iurispe- 
ritorum  placitis ,  ut  ex  huius  lucubrationis  decursu  facile 
colligi  potest.  Postquam  vero  animadverti  abusum  istius- 
modi  sententiae  ex  parte  tot  regalistarum  ac  pseudo-po- 
liticorum ,  magis  iugiter  ac  magis  eam  aversatus  sum. 

(1)  Sanchez  De  matrim.  lib.  VII.  disp.  III.  n.  5.  Scbmatzgrueber  Ius  can. 
lib.  IV.  tit.  1.  Desponsal.  n.  364.  Carriere  De  matr.  part.  III.  n.  349  seqq.  Qui 
recensent  alios  auctores  pro  hac  sententia. 

(2)  Sanchez  loc.  cit.  n.  7.  ubi  aperte  scribit:  «Id  vero  monuerim,  fideles 
subditos  infidelibus  principibus,  utpote  qui  eorum  oppida  inhabitant,  adstringi 
legibus  eorum  instis  irritantibus  matrlmonium  in  omnibus  iis  casibus,  in  quibus 
ad  alias  eorum  leges  tenentur.  Quare  si  cum  eo  dirimenti  impedimento  contra- 
hant ,  erit  nullum  matrimonium.  Quia  ratio  sacramenti  superaddita  matri- 
monio  fidelium,  non  impedit  in  principibus  potestatem  impedimenta  dirimentia 
statuendi.»  Quam  abusi  sint  Sanchezii  auctoritate  non  pauci  recentiores,  satis 
notum  est. 

(3)  Iterum  Sanchez  loc.  cit.  n.  2.  Id  ipsum  docet  Drouin  De  re  sacram. 
lib.  IX.  cap.  I.  §.  II.  Dico  2  et  3.  aliique  passim,  qui  id  inferunt  ex  generali 
principio  de  insita  principatui  auctoritate  in  matrimonia. 

Ne  tamen  quispiam  mihi  succenseat  quasi  velim  ci- 
vilem  potestatem  ultra  debitum  coercere,  nonnulla  veluti 
lemmata  hic  subiiciam,  quae  patefacient  me  Caesari  il- 
lud  reddere  quod  Caesaris  est. 

Ac  primo  facile  assentior  leges  principum  etiam  infi- 
delium ,  quae  sancitae  fuerint  in  commune  societatis  bonum 
quaeque  non  adversentur  sive  iuri  naturali  sive  divino, 
obstringere  subditos  in  conscientia ,  adeo  ut  isti  nequeant 
illas  sine  peccato  infringere.  Hoc  enim  aperte  docet  Apo- 
stolus  generalibus  illis  verbis :  «Omnis  anima  potestatibus 
sublimioribus  subdita  sit.  Non  est  enim  potestas  nisi  a 
Deo :  quae  autem  sunt,  a  Deo  ordinatae  sunt.  Itaque  qui 
resistit  potestati ,  Dei  ordinationi  resistit.  Qui  autem  re- 
sistunt ,  ipsi  sibi  damnationem  acquirunt...  Ideo  necessi- 
tate  subditi  estote  ,  non  solum  propter  iram  ,  sed  etiam 
propter  conscientiam.  Ideo  enim  et  tributa  praestatis — 
Reddite  ergo  omnibus  debita:  cui  tributum  tributum ;  cui 
vectigal ,  vectigal ;  cui  timorem  ,  timorem ;  cui  honorem , 
honorem  (4).  »  Quibus  consonant  quae  habet  Apostolo- 
rum  Princeps  (5) :  Et  ante  omnes  Christus  Dominus  di- 
cens :  «  Reddite  ergo  quae  sunt  Caesaris  Caesari ,  et  quae 
sunt  Dei  Deo  (6) .  »  Sermo  porro  in  his  est  de  princi- 
pibus  infidelibus. 

Secundo  et  illud  ultro  profiteor  vim  suam  horum  prin- 
cipum  leges  habere  non  modo  quum  aliquid  decernunt  iuxta 
legem  naturalem  ac  divinam  ,  verum  etiam  cum  aliquid 
sanciunt  quod  sit  praeter  legem  naturalem  ac  divinam 
positivam ,  quae  profecto  non  pauca  sunt ,  quot  nempe 
utraque  lex  nec  praecipit  nec  vetat. 

Immo  tertio  addo  posse  principes  infideles  contractus 
qui  adversentur  publico  ac  sociali  bono  rescindere,  con- 

■ 

(4)  Rom.  XIII.  1-7. 

(5)  I.  Petr.  II.  13. 

(6)  Matth.  XXII.  21. 

ditionesque  apponere ,  quae  nisi  serventur ,  reddantur  nulli , 
seu  nullius  effectus  actus  subditorum,  ut  patet  in  con- 
tractibus  pupillorum  sine  tutorum  consensione,  in  testa- 
mentis  aliisque  id  genus,  quibus  ius  romanum  redundat(7), 
Quin  etiam  ,  ut  ad  rem  propius  accedam ,  quarto  et 
id  libenter  tribuo ,  posse  principes  infideles  subditis  suis 
infidelibus  illa  pmnia  circa  nuptias  praecipere,  quae  in 
bonum  societatis  ,  et  ad  publicam  morum  bonestatem  con- 
ducunt.  In  quem  finem  non  solum  yossunt  prohibere  nuptias 
quas  noxias  habent,  sed  praeterea  decernere  poenas  in 
legum  ,  quae  connubium  attingunt  transgressores  ,  eosque 
privare  civilibus  effectibus  ipsius  connubii,  eosque  ut  in- 
nuptos  habere. 

.}af,,Quibus  admissis  ,  quae  certa  ac  ineluctabilia  sunt,  ad 
yiriculum  quod  attinet  coniugale ,  seu  nexum  quo  contra- 
hentes  foedere  perpetuo  iunguntur,  longe  verisimilius  cen- 
seo  principes  infideles ,  etiam  in  subditos  suos  infideles 
nullum  prorsus  ius  habere,  -nullaque  frui  auctoritate,  ex 
qua  fiat  ut  valide  aut  invalide  coniugium  contrahant.  Ar- 
bitror  nullius  vis  leges  esse ,  si  quas  tulerint ,  ad  infir- 
manda  coniugia ,  si  illas  excipias  quae  ipsum  confirmant 
naturae  ius ,  seu  qujbus  vetant  aut  irritant  illas  ipsas  nuptia- 
les  coniunctiones  quae  iam  nullae  ac  irritae  forent  lege 
ip^ajUaturali ,  aut  divina.  Qua  in  hypothesi  haud  irritae 
eiusmodi  nuptiae  redderentur  vi  civilis  legis ,  sed  legis 
naturae  ,  aut  divinae  (8) . 
. 

(7)  Cf.  Biner  Apparatus  evuditionis qd  iurisprudentiam ,  part.  I.  Deiure 
in  aenere,  cap.I  seqq.  Quamquam  non  desint  theologi,  qui  id  aut  in  dubium 
revocent ,  aut  omnino  negent.  Cf.- apud  card.  De  Lugo  De  iuslitia  et  iure,  disp.  VII. 
secjL.I.  et  De  contractibus  in  genere,  disp..XXII.  sect.  IX.  item  Lessium  De  con- 
tract.  in  generer  lib.  2.  c.  17.  Dubit.  IV. 

(8)  Quemquam  et  illud  animadvertere  praestat  incertam  esse  principum 
iuris  naturalis  interpretationem  ;  nec  enim  ipsi  infallibilitate  fruebantur ,  immo 
saepe  etrarunt  in  huius  naturalis  legis  interpretatione ,  et  quidem  gravissime;  in- 
terdum  enim  censuerunt  aliquod  adversari  legi  naturae ,  nec  tamen  adversaba- 
tur ;  interdum  aliquid  conforme  eidem  legi  iudicarunt,  quod  tamen  constat  ipsi 

Argumenta  pro  hac  doctrina  ad  tria  praecipuc  revoco, 
prout  eam  specto  primo  relate  ad  Deum ;  secundo  relate 
ad  Principes;  tertio  relate  ad  matrimonii  naturam.  Haec 
singillatim  enucleare  iam  adgredior  maiori  qua  potero  per- 
spicuitate. 

Atque  ut  a  Deo  ordiar ;  certum  est  Deum  ipsum ,  ut 
alias  saepe  adnotavimus ,  instituisse  coniugium  ante  pro- 
toparentum  lapsum,  duasque  praecipuas  unitatis  atque  in- 
dissolubilitatis  proprietates  coniugio  affinxisse.  Quo  facto 
ostendit  vindicasse  sibi  eiusmodi  connubialem  unionem  ante 
cuiusvis  publicae  societatis  conventionem.  Gum  igitur  ex 
iure  divino  positivo  sit  anterior  coniugalis  contractus  qua- 
libet  sociali  constitutione ,  quovisque  piyili  consortio,  pa- 
tet  societatem  seu;  principes  civiles  vinculum  coniugaloy 
ex  quo  velut  ex  fonte  connubialis  exurgit  societas  dima- 
nat   attingere   haud   posse  utpote   rem  prorsus    divinam. 

Sane  Deus  tum  in  lege  naturae , ;  tum  in  lege  scripta , 
tum  in  lege  denique  evangelica  intimum  hoc  coniugum 
vinculum  moderatus  est ,  ordinavit,  rexit.  Siquidem  Deus 
ipse  leges  sancivit,  quibus  legitimum  haberetur. 

adversari.  Quod  innumeris  prope  exemplis  tum.exi  Jegibus  antiquiarum  legisla- 
torum,  tum  ex  ipso  iure  romano  demonstrarj  facile  posset ;  praesertim  circa 
connubiale  foedus,  circa  divortia  efc.  A  qiionam  san.e  principes  constituti  sunt 
interpretes  et  iudices  iurisnaturalis?  Poterantitaqueerrare  prinoipes,  proutreipsa 
saepe  errarunt,  quemadmodum  potuerunt  errare  privati,  saepiusque  erraruut. 
Vel  jpsa  inficlelitas,  idololatria, .  pojytheisrnus  nonne  advecsajvtur  legi  naturae? 
Nonne  pnsmant  cum  recta  ratione  ?  Attameii  et  principes  et  suhditi  turpiterMn 
illis  halliu-inali  sunt ,  perinde  ac  iu  .foccundis  consecutionibus ,  quae  ex  idolo- 
latria.promanant.  Quid  igitur  nohis  nonnulli  ohtrudunt  necessitatem  ,alicuius 
interpretis  airrhentfci  legis  nainrae  ih  malrirhoniorum  negotio,  ut  cvincant  prin- 
cipibus  ihiidelihus  ius  convenire  jn  vinculum  eoniugale  ? 

Hoc  vero  dictum  est,  ut  aiunt,  ad  hominem,  nec  enim  inficiamnr  prin- 
cipes  ,  quamvis  infallihilitate  praediti  non  sint  in  legis  naturalis  intcrpretatiohe, 
posse  leges  condere  ad  ea  determiuanda ,  quae  a  iure  nalurali  aut  divino  de- 
terminata  non  sunt ,  neque  adest  ecclesia,  ad  salutem  rcipuhlicae.  ltaque  illud 
unum  refellere  intendimus,  quod  aliqiii  afferunt  ad  adstruendurn ,  ut  diximus, 
ius  principum  in  matrimonii  vinculum.  <    ^0** 

Cf.  Martin  De  matrim.  part.  II.  n.  74. 

Haud  me  latet  reponi  posse,  Deum  matrimonii  natu- 
ram  proprietatesque  determinasse ,  at  simul  aliquid  quod 
ad  ipsum  vinculum  refertur,  indeterminatum  legi  reli- 
quisse ,  adeoque  principem  nihil  quidem  statuere  posse 
contra  id  quod  divinitus  sancitum  est  ,  at  suis  legibus 
aliquid  posse  addere  ,  ac  naturalem  libertatem ,  ut  in 
aliis,  ita  etiam  in  matrimoniis  iungendis  restringere.  Iam 
vero  eo  ipso  quod  Deus  quaedam  indeterminata  reliquit , 
necessaria  esse  videtur  publica  auctoritas  quae  saltem  de- 
terminet  ac  definiat  ea  quae  naturali  lege  non  satis  constant. 
Quis  enim  determinet  quinam  gradus  consanguinitatis  , 
quivis  error  vel  consensus  defectus  matrimonium  dirimat? 
Num  privatus  quisque?  Id  nemo  dicet:  ergo  ad  auctorita- 
tem  publicam  pertinere  divino  iure   dicendum  est. 

At  facilis  responsio.  Duplex  enim  vel  ab  ipsohumanae 
societatis  initio  divinitus  constituta  est  auctoritas ,  sacra 
et  civilis ;  et  ipsa  rei  natura  postulat  ut  hominum  socie- 
tas  duplici  hac  auctoritate  regatur.  Iam  vero  matrimonii 
vinculum ,  ut  res  natura  sua  sacra  et  spiritualis ,  nulla- 
tenus  ad  civilem ,  sed  ad  sacram  auctoritatem  spectat. 
Si  quod  ergo  Deus  indeterminatum  reliquit ,  si  qua  ulterior 
necessaria  sit  legislatio,  quae  non  meros  civiles  matrimonii 
effectus,  sed  ipsum  vinculum  afficiat,  id  omne  natura  sua 
pertinet  ad  sacram  illam  auctoritatem ,  quae  Dei  nomine  sa- 
crum  ac  religiosum  matrimonii  contractum  moderetur,  adeo- 
que  omnis  legislatio  de  matrimonii  vinculo  aDeo  ipso  sive  im- 
mediate  sive  mediate,  per  sacram  auctoritatem  proficiscitur. 

Ad  haec  accedit,  quod  Deus  in  coniugii  institutione 
adumbrare  sibi  proposuerit,  immovero  etiam  significare 
futuram  Divini  Verbi  sui  incarnationem  ,  uti  declarat 
Apostolus  (9).  Hinc  illud  ut  signum  sacrum  rei  sacrae 
instituit,  quocirca  a  nulla  humana  potestate  attingendum. 
Hoc  vero  signum  in  vinculo  praecise  constitit  seu  nexu, 

(9)  Ephes.  V. 

quo  duo  coniuges  unum  inter  se  fiunt  inseparabili  prorsus 
ratione,  prout  inseparabilis  coniunctio  facta  est  Verbi  cum 
assumpta  humanitate.  Quod  quidem  expressum  est  illis 
verbis:  et  erunt  duo  in  carne  una  (10).  Quomodo  igitur 
poterunt  principes  sacrum  hoc  signum  suis  legibus  attin- 
gere,  ut  auctoritate  sua  validum  aut  irritum  faciant? 

Praeterea  a  Deo  ordinatum  est  coniugium  ad  procre- 
andos  homines ,  viventes  scilicet  sui  ipsius  imagines ,  qui 
fierent  aliquando  haeredes  coeli  et  incolae  supernae  illius 
civitatis  cuius  fundamenta  non  homo  sed  Deus  ipse  po- 
suit  (11).  Quum  proinde  ad  finem  adeo  sublimem,  seu 
supernaturalem  Deus  primario  saltem  direxerit  suam  hanc 
coniugii  institutionem  in  ipso  statu  paradisiaco ,  profecto 
dependentem  eam  minime  effecit  ab  hominum  potestate  ac 
arbitrio ,  ita  ut  ipsi  possent  legibus  suis  Dei  opus  aliqua 
ratione  evertere  aut  labefactare ,  atque  ipsius  firmitas  aut 
inanitas  ab  hominis  voluntate  penderet,  tamquam  res 
politicae  potestati  subiecta. 

Sive  igitur  spectemus  coniugii  institutionem  a  Deo  fa- 
ctam  eiusque  moderationem ;  sive  arcanum  mysterium 
quod  in  eius  institutione  Deus  adumbravit;  sive  demum 
finem  supernaturalem  ad  quem  illud  ultimo  destinavit , 
patet  omnino  voluisse  Deum ,  ut  illud  ab  humana  volun- 
tate  ac  potestate  nullo  prorsus  modo  penderet,  ac  pro- 
inde  nullum  principem  potestatem  habere  in  illius  valo- 
rem  aut  infirmitatem.  Et  haec  quidem  ex  parte  Dei. 

Ex  parte  Principis  id  ipsum  efficitur;  nimirum  prin- 
cipes  generatim  suis  legibus  vinculum  attingere ,  ac  no- 

(10)  Hoc  perbelle  Moyses  passim  insinuat  dum  in  legibus  divinitus  datis,non 
alia  pbrasi  uti  consuevit  ad  significandum  maritum  et  uxorem  quam  voce  Tu. 
Ex.  gr.  Deut.  V.  14.  «  Non  facies  in  eo  ( die  sabbati )  quidquam  operis  tu  et  filius 
tuus  et  filia,  servus  et  ancilla  etc»  XII.  18.  «Comedes  ea.../uet  tilius  tuus  et 
filia  tua  et  servus  etc»  Levitic  XXV.  6.  «  Erant  vobis  in  cibum  Tibi  et  servo 
tuo  etc«  Et  ita  porro  quasi  nempe  ageretur  de  una  eademque  persona  cum  agitur 
de  viro  et  uxore. 

(11)  Hebr.  XI.  10. 

minatim  impedimenta  dirimentia  constituere  non  posse 
Nam  potcstatis  civilis  obiectum  est  bonum  commune  sub- 
ditorum  prout  cives  sunt  et  membra  societatis  cui  potestas 
ipsa  praeest ,  quamque  regit  ac  moderatur.  Totum  idcirco 
eiusmodi  obiectum  externum  est,  non  autem  internum  ac 
individuale,  quod  ab  humano  principatu  nec  directe  neque 
indirecte  potest  attingi  ,  utpote  humanae  directionis  inca- 
pax ,  cum  soli  Deo  atque  conscientiae  pateat.  Hinc  leges 
mere  humanae  poterunt  quidem  actus  externos  civium  re- 
lationesque  sociales  civium  sive  inter  se ,  sive  cum  prin- 
cipe  ipso  afficere ;  poterunt  quae  publicam  aut  privatam 
morum  honestatem  ,  quietem  ac  tranquillitatem  felicita- 
temque  temporalem  subditorum  attingunt  promovere,  atque 
amoliri ,  quae  illis  adversantur ;  poterunt  in  delinquentes 
poenis  animadvertere,  ac  si  quae  alia  sunt  huiusmodi.  Intra 
hunc  cyclum  tota  coarctatur  humana  potestas ;  extra  ipsum 
iam  non  poterit  excurrere ,  quia  materia  se  subtrahit  illius 
obtutui ,  nec  humanarum  legum  obiectum  esse  potest  (1 2) . 
Iam  vero  coniugii  vinculum  unde  oritur  societas  con- 
iugalis  totum  internum  est,  atque  ad  conscientiae  forum 
unice  spectat ;  ab  actu  mere  interno  voluntatis  enascitur, 
cui  nulla  humana  potestas  ,  si  desit ,  supplere  potest ,  ut 
in  caeteris  contractibus  rerum  externarum ,  quae  humanae 
dispositioni  et  auctoritati  subesse  possunt,  cuiusmodi  ex. 

(12)  Cf.  Biner  op.  et  loc.  cit.  p.  I.  c.  I.  q.  5.  concl.2.  ubi  intercetera  scribit: 
"IDisparitas  desumenda  est  ex  fine  utriusque  potestatis,  ecclesiasticae  scilicetet 
politicae.  Illa  siquidem  pro  fine  habet  rectam  gubernationein  ecclesiasticae  reipu- 
blicae  in  ordine  ad  finem  supernaturalem ,  beatitudinem  nempe  aeternam :  ad 
quem  finem  actus  interni  cumprimis  opportuni  sunt  et  necessarii.  Finis  vero 
potestatis  et  iurisdictionis  politicae  est  recta  gubernatio  reipublicae  secularis  in 
ordine  adfelicem  eiusdem  statum  quoad  externa  procurandum  et  conservandum : 
nt  nempe  per  salubres  leges  pax  et  tranquillitas  civium  foveatur ,  administretur 
iuslitia,  neino  ab  altero  laedatur,  etsuum  cuique  tribuatur »  Quod  deinde  fuse 
prosequitur ,  solvitque  diflicultates  ,  quae  huic  principio  adversari  videntur ; 
ostenditque  nequc  directe  neque  indirccte  humanum  legislatorem  cum  extemis 
posse  actus  internos  praecipere  aut  prohibere.  Sufficere  vero  ei  consensum  internum 
in  contracta  iure  naturali  requiri  ne  contrahens  mentiatur,  ac  alterum  decipiat. 

gr.  essent  contractus  emptionis,  venditionis,  locationis, 
bonorum  pupillorum  ,  praescriptionis  ,  aliorumque  id  genus 
plurima ,  de  quibus  lex  decernere  valet  ob  commune  so- 
cietatis  bonum  (1 3) .  At  talis  non  est  actus ,  quo  quis  as- 
sentitur  ad  se  vinculo  connubiali  cum  altero  arcto  adeo 
nexu  coniungendum  ,  ut  exinde  unum  quadantenus  cum 
alio  efficiatur ,  tradendo  alteri  corporis  sui  cessionem ,  et 
vicissim  alterius  cessionem  acceptando  unde  iura  et  officia 
mutua  exoriuntur. 

At  adversarii,  missis  philosophicis  quaestionibus  circa 
obiectum  civilis  potestatis  ,  ad  historiam  matrimonialis  le- 
gislationis  provocant.  Frustra  ,  inquiunt ,  contenditur  ma- 
trimonii  vinculum  civilis  potestatis  obiectum  esse  non  pos- 
se :  contra  factum  argumenta  nil  valent.  Iam  vero  factum 
est  monumentis  omnigenis  iurisprudentiae  consignatum  , 
paganos  principes  consuevisse  leges  ferre  ,  quae  matri- 
monii  vinculum  attingerent,  conditionesque  statuisse,  qui- 
bus  deficientibus  irrita  prorsus  ac  nulla  essent  coniugia, 
seu  aliis  verbis  impedimenta,  quae  nos  dirimentia  Yoca- 
mus ,  principes  suis  legibus  constituisse. 

Dt  huiusmodi  difficultas  penitus  evertatur,  nos  repo- 
nimus  principes  suis  legibus  quibus  adversarii  tantopere 
fidunt ,  matrimonia  non  modo  non  irritasse ,  sed  neque 
in  animo  id  habuisse  ,  neque  tentasse. 

Sane:  illud  infideles  principes  efficere  non  potuerunt, 
immo  nec  tentare ,   cuius  nullam  habebant  ideam.  Defi- 


(13)  Id  patet  ex  disparitate  ingenti,  qnae  intercedit  inter  ceteros  contractus, 
et  coniugium.  Illi  enim  sunt  omnino  temporales,  nec  per  se  ad  bonum  hominis 
spirituale  spectantes,  quique  nullo  iure  divino ,  sed  ab  hominibus  tantum  sunt 
instituti ,  secus  ac  sit  foedus  connubiale,  ut  vidimus.  Adeoque  potest  plura  prin- 
ceps  decernere  circa  illos  contractus  ac  etiam  irritos  facere  utpote  potestati  eius 
obnoxios ,  ad  commune  bonum ,  ad  iustitiam  et  aequitatem  servandam ,  non 
autem  idipsum  potest  circa  matrimonium ,  quod  et  in  se  et  ratione  finis  al- 
tioris  longe  ordinis  est,  ut  passit  a  princip«  quoad  eius  substantiam  attingi. 
Cf.  Martin  op.  cit.  n.  213. 

ciente  enim  idea  quidpiam  fieri  nequit  aut  tentari.  Porro 
haec  idea  irritationis  vinculi  coniugalis  destituti  omnino 
erant  principes  infideles.  Haec  enim  idea  de  irritatione 
foederis  coram  Deo  et  in  foro  conscientiae  tota  christiana 
est.  Veteres  ne  suspicati  quidem  aliquando  sunt ,  aliquem 
actum  conscientiam  maculare  ac  sontem  coram  Deo  effi- 
cere ,  qui  eum  poneret  et  quidem  occulte  ,  ex  eo  quod 
impingeret  in  legem  a  principe  sancitam.  Iam  vero  si 
exerceretur  connubium  quod  irritum  quoad  vinculum  est , 
profecto  omnes  hi  actus  totidem  essent  peccata ,  quae  reum 
illum  constituerent  qui  eos  poneret;  contra  vero  honesti 
ac  liciti  evaderent  si  vinculum  esset  legitimum.  Numquid 
de  hoc  cogitarunt  unquam  humani  legislatores?  Praeser- 
tim  cum  sub  paganismo  pervulgata  esset  persuasio  for- 
nicationem  per  se  licitam  esse ,  aut  saltem  indifferentem, 
ut  inter  ceteros  constat  ex  Epicteto  (14),  et  ex  eo  quod 
Apostolidebuerint  inter  cetera  neophytis  christianis  ex  gen- 
tilitate  fornicationem  interdicere  (15).  Porro  potuerunt  ne 
umquam  Principes  id  suis  legibus  irritantibus  praetendere, 
ut  fornicarii  redderentnr  actus,  qui  si  in  legitimo  fierent 
coniugio  liciti  essent  ac  matrimoniales  ?  Hoc  est  vere  ab- 
sonum  pro  illa  aetate ,  et  iuxta  notiones  seu  principia , 
quae  tunc  vigebant ;  si  igitur  principes  infideles  hac  idea 
carebant,  quomodo  potuerunt  leges  condere  quibus  nul- 
lum  nuptiale  vinculum  redderetur?  Concludendum   igitur 


(14)  Enchirid.  cap.  XLIII.  vel  iuxta  ed.  Firm.  Didot  cap.  XXXHI.  n.  8.  in 
quem  loc.  Cf.  Simplicii  Commentar.  Idem  constat  de  Socrate,  apud  Xenophon- 
tem,  Memorabilium  lib.  III.  c.  II.  qui  Theodotam  erudiebat  meretricem  ad  apte 
riros  alliciendos.  Id  ipsum  patet  ex  Terentio  in  Adelph.  I.  2.  21  seq.  Cf.  Spen* 
cerum,  lib.  I.  p.  743.  Scbwarzium  in  Dissert.  De  Comissation.  vet.  Altorf.  1744. 
§.  10.  11.  Albertium  ad  Rom.XIlI.  13. 

(15)  Act.  XV.  20.  In  quem  loc.  Cf.  Cornel.  a  Lapide.  Kuinoel  Comment.  in 
lib.  N.  J.  historic.  Lipsiae  1827.  toI.  IV.  ed.  sec.  aliosque  interpretes  passim 
siTe  calbolicos  sive  protestantes,  qui  omnes  in  eo  conveniunt  ideo  datum  ab 
Apostolis  boc  decretum  novis  ex  gentilitate  christianis  esse,  quod  ethnici  nullum 
in  fomicatione  peccatum,  saltcm  grave  agnoscerent. 

est  principes  infideles  neque  leges  sanxisse  ad  vinculum 
irritandum ,  neque  id  efficere  potuisse. 

Verum,  si  ita  est,  dicet  quispiam  ,  quo  tandem  ten- 
debant  tot  illae  veterum  leges  quibus  matrimonia  nulla 
declarabantur  ?  Quid  fiet  de  iurisprudentia  romana ,  in 
qua  non  pauci  tituli  de  nuptiis  reperiuntur? 

Eo  unice  tendebant ,  ut  coram  lege  haberentur  uti  nulla 
et  illegitima  coniugia,  perinde  ac  si  nunquam  fuissent  cele- 
brata.  Ita  contrahentes  puniebantur,  effectibus  civilibus 
destituebantur ,  proles  ut  illegitima  habebatur,  iure  non 
fruebatur  haereditatis  ,  aliisque  privabatur  bonis.  Scilicet 
afficiebant  principes  legibus  suis  coniugium  mere  civile,  uti 
nunc  solet  nuncupari,  quoad  suos  externos  effectus;  at  nulla 
ratione  vinculum  ipsum  attingebant,  ita  ut  in  se  matrimo- 
nium  sive  validum  redderent ,  sive  invalidum.  Ad  eum 
nempe  modum ,  quo  nunc  etiam  in  nonnullis  legislationibus 
christianorum  matrimonium  ,  praescindendo  ab  actu  reli- 
gioso,  prout  loquuntur,  coram  lege  legitimum  aut  illegi- 
timum,  legale  aut  illegale,  validum  aut  invalidum  dici 
solet.  Verum  hoc  non  officit,  quominus  in  interiori  conscien- 
tiae  foro  aliquod  coniugium  ,  quod  nullum  seu  irritum 
respectu  legis  habetur ,  validum  in  se  verumque  sit  con- 
iugium ,  ac  viceversa  irritum  prorsus  sit  ac  invalidum 
illud  ipsum  coniugium  ,  quod  legitimum  ac  validum  est 
respectu  legis  civilis. 

Quod  si  forte  in  ipso  conscientiae  foro  irrita  quandoque 
fuerunt  connubia  quae  a  civili  lege  vetabantur,  id  non 
accidit ,  ut  paulo  ante  admonuimus ,  vi  civilis  legis ,  sed 
vi  legis  naturalis  quam  civilis  lex  declarabat  atque  sancie- 
bat(16);at  irrita  non  fuissent  connubia,  si  ea  impedimenta 
non  fuissent  simul  naturalia ,  sed  mere  civilia.  Nulla  haec 
coniugia  etiam  fuissent,  etsi  lex  civilis  ea  non  prohibuisset. 

(16)  Recolenda  tamen  sunt  quae  paulo  anle  animadvertimus  circa  hanc 
declarationem. 

II  29 

Quod  si  hae  leges  aliquam  vim  in  vinculum  iuxta 
aliquos  habere  potuerunt  ,  id  solum  ad  summum  con- 
cedi  posset,  quatenus  principes  eas  leges  tulerunt ,  non 
tam  ut  civiles  principes,  quam  ut  pontifices  ac  sacerdo- 
tes  in  persona  principis  supremi ,  quia  dignitas  sacerdo- 
talis  seu  pontificia  regio  ac  imperiali  culmini  saepe  con- 
iuncta  fuit ,  et  quadantenus  in  unum  coaluit:  coniugium 
vero  ex  universali  quadam  traditione  tamquam  aliquid 
sacrum  ac  religiosae  auctoritati  obnoxium  habitum  fuit , 
adeoque  legislatio  ,  potissimum  de  matrimonio ,  sacerdo- 
talis  esse  consuevit  penes  persas  ,  aegyptios  ,  nec  non 
penes  romanos  (1*7).  At  principes,  prout  principes  politici 
sunt  nullam  relate  ad  matrimonii  vinculum  ,  et  ad  impe- 
dimenta  dirimentia  potestatem  unquam  habuerunt.  Haec 
quidem ,  etsi  in  abstracto ,  ut  aiunt ,  spectata  veritatem 
habere  videantur,  in  concreto  nihilominus  si  res  spectetur, 
non  paucis  subsunt  difficultatibus ;  ut  enim  postea  vide- 
bimus,  principes  infideles  cum  falsam  ac  superstitiosam  re- 
ligionem  profiterentur  cuius  sacerdotio  fungebantur,  non 
poterant  vi  ipsius  pontificatus  has  leges  quae  vim  haberent 
circa  coniugium  condere ,  neque  putandum  est  Deum  his 
falsis  sacerdotibus  ac  pontificibus  auctoritatem  suam  com- 
municare,  illosque  constituere  legis  naturalis-divinae  inter- 
pretes  et  organa ,  ut  decernant  matrimonia  quoad  vinculum 
valida  aut  nulla.  Eo  vel  magis  quod  saepe  honestaverint 
sive  coniugia  sive  divortia ,  quae  nulla  ratione  cum  lege 
naturali  ac  divina  cohaererent.  Ut  alia  praetermittam  quae 
paulo  ante  attigimus  de  idea  qua  ipsi  destituti  erant,  ut  id 
efficere  voluerint  aut  potuerint. 

Frustra  vero  aliquis   opponeret  principes    saltem  in- 

(17)  Praeler  documenta  quae  in  hanc  rem  superius  exhibuimus,  Cf.  Von 
Moy  in  op.  german.  cui  titulus  latine  Historia  iuris  matrimonialis  christiani. 
Regensburg.  1833.  pag.  3  seq.  Jtem  Hotomannum  De  titu  nupt.  c.  5.  in  Graevii 
tkes.  antiquit.  roman.  tom.  VIIJ. 

dirccte  ac  remote  hanc  potestatem  habere,  quatenus  red- 
dere  possent  subditos  suos  inhabiles  ad  assensum  prae- 
bendum  contractui  nuptiali  a  lege  vetito ,  prout  ecclesia 
in  iconcilio  tridentino  inhabiles  ad  contrahendum  eos  ef- 
fecit,  qui  clandestine  coniugia  sua  inirent.  Frustra ,  in- 
quam,  id  quispiam  opponeret;  nam  princeps  civilis  non 
potest  inhabiles  reddere  contrahentes  subditos  nisi  in  or- 
dine  civili  ac  sociali,  ut  principatus  natura  exposcit,  prout 
inhabiles  reddit  pupillos  sine  consensu  tutoris  ,  filiosfami- 
lias  sine  consensu  patris ,  uxores  sine  consensu  mariti 
ad  cohtractus  quosdam  ineundos.  Qui  proinde  si  quidpiam 
attentarent ,  nihil  efficerent  ob  eiusmodi  inhabilitatem ,  nec 
tenerentur  in  conscientia  pacta  servare,  quia  subiecta  ma- 
teria  id  patitur,  quac  principi  obnoxia  est  (18).  Contra 
vero  quum  contractus  nuptialis ,  utpote  sui  generis ,  ex 
saepius  dictis  ,  principi  minime  obnoxius  sit ,  nequit  is 
inhabiles  subditos  sibi  commissos  efficere  ad  illum  ineun- 
dum ,  nec  eapropler  potest  vinculum  impedire  aut  solvere 
sed  unice  potest  effectus  externos ,  civiles  ,  sociales  attin- 
gere  eiusdem  connubialis  contractus ,  qui  ad  principem 
spectant  (19). 

Quod  si  ecclesia  inhabiles  in  concilio  tridentino  fide- 
les  effecit  ad  contrahendum  clandestine  matrimonium,  ideo 
est ,  quia  contractus  est  materia  proxima  sacramenti  a 
qua  re  non  distinguitur,  eodemque  actu  fit  contractus 
ac  sacramentum,  seu  clarius  etiam ,  contractus  est  ipsum 
sacramentum.  Cum  vero  a  Christo  ecclesia  potestatem  ac- 
ceperit  plenam  in  sacramentorum  administratione ,  iurc 
potuit  attingere  contrahentes  in   ordine  ad    sacramentum 

(18)  Salteni  ex  communi  sententia  unacum  excentionibus  quas  tlieologi  ap- 
ponere  solent.  Cf.  Lugo  et  Lessium  loc.  cit. 

(19)  Cum  principum  legesintra  ambitum  potestatis  sibi  propriae  in  conscien- 
tia  subditos  obligent;  si  subdili  nuplias  inirent  conlra  legis  praescriptum,  utiquc 
peccarent,  si  Ieges  iustae  sint,  nupliae  eiunt  illicitae,  sed  tamen  validae. 

•  * 

cosque  ineptos  ad  legitimum  consensum  praebendum  e£- 
ficere.  Praeterea  potestas  ecclesiae  se  se  ad  forum  con- 
scientiae  protendit ,  interioresque  voluntatis  actus  ,  eosque 
nullius  roboris  reddere  ad  sacramentum  conficiendum  , 
quod  civilis  princeps  praestare  nequit ;  principis  enim 
auctoritas  politica  est ,  ecclesiae  vero  divina ,  ac  Dei  no- 
mine  ac  voluntate  praecipit.  Exinde  patet  disparitas ,  quae 
inter  utramque  potestatem  interponitur  (20).  Quod  si  po- 
testas  principum  aliquo  vero  sensu  etiam  ex  Deo  est,  et 
si  iuxta  Apostolum  principe&Dei  nomine  imperant,  ut  ex  se 
patet ,  tota  hac  potestate  ipsi  fruuntur  in  ordine  suo,  nempe 
in  ordine  ad  bonum  politicum ,  et  externum  ,  seu  civile. 
Idipsum  ex  eo  patet  ,  quod  leges  civiles  iustae  etsi 
subditos  obligent  in  conscientia ,  non  inde  sequitur  illis 
legibus  eos  obstringi ,  quarum  obiectum  extra  principis 
seu  legislatoris  politici  ditionem  est ,  cuiusmodi  ,  ut  vi- 
dimus  ,  vinculum  est  coniugale.  Qui  proinde  sic  ratioci- 
naretur.  Subditi  etiam  infideles  tenentur  in  conscientia 
legibus  obsequi  principis  infidelis,  porro  inter  has  leges 
et  illae  commemorantur ,  quae  illegitimum  efficiunt  con- 
iugium ;  ergo  istorum  coniugium  nullum  ac  illegitimum 
evadet  etiam  in  conscientiae  foro  ;  perperam  ita  conclu- 
deret.  Nam  ille  qui  ita  dissereret  sophismate  uteretur  , 
permiscendo  leges  iustas  ,  quae  obligationem  pariunt  in 
conscientia  cum  lege,  quae  si  vinculum  ipsum  attingere 
tentaret ,  eo  ipso  esset  iniusta ,  quae  ultra  potestatis  ci- 
vilis  ambitum  excurreret.  Habita  ergo  ratione  potestatis 
principis  in  se  ,  inspectaque  natura  ac  indole  veteris 
legislationis,  constat  quod  proposuimus,  haud  inesse  prin- 
cipibus  infidelibus  ius  sive  generatim  vinculum  attin- 
gendi ,  sive  nominatim  constituendi  impedimenta  matri- 
monium  dirimentia  infidelium  subditorum  (21). 

(20)  Cf.  Biner  loc.  cit. 

(21)  Nec  obest  quod  nonnulli  reponunt  principum  leges  solum  prohiben- 
ies  fore  ineflicaces  ,  nisi  impedirent  ipsum  vinculum;  nam  praeterquam  quod 

Hoc  demum  ipsum  efficimus  spectata  matrimonii  ipsius 
intima  natura.  Siquidem  matrimonium  mere  naturale  in 
primordiali  perfectione  sua  aliud  non  est  quam  conventio 
in  qua  duo  individua  diversi  sexus  se  mutuo  obligant  ad  id 
quod  natura  exposcit  ad  liberorum  procreationem  ,  rectam- 
que  ipsorum  institutionem.  Iam  vero  eiusmodi  conventio 
prout  relationem  dicit  ad  statum  socialem  ,  ut  sit  licita 
atque  legitima  a  civili  etiam  auctoritate  dirigi  aliquatenus 
potest  ac  ordinari  ;  alioquin  mala  non  pauca  nec  levia 
exoriri  possent ,  quae  tranquillitatem  familiarum  ac  pu- 
blicam  perturbarent ,  publicaeque  honestati  multam  per- 
niciem  afferrent;  atque  hoc  sub  respectu  non  abnuimus 
posse  principes  leges  prohibentes  condere,  quae  tamen 
vinculum  non  attingant. 

Nam  vinculum  ipsum  suapte  natura  ita  sacrum  est 
sanctumque  ut  civilem  omnem  auctoritatem  excedat,  ha- 
bita  ratione  actus  quo  fit,  obligationum  quas  gignit ,  finis 
in  quem  tendit.  Haec  singillatim  enucleemus  oportet ,  ut 
veritas  thematis  nostri  magis  patefiat. 

Actus  quo  ipsa  conventio  fit  et  ex  quo  vinculum  exur- 
git ,  individualis  est  ac  liber  ,  seu  pendet  a  libera  vo- 
luntate ,  qui  nisi  sit  contra  naturae  legem  ,  involvatque 
turpitudinem  aliquam  vim  suam  habet  independenter  a 
quavis  politica  lege  quae  non  attingit  nisi  actus  externos , 
eosque  legi  obnoxios ,  non  autem  actus  internos ,  ut  paulo 
ante  animadvertimus.  Ecquis  enim  potest  ius  exercere  in 
voluntatem  liberam  ac  individualem ,  qua  decernitur  ali- 
quid  ac  eligitur  ad  bene  ,  honeste  beateque  vivendum  ? 
Quanam  ratione  civilis  princeps ,  qui  nulla  potestate  pollet 
in  domesticos  vitae  actus ,  efficere  poterit ,  ut  nullus  eva- 
dat  actus,  quo  se  quis  private  obstringit  ad  fidem  per- 

id  non  evincitur,  deberet  ostendi  graviora  incommodanon  sequi  ex  legibus  irii- 
tantibus,  quae  tamen  longe  praevalent  illi  incommodo  de  inefficacia  legum  tan- 
ftim  prohibentium  respectu  praesertim  nubentium. 

petuam  alteri  servandum  ad  prolis  procreationem  ?  Quo- 
modo  poterit  impedire  quominus  in  conscientiae  foro  le- 
gitime  utatur  facultate  se  cum  altera  matrimonialiter  con- 
iungendi  etiam  in  concupiscentiae  remedium?  Fac  ex.  gr. 
quendam  herum  velle  se  connubio  copulare  cum  ea  quae 
est  conditione  serva ;  et  quin  cum  ea  fornicetur  velle  po- 
tius  eam  ducere  in  uxorem ;  numquid  hic  se  coram  Deo 
reum  constituet  ac  irritum  inibit  coniugium  obnitente  prin- 
cipis  lege  positiva  ?  Numquid  tamquam  totidem  fornica- 
tiones  habendi  erunt  coniugales  actus  ,  qui  naturae  lege 
honesti  sunt?  Non  puto  quempiam  id  esse  dicturum.  Hac 
de  causa  tridentinum,  nativa  spectata  libertate,  nullaque 
iniecta  legum  mentione,  quae  a  principibus  sive  infide- 
libus  sive  fidelibus  latae  fuerint,  declaravit  rata  et  vera 
esse  matrimonia  ,  quamdiu  ecclesia  ea  irrita  non  fecit , 
quae  clandestine  contracta  fuerant  ante  decreti  sui  pu- 
blicationem ,  vel  contraherentur  inter  fideles.  Multo  igitur 
magis  ecclesia  ut  vera  habet  matrimonia ,  quae  inter  infi- 
deles  contra  quasvis  infidelium  principum  leges  contra- 
huntur,  prout  valide  contracta  habet  ac  recognoscit  con- 
iugia,  quae  invitis  parenlibus  ineantur ,  quin.ipsae  obstent 
fidelium  principum  leges. 

Accedit,  actum  quo  initur  coniugium  talem  esse  electio- 
nis  actum  ex  quo  pendet  totius  in  posterum  vitae  ratio ; 
at  in  re  tanti  momenti ,  quemadmodum  nequiret  legislator 
impedire  propositum  alicuius  virginitatem  servandi  ac  pro- 
fitendi  celibatum  ita  nec  impedire  potest  statum  coniuga- 
lem  per  quem  aliquis  consulere  vult  conoscientiae  suae  ac 
propagare  seipsum  ,  talemque  vitae  statum  amplecti  ad 
quem  ius  habet,  et  a  quo  tota  vitae  huius  felicitas  pendere 
censetur  (22).Ergo  spectata.actus  natura,  patet  principem 

(22)  Quemadmodum  principes  civiles  in  animum  ius  nullum  habent,  sic  ne- 
que  habent  in  corpus  snorum  subditorum,  ita  ut  isti,  quoad  procreationem,  ipsum 
alteri  tradere  non  valeant,  et  in  alienum  ius  acquirere.  Cf.  Martin  loc.  cit. 

infidelem  nulla  ratione  posse  suis  legibus  nativam  liber- 
tatem  ita  coercere,  ut  eius  actus  irriti  reddantur. 

Sed  non  minus  perspicue  idem  apparet,  si  ratio  ha- 
beatur  iurium  et  officiorum  quae  a  coniugio  dimanant. 
Huiusmodi  sunt  mutuum  dominium  in  coniugis  corpus  ad 
liberorum  procreationem  atque  in  concupiscientiae  reme- 
dium ;  mutua  fidelitas  in  hoc  dominio  sancte  servando ; 
mutua  dilectio ;  utriusque  contrahentis  conspiratio  ad  fa- 
miliae  regimen  ,  huius  conventionis  perpetuitas  aliaque  id 
genus  non  pauca.  Iam  vero  nisi  dicamus  civilem  potesta- 
tem  nullos  prorsus  limites  habere  quibus  coerceatur ,  quae- 
nam  hominum  iura  a  civili  auctoritate  erunt  immunia  , 
si  intimiora  etiam  coniugum  iura  servituti  humanarum 
legum  subdantur?  Quaenam  iura ,  quaenam  officia  exclu- 
sive  ad  sacram  potestatem  pertinebunt,  si  recensita  etiam 
iura  ac  officia  a  civili  potestate  dependeant? 

Demum  finis  coniugalis  contractus  eamdem  emanci- 
pationem  ,  ut  ita  loquar ,  a  civili  legislatione  evidenter 
exposcit.  Etenim  finis  praecipuus  coniugii  est  filiorum  pro- 
pagatio  atque  educatio ;  ast  utraque  non  more  pecudam , 
sed  ut  hominem  decet ,  scilicet  prout  honestas  ac  religio 
requirunt.  Humani  nimirum  coniugii  finis  natura  sua  ra- 
tionalis  est,  moralis  ac  religiosus.  In  ipso  etiam  naturali 
statu ,  seposita  sacramenti  ratione ,  matrimonium  ut  of- 
ficium  rationalis  naturae  non  eo  spectat,  ut  pecudum  more 
genus  hominum  quomodocumque  crescat ;  neque  eo  tan- 
tum,  ut  cives  patriae  procurentur  (23) ;  sed  eo  potissimum 

(23)  Hicesterror  fundamentalis  adversariortun ,  qui  consueverunt  tamquain 
principium  inconcussum ,  alque  evidens  axioma  assurnere,  matrimonium  a  na- 
tura,  ut  ipsi  loquuntur,  fuisse  institutum  ad  propag andam  societatem ;  hic. 
quidem  poterit  esse  unus  ex  iinibus  institutionis ,  si  lubet,  matrimonii,  sed  neque 
unicus  neque-  primarius  aut  praecipuus  est.  Finis  primarius  est  gignere  Deo  ado- 
ratores  et  lilios,  bonum  socictatis  est  subordinatum  fini  illi  primario.  Quocirc» 
peccant  in  sua  argumentatione  quoties  suppopunt  bonum  societatis  fincin  csse 
praecipuum  ac  unicuui  institutionis  coniugalis. 

ut  honeste  societas  ad  cum  tinem  quem  Deus  constituit , 
propagetur,  et  adoratores  veri  Dei  progignantur,  atque  ad 
honestatem  et  religionem  informentur.  In  ipso  itaque  na- 
turali  statu  coniugium  tum  ob  alia ,  tum  ratione  finis  san- 
cta  res  est  ac  religiosa ,  adeoque  sacrae ,  non  vero  civili 
auctoritati  obnoxia.  Itaque  civilis  potestas  poterit  leges  quan- 
doque  condere ,  quae  matrimonium  impediant  prohibeantque 
in  nonnullis  rerum  adiunctis  bonum  sociale  spectantibus ; 
at  leges  condere,  quae  matrimonium  in  se  dirimant,  quae 
vinculum  ipsum ,  quae  iura  et  officia  attingant  cum  ipso 
vinculo  conserta ,  hoc  nimirum  civilem  omnem  potestatem 
excedit ,  ipsa  etiam  spectata  matrimonii  indole  in  ordine 
tantum  naturali. 

Sed  ut  plenius  etiam  doctrina  haec  evolvatur ,  adver- 
timus  in  triplici  ordine  hanc  controversiam  de  potestate 
principis  infidelis  in  matrimoniura  spectari  posse :  primo 
in  ordine  supernaturali ,  deinde  in  ordine  mere  naturali 
qui  tamen  numquam  exlitit,  tertio  in  ordine  seu  in  statu 
naturae  lapsae  atque  corruptae  societatis  paganae ,  qui 
status  dici  debet  praeter  et  contra  rationalem  ac  religio- 
sam  hominis  naturam. 

In  ordine  supernaturali  ut  ex  revelatione  novimus  , 
matrimonium  ab  initio  divinitus  constitutum  fuit,  quo 
supernaturalis  hominum  societas  propagaretur  ad  Dei 
cultum  et  gloriam ,  atque  ad  supernaturalem  finem  edu- 
caretur.  In  huiusmodi  supernaturali  ordine  sacerdotalis 
etiam  auctoritas  divinitus  constituta  est,  atque  matrimo- 
nium  ad  eam  sacerdotalem  auctoritatem  semper  pertinuit. 
Scilicet  prius  patriarchale  sacerdotium  matrimonium  Dei 
nomine  gubernavit ,  rexitque ;  successit  deinde  legale  sa- 
cerdotium  ,  demum  ecclesia.  Absurdum  porro  est  quaerere 
an  matrimonium  in  hoc  supernaturali  ordine  principis  in- 
fidelis  potestati  subdatur. 

At  quid   dicendum   de  ordine    naturali  ?  Hic   quidem 

numquam  extitit ;  et  mere  est  hypotheticus  (24).  Tamen 
in  hoc  etiam  ordine  philosophia  docet  hominem  ac  so- 
cietatem  ad  cultum  unius  veri  Dei  ordinari ,  adeoque  prae- 
ter  civilem  ac  politicam  ,  adesse  etiam  debere  sacram 
quamdam  ac  religiosam  auctoritatem ,  quae  et  publicam 
honestatem  et  naturalem  religionem  tueretur.  Iam  vero 
matrimonium  huic  sacrae  auctoritati ,  non  autem  civili  ac 
politicae,  in  bypothetico  hoc  ordine  obnoxium  esse  deberet. 

Id  evincunt  argumenta  pleraque  ,  quae  nuper  attuli- 
mus  ,  matrimonium  spectando  in  se ,  relate  ad  principes  , 
ac  relate  ad  Deum :  pleraque  enim  ex  his  argumentis  ma- 
tnmonium  prorsus  philosophice  spectant ,  adeo  ut  vim 
habeant  suam  pro  quovis  ordine,  non  modo  supernaturali, 
sed  etiam  naturali  atque  hypothetico.  Ergo  in  hoc  etiam 
ordine,  si  forte  unquam  extitisset,  matrimonium  ut  res 
sacra  et  spiritualis  in  iis  quae  ad  vinculum  ipsum  et  ad 
honestatem  pertinent  religiosae  auctoritati  subiectum  fuis- 
set.  Supernaturalis  itaque  religio  non  aufert  principibus 
auctoritatem  in  matrimonium  quam  in  religione  naturali 
haberent ,  sed  ea  prorsus  caret  princeps  in  naturali  or- 
dine  ipso. 

Sed  quid  tandem  dicemus  de  potestate  principum  in 
societate  pagana ,  ubi  nulla  erat  vera  religio,  sed  foeda 
ubique  superstitio  dominabatur ,  adeoque  nulla  religiosa 
legitima  erat  auctoritas?  Si  historiam  consulimus,  in  ipsa 
etiam  societate  pagana  matrimonium  religiosae  potius  quam 
civilis  auctoritatis  obiectum  fuit.  Facto  quidem  ac  practice 

(24)  Hunc  statum  dicimus  hypolheticum ,  non  autem  realem,  nempe  in 
sensu  quod  aliquando  viguerit  status  aliquis  socialis  sine  quacumque  vera  aut 
falsa  revelatione.  Exploratum  enim  est  numquam  societatem  extitisse  de  facto 
sine  aliqua  vera  aut  ficta  revelatione ,  ut  omnis  historia  testatur.  Hoc  monere 
voluimus,  ne  quis  nos  contradictionis  argueret,  eoquod  paulo  ante  distinximus 
inter  statum  legis  naturalis ,  et  statum  legis  scriptae;  ille  enim  status  natu- 
ralis  legis  dicitur ,  non  quod  homines  non  regerentur  lege  divina  a  primordiis 
humanae  originis  data  ,  sed  per  oppositionem  ad  legem  mosaicam  tantum  , 
quae  litteris  consignata  est. 

ita  se  res  habuit ,  non  tamen  iure.  Quis  enim  dicat  sa- 
cerdotes  idolorum  Iunonis  puta  ac  Veneris  ceterorumque 
deorum  quos  pagana  superstitio  matrimonii  sanctitati  so- 
lemnitatique  praefecit  ,  aliquam  in  matrimonium  ipsum 
potestatem  legitimam  habuisse?  Attamen  universalis  praxis 
in  societate  pagana ,  ut  suprema  matrimonialis  legislatio 
ad  sacerdotium  pertineret,  antiquam  et  patriarchalem  hac 
de  re  traditionem  nativumque  ius  sacrae  auctoritatis  con- 
firmat.  Quod  si  in  societate  pagana  falsum  ac  illegitimum 
sacerdotium  ius  nullum  habuit  in  matrimoniale  vinculum , 
num  eodem  potita  est  civilis  auctoritas?  Practice  quidem 
principes  potissimum  ut  pontifices  seu  sacerdotes  summi 
sacra  sibi  iura  tribuere  potuerunt,  at  ex  dictis  patet  eos 
neque  ut  sacerdotes  falsarum  religionum  ,  neque  ut  civiles 
principes  sanctitatem ,  honestatemque  vinculi  attingere  po- 
tuisse.  Itaque  in  societate  pagana  impedimenta  vere  diri- 
mentia  nec  sacra  seu  superstitiosa  ,  nec  civilis  potestas 
constituere  potuit. 

Ast  si  ita  esset  ,  regerunt  adversarii ,  in  gravissima 
incideremus  incommoda ;  hac  enim  iii  hypothesi  infideles 
omni  prorsus  destituti  fuissent  atque  hodie  dum  destitue- 
rentur  auctoritate  publica ,  quae  definiret  saltem  impedi- 
menta  ipsa  naturalia ,  atque  idcirco  periclitaretur  honestas 
publica ,  potuisset  ac  posset  quispiam  pro  lubito  sibi  quam- 
cumque  in  coniugem  copulare  gravi  morum  ac  publicae 
honestatis  iactura ;  sine  directione  omnino  fuissent  ac  es- 
sent  in  negotio  omnium  maximo  ex  quo  etiam  publica  ac 
privata  felicitas  pendet;  quae  quidem  omniavidenturabsona 
atque  a  communi  ipso  sensu  aliena.  Sane  quanam  alia  de 
causa  corrupta  est  aetate  noachica  universa  terra,  nisi  quia 
defectu  legis  positivae  homines  «  acceperunt  sibi  uxores 
ex  omnibus  quas  elegerant  (25)?» 

(25)  Genes.  VI.  2. 

Adhaec,  aliaque  id  genus ,  quae  urgeri  possent,  pauca 
animadvertam.  Primo  nil  mirum  esse,  si  vera  amissa  re- 
ligione  ,  societas  tota  inordinata  sit ,  si  sanctitas  coniugii , 
si  publica  honestas  exlex  pene  ac  incerta  periclitetur.  Se- 
cundo  animadvertam  civilem  auctoritatem  potuisse  inter- 
dicere  ac  prohibere  sub  gravissimis  etiam  poenis  quomi- 
nus  nonnulla  inirentur  connubia  ,  ac  debuisse  praeterea 
externos  matrimonii  effectus  moderari ,  et  paganum  sacer- 
dotium  ,  quamvis  illegitimum,  practice  tamen  sibi  ius  ar- 
rogasse  in  coniugia,  et  in  publicam  honestatem.  Revera 
tum  summi  sacerdotes  ,  tum  principes  sive  iure,  sive  vi 
in  societate  pagana  non  pauca  circa  matrimonia  honeste 
sanxerunt  ,  quamquam  in  pluribus  erraverint ,  quemad- 
modum  constat  ex  pagana  legislatione  de  nuptiis  filiorum 
familias  ,  ac  servorum,  de  nuptiis  inter  consanguineos  , 
fratres  inter  ac  sorores  (26)  filium  ac  matrem  (27), ac  po- 
tissimum  in  legibus  de  drvortio  (28).  Sed  vitiosa  etiam 
legislatio  ac  tyrannica  quaedam  potestas ,  ac  religiosa  su- 
perstitio  minus  malum  eenseri  potest  quam  anarchia 
prorsus  exlex ,  atque  omnimoda  irreligio,  seu  atheismus. 
Advertam  denique  quod  si  in  societate  pagana  potestas  ci- 
vilis  aliquid  potuit  ultra  id  quod  rerum  natura  ac  rectus 
ordo  postularent,  id  ex  accidenti,  atque  ex  defectu  legiti- 


,--» TTI.       ,  .       .. 

(26)  Uti  apud  Aegyplios. 

(11)  Apud  Persas. 

(28)  ApudRomanos;  atque  Iiic  animadverto,  fere  exclusive  adversarios  ap- 
pellare  pro  legibus  matrimonialibus  ad  ius  romanum.  Ast  deberent  etiam  appellare 
ad  leges  atque  ad  ius  aliarum  gentium ,  penes  quas  leges  hac  in  re  viguerunt 
aperte  adversantes  iuri  naturae.  Si  valeret  adversariorum  generale  principium , 
non  minus  censendi  sunt  interpretes  iuris  naturae  antiquiores  legislatores  ac 
principes ,  quam  fuerint  legislatores  et  principcs  romani.  Porro  antiquiores  illi 
abnormiter  ac  manifeste  a  vero  naturali  iure  abluserunt,  ut  omnes  fatentur;  at 
illi  pro  aetate  qua  leges  condiderunt  non  ita  censuerunt ,  imo  putabant  se  leges 
rectissimas  condidisse,  populique  illis  paruerunt.  Quis  vero  dicet  per  illas  leges 
vere  dirimi  in  conscientia  vinculum  coniugale  ?  Errarunt ,  ut  vidimus  in  non 
paucis  et  ipsi  romani ;  quomodo  igitur  cam  vim  leges  romanas  habuisse  di- 
rimendi  dicemns? 

mae  auctoritatis  religiosae ,  non  autem  ex  natiyo  iure  eve- 
nisse.  Quum  enim  in  societate  pagana  sola  civilis  aucto- 
ritas  vestigium  aliquod  divinitatis  praeseferat,  dici  forte 
posset ,  deficiente  penitus  auctoritate  religiosa ,  ad  maiora 
mala  vitanda  in  civilem  auctoritatem  iura  et  officia  relate 
ad  publicam  honestatem,  atque  adeo  ad  coniugia  aliquo 
modo  devolvi  (29).  At  si  rerum  natura  inspicitur  neque  in 
statu  religionis  supernaturalis ,  neque  in  statu  religionis 
naturalis,  neque  in  statu  paganae  superstitionis  principes 
ius  habent  aliquod  in  matrimonii  vinculum ,  nec  per  se 
irritare  ullatenus  possunt  subditorum  coniugia. 

Foeda  vero  morum  corruptio  quae  sub  Noe  contigit 
non  defectui  legis  positivae  tribui  debet  circa  coniugia  , 
cum  recens  adhuc  esset  memoria  institutionis  divinae  ipsius 
coniugii ,  sed  inconsulta  fuere  coniugia  celebrata  a  filiis 
Seth  cum  filiabus  cainiticae  stirpis ,  quibus  factum  est  ut 
in  malorum  omnium  baratrum  inciderent,  gravissimisque 
sceleribus  omnigenis  commacularentur  (30). 

Verum  quid  de  auctoritate  dicendum  sive  theologorum, 
sive  canonistarum ,  qui  principibus  infidelibus  ius  tribuunt 

(29)  Haec  dicimus  tantum  hypothetice ;  ceterum  ex  iis  quae  adnotavimus 
circa  defectum  ideae  qua  in  subiecla  materia  destituti  erant  principes  pagani, 
constat  ipsos  numquam  sibi  proprie  ius  arrogasse  in  vinculum  ad  illud  irri- 
tum  reddendum.  Hoc  factis  luculentis  patefit;  siquidem  constat  in  iure  rom. 
nullum  declaratum  coniugium  a  viro  senatorii  ordinis  cum  liberta  contractum. 
Ast  si  vir  dignitatem  suam  amiserit ,  liberta  absque  ullo  alio  actu  uxor  esse  in- 
cipiebat.  Sic  etiam  si  minor  duodecim  annis  domum  ducta  fuerit,  iuxta  legem  ab 
inltio  nuptiae  non  aderant ,  si  tamen  decimum  quartum  annum  expleverit  iusta 
uxor  eo  ipso  fiebat.  Cf.  cit.  Dissert.  Lavaniens.  pag.  117.  nec  non  Doellinger  in 
op.  pariter  cit.  Hyppolithus  etCallixtus.§.  VI.  ad  accus.  sextam.  De  matrimoniis 
filiorum  familias  quae  nulla  iuxta  aliquot  iuristas  a  legibus  rom.  declarata  sunt 
postea  loquemur.  Quae  quidem  indicia  aperta  sunt  leges  illas  vinculum  non  at- 
tigisse,  sed  solum  effectus  civiles,  etsi  verba  aliud  suadere  interdum  videantur. 
Cuius  rei  etiam  exemplum  babemus  in  legibus  Galliae.  Nam  nulla  lex  romana  verbis 
adeo  perspicuis  nullitatem  pronuntiat,  ut  Ludovicus  XIII.  respectu  coniugii  filio- 
rum  familias  sine  consensu  parentum  contracti,  attamen  clero  gallicano  reclamanti 
respondit  invaliditatem  illam  non  esse  intelligendam  nisi  quoad  effectus  civiles. 

(30)  Cf.  Bonfrerium  in  hunc  loc.  nec  non  Coroel.  a  Lapide,  aliosquc  passim 
sacrosinterpretes. 

in  matrimonii  vinculum  ,  ac  nominatim  ius  constituendi 
impedimenta  quae  matrimonium  dirimant? 

Dicam  1.  non  esse  eiusmodi  sententiam  adeo  commu- 
nem  ac  fere  unanimem,  ut  plures  arbitrantur  supponunt- 
que ;  exploratum  enim  est  haud  paucos  theologos  et  cano- 
nistas  pro  sententia  nostra  stetisse  ,  nempe  eos  omnes  , 
qui  nullam  tribuunt  nativo  iure  principibus  sive  fidelibus 
sive  infidelibus  potestatem  ,  quae  vinculum  afficiat  con- 
iugii  subditorum  suorum ,  atque  ipsum  matrimonii  assen- 
sum,  sed  eam  potestatem  ad  solum  contractum  civilem, 
et  ad  solos  effectus  civiles  coarctant.  Horum  censum  exhibet 
cl.  HabertVabrorum  antistes,  qui  et  ipse  eamdem  sententiam 
sequitur  ac  profitetur  (31),  nec  non  Leuillierius  dum  expen- 
dit  veterum  testimonia  aLaunoio  prolata,  abeoque  corrupta, 
ut  ea  ad  placitum  suum  accommodet  (32).  Hanc  eamdem 
doctrinam  tuetur  idem  lac.  Leullierius  ubique  in  eodem 
opere,  nec  non  Feller(33);  item  Pey  (34);Barruel  (35), 
cl.  Muzzarelli  (36) ,  ceteris  praetermissis  quos  recenset 
D.  Carriere  (37).  Post  quos  eamdem  sententiam  data  opera, 
prolixaque  discussione  adstruxit  cl.  Martin  (38),  ac  demum 

(31)  Resp.  Ad  Optatum  Gallum  in  lib.  Deiustitia  connubialis  edicti  Lu- 
dov.  XIII.  ubi  generatim  scribit  exponens  etiam  auctoritatem  theol.  paris.  «  Impo- 
dimenta  dirimentia  constituere  potest  ecclesia ,  possunt  et  reges  etiam,  et  supremf 
principes ,  quibus  ad  contrahendum  quosdam  inhabiles  reddant ;  sed  quae  a  re- 
gibus  sanciuntur  atit  a  principibus  laicis ,  solos  e/fectus  civiles,  non  vero  sa- 
cramenti  rationem  spectant.  Cf.  Moser  De  imped.  matrim.  c.  XXIV.  n.  IX. 

(32)  In  op.  cit.  In  librum  magistri  Ioanni  Launoii  theol.  parisiens.,  qui 
inscribitur:  Regia  in  malrimonium  potestas ,  obscrvationes.  Observ.  I.et  obser- 
vat.  VII.  §.  2. 

(33)  Diction.  hislor.  art.  Gibert,  Espence,  DcDominis,  Launoi  etc. 

(34)  De  Vautorite"  des  deux  puissances,  ed.  2.  Paris  1791.  tom.  III.  ch.  3. 
§.  8.  pag.  158  seqq. 

(35)  Les  vrais  principes  sur  le  mariage. 

(36)  Opusc.  XXIX.  op.  II  buon  uso  della  logica  in  materia  di  religione. 
Del  contralto  del  matrimonio  in  quanto  sacramenio ,  ed.Firenze  1822.  tom.  VII. 
pag.  200  seqq. 

(37)  Op.  cit.  tom.  I.  n.  549  seqq. 

(38)  In  op.  De  matrimonio  ac  potestate  ipsum  dirimendi  quod  exara- 
vit  ad  impugnandum  D.  Carriere,  Lugduni  1844.  tom.  II.  lota  sectione  1.  a 

auctor  allegatae  dissertationis  in  nobilissima  lovaniensi 
catholica  universitate  (39),  ut  alios  omittam  qui  philoso- 
phico  sub  respectu  hoc  idem  argumentum  Romae  ad  tru- 
tinam  revocarunt  ,  ac  principibus  infidelibus  ius  istud 
nulla  ratione  convenire  ostenderunt  (40).  Non  est  igitur 
doctrina  seu  sententia  haec  noslra  aut  nova  ,  aut  pere- 
grina ,  omnive  auctoritate  destituta ;  immo  vero  non  pau- 
corum  est  auctoritate  suffulta.  Tantum  abest  ut  pugnet , 
quod  vulgo  traditur,  cum  theologorum  canonistarumque 
communi  sententia. 

Dicam  2.  auctoritatem  praecipuam  ,  nimirum  Angelici 
doctoris ,  cuius  potissimum  suffragio  adversarii  innitun- 
tur  si  penitius  introspiciatur  deprehendi  ipsis  plane  con- 
trariam  adversantemque.  Nam  1.  s.  Thomas  nuspiam  et 
numquam  tribuit  principibus  sive  fidelibus  sive  infideli- 
bus  ius  leges  ferendi  dirimentes  matrimonia.  Etenim  eius 
testimonia  ,    quae  huc  referuntur  desumpta  sunt  tum  ex 

pag.  1.  ad  115.  ubi  ostendit  Nulla  ratione  probari  posse  principi  saeculari 
propriam  esse  potestatem  matrimonii  conlractum  dirimendi;  argumentaque 
singula  tum  a  Carriere  tum  ab  aliis  theologis  aut  canonistis  ad  vindicandam 
principi  infideli  auctoritatem  dirimendi  quoad  vinculum  suorum  subditorum 
infidelium  matrimonia  apprime  discutit ,  eorumque  infirmitatem  detegit  ac  ina- 
nitatem  clarissimo  in  lumine  ponit. 

(39)  Ant.Reuser  in  cit.  Diss.  theologico-canonica  De  potestate  statuendi  im- 
pedimenta  dirimentia,  Lovan.  1853.  Quae  ut  paulo  ante  monui,  ad  manus  meas 
pervenit ,  quum  lucubrationem  meam  absolvissem.  Hic  igitur  in  docta  hac  disser- 
tatione  p.  III.  cap.  V.  tum  Gerbais,  tum  Carriere  aliorumque  principium  evertit 
de  potestate  principum  propria,  praesertim  infidelium  ad  infidelium  subditorum 
coniugia  dirimenda.  Plura  addidit  iis  quae  scripserat  Martin ,  atque  eruditione 
non  vulgari  confirmat ,  et  illustrat. 

(40)  Cf.  Liberatore  Instit.  Philosoph.  vol.  III.  Ethica  ct  ius  naturae. 
ed.  VIII.  Romae  1855.  lib.  II.  cap.  I.  art.  IV. 

Nec  omittendum  Prosp.  Fugnani  iamdiu  in  cap.  Ne  innitaris  extra  de  con- 
ditionibus  inler  propositiones  temerarias  et  scandalosas  et  hanc  recensere:  «  Prin- 
cipes  seculares  ex  gcnere  et  natura  suae  polestatis  possunt  impedimenta 
malrimonium  dirimentia  fidelibus  sibi  subditis  ex  iusta  causa  suis  legibus  iu- 
dicere  eo  modo  quo  summus  pontifex.»  Loquitur  quidem  hic  canonisfa  de principi- 
bus  quoad  subditos  fideles  attamen  impetit  principium  generale  de  potestatc 
inhaerente  principatui  in  genere:  ex  genere  ei  nalura  suae  potestads,  ac 
propterea  attingit  etiam  principes  infideles  quoad  subditos  infideles. 

eius  commentario  in  IV.  Sentent.,  tum  ex  lib.  IV.  Contr. 
gent.  Siquidem  quae  huc  illucque  sparsim  edicit  s.  Doctor 
ad  haec  revocantur.  Haec  quidem  describeremus  nisi  su- 
perius  ea  attulissemus  ,  ne  proinde  videamur  actum  agere, 
hic  ea  nota  supponimus. 

Ex  his  textibus  fundamentalibus  Angelici  doctoris  conclu- 
dunl  theologorum  plerique  contra  hanc  sententiam  pugnan- 
tes,  eum  stetisse  pro  doctrina,  quod  conveniat  principibus 
quibuscumque  vi  inhaerentis  sibi  auctoritatis ,  adeoque  et 
infidelibus  potestas  apponendi  eiusmodi  conditiones  suorum 
subditorum  coniugiis  ,  quae  si  desint ,  inhabiles  fiant  ad 
valide  contrahendum.  Ast  nihil  tale  colligi  posse  videtur 
ex  obiectis  textibus.  Tantum  enim  abest ,  ut  quod  coh- 
tendunt  adversarii  colligi  possit,  ut  s.Doctor  de  potestate 
impedimenta  constituendi  ne  verbum  quidem  habeat.  Si- 
quidem  in  priori  textu  ex  commentario  in  IV.  Sent.  dist.  34. 
q.  1.  art.  1.  ad  4.  (41)  ut  patet  ex  ipso  articuli  titulo  : 
tantum  quaerit :  Utrum  matrimonio  convenienter  impedi- 
menta  assignentur;  cumque  respondisset  affirmative  recen- 
set  rationes  et  quidem  remotas  ex  quibus  inhabilitas  ad 
contrahendum  derivari  possit,  easque  assignat  in  lege  na- 
turae  ,  in  lege  divina ,  ac  in  lege  civili ,  ita  tamen  ut 
proxime  inhabilitas  statuenda  sit  a  sola  ecclesia,  ut  clarius 
adhuc  ex  dicendis  patebit  (42).  Insuper  loquitur  s.  Doctor 
de  lege  statuendi  matrimonium  in  ordine  proprio  unius- 
cuiusque  officii  a  quo  dirigi  debet  ,  scilicet  a  natura,  a 
communitate ,  ab  ecclesia ,  prout  matrimonium  aut  est  of- 
ficium  naturae ,  aut  officium  communitatis  ,  aut  sacra- 
mentum;  si  fiant  illegitimae  personae  ad  matrimonium  a 
lege  naturae,  profecto  inhabiles  ad  contrahendum  illae 
efficiuntur;  item  si  illegitimae  fiant  ab  ecclesia,  quae  in 

(41)  In  Supplem.  autem  est  Quaest.  L.  art.  unic.  ad  4. 

(42)  Cf.  Leuillier  op.  cit.  Observ.II.  inscripta:  Sancli  Thomae  senlentia 
a  Launoio  haud  sincere  relata  §.  i . 

lege  sua  pro  obiecto  habet  sacramentum  sibi  commissum ; 
si  vero  fiant  illegitimae  a  communitate ,  inhabiles  fiant  in 
ordine  sociali  tantum  ,  sed  non  absolute  ac  in  se ,  sed 
extrinsecus,  in  ordine  sociali  ,  ita  ut  in  facie  societatis 
coniugium  civile  nullius  sit  valoris,  et  sic  qui  contra  prin- 
cipis  leges  contrahant  coniugium  priventur  privilegiis  omni- 
bus  civilibus,  quibus  alioquin  fruerentur  (43).  Haec,  et 
non  alia  est  mens  Angelici  praeceptoris. 

In  altero  autem  textu  ex  lib.  Contra  gent.  de  impedi- 
mentis  nullatenus  egit  s.  Thomas ,  sed  exponere  tantum 
intendit  diversos  fines  matrimonii ,  qui  sunt  bonum  na- 
turae  ,  bonum  ecclesiae  ,  bonum  politicum ,  ac  ratione  di- 
versorum  horum  finium  affirmat  matrimonium  subiacere 
diversis  legibus ;  quatenus  ex  diversis  istis  legibus  et  qui- 
dem  remote  repetuntur  omnia  impedimenta ,  in  ordine  et 
ratione  uniscuiusque  legis  propria  ;  ac  propterea  a  lege 
civili  in  ordine  ad  bonum  civile ,  quod  profecto  vinculo 
extrinsecum  est  (44). 

Talem  germanam  esse  s.  Doctoris  mentem  ea  osten- 
dunt ,  quae  ipse  constituit ,  quaeque  adversariorum  theo- 
riam  omnino  evertunt.  Sane  cum  in  IV.  Sent.  dist.  42.  q.  2. 
art.  2.  quarto  sibi  obiecisset  loco,  impedimentum  cogna- 
tionis  legalis  per  leges  civiles  inductum  ,  resp.  «  Ad  quar- 
tum  dicendum  quod  prohibitio  legis  humanae  non  suffice- 
ret  ad  impedimentum  matrimonii ,  nisi  interveniret  eccle- 
siae  auctoritas ,  quae  idem  interdicit.»  Ex  quo  manifeste 
patet  potuisse  quidem  ac  posse  infideles  leges  prohibentes 
sancire  circa  matrimonium ,  non  autem  irritantes ,  nisi 
tantum  in  ordine  suo  ,  id  est  ,  civili  ac  politico.  Quod 
confirmatur  ex  iis  ,  quae  s.  Doctor  scribit  in  Quodlibeto  5. 

(43)  Cf.  Martin  n.  227.  qui  animadvertit  nullam  dari  connexionem  vel  in 
se  et  natura  rei,  vel  in  mente  s.  Thomae  inter  potestatem  matrimonium  statuendi 
lege  civili  et  potestatem  dirimendi  matrimonium.  Remque  explicat  ea  ratione 
qua  nos  exposuimus. 

(44)  Cf.  Leuillier  loc.  cit.  §.  2. 

art.  15.  ad  1.  «  Dicendum  quod  ecclesia  in  his  ,  quae  ad 
raatrimonium  pertinent ,  se  habet  tripliciter ,  uno  quidem 

modo  per  modum  iudicantis alio  modo  per  modum  pro- 

hibentis  et  punientis — Tertio  modo  se  habet  per  modum 
Statuentis  ,  quod  est  solum  auctoritate  summi  pontificis ;  et 
secundum  hoc  personae  aliquae  redduntur  illegitimae,  ut 
patet  in  quibusdam  gradibus  consanguinitatis  et  affinitatis, 
vel  etiam  de  adultera,  cum  quis  dedit  ei  fidem  de  con- 
trahendo ,  cum  machinatus  est  in  mortem  uxoris.»  Quibus 
verbis  potestatem  statuendi  impedimenta  dirimentia  soli 
summo  pontifici  ,  seu  ecclesiae  exclusive  tribuit,  ita  ut 
nulli  civiles  principes  ea  fruantur.  Et  haec  de  s.  Thomae 
mente ,  cuius  auctoritati  potissimum  fidunt  theologi  et 
canonistae  de  quibus  disserimus  (45). 

Dicam  3.  auctoritatem  istorum  theologorum  infirmari 
eo  ipso  quod  constet  et  interna  et  externa  argumenta  qui- 
bus  innitebantur  esse  nullius  roboris  et  a  nobis  superius  re- 
futata  (46).  Etenim  neque  ex  Theodosii  lege  contra  nuptias 
consobrinorum ,  de  qua  ss.  Ambrosius  ,  et  Augustinus  lo- 
quuntur ;  neque  ex  aliis  imperatorum  legibus  ,  neque  ex 
iure  atque  officio  promovendi  bonum  publicum ,  publi- 
camque  honestatem  ;  neque  ex  aliis  superius  allatis  ar- 
gumentis  conficitur  principes  quicumque  demum  sint,  sive 
infideles  sive  fideles,  auctoritate  sibi  originaria  et  propria 
revera  impedimenta  matrimonium  dirimentia  constituere 
posse  ;  adeoque  dicam  eos  theologos  ac  iuris  utriusque 
peritos  huiusmodi  principum  ius  affirmare  quidem  ,  sed 
non  probare.  Imo  addam  eosdem  simul  cum  hac  sententia 
de  iure  principum  infidelium  alia  docuisse  ,  quae  nemo 
catholicus  hac  aetate  probare  posset.  Data  enim  semel  in- 


(45)  Cuinsmodi  sunt  quotquot  principibus  vindicant  potestatem  illis  na- 
tivam,  propriam  atque  originariam  constituendi  impedimenta  dirimentia,  etsi 
fateantur  eadem  nunc  uti  non  posse,  quosque  superius  recensuimus. 

(46)  Cap.  II.  art.  1.  et  2. 

II  30 

fidelibus  principibus  potestate  ,  ut  deinde  eara  negarent 
fidelibus  principibus  ,  ac  soli  ecclesiae  iuxta  tridentinum 
canonem  vindicarent,  ad  incitas  redacti  sunt ,  atque  af- 
firmarunt  aut  ecclesiam  illud  ius  ademisse  principibus,  aut 
principes  illud  in  ecclesiae  favorem  cessisse,  aliaque  eius- 
modi  plus  minusve  absona  excogitarunt,  quae  nulla  theologo- 
rum  aut  canonistarum  auctoritate  probabilia  reddi  possunt. 
Forte  et  illud  addi  potest ,  quod  antea  innui,  nonnullos  ex 
his  theologis  ,  non  absolule,  sed  hypothetice  fuisse  locutos 
pro  statu  nempe  societatis  paganae ,  in  qua  nulla  erat  re- 
ligiosa  auctoritas.  Principibus  scilicet  tamquam  custodibus 
residuae  illius  honestatis  ac  religionis  naturalis ,  quae  in 
medio  paganismo  servata  est,  potestatem  aliquam  etiam 
in  matrimonium  ,  deficiente  sacra  auctoritate  devolutam 
esse  censuerunt ,  non  autem  quasi  eam  sibi  inhaerentem 
ac  originariam  habuerint.  Quamquam  visi  sunt  absolute 
ac  philosophice  loqui ,  tamen  concrete  de  societate  pagana 
intelligendi  videntur.  In  ea  societate  nullam  videbant  le- 
gitimam  auctoritatem  nisi  civilem;  quid  mirum  si  etiam 
coniugia  illi  auctoritati  subiecta  ,  licet  perperam  ,  censue- 
runt  ? 

Dicam  d.denique  illud  ipsum  quod  respondebat  s.  Au- 
gustinus ,  opponentibus  sibi  nonnulla  antiquiorum  patrum 
effata ,  quae  pelagianae  aut  semipelagianae  haeresi  favere 
videbantur ;  nempe  illis  haereticis  nondum  litigantibus 
securius  fuisse  locutos  (47).  Sane  quo  tempore  plerique 
eiusmodi  theologi  floruerunt,  nondum  Spalatensis  atque 
Launoii  theoriae  fuerant  compertae ;  nondum  pistoriensium 
ceterorumque  eiusmodi  secularis  potestatis  assentatorum 
principia  erant  exorta ;  nondum  in  populo  christiano  seu 
catholico  nomen  matrimonii  civilis  fuerat  auditum ;  et  quod 
caput  est ,  nondum  erat  excogitata  quae  nunc  longe  lateque 
pervagatur  theoria  de  plena  separatione  perfectaque  inter 

(47)  Lib.  De  praedest.  sanct.  cap.  XIV.  u.  27. 


CAP.IHDECIV.  POTEST.PRINC  INF.  REL.AD  MATR.ART.  I.      467 

ecclesiam  et  statum,  atque  pagana  illa  statolatria,  reli- 
gionis  omnis  ac  societatis  inimica. 

Cum  igitur  theologi  illi  de  quibus  est  sermo  haud 
praeviderint  eiusmodi  consectaria ,  quae  ex  ipsorum  prin- 
cipio  de  potestate  propria  principum ,  seu  potius  princi- 
patus  ,  constabiliendi  impedimenta ,  quae  irritum  efficiant 
suorum  subditorum  coniugium,  deduci,  possent,  nil  mirum, 
si  fuerint  illam  sententiam  amplexi.  Ast  cum  tempus  pe- 
detentim  evolverit  exitiosas  consecutiones,  quae  eo  in  theo- 
remate  includebantur,  iam  nos  debuimus  tandem  aliquando 
ipsum  theorema  ac  principium  evertere. 

At  urget  D.  Carriere  sedis  apostolicae  auctoritatem , 
quae  declaravit  nulla  esse  infidelium  coniugia,  quae  inita 
fuerint  contra  principum  infidelium  leges  matrimonium 
irritantes.  Sic  enim  scribit  hic  auctor :  «  Demum  huic 
sententiae  (potestatem  coniugia  infidelium  dirimendi  prin- 
cipibus  tribuenti )  adhaeret  in  praxi  s.  sedes ,  inquit  D.  Pe- 
rocheau  (Theol.  ad  usum  mission.  Sut-chuensis  tom.  2. 
pag.  346.),  quae  declaravit  invalida  esse  infdelium  ma- 
trimonia,  quae  legibus  patriae  irritantibus  adversantur ,  nisi 
per  consuetudinem  abrogatae  fuerint  istae  leges  (48).» 

Cum  vero  nonnisi  partem ,  quae  sibi  favebat  ex  al- 
legato  auctore  Carriere  protulerit,  nos  alteram  partem 
adiiciemus ,  quae  systema  suum  antea  propugnatum  pe- 
nitus  evertit ,  integrum  textum  exhibendo :  sic  igitur  scri- 
bit  D.  Perocheau  loc.  cit.  «  Principes  saeculares  possunt 
constituere  impedimenta  irritantia  relative  ad  effectus  ci- 
viles  tantum,  si  agatur  de  matrimonio  fdelium,  et  etiam 
relative  ad  validitatem  matrimonii ,  si  agatur  de  matrimo- 
nio  infidelium ;  huic  enim  sententiae  adhaeret  s.  sedes , 
quae  multoties  declaravit  valida  esse  jidelium  matrimonia 
contra  leges  patrias  inita,  modo  servatae  fuerint  leges  eccle- 
siasticae  et  divinae,  quamvis  illa  matrimonia  et  illicita 

(48)  In  compendio  operis  De  matrimonio,  ed.  2.  n.  291.  pag.  26t>. 

habuerit;  declaravit  e  contrario  invalida  esse  infidelium  ma- 
trimonia,  quae  legibus  patriae  irritantibus  adversantur , 
nisi   per  consuetudinem  abrogatae  fuerint  illae  leges.» 

Itaque  iuxta  hunc  auctorem  s.  sedes,  quae  declaravit 
valida  matrimonia  fidelium  etiamsi  inita  fuerint  contra 
leges  patrias,  quod  esset  contra  systema  D.  Carriere,  pa- 
riter  declarasset  invalida  quae  celebrantur  eadem  ratione 
ab  infidelibus  coniugia.  Si  ita  se  res  haberet  absque  du- 
bio  huic  esset  adhaerendum  sententiae.  Ast  vero  existit 
ne  eiusmodi  declaratio?  Constat  ne  de  eiusdem  existentia? 
Longe  abest,  inquit  Martin,  quin  de  ea  constet.  Quis  enim 
eam  legit  unquam  aut  vidit?  Ubinam  reperitur?  Quando 
aut  a  quo  summo  pontifice  prolata  fuit?  Quisnam  est  eius- 
dem  tenor?  Quaenam  forma?  Est  ne  bulla,  breve,  decretum 
in  quo  proprie  declaretur  nullitas  praedictorum  coniugio- 
rum  ab  infidelibus  contra  leges  principum  irritantes  inito- 
rum?  Sed  nihil  huiusmodi  occurrit,  in  ullius  s.  pontificis 
Bullario,  nec  in  collectione  ea  omnia,  quae  ad  missiones  et 
missionarios  spectant ,  complectente,  cui  titulus:  Bullarium 
pontifcium  sacrae  congregationis  de  propaganda  fide  (5.  vol. 
in  4.  Romae  1740.  Typis  collegii  Urbani  (49).  Unde  si 
agatur  de  dogmatica,  aut  generali,  aut  proprie  dicta  s.  se- 
dis  declaratione  ad  coniugiorum  illorum  invaliditatem  per- 
tinente,  nulla  unquam  prodiit,  nulla  prorsus  existit.  Si 
vero  agatur  de  aliquo  alicuius  s.  congregationis  romanae 
responso,  aut  decreto  particulari  seu  ad  casum  particu- 
larem  pro  attentis  peculiaribus  circumstantiis  spectante,  ve- 
rum  cuius  non  ea  vis  est,  ut  quaestionem  ullam  doctri- 

(49)  Nec  omittendum  quod  in  universa  synodo  vicariatus  sutchuensis  quae 
habita  est  in  Sinis  in  districtu  Tcong  King  Tcheou  an.  1803.  ac  Romae  im- 
pressa  an.  1837.  Typis  sacrae  congregat.  de  propaganda  fide,  nihil  eiusmodi 
occurrat,  etsi  plura  statuantur  de  matrimoiis  inhdelium  sive  intit.De  baptismo, 
sive  in  tit.  De  matrimonio,  sive  in  instructione  pastorali  Ioannis  Desiderii  epi- 
scopi  caradrensis  vicarii  sutchuensis,  quae  satis  prolixa  est.Porro  si  quidpiam  hac 
de  re  constitutum  fuisset,  procul  dubio  praetermissum  minimc  esset. 

nalem  definiat ,  nonnullum  forte  emissum  est  :  sed  hoc 
ipsum  prorsus  ignorant  etiam  Romae  viri  doctissimi,  et 
in  studiis  rebusque  theologicis  et  canonicis  versatissimi. 
Ergo  tantum  abest,  ut  de  illa  s.  sedis  declaratione  con- 
stet,  ut  contra  certum  sit  nullam  hoc  nomine  appellandam 
existere.  Hactenus   quidem  ille  (50). 

Ad  horum  ulteriorem  confirmationem  adde  cl.  Muzza- 
rellium  Romae  vulgasse  opusculum  suum  de  matrimonii 
contractu  prout  est  sacramentum,  in  quo  hanc  tuetur  sen- 
tentiam,  cui  tamen  utpote  s.  poenitentiariae  pontificio  theo- 
logo ,  si  qua  ei  declaratio  aut  resolutio  contraria  comperta 
fuisset,  profecto  numquam  illam  sententiam  propugnasset. 
Ego  ipse  doctissimum  S.  R.  E.  Cardinalem ,  qui  non  ita 
pridem  assessoris  munere  summa  cum  laude  functus  erat 
ss.  inquisitionis  supremae  congregationis  hac  de  re  inter- 
rogavi  ,  mihique  respondit  nullum  editum  fuisse  decretum 
huiusmodi .  Quod  si  aliqua  resolutio  peculiaris  data  est  pro 
speciali  aliquocasu,  nihil  officit ,  tum  quia  hactenus  data 
opera  hoc  super  argumento  discussio  facta  non  fuerat,  et 
in  rebus  dubiis  consueverunt  congregationes  romanae  com- 
muniori  sententiae  ,  prout  hactenus  ista  fuit  ob  rationum 
momenta  quae  paulo  ante  recensuimus ,  adhaerere ,  quin 
intenderint  quidpiam  rei  veritati  detrahere,  prout  identi- 
dem  in  aliis  adhuc  implexis  quaestionibus  se  se  ges- 
serunt  (51). 

Maneat  igitur  neque  argumentis  intrinsecis ,  neque  ex- 
trinsecis ,   seu  ex  auctoritate  petitis  concuti   quod  statui- 

(50)  Loc.  cit.  n.  209.  pag.  22.  23. 

(5i)  Hac  ratione  componuntiu-  discrepantiae,  quae  in  nonnullis  resolutio- 
nibus  particularibus  interdum  sacris  congregationibus  obiectae  sunt,  <le  quibus 
etiam  ,  nt  vidimus,  loquilur  Benedictus  XIV.  De  synodo  dioeces.  lib.  VI.  c.  VI. 
n.  3.  Ubi  meminit  etiam  discrepantiae  opinionum  quae  non  seinel  inter  consulto- 
res  viguit,  prout  milii  constat  in  quaestione  quam  versamus  in  congregatione  su- 
prema  ss.  inquisitionis ;  nec  praevaluit  contraria  resolutio,  nisi  qtiia,  ut  innui, 
magis  erat  conformis  communiori  tunc  teinporis  theologornm  placito. 

mus,  principes  scilicot  infideles  ius  non  habere  leges  fe- 
rendi  matrimonium  infidelium  suorum  subditorum  quoad 
vinculum  dirimentes. 

ARTICULUS  II. 

Corollaria  deducuntur  ex  statuta  doctrina  per  quam  lux  affunditur 
toti  controversiae  de  ecclesiastica  et  civili  potestate  relate  ad 
rnatrimonium  christianum. 

Omni  qua  datum  est  argumentorum  vi  et  copia  osten- 
dimus  ipsum  matrimonium  infidelium  nullatenus  quoad  vin- 
culum  potestati  principum  infidelium  subesse;  ex  hoc  enim 
principio  multa  dimanant  corollaria ,  quae  doctrinam  a  no- 
bis  hactenus  expositam  de  matrimonio  christiano  mire 
confirmant  et  illustrant. 

Ac  re  sane  vera,  si  nullo  unquam  iure  in  matrimonii 
vinculum,  prout  coniugium  contractus  est  naturalis,  pe- 
titi  sunt  aut  potiri  possunt  principes  infideles  erga  sub- 
ditos  etiam  infideles. 

Sequitur  1.  Nullatenus  necesse  esse,  ut  cum  quibus- 
dam  theologis  dicamus ,  Christum  evectione  facta  natu- 
ralis  coniugii  ad  sacramenti  dignitatem ,  illud  subtraxisse 
principum  potestati  ac  transtulisse  in  potestatem  eccle- 
siae  (52).  Nihil  omnino  Christus  subtraxit  principibus; 
ius  civile  quod  habebant  intactum  reliquit,  atque  eccle- 
siae  auctoritati  sacramentum  matrimonii  commisit,  quod 

(52)  Ut  nihil  dicam  de  aulicis  scriptoribus  apertis  ecclesiae  hostibus ,  qui 
omnem  eidem  ecclesiae  auctoritatem  denegant ;  quoad  sinceros  catholicos  ,  qui 
saltem  communem  faciunt  principibus  cum  ecclesia  potestatem  constituendi  im- 
pedimenta  dirimentia  ac  urgent  et  ipsi  hoc  argumentum,  quod  si  denegaretur 
principibus  hoc  ius  Christus  eis  nocuisset  cum  nomen  darent  religioni  christianae, 
non  animadvertunt  etiam  in  ipsorum  hypothesi  id  ipsum  contingere.  Nam  ante- 
quam  christianismum  profiterentur,  soli  hoc  iure  fruebanfur ,  postea  vero  non 
amplius  soli,  sed  una  cum  ecclesia  commune  illud  haberent  et  quidem  cum  sub- 
ordinatione;  siquidera  temporale  societatis  bonum  coordinari  debet  cum  spiri- 
tuali,  et  ita  ut  in  conflictu  istnd  praevaleret,  ut  pcr  se  patet. 

etiam  seposita  sacramenti  ratione  ad  sacram ,  non  autem 
ad  civilem  auctoritatem  quoad  vinculum  in  ipso  naturali 
ordine  pertineret. 

Sequitur  2.  Neque  dici  debere,  exclusivum  ecclesiae 
ius  statuendi  impedimenta  matrimonium  dirimentia  pen- 
dere  ex  positiva  aliqua  ecclesiae  lege,  seu  ex  iure  ec- 
clesiastico ,  quo  sibi  eam  potestatem  ecclesia  ipsa  reser- 
vaverit ,  eiusque  usum  christianis  principibus  interdixerit. 

Sequitur  3.  Neque  illud  admittendum  esse  nonnullo- 
rum  theologorum  placitum  ,  qui  gratuito  affirmant ,  exclu- 
sivum  illud  ecclesiae  ius  pendere  ex  tacita  quadam  ac 
implicita  christianorum  principum  cessione ,  qui  pro  sua 
in  ecclesiam  pietate  exercitium  huius  potestatis  ecclesiae 
reliquisse  dicuntur. 

Sequitur  4.  Multo  magis  errare  regalistas  qui  pote- 
statem  iuris  quo  gaudet  ecclesia  ab  usurpatione  quadam 
repetunt ,  ac  effutiunt  tenebricoso  illo  medio  aevo  eccle- 
siam  sibi  vi  aut  fraude  potestatem  usurpasse  ac  dirimen- 
tia  impedimenta  constituisse  illius  aetatis  communi  igno- 
rantia  freta. 

Sequitur  5.  Falso  laborare  supposito  regalistas ,  qui 
regiam  potestatem  in  matrimonii  vinculum  vocant  inamis- 
sibilem  ,  impraescriptibilem  atque  inviolabilem ,  ac  ius  ma- 
iestaticum,  quod  nec  cedi  nec  auferri  potest.  Commentitium 
siquidem  est  huiusmodi  ius  ac  gratuito  prorsus  confictum. 

Sequitur  6.  Negato  principum  etiam  infidelium  iure  in 
matrimonium  infidelium,locum  amplius  nonhaberedifficul- 
tates  quasdam  regalistarum  ,  quae  magna  vi  nec  sine  trium- 
phi  specie  solent  contra  eos  theologos ,  qui  ius  illud  quod 
infidelibus  principibus  tribuunt,  ac  christianis  principibus 
negant ,  urgeri.  Rident  nimirum  regalistae  theologorum 
placita,  quae  modo  recensuimus  (53) ,  utpote  gratuita,  nec 

(53)  Speciminis  gratia  verba  atferam,  quae  invcrecundiis  Launoius  babct, 
sic  fingens  rom.  pontifieem  principcs  alloqnentem :  «  Bene  veneritis  carissimi  filii ; 

bene  cohaerentia  ,  imo  vero  contendunt  ecclesiam  non 
potuisse  christianis  principibus  illud  ius  interdicere  quo 
infideles  potiuntur,  nec  potuisse  principes  iure  suo  ex  pie- 
tate  cedere,  quin  potius  pietatis  esse  regalia  iura  divi- 
nitus  accepta  sancte  servare  (54),  vindicare,  ac  si  forte 
in  desuetudinem  abierint  revocare.  Haec  atque  alia,  quae 
a  regalistis  contra  theologos  urgentur,  aerera  verberant, 
si  fixum  ratumque  sit,  ipsos  etiam  infideles  pincipes  nul- 
lum  ius  habere  in    matrimonium  infidelium.  Hisce  diffi- 

multi  sunt  anni  quod  potesfate  ferendarum  circa  matrimoniales  contractus  legum 
iaudabiliter ,  ut  decebat,  fruimini.  Non  possum  non  salis  landare  obsequium 
vestrum;  sed  haud  morabor  vos  diutius;  iam  tempus  est  ut  vacetis  otio ,  et  ab 
il!o  labore  desistatis:  Ego  considerata  re,  et  motu  proprio,  statui  de  potestate 
illa  mihi  deinceps  accommodare,  et  vos  tanto  onere  levare.  Christiani  principes 
audito  sermone  tam  blando  consenserunt,  gratias  egcrunt,  et  accepta  benedictione 
H  indulgentiis  reversi  sunt  in  regionem  suam.  Actum  die  N.  mense  et  anno  N  » 
(  pag.  op.  et  ed.  cit.  521.)  certe  apertus  haereticus  nequivisset  adeo  impudenter 
debacchari. 

(54)  Ita  inter  ceteros  lacobus  Bolaeus  doctor  et  socius  Sorbonicus  in  op. 
'fraiti  des  empfchemens  du  mariage,  oii  l'on  fait  voir,  que  le  droit  qu'ont 
les  rois  et  les  princes  d'en  Stablir  d  l'e"gard  de  leurs  stijets ,  n'a  pu  leur  etre 
6U  par  violence  ou  par  pidte'.  In  hoc  vero  Tractatu  cap.  VI.  ita  scribit  hic 
auctor:  «II  y  a  deux  sortes  de  sentiments  des  the\>!ogiens  et  des  canonistes  sur  ce 
sujet,  qui  voyant  bien  qu'originairement  les  princes  ttaient  dans  le  droit 
d^tablir  des  empechemens  aux  mariage  de  leurs  sujets  tant  baptiz^s,  que  non 
baptizis,  catholiques,  qu'h6retiques,  se  sont  avisfe  de  dire,que  les  princes 
avaient  ete"  d^pouille"s  de  ce  droit.  Les  uns  pr&endent,  qu'ils  en  ont  e"te  depouiltes 
par  la  reserve,  que  le  Pape  s'est  faite  de  ce  pouvoir;  et  les  autres  que  1'abdi- 
cation  volontaire  qu'en  ont  fait  les  princes  en  faveur  de  Peglise.  Sanchez  est  du 
premier  sentiment...Pierre  Soto...est  persuade  que  ce  n'est  pas  le  pape,  ni  Peglise 
qui  leur  en  a  interdit  1'usage,  mais  que  ces  princes  ont  cede  ce  droit  par  piete 
et  de  bonne  volonte"  a  Peglise ,  de  telle  sorte  pourtant  que  Ies  princes  pourraient 
encore  se  maintenir  dans  cet  usage,  et  exercer  le  droit  qu'ils  ont,  et  qui  est  at- 
tache*  a  leur  autorite\...Monsieur  Gerbais  tient  le  sentiment  de  Soto...Mais  si  on 
disait  a  mr.  Gerbais ,  que  la  pi&e"  des  princes  consiste  a  conserver  Pautorite  dont 
Dieu  les  a  rendus  depositaires ;  comme  celle  de  Peglise  a  ne  pas  usurper  sans  un 
ordre  expres  de  Dieu ,  qui  a  re^gle-  la  difference  des  deux  puissances ,  ainsi  que 
mr.  Hennequin  Pa  si  bien  observe-,  il  ne  regarderait  peut-etre  pas  cette  pi^t^ 
des  princes  comme  un  si  beau  titre,  pour  faire  passer  leur  autoriteaPeglise... 
Mais  enfin,  quand  est-ce,  en  quel  siecle,  sous  quel  regne,  et  sous  quel  pontife 
les  princes  ont-ils  eu  cette  pi&e-  preHendue  d'abbandonner  leur  autorite  a  Peglise 
pour  e^tablir  des  empechemens  de  mariage?» 

cultatibus  theologi  quidem  multa  reponunt,  at  nostra  ad- 
missa   sententia,  ea  convelluntur  radicitus. 

Sequitur  1.  Et  illam  difficultatem  obtruncari ,  quod 
nempe  principes  quum  christiani  fiunt,  aliquid  auctorita- 
tis  amittant.  At  vero  quomodo  eam  auctoritatem  amit- 
tent  in  matrimonium,  quam  numquam  habuerunt?  Aucto- 
ritatem  in  vinculum  neque  amittunt,  neque  acquirunt,  sed 
eam  utique  auctoritalem  retinent  quam  habebant ,  quae 
iure  ipsis  tribuitur,  constituendi  impedimenta  in  foro  civili, 
in  ordine  ad  effectus  civiles  ac  politicos,  ad  promoven- 
dum  bonum  societatis  cui  praesunt ,  atque  ad  servandam 
tranquillitatem.  Hoc  reipsa  iure  potiti  sunt  iugiter  prin- 
cipes  infideles ,  eoque  adhuc  potiuntur  postquam  fuerunt 
fideles  effecti.  Concidit  proinde  illa  toties  ab  ecclesiae 
adversariis  obiecta  difficultas  ;  nimirum  si  adimitur  prin- 
cipibus  christianis  potestas  qua  cum  adhuc  essent  infi- 
deles  fuerunt  potiti ,  odiosam  illis  reddi  religionem  chri- 
stianam,  eosque  sic  amoveri  ab  amplectenda  vera  religione 
cum  tanto  suo  detrimento;  item  Christum  non  advenisse 
ut  principes  laederet,  atque  suis  iuribus  spoliaret.  Quas 
quidem  difficultates  mirum  est  quam  urgeant  amplificent- 
que  aulici  ad  unum  omnes  adversus  catholicam  doctri- 
nam  a  Tridentino  circa  matrimonii  impedimenta  san- 
citam  (55). 

<55)  Uti  Spalateusis  apostata,  nec  non  eius  exscriptor  Laiinoius ,  qui  non 
contentus  dixisse  art.  2.  c.  !.  «Id  genus  Iemmalis  horrorem  incutit,  ecclesiam, 
ac  rom.  pontiticem  in  odium  vocat  et  invidiam,  ac  principes  ethnicos  a  susci- 
pienda  religione  christiaua  deterret ,  » sed  praeterea  sic  per  prosopopeiam  hoc 
argumentum  exponit:  <>  Reliquum  est,  ut  ex  principiis  doctrinae  huius  mirilice 
sincera  fiat  ad  rcgem  cthnicum ,  qui  christianae  religioni  nomen  dare  vellet  ad- 
monitio.  Sic  crgo  breviter  fiet,  si  principi  competenti  dicalur:  Scire  debes,  prin- 
ceps  optime,  te  crastina  die,  postquam  baptismum  susccperis  et  Christum  ser- 
vatorem  tuum  ac  nostrum  indueris,  sine  culpa  ulla  tua  araissurum  certam  quam- 
dam  potestatem,  quae  ad  continendos  in  officio  populos  et  ad  conservandam 
regni  tui  pacem  ac  trauquillitatem  tibi  hactenus  necessaria  fuit.  Haec  autem  po- 
testas,  quae  politicae  administrationis  pars  est  maxima,  in  ferendis  circa  subdi- 
torum  tnorum  matrimonia  legibus  consistit ,  dum  alii  ad  illa  contrahenda  habi- 


474  LIB.  II.  SECT.   ALTEHA.   DE  POTEST.   CIVILI. 

Communis  ad  haec  theologorum  responsio  est,  ea  tum 
esse  exaggerata,  ac  si  nimis  urgeantur  ,  ex  pluribus  aliis 
capitibus  posse  iuxta  eiusmodi  aulicorum  mentem  odiosam 
reddi  principibus  ethnicis  christianam  professionem,  tum 
abunde  compensari  ex  multiplici  emolumento  quod  in  ethni- 
cos  principes  ex  professione  religionis  christianae  ,  quae 
adeo  morigeros  reddit  atque  obsequentes  subditos,  ac  prin- 
cipum  iura   sarta  tectaque  servat. 

Sane ,  inquiunt ,  posset  quispiam  pariter  prosequendo 
launoianam  catechesim  ita  principera  ethnicum  competen- 
tem  ad  religionem  christianam  invitare:  Sciredebes,  prin- 
ceps  optime,  te  crastina  die ,  postquam  baptismum  susce- 
peris  ,  et  Christum  servatorem  tuum  ac  nostrum  indueris 
sine  culpa  ulla  tua  amissurum  esse  certam  potestatem  , 
quae  ad  regni  tui  subditorumque  tuorum  opes,  divitias, 
facultates  amplificandas  maxime  spectant.  Nam  per  par- 
tem  anni  non  mediocrem,  puta  per  dies  festos  intermit- 
tetur  agricultura,  commercia  cessabunt ,  non  exercebuntur 
mercaturae ,  vacabunt  emporia ,  opera  desinent  servilia 
omnia  quibus  ad  populorum  sustentationem  nihil  condu- 
cibilius,  conquiescent.  Quid  quod  teneberis  tuque  tuiqueom- 
nes  abstinere  a  carnibus,  ieiunare  non  infrequenter ,  di- 
ligere  inimicos ,  parcere  ipsis  et  benefacere ,  contemnere 
divitias  in  ipsa  divitiarum  omnium  abundantia ,  humanam 
gloriam  aspernari :  haec  enim  omnia  postulat  cui  nomen 
dare  cupis  religio.  Vide  quantum  tibi  sumas  oneris.  Iam 
vivis  tuus,  nullusque  est  cui  rationem  reddere  debeas  fa- 
ctorum  tuorum :  at  suscepta  semel  christiana  religione  , 
secretissimas  actiones  ,  imo  et  ipsas  arcanissimas  (si  quid 
in  iis  contra  legem  christianam  ultro  tibi  obrepat)  cogi- 
tationes ,  quibus  adeo  saepe  pascimur,  cum  aliquo  e  tuis 

les,  alii  inhabiles,  prout  communi  bono  expedit,  redduntur.  Haec  admonitio  ad 
confutationem  doctrinae  recentium  theologorum,  ut  cnmulus  accedit»  Pag.  705. 
ei  itorum  pag.  747.  ed.  cit. 


CAP.  III.  DE  CIV.  POTEST.  PRINC.  1NF.  REL.  AD  MATR.  ART.  II.     475 

subditis  communicare ,  ipsique  sincere  aperire,  referre, 
declarare  teneberis.  Nec  satis :  sed  cum,  ut  fit,  aliquando 
peccaveris ,  iniunget  tibi  poenas  expiandis  luendisque  illis 
erratis  ,  earumque  aderit  secretus  ille  quidem ,  at  certe 
severus  exactor.  Quid  memorem  alia ,  quae  tibi  iam  licita 
putas,  quae  tunc  illicita  futura  sunt  etc.  Porro  si  haec 
aliaque  eiusmodi  non  pauca  quis  principi  christianam  le- 
gem  professuro  proponi  possunt,  eum  minime  deterrere 
debent  quominus,  ut  aeternae  animae  suae  saluti  prospi- 
ciat ,  eamdem  amplectatur ,  multo  certe  minus  eum  ab- 
sterrere  ac  retrahere  debet  potestatis  cuiusdam  amissio 
relate  ad  impedimenta  quibus  irrita  fiant  subditorum  suo- 
rum  coniugia  (56). 

Ad  alteram  vero  quod  attinet  responsionis  partem  , 
quae  afficit  emolumenta  ac  foenora ,  quae  in  christiana 
religione  principibus  obvenirent ,  animadvertunt  catholici 
theologi,  solam  esse  christianam  religionem  quae  efficaci 
ratione  populos  ad  obsequendum  principibus  adigat,  ut- 
pote  quae  eos  subiiciat  obedientiae  principibus  debitae, 
non  solum  propter  iram  ,  sed  etiam  propter  conscien- 
tiam.  Ipsa  est  quae  vera  principum  efficaciter  solideque 
tueatur  iura.  Ipsa  impedit  quominus  quispiam  vel  so- 
lam  cogitationem  admittat,  quae  principem  laedat,  quo- 
minus  de  eo  obloquatur,  ei  non  obtemperet  in  omnibus 
quae  conscientiam  non  laedant,  tributa  non  solvat,  debitum 
ei  non  impertiatur  honorem ,  atque  ut  verbo  omnia  com- 
plectar ,  illum  tamquam  Dei  ministrum  in  bonum  non  spe- 
ctet ,  eique  tamquam  Dei  ipsius  personam  gerenti  intra 
suae  potestatis  fines  non  obsequatur.  A  quibus  omnibus, 
uti  experientia  non  semel  patefecit,  longe  absunt  qui  vi- 

(56)  lta  egrcgie  in  Launoium  eiusquc  asseclas  intorquet  argumentum  quo 
ipsi  maxime  abutuntur  Leuillcrius.  Cui  quidcm  retorsioni  ad  hominem  factae 
nilii!  solidi  reponi  potest  ad  eam  eludendam.  Cf.  op.  cit.  Observationc  VII.  §.  IV. 

dentur  adeo  solliciti   esse  iurium  principis ,   ut  etiam  in- 
debita  iura  sub  zeli  specie  illi  vindicent  (57). 

Ita  quidem  passim  theologi  optime  disserunt,  quibus 
lubenti  animo  calculum  nostrum  adiicimus  ,  immo  vero 
nonnullis  animadversionibus  heic  obiter  huiusmodi  respon- 
siones  ad  regalistarum  difficultates  confirmamus.  Diffi- 
cultates  hae  suppositis  nituntur ,  quae  improbari  pariter 
debent.  Etenim  l.supponunt  principibus  non  incumbere 
necessarium  officium,  sed  eorum  pene  arbitrio  relinqui 
christiani  fiant  nec  ne,  atque  ad  id  ex  principio  utilita- 
tis  determinari  debere.  Supponunt  2.  leges  fieri  potius  ut 
principum  voluntati  ac  leges  ferendi  auctoritati  satisfiat, 
quam  ut  populorum  necessitati  provideatur,  qui  querun- 
tur  ac  aegre  ferunt  christianos  populos  civilibus  legibus 
non  indigere,  quae  matrimonium  regant,  eo  quod  eccle- 
sia  regendum  illud  tanto  felicius  suscepit,  similes  videntur 
medico  qui  forte  quereretur  aegrum  sanitati  supernatura- 
liter  restitutum  iam  suis  medicinis  non  indigere.  Suppo- 
nunt  3.  civilem  auctoritatem  extra  ecclesiam  principia 
publicae  honestatis  sancte  servare  posse  et  efficaciter  pro- 
movere,  dum  contra  experientia  docet ,  dictamina  ipsa  na- 
turalis  honestatis  tum  in  aliis,  tum  in  re  matrimoniali  in- 
certa  atque  inefficacia  in  pagana  societate  evasisse  ac 
nunc  etiam  evadere  simul  ac  ecclesiae  et  religionis  au- 
ctoritas  a  civili  potestate  contemnitur.  Male  igitur  prin- 
cipibus  tribuitur  ius  ferendi  leges ,  quae  matrimonii  vincu- 
lum  respiciant,  quaeque  illud  vel  impediant  vel  dirimant, 
dum  adest  ecclesiastica  auctoritas  quae  profecto  maiori 
scientia  ac  certitudine ,  maiorique  efficacia  honestati  ac 
sanctitati  coniugii  providere  potest.  Itaque  etiamsi  princi- 
pes  dum  ex  infidelitate  ad  christianam  religionem  veniunt, 
ius  aliquod  in  matrimonium  amitterent,  id  lucrum  potius 

(57)  Hoc  argumentum  praeclare  evolvit   card.  Gerdilius  in  suo  Trattato 
del  matrimonio  par.  II.  §  IV.  Digressione. 

quam  iacturam  aestimare  deberent  (58).  Haec  atque  alia 
huiusmodi  dici  possunt  ac  solent.  At  regalistae ,  non 
acquiescunt.  Fatentur  religionis  christianae  commoda  et 
emolumenta:  at  vellent  ea  a  principibus  acquiri  quin  vel 
hilum  pristinae  auctoritatis  amitterent.  Esto,  nos  quidem 
dare  id  tuto  possumus.  Theologi  quidem  qui  principibus 
infidelibus  ius  illud  tribuunt ,  se  ab  ipsis  extricabunt,  nos 
autem  ius  illud  merito  negantes,  os  adversariis  obstruimus. 
Sequitur  8.  Ex  eadem  doctrina  leges  quas  circa  ma- 
trimonium  christianum  principes  sive  infideles  sive  fide- 
les  tulerunt,  illud  per  se  irritare  numquam  potuisse.  Si 
enim  infideles  principes  eo  iure  carent  in  matrimonium 
infidelium  quomodonam  irritum  quoad  vinculum  ac  nul- 
lum  in  conscientia  reddere  poterunt  christianum  coniugium? 
Principes  vero  christiani  quomodonam  per  fidem  ius  ac- 
quisivisse  dicendi  sunt ,  quo  ante  fidem  carebant  ?  Per 
fidem  facti  sunt  quidem  ecclesiae  filii ,  non  domini.  Qua- 
propter  dum  aulici  nobis  obtrudunt  imperiales  leges  , 
quae  christiani  matrimonii  vinculum  attingere  videntur , 
in  promptu  est  responsio ,  aut  eas  non  attigisse  eiusmodi 
connubia  nisi  in  foro  politico-sociali,  quoad  effectus  ci- 
viles;  aut  nullius  valoris  fuisse  ultra  limites  politicae  po- 
testatis  latas ,  atque  utpote  leges  iniustas  ex  usurpatione 
ecclesiasticae  potestatis ;  aut  vim  nactas  obligandi  esse 
ex  ecclesiae  sanctione  dum  eas  probavit  ,  et  hac  in  hy- 
pothesi  spectandas  esse  uti  leges  ecclesiasticas.  Sicque 
evanescit  haec  difficultas  tanto  eruditionis  apparatu  ab 
adversariis  congesta. 

(58)  Ceterum  id  necessario  oritur  ex  ipsa  natura  rei  ob  novas  relationes 
quas  in  religione  christiana  principes  tideles  acquirunt  cum  ecclesia  cuius  subditi 
efficiuntur.  Amittunt  ius  in  sacra,  si  quod  antea  habuerunt;  amiltunt  ius  in 
bona  temporalia  Deo  dicata;  amittunt  ius  in  personas  divino  cultui  mancipatas; 
subduntur  illis  in  sacramentorum  receptione;  in  poenis  canonicis,  si  quas  pro- 
meruerunt,  et  ita  porro  in  aliis  prope  innumeris.  Quid  mirum  igitur  si  etiam 
quoad  ius  in  coniugia  subditorum,  si  quod  unquam  habuerunt,  id  ipsum  con- 
tingat  ?  Haec  vero  dicta  sint  ad  hominem  ad  os  obstruendum  adversariis. 

Sequitur  9.  Leges  nominatim  ,  quae  ut  nonnulli  con- 
tendunt ,  antiquitus  datae  sunt  a  principibus  ad  illegiti- 
mas ,  seu  nullas  reddendas  nuptias  filiorum  familias  absque 
parentum  consensu  ac  beneplacito,  immo  ipsis  recluctan- 
tibus  contractas  (59),  aut  quae  insequentibus  temporibus 

(59)  Fuit  olim  legum  romanarum  dispositio  inquit  Massei  op.  cit.  De  matr. 
conscientiae.  Romae  1766.,  quod  irritae  essent  nuptiae  seu  sponsalia  filiorum 
familias  absque  consensu  patris  et  ex  1.2.  De  rit.  nupt.  et  1.  12.  c.  De  nuptiis. 
Hinc  auctor  Tractatus  de  exam.  duar.  magni  momenti  quaestion.  circa  raa- 
trimonium  lib.  3.  c.  2.  sect.  13.  miratur,  quod  Cuiaccius  ad  leg.  2.et  10.  d.  De 
rit.  nupt.  et  Gothofredus  ad  1.  15.  cod.  tlt.  auctoritate  Panli  Recepta  sentent. 
lib.cit.  14.  tenuerint  nuptias  a  filiis  familias  initas  insciis  invitisque  patribus  ir- 
ritas  de  iure  romano  haud  fuisse. 

Leges  etiam  ecclesiae  prioribus  seculis  cum  legibus  romanis  hac  de  re  conspi- 
rant ;  ut  non  diffitetur  Ben.  XIV.  De  synodo  lib.  9.  c.  II.  §.S.  Et  ad  haec  priora 
secula  referendi  sunt  canones  quos  collegerunt  Binghamus  Origin.  sive  antiq. 
eccl.  vol.  7.  lib.  16.  cap.  7.  §.  2.  ait.  cit.  Auctor  ubi  supra. 

Mutata  postea  fuit  disciplina  ecclesiae,  ut  ibidem  testatur  Bened.  XIV.  §.  4. 
Ceterum  requirit  et  ecclesia  ex  honestate  consensum  parentum  in  nuptiis  filio- 
rum,  idque  ratione  reverentiae  a  filiis  parentibus  debitae. 

Hic  vero  nota  cum  iure  naturae  hac  in  materia  consentire  non  ius  roma- 
num,  sed  ius  ecclesiasticum  novum,  ut  observavit  Wolfius  De  iure  nat.  part.  7. 
§.  953.  in  not.  De  iure  naturae  tenentur  utique  liberi  ex  ea,  quam  parentibns 
debent  reverentia  in  negotio  adeo  gravi  nuptiarum  eorum  consensum  exposcere. 
At  si  consensum  hunc  exquirere  omittant,  non  continuo  irritae  nuptiae  fiunt.  Non 
omnia  quae  iure  naturae  disconveniunt,  irrita  sunt,  sed  ea  demum,  in  quibus 
deest  principium  dans  robur  actui.  At  tale  principium  consensus  parentum  in 
nuptiis  liberorum  non  est.  Ipsum  utique  ad  firmitatem  nuptiarum ,  quasi  natu- 
raliter  requirunt.  Sed  falluntur  et  fallunt.  Quae  afferunt  argumenta  hoc  unum 
probant  officium  liberorum  in  parentes  conveniens  esse ,  ut  parentum  consensum 
exquirant,  quod  et  nos  concedimus  cum  temperamento ,  nisi  manifeste  iniqua  sit 
volnntas  parentum...Sed  hinc,  si  verum  amamus,  non  sequitur  ius  illud  quod 
facultatis,  aut  dominii  nomine  explicatur  filio  deesse,  qui  uxorem  ducit  et  ma- 
turae  debet  esse  aetatis,  et  abit  extra  familiam,  ita  ut  hac  in  re  regimini  fami- 
liari  non  subiicialur.  Solum  reverentiae  officium  neutiquam  efficit,  ut  nullus  sit 
qui  ei  repugnat  actus.  Cf.  Grotium  De  iure  Belli  et  pac.  lib.  2.c.  l.§.  10.  Puf- 
fendorf.  De  offic.  homin.  et  civ.  lib.  2.  c.  3.  §.  10. 

Neque  ius  rom.  a  iure  naturae  in  hoc  solum  dissentit,  quod  declaravit  ma- 
trimonium  filiorum  familias  irritum  sine  consensu  patris,  sed  et  in  eo,  quod 
ineundum  voluit  a  filiisfamilias  czim  consensu  eius  parentis  in  cuius  potestate 
est.  Alligavit  ius  rom.  necessitatem  consensus  parentum  in  nuptiis  liberorum , 
non  reverentiae  ipsis  debitae,  sed  patriae  potestati;  eaque  propter  et  matrem, 
et  ceteros  ascendentes,  quin  et  ipsum  patrem,  qui  filios  emancipavit  negligi 
permisit.  Ob6ervavit  hoc  et  August.  Leysser  in  Meditation.  ad  Pandecta,  vol.  5. 
specul.  291.  §.  2.  et  3. 

hac  de  re  a  regibus  potissimum  Galliarum  identidem  ac 
repetitis  vicibus  sancitae  sunt ,  nullimode  vinculum  atti- 
gisse  aut  attingere.  Nam  si  principum  infidelium  id  exce- 
debat  auctoritatem  ,  si  excedit  auctoritatem  principum  fide- 
lium ,  perspicuum  est ,  valida  in  conscientia  esse  quoad 
vinculum  coniugia,  quae  filiifamilias  contraxissent  aut  con- 
traherent  contra  civiles  tantum  leges ,  quaeque  simul  non 
impingerent  aut  in  legem  naturae  aut  in  legem  divinam 
aut  in  legem  ecclesiasticam  (60). 

Passim  quidem  auctores  galli  contendunt  exceptionem 
esse  faciendam  quoad  coniugia,  quae  contraherentur  a  re- 
giae  stirpis  principibus  ,  praesertim  propioribus ,  et  prae- 
sumptis  coronae  haeredibus ,  invito  rege.  Quaestio  haec 
magno  animorum  aestu  agitata  est  ex  occasione  coniugii 
initi  inter  ducem  Gastonem  fratrem  Ludovici  XIII.  ac  so- 
rorem  Caroli  ducis  ,  Margaretham  principem  Lotharingiae, 
non  modo  non  consentiente ,  sed  plane  invito  ac  reluctante 
rege.  Post  plures  consultationes  tum  a  senatu  parisiensi , 
tum  a  clero  gallicano  iudicium  est  latum  pro  nullitate  il- 
lius  coniugii ,  eo  quod  ita  ferret  vetus  in  Gallico  regno  con- 
suetudo  ab  ecclesia  probata. 

Verumtamen  non  omnes  in  eamdem  concessere  sen- 
tentiam  sive  episcopi  sive  theologi ,  eo  ipso  quod  non- 
dum  satis  constitisset  de  eiusmodi  consuetudinis  existen- 
tia ,  neque  de  eiusdem  consuetudinis  vi ;  num  scilicet  ad 
solum  forum  externum  effectusque  civiles  extenderet  con- 
iugii  illegitimitatem  ,  an  etiam  ad  foedus  ipsum  seu  vin- 

(60)  Quo  sensu  D.  D'Hericourt  op.  cit.  Loix  ecclesiast.  part.  3.  cli.  5.  Du 
mariage  art.  2.  num.  74.  conciliare  nititur  galliarum  leges  de  nullitate  coniugio- 
rum  filiorumfamilias ,  invitis  parentibus,  cum  concilii  tridentini  doctrina  decla- 
rantis  illorum  legitimitatem  seu  valorem  scribens:  «En  France,  on  declare  nuls 
les  mariages  ce1£br£s  par  les  mineurs  ,  sans  le  consentement  de  leurs  pere  et 
mere,  ou  leurs  ancetres;  parceque  le  rapt  de  s^ductiony  est  regarde"  commeun 
empechement  dirimant  de  mariage ;  et  que  Pon  presume  toujours  que  des  mariages 
de  cette  nature  sont  des  effets  de  la  seduction....a  Pegard  des  majeurs,  il  faut 
des  preuves  positives  de  la  subomation.» 

culum  ,  ita  ut  nullum  illud  foret  ac  irritum.  Nec  deerant 
pro  utroque  placito  rationum  momenta  (61).  Quin  etiam 
dubium  excitatum  est  circa  naturam  illius  ecclesiasticae 
approbationis  ad  quam  appellabant ,  qui  steterunt  pro  nul- 
litate  illius  connubii.  Siquidem  aliud  est  consuetudinem 
aliquam  ab  ecclesia  probari ,  ita  ut  quae  iuxta  illam  fie- 
rent  dummodo  sanctionibus  canonicis  non  adversarentur , 
haberentur  rata  ab  ecclesia,  aut  etiam  improbarentur  quae 
contra  eamdem  legitimam  consuetudinem  attentarentur  ; 
aliud  vero  quod  ecclesia  consuetudinem  illam  ita  proba- 
verit,  ut  induceret  impedimentum  dirimens.  Quae  profecto 
inter  se  permisceri  nec  possunt  nec  debent. 

Quin  nos  salebrosam  hanc  disceptationem  ingredia- 
mur ,  dicimus ,  quod  si  reipsa  eiusmodi  obtinuit  consue- 
tudo  ab  ecclesia  eo  sensu  probata  ut  irritum  faceret  con- 
iugii  foedus  in  principibus  regio  sanguine  prognatis,  rege 
invito  contractum,  nullum  quidem  fuisse  coniugium  Ga- 
stonis  ducis  aurelianensis  contractum  cum  Margaretha  Lo- 
tharingia ,  prout  irritum  fieret  aliud  quodcumque  in  iisdem 
rerum  adiunctis  initum  ;  ast  non  ob  inhaerens  regiae  aucto- 


(61)  Cf.  Scipion  Dupleix  Histoire  de  Louis  le  juste  XIII.  nom  du  roi  de 
France.  Paris  1635.  qui  ad  an.  1634.  ita  scribit:«Or  comme  tant  de  l'asserobl<te 
du  clergd,  qu'autres,  qui  avaient  un  seniimeni  contraire  a  celui  des  deput^s, 
approuvaient  bien  et  fort  volontiers  que  le  roi  a  pouvoir  d'interdire  le  mariage 
avec  certain  parti,  a  tel  de  ses  sujets,  que  lui  semble;  et  pourtant  que  ce  sujet 
ne  le  peut  contracter  valablement  sans  le  consentiment  de  sa  majestti.  mais 
ccla  s'e"ntend  politiqucment  et  civilemenl;  c'est-a-dire  quanfau  contract  et  a 
la  convention  civile,  non  pas  quant  au  sacrement.  De  sorte  que  cette  contra- 
vention  merite  peine  meme  capitale ,  si  le  roi  ne  fait  grace  au  criminel.  Mais  s'il  n'y 
a  point  d'autres  obstacles  ou  empecbements  au  mariage,  il  ne  laissera  pas  d'elre 
valable,  canonique  et  legitime  quant  au  sacrement.  Ni  plus  ni  moins  que  si 
le  roi  defendait  a  un  prince  du  sang,  ou  a  quelqu'autre  deces  vaisseaux  ou  sujets, 
de  faire  baptiser  son  enfant  en  1'eglise  des  calvinistes,  ou  par  certain  pretre; 
et  que  neanmoins  il  fut  baptise  par  un  ministre  ou  rtMigionnaire,  et  par  ce 
pretre-la;  1'enfant  laisserait-il  de  recevoir  un  bapteme  valable?  Par  exemple 
encore  si  le  roi  defendait  a  un  de  ses  sujets  de  prendre  les  ordres  sacres ,  et 
que  neanmoins  au  prejudice  de  cette  defense  il  s'y  flt  promouvoir,  laisserat-il 
d'6tre  vraiment  et  canoniquement  ordonne  pretre?» 

ritati  ius  statuendorum  impedimentorum  dirimentium ,  sed 
ob  accedentem  ecclesiae  auctoritatem.  Alioquin  prohibitio 
regia  non  attigisset  nisi  effectus  civiles,  firmo  manente 
coniugali  foedere  ac  vinculo ,  prout  reipsa  cernitur  in  prae- 
senti  causa  accidisse,  in  quo  regis  postea  superveniente 
consensu ,  ratum  habitum  est  Gastonis  cum  Margaretha 
connubium  absque  ulla  consensus  renovatione  aut  ratiha- 
bitione  (62).  Sin  vero  alterutrum  defuerit,  scilicet  consue- 
tudo  vel  ecclesiae  in  sensu  exposito  approbatio,  evidens 
est  in  foro  conscientiae  illud  coniugium  viguisse.  Et  haoc 
hactenus  de  hoc  facto ,  quod  quamvis  nunc  temporis  pa- 
rum  aut  nihil  nostra  intersit,  expendendum  tamen  erat 
ut  fieret  satis  adversariis  qui  eo  abusi  tantopere  sunt  ad 
germanam  catholicam  doctrinam  oppugnandam 

Demum  ex  eodem  principio  quod  principes  infideles 
iure  careant  in  matrimonii  vinculum  deduci  et  illud  debet 
non  modo  principibus  infidelibus,  verum  etiam  christianis 
ius  non  esse  dispensandi  ab  impedimentis  dirimentibus , 
quemadmodum  nec  illa  possunt  statuere ;  neque  iis  ius 
esse  diiudicandi  quoad  vinculum  causas  matrimoniales  , 
et  ne  singula  persequamur ,  catholica  doctrina  de  potestate 
exclusiva  ecclesiae  in  matrimonium  christianum  mirifice 
confirmatur.  Secus  vero  ex  contrario  principio  consectaria , 
quae  plus  minus  a  catholica  doctrina  abludunt,  deducta 
sunt  ac  deducuntur  non  modo  ab  ecclesiae  hostibus,  sed 
etiam  a  catholicis  scriptoribus  doctis  et  piis. 

Atque  ut  pene  obsoletas  paulo  ante  recensitas  San- 
chezii ,  Petri  Soto  ,  Gerbaesii ,  Drouinii  aliorumque  magno 
numero  qui  illis  adhaeserunt  omittamus  sententias ,  illas 
recensere  contenti  erimus ,  quas  non  ita  pridem  cum  suis 
D.  Carriere  recensuit  et  complexus  est.  Talis  ea  est  qua 
statuit «  impedimenta  dirimentia  in  codice  civili  statuta  , 

(62)  Cf .  Leullicr  Observat.  IX.  §.  II.  ubi  excutit  totum  lioc  negotium ,  quo 
abusus  fuerat  ad   rena  suam  Launojus 

excepto  forte  illo  ,  quod  oritur  ex  morte  civili  ,  reddunt 
matrimonium  invalidum ,  quantum  ex  se  est,  quoad  ipsum 
foedus  coniugale  et  in  foro  conscientiae  (63).  »  Animad- 
vertit  autem  per  voces  illas  quantum  ex  se  est,  significari 
quaestionem  ab  ipso  expendi  quoad  factum  tantum,  in- 
dependenter  a  iure  seu  potestate  principis  de  qua  alibi 
egerat  (  n.  547  et  seq.)  ac  proinde  assertionem  suam  vario 
sensu  esse  sumendam  pro  variis  opinionibus  circa  illam 
principum  potestatem.  Iam  vero  idem  auctor  loc.  cit.  adstru- 
xerat  potestatem  principes  habere  statuendi  impedimenta 
eiusmodi ,  quae  nullum  quoad  vinculum  efficerent  suorum 
subditorum  coniugium.  Mens  itaque  eius  est  ( seu  potius 
fuit )  in  praesenti  propositione  ,  quod  reipsa  codicis  ci- 
vilis  legibus  nulla  ac  irrita  fiant  in  conScientiae  foro  con- 
nubia  contra  leges  civiles  inita. 

Ex  hac  autem  doctrina  fundamentali  colligit  hic  auctor 
pro  praxi  in  Galliis ,  fideles  absque  dubio  teneri  saltem 
generaliter  loquendo  coram  offciario  civili  se  sistere  ut  nu- 
bant,  idque  infert  ex  principiis  a  se  constitutis,  quia  alioquin 
matrimonium  futurum  esset  irritum  ,  aut  saltem  possent 
contrahentes  se  exponere  periculo  faciendi  matrimonium 
irritum  ob  probabilitatem  quam  habent  praestituta  a  se  prin- 
cipia  (64).  Verum  quod  possint,  immo  vero  quandoque 
etiam  debeant  fideles  coram  magistratu  civili  se  sistere 
ad  celebrandas  nuptias  concedi  utique  potest  tum  ob  alia, 
tum  etiam  ad  vitandas  molestias  atque  incommoda  quibus 
secus  subiici  possent ,  praesertim  cum  agatur  de  re  per 
se  indifferenti.  Ast  irritum  vocare  coniugium,  quod  sine 

(63)  Op.cit.tom.  II.  n.  944  seqq.qui  allegat  prohac  sententia  Baston  tum  in 
rAeoZ./fo^oma^.append.ad  tract.Dematrimon.ed.  1818., tum  inop.cui  lit.Con- 
cordance  des  lois  civiles  et  de  lois  ecclesiast.  de  France  touchant  le  ma- 
riage.  1824. I.vol.in-12.  D.  Bouvier  in  duabus  prioribus  editionibus  c.  IV.art.IV. 
§.  1 .  D.  Icard  Dissert.  de  impedimentis  iure  civili  inducds  adiecta  novaeedi- 
tioni  Theologiae  p.  Billuart  1829.  c.  II. 

(04)  Loc.  cit.  n.  1028. 

magistratus  civilis  praesentia  initum  fuerit,  aut  saltem 
illud  probabiliter  invalidum  dicere  ac  nullitatis  periculo 
obnoxium ,   id  ferri  nulla  ratione  potest. 

Colligit  2.  melius  consuli  sacramenlo  si  matrimonium 
prius  ineatur  coram  officiario  civili ,  quam  celebretur  co- 
ram  parocho  (65).  Neque  hoc  nos  abnuimus  ob  eadem 
motiva  modo  recensita ,  atque  ob  statuta  synodorum  pro- 
vincialium ,  ritualium ,  aut  episcoporum ,  qui  praecipiunt 
parochis  ,  ne  coniugiis  assistant ,  quin  contrahentes  prius 
se  constituerint  coram  magistratu  civili.  Improbamus  autem 
ac  prorsus  reiicimus  fundamentum  cui  ipse  innititur  ad  hoc 
asserendum  petitum  ex  vi  impedimentorum  civUium  (66). 
Multo  vero  magis  respuimus  rationem  quam  adducit  ex 
Baston  ad  hoc  ipsum  adstruendum.  Quae  quidem  ratio 
haec  est :  «  Cum  sacramentum  non  existat ,  ait  ipse ,  nisi 
quatenus  contractus  est  validus  ,  tunc  tantum  perficitur 
sacramentum ,  quando  perficitur  contractus :  si  igitur  ce- 
lebrationem  civilem  praecedat  celebratio  religiosa,  sacra- 
mentum  perficitur  tantutn  coram  magistratu  civili.  Porro 
exinde  multum  periclitatur  dignitas ,  imo  et  existentia  sa- 
cramenti.  1.  Dignitas:  quis  non  videat  quam  indecorum 
sit  sacramentum  recipi  coram  magistratu  civili?  Id  est  in 

(65)  Ibid.n.  1030. 

(66)  Adeo  hic  auctor  de  firmitate  sententiae  suae  circa  vim  impedimento- 
rum  civilium  ad  dirimenda  coniugia  persuasus  fuit  (siquidem,  ut  monuimus , 
nunc  praeclarissimus  vir  ah  hac  sententia  discessit),  ut  cum  ex  Benedicto  XIV.  in 
Epistola  ad  missionar.  Hollandiae  (  De  synodo,  lib.  VI.  c.  VII.  n.  5. )  attulis- 
set ,  consultius  esse  si  catholici ,  non  nisi  matrimonio  iam  antea  in  facie  eccle- 
siae  inter  6e  legitime  celebrato  ad  illam  explendam  civilem  ceremoniam  secu- 
larem  magistratum  adirent  ;  quod  si  id  fieri  nequeat,  id  saltem  pro  viribus 
satagant,  utpostquam  reipublicae  morem  illi  gesserunt  non  diu  differant  eccle- 
siae  legibus  parere;  atque  ex  Pio  VI.  monente  catholicos  Galliae ,  qui  non  pos- 
sunt  parochum  adire,  «  curare  debere  contrahere  matrimoninm  coram  testibus 
et  quidem  quoad  fieri  posset,  calholicis,  prius  quam  municipalilati  se  prae- 
sentes  sislerent:» cum  haec,  inquaoi,  attulisset,  adiecit:  «  Illi  duo  pontificcs 
in  ea  loquuntur  hypothesi ,  quod  declaratio  civilis  non  requiratur  ad  validi- 
tatem  matrimonii.»  Quibus  fatetur  se  hac  in  doctrina  a  mente  et  doctrina  re- 
cedere  duorum  summorum  pontificum. 

aedibus  profanis ,  qui  omni  hominum  generi  usui  sunt, 
in  coetu  non  raro  tumultuante ,  iocante  etc.  Sane  multo 
aptius  reciperetur  sacraraentum  in  ecclesia.  2.  Existentia 
sacramenti :  sacramentum  existet  quidem ,  si  admittatur 
contrahentes  esse  ministros  (67),  sed  cum  incommodo  mox 
exposito.  Si  autem  sacerdos  sit  minister,  valde  periclitatur 
existentia  illa :  etenim  quando  datur  benedictio ,  nondum 
existit  materia  ,  imo  fieri  potest  ut  numquam  existat;  ergo 
nondum  existit  sacramentum.  Quando  ponitur  materia  , 
iam  non  adest  forma  :  cum  ergo  in  sacramento  materia 
et  forma  coexistere  debeant ,  valde  saltem  dubium  est , 
an  hic  adsit  sacramentum  (68).» 

Colligit  3.  non  posse  sacerdotem  matrimonio  coniun- 
gere  sponsos  civili  impedimento  irretitos ,  antequam  subla- 
tum  fuerit  impedimentum1,  eo  quod  tale  matrimonium  es- 
set  irritum ,  ut  ipse  loquitur,  ex  nostris  principiis.  Qua- 
propter  si  secus  ageret ,  sacerdos  tutus  haud  esse  posset 
in  conscientia.  Quin  etiam,  si  secum  cohaerere  velit  hic 
auctor ,  deberet ,  sublato  impedimento  civili ,  saltem  sub 
conditione  iterare  coniunctionem  in  facie  ecclesiae.  Verum 
opus  non  est  inductione ,  cum  ipsemet  id  aperte  decla- 
ret.  Nam  cum  sibi  proposuerit  dubium  :  «  Utrum  possit 
sacerdos  ministerium  suum  praebere  matrimonio  cui  obsta- 
bat  quaedam  nullitas  civilis,  sed  quae  iam  civiliter  pur- 
gata  fuit.  »  Respondet:  «Ratio  dubitandi  oriri  potest  vel 
ex  eo  quod  lex  civilis ,  purgata  nullitate,  non  praecipiat 
renovari  consensum ,  qui  prius  fuit  invalidus ;  vel  ex  eo 
quod  non  satis  constet  de  natura  huiusmodi  nullitatum. 

(67)  Non  video  lioc  sequi  ex  sententia  de  contrahentibus  ministris  sacra- 
mcnti  matrimonii,  cum  ex  lege  tridentina,  ubi  ea  pubiicata  est ,  requiratur 

l  praeterea  praesentia  parochi  ad  valorem  sacramenti ,  prout  reipsa  in  Galiiis  decre- 
tum  tridentinum  fuit  publicatum.  Haec  doclrina  est  prorsus  erronea. 

(68)  Ita  Baston  Theol.  Rothomag.  pag.  557.  apud  Carriese  1.  c.  n.l032.Ex 
hac  porro  expositione  patet  quo  ducat  sententia  de  contractu  civili  uti  materia 
sacramenti  matrimonii. 

Attamen  respondendum  affrmative :  cum  enim  legi  civili 
satisfactum  sit,  quae  nihil  amplius  exigit,  si  pariter  sa- 
tisfiat  legi  religiosae  nihil  lam  matrimonio  deerit.» 

«  Et  vero,  subdit,  vel  nullitates  de  quibus  hic  agitur 
habentur  tantum  ut  conditionatae ,  vel  existimantur  pro- 
ducere  effectum  absolutum.  Si  primd ,  nulla  est  difficultas  ; 
deficiente  enim  conditione ,  matrimonium  statim  valet  (69). 
Idem  dicendum ,  si  impedimentis  tribuatur  vis  tantummodo 
suspensiva.  Si  secundo ,  lex  profecto  nec  voluit  nec  vello 
potuit,  ut  personae  illae  in  perpetuo  concubinatu  vive- 
rent:  cum  ergo  ex  parte  sua  nihil  exigat  ad  revalidatio- 
nem ,  earum  conscientiae  curam  remisit  ea  agendi  quae 
forent  necessaria,  utvere  coramDeo  coniungerentur.  Igitur 
peracta  celebratione  religiosa ,  perfectum  erit  omni  ex  parte 
matrimonium ;  hanc  proinde  nihil  impedit  (70).» 

Aliis  deinde  simili  ratione  non  paucis  quaestionibus 
se  implicat  idem  auclor ,  quibus  solvendis  aut  in  angu- 
stias  se  redegit ,  aut  non  parum  haerentem  se  ostendit , 
aut  in  erroneas  sententias  impingit ;  quae  quidem  omnes 
pendent  a  semel  constituto  principio  de  potestate  principis 
politici  leges  sanciendi ,  quae  irritum  faciant  suorum  sub- 
ditorum  coniugium.  Sic  non  veretur  affirmare  ob  impedi- 
menta  civilia  haud  posse  parochum  etiam  in  necessitatis 
casu ,  in  mortis  videlicet  articulo ,  eos  coniungere  ,  qui 
hactcnus  in  concubinatu  versati  sunt,  saltem  sine  con- 
sultatione  superiorum  ecclesiasticorum .  Item  non  posse  sa- 
cerdotem  suum  praebere  ministerium  iis  ,  qui  aliquo  civili 
impedimento  irreparabili  fuerint  irretiti ;   si  vero  impedi- 

(69)  Nescio  quo  sensu  intelligi  velit  auctor,  quum  aflirmat  deficienle  con- 
ditione  matrimonium  statim  valere.  Vel  enim  intelligit  per  matrimonium  con- 
tractum  civilem ,  qui  ex  eius  scntentia  est  materia  sacramcnti ,  et  tunc  bene  qui- 
dem  secundnm  illam  tamen  erroneam  sentcntiam :  sed  si  intelligat  matrimonium 
completum,  in  foro  conscientiae  ct  coram  Deo,  etiam  a<Imissa  ipsius  sentenlia, 
Iiocmatrimonium,nisi  renovetur  consensus  coram  eoclcsia  non  cxistit  proPeeto. 

(30)  Loc.  cit.  n.  103'». 

mentum  temporarium  sit ,  suspendi  debere  celebrationem 
coniugii  donec  fuerit  sublatum.  Ita  etiam  non  dubitat  vo- 
care  matrimonium  inchoatum  et  nondum  perfectum,  quod 
canonice  ,  seu  iuxta  ecclesiae  leges  fuerit  contractum , 
donec  civili  lege  perficiatur;  atque  interim  haud  posse  con- 
iuges  matrimonio  inito  coram  ecclesia  uti ,  nisi  prius  co- 
ram  magistratu  consensum  rite  praestiterint.  Affirmat  nul- 
lum  fuisse  sacramentum  quoad  eos ,  qui  praetermisso  foro 
civili ,  solum  coram  ecclesia  coniugium  celebraverint ,  idque 
ex  defectu  idoncae  materiae ,  quae  in  eius  systemate  consti- 
tuitur  ex  contractu  civili ;  quodque  deterius  adhuc  est , 
affirmat  item  perfici  sacramentum  cum  renovatur  consensus 
coram  magistratu ,  in  eorum  sententia ,  qui  tenent  con- 
trahentes  ministros  esse  sacramenti. 

Neque  id  satis ;  sed  praeterea  affirmat  eos ,  qui  con- 
iugium  coram  ecclesia  celebrarunt  cum  aliquo  civili  im- 
pedimento ,  ideo  solum  non  debere  admitti  ad  novum  ma- 
trimonium ,  quod  sententia  quam  ipse  propugnat,  non  sit 
omnino  certa,  sed  per  se  utique  posset;  imo  ulterius  adhuc 
progrediens  validum  pronunciat  novum  matrimonium  , 
quod  iniretur ,  quin  obstet  celebratio  matrimonii  prioris 
in  facie  ecclesiae  et  iuxta  leges  canonicas ,  utpote  irritum 
©b  impedimentum  civile ,  concluditque  hoc  secundum  ma- 
trimonium  in  utroque  foro  initum  non  esse  dissolvendum, 
licet  prius  alterum  canonice  celebratum  fuisset. 

Sed  neque  hic  subsistit ;  siquidem  in  hypothesi ,  quod 
matrimonium  sit  mere  civile,  ac  propterea  irritum  ,  eo 
quod  coram  parocho  non  fuerit  celebratum  ;  cum  tamen  a 
lege  civili  uti  validum  habeatur,  efficit,  ut  prius  matri- 
monium  ecclesiasticum  non  possit  perfici  in  foro  civili ;  seu 
fieri  insanabile.  Ex  quo  deducit  eos,  qui  solo  ecclesiastico 
coniugio  copulati  sunt,  longe  probabilius  debere  in  per- 
petua  continentia  vivere  ,  ut  sic  propriae  saluti  prospi- 
ciant. 

Insuper ;  si  matrimonium  ecclesiasticum  ineatur  cura 
aliquo  impedimento  civili  temporario ,  nondum  purgata 
nullitate  hac  temporaria,  matrimonium  foret  irritum  ,  donec 
impedimentum  tollatur;  si  vero  agatur  de  impedimento 
civili  absoluto ,  matrimonium  ecclesiasticum  absolute  irri- 
tum  esset,  adeoque  coniuges  continere  se  deberent.  Hoc 
autem  in  casu  possent  sibi  coniuges  postulare  nullitatem 
matrimonii  iam  initi ,  ut  supponitur ,  canonice  et  in  facie 
ecclesiae;  in  quo  per  se  nullum  malum  esse  autumat  (71). 

Hae  atque  aliae  eiusmodi  doctrinae  alienae  omnino 
sunt  non  solum  a  communi  theologorum  placito,  verum 
etiam  a  mente  et  praxi  catholicae  ecclesiae ,  romanorum- 
que  pontificum  ;  neque  ulla  ratione  probari  possunt ,  multo 
vero  minus  in  praxim  deduci. 

At  vir  alioquin  doctus  et  pius  ,  D.  Carriere  in  has 
sententias  adductus  potissime  est  ex  generali  illo  princi- 
pio ,  quod  ius  in  matrimonii  vinculum  inhaerens  sit  prin- 
cipatui,  ita  ut  principes  infideles  hoc  iure  potiti  fuerint, 
atque  potiantur  in  subditos  suos  infideles  ,  aut  saltem  uti 
potuerint  ac  possint.  Hoc  enim  semel  adstructo  ,  pronum 
erat  inferre  ,  prout  haud  pauci  intulerunt  eodem  iure  potiri 
principes  fideles  in  subditos  suos  sive  fideles  sive  infi- 
deles  ,  cum  eo  spoliari  nequiverint  per  religionis  christianae 
professionem  ,  tum  huic  iuri  principes  cedere  non  potuisse 
in  gratiam  ecclesiae ,  cum  agatur  de  iure  prorsus  inalie- 
nabili ,  regiaeque  dignitati  inhaerente;  tum  rom.  pontifices 
minime  illis  usum  eiusdem  iuris  interdicere  potuisse ,  eo 
vel  maxime ,  quod  in  istorum  theologorum  sententia  im- 
peratores  christiani  ad  longum  tempus  legitime  eo  usi  fue- 
rint ;  tum  necessarium  esse  simultaneum  utriusque  pote- 
statis  concursum  ad  statuenda  impedimenta  dirimentia; 
vel  potius  ecclesiam  hac  facultate  pollere  ex  concessione 

(71)  Ibid.  a  n.  10M.  ad  n.  1044. 

principum ;  vel   principum   potestatem  exclusivam  esse , 
ita  ut  unice  ecclesiae  reservata  sit  sacramenti  administratio. 

Concludere  itaque  merito  possumus ,  totam  pene  con- 
troversiam  de  ecclesiastica  ac  civili  in  matrimonium  chri- 
stianum  potestate ,  magna  ex  parte  pendere  ex  sententia 
de  potestate  principum  infidelium.  Qui  illud  ius  tribuunt 
principibus  infidelibus ,  ii  in  controversia  de  matrimonio 
christiano  se  difficultatibus  implicant,  a  quibus,  ut  nobis 
videtur,  aegre  se  expediunt,  quandoque  etiam  nonnulli  in 
erroneas  omnino  sententias  deveniunt.  Qui  illud  ius  prin- 
cipibus  infidelibus  negant,  doctrinam  catholicam  circaori- 
ginariam  ,  divinam  ,  independentem  atque  exclusivam  po- 
testatem  ecclesiae  in  coniugium  christianum  ,  et  circa 
potestatem  constituendi  impedimenta  dirimentia  ,  atque 
circa  alias  affines  quaestiones ,  felici  successu ,  ut  pariter 
nobis  videtur,  ac  solide  proponunt;  sibi  semper  philoso- 
phice  et  theologice  cohaerent  et  a  difficultatibus  eas  vin- 
dicant.Huic  tractationi  nostraehac  controversia  depotestate 
principum  infidelium  finem  imponimus,  ex  qua  corollaria 
dimanant  quae  doctrinae  per  totum  librum  vindicatae  re- 
capitulatio  quaedam  sunt  et  confirmatio. 

Tractatum  nostrum  de  legifera  potestate  ecclesiastica 
et  civili ,  quod  ad  matrimonium  christianum  attinet ,  eo 
disquisitione  ac  disceptatione  perduximus ,  ut  quisquis 
sanae  sit  mentis ,  suique ,  ut  ita  dicam,  compos,  per  se 
possit  planissime  perspicere ,  quibus  fundamentis ,  iisque 
quam  solidis  ,  ecclesiae  iura  ,  matrimonium  christianum 
spectantia ,  innitantur.  Per  idem  tempus  nostrarum  disqui- 
sitionum  lector  ex  se  colligere  facile  potuit,  quam  absurda, 
quamque  demonstrando  imparia  fuerint  aulicorum  homi- 
num ,  aut  quos  nuncupant ,  regalistarum  argumenta ,  qui- 
bus  sua ,  quae  dictitant ,  in  christianum  matrimonium  iura 
potestati  civili  vindicare  perperam  conantur.  Prima  enim  , 
undiqueversum  ea  consideres  ,  tibi  se  consentanea  prorsus 

rationi  praeferunt,  auctoritate  cuiusquemodi  comprobata, 
facto  et  consuetudine  omnium  saeculorum  ac  gentium ,  et, 
quod  mirere  ,  sub  ipsa  ethnicorum  dynastarum  domina- 
tione  ,  confirmata.  Altera  vero ,  si  aetatem  respicias ,  medio 
proclinante  aevo  primum  inducta ;  falsis ,  ac  nutantibus 
male  fulta  argumentis  ;  tyrannidis  imperio  imposita ,  et 
sustentata ,  non  aequi  bonique  ob  ipsam  populorum  in 
ius  pronitatem  accepta ;  atque  ab  hominibus  pravissima 
imbutis  institutione ,  corruptissimaeque  addictis  doctrinae 
propugnata  usque  eo  ,  dum  enata  protestantium  secta  viam 
ad  omne  ecclesiae  ius  evertendum  patefecerit ,  plurimique 
illam  inierint,  ac  pertinaci  postmodum  impietate  institerint. 
Iam  age  obsisti  temere  veritati  potest ,  vis  inferri  non 
potest.  Ipsa  enim  saeculorum  progressu ,  protritis ,  concul- 
tatisque  erroribus ,  victrix  tandem  triumphat.  Idem  ipsum, 
quod  pertractavimus  argumentum ,  insigne  est  victricis  ec- 
clesiae  trophaeum.  Iam  impetus  olim  acerrimi,  quibus  ec- 
clesiastica  iura  ferocissime  impetebantur ,  non  refrixere 
modo ,  sed  fere  admodum  extincti :  neglecta  ac  pene  despe- 
ctui  habita  audacium ,  ac  perduellium  hominum  opera  , 
qui  in  sanctissimam  ecclesiae  potestatem  insurrexere.  Ec- 
clesia  enim  suis  secura  iuribus  potitur  ac  fruitur ,  neque 
pacificam  illorum  possessionem  ,  aut  usuram  clamitationes 
unquam  impiorum  evertere,  aut  minimum  quidpiam  de 
iis  deminuere  valebunt.  Quod  animos  quidem  catholicis 
addit  scriptoribus.  Impavida  enim  fronte  ecclesiae  hostibus 
bellum  possunt  indicere,  et  confidentissime  pugnam  inire. 
A  quorum  enim  partibus  stat  ecclesia  ,  ab  iis  et  veritas 
stat ,  et  certus  cura  veritate  triumphus. 

nitatis ,  quaestio  enodatur  iuridica :  an 
clandestina  matrimonia  sive  mixta ,  sive 
haereticorum  sint  irrita »  204 

j§.  I.  Illorum  argumenta  qui  pugnant  pro  valore  con- 
iugiorum  clandestinorum ,  quae  sive  cele- 
brantur  inter  catholicos  et  acatholicos,  sive 
inter  solos  acatholicos  in  locis  in  quibus 
publicatum  est  decretum  concilii  triden- 
tini  proferuntur »  201 

§.  II.  Argumenta  proferuntur  eorum  qui  matrimo- 
nia  sive  mixta ,  sive  acatholicorum  inter  se 
nulla  ac  irrita  esse  contendunt  ubi  decre- 
tum  tridentinum  fuit  publicatum »  218 

§.  III.  Apostolicae  sedis  decreta  circa  matrimonia 
acatholicorum  inter  se  ,  et  matrimonia 
mixta  ubi  publicatum  ac  receptum  est 
decretum  concilii  tridentini »  222 

§   IV.  Argumentorum  quae  pro  utraque  sententia 

allata  sunt  epicrisis »  235 

Art.  III.  Sententia  quae  tenet  irrita  esse  clandestina 
matrimonia  haereticorum  ac  mixta ,  ulte- 
rius  illustratur ,  certis  limitibus  definitur 
ac  vindicatur »  246 

Art.  IV.  Quaestio  exponitur  historica  ubinam  triden- 
tinum  decretum  de  matrimoniis  clande- 
stinis  publicatum  fuerit,  ac  ubinam  aucto- 
ritate  apostolica  eidem   derogatum »   255 

Art.  V.  Quaestiones  nonnullae  enodantur  relate  ad 
impedimentum  clandestinitatis  in  matrimo- 
niis  sive  catholicorum ,  sive  mixtis ,  sive 
haereticorum.i. »   274 

CAP.  VII.  — t-  DE  ECCLESIAE  POTESTATE  IN  MATRIMONIUM 
INFIDELIUM    CUM   FIDELIBUS  VEL  INTER  SE. 

Art.  I.  Quaestio  praemittitur  theologica  de  natura 
matrimonii  ante  et  post  infidelium  coniu- 
gum  baptisma »  293 

Art.  II.  Quaestio  expenditur  iuridica  de  potestate  eo 
clesiastica  in  matrimonia  infidelium  post 
unius  vel  utriusque  coniugis  conversio- 
nem ,  nec  non  in  malrimonia  fidelium  cum 
infidelibus »   311 

SECTIO  ALTERA 

DE  POTESTATE  CIYILI 

IN  MATRIMONIUM  christianum 


CAP.   I. GENERALIS  IDEA  CIVILIS  POTESTATIS  IN  MATRIMONIUM 

CHRISTIANUM. 

Art.  I.  Iura  definiuntur  civilis  potestatis  quoad  civi- 

les  effectus  matrimonii  christiani »   345 

Art.  II.  Officia  indicantur  civilis  societatis  relate  ad 

ecclesiae  leges  de  matrimonio  christiano»  351 

CAP.  II.  — DE  CIVILI  POTESTATE  PRINCIPUM  FIDELIUM 
CIRCA  MATRIMONIUM  CHRISTIANUM. 

Art.  I.  Principes  christiani  nullatenus  habentorigi- 
nariam  atque  exclusivam  potestatem  con- 
stituendi  impedimenta  matrimonium  chri- 
stianum  dirimentia »   357 

Art.  II.  Principes  christiani  non  modo  carent  exclu- 
siva  potestate  constituendi  impedimenta 
matrimonium  christianum  dirimentia ,  sed 
neque  potestatem  habent  cum  ecclesiacom- 
munem »  378 

Art.  III.  Principes  christiani  nullatenus  relaxare  fide- 
deles  subditos  possunt  ab  impedimentis 
christianum  matrimonium  dirimentibus.»   396 

Art.  IV.  Causae  matrimoniales  quae  vinculum  respi- 
ciunt  matrimonii  christiani  perperam  civili 
christianorum  principum  foro  adiudican- 
tur »  427 

CAP.   III. DE  CIVILI  POTESTATE  PRINCIPUM  INFIDELIUM 

RELATE  AD  MATRIMONIUM. 

Art.  I.  Principes  infideles  ius  non  habent  constitu- 
endi  impedimenta  matrimonium  infide- 
lium  dirimentia  suisque  legibus  nullatenus 
vinculum  attingere  possunt »  439 

Art.  II.  Corollaria  deducuntur  ex  statuta  doctrina  per 
quam  lux  affunditur  toti  controversiae  de 
ecclesiastica  et  civili  potestate  relate  ad 
matrimonium  christianura »   470 

